
I. PREDKORIZMENO DOBA. 


Uvod. 


.. U božićnom i bogojavljenskom vremenu ukazao nam se 
Spasitelj. Duboko smo se klanjali slavnom božanskom Kralju, 
koji je među nama. »Neka se Bogu klanjaju svi anđeli njegovi, 
neka klikće zemlja!« »Eto dođe vladalac Gospodin, kraljevska 
je čast u ruci njegovoj i gospodstvo!« »Dođite, da mu se po- 
klonimo!« 

Sada se najednom promijenila slika! S nedjeljom sedam- 
desetnicom nestaje ispred naših očiju slave velikoga Kralja 
i Boga. Našim se očima ukazuje Gospodin, koji trpi i umire. 
Crkva želi da u svom bogoslužju prati Spasitelja na njegovom 
teškom križnom putu, želi da s njime trpi i umire, da tako o 
. Uskrsu uzmogne s njime i uskrsnuti. 

U svetoj korizmi moramo »umrijeti«. Moramo umrijeti 
grijehu, svijetu i svjetovnim taštinama, tijelu i tjelesnim 
požudama, strastima i neurednim nagnućima. To se umiranje 
ima sastojati u odlučnom nastojanju, u neprekidnoj borbi, u 
mrtvenju, odricanju i trpljenju. Tim putem moramo poći u 
susret novom, slavnom. životu. 

U toj ćemo borbi posve sigurno pobijediti, a u tom umi- 
ranju sigurno živjeti. Ta u nama živi, u nama se bori i trpi 
sam Krist Gospodin, glava u udovima. U njemu ćemo sigurno 
pobijediti, uskrsnuti i živjeti. 

Prema tome, morat ćemo se u korizmeno doba naporno 
i odlučno boriti protiv pokvarene naravi, protiv grijeha, svi- 
jeta i tijela. Poučeni u bogoslužju prihvatit ćemo svakim 
danom iznova tu borbu. Borbom do pobjede! Po smrti u život! 
»Non moriar, sed vivam — Ne ću umrijeti, nego živjeti!« 


Sveta Misa nedjelje sedamdesetnice. 


1. Nedjeljom sedamdesetnicom ulazimo u uskrsno doba. 
Naše se misli sve više svraćaju na divno uskrsno otajstvo, koje 
u sebi krije Kristovu muku, uskrsnuće i preobraženje. S Kri- 
stom polazi Crkva, s Kristom moramo i mi poći u smrt, s 
njime moramo uskrsnuti, da budemo s njime i proslavljeni. 
Borbom k pobjedi! Po žalosti, trpljenju, muci i smrti k uskrs- 
nuću, k novom životu, k uskrsnom životu novoga čovjeka i 
vječnoj uskrsnoj slavi na nebesima, k potpunom uskrsnuću. 


2. Na nedjelju sedamdesetnicu odabrala je sveta Crkva 
između odraslih katekumena one, koji će u uskrsnoj noći pri- 
miti sveto krštenje i tako duhovno uskrsnuti. Taj dogođaj 
podsjeća i nas našega odabranja i poziva nas, da se pridru- 


žimo broju onih izabranih, koji će kao kršćani, kao Kristovi | 


sljedbenici biti spremni da slijede Krista: borbom do pobjede, 
po teškoj muci do blaženog uskrsnuća! Zato se odlučno spre- 
mimo za boj, peđimo u trkalište i nastojmo svim silama zado- 
biti pobjedničku nagradu, neuveli pobjednički vijenac vječ- 
noga Uskrsa. Sveti mučenik Lovro, koji je trpio na uža- 
renom željezu, neka bude naš vodič i uzor u borbi. Sakupili 
smo se u njegovoj zbornoj crkvi, da se zajedno s njime bo- 
rimo. S njime ćemo moliti ulaz. U pozadini se javlja prvi 
i najveći mučenik, sam Krist, zaodjeven crvenom odjećom 
vlastite krvi. S njime i s Crkvom, koja je s njime sjedinjena, 
pođimo u borbu govoreći: »Obuzeše me uzdasi smrtni, opko- 
liše me podzemne boli« (ulaz). Ispaštajući za svoje. grijehe 
recimo: »I ako pravedno trpimo radi svojih grijeha, ipak nas 
milosrdno izbavi radi slave svojega imena« (molitva). Pođimo 
odlučno na trkalište, da sudjelujemo u natjecanju. Nastojmo, 
da stignemo do mete, do vječnog uskrsnuća. Budimo zato uz- 
držljivi, mrtvimo svoje tijelo i podložimo ga duhu (poslanica). 
Od Boga tražimo snage, da se možemo odricati, trčati i boriti 
se, jer on ne ostavlja onoga, koji ga traži, i ne prezire po- 


Sveta Misa nedjelje sedamdesetnice. .— ' 9 


nizmu prošnju svojih sluga (na stepenicama). U današnjem 
bogoslužju poziva Gospodin pripravnike, katekumene, ali s 
njima poziva i nas u svoj vinograd, da ozbiljno poradimo oko 
spasenja svoje duše, Taj rad obuhvata i rad za naše bližnje i 
za samu svetu Crkvu. Radosno se odazovimo pozivu domaćine, 
koji nas je u jedanaestomu času pozvao, t. j. u Kristovo vri- 
jeme, u divnom Novom Zavjetu, koji obiluje tolikim milostima. 
Na velike nas je stvari pozvao! Dao nam je snage i sposobnosti 
za rad. Ne preostaje dakle drugo, već da se prihvatimo posla 
(evanđelje). «kia 2 


3. S ovom odlučnošću pođimo na prikazanje. Žrtvujmo 
sve, odrecimo se svega. Položimo na patenu svoju odluku, da 
ćemo se boriti protiv svijeta, grijeha i tijela, da ćemo odvažno 
podnositi sve nevolje, neprilike i trpljenja, ne bi li tako sa 
svetim mučenikom Lovrom i božanskim Spasiteljem i sami 
postali mučenici, Zato probudimo kod svete Mise i sebi čuv- 
stva Kristova, koji pred nama na oltaru obnavlja svoju žrtvu 
na križu, i budimo spremni, da s njime pođemo i u samu smrt. 


“Ali smrću se ne svršava sve, nego iza nje dolazi život; poslije 


Velikoga petka dolazi Uskrs, poslije borbe pobjeda; tamni će 
grob rasvijetliti uskrsno svijetlo. Krist se žrtvuje kao živi, 
uskrsnuli i proslavljeni Gospodin, kao pobjednik smrti i gri- 
jeha. U svetoj Misi poziva i nas, da sudjelujemo u njegovom 
uskrsnuću i proslavljenju. Krist nam je dao da možemo imati 
udjela na njegovim zaslugama i djelima, u njegovoj silnoj 
ljubavi prema Ocu, u njegovom predanju u svetu volju Božju, 
u njegovoj hvali i predostojnom klanjanju, ispaštanju i zado-. 
voljštini. Kao uskrsnuli i preobraženi Gospodin silazi u svetoj 
pričesti k nama, daje nam se za hranu i napunja nam dušu 
svjetlošću svoga preobraženoga života. Tako postaje duša i 
sama svijetla u njegovoj svjetlosti i pomalo već uživa blažen- 
stvo preobraženoga života. Duša već naprijed vidi sebe okru- 
njenu pobjedničkom krunom i s dinarom u ruci radi svoga! 
vjernoga rada u vinogradu, koji će biti zalog buduće pobjed- 
ničke krune i konačne plaće na nebu, o vječnom Uskrsu. 
Borbom do pobjede! ' 

"Nedjelja sedamdesetniča.. 

. Borbom do pobjede! “aa # 
., Približuje se Uskrš, dan pobjede, uskrsnuća, života: i 
otkupljenja. Danas je misno slavlje u zbornoj crkvi svetog 
Lovre, koji je junački podnio mučeničku smrt na užarenom 
željezu. Sjedinimo se $ njime i odlučimo, da ćemo se pomoću 
Božjom boriti kao i on. Borbom do pobjede! Na Uskrs treba 
da budemo po duhu i praktičnom životu ponovno kršteni, treba 
da postanemo novi stvor, novi uskrsnuli čovjek. Put do toga 
vodi samo preko Golgote. “ : 

l. »Nebesko je kraljevstvo kao domaćin, 
koji iziđe rano ujutro, da najmi radnike za svoj vinograd.« 
Izišao je u rano jutro, oko treće, oko šeste, oko devete i oko 
jedanaeste ure. I uvijek je našao neke, koji nijesu radili u 
vinogradu svoje duše, nego su tratili vrijeme. Došao je i k 
nama. »Što stojite ovdje cijeli dan bez posla?« Još nismo 
sav posao posvršavali. Potrebno je, da ozbiljnije i revnije 
radimo nego li dosada. Bog poziva i nas: »Idite u moj vino- 
grad«, radite na spasenju i posvećenju svoje duše. Danas, u 
ovaj čas, zove nas, zove mene. Još nije prekasno. Prekasno je 
samo za one, koji ne će da se ostave svoje lijenosti i grijeha 
misleći da imaju još vremena da se obrate. »Što stojite bez 
posla?« Danas Bog zove nas, ali i mene, da se natječem u 
trkalištu. Kao nagradu obećaje nam dinar vječnoga života, 
neuvelu, nebesku pobjedničku krunu. Borbom je moramo 
steći! 

2. Kao uzor u borbi korizmenog vremena 
imamo u bogoslužju zbornog sveca, svetog Lovru. On se 
krvavo kao mučenik bori na užarenom željezu i moli Gospo- 
dina: »Obuzeše me smrtni uzdasi, opkoliše me podzemne boli. 
U svojoj tjeskobi prizvah Gospodina i on usliša moj glas iz 
svoga svetoga hrama« (ulaz). U poslanici vidimo drugi uzor, 
svetog Payla, muževnog borca za Krista i Crkvu. »Braćo! Zar 
ne znate, da oni, koji trče u trkalištu, zaista svi trče, ali je- 
dan dobiva nagradu. Tako trčite, da dostignete. A kojigod 
se bori, uzdržaje se od svega: oni, da dobiju raspadljiv vijenac, 

a mi neraspadljiv. A ja tako trčim, ne kao bez cilja, tako se 
borim, ne kao onaj, koji mlati vjetar, nego obuzdavam svoje 
tijelo i dogonim u pokornost.« Treći uzor i primjer nama za 
opomenu jest izabrani izraelski narod. Krst i euharistija u 
središtu su uskrsnog slavlja, koje danas počinjemo. Dobro 
promislimo opomenu današnjega bogoslužja: i izabrani narod 
imao je svoj krst i euharistiju. Oni su bili »svi pod oblakom, 
i svi su prešli preko mora, i svi su bili kršteni po Mojsiju u 
oblaku i u moru; svi su jeli isto duhovno jelo (manu) i svi su 
pili isto duhovno piće (vodu iz stijene), ali se većina od njih 
nije svidjela Bogu«. Samo su neki od njih stigli u obećanu 
zemlju, velika se većina, naime, iznevjerila Bogu, premda su 
imali krst i manu. Jao nama, ako ne živimo onako, kako to 
traži sveti krst i sveta euharistija! I najsvetiju stvar možemo 
zlo upotrijebiti. Pe 

3. »Kojigod se bori, uzdržaje se od svega.« To neka bude 
naše geslo na početku korizmenog vremena: odrecimo se 
svega, upravo svega. Zašto? Da se Krist, borac i pobjednik, 
nastani u nama i da u nama pobijedi. Odrecimo se svega, od- 
stranimo sve što može priječiti djelovanje Kristovo iu nama. 
Umrijeti moramo, da nešto postanemo! Treba umrijeti grijehu 
i najmanjoj promišljenoj nevjeri i nesavršenosti. Treba umri- 
jeti svakoj želji i čežnji, koja nije posve u skladu s Božjom 
voljom. Treba umrijeti vlastitomu duhu i djelovanju, da po- 
sve stojimo pod utjecajem i djelovanjem Kristova Duha i nje- 
gove milosti. To je ono, što nedjelja sedamdesetnica i koriz- 
meno vrijeme traži, da u sebi ostvarimo. Da li smo spremni 
da se svega odreknemo? 

»Zar ne znate, da oni, koji trče u trkalištu, zaista svi trče, 
ali jedan dobiva nagradu. Tako trčite, da dostignete« (posla- 
nica). Samo jedan jedini dobiva nagradu. To je bio Krist, po- 
bjednik smrti i grijeha. Mi ćemo dobiti nagradu samo onda, 
ako smo sjedinjeni s njime, ako smo udovi Kristova tijela, ako 
smo vođeni njegovom milosti, ako živimo njegovim životom, 
ako se borimo i pobjeđujemo njegovom snagom. On u nama! 
Glava.u svojim udovima! Od neobične je važnosti, da:budemo 
u njemu, a on u nama. U današnjoj svetoj Misi sjedinimo se 
još više s njime, poprimimo u sebe još više njegov Duh i 

njegovu silu. S njime i u njemu steći: ćemo: goin: na- ' 


gradu, vječno i blaženo uživanje Polju 


Molitva. e 


Ti si pomoćnik u pravo vrijeme,, neka se dakle uzdaju 
u te svi koji te znadu, jer nikad ne ostavljaš one, koji te 
traže, Gospodine! Jer ne će dovijeka ostati u zaboravi bijednik, 


nada ubogih ne će biti zauvijek prevarena. Ustani, Gospodine, 


da se čovjek ne ponese (na stepenicama). 


Molimo te, Gospodine, milostivo usliši molitve puka svoga, : 


da mi, koji pravedno trpimo radi svojih grijeha, milosrdno 
budemo izbavljeni radi slave imena tvoga. Po Kristu Gospo- 
dinu našem. Amen. 


Ponedjeljak iza nedjelje sedamdesetnice. 
Prvi grijeh. 


»Idite u moj vinograd!« A gdje smo bili prije nego što nas 
je najmio u svoj vinograd? Na to nam odgovara odlomak iz 
Svetoga Pisma, koji čitamo kod matutina (jutrenje). U ovim 
danima čitamo o stvaranju čovjeka i o prvom grijehu. Zato 
se opet sjetimo istočnoga grijeha, koji nas je udaljio od Boga, 
i da mu se nikad više ne bismo približili, da nas nije milostivo 
pozvao u svoj vinograd, u Crkvu. 

l1. »Zmija je bila lukavija od svih životi- 
nja na zemlji. Ona reče ženi: Zašto vam je Bog zabranio, da 
ne jedete sa svakoga drveta u raju? A žena joj odgovori: Mi 
jedemo roda s drveta, koja su u raju; samo roda s drveta, 
koje je usred raja, zapovijedi nam Bog, da ne jedemo, i da 
ne diramo u nj, da ne umremo. A zmija reče ženi: Nikako ne 


ćete umrijeti. Nego zna Bog, da u koji dan uzjedete s njega, 
otvorit će vam se oči i bit ćete slični Bogu razlikujući dobro. 


i zlo. I žena videći da je drvo dobro za jelo, lijepo za oko, da 
ga je milina gledati, uzabra roda s njega i okusi pa dade i 
mužu svojemu, te i on okusi« (1. Mojs. 3, 1 sl.). Kako je sud- 
bonosno bilo radoznalo pitanje: »Zašto?« Kako je bilo varavo 


obećanje: Otvorit će vam se oči! Eva je pristala na napast.. 

Povjerovala je: napasniku i prestupila Božju zapovijed. Kako 
je bila ohola, neposlušna, nevjerna i nezahvalna prema ' Bogu! 

2. »I zazva Gospodin Bog Adama i reče mu: 
Gdje si?... Da nijesi jeo s drveta; što sam ti zapovijedio, da 
ne jedeš s ; njega? A Adam reče: Žena, koju si mi dao za dru- 
žicu, dade mi s drveta i jedoh. A Gospodin Bog.reče ženi: 
Zašto si to učinila? ... Umnožit ću boli. tvoje trudnoće, s mu- 
kom ćeš rađati djecu i bit ćeš pod vlašću muževom, i on će ti 
biti gospodar. A Adamu reče: Što si slušao glas svoje žene i jeo 


s drveta, što sam ti zapovijedio, da ne jedeš s njega: prokleta 


zemlja radi tvojeg djela, s mukom ćeš se od nje hraniti svega 
vijeka svojega. Trnje i korov će ti rađati, a ti ćeš jesti travu 
zemaljsku. U znoju lica svojega jesti ćeš hljeb, dokle se ne 
vratiš u zemlju, od koje si uzet; jer si prah i u prah ćeš se 
vratiti« (1. Mojs. 3, 9 sl.). Kazna je bila strašna! Bili su izagnani 
iz raja, živjeli su u nemiru, mnogo su patili i trpjeli i napo- 
kon su morali i umrijeti. A što je bilo tek u vječnosti? | 

3. Grijeh nas odalečuje i odvraća od Boga i njegovih 
zapovijedi. Grijeh je nezahvalnost i pobuna protiv Boga. Gri- 
jeh je isto što i zapostaviti Boga nekom stvorenom dobru, vla- 
stitoj želji, časovitoj pohoti, svojem dragom ja. U grijehu tra- 
žimo ponajprije sebe, udovoljujemo svojim željicama i strast 
ima prednost pred voljom Božjom. Grijeh je, u stanovitom 
smislu, neizmjerna uvreda i zapostavljanje Boga. 

Sjedinimo se danas sa cijelim grešnim čovječanstvom,- i 
molimo iz duboke njegove potrebe i u njegovo ime ulaz da- 
našnje Mise: »Obuzeše me smrtni uzdasi, opkoliše me pod- 
zemne boli.« Teško nama, ako domaćin ne iziđe i ako nas u 
svojoj milosrdnoj:ljubavi ne najmi u svoj vinograd, u svetu 
Crkvu! Kako moramo biti zahvalni i kako vjerno moramo ra: 
diti u njegovom vinogradu i vršiti njegovu volju, da mu se 
pokažemo zahvalnim. 

»U svojoj tjeskobi onodi Gospodina i on usliša moj glasš.« 
Prisustvujući današnjoj svetoj Misi uzmimo u svoje ruke svoj 
žrtveni dar, tijelo i krv Gospodnju, i prikažimo ga nebeskom 
Ocu: »Oče, radi svojega Sina smiluj se nama, oprosti nam 
grijehe naše i milostivo nas primi. Pokaži svijetlo svojega lica 
svojemu slugi«, svojoj svetoj Crkvi, bijednom čovječanstvu! 

»Spasi me po milosrđu svojem« (pričesna): »Ako gledaš na Rae 


jesi 


zakonja, Gospodine, o: će opstati?» Kaše lalna), 


Molitva. 


>»Iz dubina vapijem k tebi, Gospodine, Gospodine, usliši 
glas moj. Neka, slušaju uši tvoje glas molitve moje« (zavlaka). 

Molimo te, Gospodine, milostivo. usliši molbe svoga puka, 
da mi, koji pravedno trpimo radi svojih grijeha, milosrdno 
budemo izbavljeni radi slave imena tvojega. Po Kristu Gospo- 
dinu našem. Amen. 


Utorak iza nedjelje sedamdesetnice. 
»Idite u moj vinograd« 


»Idite i vi u moj vinograd!« Tu ćete. naći posla za cijeli 
svoj život, dakako ako dobro radite! 

1. Bog nas poziva u vinograd naše duše. 
Spasi svoju dušu, posveti svoju dušu! »Što koristi čovjeku, 
ako dobije sav svijet, a izgubi svoju dušu?« (Mat. 16, 26). 
Prva je duša i iznad svega je duša, spas i nutarnji napredak 
neumrle duše! Sve je drugo od manje važnosti i treba da služi 
ovoj prvoj zadaći, Naš je cilj duša i vječnost! Mi smo preza- 
posleni. Pune su nam ruke posla. Živimo u vječnoj vrevi, u 
neprekidnoj užurbanosti i nemiru: sad poduzeća, sad poslovi, 
zborovamja, sad zasjedanja. Sve samo savjeti, metode, formule 
i vježbe bez kraja i konca, a za dušu, za promatranje, za nu- 
tarnju molitvu, za tiho općenje s Bogom jedva da nađemo 
koji časak vremena. Da se vježbamo u krepostima, da se 
ozbiljno otkinemo od svoga ja i:od zemaljskih stvari, na to 
jedva i pomišljamo. Radi toga nemamo ni vremena, a niti 
potrebnog mira. To je upravo nevjerojatno! Sin se Božji utje- 
lovio, na križu je umro, utemeljio je svetu Crkvu, ustanovio 
je svete sakramente i u svetohraništu živi među nama, sve zato, 
da spasi i posveti naše duše. On se brine samo za njih. »Tra: 
žite najprije kraljevstvo Božje i njegovu pravdu, a sve ostalo 
će vam se dodati« (Mat. 6, 33). On živi u nama. Svojim nadah- 
nućima, svojim karanjem, svojom slatkoćom, svojim nutarnjim 

i vanjskim kušnjama,. potiče nas, da«radimo za: njegove, inte- 


rese i.da zajedno s njime, živimo samo :za:spas i posvećenje 
svojih, duša. Kako je u tom pogledu s.nama, sa mnom? 

2. Bog nas poziva u vinograd Božjega kra- 
ljevwstva,.u- vinograd svete Crkve. Jedno je srce središte 
sviju srdaca, središte cijeloga svijeta, a to je:presveto Srce 
Isusovo. Svojom toplom ljubavi drži ono sva srca na okupu. 
Srca, koja su njemu odana, bit će međusobno povezana. Ona 
zajedno trpe, žive i rade jedno za drugo, zajedničko je nji- 
hovo blago i duhovno bogatstvo. To je općinstvo svetih! Što- 
god tko radi za vinograd svoje duše, od toga ima koristi cijela 
kršćanska zajednica, to koristi dušama naše braće. »Idite u 
moj vinograd!« Pozvani smo, da zajedno s Kristom otkuplju- 
jemo duše svoje braće i svojih sestara, da život i Duh Kristov, 
koji u sebi nosimo, presadimo u duše svojih bližnjih. »Vi ste 
svijetlo .svijetu« (Mat. 5, 14), Koji mnogo radi u vinogradu 
svoje duše, koji se posvećuje i živi Kristovim životom, taj 
mnogo radi za cijelo Božje kraljevstvo na zemlji. Divna ruža 
ne resi samo sebe, nego ukrasuje i vrt. U redu milosti postoji 
sveti zakon: »Ništa ne će propasti!« Do mene stoji, da li ću 
Ja mogu biti ki svijetu, koristan ili štetan. Tko ne po- 
maže i ne koristi, taj škodi. Ili ću živjeti u milosti i kreposno 
— jedino tako koristim zajednici — ili sam mrtav, bolestan, 
uzet te kao takav zajednici škodim. Sve štogod radim, sve do- 
lazi do izražaja na ovaj ili onaj način. Ili sam pomoćnik Božji 
ili sotonin. Tu neutralnosti nema. Ja sam suodgovoran za sve. 
Tako je velik i prostran djelokrug u vinogradu, u koji me 
Bog pozvao! Tako mi je važan i odgovoran posao povjerio! 
Jesam li na to već kadgod mislio? 

3. »Idite. i vi u moj vinograd!« Sedamdesetnica nas ozbiljno 
opominje: budi odlučan! Radi vjernije i bolje nego li do sada. 
Bog želi, da radimo, da ozbiljno i dobro radimo. Na to nas 
poziva Bog, to zahtijeva i spas naše duše, a o tom napokon ovisi 
i vječnost. Raditi moramo i radi drugih, radi svojih bližnjih. 

Promotri natjecatelje na trkalištu! Oni se uzdržavaju od 
svega samo da dobiju prolazan vijenac, a mi se borimo, da do- 
bijemo neuveli vijenac. Sjeti se apostola Pavla: »Tako se bo- 

rim, ne kao onaj, koji mlati vjetar, nego obuzdavam svoje-tijelo 
“i dogonim u pokornost, da, dok drugima propovijedam, ne'bih 
možda sam bio osuđen« ipelanine) Boni ja li ja drugačije 
postupati? 

'“»Ako tko hoće: ah ide za mnom, neka se odrekne samoga 
sebe, užme s. križ i slijedi me« a 16, 24). 


Molitva. 
Bože, utočište i jakosti naša, usliši ponizne molitve svoje 
Crkve i daj, da nastojeći oko božanskih stvari i tijelom i 
dušom tebi služimo. Pp. Kristu Gospodinu našem. Amen. 


Srijeda iza nedjelje sedamdđesetnice. 
Božji poziv: 

." »Nebesko je kraljevstvo kao domaćin, koji iziđe rano 
ujutro, da najmi radnike za svoj vinograd.« Opet iziđe oko 
treće, šeste, devete ure, a oko jedanaeste ure, t. j. u punini 
vremena, u Novom Zavjetu, poziva i nas, i mene. »Što sto- 
jite bez posla? Idite u moj vinograd« (evanđelje). To nam 
javlja nedjelja sedamdesetnice. 

1. Prvipoziv. Domaćin Gospodin izišao je rano ujutro 
našega života, da nas najmi u svoj vinograd. Bilo je to u 
času našega krštenja. »Idite i vi u moj. vinograd!« Tad nam 
je otvorio ulaz u svoj vinograd, u svetu Crkvu i odredio nam 
posao. »Ljubi Gospodina Boga svoga svim srcem svojim, svom 
dušom svojom, i svom snagom svojom.« »Ja sam Gospodin 
Bog tvoj, nemaj drugih bogova uz mene.« Mi smo se 
spremno odazvali i prihvatili se posla. Od tog časa, mi smo 
Božji najamnici, pripadamo njemu, treba da živimo za njega, 
da obdržajemo njegove zapovijedi i da ispunjamo njegovu 
volju. Treba da sudjelujemo, trpimo, borimo se i odričemo, 
molimo i radimo samo za njega. Ruke neka nam služe, da 
činimo samo ono, što on hoće; jezik, da govorimo samo ono, 
što on želi; noge, da idemo samo onamo, kuda smijemo; duh, 
da mislimo samo 'na ono, što je njemu drago; srce, da samo 
njega ljubimo; sposobnosti i vrijeme upotrebljavajmo njemu 
na čast i slavu. Uz njega neka ne bude nijedan idol! Naša 

je dužnost, da ni u čem ne živimo za sebe, po svojoj volji, po 
naravnim željama i sklonostima svoga srca. Jedino njemu 
i potpuno njemu. Na zemlji smo zato, da Boga spoznamo, 
da ga ljubimo i da mu služimo. To je naš poziv, 

2. Ponovni poziv. S nedjeljom sedamdesetnicom po- 
činje uskrsno doba. Centar uskrsnog slavlja jest Kristovo us- 
krsnuće od mrtvih, a naše uskrsnuće od grijeha po sakra- 
mentu svetoga krsta i pokore. Liturgija gleda u obnovi krsnoga 
zavjeta najbolju pripravu za Uskrs. Mi treba da smo duboko 
osvjedočeni o uzvišenom našem pozivu i neizrecivim dobrima, 
koja smo u svetom krstu primili. Isto tako treba da smo du- 
boko osvjedočeni o dužnostima, koje iz svetoga krsta proizlaze. 
Pitajmo se, kako smo izvršili svoje dužnosti? »Ja sam Go- 
spodin Bog tvoj, nemaj drugih bogova uz mene.« Jesmo li 
izvršili posao za koji nas je Bog prviput najmio za svoj vi- 
nograd? Jesmo li sve, upravo sve učinili? Ne mora li domaćin 
i nas prijekorno upitati: »Što stojite bez posla?« Zašto se ba- 
vite tolikim drugim poslovima, zašto činite ono, što je spo- 


redno i manje važno? Zašto toliko služite stranim bogovima, 


svijetu, novcu, tijelu i što je tijelu ugodno? Zašto ste tako 
odani taštini i težite, da vas ljudi slave? Zašto tražite čast, 
priznanje, vremeniti sjaj i uspjeh? Zašto toliko griješite? 
Zašto je vaša volja i sebičnost jedino pravilo i norma vašega 
života? Domaćin će izaći i danas, da nas opet pozove i najmi 
u svoj vinograd. Ponovno se s domaćinom pogodimo. Služimo 
od današnjega dana. Od sada služimo revnije, vjernije, sprem- 
nije i radosnije onome, koji nas je milostivo najmio. 

3. Položimo danas u prikazanju na patenu svoju volju i 
spremnost, da Bogu u svemu savjesno služimo. »Ljubim te, 


"Gospodine, kreposti moja; Gospodin je tvrđava moja, zaklon 


moj i izbavitelj moj« (ulaz). »Dobro je slaviti Gospodina i 
pjevati imenu tvojemu, Višnji« (prikazanje), ne samo riječima, 
nego životom, predanjem i poniznom službom. Ne tražimo 
ništa za sebe, osim da se u svemu vrši Božja volja! Stvorimo 
danas tu odluku. 

U presvetoj euharistiji, pričesti, primamo dinar obećane 
nagrade. »Tko jede moje tijelo i pije moju krv, ima vječni 
život« (Iv. 6, 55), već sada ga ima, »a ja ću ga uskrisiti na 

Baur; Rasvijetli se! II. : 2 

sudnji dan«, kad će potpuno uživati vječni život. Nagrada do- 
ista vrijedna da radimo u domaćinovom vinogradu. »Mnogo 
je zvanih, a malo izabranih.« Malo ih je, koji potpuno vrše 
dužnosti svoga poziva. Ja treba da budem među njima, pa 
stajalo me to i truda. 


Molitva. 


Molimo te, Bože, da se tvoji vjernici ovim darovima (euha- 
ristijom) učvrste, te da ih i primajući traže i tražeći bez pre- 
stanka primaju. Po Kristu Gospodinu našem. Amen. 


Četvrtak iza nedjelje sedamdđesetnice. 
Iza tame svijetlo! 


Mi se nalazimo na pragu uskrsnoga vremena. Naše oko 
već promatra na Golgoti i u uskrsnoj zori otajstvo smrti i 
uskrsnuća Gospodnjega. U borcu i pobjedniku sv. Lovri u 
čijem svetištu slavimo svetu žrtvu, prepoznajemo u bogoslužju 
samoga Gospodina. On zapravo moli ulaz: »Obuzeše me smrtni 
uzdasi, opkoliše me podzemne boli. U svojoj tjeskobi prizvah 
Gospodina i on usliša moj glas.« 

l. »Obuzeše me smrtni uzdasi« Tako je uzdisao 
Krist Gospodin u svojoj smrtnoj muci. Pratimo ga na putu 
na Maslinsku goru. Budimo svjedoci strahovite smrtne borbe, 
koja ga je oblila krvavim znojem. Budimo svjedoci njegove 
nutarnje boli i muke. »Oče moj, ako je moguće, neka me mi-. 
moiđe ovaj kalež, ali ne kako ja hoću, nego kako hoćeš ti« 
(Mat. 26, 39). Pratimo ga u sudnicu pred židovsko sudište. 
Slijedimo ga na putu k rimskom namjesniku Pilatu. Promo- 
trimo njegove muke, koje je podnio, kad su ga okrutni vojnici 
bičevali i trnjem okrunili i ruglu ga izvrgli. Pratimo ga na 
križnome putu i zadubimo se u boli, koje je pretrpio, kad su 
ga razapinjali i kad je više od tri ure na križu proboravio. 
»Obuzeše me smrtni uzdasi, opkoliše me podzemne boli.« 

2. »U tjeskobi svojoj prizvah Gospodina, i 
on usliša moj glas.« Tako se molio Krist u svojoj pobjedi na 

križu. »Ti si pomoćnik' u nevolji. Neka se, dakle, uzdaju u 
tebe svi, koji te znadu, jer nikad ne ostavljaš onih, koji te 
traže« (na stepenicama). Na uskrsno jutro slavno je uskrsnuo 
na novi život. Nagrada za tu slavnu pobjedu bilo je uskrsnuće 
i preobraženje. On je izišao kao slavni pobjednik nad soto- 
nom, grijehom i smrću. Zadobio je svu vlast nad duhovima i 
nad srcima. Jer »postade poslušan do smrti na križu, zato ga 
Bog uzvisi i dade mu ime, koje je nad svakim imenom, da se 
na Isusovo ime prigne svako koljeno onih, koji su na nebu, 
na zemlji i pod zemljom, i svaki jezik prizna, da je Gospodin 
Isus Krist u slavi Boga Oca« (Filip. 2, 8 sl.). »Prizvah Gospo- 
dina i on usliša moj glas.« 

3. Krist je glava, čokot. On i dalje živi u nama, svojim 
udovima. Po svetom smo krstu živo s njime sjedinjeni tako, 
da nam je udes zajednički. Ali Gospodin se ovdje na zemlji 
samo borio, trpio i bio ponižen. Taj isti Gospodin kako kaže 
Bossuet »nosio nas je u sebi« u svojoj borbi (Bossuet). Mi smo 
u potpunijem smislu njegovo tijelo, nego li je to bilo njegovo 
naravno tijelo. U višem smislu smo njegovi udovi, nego su 
to bili udovi njegova naravnog tijela. Što. se zbilo na njego- 
vom božansko-čovječjem tijelu, neposredno nam otkriva, što 
se mora i na nama dogoditi. Na to smo pozvani i na to smo 
se na svetom krstu obvezali, da ćemo s Kristom živjeti, umri- 
jeti, boriti se i vječno imati udjela na njegovom uskrsnuću i 
preobraženju. Borbom do pobjede, po smrti k uskrsnuću, k ži- 
votu! Krist živi u meni, Sve mogu u onome, koji u meni živi, 
u meni se bori i pobjeđuje. 

Dođčimo k svetoj Misi. Tu ćemo vidjeti, kako se na oltaru 
otajstveno obnavlja njegova smrt i uskrsnuće. Ne ostavimo ga 
samoga. Sjedinimo se s njime i odlučimo, da ćemo s njime po- 
stati jednom žrtvom. Predajmo sve, tijelo i dušu, tjelesne i 
duševne sposobnosti. On neka sve primi! Položimo sve na 
patenu, da postane čisti i sveti žrtveni dar Ocu. Mi treba da 
umremo, ali mi ćemo i uskrsnuti na novi život, kad on u sve- 
toj pričesti bude došao k nama, da nas napuni svojim božan- 
skim životom. S njime treba da pođemo na dnevne dužnosti 
i u dobar boj za vjeru. (1. Tim. 6, 12). Prizovimo Gospodina, 

i on će nas uslišati. S njime ćemo pobijediti i steći pobjed- 
ničku nagradu. 


Molitva. 


Molimo te, Gospodine, milostivo usliši molitve svoga puka, 
da mi, koji pravedno trpimo radi svojih grijeha, milosrdno bu- 
demo izbavljeni radi slave Imena tvoga. Po Kristu Gospodinu 
našem, Amen. 


Petak iza nedjelje sedamdesetnice. 
Pobjednička nagrada. 


»Ja tako trčim, ne kao bez cilja; tako se borim, ne kao 
onaj, koji mlati vjetar, nego obuzdavam svoje tijelo« (posla- 
nica). Pavao, koji nam upravlja te riječi, dobro zna, što hoće. 
Svijestan cilja koji mu je postavljen, junački se bori za ne- 
prolaznu krunu, za lovorov vijenac. On hoće da ga dobije, 
zato će ga doista i dobiti. Zato neka bude Pavao naš uzor. 


1 »Vjerujemuživot vječni! To je naš cilj. To 
je počinak poslije borbe. To je punina svega istinskog dobra, 
koje možemo samo zaželjeti. Vječni je život posjedovanje naj- 
višega i svake ljubavi dostojnoga dobra, koje jedino može 
potpuno zadovoljiti ljudski duh i srce, tijelo i dušu. Taj je 
život neprolazni pobjednički vijenac, koji ne ovjenčava slje- 
počice i čelo, nego je nutarnja radost i blaženo uživanje. To 
je gledanje i uživanje Boga, to je sudjelovanje u životu pre- 
obraženoga Krista. To će biti naša čast pred Bogom, pred 
cijelim nebom i pred ljudima. I to ne samo jedan dan, nego 
kroz svu vječnost. Taj vječni život potpuno usavršuje čovjeka, 
njegov duh, njegove sposobnosti, nj egovu volju i srce, jednom 
riječi, on usavršuje sve odlike naše naravi i temperamenta i 
cijele ličnosti. Ne zaslužuje li ta nagrada, da se svim silama 
za nju brinemo? Da se odreknemo svega, što nam ne koristi 
u natjecajnoj borbi za nagradu? »Kojigod se bori, uzdržaje 
se od svega.« 

2. »Tjelesno je vježbanje za kratko vrije- 
me korisno, a pobožnost je korisna za sve. Ona ima obe- 
ćanje sadašnjega i budućega života« (1. Tim. 4, 8). Dakle, već 
u ovom životu primamo nagradu, a to je Bog. Duša, koja ima 
Boga, poznaje samo Božju volju i Božju čast! Ona živo želi, 
da se njezina volja potpuno podudara s voljom Božjom i Kri- 
stovom. Čim takva duša sazna, da je nešto volja ili želja 
Božja, onda joj nije nijedna žrtva preteška. Svoje dužnosti 
vrši bez žurbe, bez straha, bez nemira, sigurno i neprisiljeno, 
sve iz ljubavi prema Bogu, pa snašlo je, što mu drago i tuma- 
čili to ljudi, kako im je volja. U svemu traži samo Boga i 
njegovu svetu volju. Božja volja jedino je mjerilo njezinog 
suđenja. Svaki čas je spremna, da se odrekne svoje nevine i 
opravdane sklonosti, svoga omiljelog posla ili zanimanja, što 
više i svoje nade, kojoj ljudi najviše prianjaju. Ostaje ravno- 
dušna u svim prilikama i dogođajima: u častima i u sramoti, 
kod uspjeha i neuspjeha, kod uvreda i kleveta, štoviše, i onda 
kad pogriješi i bude postiđena. Ona ljubi svoje, ali radi njih 
nikad ne zapušta Boga ni svoje dužnosti. Prema svakome je 
dobra i susretljiva, ali ipak nada sve cijeni istinu i praved- 
nost. Ona kori bez gorčine i straha, govori svagda istinu bez 
ljudskog obzira i uzrujavanja, a sve to iz ljubavi prema Bogu. 
Ona ništa ne traži, a nikome ništa ne uskraćuje. Ona ćuti 
s onima, koji su žalosni, a raduje se s onima, koji se vesele. 
Ona vjerno vrši sve zapovijedi, ali ne da, da je sputaju. Svaki 
je čas spremna da se svega odrekne iz ljubavi prema Bogu. 
Sve spremno čini i trpi, ako je to volja Božja. Puna je svete 
radosti i boguodane ravnodušnosti. Ona je našla Boga, a u 
Bogu sebe, slobodu, pokoj i duhovno pouzdanje. »Zato vlada 
u duši mir, što Božja volja slavi pir. Kad duša nađe u Bogu 
pokoja, tad miruje u njoj niža pohota« (Mehtilda iz Magde- 
burga). Duh posinaštva, koji u njoj vlada, otstranjuje svaki 
strah, nemir i ropstvo. To je pobjednička nagrada pobožnosti 
već na ovoj zemlji: sveti pokoj i mir u Bogu. Taj mir diže 
dušu visoko iznad promjenljivosti i nestalnih stvorova. Taj je 
mir duboko u duši, kamo dopire samo Bog. Radi toga mira 
duša ništa više ne želi i na ništa se ne tuži. Taj mir kroti 

strasti, sređuje maštu, utvrđuje i čuva duh i srce od svake ne- 
stalnosti i uzbuđenja. Mir u Bogu! Sve što dan i život donese, 
duši je veliko i časno i u tome gleda poruku Božje ljubavi. To 
je pobjednička nagrada pravoga kršćanina već na ovoj zemlji. 

3. Bez borbe nema pobjede, Božje i. Kristovo kraljevstvo 
ne sastoji se u lijenom miru, u mekoputnosti ili čuvstvenosti, 


a niti u čeznutljivom i sanjarskom blaženstvu, već u borbi. : 


To.je boj između nebeskoga i zemaljskoga, između svijetla i 
tmine, to je borba Krista, naše glave, u nama udovima protiv 
Belijala i njegovih pristaša. 

U borbi za pobjednički vijenac zahtijeva se odvažnost. 
Pobijedit će onaj, koji je odvažan, koji je stalan i tvrd, koji se 
svega odriče, što se protivi Bogu i Kristu, svega, što nas veže 
uz naše ja i uz prolazne stvari, što nas odalečuje od Boga i 
od Krista! 


Molitva. 


Molimo te, Gospodine, očisti nas nebeskim tajnama i bla- 
gostivo usliši. Po Kristu Gospodinu našem. Amen. 


Subota iza nedjelje sedamdesetnice. 
Samozataja. 


»Kojigod se bori, uzdržava se od svega, a ja tako trčim, 
ne kao bez cilja, tako se borim, ne kao onaj, koji mlati vjetar, 
nego obuzdavam svoje tijelo i dogonim u pokornost, da, dok 
drugima propovijedam, ne bih možda sam bio osuđen« (po- 
slanica). U predkorizmeno i korizmenono vrijeme dužni smo 
da se ozbiljno mrtvimo. Sam sveti Pavao se plašio, da bi 
možda mogao biti osuđen, ako ne obuzdava svoje tijelo i duhu 
ga ne podvrgne. 


l. »Akotko hoćedaidezamnom, neka se ra 


reče samoga sebe« (Mat. 16, 24). Nitko nije u svome 
zemaljskom životu tako savršen, da se ne bi morao mrtviti, 
t. j. svoja sjetila i strasti podlagati duhu, Nitko nije tako oči- 
stio zemlju svoje duše od drača, da ne bi imao što čistiti i 

odstranjivati. Svojstvo je naime korova, da čim ga se iščupa; 
opet nikne. Da je netko ne zriam kako savršen, još je u njemu 
korijen i klica zla. Zato bez ozbiljnog mrtvenja nema savr- 
šene kreposti, štoviše, uopće nema prave: kreposti. Tko može 
biti poslušan, ako ne svlada svoju samovolju? Tko može biti 
čist i nevin, ako neprestanom borbom ne podloži putenu po- 
žudu zakonu duha? Tko može ljubiti svoga bližnjega i nepri- 
jatelje, ako se neprestano ne svladava i ako ne zagospodari 
nutarnjim porivima. Napose su dužni mrtviti se oni, koji oz- 
biljno teže za napretkom u krepostima. »Toliko ćeš napredo- 
vati, koliko budeš sama sebe nadvladao« (Toma Kempenski: Na- 
sljeduj Krista I. 25, 11). Zašto sustanemo u duhovnom životu 
već nakon kratkog vremena? Zašto nismo poduzetni i ustrajni? 
Zato, jer se ne mrtvimo. Bez mrtvenja nema trajne pobožnosti, 
niti topline u molitvi, niti snage protiv napasti, niti pobjede 
nad tijelom, niti ustrajnosti, niti savršenosti. Zato: »Ako tko 
hoće da ide za mnom, neka se odreče samoga sebe.« 

2. »Živite po duhu i nemojte zadovoljavati tjelesnim 
požudama. Jasno je, da su ovo tjelesna djela: bludnost, neči- 
stoća, bestidnost, razuzdanost, idolopoklonstvo, vračanje, ne- 
prijateljstvo, svađe, prepirke, srdžba, spletke, razdori, sljedbe, 
zavisti, pijanstva, žderanja i ovima slične stvari. Dok je plod 
duha: ljubav, radost, mir, strpljivost, blagost, dobrota, dugo- 
trpnost, krotkost, vjera, čednost, uzdržljivost, čistoća« (Gal. 
5, 16 sl.). »Živite po duhul« Za tim ide kršćansko mrtvenje. 
Ono mora osloboditi narav od tiranstva neuredne putenosti i 
strasti, da tako bude sposobna da primi milost i po duhu živi. 
Mrtvenje znači podlaganje nižeg čovjeka duhu; ono je ujedno 
sredstvo i lijek, da ojača i ozdravi čovječji duh; ono je neop- 
hodno nužno sredstvo, da se sjedinimo s Bogom i Kristom. 
»Koji su.Kristovi, razapeli su svoje tijelo s manama i požu- 
dama« (Gal. 5, 24). A mi današnji kršćani? Mi ne cijenimo 
mrtvenje, mi ga izbjegavamo. Zar se onda još smijemo zvati 
kršćanima? 

2. U predkorizmeno i korizmeno vrijeme stavlja liturgija 
mrtvenje na prvo mjesto. Svaki dan slušamo pohvale o mr- 
tvenju, kad u korizmenom predslovlju molimo: »Tjelesnim po- 


U 

stom obuzdavaš, Bože, opačine (izvor grijeha, strasti), dižeš 
duh, daješ krepost i nagrade.« Da li je to i naše mišljenje? 
Jesmo li uvjereni o tome? Da li živimo po tome uvjerenju? 

Po mišljenju svete Crkve nije mrtvenje samo za »velike 
grešnike« ili za pokornike, za novake ili mladomisnike. Upravo 
oni napredniji, stariji, moraju se mrtviti tjelesno, a još više 
duhovno; moraju nadvladati oholost, samovolju, mušičavost, 
duh protivurječja, nezadovoljstva, gorčinu, kritiziranje i sebič- 
nost u svim njezinim oblicima. Ta i oni dnevno osjećaju, kako 
je narav sklona na zlo, kako ni starost nije pošteđena od lu- 
dorija, kako se stare napasti opet i opet vraćaju novom silom, 
i kako se malo zahtijeva da čovjek padne, ako volja nije oče- 
ličila neprestanim i raznovrsnim mrtvenjem. 

' »Ako s Kristom trpimo, s njime ćemo se i proslaviti« 
(Rim. 8, 17). Umri da živiš! Ako u korizmeno vrijeme ne umre- 
mo, ne ćemo postati novi ljudi, a još ćemo manje uskrsnuti 
na. vječnu slavu! 


Molitva. 


d Molitve naše, molimo, Gospodine, milostivo usliši i odrije- 
šivši nas od grešnih veza, čuvaj nas od svake protivnosti. Po 
. Kristu Gospodinu našem. Amen. 


Sveta Misa nedjelje šezdesetnice. 


1. Danas ćemo prisustvovati službi Božjoj u crkvi sv. 
Pavla, koji se tako muževno borio za Krista. Danas će on go- 
voriti u ime svih onih, koji su se sakupili oko njega. Njihova 
nevolja njegova je nevolja, njihova stiska njegova je stiska, 
njihov vapaj njegov je vapaj. Sam je pretrpio i proživio sve, 
na čemu i Crkva ima da pati. Zato nas pozivlje, da s njime 
proživimo istu borbu. : 

1. »Ustani, što spavaš, Gospodine? Poniženi smo do ze- 
maljskoga praha« (ulaz). Bijedna Crkvo Kristova! Psalam 43. 
priča ti o čudesima i znacima, koje je Gospodin činio na tebi, 
kako se silno zauzeo za tebe i jakom desnicom raspršio tvoje 
neprijatelje, a danas se tužiš: »Poniženi smo do zemaljskoga 
praha.« Ali da, ti misliš na djecu, koju si u svetom krstu 
rodila, koju si za Boga odgojila, koju si poučila svetim nau- 
kom, koju si opet izliječila u sakramentu svete pokore i na- 
hranila i okrijepila kruhom presvete euharistije. A danas u, 
prečesto razuzdanim, pokladnim danima, u danima balova i 
plesova, u danima najgoreg materijalizma i jednostrane kul- 
ture sa svim njezinim krivim izraslinama, stojiš pred tolikim 
živim lješinama. Radi mnoge svoje pokvarene djece ponižena | 
si do zemaljskog praha! »Ustani, Gospodine, što spavaš?« 
(ulaz). Iskreni i duboki vapaj »Gospodine, smiluj se«, odvija 
se danas Crkvi, koja živo vapi za smilovanjem. Kad bi barem 
toliko bili razumni, da shvate riječi sv. apostola Pavla, na 
čijem smc se grobu sakupili na molitvu i žrtvu. Pavao naime 
kaže: Tko je Kristu obećao vjernost, mora biti spreman na 
svakovrsne neprilike i borbu, te se neustrašivo mora boriti 
za Krista. Do Krista nas ne vodi zemaljsko uživanje, nego 
odricanje, muka, strpljivost u nevoljama, ustrajnost u kušnja- 
ma i nepokolebivo pouzdanje u vrhunaravnu pomoć. Što bi 
bio Pavao bez nevolja, bez okova, bez mučeništva? Ali što bi 
istom bio bez milosti, bez svemoćne pomoći Božje? (na ste- 

penicama). A ipak, milost sama po sebi nije djelotvorna. Po- 
trebno je, da padne na plodno tlo, na tlo, kakvo je bilo u 
Pavlovoj duši. Ako zrno, milost, koja prosvijetljuje razum i 
potiče duh, padne na put, pogazit će se; ako padne na kamen, 
ne će uspijevati, jer nema vlage. Ako li sjeme padne među 
trrje, trnje će ugušiti mladi usjev. Ako li sjeme padne na 
dobro tlo, donosit će mnogi rod (evanđelje). Koliko ih ima, 
. koji pripadaju svetoj Crkvi i plivaju u moru milosti, a ipak 


ne donose nikakav rod! Zar je krivnja na sjemenu, na mi-: 


losti? Ne, krivnja je.na zemljištu, na: tlu! 

3. Odaberimo stoga kod prikazanja Pavlov put, put svoje- 
voljnog odricanja i otrgnuća od svega, što nas rastresuje, od 
zemaljskih užitaka i od beskorisnih briga. Odaberimo put mu- 
kotrpnog rada u službi Kristovoj i njegovih interesa. Položimo 
svoj ja, svoju volju, svoje tjelesne i duševne sposobnosti na 
oltar, povjerimo ih Kristu. Mi treba da se u korizmi ozbiljno 
dademo na posao, treba da u žrtvi svete Mise razapnemo sta- 
roga čovjeka i njegove sklonosti, da po svetoj žrtvi s Kristom 
uskrsnemo na novi, Bogu odani i posvećeni život. Taj novi 
život u Kristu bit će stostruki plod, koji moramo donositi. 
»Tko ostaje u meni i ja u njemu, taj daje mnogo ploda, jer 
bez mene ne možete činiti ništa« (Iv. 15, 6). Taj novi život 
opet je zrno, koje će jednom uroditi posljednjim divnim plo- 
dom: životom vječnim. Ondje će naše uskrsnuće biti potpuno, 
ondje će naš život biti konačan, ondje u vječnom i neprolaznom 
Uskrsu u vječnoj slavi. Još smo poniženi do zemaljskog praha, 
ali »ustani, Gospodine, pomozi nam i izbavi nas«, sada u sve- 
toj žrtvi i u žrtvenoj gozbi. Dopusti, da jednom konačno pri- 
stupimo »k Božjem žrtveniku (na nebesima), k Bogu, koji 
razveseljuje moju mladost!« (pričest) u vječnom Uskrsu, u 
vječnoj. slavi. 


Nedjelja šezdesetnica. 


Jaki u slabosti. 


Službu Božju slavimo u crkvi sv. Pavla, na grobu veli- 
kog apostola. U današnjem bogoslužju on je slika i tip svete 

Crkve, iskušan u svemu, u trpljenjima i svakovrsnim poniže- 
njima, ali upravo zato pun je Kristove jakosti, jer se »jakost 
(Kristova) učvršćuje u slaboći (ljudskoj)« (poslanica). : 
1. »Poniženismo do zemaljskog praha, Usta- 
ni, Gospodine, pomozi nam i izbavi nas.« To je vapaj neot- 
kupljenog čovječanstva, ali i vapaj vojujuće Crkve. Ona je 
otkupljena, ali kao što nije ni njezina glava, Krist Gospodin, 
Sin Božji, za svoga zemaljskog života bio bez trpljenja, tako 
nisu ni djeca svete Crkve, Kristovi udovi, oslobođeni i zašti- 
ćeni od trpljenja, od borbe i nevolje u ovome životu. Posla- 
nica nam opisuje Krista, koji se bez prestanka bori i trpi u 
svetoj Crkvi, u apostolima, svećenicima i vjernicima, Krista, 
koji je radi nas postao slab. »Trpio sam više u naporima, u 
tamnicama, izbijen preko mjere. U pogibeljima od razbojnika, 
u pogibeljima od suplemenjaka (od Židova), u pogibeljima od 
neznabožaca, u pogibeljima od lažne braće, u truđu, u muci, 
u mnogom bdijenju, u gladi i žeđi, u mnogom postu, u zimi i 
golotinji« (poslanica). Koliko li je samo pretrpjela Crkva od 
raznih kleveta, progonstava, potlačivanja i nepovjerenja, ko- 
liko je pretrpjela radi ljudskih grijeha i sablazni, radi nekih 
svojih nevrijednih svećenika, radi mnogih ženidbenih drugova, 
radi svojih redovnika, radi nepravedne i gorke kritike, radi 
nepovjerenja, radi svoje djece, koja su često odana svjetov- 
nom duhu i koja su ćudoredno posrnula. Nastojmo, da shva- 
timo i razumijemo svetu Crkvu, t. j. Krista, koji među nama 
u svetoj Crkvi nastavlja svoj život, kad vapije: »Ustani, što 
spavaš, Gospodine? Ustani i ne odbaci nas do kraja, zauvijek! 
Zašto odvraćaš svoje lice od nas, zar zaboravljaš našu ne- 
volju? Poniženi smo do praha zemaljskog, ustani, Gospodine, 
pomozi nam i izbavi nas« (ulaz). Sami se ne možemo otkupiti 
niti ustati sa zemlje, jer smo veoma slabi, nevoljni i bijedni! 
2, »Potresao si zemljom i razvalio si je, Gospo- 
dine. Zacijeli rasjekline njezine, jer će se srušiti« (zavlaka). 
Tako trpi i tako se bori Crkva i njezina djeca na ovoj zemlji. 
To je djelo Božje i učinak kušnje, koju nam on šalje. Trplje- . 
njem, nevoljama, napastima, neugodnim neuspjesima u unutar- 
njem i vanjskom životu »potresena je i razvaljena« kršćanska 

duša. To je Božje djelo. Svojom moćnom desnicom hvata dušu 
1 potresa njome tako dugo, dok napokon ne uvidi, kako je 
sama nemoćna i bijedna. Tek sada priznaje, uviđa i izjavljuje 
da je siromašna, nedostojna, nevrijedna i nemoćna. Tek je 
sada usitnito tlo njezine duše i prikladno je, da primi zrno 
milosti, Ona više ništa ne očekuje od sebe, nego sve od Boga, 
od milosti, od ljubavi svoga Spasitelja, Sjeme, koje Gospodin 
sije u tako pripravljenu dušu, pada na plodno tlo. Duša će ga 
primiti i sačuvati »u dobru i savršenu srecu i dati plod u 
postojanosti« (evanđelje). U ljudskoj slaboći učvršćuje se Kri- 
stova jakost. Poniznim priznanjem vlastite slaboće, nevrijed- 
nosti, grešnosti i ništetnosti i poniznim Prihvaćanjem svakog 
trpljenja i nevolja najbolje se duša Pripravlja za Kristovu 
jakost i milost. Što Bog više potresa dušom i što je više 
razdire, i što se ona spremnije podlaže ovim nevoljama i kuš- 
hjama, sjeme će milosti Božje biti dublje i donijeti obilniji 
plod. Zato je Crkva i istinska kršćanska duša iskreno zahvalna 
Gospodinu, kad joj šalje kušnje. Još je uvijek istina, da je 
»krv mučenika sjeme kršćana«. Još je uvijek samo u križu 
spas, Još uvijek vrijede. riječi Gospodnje: »Koji se ponizuje 
uzvisit će se« (Luka 14, 11); i riječi sv. Petra apostola: »Poni- 
zite se pod silnom rukom Božjom, da vas povisi u svoje vri- 
jeme« (1. Pet. 5, 6). U poniženjima, trpljenju i kušnjama 
koje Bog šalje svojoj Crkvi nalazi se tajna njezinog procvata. 
Što je više iskušavana, tim je snažniji njezin život i tim je 
više nesavladiva. To vrijedi za Kristovu Crkvu, ali i za svaku 
pojedinu dušu. O tome moramo biti čvrsto uvjereni. »Svaku 
lozu na meni, koja ne daje ploda, uklonit će Otac, a svaku, koja 
daje plod, očistit će, da dade još više ploda« (Iv. 15, 2). 
3 U žrtvi svete Mise dolazi Gospodin, da posije svoje 
sjeme, naime, svetu euharistiju. Ovo će sjeme uroditi obilnim 
plodom u plodnoj duši, koja se ponizno podlaže kušnjama i ne- 
voljama, koje ju u životu snalaze. »Jakost se (euharistije) 
učvršćuje u (ljudskoj) slaboći.« Kad bismo samo u različitim 
kušnjama i trpljenju gledali Božju ruku, koja potresa i usit- 
njuje tlo! Kad bismo se uvijek potpuno Božjoj volji i njego- 
vom djelovanju u nama prigibali, te se zatvorenih očiju sli- 
jepo bacili u vrtlog kušnja, potpilno se uzdajući u njega! Da, 

ali mi nemamo tako žive vjere niti snage, da potpuno i odlučno 
na to pristanemo. 

Bog djeluje na različite načine u svojoj Crkvi i u našim 
dušama, ali obično tako, da nam šalje vanjske nevolje i nutar- 
nje trpljenje. To najbolje i najviše koristi Crkvi i dušama. O 
tom nas uvjerava bogoslužje na nedjelju šezdesetnicu. Gospo- 
din zato šalje trpljenje svojoj Crkvi i dušama, jer ih ljubi i 
dobro im želi. Na to ga potiče njegova ljubav i upravo ga sili. 
To je djelovanje potrebno, da svojoj Crkvi i dušama može 
udijeliti savršeniji, plodniji život! »Potresao si zemljom«, jer 
će samo tako biti plodna! 

»Upravi moje korake samo tvojim putevima, da se ne 
pokolebaju moje stope. Pokaži divna smilovanja svoja (na 
meni), jer ti, Gospodine, izbavljaš one, koji se u te ufaju« (pri- 
kazanje). S ovom molitvom povjerimo se kod prikazanja Kri- 
stovoj jakosti, koja izvire iz svete žrtve. (Ljudska) se sla- 
boća učvršćuje u (Kristovoj) jakosti. U Kristovoj jakosti stu- 
pat će Crkva i kršćanska duša vjerno putevima Gospodnjim. 
Ona će dati nov život (tajna), svetu radost (pričesna), da ži- 
vimo kako je Bogu milo (popričesna). Ovako vjerujemo i ovako 
se molimo u bogoslužju. 


Molitva. 


Bože, koji vidiš, da se ne uzdamo ni u koje vlastito djelo, 
daruj nam milostivo, da nas od svih suprotivština brani za- 
štita učitelja naroda. Po Kristu Gospodinu našem. Amen. 


Ponedjeljak iza nedjelje šezdesetnice. 


Potop. 

Kod matutina u ovoj sedmici čitamo Sveto Pismo, koje 
govori o općem potopu. U bogoslužju ove sedmice odrazuje se 
strašan utisak radi kazne, kojom je Bog kaznio grešni i ne- 
pokorni ljudski rod. 

l. »Kad se ljudi počeše množiti na zemlji, i 
kćeri im se narodiše, videći sinovi Božji (djeca pobožnog Seta) 
kćeri ljudske (iskvarene potomk&-Kainove) kako su lijepe, 

uzeše sebi za žene sve, koje bjehu izabrali. A videći j 
zloća ljudska velika na zemlji i da je sve E Eijpajeanakana 
hova u svako vrijeme upravljeno na zlo, pokaja se, što je 
stvorio čovjeka na zemlji.« I on namisli da ih uništi ali se još 
strpio 120 godina. Naredio je Noi, da pred svima sagradi 
lađu i da im navijesti, kako će ih Bog doskora kazniti, ako 
se ne obrate sa svojih zlih puteva. Zaslijepljeni ljudi samo su 
grdili ovoga propovjednika pokore i izvrgavali ruglu njegovu 
lađu. Tada Gospodin učini ono, čime se prijetio. »I bi 
potop na zemlji za četrdeset dana; i naraste voda i podiže lađu 
od zemlje. I navali silno i pokri sve na zemlji; .a lađa stade 
ploviti po vodi, I podiže se voda veoma po zemlji i pokri 
sva brda visoka pod čitavim nebom. I izgibe svako tijelo, što 
se micaše po zemlji, ptice, stoka, zvijeri i sve puzave životinje 
što gmižu, kao što ptice nebeske i istrijebi se sa zemlje, a osta 
samo Noa i koji bjehu s njime u lađi« (1. Mojs. 6. i 7. 
pogl.). Bogu ne smijemo prkositi. »Ako ne budete činili po- 
kore, svi ćete propasti« (Luka. 18, 5). 
. 2. Spasiti se možemo samo u lađi, u Kristu 
a jedino ispravni put ka Kristu jest Crkva, jer je ona njegovo 
tijelo. Samo ako budemo članovi crkvene zajednice, moći ćemo 
se spasiti, t. j. samo tako ćemo biti dionici Kristove milosti i 
otkupljenja. Jer »nitko ne može imati Boga za oca, koji nema 
Crkvu za majku« (Sveti Ciprijan). Crkva — veli isti svetac — 
sliči lađi: onaj koji je u Crkvi, taj će se spasiti. Samo ćemo 
tako izbjeći vječnoj smrti, ako se ponizno i s dubokom vje- 
rom podložimo autoritetu svete Crkve, njezinom nauku, nje- 
zinom vodstvu, njezinom svećenstvu i njezinim sakramentima 
»Zaista vam kažem (apostolima i njihovim nasljednicima): 
Štogod svežete na zemlji, bit će svezano i na nebesima i 
štogod razriješite na zemlji, bit će razriješeno i na nebesima« 
(Mat. 18, 18). »Tko vas sluša, mene sluša, i tko vas prezire, 
ei oj (Luka 10, 16). Samo u lađi, u Crkvi naći ćemo 
3. »Mišljenje i nastojanje ljudsko upravljeno je na zlo.« 
Sami na sebi možemo osjetiti, kako je u čovjeku velika moć 
zla, grijeha i strasti. S Pavlom moramo priznati: »Dobro 
što hoću, ne činim, nego zlo, što ne ću, ono činim. No ako 

činim -ono što ne ću, već ja to ne činim, nego grijeh, koji živi 
u meni. Nalazim dakle zakon, dok hoću ja dobro da činim, 
da je zlo u meni, jer se radujem zakonu Božjemu po unu- 
trašnjem čovjeku. Ali vidim drugi zakon u udovima svojima, 
koji se opire zakonu uma mojega i zarobljava me pod zakon 
grijeha, koji je u udovima mojim« (Rim. 7, 18 sl). Priznaj- 
mo ponizno, da smo zli i da u nama ima mnogo ponora 
grijeha. »Nesretna li mene čovjeka! Tko će me izbaviti od 
ovoga smrtnoga tijela? Milost Božja po Isusu Kristu, Gospo- 
dinu našem« (Rim. 7, 24). Njemu se utecimo, našemu Gospo- 
dinu i Spasitelju, koji prebiva u svojoj Crkvi. To je lađa, u 
kojoj ćemo se spasiti. 

»Ako ne budete činili pokoru, svi ćete propasti.« »Ne okli- 
jevaj da se obratiš Gospodinu, i ne odgađaj iz dana u dan« 
(Sir. 5, 8). »Svojom okorjelošću i nepokajanim srcem skupljaš 
sebi gnjev za dan gnjeva i objavljenja pravednoga suda 
Božjega« (Rim. 2, 5). »Ili prezireš li bogatstvo njegove do- 
brote, strpljivosti i dugotrpljivosti? Ne znaš li da te dobrota 
Božja vodi na pokajanje?« (Rim. 2, 4). 

U ime cjelokupnoga grešnog čovječanstva vapimo danas u 
ulazu kod svete Mise: »Ustani, što spavaš, Gospodine! Ustani 
i ne odbaci nas do kraja. Zašto odvraćaš svoje lice od nas, 
zar zaboravljaš našu nevolju? Ustani, Gospodine, pomozi nam 
i izbavi nas.« Ne dopusti, da nas svlada grijeh. Svima udijeli 
milosti, da ozbiljno i revno činimo pokoru. 

Zahvalimo Bogu, što je nas nevrijedne primio u kovčeg 
zavjetni, u svetu Crkvu. U njoj ćemo se sigurno spasiti. ; 


Molitva. 
Bože, koji vidiš, da se ne uzdamo ni u koje vlastito djelo, 
daruj nam milostivo, da nas od svih suprotivština brani za- 
štita učitelja naroda. Po Kristu Gospodinu našem. Amen. 


Utorak iza nedjelje šezdesetnice. 


SvetiPavao. 1 
.Zborna crkva, u kojoj se obavlja bogoslužje na nedjelju 
šezdesetnicu, jest bazilika -sv. Pavla. U njoj se osjećamo kad 

u kući sv. Pavla i kao sugrađani svetih! On je bio potpuni 
kršćanin, koji je izgarao od revnosti za Krista i bia spreman 
da radi Krista podnese svaku žrtvu i nevolju (poslanica). 

1. »Znam čovjeka u Kristu« To je sam sveti 
Pavao. Stojimo upravo preneraženi, kad ga danas slušamo, 
kako nabraja što je sve pretrpio radi duša i radi Krista Go- 
spodina. Bile su to najraznovrsnije nevolje: često je bio za- 
tvaran po tamnicama, mnogo puta zlostavljen, često je bio u 
smrtnoj pogibelji, pet puta su ga bičevali i šibali, jednom ga 
kamenovali, triput je pretrpio brodolom, veoma mnogo je pu- 


tovao, često je bio u opasnosti radi rijeka i radi razbojnika, 


trpio je od gladi i žeđi, od zime i golotinje; bio je progonjen 
na svakom koraku. To je onaj čovjek u Kristu, ali taj je isti 
čovjek »bio odnesen u raj i čuo je tajanstvene riječi, kojih 
čovjek ne smije govoriti«. On je ujedno i čovjek, koji se 
hvali svojim slabostima, koji je svijestan svoje nemoći, a ipak 
»sve može u onome, koji ga jača«! Bog mu je dao žalac u 
tijelo, anđela sotone, da ga ćuška. »Zato ću se rado hvaliti 
svojim slabostima, da se u meni nastani jakost Kristova.« To 
je onaj čovjek u Kristu, odvažan, spreman na svaku žrtvu, pun 
heroizma i predanja prema dušama. A mi? Kako smo slabi, 
kako se brzo uvrijedimo, kako smo sitničavi u svojoj pobož- 
nosti, kako smo sebični i škrti prema Bogu Spasitelju i prema 
drugima. Kako smo uistinu još pravi početnici u kreposti! 

2. Što je bilo uzrokom, da se Pavao dovinuo do te visine, 
da je stekao tu dubinu, širinu i taj žar? To je bilo uvjerenje, 
da je s Kristom jedno. On je osjećao u svojim žilama Kri- 
stovu snagu; u njemu su Živjeli Kristovi Ciljevi i Kristove na- 
mjere; on je bio sav obuzet ljubavlju prema Kristu i dušama: 
ta ga je ljubav silila, ona je bila onaj uništujući oganj, koji se 
podržaje samo mukama, trpljenjem, žrtvama, progonstvima, 
molitvom i nesebičnom plemenitošću, Pavao je poznavao samo 
Krista. Sve je drugo za nj bila taština i gubitak. Za njega je 
imalo samo jedno smisla: da Krista stekne i da sve savršenije 
živi u Kristu, a Krist u njemu. »Meni je život Krist« (Filip. 
1,21). 

3. I mi smo »u Kristu«. Na svetom smo krstu postali udovi 
tijela Kristova, svete Crkve. »Ja sam trs, a vi loze. Tko ostaje 

u meni i ja u njemu, taj daje mnogo ploda« (Tv. 15, 3). Tko 
dnevno prima svetu pričest, taj se još uže sjedinjuje s njime. 

e stvara »čovjek u Kristu«. : pana ' 
p Pjenšajnna da smo otajstveni udovi Kristovi. Zahvalimo 
se, što smo dionici njegovog života i njegove jakosti. »Sve 
mogu u onom, koji me jača.« Zato imamo svetu pričest. 5 

Pođimo danas u kuću Pavlovu. Sjedinimo se m. 
euharistijske žrtve i kod žrtvene gozbe sa sv. Pavlom, o o: 
vimo svoj duh prema njegovom nauku, da mi s njime posta- 
nemo »čovjek u Kristu«, Tako ojačani vratit ćemo se odjeci 
ne slave kao drugi Pavao i unijet ćemo. u svoj dnevni ari 
Pavlov duh... »Sve mogu u onome, koji me jača« (Filip. 4, 
13). 

M olitva. 


Bože, koji vidiš, da se ne uzdamo ni u koje vlastito djelo, 
daruj nam milostivo, da nas od svih suprotivština brani za- 
štita učitelja naroda. Po Kristu Gospodinu našem. Amen. 


Srijeda iza nedjelje šezdesetnice. 
Božanski sijač. 

»Iziđe sijač, da sije svoje sjeme.« Tri četvrtine sjemena 
nije donijelo ploda, jer nije palo na prikladno tlo, a koje je 
palo na plodno tlo, to je urodilo trideseterostrukim, šezdese- 
terostrukim i stostrukim plodom (evanđelje na nedjelju šez- 
desetnicu), ' e 

ijač j Tlo našega srca (um, 

1. Sijač nam je potreban. naš ; 
pamet, volja) nije samo po sebi plodno. Mi nismo u stanju 
sami po sebi ni primiti kakvu dobru misao, ni stvoriti dobru 
odluku, niti izvesti ma i najneznatnije djelo kreposti. »Nismo 
sposobni od sebe pomisliti što kao od sebe, nego je naša čet 
sobnost od Boga« (2. Kor. 3, 5). »Bog je, koji čini u vama, da 
hoćete i da izvršite« (Filip. 2, 13). Toliko smo eto upućeni 
na sijača i na njegovo prosvjetljenje, poticaj, milost i aii 
»Bez mene ne možete ništa činiti« (Iv. 15, 6), baš ništa — osim 
griješiti, klonuti, posrnuti, upravo kao kamen, koji ne može 


3 

uz brijeg, ali tim lakše u ponor. Možemo samo griješiti kao 
i oni ljudi prije potopa, o kojima čitamo u lekcijama matu- 
tina: »Sve nastojanje i misli njihova srca bijaše upravljeno 
na zlo.« »Što imaš (dobra), što nisi primio. Ako si primio, 
što se hvališ kao da nisi primio?« (1. Kor. 4, 7). Potreban nam 
je sijač, da posije dobro sjeme u našu dušu. 

2. Taj je sijač već posijao svoje sjeme i još neprestano 
sije. Prvi puta je posijao dobro sjeme u tlo naše duše, kad 
nas je na svetom krstu učinio svojim udovima i članovima 
svete Crkve. I kasnije je vrlo često sijao u nas svoje dobro 
sjeme riječi Božje i to preko svete Crkve, svećenika i pobož- 
nog štiva. Sjeme Božje jest i primjer, koji nam je Bog ostavio 
u životu, radu i smrti svojega Sina: »Ovo je moj ljubljeni 
Sin, koji mi je omilio, njega slušajte« (Mat. 17, 5). Na poseban 
način sije u nas sijač Krist svoje sjeme milosti po svojim 
nadahnućima, napose po svetim sakramentima. U: sakramentu 
svetoga krsta pere Kristova otkupiteljska krv ljagu istočnoga 
grijeha i čini, da postajemo djecom Božjom. U sakramentu 
svete potvrde sije Krist u našu dušu svrhunaravnu jakost i 


odvažnost. Naše se posinaštvo usavršuje, produhovljuje, mi > 


postajemo. zreli muževi. U sakramentu svete euharistije daje 
nam samoga sebe za hranu. Jedemo i pijemo njegovo tijelo. 
Prema tome to više nije samo neko duhovno jedinstvo, nego 
je to bitna povezanost i jedinstvo s Kristom, upravo kao što 
je loza povezana sa čokotom. U svim važnijim časovima na- 
šega života od kolijevke pa do groba, u radosti i u žalosti, 
svuda nas prati Gospodin u sakramentalnim prilikama svetih 
sakramenata, uvijek spreman da posije sjeme svoje milosti. 
Da gledamo očima vjere, vidjeli bismo ga; da slušamo duhov- 
nim ušima, zapazili bismo ga, kako dolazi i sije sjeme. O, da 
smo mu zahvalni i da širom dušu otvorimo, kako bi uvijek 
palo na plodno tlo! 

3. »U ono vrijeme, sabralo se vrlo mnogo naroda, koji je 
hrlio k Isusu iz gradova« (evanđelje). Mi smo sami oni ljudi, 
o kojima čujemo u evanđelju, mi, koji smo se danas sakupili 
oko oltara, oko Krista, da pribivamo svetoj žrtvi. Tu je sijač 
među nama. Sada, u ovom svetom času posijat će dobro sjeme 
u naša srca po nauku, što nam ga daje u poslanici i u evan- 

đelju. Dobro je sjeme i primjer svetog apostola Pavla i primjer 
samoga Gospodina, koji se žrtvovao Ocu nekoć na Kalvariji, a 
danas se žrtvuje na nekrvni način kod svete Mise. »Postao 
je poslušan do smrti, i to do smrti na križu« (Filip. 2, 8). 

»Iziđe sijač da sije svoje sjeme.« Sjeme, koje Krist u da- 
našnjoj svetoj Misi sije u srca svojih vjernih, prema bogoslužju 
to je sveta euharistija, sveta pričest. Doista to bi sjeme mo- 
ralo uvijek uroditi šezdeseterostrukim i stostrukim plodom, 
kad bi palo na dobro tlo, ali nažalost, tlo naše duše nije za 
to uvijek prikladno, nije pripravljeno. Previše smo zauzeti 
svojim poslovima, svojim brigama i zemaljskim užicima; 
odviše smo svjetovni: premalo mislimo na Boga i na vječnost. 
Tlo je naše duše i odviše tvrdo, kamenito pa ne može u sebe 
primiti pšenično zrno Kristove nauke. Tridentinski sabor uči, 
da plod svetih sakramenata odgovara našoj pripravi i dušev- 
nom raspoloženju. 


Molitva. 


Upravi korake moje samo putevima svojim, da se ne po- 
kolebaju stope moje. Prigni uho svoje i usliši riječi moje. Po- 
kaži divna smilovanja svoja, Gospodine. Ti izbavljaš one, koji 
se u te ufaju (prikazanje). 


Četvrtak iza nedjelje šezdesetnice. 
Različite vrste tla. 


Blizu je korizma, proljeće duše, vrijeme sjetve. Božanski 
sijač sije izobilno svoje sjeme. Napose u svetoj Misi želi da 
posije u našu dušu euharistijsko zrno. Da li je naše tlo pri- 
pravljeno? e 

1. »Kad je sijao, jedno padne kraj puta, 
i bi pogaženo i pozobaše ga ptice nebeske... Koji su kraj. 
puta, to su oni, koji slušaju: zatim dolazi đavao i uzima riječ 
iz njihova srca.« To su rastresene, nemirne duše, koje se brinu 
opet samo za izvanjske stvari i dogođaje, koje ne mogu da se 
saberu i srede svoje misli, nikako ne mogu da svoja čuvstva 
i osjećaje uprave na Boga: da ozbiljno bdiju nad sjetilima, 

željama i nagonima svoga srca. »Oni slušaju riječ, ali zatim 
dolazi đavao i uzima, riječ iz njihova srca.« 

2. »Drugo padne na kamen, i kad je niklo, osuši 
se.« Počelo je da nikne, ali se već za kratko vrijeme osušilo. 
Zrno nije moglo da pusti korijenje. To su duše, koje imaju 
dobru i pripravnu volju, ali čim se pomole žrtve, neprilike ili 
kušnje, već su slabe i popuštaju. »Oni otpadaju u vrijeme 
kušnje.« 

»I drugo padne u trnje, i uguši ga trnje«, t. j. 
palo je među one, koji doduše slušaju, ali se na životnom 
putu zaguše od briga i bogatstva i naslada života. Duša teži 
za Bogom i ta je njezina težnja iskrena i ona rado prima mi- 
lost; ali u isto vrijeme širi se u srecu neuredna i neukroćena 
sklonost i privezanost, prekomjerna briga za zdravlje, blago, 
napredak i budućnost, prekomjerna žalost radi nanesenih 
uvreda, radi nepovoljnih životnih prilika i radi poteškoća u 
rak Sve ovo guši dobro sjeme, da ne može uroditi plo- 

om... 


3. »Pristupit ću k Božjem žrtveniku, k Bogu, koji razve-. 


seljuje moju mladost« (pričesna). Pristupimo k svetoj pričesti. 
Ona je dobro sjeme, koje danas mora pasti u dobro srce. 
Moja duša neka bude plodno tlo, tlo bez kamenja i bez trnja, 
da uzmogne uroditi stostrukim plodom. 

»Stostruki plod!« U svetoj pričesti daje nam Krist svoje 
tijelo, a po tijelu i u tijelu daje nam svoj duh. Ovaj ulazi u 
nas i u našoj duši čini isto, što čini krv u tijelu. On nas na- 
punja i oživljava. Budemo li slijedili njegove poticaje i pro- 


svjetljenja, doskora ćemo postati njemu slični. Tada ćemo 


s njime biti jedno, jedno srce i jedna duša. Tada ćemo sve 
stvari promatrati onako, kako ih je promatrao Krist. Tada 
ćemo misliti, kako on misli. Tada ćemo željeti isto, što i on, 
htjeti, što i on; voljeti što i on. Naše će srce postati Kristovo 
srce, te ćemo moći govoriti sa sv. Pavlom: »Ne živim više ja, 
nego živi u meni Krist« (Gal. 2, 20). Tada će Krist biti naša 
duša. Na taj način postat ćemo uistinu »drugi Krist«, naime, 
po sjedinjenju srdaca i duša. Izgubit ćemo svoj život, a Go- 
spodin će naš život zamijeniti svojim životom. Tada će se i 
na nama obistiniti riječ Gospodnja: »Kao što ja živim po 

Ocu, tako i tko mene jede, živjet će po meni« (Iv, 6, 57). To 
je onaj stostruki plod svete pričesti. 
Da urodimo tim plodom, Gospodin će »potresti zemljom 


* (našom dušom) i razvalit će je« (zavlaka) poniženjima, trplje- 


njem, kušnjama i svakovrsnim nevoljama. »Jakost (Kristova) 
se učvršćuje u (našoj) slaboći« (poslanica). 


Molitva. 


Ponizno te molimo, svemogući Bože, da nas nebeskom 
hranom, koju smo primili, obraniš od svih suprotivština. Po 
Kristu Gospodinu našem. Amen. 


Petak iza nedjelje šezdesetnice. 
Laki grijeh. 

»Iziđe sijač, da sije svoje sjeme. I kad je sijao, jedno padne 
kraj puta i bi pogaženo i pozobaše ga ptice nebeske... Koji 
su kraj puta, to su oni, koji slušaju, zatim dolazi đavao i 
uzima riječ iz njihova srca« (evanđelje). Uzima je iz njihova 
srca na taj način, što ih zadržava u svojevoljnim lakim grije- 
sima, a osobito u pogreškama, koje su im postale navikom. 
U tom je slučaju odzvonilo kakovom kreposnom životu. 

l. Svojevoljni, promišljeni laki grijesi 
kvare tlo naše duše, da ne može donijeti obilan rod. Oni 
nas istina još ne rastavljaju od Boga, ali ipak toliko sputa- 
vaju ljudski duh i volju, da je duša nesposobna da živi Božjim 
životom. Duša odana lakim grijesima sliči orlu, kome su pod- 
rezana krila. Laki grijeh jest zapostavljanje i prezir Boga, 
samo što to nije uvijek tako očito. Ipak, volji Božjoj očito 
suprotstavljamo svoju volju, kakvu nasladu ili kakav ze- 
maljski užitak. Mi, dakle, odbijamo Božje prosvjetljenje i 
poticaj milosti. Odričemo se umnoženja milosti, ljubavi i veli- 
čine nebeske slave, koju bismo mogli zaslužiti. Da li će nam 
Bog i drugi put ponuditi milost, koju smo jednom prezreli? 
Zato dobro upotrebljavajmo milosti, jer će drugiput Bog 
biti prema nama manje darežljiv, bit će, tako reći, suzdržlji- 
viji, oprezniji, a kao posljedica toga bit će to, da ćemo se još 


ke 

lakše iznevjeriti. Volja će nam biti sve slabija, a zdrav sud 
sve teži. Oslabit će naša vjera, a dušu će našu zaokupiti po- 
gubna mlakost, pa ako ne budemo dosta oprezni i ako smjesta 
ne otstranimo prvi promišljeni laki grijeh, izvrgavamo se 
pogibli, da postanemo zaslijepljeni i okorjeli. »I kad je sijao, 
jedno padne kraj puta i bi pogaženo.« 

2. Laki grijesi iz navike upotpunjuju ne- 
sreću i duhovnu propast. Imade mnogo pobožnih ljudi, 
koji se još nisu dosta energično odlučili, da se čuvaju lakih 
grijeha, koji se za njih ozbiljno ne kaju niti ozbiljno nastoje 
da se poprave. Oni su čangrizavi, rado kritiziraju, neposlušni 
su u malenim stvarima i nevjerni; nestrpljivi su i neljubezni 
u mislima, riječima i djelima; neistiniti u govoru i vladanju, 


lijeni i površni u vjerskim stvarima; nepromišljeni i odviše: 


slobodni u razgovoru; ne cijene dosta dobar glas svojega bli- 
žnjega, nijesu posve iskreni, niti milosrdni i t. d. Oni istina 
poznaju i priznavaju svoje pogreške i tuže se radi njih, ali 
se za njih ozbiljno ne kaju niti pravo upotrebljavaju sredstva 
protiv njih. Još im, naime, nije jasno, da je svaka nevjera i 
grijeh kao kakav mlinski kamen, koji visi o njihovu vratu i 
vuče ih prema dolje. Ne opažaju, da je njihovo mišljenje i 
prosuđivanje čisto ljudsko, da ih vode čisto naravni motivi, 
Ne osjećaju, kako im je postalo već običajem, da se protive 
milosti, nadahnuću i prosvjetljenju i kako ih zlo upotreblja- 
vaju. Sve je to dobro sjeme, koje je palo kraj puta. »O da si 
studen ili vruć, ali jer si mlak, izbacit ću te iz usta svojih« 
(Otkr. 3, 16). Bog osuđuje mlakost i ravnodušnost prema lakim 
grijesima, prema t. zv. »sitnicama«. I padne kraj puta, na 
kamen. Da li će uhvatiti korijenje u duši, koja je odana 
lakim grijesima, koji su joj prešli u običaj? Koja neprekidno 
živi u mlakosti i polovičnosti i koja trajno zloupotrebljava 
milosti? Koja se još jedva moli, koja je zauzeta samo sobom 
i stvorovima, te se trajno protivi Duhu Svetomu? (Dj. ap. 
7, 51). 

3. »Ustani, Gospodine, i ne odbaci nas do kraja. Poniženi 
smo do praha zemaljskoga, ustani, Gospodine, pomozi nam, i 
izbavi nas« (ulaz) od zla, od promišljenoga lakog grijeha i gri- 
jeha iz običaja. Tko će nas izbaviti, ako se zapletemo u nje- 

gove mreže? Samo Božje milosrđe. A kako, kad nas već i 
milosrdni Gospodin mora da »izbaci iz svojih usta«? Ipak, u 
sveto korizmeno doba bit će nam milostiv. tial , 
Naš kršćanski život treba da bude posvemašnje predanje 
Bogu u Kristu Isusu! Ali kako, kad i mi — Bogu posvećene 
osobe — redovnici i svećenici okrećemo leđa Bogu i Kristu, 
našemu Gospodinu i Otkupitelju, kad smo mu nevjerni i pri- 
vezani uz ono, što je njemu mrsko, i kad smo uvijek u opas- 
nosti, da mu se iznevjerimo? Krajnje je vrijeme, da već 
jednom ozbiljno odlučimo, da ćemo se čuvati promišljenoga 
lakog grijeha. Što priječi u nama, da božansko sjeme ne do- 
nese obilnoga ploda? Zar to nije taština, koja ne može podni- 
jeti nikakvog prigovora? Zar to nije naše neukroćeno sebe- 
ljublje, koje se plaši svakog mrtvenja? Nije li to umišljenost, 
koja nam oduzima svaku zaslugu naših dobrih djela? Možda 
je to kakva niska želja, koju gojimo, kakva potajna strast, 
kojoj se posve ne protivimo? Možda kakva pogreška našega 
značaja, koju nećemo odstraniti ili popraviti? Ili nemarnost u 
molitvi? Možda već sama brzina i rastresenost u molitvi? Neka 


. nas prosvijetli Gospodin, da upoznamo, koji je laki grijeh za- 


vladao našom dušom, da ne donosi željenog ploda. ' 

Zato molimo kod prikazanja: »Upravi korake moje samo 
putevima svojim. Prigni uho svoje i usliši riječi moje. Pokaži 
divna smilovanja svoja, Gospodine. Ti izbavljaš one, koji se 
u te ufaju.« 


Molitva. 


Potresao si, Gospodine, zemljom (dušom) i razvalio je. Za- 
cijeli rasjekline njezine, jer će se srušiti. Molimo te, da iza- 
brani tvoji pobjegnu ispred luka i da se izbave (zavlaka). Iz- 
bavi nas iz okova lakoga grijeha. Amen. 


Subota iza nedjelje šezdesetnice. 
Dobra zemlja. 


Nalazimo se u svetištu sv. Pavla apostola, S udivljenjem 
slušamo apostolovu izjavu, kako je sjeme riječi Božje pred 

Damaskom u njegovoj duši urodilo silnim plodom (poslanica). > 


»A koje je (od Božjega sjemenja) palo u dobru zemlju, to su 
oni, koji slušaju i čuvaju riječ u dobru i savršenu srcu i daju 
plod u postojanosti« Tako je i Pavao primio riječ, milost 
Božju i sačuvao je i donio plod u postojanosti, . 

1 »Iziđe sijač, da sije svoje sjeme.« Ras- 
paljen gnjevom protiv učenika Gospodnjih izišao je Savao 


iz Jeruzalema u Damask u Siriji, da sve uhvati, koji štuju. 


Krista, i da ih svezane dovede u Jeruzalem. Pred Damaskom 
je Gospodin posijao svoje sjeme u ovo srce, koje je revnovalo 
za očinsku vjeru, Mojsijev zakon i za vjerske predaje svojega 
naroda, »Na putu, kad se Savao približavao Damasku, najed- 


nom ga obasja svjetlost s neba i pade na zemlju i ču glas, 


gdje mu govori: Savle, Savle, zašto me progoniš? On upita: 
Tko si ti, Gospodine? A on: Ja sam Isus, kojega ti progoniš; 
teško ti se praćati protiv bodila. Dršćući i zapanjen upita 
Savao: Gospodine, što hoćeš, da činim? Gospodin mu odgo- 


vori: Ustani i idi u grad i ondje će ti se kazati, što ti treba: 


činiti« (Dj. ap. 9. 1 sl.). Eto, sjeme je već bilo posijano. Savao 


ga je primio. »Što hoćeš, da činim?« On je poslušao Gospo- - 


dina i ušao u grad. Tu je ostao tri dana i bio je slijep, i nije 
jeo niti pio. Dopustio je, da mu Ananija položi ruku na glavu, 
i tako je progledao i dao se pokrstiti. U samoći, u postu i u 
molitvi duboko se uvriježilo sjeme u duši. I brzo je prokli- 
jalo! Savao je postao Pavao. Samo je jedna ideja ovladala 
njime: Krist i Crkva, spas duša. On je »zaboravio, što je bilo 
iza njega« (Filip. 3, 13). Ta i on se »mogao pouzdati u tijelo«: 
obrezan je osmi dan, bio je potomak izraelskoga naroda, He- 
brejin od hebrejskih pređa: on je bio farizej, vjeran zakonu 
i neporočna života, što se tiče pravednosti pred zakonom. 
»Ali što mi bijaše dobitak, to sam smatrao za štetu radi 
Krista, nego i sve smatram kao blato, da Krista stečem« (Filip. 
3, 4 sl.) On je poznavao još samo Krista raspetoga. »Meni 
je život Krist, a smrt dobitak. Ja imam želju umrijeti i biti 
s Kristom« (Filip. 1, 21 i 23). Gdje duša samo na Krista misli, 
kako će za njega živjeti, njemu omiliti, njega posjedovati; 
gdje duša revnuje za Krista i duše, za Crkvu: gdje duša sve 
ostavlja, što nije Krist i Crkva, tu je dobra zemlja. Zato se 

ne moramo čuditi, što su apostolove riječi i djelovanje padale 
na plodno tlo, što je on u svojem djelovanju i trpljenju bio 
upravo heroj, što se uspeo na vrhunac molitvenog života i 
sjedinjenja s Bogom i bio »uznesen do trećega neba« (posla- 
nica). »Koje je palo u dobru zemlju, to su oni, koji slušaju i 
čuvaju riječ u dobru i savršenu srcu i daju plod u posto- 
janosti.« 

2. »Koji čuvaju riječ u dobru i savršenu 
srcu.« Mi smo slušali riječ Božju i još je uvijek slušamo. 
To je dobro, ali ipak, da li čuvamo riječ u dobru i savršenu 
srcu? Onako, kako ju je čuvao sv. Pavao i radio s njome? 
Što nas priječi da je i mi čuvamo u dobru i savršenu srcu? 
Prema prispodobi o sijaču tri su zapreke. »Jedno padne kraj 
puta«: u rastresenu i nesabranu dušu, koja se predaje taštim 
i beskorisnim mislima, maštanjima i nakanama; koja želi da 
sazna svaku novost, da pročita sve novine, da sazna i čuje 
sve, što se događa; koja se uvijek bavi onim, što je bilo, što 
se upravo događa ili što će se dogoditi; koja nema vremena 
za Boga, za nutarnju molitvu, za svetu sabranost, za nutarnje 
općenje s Bogom, koji u njoj živi. »Drugo padne na kamen«: 
u mlaku i neraspoloženu dušu, koja se plaši svake žrtve i na- 
pora. Ona je pobožna i sluša riječ Božju i probuđuje pobožna 
čuvstva, ali odmah klone, čim bi morala svladati poteškoće, 
protiviti se napasti, čim mora da prinese kakvu žrtvu. »I drugo 
padne u trnje, koje je uzraslo zajedno«: u dušu, koja je do- 
duše primila riječ, milost Božju i koja nastoji, da bude plodna 
krepostima i dobrim djelima, ali uz ovu dobru volju ostaju 
u duši i neke sklonosti, koje mogu ugušiti dobro sjeme: to je 
neuredna sklonost prema udobnom, putenom životu, sklonost 
na zemaljska uživanja, na novac i blago, na hvalu i ugled 
pred ljudima; privezanost uz posao, nauk, zanimanje, uz ljude 
i omiljele navike; privezanost na svoje mišljenje, na svoju 
volju, na svoj značaj, prekomjerna briga za zdravlje i tje- 
lesnu njegu. Ova privezanost, koja treba da nestane, jest 
trnje, koje će ugušiti dobro sjeme. Rastresenost, mlakost, ne- 
uredne privezanosti: to su one sile, koje priječe božansko 
sjeme, da ne nikne i da ne urodi obilnim plodom. Krivnja nije 
na sjemenu nego na zemlji. 

3. Mi smo se sakupili u kući, na grobu sv. Pavla. Mi se 
osjećamo jedno s njime, pa zato odlučujemo da ćemo se vla- 
dati po njegovu duhu, koji treba da nas posve obuzme. O, 
da smo i mi ono, što je on bio, naime, dobra zemlja na koju 
bi Krist posijao dobro sjeme. : 

Ako želimo, da sjeme u nama urodi mnogim plodom, mo- 

ramo mnogo toga učiniti. Ponajprije treba zemlju dobro pri- 
premiti. A kako? Odstranimo zapreke: rastresenost, mlakost i 
lijenost neurednu privezanost i prekomjerne brige! 
a Za nas vrijede apostolove riječi: »Zemlja, koja pije kišu, 
što često na nju pada, i koja rodi dobro povrće onima, koji 
je rade, prima blagoslov od Boga, i koja iznosi trnje i bodljike, 
nevaljala je i blizu je prokletstvu, ona se najposlije sažeže« 
(Hebr. 6, 7 i 8). 

U žrtvi svete Mise položimo na patenu molbu, da nas 
Bog radi žrtve Isusove prosvijetli i da nam dade milost, da 
se odvažno odreknemo svega, što priječi rast i napredak do- 
brog sjemena, koje je sijač Krist posijao u našu dušu. 


Molitva. 
Molimo te, Gospodine, prosvijetli naš duh svjetlošću svoje 


jasnoće, da spoznamo, što valja činiti i uzmognemo vršiti, što 
je pravo. Po Kristu Gospodinu našem. Amen. 


Sveta Misa nedjelje pedesetnice. 


1. S današnjim evanđeljem otkriva nam Crkva otajstvo 
korizmenog i uskrsnog vremena: »Evo idemo u Jeruzalem i 
izvršit će se sve, što su proroci pisali o Sinu čovječjem: Bit 
će predan neznabošcima, koji će mu se izrugati i bičevat će 
ga i popljuvati. A kad ga izbičuju, ubit će ga i treći će dan 
uskrsnuti.« Apostoli, pa ni Petar, u kojega smo se crkvi sa- 
kupili, nisu razumjeli te riječi o Spasiteljevoj muci. »Oni ni- 
jesu razumjeli ništa od toga, i taj im je govor ostao sakri- 
ven.« Ipak su ostali uz njega i pošli s njime u Jeruzalem. 

2. Vođeni svetom liturgijom poći ćemo u žrtvi svete Mise 
u Jeruzalem i na Kalvariju žrtvenika. Tu će se pred našim 
očima na otajstveni način odigrati kalvarijska drama, koju 
Krist u današnjem evanđelju nagoviješta. Pridružimo se u 
svetoj žrtvi Velikom svećeniku Kristu i pođimo putem, kojim 
će nas on povesti: po borbi i trpljenju k pobjedi, k slavnom 
uskrnuću, po dnevnom umiranju k neumrlom životu o vječnom 
Uskrsu! Zato molimo u ulazu sa Spasiteljem, koji se upravo 
sprema na put u Jeruzalem, da dovrši svoju žrtvu: »Budi mi 
Bog zaštitnik i kuća utočišta. Brani me! U tebe se, Gospodine, 
uzdam.« Zajedno s Crkvom navijestimo sebi samima u ovo 
korizmeno doba borbu na život i smrt: borbu protiv staroga 
čovjeka u nama, protiv strastima, protiv svjetovnim i đavol- 
skim napastima. Gospodine, smiluj se! »Očuvaj nas od grešnih 
veza i čuvaj nas od svake protivnosti« (molitva). Naš progra- 
matički posao u korizmi treba da se sastoji u odupiranju, u 
odricanju, u odvažnom svladavanju i u junačkoj borbi, ali u 
tom nas poslu mora voditi pravi duh, duh ljubavi. Bez ljubavi 
bio bi beskoristan svaki naš posao i znanje, svaka žrtva i svako 
trpljenje! Zato apostol u današnjoj poslanici silno hvali ljubav. 
Ljubav je potaknula Krista, da pođe u Jeruzalem da se za 
nas žrtvuje; ona ga potiče, da nam sada u svetoj žrtvi milo- 
stivo udijeli plodove svoje otkupiteljske smrti. Recimo stoga 


44 I. Phedkorizmeno doba: Nedjelja pedesetnica. 


zahvalno u pjesmi na stepenicama: »Ti si jedini Bog, koji 
činiš čudesa. (Svojom smrću na križu) oslobodio si svoj narod.« 
»Poklikni Bogu, sva zemljo, jer nas je svojom smrti stvorio 
za vrhunaravni, vječni život: Mi smo njegov narod.« 

3. Ljubav treba da i nas u svemu vodi. S ljubavlju treba 
da s njime idemo, s ljubavlju treba da se s njime žrtvujemo, 
s ljubavlju treba da dademo sve, tijelo i dušu, vrijeme i 
zdravlje, svoje srce, njegove sklonosti i želje. S takvim dušev- 
nim raspoloženjem treba da sudjelujemo kod prikazanja. Mi 
treba da budemo spremni, da s njime podnesemo istu sudbi- 
nu, da budemo izvrgnuti ruglu i sramoti, štoviše, moramo biti 
spremni da s njime pođemo i u samu smrt. »Uči me svojim 
naredbama« (prikazanje). Izliječj našu sljepoću, koja priječi, 
da shvatimo otajstvo umiranja, križa i žrtve, i daj da pro- 
gledamo, da te slijedimo, da živimo po primjeru, koji nam 
daješ u svetoj žrtvi. Smrt je jedini put novome životu! »Tko 
ljubi svoj život, izgubit će ga, a tko mrzi svoj život na ovomu 
svijetu, čuva ga za vječni život« (Iv. 12, 25). Kad u Svetoj pre- 


tvorbi s Kristom postanemo jednom žrtvom, primit ćemo u : 


svetoj pričesti život: »Blagovali su i nasitili se« (pričesna). 
Petar, oko kojega smo se sakupili, i u tom nam je primjer. 
Ni on nije u prvi mah mogao shvatiti riječi o trpljenju i o 
križu. Istom mu je ljubav otvorila oči; ona ga je silila, da 
nasljedjuje svoga Učitelja, da sa svojim Spasiteljem bude 
dionikom krvave smrti na križu. Ljubav mu je otvorila vrata 
k životu, k vječnom Uskrsu! 


Nedjelja pedesetnica. 
Prosvjetljenje. 


Trpljenje i borba bio je udio Gospodina i njegove Crkve, 
a to mora biti i naš udio. Mi znamo, da od svoje slaboće mo- 
žemo očekivati samo poraz za porazom, ali mi ujedno znamo 
da je upravo u našoj slaboći i naša jakost: što se radi svoje 
slabosti više u Gospodina pouzdamo, to ćemo sigurnije pobi- 
jediti. Zato se sa Crkvom moramo i mi uteći Gospodinu kao 
onaj slijepac u današnjem evanđelju. »Budi mi Bog zaštitnik 
i kuća utočišta, da me spasiš, jer si ti utočište moje. Radi 

imena svoga vodi me i brani me. U tebe se, Gospodine, uzdam, 
o, da ne budem postiđen dovijeka!« (ulaz). 3 
1. »Kad se Isus približio Jerihonu, kraj 
puta je sjedio i prosio neki slijepac. I čuvši, kako narod pro- 
lazi, upita: Što je to? Odgovoriše mu: Prolazi Isus Nazareća- 
nin. A on stane vikati: Isuse, Sine Davidov, smiluj mi se! 
A koji su išli sprijeda, korili su ga, neka šuti. On je na to 
još više vikao: Sine Davidov, smiluj mi se! A kad je Isus 
stao, zapovijedi, da ga dovedu k njemu. Kad se približio, 
upita ga Isus: Što hoćeš, da ti učinim? On odgovori: Gospo- 
dine, da progledam! Isus mu reče: Progledaj! Spasila te je 
tvoja vjera. I odmah ozdravi i išao je za njim veličajući Boga. 
I sav narod, kad je vidio, hvalio je Boga« (evanđelje). Uistinu: 
Isus je Spasitelj, koji može i hoće da pomogne ljudskoj bi- 
jedi i nevolji. Jedino što od nas zahtijeva, jest vjera i potpuno 
pouzdanje. »Spasila te je tvoja vjera!« : 

2. »Čudesa našega Gospodina i Spasite- 
lja moramo ovako shvatiti: ponajprije treba da vjerujemo, 
da ih je uistinu učinio, Zatim treba da u njima gledamo i 
ono drugo, što je u njima izraženo. Jer njegova čudesna djela 
s jedne strane pokazuju nam njegovu moć, a s druge su 
strane ona simbol neke druge stvari. Mi ne znamo, tko je bio 
onaj slijepac: ali mi znamo, čija je on slika i koga predstavlja. 
Slijepac je ljudski rod, koji je po Adamovu| grijehu izgubio 
sjaj vrhunaravnog svijetla, i zapao u tamu vječnoga _proklet- 
stva« (sv. Grgur Veliki). U bogoslužju današnje nedjelje sli- 
jepac je slika poganstva. Pogani, prepušteni sami sebi, oni su 
slijepac na putu, koji u najvećoj bijedi i siromaštvu prosi. 
Kako taj slijepac (poganstvo) samo želi da progleda! Njemu 
bi to bila najveća sreća i bogatstvo. Ali tko bi mu mogao pri- 
baviti to dobro? I uto je silazio Sin Božji putem. Slijepac je za 
to saznao te je iz sve snage počeo vikati: »Sine Davidov, smiluj 
se meni!« I Spasitelj mu se smilovao: »Što hoćeš, da ti uči- 
nim?« »Da progledam!« Samo da vidi! Samo da dođe kako 
do svijetla! Tada će biti bogat i svega će imati. I Gospodin 
mu je povratio vid: udijelio je poganima svijetlo vjere! Udo- 
voljio je njihovim željama. U vjeri su našli sve, Boga i svijet, 
vrijeme i vječnost, sadašnjost i budućnost, svijetlo i ljubav. 

Zahvalnim srcem pjevaju: »Ti si jedini Bog, koji činiš čudesa 
pokazao si među (nama) neznabošcima svoju moć. Snažnom 
si rukom oslobodio narod svoj« od njegove sljepoće (na stepe- 
nicama), »Poklikni Bogu sva zemljo, služite Gospodinu veselo. 
Mi smo njegov narod i ovce njegove paše« (zavlaka). Njihova 
se molitva pretvorila u pjesmu zahvalnicu. Oni slave Gospo- 
dina i predaju se Gospodinu svim srcem. 

. 3. I mi smo onaj slijepac iz evanđelja. Na svetom je 
krštenju izliječio Gospodin našu sljepoću. Naši su oci sveti 
krst zvali »prosvjetljenjem«. U svijetlu vjere ugledali smo 
Boga, Krista, istinu, naše jedino i pravo dobro. Kud bi sreće 
da se i za nas može kazati: »I odmah je ozdravio (progledao) 
i išao je za njim (za Isusom) veličajući Boga.« 

Današnji je dan u bogoslužju dan zahvaljivanja za milost 
»prosvjetljenja«. Koliko puta je Spasitelj i poslije morao da 
iscijeli našu sljepoću, da nas duhovno prosvijetli! A mi smo to 
tako malo cijenili i slabo iskorišćivali. O da barem danas 
shvatimo smisao bogoslužja, koje je puno hvale radi duhov- 
nog prosvjetljenja u svetom krstu, te neprestano veliča Go- 
spodina! »Blagoslovljen si, Gospodine, uči me svojim nared- 
bama. Javljam svojim ustima sve sudove tvojih usta« (pri- 
kazanje). 

Nekoć smo bili siromašni i bespomoćni slijepac, koji je 
po Kristu zadobio vid. Ugledali smo čudesni svijet Božjih mi- 
losti i Božjih darova. Ugledali smo vrhunac i središte sviju 
milosti, presvetu euharistiju. I danas, u svetoj žrtvi i svetoj 
pričesti opet on silazi među nas i daje nam novo svijetlo i 
nove poglede. »Blagovali su i nasitili se; njihovu želju ispunio 
je Gospodin i nisu se prevarili u svojoj težnji« (pričesna). Tko 
je sretniji, bogatiji od nas, od djece svete Crkve? Ne, u Kristu 
u našoj svetoj Crkvi, nismo se prevarili! 

I U našoj slaboći leži naša jakost: slabost nas sili da se 
utječemo Isusu, ona nas vodi k svetom krstu, svetoj 'euhari- 
Stiji, sili nas da se potpuno povjerimo njegovim rukama, nje- 
Sovu vodstvu. »Bože, budi mi zaštitnik i kuća utočišta. Radi 
imena svoga vodi me i brani me« (ulaz) svojom jakošću i svo- 
Jim životom. »Kao što ja živim po Ocu, tako i tko mene jede 
Živjet će po meni« (Iv. 6, 57). , 

Molitva. 


Molitve naše, molimo, Gospodine, milostivo usliši i odri- 
ješivši nas od grešnih veza čuvaj nas od svake protivnosti. 


Po Kristu Gospodinu našem. Amen. 


Ponedjeljak iza nedjelje pedesetnice. 


Hvalospjev ljubavi. 


1. Crkva iskreno zahvaljuje Gospodinu, što ju je izliječio 
od sljepoće. Dao joj je svijetlo vjere, a s ovim svijetlom i 
svetu ljubav. Ljubav upravlja svijetom i čovječanstvom. Ona 
je dvostruka: jedna je nečista i nesveta ljubav, koja prema 
dolje vuče, to je sebeljublje, koje ide tako daleko, da za- 
postavlja i samoga Boga i prezire Božje naredbe i zapovijedi: 
to je ljubav, koja se očituje kao požuda očiju, tijela i oholost 
života (1. Iv. 2, 16); ona ponizuje čovjeka, udaljuje ga od Boga 
i strovaljuje u nesreću. Druga je ljubav protivna ovoj, to je 
čista i sveta ljubav, ljubav prema Bogu, koja teži prema gore, 
koja čini da čovjek zaboravlja na sebe i posve se preda Bogu, 
koji ga jedini može usrećiti. Radi toga je današnje bogoslužje 
puno hvale i radosnog zahvaljivanja. Sa svijetlom dao je 
Gospodin svojoj Crkvi i čistu i svetu ljubav. To je njezino 
bogatstvo, što ljubi Boga i bližnjega. To je smisao poslanice 
na nedjelju pedesetnicu; ona je hvalospjev ljubavi prema Bogu 
i prema bližnjemu. : 

2. »Braćo, kad bih govorio ljudskim i anđeoskim 
jezicima, a ne bih imao ljubavi, bio bih kao mjed, koja ječi 
ili praporac, koji zveči. 1 kad bih imao dar proroštva i razumio 
sve tajne i sve znanje, i kad bih imao vjeru, da bih prenosio 
gore, a ne bih imao ljubavi, bio bih ništa. I kad bih razdijelio 
sve svoje imanje za hranu siromaha, i kad bih predao svoje 
tijelo tako, da se sažeže, a ne bih imao ljubavi, ne bi mi 
koristilo ništa.« Ljubav daje vrijednost svakoj stvari. A kakva 
je ljubav? 

»Ljubav je strpljiva, blagotvorna, ljubav ne za- 
vidi, ne hvali se, ne nadimlje se, ne misli zla, ne veseli se 

nepravdi, a raduje se istini, sve podnosi, sve vjeruje, svemu 
se nada, sve trpi« Eto, to je i takva je ljubav naše svete 
Crkve prema Bogu i prema bližnjemu. Ako tako sudiš o svetoj 
Crkvi, onda pravo sudiš! 

»Ljubav ne prestaje nikada, ako i prestanu 
proroštva, ako i umuknu jezici (ako nestane dar govora), ako 
i nestane znanje, Jer djelomično znamo, i djelomično proro- 
kujemo. A kada dođe ono, što je savršeno (uživanje Boga na 
nebu), prestat će ono, što je djelomično. I sada ostaje ovo 
troje: vjera, ufanje i ljubav, ali najveća je među njima ljubav«, 
vrhunaravna ljubav prema Bogu i prema bližnjemu. 

3. To je blago i bogatstvo svete Crkve, što vjeruje, što se 
nada, što mnoga njezina djeca posjeduju dar znanja, dar 
proroštva i dar čudesa. Ali iznad sviju tih darova stoji ljubav, 
čista i sveta ljubav prema Bogu; ljubav, koja vrši Božje 
zapovijedi, ne iz straha ili prisiljeno, ali niti samo radi na- 
grade, nego zato, da omili Bogu, kome se bez pridržaja predala. 


Ljubav je ono, što čini, da je cijelo mišljenje i djelovanje ' 


svete Crkve upravljeno na Boga: kako će mu se klanjati, kako 
će ga slaviti, kako će mu služiti. Ta je ljubav čini jakom i 
odvažnom za sve borbe i žrtve života. 

Ljubav prema Bogu sili je, da vrši djela ljubavi prema 
bližnjemu. Povijest Crkve neprekidan je hvalospjev njezinoj 
herojskoj ljubavi prema bližnjemu, hvalospjev njezinoj brižnoj 
skrbi za djecu, za siromahe, za udovice, za siročad, za robove, 
za prognanike, za zarobljenike, za žalosne i nemoćne. Zar 
svećenici, misionari, dušobrižnici, redovnici i redovnice nijesu 
živa slika brižne skrbi naše majke Crkve za duhovno i tjelesno 
dobro ljudskoga roda? 

U ovim danima bezumnoga pokladnog veselja, kad svijet 
traži svoju sreću u bučnoj -raspojasanosti, ludosti i putenosti, 
otkriva nam i pokazuje sveta Crkva, gdje je prava sreća i 
bogatstvo. Shvatimo njezin govor i rađujmo se s njome. 
Odrecimo se svjetovnih ludorija i pođimo k svojoj Majci, da 
zajednički uživamo u njezinoj sreći, koja se sastoji u svetoj 
i čistoj ljubavi prema Bogu i prema bližnjemu. 

Ozbiljno se ispitajmo prema nedjeljnoj poslanici. Vlada li 

u nama duh ljubavi? Na svetom je krstu usađen u našu mi, 
duh ljubavi. U žrtvi svete Mise i u Žrtvenoj gozbi, g ad j 
pričesti, treba da iznova raspirimo žar te ulivene ju a 
Da li živimo po zakonu ljubavi? Ne moramo li i mnogo g 
predbacivati? Ne moramo li mnogo toga popraviti? drp kaži 
li vruće moliti: » Gospodine, užezi u nama oganj svoje ljubavi? 


Molitva. 


.Molitve naše, molimo, Gospodine, milostivo usliši i im 
riješivši nas od grešnih veza, čuvaj nas od svake protivnosti. 
Po Kristu Gospodinu našem. Amen. ' 


Utorak iza nedjelje pedesetnice. 
»U Jeruzalem.« 


Nalazimo se neposredno pred svetim korizmenim vre- 
menom. Crkva nas je na to pripravila u tri stepena. U lekci- 
jama matutina pokazala nam je tri snažna lika: Adama, Nou 
i Abrahama. Adam je istina praotac grijeha, ali ujedno i slika 
novoga Adama, Krista. Noa, koji se spasio u ded ie . 
vjetnom, slika je ljudskoga roda, koji se spasio u lađi o. 
Crkve, po vodi svetoga krštenja. Abraham, koji se po a 
spremnim da na Moriji žrtvuje svoga sina Izaka, slika je uu ns 
Krista na drvetu križa ma Kalvariji. I iz Novoga Zavjeta 
iznijela nam je tri velika lika, to su sveci triju zbornih on 
u posljednje tri nedjelje: sv. Lovro, Pavao i Petar. H evanđe- 
ljima tih nedjelja izražene su ove tri temeljne misli: Bog nas 
poziva, da radimo u vinogradu svoje duše (nedjelja sedam- 
desetnica); Bog djeluje u Crkvi: sije, naime, sjeme riječi Božje, 
da donese obilan plod (nedjelja šezdesetnica); a svrha ovoga 
djelovanja jest prosvjetljenje, izliječenje naše duševne sljepoće. 

1. »U ono vrijeme uze Isus sa sobom dva 
naestoricu i reče im: Evo idemo u Jeruzalem i izvršit 
će se sve, što su proroci pisali o Sinu čovječjem. Bit će predan 
neznabošcima, koji će mu se izrugati i bičevati će ga i po- 
pljuvati. I kad ga izbičuju, ubit će ga, i treći će dan uskrsnuti« 


4 

(evanđelje). S mirnom ozbiljnošću i svetom odlučnošću polazi 
Gospodin svojoj. muci i smrti ususret. S njime idu njegovi 
učenici i sveta Crkva. Ona je jedno s njime. »Evo idemo u 
Jeruzalem«; idemo ususret Velikom tjednu, Uskrsu. Da, u 
svakoj se svetoj Misi obistinjuje: »Evo idemo u Jeruzalem«, 
na goru Kalvariju, da ondje proživimo muku, smrt i uskrsnuće 
Gospodinovo. I naš kršćanski život nije po svojoj biti drugo 
nego: »Evo idemo u Jeruzalem«, da sudjelujemo s Gospodinom 
na križnom putu. Po smrti k životu! »Ako s njime trpimo, 
s njime ćemo biti i proslavljeni« (Rim. 8, 17). Tako nam je u 
bogoslužju pokazan put, kojim treba da krenemo. Po. svetom 
smo krstu postali udovi tijela Gospodnjega i pozvani da 
živimo njegovim životom. 

2. »Ali oni nijesu razumjeli ništa od toga, 
i taj im je govor ostao sakriven i nijesu dokučili, što im je 
bilo rečeno.« Tri su godine bili apostoli s Isusom. Tri ih je 
godine poučavao i prednjačio im u poniznosti, strpljivosti i 
podnošenju svake nevolje. Pa ipak su još uvijek tako ljudski 
mislili. Njihova je nada i očekivanje bio 'nacionalni junak, 
koji će skršiti rimski jaram i osnovati veliko židovsko kraljev- 
stvo, u kojem će oni, apostoli, sjediti na prvim mjestima i 
obnašati najčasnije službe. »Ništa nijesu razumjeli od toga«, 
kad im je govorio o kraljevstvu Božjem, koje nije od ovoga 
svijeta, koje se ne će temeljiti ni osnivati na nacionalnoj ili 
političkoj sili i veličini nego na križu i na trpljenju. Kako su 
još bili slijepi, a već su tako dugo boravili uz svijetlo, koje je 
došlo na ovaj svijet! Eto, kako ljudi, pa i pobožni ljudi, teško 
shvaćaju riječi o trpljenju i poniženju! I mi smo poput dva- 
naestorice slijepi i ne shvaćamo Gospodinov križ. Kako se 
sveta Crkva žalosti, kad vidi, da današnji kršćani nemaju 
smisla za žrtvu. Gospodina ostavljamo na križnome putu sama 
samcata i molimo se, da nas poštedi od križa. Divimo se muče- 
nicima i slavimo velike svece naše Crkve kao heroje, koji su 
ljubili križ i žrtvu, a sami ni ne mislimo da ih u križu i muci 
nasljedujemo. Mi moderni kršćani, bili u svijetu ili u samo- 
stanima, odučili smo cijeniti i ljubiti križ. Vrijeme, u koje smo 
nastupili, takovo je, da se isplati da sve prodamo, pa da kupimo 

ovo blago, naime ljubav prema križu, taj znak izabranja, naše 
najbolje duhovno oružje i potporu. Križ Kristov previše je 
izgubio u našem duhu, štoviše, i u našoj vjert od svoje snage 
(1. Kor. 1, 17). Odučili smo, da se hvalimo križem Isusa Krista 
(Gal. 6, 14). Mi bismo se stidjeli, kad bi se o nama reklo, da 
»znamo samo Isusa Krista, i to Raspetoga« (1. Kor: 2, 2). A 
ipak u križu je naša jakost! Međutim, nama je to samo teorija. 
Kad čitamo ili razmatramo: divno poglavlje iz »Nasljeduj 
Krista«: O kraljevskom putu križa, i tada ostaje samo teorija. 
Kako često i kako rado čitamo ili pjevamo: »Nos autem 
gloriari oportet in cruce Domini nostri Jesu Christi — Treba 
da se hvalimo križem Gospodina našega Isusa Krista«; pa ipak 
ostaje samo teorija. Koliko puta smo zanosno rekli: »Meni je 
svijet raspet i ja svijetu«, i opet je ostalo puka teorija. Dnevno 
proživljujemo kod svete Mise spomen muke i smrti. Gospodnje, 
a u svetoj pričesti čak i primamo u svoje srce žrtvovano Janje 
svoje. On živo nastoji, da nas obuzme njegova spremnost na 
žrtve, njegova ljubav prema križu: a mi u svagdanjem životu 
toliko izbjegavamo taj križ! »Ali oni nijesu razumjeli ništa 
od togal« Ni mi kršćani, svećenici i redovnici, često ne razu- 
mijemo ništa od toga! 

3. »Gospedine, daprogledam«, moli sveta Crkva, 
kadgod se Gospodin u svetoj Misi među nama pojavi. »Da pro- 
gledam«, da sva njezina djeca opet shvate otajstvo križa i 
Velikog petka! 

»Gospodine, da progledam!« Jedan noviji protivnik svete 
Crkve predbacuje njoj i njezinom svećenstvu, da ni sama 
ozbiljno ne vjeruje u nebo. Štovanje Boga, da je samo zato, 
da zabavi maštu i sjetilnost. Svećenici da često prekrasno 
govore o prolaznosti svijeta, a da sami uživaju koliko samo 
mogu. Ima li taj čovjek kod svega svoga pretjerivanja posve 
krivo? On nas naziva moderniziranim kršćanima. On nam 
predbacuje našu optimističku pospanost i težnju za uživanjem 
ljepota i radosti ovoga svijeta. Zar ima posve krivo? U tom 
da, ako misli, da je ovo izbjegavanje križa i svjetovnost duh 
naše Crkve. Nema krivo, kad misli nas kršćane pojedince, 
koji smo se udaljili od Crkve i liturgije. »Gospodine, da pro- 


52 1. Predkorizmeno doba: Nedjelja pedesetnica. 


gledamo!« Daj, da upoznamo, da nam je jedini spas u tom, 
: da zagrlimo križ i da slijedimo Raspetoga! Da ga slijedimo 
ne samo u dvoranu posljednje večere, nego i na Maslinsku 
goru, k stupu bičevanja, do križa! ' 

»Gospodine, da progledam!« Daj, da upoznamo, da je 
odricanje i samozataja zapravo zakon pravih sluga Božjih i 
oznaka pravih Kristovih sljedbenika, pravih kršćana! 

»Gospodine, da progledam!« Tako se molimo danas za 
sebe i za svu djecu svete Crkve. Veoma nam je potrebna 
ljubav prema križu, mrtvenju, samozataji i žrtvi. 


Molitva 
Molitve naše, molimo, Gospodine, milostivo usliši i od- 


riješivši nas od grešnih veza čuvaj nas od svake protivnosti. 
Po Kristu Gospodinu našem, Amen. 


II. KORIZMENO DOBA. 


 Korizmeno doba. 


»Vrijeme milosti« 


1. Sveta Crkva polazi sa Spasiteljem »u Jeruzalem«. Ona 
želi, da s njime trpi, umre i uskrsne. Ona živo čezne za 
svijetlom uskrsnuća, a to može postići samo onda, ako s Isusom 
trpi i umre, Što više bude dionicom Isusove muke i smrti, to 
će u njoj biti obilniji život. S tim uvjerenjem ulazi Crkva, 
a s njom i mi u sveto korizmeno doba. Prvotno je korizma 
počimala prvom nedjeljom u korizmi. 

2, »Evo, sada je vrijeme milosti, sada je dan spasa« (po- 
slanica prve nedjelje u korizmi). »Vrijeme milosti!« Tim rije- 
čima sjeća se Crkva t. zv. jubilarne godine starih Izraelićana. 
Svaka pedeseta godina bila je jubilarna godina, godina opro- 
štenja: opraštani su svi dugovi, robovi Izraelićani bili su 
pušteni na slobodu; prodani imetak opet je bio vraćen prijaš- 
njem gospodaru; polja se nisu obrađivala, nego su ljudi živjeli 
od suviška prijašnjih godina. Takva je eto bila slobodna 
godina, jubilarna godina. Na taj su se način ljudi sjećali, da 
je Bog jedini pravi gospodar svih zemaljskih dobara i da 
samo on imade pravo, da njima po svojoj volji raspolaže. To ih 
je sjećalo, da Božji narod mora biti slobodan za Boga i njegovu 
službu i da mora Gospodina Boga za cijeloga svoga života 
častiti. To ih je sjećalo, da je najveća dužnost izabranoga na- 
roda, da živi za Boga, a svaki drugi posao da je samo nuz- 
gredna stvar. ; 1 

Jubilarna je godina kod židovskog naroda slika »buduće 
obnove svih stvari« (Dj. ap. 3, 21), konačnog otkupljenja; isto 
je tako slika vremena, u kojemu primamo mesijanski spas, 
slika je Novoga Zavjeta, kršćanskog razdoblja, u kojem živimo. 
U tom je vremenu po krvi Sina Božjega uništena svaka naša 
krivnja. Otkupljeni smo iz đavolskog ropstva. Postali smo 
djecom Božjom, primljeni u Božju obitelj, koja se. hrani 

kruhom djece Božje, svetom euharistijom. Zato nam je. prva 
dužnost, da zahvaljujemo Gospodinu Bogu i da ga neprestano 
častimo. U tu svrhu predala nam je sveta Crkva svoje psalme 
i hvalospjeve: to je naš božanski časoslov; štoviše, dala nam 
je kruh i vino, tijelo i krv Kristovu, kako bismo mogli Ocu 
prikazati »čistu, svetu i neokaljanu žrtvu«. »Evo, sada je 
vrijeme milosti, sada je dan spasa«, milosna godina, jubilarna 
godina. 

Dakako, »ovo blago imamo u zemljanim posudama, da 
izvanredno mnoštvo sile bude od Boga, a ne od nas. U svemu 
trpimo nevolje, ali se ne prepadamo, zbunjeni smo, ali ne 
gubimo nade. Progone nas, ali nismo ostavljeni; obaraju nas, 
ali ne propadamo. Uvijek nosimo amo i tamo smrt Isusovu u 
tijelu, da se i život Isusov na našem tijelu očituje« (2. Kor. 4, 
7 sl). »U svemu se držimo kao Božji sluge s mnogo strplji- 
vosti u nevoljama, u potrebama, u tjeskobama, u udarcima, 
u tamnicama, u pobunama, u naporima, u bdjenjima, u po- 
stovima, u čistoći, u znanju, u mukotrpnosti, sa slavom i 
sramotom, zlim i dobrim glasom; kao zavodnici, a istiniti, kao 
oni, koji nemaju ništa, a imaju sve« (2. Kor. 6, 3 sl.; poslanica 
prve. nedjelje u korizmi). 

3. Takav bi imao biti kršćanin, kakvog ga riše poslanica 
prve nedjelje u korizmi: da Boga slavi i da mu zahvaljuje, a 
jer je u njemu bogat i s njime povezan, zato mora ostaviti 
svijet, njegova dobra i njegove ideale. No Crkva veoma dobro 
znade, kako se mnoga njezina djeca ne mogu vinuti do ovoga 
ideala. Mnogi žive po svjetovnim nazorima i načelima i samo 
se brinu za vremenita dobra. Crkva osjeća, da je mnoga njezina 
djeca sramote i kaljaju. Zato je ustanovila svetu korizmu, 
vrijeme čišćenja i posvećenja. »Bože, ti čistiš svoju Crkvu 
svake godine četrdesetdnevnim postom« (molitva na prvu 
nedjelju u korizmi). U tom vremenu očišćenja treba da se 
opet u svakom kršćaninu odrazi svetost i čistoća svete Crkve, 


. treba da svatko bude duhovno rasvijetljen! 


U ove korizmene dane treba da uđemo u duh svete Crkve 
i njezina bogoslužja. Operimo nečistoću i prašinu grijeha, i 
odstranimo neurednu privezanost uz svijet i vremenite stvari. 

Odrecimo se svega, što nas je dosada priječilo, da saa nog 
stali savršeni kršćani. Ovo odricanje traži napor, bor! ui 
žrtvu. Pridružimo se Gospodinu, koji se odriče, bori i trpi, i 
budimo uvjereni, da ćemo s njime pobijediti. Mkd 
s njime tješnje povezani po svetoj Misi i pričesti, to ćemo < 
u većoj mjeri dionici njegovog uskrsnuća. Tada ćemo i = ao 
uskrsnuli, kao novi ljudi, svoj život posvetiti Bogu »u miiosnoj 
godini Gospodnjoj«. ' 

A Tri velike misli prate nas u bogoslužju korizmenog 
vremena: Kristova muka i uskrsnuće, krsti pokora. Ina nama 
se mora obnoviti, što je Krist pretrpio: bio je nevino osuđen, 
izrugan, progonjen i predan na smrt. Sve se to i na nama mora 
obnoviti, i to u ovo sveto korizmeno doba. U korizmi treba 
da se sjetimo velike milosti svetoga krštenja. Recimo ono, što 
su mjesto nas govorili naši kumovi na krštenju: Odričem se, 
vjerujem! Pridružimo se pokornicima, činimo pokoru i dajmo 
zadovoljštinu za svoje mnogobrojne grijehe i nemarnosti. Po- 
vucimo se od svijeta i posvetimo se više nego prije molitvi, 
sabranosti, pobožnom čitanju i razmatranju. A prva dužnost 
u svetoj korizmi neka bude ta, da dnevno sudjelujemo kod 


svete Mise. 


Tajinstven vršeć običaj Daj moć, da žudnje tjelesne 


Obdržavajmo ovaj post, Uzdržljivošću morimo, 4 
Što četrdeset dana se Da srca, grijeh odbacivši, 
Već od starine postio, Ne dadu paše strastima. 
Uzdržavajmo stoga se Udijeli, Trojstvo blaženo, 
U jelu, pilu, riječima, Podari, Bože jedini, X 
Snu, zabavi i budnije .Da posti tvojim vjernima 


Na osjetila pazimo. Donesu plod obilati. Amen. 


Čista srijeda (pepelnica). 
Obratite se...! 


Na današnji nas dan svećenik u ime Crkve posipa pepelom. 
Tim se činom pridružujemo onim pokornicima, koji su u prvim 

kršćanskim stoljećima kroz četrdeset dana u korizmi javno, 
pred cijelom zajednicom, činili tešku pokoru za svoje. grijehe. 
Oni su bili ekskomunicirani, pa radi toga nijesu mogli primati 
svetu pričest. Na Veliki četvrtak bili su napokon opet prim- 
ljeni u zajednicu svete Crkve. Posipanje pepelom u obliku 
križa označuje spremnost da činimo pokoru. »Spomeni se 
čovječe, da si prah i da ćeš se u prah pretvoriti.« 
l.»Obratite se k meni svim srcem svojim posteći 
i plačući i tugujući! Razderite srca svoja ... i obratite se 
ka Gospodinu, Bogu svojemu; jer je dobrostiv i milostiv, 
strpljiv i veće je njegovo milosrđe, nego pakost ljudska ... 
Trubite u trubu na Sicnu, posvetite post, saberite narod, po- 
svetite općinu ... Između trijema i oltara neka plaču svećenici 
Gospodnji i neka reknu: »Oprosti, Gospodine, oprosti narodu 
svojemu, i ne daj nasljedstva pod sramotu« (poslanica). Tako 
je Gospodin pozivao Crkvu Staroga Zavjeta na pokoru. Bog 
zahtijeva pokoru, nutarnja djela. pokore: pokajanje i skruše- 
nost; ali Bog traži i vanjska djela pokore: post i mrtvenje. 
Po grijehu smo postali neposlušni: Bogu i njegovim zapovije- 
dima, odvratili smo se od njega i uskratili mu čast i hvalu, 
koju on zaslužuje. Obratili smo se nekome drugom, jednom 
stvorenju i učinili ga svojim idolom, svojim bogom. Pokorom 
moramo opet popraviti ovaj dvostruki grijeh, naime otpad od 
Boga i svoju neurednu privezanost uz stvorenje. Pokorom se 
mora duša opet približiti Bogu: »Obratite se 'k meni svim 
srcem svojim.« Duša se sama mora kazniti zato, što se ne- 
uredno predala stvorenju i više ga cijenila negoli Boga; a 
kažnjava se tako, da se mrtvi, da se odriče, da čini pokoru 
i daje zadovoljštinu. Samo na taj način čovjek će se riješiti 
grijeha, koji je počinio, i zadobiti opet oproštenje od Boga. 
Bez iskrene pokore i pokajanja čovjek ne može naći opro- 
štenje grijeha. »Obratite se k meni svim srcem svojim.« 

2. »Kad postite, ne budite tužni kao licemjeri, koji 
nagrđuju lica svoja, da ih ljudi vide, gdje poste. N ego (nastoj), 
da te ne vide ljudi, gdje postiš, nego Otac tvoj, koji je u 
tajnosti. I Otac tvoj, koji je u tajnosti, naplatit će ti« (evan- 
đelje). U lekcijama matutina sveti Augustin ovako tumači ove 

rijeći današnjega evanđelja: »Gospodin očito: želi, da 2 
zapovijedi sve naše nastojanje upravi na nutarnje ra kari 
Svojim postom ne smijemo tražiti izvanje priznanje i tak 
biti slični svijetu. Time bismo izgubili obećanje nutarnje sreće, 
koja je tim čvršća, što je više duhovna. Po u. 
sve sličniji slici njegovoga Sina (Rim, 8, 29). Čovjek je tal o 
tašt, da se ponosi ne samo vanjskim sjajem i dotjeranošću, 
nego i zapuštenom i neurednom vanjštinom. Ta je taština 
veoma opasna, osobito što se krije pod lažnim imenom pobož- 
nosti.« Kršćanstvo je religija duhovnosti, a ne veličine pred 
ljudima ili pretvaranja. Kršćanska se pobožnost ravna prema 
Bogu i njegovoj svetoj volji. Ljubav prema Bogu je motiv 
njezina rada. Na to nas s pravom Crkva podsjeća na početku 
korizmenog vremena. Naše nastojanje neka nitko ne opazi. 
Budimo sabraniji nego prije. Prema sebi budimo stroži nego 
inače. San neka bude kraći, a molitva dulja: S većom pomnjom 
nastojmo oko kreposti i svete sabranosti; ali zato prema 
drugima budimo ljubežljivi, susretljivi, veseliji i srdačniji, 
i radije im pomozimo. Za sve to neka nitko ne zna. »Ne sa- 
birajte sebi blaga (čast, priznanje, pohvalu) na zemlji, gdje 
ga moljac i rđa ništi, nego sabirajte sebi blago na nebu«, pred 
Bogom, s nakanom, da samo njemu omilite. Prema ovim na- 
čelima današnjega evanđelja vršimo djela, koja od nas traži 
sveta korizma. 
3. »Promijenimo odijelo u vreću i u pepeo; postimo i 
plačimo pred Gospodinom, jer je bogat milosrđem Bog naš, da 
oprosti naše grijehe.« tko s 
»Popravimo, što u neznanju sagriješismo, da ne bismo 
kako iznenada zatečeni danom smrti tražili vrijeme za pokoru, 
a ne mogli naći. Pogledaj, Gospodine, i smiluj se, jer ti sa- 
griješismo. Pomozi nam, Bože, Spasitelju naš, i radi slave 
imena svoga spasi nas, Gospodine.« a : 
»Tjelesnim. postom obuzdavaš, Gospodine, opačine, 'duh 
dižeš, krepost daješ i nagradu« (korizmeno predslovlje): oka 
«Molimo :i činimo pokoru u ime zajednice, u ime cijele 
vojujliće: Crkve. ha zemlji. Sjetimo se, da sa svojom braćom 
i:sestrama iu Kristu moramo biti. jedno i zato se mora moliti 

jedan za sve a svi za jednoga: »Smiluj mi se, Bože, smiluj mi 


se, jer se u te ufa duša moja. Gospodine, ti se svemu smiluješ 
ine mrziš ni na što, što si učinio; ti ne gledaš na grijehe 
ljudske, ako čine pokoru i praštaš im tada, jer ti si Gospodin 
Bog naš. Slava Ocu i Sinu i Duhu Svetomu« (ulaz). 


Molitva. 


Podaj, Gospodine, vjernicima svojim, da časne blagdane 
postova započnu dostojnom bogoljubnošću i da ih sprovedu 
nesmetanom bogoljubnošću. 

Pogledaj, Gospodine, na one, koji se sagibaju pred Veli- 
čanstvom tvojim i koji su okrijepljeni nebeskim darom (sve- 
tom euharistijom), te ih i dalje hrani nebeskim pomoćima. 
Po Kristu Gospodinu našem. Amen, 


Četvrtak iza pepelnice. 
»Moliteidatće vam se.« 


Za službu Božju sakupit ćemo se u svetištu vojnika i 
mučenika svetoga Jurja. On će zajedno s nama moliti u ulazu: 
»Kad sam vapio Gospodinu, uslišao je glas moj i oslobodio me 
od svih, koji mi se približuju, da me upropaste. Prepusti svoje 
brige Gospodinu i on će te uzdržati.« Tim nas riječima potiče, 
da se pouzdano molimo; da se molimo poput kralja Ezekije u 
poslanici, poput vojnika i rimskog časnika iz evanđelja. Ko- 
rizma je vrijeme molitve. j 

1. »U one dane razboli se Ezekija na smrt: i dođe 
k njemu Izaija, sin Amosov, prorok, i reče mu: ovo govori 
Gospodin: uredi svoje kućne stvari, jer ćeš umrijeti i ne ćeš 
živjeti. A Ezekija se okrenu licem k zidu, i pomoli se Gospo- 
dinu, i reče: Molim, Gospodine, spomeni se, da sam hodio 
pred tobom vjerno i s čistim srcem, i da sam činio, što je dobro. 
pred očima tvojim. I udari Ezekija u plač veliki. Tada dođe 
riječ Gospodnja Izaiji govoreći: Idi i reci Ezekiji: Evo, dodat 
ću tvojem vijeku petnaest godina; i izbavit ću iz ruku kralja 
Asirskoga tebe i ovaj grad (Jeruzalem), i branit ću ga« (po- 

slanica). Ezekija je molio, i primio je više, nego li se usudio 
moliti. »Molite i dat će vam se« (Luka 11, 9). »Prepusti svoje 
brige Gospodinu i on će te uzdržati« (ulaz). 

2. S velikom vjerom došao je vojnik, rimski 
časnik k Isusu (evanđelje), potaknut brižnom ljubavi za svoga 
bolesnog roba, Zato je zamolio Gospodina: »Gospodinme, moj 
sluga leži u kući uzet i teško se muči.« I Isus mu reče: »Ja ću 
doći i izliječiti ga.« A stotnik će na to: » Gospodine, nijesam 
dostojan, da uđeš pod moj krov, nego samo reci riječ, i ozdravit 
će moj sluga. Jer i ja sam čovjek pod vlašću, te imam pod 
sobom vojnike, pa kažem ovomu: Idi, i on ide, i drugomu: 
Dođi, i on dođe, a svomu sluzi: Učini to, i učini.« Gospodin 
nije mogao odoljeti tolikom pouzdanju, toj velikoj vjeri. On 
je uslišao stotnikovu molbu: »Idi, i neka ti bude, kako si 
vjerovao. I u taj čas ozdravi sluga.« »Molite, i dat će vam se.« 
»Sve što uzištete u molitvi vjerujući, primit ćete« (Mat. 
21, 22). 

3. Liturgija prepoznaje u rimskom stotniku iz današnjega 
evanđelja sveca današnjega crkvenog zbora, svetoga Jurja. On 
dolazi danas Gospodinu i moli za svoga bolesnog slugu, naime 
za zajednicu, koja se danas okupila u njegovoj kući. On do- 
lazi s brižnom ljubavi stotnika iz evanđelja i zagovara nas, 
svoju zajednicu. I on će biti uslišan. S tom vjerom pođimo u 
zbornu crkvu. 

Sa svetim mučenikom Jurjem pođimo na prikazanje: 
»K tebi, Gospodine, dižem dušu svoju, Bože moj, u tebe se 
ufam.« Sveti Juraj je za Gospodina dao svoju krv i svoj 
život. U današnjoj svetoj žrtvi predajmo svega sebe, da po- 
stanemo s Gospodinom' jednom žrtvom. Obumrimo grijehu, 
svijetu i svjetovnosti, obumrimo sebeljublju i sebičnosti, po- 
đimo putem, kojim je išao sveti mučenik, putem odricanja i 
svete ljubavi prema Bogu i prema Kristu, te živimo samo po 
volji Božjoj i nastojmo njemu omiliti, a ne živimo sebi ili 
kakvom stvorenju radi njega samoga. 

Liturgija nas danas ozbiljno potiče na molitvu, na za- 
govornu molitvu. Moramo moliti za sebe, kao što se molio 
kralj Ezekija, ali i za druge, kao što je molio stotnik u evan- 

đelju. »Molite i dat će vam-se«, to je velika zapovijed u redu 
milosti. Tko dakle ne moli, ne će ništa ni primiti. Tko malo: 
moli, malo će primiti, a tko mnogo moli, mnogo će primiti: 
»Gladne napuni dobara, a bogataše (site, one koji ne mole) 
otpušta prazne« (Luka 1, 53). »Svi (odrasli), koji se spase, 
zato se spase, jer su molili. I svi, koji propadnu, zato pro- 
padaju, jer nijesu molili« (sveti Alfons). Molitva je obično: 
sredstvo, po kojem od Boga primamo milosti. : 

U prijašnja vremena, kad su ljudi bili pobožniji i revniji, 
molili su u korizmi sedam pokomničkih psalama, križni put, 
dnevno su sudjelovali kod službe Božje i vršili druga ko- 
rizmena djela pokore i pobožnosti. .I mi imamo još.više razloga,. 
da u korizmi više molimo nego oni u Srednjem vijeku. 

Pridružimo se onim duboko proćućenim molitvama, koje: 
svećenik u korizmeno vrijeme dnevno moli, da isprosi za- 
govor svetih (A cunctis), i za sve žive i mrtve (Omnipotens. 
sempiterne Deus). 


Molitva. 


Bože, koga grijeh vrijeđa, a pokora ublažuje, pogledaj 
milostivo ponizne molitve puka svojega i odvrati bičeve srdžbe: 
svoje, koje za grijehe svoje zaslužujemo. ' 

Oprosti, Gospodine, oprosti puku svome, da bijen:za- 
služenim bičevima, u tvojoj milosrdnosti odahne. Po Kristu 
Gospodinu našem. Amen. 


Petak iza pepelnice. 
»Ljubi bližnjega kao sebe« 


Vođeni svetim bogoslužjem polazimo danas u kuću dva 
milosrdna muža, u kuću svetih mučenika Ivana i Pavla. Sav 
su svoj veliki imetak razdijelili siromasima, samo da »ne- 
smetano mogu kročiti putem, koji vodi u nebo«. Radi njihove: 
osobite milosrdnosti »čuo ih je Gospodin i smilovao se njima. 
Gospodin je postao .Spasitelj njihov« (ulaz). Pred ova dva 
sveca, .koji su se odlikovali u djelotvornoj ljubavi, prema 
bližnjemu, poučaje nas sveta -Crkva o trećoj korizmenoj duž- 

nosti i radu, koji se sastoji u savršenoj i djelotvornoj ljubavi 
prema bližnjemu. »Tko ne ljubi, ostaje u smrti« (1. Iv. 3, 14). 
1 >»Ovo je post, što odabrah: razveži sveze bež- 
božnosti, razriješi uze, koje pritištu. Otpusti potlačene na 
slobodu, i svako breme skini. Lomi kruh svoj gladnome, siro- 
mahe i putnike uvedi u svoju kuću. Kad vidiš gola, zaodjeni 
ga, i brata (bližnjega) svojega nemoj prezreti. Tada će. sinuti 
svijetlo tvoje kao zora, i zdravlje će ti se povratiti. Tada ćeš 
zazivati, i Gospodin će uslišiti, vapit ćeš, i odgovorit će: Evo 
me. Jer sam milosrdan, Gospodin Bog tvoj« (poslanica; Iz, 58; 
6 sl.). »Blago milosrdnima, jer će postići milosrđe« (Mat. 5, 7). 
Post, mrtvenje i pokornička djela su dobra i potrebna, ali 
samo ako su podređena prvoj i glavnoj zapovijedi ljubavi 
prema Bogu i bližnjemu, jedino ako pomažu da budemo puni 
dobrote, ljubavi i blagosti prema pogreškama i slaboćama 
naših bližnjih. »I kad bih razdijelio sve svoje imanje na hranu 
siromaha, i kad bih predao svoje tijelo tako, da se sažeže, a 
ne bih imao ljubavi, ne bi mi koristilo ništa« (1. Kor. 13, 3). 
»Koji ljubi bližnjega, ispunio je zakon. Jer svaka se zapovijed 
uglavljuje u ovoj: Ljubi svoga bližnjega kao samoga sebe. 
Izvršenje, dakle, zakona je ljubav« prema bližnjemu (Rim: 
13, 8). Od posta možemo biti dispenzirani (oslobođeni), ali od 
ljubavi nikada. »Ljubi svoga bližnjega kao samoga sebe« (Mat. 
19, 19). Radimo li i mi tako? 
2. »Čuli ste, da je kazano: Ljubi bližnjega svoga 
— farizeji bi nadodali — a mrzi svoga neprijatelja. A ja vam 

mrze i molite se za one, koji vas progone i kleveću, da budete 
sinovi Oca svoga nebeskoga, koji čini, da sunce njegovo izlazi 
nad zlima i dobrima i daje kišu pravednima i nepravednima« 
(Mat. 5, 43 sl.). Ako želimo posvetiti korizmu, moramo i voljom 
i djelima vršiti ljubav prema bližnjemu, štoviše, moramo i 
svoje neprijatelje ljubiti. »Otpusti nam dugove naše, kako i 
mi otpuštamo dužnicima našim.« »Budite milosrdni, kao što je 
milosrdan i vaš Otac. Ne sudite (zlobno) i ne ćete biti osuđeni, 
opraštajte, i vama će biti oprošteno. Dajte, i dat će vam se« 
(Luka 6, 36 sl.). 

3. »Novu vam zapovijed dajem, da ljubite jedan drugoga, 
kao što sam ja ljubio vas« (Iv. 13, 34). »Koji govori, da je u 
svijetlu, a mrzi na brata svojega, još je dosada u tami (grijeha, 
daleko od Boga). Tko ljubi brata svojega, u svijetlu ostaje. 
A koji mrzi na brata svojega, u tami je i u tami hoda« (1. Iv. 
2, 9). »Mi znamo, da smo iz smrti (grijeha) preneseni u život 
(milosti, djetinjstva Božjega), jer ljubimo braću. Tko ne ljubi, 
ostaje u smrti« (1. Iv. 3, 14). Bez iskrene i revne ljubavi prema 
bližnjemu nema niti prave pokore, niti oproštenja grijeha, niti 
obnove krsnoga zavjeta, niti novoga života.po Bogu. 

U današnjem bogoslužju Crkva nas podsjeća na dva osobita 
djelokruga ljubavi prema bližnjemu, a to je milostinja i ljubav 
prema neprijateljima. Zborni zaštitnici sveti Ivan i Pavao 
ukazuju nam se u današnjem bogoslužju kao muževi puni milo- 
srđa i milosrdnosti prema siromasima. Kad n&s Crkva danas 
zove u svoju kuću, to želi, da poprimimo i njezin duh i njezina 
djela milosrđa, osobito davanje milostinje. Jesmo li zadovoljili 
toj svojoj dužnosti? Ne ćemo li morati u svetoj korizmi mnogo 
toga nadopuniti? »Tko ima dobra ovoga svijeta i vidi svoga 
brata u potrebi, te pred njim zatvori svoje srce, kako ostaje u 
njemu ljubav Božja?« (1. Iv. 3, 17). Kako će zadobiti oproštenje 
od Boga? 

Crkva nas sjeća i ljubavi prema neprijateljima. »Ljubite 
svoje neprijatelje, činite dobro onima, koji na vas mrze, i 
molite za one, koji vas progone i kleveću, da budete djeca 
Oca svoga nebeskoga, koji čini, da sunce njegovo izlazi nad 
zlima i dobrima i daje kišu pravednima i nepravednima.« 
Ljubav prema neprijateljima nije savjet nego sveta i zna- 
čajna zapovijed Gospodnja. Ljubav prema neprijatelju je do- 
kaz, da nam je istinita ljubav prema Bogu i bližnjemu. Ako 
je ta ljubav prema neprijateljima, koju od nas traži današnje 
evanđelje, tako rijetka među nama kršćanima, to je očit znak, 
da među nama kršćanima — a to je nažalost istina — malo 
vlada ljubav. Dogovaramo se, da možemo paziti na svoju 
čast, da se smijemo opravdano braniti, da moramo biti pra- 
vedni i t. d. Ti i drugi razlozi, koje obično navodimo, da 
ispričamo svoju želju za osvetom, samo je dokazom, kako smo 

malo pošteni i dosljedni. »Danas, ako čujete njegov glas, nemoj- 
te da vam otvrdnu srca« (Ps. 94, 8). Tu je slaba strana našega 
kršćanskog života. U mnogom zanemarujemo ljubav prema 
bližnjemu. Puni smo sebeljublja i sebičnosti. Tu treba da za- 
počne naš korizmeni rad. U tom se sastoji ono umiranje, koje 
od nas traži sveta korizma: »Ljubite svoje neprijatelje, dobro 
činite onima, koji vas progone i kleveću.« To je najvažnije 
mrtvenje. Kamo sreće, da se već jednom ozbiljno prihvatimo 
korizmenoga rada! 


Molitva. 


Bože, jakosti onih, koji se u te ufaju, budi našoj prošnji 
sklon, pa jer bez tebe slaba ljudska narav ne može ništa, zato 
nam budi svojom milosti u pomoći, da ti u vršenju tvojih 
zapovijedi i voljom i djelovanjem vazda omilimo. Po Kristu 
Gospodinu našem. Amen. 


Subota iza pepelnice. 
Naš Spasitelj. 


Noć je. Mučno se borimo na uzburkanom moru života i 
jedva da nam lađica malo odmiče od obale. Na žalu stoji Isus. 
Oko četvrte noćne straže, pred zoru, kad se obično slavi euha- 
ristijska žrtva, silazi Spasitelj u našu lađicu, da je sretno 
dovede u zemlju, za kojom tako živo čeznemo (evanđelje). 
Teška je pokora, teško se očuvati čistim od svakoga grijeha 
i nevjere, naporan je rad oko duhovne obnove, a ipak ne smi- 
jemo klonuti: u svetoj euharistiji dobivamo dovoljno snage 
za taj teški i naporni rad u korizmi. 

1. Divan je plod dobro provedene kori- 
zme. »Ako zbaciš sa sebe okove (kojima si druge vezao), 
prestaneš govoriti, što nije dobro; a rastvoriš svoje srce glad- 
nome, i nasitiš dušu nevoljnu; tada će zasjati u mraku svje- 
tlost tvoja. Gospodin će ti dati mir za vazda, i dušu će tvoju 
prosvijetliti, i bit ćeš kao vrt zaliven. I ti ćeš podizati zgrade 
po mjestima od davnina pustim, i utvrdit ćeš temelje od ko- 
ljena na koljeno. Ovako rekoše usta Gospodnja« (poslanica). 

Baur; Rasvijetli sel II. 5 

U duši, u kojoj živi i djeluje korizmeni duh obilno se razvija 
božanski život milosti, kreposti i dobrih djela. Takav kršćanin 
gradi kod kraljevstva Božjega i u samomu sebi i u svetoj 
Crkvi; on sudjeluje u spasavanju i posvećenju cjeline i to 
svojim primjerom, svojom molitvom i svojim zaslugama. On 
je jedan od mnogog kamenja, na kojemu počiva cijela zgrada. 
Njegov rad u korizmi služi svima na korist i donosi svijetlo 
i milost obraćenja. Mi sačinjavamo tu cjelinu i cjelina je o 
nama ovisna. Što će biti s nama, ako se ne okoristimo svetim 
vremenom milosti? Koliko šteta za nas same i za cjelinu? Mi 
svakako moramo sudjelovati u djelu spasenja našega bližnjega, 
bilo pozitivno, bilo negativno: ili ćemo biti na spas ili na pro- 
past. Tu neutralnosti nema! To znači biti u zajednici Kristova 
tijela. Zato nas sveta Crkva tako ozbiljno i opominje u ko- 
rizmi. Samo kad bismo je htjeli slušati! 

2. Snagu i odvažnost za pravi korizmeni rad daje 
nam Gospodin. Mi smo apostoli iz današnjega evanđelja, koji 
nisu bili u stanju ni uz naporno veslanje, da se odupru pro- 
tivnom vjetru. I uvijek taj protivan vjetar! Uvijek se protivi 
božanskom životu u nama. Naša na zlo sklona i pokvarena 
narav uvijek bi htjela da vlada. Izvana opet svijet sa svojim 
nasladama, načelima i idealima. K tomu se pridružuje sotona 
svojom prepredenošću i lukavošću. Kako da onda još uz to 
napredujemo? A evo, današnje nas evanđelje uvelike tješi: 
»Na gori«, na nebesima, u svetohraništu, »Gospodin se moli« 
(Marko 6, 46), a s njime se moli Crkva, koja je s njime tijesno 
sjedinjena. Rano u Zzoru dolazi Gospodin u svetoj Misi i u 
svetoj pričesti u našu lađicu. »I vjetar prestade.« Pomoću 
njegove molitve i pomoću molitve svete Crkve i njegovim 
dolaskom u svetoj pričesti završit ćemo tijekom korizme na- 
porni put zemaljskoga života i sretno dospjeti na blažene žale 
vječnoga Uskrsa. Tako misli sveta Crkva! 

3. »Služite Gospodinu (u ovoj svetoj korizmi) sa strahom 
i kličite njemu s počitanjem. Slavite Gospodina, da ne pođete 
krivim putera« (pričesna). 

Vjerujmo u plod i u vrijednost svoga korizmenog rada. 
Nemojmo se toliko obazirati na napor i žrtve, koje u korizmi 
prinosimo, nego gledajmo više u Gospodina, koji nam je svo- 

jom i svoje Crkve molitvom tako blizu. Štoviše, on nam je 
lično vrlo blizu, kadgod u svetoj Misi i svetoj pričesti dolazi 
k nama. 

»Gospodin je (u svetoj euharistiji) postao pomoćnik moj. 
Hvalim te, Gospodine, jer si me uzdigao« i primio u svoju 
zajednicu, u svetu Crkvu. »Za jedno samo molim Gospodina, 
samo to ištem, da stanujem u domu Gospodnjem, da gledam 
ljupkost Gospodnju i pohađam hram njegov«, Crkvu, svetu 
Misu i žrtvenu gozbu, nebo (na stepenicama). 


Molitva. 


Primi, Gospodine, naše molbe i dopusti, da ovaj svečani 
post, koji je spasonosno ustanovljen za ozdravljenje duše i 
tijela, vjerno izvršimo. : 

: Tvoji darovi (sveta pričest), Bože, neka ojačaju tvoje 
vjerne, da ih i primajući traže i težeći za njima da ih uži- 
vaju bez kraja. Po Kristu Gospodinu našem. Amen. 


Sveta Misa prve nedjelje u korizmi. 


1. Danas ulazimo s vjernicima iz starokršćanskog Rima u 
baziliku presvetoga Otkupitelja, u laterans ku bazili- 
ku. S apside se odrazuje stari časni mozaik, slika božanskoga 
Otkupitelja. Okupljamo se oko Otkupitelja. Tu ćemo u nje- 
govoj blizini, u njegovoj kući osjetiti da smo jednog duha i 
jedne težnje s njime. U njegovoj blizini, provest ćemo četr- 
deset dana života pokore i posta. Iz neba ćemo čuti utješno 
Očevo obećanje: »Kad me on (t. j. Krist, Crkva, svaki poje- 
dinac) zazove, uslišat ću ga, iizbavit ću ga i proslavit ću ga« 
(ulaz). Zato molimo pouzdano svoj »Gospodine, smiluj se« i 
misnu molitvu svete Crkve. 

2, Put, kojim treba da u svetoj korizmi krenemo, put 
je mrtvenja, svojevoljnog svladavanja i strpljivog primanja 
protivština, trpljenja i poniženja. Na taj način postaje ko- 
rizma vrijeme milosti i spasenja. »Mi smo kao oni, koji 
umiru, a evo živimo.«< Što više u duhu korizmenog vremena 
sebi obumremo, tim ćemo više živjeti (poslanica). S potpunim 
pouzdanjem započnimo svetu korizmu, jer nam sam Bog 
daje svoju pomoć (na stepenicama, zavlaka). Gdje narav za- 
taji, tu je milost na djelu. Zato pođimo u evanđelju s Kri- 

“stom u pustinju četrdesetdnevnog posta. On, koji je sotonu 
i njegove napasti pobjedonosno nadvladao, on će se boriti i 
pobijediti i u nama. On nas jača i čini nepobjedivima. Iz ove 
borbe izići ćemo kao pobjednici i, po dnevnom umiranju u 
korizmi, dospjeti do velikog uskrsnog dana. Na prikaza- 
nje ponesimo na oltar svoju odluku, da ćemo s Kristom poći 
putem odricanja i mrtvenja, položimo je na patenu 1 stupimo 
u žrtvenu zajednicu s Otkupiteljem, koji se pred nama žrtvuje: 
budimo s njime jedan žrtveni dar. : 

3. U svetoj pretvorbi dolazi Gospodin osobno u našu 
sredinu. On je naš žrtveni dar Ocu. Mi ga primamo kao svoje 
vlasništvo u svoju ruku i predajemo Ocu njega, njegove za- 
sluge, njegovu borbu u pustinji, njegov post i mrtvenje, nje- 

govu muku i smrt, njegovo presveto Srce i sve, što u sebi 
krije. Sve to prikažimo Ocu mjesto sebe i mjesto svete 
Crkve, a s njime prinesimo i sebe kao žrtveni dar: odsad 
ne smijemo više živjeti za sebe, jer smo Bogu posvećeni i 
Bogu pripadamo, jer smo žrtvovani i obumrli grijehu i svi- 
jetu. U žrtvenoj gozbi, u svetoj pričesti silazi ono, što 
smo u svetoj pretvorbi žrtvovali, kao milost i spasenje u našu 
dušu. »On te zakriljuje svojim krilima i pod njegovim krilima 
nalaziš utočište. Kao štitom okružuje te njegova istina.« Naša 
zaštita i naš štit je samo sveta euharistija, Krist, jaki borac 
protiv sotone i njegovih napastovanja, protiv svijeta i grijeha. 
Ne ćemo li puni pouzdanja i nade upustiti se u borbu? Sveta 
euharistija, koju blagujemo, neprevarljivi je zalog, da ćemo 
jednom uskrsnuti na vječni i blaženi život, gdje ćemo uživati 
potpuni spas (popričesna). Zahvalimo se za sve, što smo doži- 
vjeli u današnjem bogoslužju, u današnjoj svetoj Misi, i re- 
cimo svoj »Deo gratias«. 

Ojačani svećenikovim, t. j. Kristovim, blagoslovom pođi- 
mo svojim domovima, upustimo se u borbu duha protiv tijela, 
u borbu Božjega djeteta protiv svjetovnoga djeteta u nama. 
Krist, borac i pobjednik, stanuje i živi u meni: ne ću posrnuti. 
»Anđelima je svojim zapovijedio za tebe, da te čuvaju na 
svim putevima tvojim.« 


Prva nedjelja u korizmi. 


Naša jakost. 


Radosno odzvanja ulazna pjesma: »Kad me zazove, uslišat 
ću ga.« Ta se riječ odnosi na Krista u pustinji, gdje se molio 
i postio, ali i na svetu Crkvu. »Kad me zazove«, u svetoj ko- 
rizmi, »uslišat ću ga, izbavit ću ga i proslavit ću ga, dat ću 
mu, da dugo živi«, o Uskrsu, o uskrsnuću na vječni život i 
na vječno preobraženje na nebu. Sveta korizma bitno upu- 
ćuje na slavnu zoru uskrsnuća, na početak proslavljenoga ži- 
vota na nebu. Ona krije u sebi sigurnost, da će nas Bog 
otkupiti i spasiti, da će nas proslaviti s uskrsnulim Spasite- 
ljem i nagraditi vječnim životom. Korizma je uistinu »vrijeme 
milosti«. Zato osjećamo u misnom tekstu prve korizmene ne- 

djelje neki radosni zvuk, neko veselje, pouzdanje i čežnju za 
dobrima uskrsnoga dana. 

1. >»U ono vrijeme Duh odvede Isusa u pu- 
stinju, da ga kuša đavao. I kad je postio četrdeset dana i četr- 
deset noći, ogladni. I dođe k njemu napasnik.« To je slika, 
kako Duh Sveti vodi Crkvu i nas u pustinju svete korizme. 
Korizma znači vrijeme odricanja i trpljenja, ali i vrijeme 
kušanja po đavlu, tijelu i svijetu. Triput se napasnik približio 
Gospodinu: »Ako si Sin Božji, reci, da ovo kamenje postane 
kruhom.« Zatim ga je đavao postavio na rub jeruzalemskoga 
hrama: »Ako si Sin Božji, baci se dolje, jer je pisano: Anđe- 
lima je svojim zapovijedio za tebe.« I trećiput ga je đavao 
uzeo na visoku goru i pokazao mu sva kraljevstva svijeta i 
njihovu slavu: »Dat ću ti sve ovo, ako padneš i meni se po- 
kloniš.« I triput je Gospodin svladao napasnika. »I dođu 
anđeli i služili su mu« (evanđelje). To je slika, kako đavao 
uznemiruje Crkvu i nas, Kristove udove. U Isusovoj pobjedi 
nad napasnikom označena je, osigurana i učvršćena i pobjeda 
svete Crkve i naša pobjeda nad grijehom i sotonom; dakako 
samo onda, ako smo veoma usko povezani s Crkvom i po njoj 
s Kristom, ako smo uistinu živi udovi na njemu, na čokotu, 
ako nas njegova sila prožima i napunja, ako smo »u Kristu 
Isusu«. Ne bojmo se napasnika: u nama djeluje sila velikog 
pobjednika Krista. Po.sebi smo nemoćni i nesposobni, da se 
protivimo napasniku, ali smo jaki u Kristu. I bit ćemo tim 
jači, što smo više sjedinjeni s Kristom, što smo ovisniji o 
njemu i o njegovoj milosti, 

2. Bogoslužje današnje nedjelje pruža nam 
dva dragocjena sredstva, kojima ćemo pobijediti sotonu, tijelo 
i svijet: Kristovo tijelo i Kristovu riječ. Kristovo tijelo u 
žrtvi i u žrtvenoj gozbi kod euharistijske slave. Na oltaru, 
na kojem prinosimo svetu žrtvu, izvire vrelo, iz kojega u 
svetoj pričesti pijemo Duh i snagu Kristovu. Ojačani ovim 
božanskim napitkom odvažno ćemo doviknuti napasniku: »Pi- 
sano jel« I riječi: »Odlazi, sotono!« Crkva i mi, njezina djeca, 
crpemo ovdje odvažnost, da se suprotstavimo napasnikovim 
nasrtajima. Ovdje dobivamo i čvrsto pouzdanje, da nas ne- 
prijatelj ne će nadvladati. »Pisano jel« U bogoslužju svete 

korizme Crkva nam obilno pruža riječi Svetoga Pisma. U 
svakoj Misi daje nam nove misne tekstove kao svetu duhovnu 
hranu. »Ne živi čovjek samo o (zemaljskom) kruhu, nego o 
svakoj riječi, koja izlazi iz Božjih usta« (evanđelje). Svaka 
riječ Svetoga Pisma, koju čujemo u ovim korizmenim nedje- 
ljama, u čitanjima i u molitvama kod svete Mise, dolazi iz 
Božjih ustiju, Bogom je nadahnuta, prema tome dosta jaka, 
da svlada i uništi napasnika. Zar će nam moći nauditi na- 
pasnik, sotona, svijet, tijelo, ako se budemo služili ovim od- 
ličnim sredstvima, svetom euharistijom i Božjom riječi? 

3. Pođimo s Kristom u pustinju, da postimo četrdeset 
dana i da se borimo s napasnikom, ako mu Bog dopusti, da 
nas kuša. I ako ne možemo onako postiti, kao što je on postio, 


ipak nastojmo činiti barem ono malo, što se od nas u korizmi 


traži. U pustinji, t. j. u svetoj korizmi, »držimo se u svemu 
kao Božji sluge s mnogo strpljivosti u nevoljama, u potreba- 
ma, u tjeskobama, u naporima, u bdjenjima, u postovima, u 
čistoći, u znanju, u ljupkosti, u nehinjenoj ljubavi, sa slavom 
i sramotom, zlim i dobrim glasom« (poslanica). Ne budimo ne- 
strpljivi, niti mrmljajmo, niti se tužimo. Ne popuštajmo ne- 
raspoloženju ili umoru, nego radi Boga i Krista živimo živo- 
tom neprestane žrtve. 

U svetoj korizmi treba da u našem životu vlada veliko 
pouzdanje u Gospodina, koji u nama i s nama posti, s nama i 
u nama se bori i pobjeđuje. »Ti si zaštitnik moj i utočište 
moje, Bog moj, u koga se uzdam. Jer on te izbavlja iz zamke 
lovačke (napasnikove) i od ljute kuge. Zasjenjuje te krilima 
svojim i pod krilima njegovim nalaziš utočište. Kao štitom 
okružuje te njegova istina (milost), ne ćeš se bojati strahote 
noćne. Jer je anđelima svojim zapovijedio za tebe, da te ču- 
vaju na svim putevima tvojim. Jer se u me uzdao, oslobodit 
ću ga, zaklonit ću ga, jer je upoznao ime moje. Kad me za- 
zove, uslišat ću ga, s njim ću biti u nevolji, izbavit ću ga i 
proslavit ću ga. Dat ću mu da dugo živi i pokazat ću mu 
spasenje svoje« (Ps. 90; zavlaka). U to vjerujmo i u to se 
pouzdajmo! 


"< 

Molitva. 


Bože, koji Crkvu svoju svake godine čistiš četrdeset- 
dnevnim postom, daj obitelji svojoj, da dobrim djelima do- 
stigne, što od tebe nastoji dobiti uzdržavanjem. Po Kristu 
Gospodinu našem. Amen, 


Ponedjeljak iza prve nedjelje u korizmi. 
Krsni dar i krsna zadaća. 


Pridružimo se krštenicima i obnovimo u sebi milost sve- 
toga krštenja. Po svetom krštenju bili smo odabrani i primlje- 
ni među »blagoslovljene od Oca«. Zborna je Crkva kod sve- 
toga Petra u okovima. Okovani Petar, koga je Krist čudesno 
oslobodio, slika je naša, koji smo u »drugom krstu«, t. j. u 
sakramentu svete pokore oslobođeni od grešnoga ropstva. 
Sveta Misa sjeća nas krsnog dara i krsne dužnosti. : 

1. Krsni dar. »Ja ću svoje ovce izvesti iz naroda (iz 
poganskih naroda) i skupit ću ih sa zemalja, i uvest ću ih 
u njihovu zemlju (u svetu Crkvu), i pasti ću ih po izraelskim 
gorama, i pasti ću ih na preobilnoj paši. Tražit ću, što je 


izginulo (od mojih ovaca), privesti ću, što je odagnano; i što 


bijaše skršeno, privezat ću, i što bijaše slabo, okrijepit ću« 
(poslanica). Po svetom krstu Krist nas je brižno i milosrdno 
izveo iz poganstva i primio u svoju svetu Crkvu. U tome je 
on naš dobri pastir, koji nas vodi na dobru pašu (milost, istina, 
sakramenti, a osobito sveta euharistija). Po svojoj svetoj 
Crkvi i po njezinim sredstvima milosti vodi nas ususret sud- 
njemu danu, kad će zauvijek razdijeliti ovce od jaraca. »I po- 
stavit će ovce s desne strane sebi, a jarce s lijeve. Tada će 
reći onima, što će mu biti s desne strane: Hodite blagoslovljeni 
Oca moga i naslijedite kraljevstvo, koje vam je pripravljeno« 
(evanđelje). »Tko bude vjerovao i pokrstio se, spasit će se« 
(Marko 16, 16). Mi smo kršteni, djeca Božja i baštinici nebe- 
skoga kraljevstva. Ako budemo vjerni svome krsnom zavjetu, 
i za nas će na sudnjem danu vrijediti riječi: »Hodite blago- 
slovljeni Oca moga, i naslijedite kraljevstvo, koje vam je pri- 
pravljeno od postanka svijeta.« Kako ćemo vječno zahvalji- 

vati Gospodinu, što nas je po svetom krstu učinio udovima 
svoga otajstvenoga tijela i članovima svoje Crkve! 

2. Krsna dužnost. Po svetom krstu živo smo sjedi- 
njeni s Kristom, čokotom, a po njemu i s njegovom svetom 
Crkvom. Sam Krist živi u Kristovim udovima, u lozama na čo- 
kotu. Njemu dakle činimo sve, što činimo udovima. »Ogladnio 
sam, i nahranili ste me, ožednio sam, i napojili ste me, bio 
sam bolestan i pohodili ste me. U tamnici bijah, i došli ste 
k meni.« »Ogladnio sam, i niste mi dali jesti, ožednio, i niste 
me napojili. Bio sam bolestan, i u tamnici, i niste me po- 
hodili.« Zato: »Idite od mene, prokleti, u oganj vječni, koji je 
pripravljen đavlu i anđelima njegovim.« A zašto? »Zaista vam 
kažem, štogod niste učinili. jednome od ovih najmanjih, ni 
meni niste učinili.« I ovi će otići u vječnu muku, a pravednici 
u vječni život (evanđelje). Po svetom krstu stupili smo u 
zajednicu Kristova tijela, naime u zajednicu svete ljubavi. 
Naše kršćanstvo imade i svoje dužnosti: u ljubavi, u ljubavi 
prema bližnjemu i to radi Boga i radi Krista. »Za njih molim, 
da svi budu jedno, kao što ti, Oče, u meni, i ja u tebi, da i oni 
u nama budu jedno, da vjeruje svijet, da si me ti poslao. 
Obznanio sam im ime tvoje, da ljubav, kojom si me ljubio, 
bude u njima, i ja u njima« (Iv. 17, 21 i 26). »Ovo je moja 
zapovijed, da se ljubite među sobom, kao što sam ja ljubio 
vas« (Iv. 15, 12). Krist Gospodin će nas jednom po tome 
suditi, kako i da li smo imali ljubav prema bližnjemu. 

3. »Kao što se upiru oči robova na ruke gospodara, tako 
i oči naše prema Gospodinu Bogu našemu, dok nam se smiluje. 
Smiluj nam se, Gospodine, smiluj nam se« (ulaz). Ovako 
molimo s pripravnicima, koji željno očekuju čas svetoga 
krštenja. Ovako molimo u svetoj korizmi osobito za one, koji 
se po sakramentu svete pokore moraju opet s Bogom izmiriti. 
Imajmo sućuti s njima, molimo s njima i za njih, da se u svetoj 
korizmi povrate ka Gospodinu. »Evo, sad je vrijeme milosti«: 
i za one mnoge, koji su se udaljili od Boga. U njihovo ime 
vapimo ka Gospodinu: »Kao što se upiru oči robova na ruke 
gospodara, tako i oči naše prema Gospodinu Bogu našemu, 
dok se smiluje« i dok nam udijeli oproštenje i svoju milost. 
»Smiluj nam se, Gospodine, smiluj nam se.« 

»Što ste god učinili jednome od ove moje najmanje braće, 
meni ste učinili.« Molitva i žrtva za grešnike, da se povrate 
k Bogu, sveto je djelo duhovnoga milosrđa. I mi smo odgovorni 
za njihovo obraćenje Bogu, a napose u ovoj svetoj korizmi. 
Jer sad nas Gospodin uvjerava: »Ne ću smrti grešnika, nego 
da se obrati i živi.« 

U današnjem bogoslužju osobito se ističu riječi Evanđe- 
liste u pričesnoj pjesmi: »Zaista vam kažem, što ste god učinili 
jednom od mojih najmanjih, meni ste učinili: hodite, blagd- 
slovljeni Oca moga i naslijedite kraljevstvo, koje vam je pri- 
pravljeno od postanka svijeta.« Crkva nas neumorno, sve 
iznova poučava: ljubav je prvi i najvažniji plod primanja 
svete pričesti. »Poznat ćete ih po njihovim plodovima« (Mat. 
7, 16). Plod svete pričesti je ljubav: ljubav, koja podnosi, 
oprašta, služi i pomaže, ljubav, koja brižnom rukom krije 
mnoge grijehe i ljudske slaboće i nesavršenosti. Veoma često 
primamo svetu pričest, a gdje je plod, ljubav? »Uzdižem oči 
svoje i razmatram divna djela tvoja«, divna djela ljubavi, 
koja čini'naš Spasitelj, koji se za nas žrtvuje u svetoj Misi; 
divna djela ljubavi, koja je na nama učinio kod svetoga 
krštenja, kod primanja sakramenta svete pokore. » Gospodine, 
nauči me pravdi svojoj, rasvijetli mi razum, da pravo shvatim 
zakone tvoje« (prikazanje), tvoj sveti zakon ljubavi. 


Molitva. 


Obrati nas, Gospodine, Bože naš, te pouči duše naše ne- 
beskim naukama, da nam korizmeni post bude od koristi. 

Odriješi, molimo, Gospodine, okove naših grijeha, i po- 
miren odvrati od nas sve, što smo radi njih zaslužili. Po Kristu 
Gospodinu našem. Amen. 


Utorak iza prve nedjelje u korizmi. 
Tražite Gospodina! 


Da se odreknemo svega, što nije Bog i što nas od Boga 
udaljuje, i da se iskreno obratimo k Bogu, na to nas potiče 

bogoslužje današnje svete Mise. Službu Božju slavimo u Crkvi 
svete djevice i mučenice Anastazije. Idući u Crkvu, koja je 
njoj posvećena, moramo preći kraj bučnog trga, koji se nalazi 
upravo pred Crkvom. Mi moramo proći kraj jednostranog 
života, ne smijemo se brinuti samo za ovaj svijet, nego mo- 
ramo | krenuti ususret anastazi, uskrsnuću, Uskrsu na nebesima. 


1. »Tražite Gospodina, dok se može naći, zazivajte 
ga, dok je blizu. Neka bezbožnik ostavi svoj put i zli čovjek 
svoje misli, i neka se vrati ka Gospodinu, koji će mu se smilo- 
vati, i k našemu Bogu, jer je pripravan da oprosti« (poslanica). 
Isus ulazi svečano u Jeruzalem, Sav se grad »uzbuni govoreći: 
"Tko je to? A svijet je govorio: Ovo je Isus, prorok iz Nazareta 
Galilejskoga.« U njemu prepoznaše Mesiju, Spasitelja. Isus 
uđe u hram, gdje nađe mjenjače, trgovce i one, koji su pro- 
davali i kupovali. Ti su ljudi bili posve obuzeti brigom za 
zemaljsko i nisu marili za Gospodina, koji se među njima po- 
javio. Oni su ga omalovažavali, ignorirali, nijesu ga htjeli pri- 
znati, niti su se obazirali na njega. I zato ih je sve istjerao: 
»Pisano je, kuća moja neka se zove kuća molitve, a vi na- 
činiste od nje pećinu razbojničku.« Ondje je naišao i na fari- 
zeje: na one, koji su se hvastali svojom pravednošću, svojim 
poznavanjem zakona; naišao je i na književnike, na one koji 
su bili siti. Oni su znali za njega, oni su ga zapazili, štoviše, 
oni su mrmljali protiv njega i štošta mu predbacivali. Oni su 
ga odbacili i zaključili njegovu smrt. On im je stajao na putu. 
»I ostavivši ih, izađe napolje iz grada.« »Tražite Gospodina, 
dok se može naći.« On je bio tu, ali kupci i prodavači u hramu 
nijesu ga tražili. Imali su drugoga posla. On je bio nazočan, 
ali ni farizeji ga nijesu tražili. Naprotiv znali su za njega, 
vidjeli su ga i izričito su ga zabacili. To je ozbiljna opomena 
za nas u ovoj korizmi. Dolazak Isusov je onima na spas, koji 
ga iskreno traže, a na propast onima, koji ga ostavljaju ili, 
koji se dapače s farizejima njemu pozitivno protive. »Tražite 
Gospodina, dok se može naći.« »Evo sad je vrijeme najprijat- 
nije, sad je vrijeme spasenja.« Sada, u svetoj korizmi, »Go- 
spodin je blizu«. »Tražite ga, dok ga možete naći.« 

2. »Tada pristupišeknjemuslijepiihromi 

u hramu i izliječi ih. I djeca vikahu: Hosana Sinu Davidovu, 
A farizeji se razljutiše radi ovoga poklika i rekoše mu: Čuješ 
li, što ovi govore? A on im odgovori: Da, zar nijeste nikada 
čitali: Iz usta djece i nejačadi, što sišu, pripravio si sebi 
hvalu?« Slijepci i hromi i djeca upoznali su ga, kad je k njima 
došao. Oni su ga tražili i sakupili se oko njega. To su oni, koji 
ne sudjeluju u metežu, u buci, vrevi i nemiru ovoga svijeta. 
To su oni, koji za svijet ništa ne vrijede i koji ne mogu ništa 
započeti na tome svijetu. Oni traže Gospodina. Puni vjere i 
ufanja sakupili su se oko njega, klanjali mu se i klicali 
hosana! To je slika. Mi smo ona djeca, oni slijepi i hromi. Mi 
smo se otresli prekomjernih briga za zemaljsko, dragovoljno 
smo zatvorili svoje oči ništavilu i taštini zemaljskoga života, 
izbjegavamo vrevu života, samo da nađemo Gospodina. »Ho- 
sana Sinu Davidovu. Blagoslovljen, koji dolazi u ime Go- 
spodnje«: sada, u svetoj pretvorbi, u svetoj pričesti, u mnogim 
nadahnućima i poticajima milosti. Odrecimo se svega, što nije 
Bog i što nas udaljuje od života za Boga i za neumrlu dušu. 
Oživimo iznova u sebi svoj krsni zavjet: »Odričem se« i svom 
dušom se obratimo ka Gospodinu. »Tražite Gospodina, dok se 
može naći.« 

3. »I ostavivši ih, izađe napolje iz grada u Betaniju i 
ondje prenoći« (evanđelje). Gospodin će doći u ovom koriz- 
menom vremenu. Tko prezre njegov milosni dolazak, toga će 
Gospodin napustiti. A onda? Hoće li ikad više primiti tu 
milost? 

»I izađe napolje iz grada u Betaniju.« Gospodin ne će 
boraviti u srcu onoga, koji se sav predao svjetovnim nazorima, 
koji se prekomjerno brine za vremenito. On ne boravi ondje, 
gdje vlada buka strasti, nemir i metež neumjerenih briga. 
Tu nema mjesta za nj i za njegovu milost. »Od kuće molitve 
načiniste pećinu razbojničku!« Nutrina kršćanina treba da je 
sveti hram Božji, kuća molitve, bez svake nečistoće i grijeha. 
Tada se može Spasitelj u nama nastaniti i u nama izvršiti 
djelo otkupljenja i posvećenja. Stoga ćemo očistiti hram 
svoga srca, izbacit ćemo sve idole i učinit ćemo ga svetim 
mjestom žrtve i molitve. Neka to bude skromna Betanija 

u pokorničkom duhu, u molitvi i samozataji, u sabranosti i 
povučenosti. Tražit ćemo Gospodina. Sada, u ovim »danima 
spasenja«, dok se još može naći. aha ' 

»U tebe se uzdam, Gospodine, velim: ti si Bog moj, u 
tvojim je rukama moj udes« (prikazanje). »Ti si Bog moj!« 
Svega se drugoga odričem. Slobodan od svake neuredne sklo- 
mosti prema životu s njegovim rastresenostima i blagom, S 
naporima i mukama, s radostima i brigama, tražit ću tebe. 

»Tražite Gospodina!« Samo da njemu omilite, da izvršite 
njegovu svetu volju. Ako je on sa mnom zadovoljan, onda 
je sve dobro. Samo me Bog potpuno zadovoljuje. 


Molitva. 


Pogledaj, Gospodine, obitelj svoju i podaj, da naša duša, 
koja se trapi u tijelu, pred tobom zasja živom željom za 
tobom. 

Neka uzađu preda te, Gospodine, molitve naše, da od- 
vratiš od Crkve svoje svaku zloću. Po Kristu Gospodinu 
našem. Amen. 


Kvaterna srijeda u korizmi. 
Na goru Gospodnju. 


»Dok je on (Isus) još govorio silnom svijetu, gle, majka 
njegova i braća njegova stajali su napolju želeći da s njime 
govore« (evanđelje). S Majkom Marijom, koja nas je okupila 
danas u svome svetištu (zbor kod svete Marije Velike) do- 
lazimo k Isusu, koji se kod slavlja svete Mise među nama po- 
javljuje. Zato pozorno poslušajmo njegove riječi, koje nas 
podsjećaju na naše veliko odlikovanje na sv. krstu i na opa- 
snosti, da postanemo nedostojni toga odlikovanja. 

1. »Ljudi Ninivljani (pogani, mi) ustat će na 
sudu protiv ovog naraštaja (protiv nekoć izabra- 
noga naroda) i osudit će ga, jer činiše pokoru na propovije- 
danje Jonino, a gle, ovdje je više od Jone. Kraljica juga 
(Sabe) ustat će na sudu protiv ovoga naraštaja i osudit će 

ga, jer dođe s krajeva svijeta, da čuje imudrost Salamonovu, 
a gle, ovdje je više od Salamona.« Izabrani narod nije htio 
da znade za svoga Spasitelja i Gospodina. Odbacio ga je i 
zato je bio odbačen. Na njihovo mjesto pozvani smo mi po- 
gani. K njemu nas je dovela Marija, sveta Crkva. Po sv. krstu 
učinila nas je njegovom »braćom« i sjedinila nas s njime u 
svetu zajednicu uma, volje i života. Zato treba od sada »či- 
niti volju Oca, koji je na nebesima«, kao što je to vršio on 
i kao što je to vršila Marija, Majka Božja: »Evo, službenice 
Gospodnje!« I Spasitelj će ispružiti svoju ruku i izgovorit će 
one velike riječi: »Eto mati moja i braća moja. Jer tkogod 
čini volju Oca moga, koji je na nebesima, on je brat moj i 
sestra i majka.« Svaki kršćanin je njemu brat, sestra i majka, 
samo ako hoće da zajedno s njime čini volju Očevu. Da li 
smo barem mi potpuno shvatili smisao našega svetoga kr- 
štenja? I jesmo li u svemu živjeli po volji Očevoj? Nismo li 
nečemu drugomu živjeli? 


2. Izabrani se narod iznevjerio, premda ga 
je Bog čudesno vodio, premda su ga proroci opominjali i 
obraćali, premda su imali Sveto Pismo i Riječ Božju, usprkos 
prave vjere i nade u obećanog Spasitelja! Dugo očekivani 
Mesija »dođe k svojima, ali njegovi ga ne primiše« (Iv. 1; 11). 
Izrael je odbacio svoga Spasitelja, zabacio ga i ubio. Zar je 
to moguće? Da! Nama za opomenu! Zato se ni mi ne smijemo 
slijepo pouzdavati u sveto krštenje, u Krista, u Crkvu. Sve 
nam to još ne jamči, da se ne ćemo iznevjeriti, da ne ćemo 
otpasti od vjere. »Tko stoji, neka gleda da ne padnel« Ne- 
prijatelj, »nečisti duh« radi neprestano. Bez prestanka obilazi 
»vaš neprijatelj, đavao, koji riče kao lav i traži da koga 
proždre« (1. Pet. 5, 8). »Kad nečisti duh (po svetom krštenju, 
po sakramentu pokore) iziđe iz čovjeka, ide kroz pusta mjesta 
tražeći pokoja i ne nađe ga. Tada kaže: Vratit ću se u kuću 
svoju, (u dušu) otkuda sam izišao. I došavši nađe je praznu, 
pometenu i ukrašenu (milostima, krepostima). Tada otide i 
uzme sa sobom sedam drugih drugova gorih od sebe, i ušavši 
stanuju ondje, i na koncu je ovome čovjeku mnogo gore ne- 
goli s početka. Tako će biti i ovome zlom naraštaju.« Mi 

možemo izgubiti milost, prezreti je, možemo otpasti. Naža- 
lost, mnogo takvih primjera čitamo u povijesti svete Crkve, 
svećenstva, redova i samostana! Zato ovaj ozbiljni poziv na 
pokoru, na sabranost, na osvješćenje u ovim danima svete 
korizme. Zato ova dva svijetla primjera iz današnjih posla- 
nica: Mojsije i Ilija. Mi smo u ovom svetom korizmenom vre- 
menu kao Mojsije na gori Sinaju, u oblacima, daleko od 
svijeta, visoko nad niskosti ljudskih misli i osjećaja, koji 
četrdeset dana posti i opći s Bogom, koji mu daje deset za- 
povijedi. I mi smo kao Ilija, koji posti četrdeset dana i po- 
slije okrijepljen nebeskom hranom ide na goru Gospodnju. 
Mi smo kao Mojsije, koji daleko od svijeta opći u miru i 
tišini s Bogom. Mi poput Ilije ckrijepljeni svetom euharisti- 
jom u postu i molitvi prolazimo kraj naslada i taština ovoga 
života i odvažno i ustrajno idemo gori Gospodnjoj, Kristu. 
O, da se to već jednom ostvari! 

3. Iskreno zahvalimo Gospodinu, što nas je pozvao na 
sveto krštenje i udijelio nam tolike milosti. Obnovimo u 
sebi volju i pripravnost, da vršimo volju Očevu. »Razmišljat 
ću o tvojim zapovijedima, koje veoma ljubim i uzdići ću 
ruke svoje prema zapovjedima tvojim, jer ih ljubim« (pri- 
kazanje). Ako vršim volju Božju u svemu, onda sam mu i 
brat i sestra i majka, i jedne misli s njime! 

»Tko stoji, neka gleda da ne padne!« »Onaj koji nas je 
bez nas stvorio, ne će nas bez nas spasiti« (sv. Augustin). 
Molimo se za svu našu braću u Kristu, da im Bog udijeli 
milost i da ih pozove na krštenje, privede Kristu u svetoj 
Crkvi i da ustraju u vjeri. »Ne uvedi nas u napast, nego 
oslobodi, izbavi nas od zla«, da prezremo makar samo jedam- 
put milost, da makar samo jednom popustimo napasti! . 

»Budite trijezni i bdijte, jer đavao vaš protivnik, riče kao 
lav i obilazi tražeći da koga proždere. Oprite se njemu jaki 
u vjeri. Bog svake milosti, koji nas pozva na vječnu slavu 
u Isusu Kristu, usavršit će nas, pojačati i utvrditi po krat- 
kom trpljenju« (1. Pet. 5, 8 sl.). ' 

Molitva. 


Spomeni se samilosti svoje, Gospodine, i milosrđa svoga, 
što je od vijeka, da nikad ne zavladaju nad nama neprija- 
telji naši, izbavi nas, Bože Izraelov, iz svih tjeskoba naših 
(ulaz). 

Usliši blagostivo, molimo, Gospodine, naše prošnje i pruži 
desnicu svoga Veličanstva protiv svega, što nam je protivno. 

Rasvijetli, molimo, Gospodine, duše naše svjetlošću svoje 
sjajnosti, da uzmognemo vidjeti, što nam valja činiti i da 
činimo što je pravo. Po Kristu Gospodinu našem. Amen. 


Četvrtak iza prve nedjelje u korizmi. 
Činite pokoru. 


Danas je izraziti dan pokore, Crkva nas vodi do svetišta 
sv. Lovre u Panespernu, do mjesta gdje je sv. Lovro na uža- 
renom željezu završio svoje slavno mučeništvo: po muci i 
smrti do krune, do slavnoga života u vječnosti! Budimo dio- 
nici njegova mučeništva, njegove muke i njegove ustrajne 
borbe, da tako zadovoljimo za grijehe, kojima smo mnogo 
vrijeđali Boga. 

1. »Duša, koja sagriješi, neka umre.« Neka ne 
svaljuje krivnju sa sebe i neka ne kaže: Oci zobaše kiselo 
grožđe, a sinovima trnu zubi. »Tako ja bio živ, govori Go- 
spodin: Sve duše moje su: kako duša očeva, tako i sinovljeva, 
moja je: Duša, koja sagriješi, ona će umrijetil« Duša može 
samo onda živjeti, ako zadovolji za svoje grijehe i ako se 
okani zla. »Čovjek, koji je pravedan i radi po pravu i pravici, 
koji nikoga ne vrijeđa, zalog dužniku vraća: kruh svoj daje 
gladnome i gola odijeva; koji nikakve lihve ne uzima, koji 
po zapovijedima mojim stupa i zakon moj opslužuje da dje- 
luje po istini: taj je pravedan i doista će živjeti, veli - 
spodin svemogući« (poslanica). A ovo su djela pokore, koja 
se mile Gospodinu i koja mogu dušu spasiti: pravednost, 
milosrdnost, djelotvorna ljubav i vjernost prema zapovijedima 
Božjim! 

2. »U ono vrijeme otiđe Isus u krajeve Tirske i Sidonske. 
I gle žena Kananejka (poganka) izišavši iz onih krajeva po- 
vika: Smiluj mi se, Gospodine, Sine Davidov! Moju kćer vrlo 
muči đavao. Ali on joj ne odgovori ni riječi. Tada su pri- 
stupili njegovi učenici te su ga molili govoreći: Otpusti je, 
jer viče za nama. On odgovori: Nije pravo uzeti kruh od 
djece (od izabranoga naroda Izraela) i baciti psićima (poga- 
nima). A ona reče: Da, Gospodine, jer i psići jedu mrvice 
što padaju sa stola gospodara njihovih. Tada joj odgovori 
Isus: Ženo, velika je vjera tvoja, neka se ispuni želja tvoja. 
I ozdravi njezina kći od one ure« (evanđelje). Eto ti slike 
Crkve! Ona je ona Kananejka, ona poganka, koja u svetoj 
korizmi tako reći sili Gospodina, koja ga zaklinje: » Gospodine, 
Sine Davidov, smiluj mi se! Moju kćer muči đavao!« Crkva 
moli oproštenje i milost za svoju grešnu djecu, koja kod 
svete Mise stoje s ostalim pokornicima kod crkvenih vrata, 
daleko od žrtvenika, od prikazanja, i kojoj je zabranjeno da 
blaguju kruh djece, t, j. svetu euharistiju. »Nije pravo uzeti 
kruh od djece i baciti psićima.« Bijednici su se svojim grije- 
sima sami isključili iz crkvene zajednice, i zato nemaju prava 
na kruh, koji blaguju djeca svete Crkve. Crkva ih je morala 
isključiti i osuditi na strogu pokoru, ali ona se jednakom 
ljubavlju brine za njih i dalje, ona ih sažaljuje i bez pre- 
stanka moli Gospodina, da im oprosti i da im opet dopusti, da 
pristupe k zajedničkom stolu, da i oni opet smiju blagovati 
kruh djece. Crkva ne prestaje moliti, makar se i činilo da 
Gospodin ne će uslišati njezine prošnje. Ona će ipak ganuti ' 
njegovo srce. »Ženo, velika je tvoja vjera, tvoje pouzdanje. 
Neka se ispuni želja tvoja.« 


3. »Duša koja sagriješi, treba da umre.« Ali ona imade 
jedno utočište, imade majku Crkvu, koja se za nju moli: 
»Gospodine, Sine Davidov, smiluj se meni.« Nevolje njezinog 
grešnog djeteta i njezine su boli, zato tako pouzdano i za- 
ufano dolazi Gospodinu. Zato je i povjerila svećenicima i 
redovnicima svoju službenu molitvu, svoje psalme i hvalo- 
spjeve. Ona poziva cijelu vojsku molitelja, da sklopljenim 
rukama mole Gospodina za one bijednike, koji žive u grijehu, 

da im se smiluje i da im oprosti. Kako mora biti. veliko naše 
pouzdanje u molitvu svete Crkve! Kako je to utješno, da ni- 
smo osamljeni, kad se molimo za obraćenje kojega od svojih 
milih! I sveta majka Crkva moli i brine se za njega, a ona 
će biti svakako uslišana! 

U smislu liturgije danas smo svi pokornici. Danas mo- 
limo ustrajno i pouzdano s Kananejkom: »Gospodine, smiluj 
se meni! Moju kćer (moju dušu) vrlo muči đavao.« Duboko 
pognuti i skrušenim srcem govorimo kod pristupnih molitava 
»moj grijeh, moj grijeh, moj preveliki grijeh.« Obraćamo se 
svojoj nebeskoj Majci Mariji, svetim apostolima Petru i 
Pavlu, svetom Ivanu Krstitelju, i svima svetima, da se i oni 
mole Gospodinu, da nam oprosti naše grijehe. Obraćamo se 
i svećeniku, koji čita svetu Misu, a po njemu cijeloj svetoj 
Crkvi na zemlji, da nas svi zagovaraju pred Bogom. I treba 
da se nadamo! Crkva moli nad nama: »Smilovao vam se sve- 
mogući Bog i otpustio vam grijehe vaše.« »Bože, obazri se 
na nas i oživi nas. Pokaži nam, Gospodine, svoje milosrđe i 
daj nam svoje spasenje« (sada kod ove svete Mise). »Gospo- 
dine, smiluj se. Kriste, smiluj se. Gospodine, smiluj se.« 
Crkva će biti uslišana. 

Ovu svetu Misu, koju slavimo, prikažimo presvetom 
Trojstvu kao žrtvu zadovoljštine za grijehe naše i za grijehe 
sviju ljudi, a poslije svete pretvorbe primimo u ruke »kalež 
spasenja« i prikazavši ga Bogu recimo: »Oprosti nam dugove 
maše.« 


Molitva. 


Molimo te, Gospodine, da blago pogledaš pobožnost svo- 
jega puka, da se svi, koji se uzdržljivošću trape, plodom do- 
brih djela duhovno okrijepe. 

Daj molimo, Gospodine, kršćanskom puku, da dobro upo- 
zna one istine, koje ispovijeda i ljubi nebeski dar, što ga 
prima. Po Kristu Gospodinu našem. Amen. 

Kvaterni petak u korizmi. 
Žive vode. 


Na kvaterni smo se petak sakupili u crkvi »dvanaest sve- 
tih apostola«. Misni tekstovi imaju u vidu kako krštenike, 
tako pokornike. Pridružimo se i mi njima i molimo u ulaznoj 
pjesmi: »Iz tjeskoba mojih izbavi me, Gospodine, vidi poni- 
ženje i muku moju, i oprosti sve grijehe moje. K tebi, Go- 
spodine, uzdižem dušu svoju, Bože moj, u tebe se ufam.« 

1. »Ako se bezbožnik pokaje za sve svoje 
grijehe, koje je učinio i bude opsluživao sve moje zapo- 
vijedi, i ako bude djelovao po pravu i pravici: živjet će 
doista, i ne će umrijeti. Bezakonja njegovih, što ih je god 
učinio, ne ću se spominjati; radi svoje pravednosti, koju je 
vršio, živjet će. Zar ja hoću smrt bezbožnikovu, govori Go- 
spodin Bog, a ne da se odvrati od putova svojih, i živi? Ali 
kad bi se pravednik odvratio od pravednosti svoje, i činio 
nepravdu po svim ogavnostima, koje obično čini bezbožnik, 
zar će živjeti? Pravedna djela njegova, što je god činio, ne 
ću se spominjati: u zlodjelu, što ga je počinio, i u grijehu, 
kojim je sagriješio, u njima će umrijeti. A kad se bezbožnik 
obrati od bezbožnosti svoje, koju je učinio: i bude djelovao po 
pravu i pravici: on će oživjeti dušu svoju. Jer kad promisli 
i odvrati se od svih bezakonja svojih, što ih je učinio: doista 
će živjeti« (poslanica). Blažene li pokore! I samome Bogu je 
milo, kad nam može oprostiti! Svaki grijeh oprašta onome, 
koji čini pokoru i koji se povrati sa stramputice. »Evo, došli 
su dani pokore«, opominje nas dnevno liturgija u antifoni 
Terce. »Evo došli su dani pokore, da se očistimo od svojih 
grijeha i da spasimo svoju dušu.« A u kapitulu čitamo opo- 
menu: »Bezbožnik neka ostavi svoj put i grešnik svoje misli 
i neka se povrati Gospodinu. I Gospodin će mu se smilovati.« 

2. »I pođe Isus u Jeruzalem« Bila je subota, i 
on dođe do ribnjaka Betsaide. Oko ribnjaka se nalazila ve- 
lika zgrada sa pet trijemova, u kojima je ležalo veliko mno- 
štvo bolesnika, koji su čekali, da se zamuti voda. Kad bi se 
voda zamutila, ozdravio bi onaj, koji bi najprije u nju sišao. 

Tu Gospodin nađe čovjeka, koji je bio bolestan trideset 1 osam 
godina. »Hoćeš li da ozdraviš?« upita Spasitelj. »Gospodine, 
nemam čovjeka, da me pusti u ribnjak, kad se zamuti voda; 
dok ja uđem, drugi siđe prije mene. Kaže mu Isus: Ustani, 
uzmi svoju postelju i hodi. I odmah ozdravi taj čovjek, uzme 
svoju postelju i hodao je naokolo.« Što evanđelje tu opisuje, 
to je liturgiji živa sadašnjost. Zgrada s trijemovima i bole- 
snicima oko ribnjaka Betsaide je ovaj svijet. On boluje od 
tolikih nevolja. Ribnjak Betsaide je Crkva, vječno živi izvor 
milosti i svetih sakramenata krsta, pokore i euharistije. A 
mi smo bolesnik iz evanđelja. Od čega bolujemo, to nam odaje 
broj 38. Po tumačenju svetog Augustina broj 40 označuje 
savršenost. Do te savršenosti dvoje nam nedostaje i to upravo 
ono, u čemu se sastoji ispunjenje zakona, naime dvostruka 
ljubav prema Bogu i bližnjemu, Tko ne ljubi Boga i bliž- 
njega, taj je bolestan. Subota, kad nas je Spasitelj prvi puta 
pohodio i izliječio, jest sveta uskrsna noć i blagoslovljeni čas 
svetog krštenja. Sa zahvalnošću se sjetimo danas toga prvog 
susreta sa Spasiteljem, kad nas je izliječio od istočnoga grijeha. 
Sa zahvalnošću se sjetimo onih mnogih subota, kad nas je 
izliječio u sakramentu svete pokore. Pitao nas je: »Hoćeš li 
da ozdraviš?«, a mi smo njegovom zamjeniku priznali svoju 
nevolju i svoju krivnju. I uvijek smo čuli: »Ustani i hodi.« 
»Tvoji su ti grijesi oprošteni.« »Eto, ozdravio si, ne griješi 
više, da ti se što gore ne dogodi.« 

3. »Iz tjeskoba mojih izbavi me, Gospodine. Vidi poni- 
ženje i muku moju i oprosti sve grijehe moje.« ; 

»Eto, ozdravio sil« Zahvalnim srcem recimo na prika- 


zanje: »Blagosivaj, dušo moja, Gospodina i ne zaboravljaj ni ' 


jednoga dobročinstva njegova, pa ćeš se obnoviti u mlade- 
načkoj snazi poput orla«, sada, kod svete Mise, kod primanja 
svete pričesti. »Eto, ozdravio si«, ne griješi više, da ti se što 
gore ne dogodi. 4 

Sveta nas liturgija, mnogo potiče na pokoru. A ima i 
pravo. Mi kršćani dvadesetog stoljeća više ne razumijemo smi- 
sao, značenje i nužnost pokore. Za nas su pokornički duh i 
pokornička djela nepoznate veličine. Od mrtvenja i samoza- 

taje bježimo. U trpljenju nijesmo strpljivi. Ne znamo se 
nadvladati ni odricati vlastitih želja. Ne ćemo da priznamo, 
da duši prijeti opasnost, što tako dugo spavamo, što tako do- 
bro jedemo, što se tako meko odijevamo, što vješto izbjega- 
vamo svaku tjelesnu neugodnost i svako duševno naprezanje. 
Mislimo, da bi nam bilo previše, kad bismo uveli stalni red u 
ustajanju i djelovanju; kad bismo se ostavili besposlice i 
taštih ugodnosti. Mislimo, da bi bilo previše da obuzdamo 
jezik i oči, da svladamo radoznalost i da se katkada odreknemo 
dobrog zalogaja, da napustimo zabavu i radost, koja nas po- 
malo podjarmljuje. Kako ćemo još moći umaći i očuvati se 
grijeha? »Kraljevstvo nebesko (kraljevstvo kreposti i savr- 
šenstva) trpi nasilje, i silnici ga grabe« (Mat. 11, 12). »Uđite 
kroz uska vrata, jer su široka vrata i prostran put, koji vodi 
u propast, i mnogo ih ima, koji na njih ulaze, Kako su uska 
vrata i tijesan put, koji vodi u život, i malo ih ima, koji ga 
nalaze« (Mat. 7, 13 i 14). 


Molitva. 


Budi, Gospodine, milostiv puku svome i u svome milosrđu 
okrijepi dobrohotnom pomoću one, koje si učinio da te štuju. 

Usliši nas, milosrdni Bože, i pokaži dušama našim svijetlo 
svoje milosti. Po Kristu Gospodinu našem. Amen. 


Kvaterna subota u korizmi. 
Preobraženje. : 

Danas ćemo. u duhu prisustvovati noćnom bogoslužju, 
kako se obavljalo u prijašnjim vijekovima u crkvi sv. Petra, 
a sastojalo se iz čitanja poslanica, iz, molitava, a pri tom su 
se dijelili sveti redovi. Tek na nedjelju u zoru, kod izlaska 
sunca, završilo se noćno slavlje s euharistijskom žrtvom svete 
Mise i primanjem svete pričesti. Jedino preko noći ovoga 
zemaljskog života idemo u susret zori blaženog uskrsnuća i 
preobraženja. 

i. Sveta liturgija budi u nama čežnju za 

svijetlom, za zorom uskrsnuća, za otkupljenjem. Ona nas 
sjeća časa, kad nas je prviput obasjala zraka božanskog svi- 
jetla na svetom krštenju. Tada smo se odrekli tmine grijeha, 
sotone, kneza tmine. Mi smo se izjasnili za svijetlo, za sunce, 
za Krista, i svečano smo obećali: ja vjerujem, t. j. ja se po- 
svećujem Bogu, posvećujem se Isusu Kristu, posvećujem se 
Duhu Svetom, sve u zajednici svete Crkve. Oživimo danas 
u sebi taj svečani čas: »Danas ti je Gospodin Bog tvoj zapo- 
vijedio, da ove zapovjedi i odredbe (krsni zavjet i dužnosti, 
koje si po krštenju primio) izvršiš iz svega srca svoga 1 iz sve 
duše svoje. Danas si izabrao Gospodina, da ti bude Bog: zato 
hodaj njegovim putem, vrši njegove obrede, zapovijedi: i od- 
redbe i budi podložan njegovoj vlasti. Gospodin te je iza- 
brao danas, da mu budeš izabranim narodom i da vršiš sve 
zapovijedi njegove, da budeš sveti narod Gospodina Boga 
svoga« (prva poslanica). I mi poput izabranog naroda putu- 
jemo kroz tminu zemaljskoga života k svijetlu. Odasvud su 
nas opkolile neprijateljske, tamne , vlasti (druga, treća, če- 
tvrta poslanica). Nalazimo se u opasnosti od đavla, svijeta, 
zle požude i pokvarenosti našega srca. U četvrtoj poslanici 
molimo: »Smiluj se nama, Bože sviju stvari, pogledaj nas i 
pokaži svijetlo svoga milosrđa.« »Pogledaj nas, Bože, zaštit- 
niče naš i podaj, da mi, koje pritište teret naših grijeha, pri- 
mivši tvoje milosrđe, slobodnom dušom tebi služimo.« »Po- 
gledaj, Gospodine, svoje sluge, i usliši naše molitve.« Silne li 
čežnje za svijetlom, za slobodom, za uskrsnućem od smrti 
grijeha i gyakoga ropstva. To je čežnja, da anđeo Gospodnji 
i nas oslobodi od noćne tmine i povrati nas životu, kao što 
je učinio trojici mladića u užarenoj peći (peta poslanica). 


2, Liturgija nam ukazuje, da se naša čež- 
nja ispunila. U evanđelju nas vodi na Tabor, da s Pe- 
trom (u čijoj Crkvi prisustvujemo slavlju) budemo svjedoci 
Kristovog preobraženja. Noć korizme ovog zemaljskog života, 
noć križa, samozataje, poniženja i borbe vodi gore do tabor- 
skih visina, do preobraženja. Krist je glava, a mi njegovi 
udovi, jedno s njime. Kao što se Krist preobrazio i kao što 
još uvijek preobražen silazi k nama, pod svetom Misom, tako 

treba da i mi, njegovi udovi, njegova Crkva, njegovo tijelo, 
njegova zaručnica, budemo dionici njegove slave i preobra- 
ženja u nebu. Preobraženi Gospodin na našim oltarima siguran 
je zalog, da ćemo i mi i Crkva biti jednom preobraženi. Mi u 
to vjerujemo, mi se ufamo. U buduće ne ćemo se toliko oba- 
zirati na noć i tminu, koja nas je opkolila, nego mnogo više na 
zoru preobraženja, koja nas čeka u vječnom Uskrsu. »Gospo- 
dine, dobro nam je ovdje biti.« 

3. Danas ćemo obnoviti svoj krsni zavjet. U svetoj Misi 
ponovno ćemo reći: »Odričem se.« U darovima kruha i vina 
prinijet ćemo na oltar svoj vlastiti ja i moliti: »Primi moju 
slobodu, moju pamet, moj razum i moju volju. Sve ti preda- 
jem, da sa mnom ravnaš po svojoj svetoj volji.« 

Preobraženje! Nakon sviju muka i napora korizme ovoga 
zemaljskog života dolazi preobraženje. Navikli smo gledati 
samo strmi i kameniti put. Previše se zaustavljamo kod svojih 
žrtava, djela, napora, molitava i vježba, a ne gledamo na 
ono veliko, što nas čeka. Uskrsna vjera, misao na buduće pre- 
obraženje dalo bi nam snage i jakosti, da se veselije žrtvujemo, 
da radije podnosimo tegobe sadašnjega vremena. Kamo sreće, 
da češće mislimo na preobraženje! To je želja i smisao današ- 
nje svete liturgije. Svete li čežnje! »Gladne napuni dobara, a 
bogataše otpusti prazne« (Magnificat). To je temeljni zakon 
kod diobe milosti! A mi! Tako se ugodno osjećamo u zemalj- 
skom ropstvu, u nizinama zemaljskog blagostanja i vremenitih 
dobara. Mi ljubimo noć, a pozvani smo, da budemo djeca 
svijetla, da živimo za ono, što je vječno, buduće, da živimo 
za Boga! Da, mi uopće više i ne opažamo da živimo u noći. 
Tako slabo živimo po nauku i životu evanđeoskog svijetla. 
»Da budeš Gospodinu izabranim narodom!« Sjetimo se kršte- 
nja, redovničkih zavjeta, svetih redova! Kako često zabora- 
vljamo, da smo samo njega izabrali! Kako često imamo uz 
njega drugog boga, štoviše, pravoga Boga zapostavljamo ka- 
kvom idolu! 


Molitva. 


Pogledaj blagostivo, Gospodine, puk svoj i bičeve svoje 
srdžbe od njega milostivo odvrati. 

Djela naša, molimo, Gospodine, milošću svojom preteci i 
pomoću prati, da svaka naša molitva i radnja s tobom vazda 
počinje i početa da se s tobom dovršuje. Po Kristu Gospodinu 
našem. Amen, 


Sveta Misa druge nedjelje u korizmi. 


1. U davnini, kad su kršćani još bili heroji pobožnosti i 
svetosti, počelo je slavlje kvaterne subote kasno uveče istoga 
dana. Vjernici grada Rima sakupili bi se u Crkvi sv. Petra. I 
tada bi se noćna služba Božija, protegnula sve do zore. U toj 
se je, naime, noći dijelio sveti red svećeničkim kandidatima 
(pripravnicima), a vjernici su prinosili svetoj Crkvi i siromasima 
svoju korizmenu žrtvu i biskup je propovijedao. Radi svega 
toga trajala je sveta Misa sve do zore. Tako se desilo, da se 
sveta Misa, koja se sada čita na kvaternu subotu, čitala prije 
u nedjelju. Ali nadošli su slabiji naraštaji, koji su noćnu 
službu Božju skratili i prenijeli na subotu ujutro, a za nedjelju 
su sastavili nove misne molitve, Ali i u toj novoj nedjeljnoj 
Misi vlada ista ideja i isti duh kao i u misi na kvaternu su- 
botu. U središtu svega nalazi se Tabor i na njemu preobraženi 
Krist, naš Spasitelj. Uskrsno sunce, Krist, sjaji nam 
u noći tamne korizme: iza tame dolazi svijetlo, iza muke i 
smrti život, uskrsnuće, preobraženje! 

2. Mi se osjećamo grešnima. Iz te svoje grešnosti vapi- 
jemo u ulaznoj pjesmi Bogu, da očisti našu dušu od svih ne- 
valjanih i zlih misli (molitva). Mi: čeznemo za uskrsnim svi- 
jetlom, čeznemo da budemo s Kristom preobraženi. Ali »kakvu 
zajednicu ima svijetlo s tamom?« (2. Kor. 6, 14). Stoga se ne 


smijemo zadržavati u niskim strastima, u nečistoći i želji 
“za užitkom. »Bog nas nije pozvao na nečistoću, nego na sve- 


tost«, na život u svijetlu na Taboru (poslanica). Tri su apo- 
stola bila svjedocima Isusova preobraženja na Taboru. Od sil- 
nog začuđenja, strahopočitanja i od blaženstva pali su ničice. 
»Gospodine, dobro nam je biti ovdje« Mi smo danas ti apo- 


“stoli. I mi gledamo božansko Veličanstvo, i mi vjerujemo u 


Preobraženoga, makar ćemo ga doskora vidjeti u slabosti i u 
sramoti, ponižena i osramoćena u Maslinskom vrtu i na Gol- 
goti. Mi vjerujemo, da ćemo i mi biti preobraženi i da je to 

plod trpljenja i odricanja, plod borbe i nevolje ovoga života. 
Iza tame dolazi svijetlo! Svijesni toga možemo radosno i pouz- 
dano moliti vjerovanje: Vjerujem u uskrsnuće mrtvih i u ži- 
vot vječni. A nakon toga stvorit ćemo čvrstu odluku: »Pro- 
matrat ću tvoje zapovijedi, koje ljubim veoma i uzdići ću 
svoje ruke k tvojim zakonima, jer ih ljubim« (prikazanje). 


3. U svetoj pretvorbi obistinjuje se i danas ono, o čem nam 
govori sveto evanđelje. Naš oltar postaje Tabor. S njega 
vlada preobraženi Krist. S neba slušamo Očeve riječi: »Ovo je 
moj ljubljeni Sin, koji mi je omilio.« S.tim ljubeznim Sinom, 
usko smo povezani vezom zajedničke žrtve. S njime smo naime 
postali jedna žrtva, jedna hostija, jedan žrtveni dar. S njime i 
po njemu djeca smo Božja. Njegovim ustima i s njegovim 
srcem molimo: Pater noster, (Oče naš). Budući da u našoj mo- 
litvi i u našem glasu zamjećuje Bog glas svoga ljubeznog 
Sina, zato mu se tako i dopada. Koje onda čudo, što u svetoj 
pričesti izlijeva na nas obilje svoga blagoslova i svojih milosti, 
što nas hrani i nasićuje tijelom Kristovim! U svetoj pričesti 
postaje i moje srce Tabor, mjesto blaženog preobraženja. Svi- 
jetlo, koje obavija Preobraženoga, obasjava i tminu moga 
bića. Blaženstvo, koje je okupilo Preobraženoga, zahvaća i 
moju dušu. Ljubezni Sin Očev postaje mojim vlasništvom i 
svojinom. Ne živim više ja, nego on živi u meni. On stavlja 
u moje srce neprolaznu klicu budućega preobraženja. Zato 
mogu da idem hrabro, odvažno i ustrajno naprijed iz tame u 
svijetlo, k sjaju vječnoga Uskrsa. »Živite kao djeca svjetlosti« 
(Efež. 5, 8). 


Druga nedjelja u korizmi. 
Na Taboru. 


Prije osam dana gledali smo Gospodina u pustinji, kako 
ga đavao napastuje i ponizuje. Danas ga vidimo na brdu 
Taboru, gdje se preobrazio. Mojsije i Ilija, t. j. Stari Zavjet, 
pojavili su se uz njega, da pokažu, kako vjeruju i priznaju 
onoga, za koga nebeski Otac svečano svjedoči: »Ovo je Sin moj 
ljubezni, koji je po mojoj volji, njega slušajte« (evanđelje). 

1. »U ono vrijeme uze Isus Petra i Jakova i 
njegova brata Ivana i povede ih na samo na visoku goru, i 
preobrazi se pred njima. I lice mu zasja kao sunce, a njegove 
haljine postadoše bijele kao snijeg. I ukazaše im se Mojsije i 
Ilija govoreći s njim. Tada Petar reče: Gospodine, dobro nam 
je biti ovdje. Dok je on još govorio zasjeni ih uto sjajan oblak. 
I glas s neba progovori: Ovo je moj ljubljeni Sin, koji mi je 


. omilio, njega slušajte« (evanđelje). U Petru, Jakovu i Ivanu 


prepoznajemo svetu Crkvu. U korizmi je uzima Gospodin sa 
sobom na goru nasamo, da joj ondje otkrije svoju slavu, svoju 
pravu božansku narav, I ona treba da se obzirom na predsto- 
jeću muku utvrdi u vjeri u njegovu slavu i njegovo Božanstvo. 
Mi smo Crkva. Danas uzlazimo s njime na Tabor i postajemo 
svjedoci njegova preobraženja. Zato se ne ćemo sablazniti, kad 
budemo zajedno s njime morali sići u noć muka i poniženja. 
Mi ćemo se utvrditi u vjeri u onoga, koga gledamo na gori 


. Taboru i za koga je Otac posvjedočio: »Ovo je moj ljubljeni 


Sin!« 

2.»Braćo, molimo vas i opominjemo u Go- 
spodinu Isusu, da živite tako, kao što ste naučili od nas, kako 
vam treba živjeti i ugađati Bogu, da više napredujete. Jer 
znate, kakve sam vam dao zapovijedi u Gospodinu Isusu. Božja 
volja je vaša svetost: da se čuvate bludnosti, jer nas Bog nije 
pozvao na nečistoću, nego na svetost, u Isusu Kristu Gospodinu 
našemu« (poslanica). To su svijetle visine Tabora: a uz njih 
mračni ponori tmine i grijeha. Poslanica spominje bludnost, 
oskvrnuće ženidbe, puteno uživanje i varanje. »Gospodin je 
osvetnik za sve ovo, kako vam i prije rekosmo i zasvjedočismo. 
Jer Bog nas nije pozvao na nečistoću, nego na svetost.« Za- 


“daća je svete korizme, da se uzdignemo do Tabora, ne bi li se 


kako i mi preobrazili i to već ovdje na zemlji, a ne istom u 
vječnosti. Otud naše nastojanje da posvetimo svoje misli, svoja 
nagnuća, svoje nakane i namjere; da preobrazimo svoju mo- 
litvu, svoje djelovanje i svoje trpljenje. Božja je volja vaša 


svetost. Bit ćemo preobraženi, ako se uzdignemo iznad niskih 


požuda, iznad požude očiju, požude tijela i oholosti života, 
iznad svega, što je nepošteno u životu i djelovanju. Treba da 
preobrazimo vanjskog čovjeka: da obuzdamo tijelo, sjetila i 

jezik; da preobrazimo nutarnjeg čovjeka: da se uzdignemo do 
neokaljanosti, čistoće i savršenosti u mislima i htijenju. Je- 
dino na taj način može da u nama kršćanima dnevno sve više 
zasja sjaj preobraženja Gospodinova, kao odraz njegove sjajne 
odjeće i njegovog vedrog lica na Taboru. Preobraženje je 
svrha korizmenog rada, Put k preobraženju vodi preko Gol- 
gote, preko križa i smrti, 


3. Danas podignimo svoje oči na Tabor, da vidimo Pre- 
obraženoga i tako se utvrdimo u svojoj vjeri. Podignimo prema 
njemu svoj pogled, da iz njega crpimo snage, da uvijek hrabro 
i odvažno stupamo putem preobraženja; da umremo grijehu 
i putenim strastima, da umremo svakoj nepravdi, a živimo 
Bogu u svetosti i pravednosti. Ovo je volja Božja, da se po- 
svetimo, da se preobrazimo, da u nama uskrsne novi, duhovni, 
preobraženi čovjek. »Spomeni se samilosti svoje, Gospodine, i 
milosrđa svoga, što je od vijeka. Izbavi nas, Bože Izraelov, iz 
svih tjeskoba naših« (ulaz). Izbavi nas od svakoga grijeha, od 
privezanosti uz zemaljske stvari, od svega, što nije duhovno 
i od ropstva. »Razumij vapaj moj, pazi na glas molitve moje, 
Kralju moj i Bože moj, jer se tebi molim« (pričesna): Preobrazi 
moje biće snagom svete euharistije, da bude čisto i neoka- 
ljano, da bude preobraženo po posvetnoj milosti, po obilju 
darova Duha Svetoga, po krepostima i dobrim djelima. 


Danas ćemo kod svete Mise ugledati Preobraženoga na Ta- 
boru našeg oltara. Njegovo će se lice sjati kao sunce, a haljine 
će biti bijele kao snijeg. S Petrom, Jakovom i Ivanom pasti 
ćemo ničice i pokloniti mu se, a on će u svetoj pričesti pristu- 
piti k nama, dohvatiti nas i reći: »Ustanite i ne bojte se.« Okri- 
jepljeni i poučeni onim, što ste vidjeli i primili, prihvatite 
odvažno napore i žrtve svagdanjega života, upustite se u 
borbu s đavlom, svijetom i tijelom. Sveta će nam pričest dati 
snage, da prema spoznaji živimo. Iz cijeloga našega bića otsi- 
jevat će duhovnost. Duhovnost, sreća u Bogu, nutarnja čistoća, 
mir duše i sveta radost, naviještat će svima preobraženje naše 
nutrine. »Slavite Gospodina, jer je dobar, jer je dovijeka 
milosrđe njegovo! Tko će propovijedati moćna djela Gospod- 
nja (na nama), tko će pjevati njegovu slavu? Blago onima, 

koji su ispravni i čine pravdu u svako doba«, kako je Bog za- 
povjedio (zavlaka). 

Nas se duboko doimlje bol majke Crkve. Cna se žalosti radi 
mnoge svoje djece, koja ne žive, kako ih je naučila. Oni se ne 
uzdržavaju od bludnosti. Oni se podaju putenim nasladama i 


oskvrnjuju ženidbenu svetinju, upravo kao »neznabošci, koji 


ne poznaju Boga«. Kao kršćani morali bi da s Gospodinom žive 
na visinama Tabora, da žive čisto i sveto, a oni se valjaju u 
kaljuži putenosti i nečistoće. Kako to Crkvu boli! Ona se moli 
Gospodinu: »Umnožile su se nevolje srca mojega! Iz tjeskoba 
mojih izbavi me, Gospodine! Vidi poniženje moje i muku 
moju« (na stepenicama). Vidi moju brigu i tugu radi tolike 
djece, koja su zalutala. Visoko dignimo predragocjenu krv 
našega Spasitelja i recimo: »Oprosti nam dugove naše. Ne 
uvedi nas u napast, nego izbavi nas od zla«, od grijeha, od pu- 
tenosti i od vječne smrti. i 


Molitva. 


Bože, koji vidiš, da smo bez svake snage, čuvaj nas izvana 
i iznutra, te nas obrani od svih tjelesnih suprotivština i očisti 


.nam duše od svih zlih misli. Po Kristu Gospodinu našem. 


Amen. 


Ponedjeljak iza druge nedjelje u korizmi. 
»Ja idem.« 


Danas prvi puta nailazimo u korizmenim misama motiv 


muke Kristove: Krist se bori protiv Židova. Imajmo i sami 


udjela u ovoj borbi našega Spasitelja. Ta je borba dosegla 
svoj vrhunac u njegovoj smrti na križu, a nastavlja se u životu 
otajstvenoga Krista, t. j. svete Crkve, dok se na sudnjemu 
danu ne završi konačnom Kristovom pobjedom i triumfom. 

1. Danijel, o kojemu je govor u poslanici, 


“slika je Krista Spasitelja, On je uzeo naše grijehe na sebe, 


dao za njih zadovoljštinu i na drvetu križa molio se za nas 
krvavim suzama, da nam Bog oprosti i da nam se smiluje: 
»Gospodine, Bože naš, ti si izveo svoj puk iz zemlje egipatske 

snažnom rukom (krštenje). Sagriješismo, zlo učinismo, Gospo- 
dine, protiv svake tvoje pravde: neka se odvrati, prosim, gnjev 
tvoj i srdžba tvoja od grada J eruzalema (od svete Crkve); jer 
zbog grijeha naših i bezakonja otaca naših, Jeruzalem i puk 
tvoj posta ruglo svima, koji su okolo nas. Sada, dakle, usliši, 
Bože naš, molitvu svojega sluge i njegove molbe: radi sebe 
samoga pokaži svoje lice nad svojom svetinjom. Usliši, Gospo- 
dine i budi milostiv: pogledaj i učini: ne oklijevaj već radi 
sebe samoga, Bože moj: jer je Ime tvoje prizvano nad gra- 
dom i nad tvojim pukom, Gospodine, Bože našl« Ovako je 
molio naš Spasitelj mjesto nas. Tako je jednoć molio na drvetu 
križa, i još danas dnevno moli kod svete Mise. Sveta je Misa 
žrtva zadovoljštine i prošnje, da nam Bog oprosti grijehe i 
udijeli svoju milost. Koliko su grijeha i nepravda počinila 
djeca Crkve, sveti Božji narod! Što bi bilo od nas, da on nije 
uzeo grijehe na sebe! Što bi bilo od nas, da se bez prestanka 
ne moli, ne žrtvuje i ne daje zadovoljštinu!? O kako nas nedo- 
stojne ljubi! Na križu i u žrtvi svete Mise! »Ja idem« (evan- 
đelje). Pred očima mu ledbi strahota Maslinskog vrta, bičeva- 
nja, ponizujući prizori pred sucima; vidi, kako će mu se naj- 
prije vojnici, a zatim i Herod narugati, kako će ga vlastiti 


narod zabaciti, koga je on toliko ljubio. Proživljuje i boli 


razapinjanja i smrti na križu. »Ja idem!« Na to ga sili ljubav 
prema Ocu, da zadovolji za nanesenu uvredu. Na to ga nuka 
ljubav prema nama, da nas od djece prokletstva i gnjeva učini 
ljubljenom djecom svoga Oca: da nas učini dionicima Božjega 
života i blaženstva, dionicima milosti i vječnog uživanja Boga, 
»Ja idem«, da sebe žrtvujem, da sve dadem. 

2.»Jaidem!« Sada, u svetoj Misi, da se zauzme za svoju 
Crkvu, koja je veoma ponižena grijesima mnoge svoje djece, 
pa i mojim grijesima, da u ime pokornika stupi pred svoga 
Oca, i na oltaru iznova prikaže na nekrvni način istu žrtvu, 
koju je nekoć na Kalvariji prikazao. A sve to čini zato, da 
svetoj Crkvi i nama isprosi oproštenje. U svetoj se Misi žrtvuje 
mjesto svakoga od nas. I sve što je pretrpio za svoga zemalj- 
skog života, što je učinio i molio i zaslužio, sve to u svetoj 
Misi žrtvuje za svakoga od nas i mjesto svakoga od nas, Imi 
treba da pođemo s njim. Sveta Misa je živi odraz i slika nje- 

gove žrtve na križu, u kojoj se ponavlja ista ljubav, koja ga 
je na križ prikovala. I mi treba da pođemo s njime: u žrtvenim 
darovima kruha i vina treba da i mi postanemo jednom žrtvom 
zadovoljštine i predanja Bogu. Da budemo žrtva ljubavi, 
spremni da sve dademo, da s našim Gospodinom i Spasiteljem 
budemo odbačeni i prezreni, da budemo zapostavljeni, osu- 
đeni i raspeti. »Ja idem.« ' 

8. Pridružimo se Spasitelju, koji sa svojom Crkvom i za 
svoju Crkvu moli i daje zadovoljštinu. Molimo u ime cijeloga 
čovječanstva, koje je u današnje doba, tako duboko palo. 
Danas smo sakupljeni u svetištu sv. Klementa. S visoke apside 
odrazuje se blistavi križ u mozaiku i tumači nam riječi svetog 
evanđelja: »Kad podignete Sina čovječjega, onda ćete upoznati, 
da sam ja.« U svetom korizmenom vremenu moramo ga upo- 
znati u njegovoj muci, u njegovoj spremnosti na žrtvu i u za- 
dovoljštini za naše grijehe. Moramo ga upoznati u velikom 


. poniženju i ljubavi prema nama. 


»Onaj koji me je poslao, sa mnom je, i nije me ostavio 
sama, jer ja svagda činim, što je njemu drago« (evanđelje). 
Kad bismo i mi mogli s našim Spasiteljem govoriti: »Ja 
svagda činim, što je njemu drago!l« To treba da je plod ove 
svete Mise, kojoj prisustvujemo. 


Molitva. 


Podaj, molimo, svemogući Bože, da obitelj tvoja trapeći se 

u tijelu i uskraćujući sebi jelo, slijedi pravdu i uzdržava se od 
grijeha. 

Primi molitve naše, svemogući Bože, i podaj blagostivo 


«učinak svog običajenog milosrđa onima, kojima darivaš pouz- 


danje u tvoju dobrostivost. Po Kristu Gospodinu našem. Amen. 


Utorak iza druge nedjelje u korizmi. 
Milostinja. 


»Tebe traži lice moje, lice tvoje, Gospodine, tražim. Ne 
odvrati od mene lica svojega.« S ovom čežnjom za »licem Go- 
spodnjim« u srcu ulazimo s pokornicima i krštenicima u sve- 

tište svete djevice Balbine. Ostavljamo svjetovno, vremenito 
i tražimo Gospodina, čiji se lik sjaji na apsidi lijepe bazilike. 
U bogoslužju današnjega dana izražena je ova misao, da svaki 
kršćanin mora rado davati i da mora ponizno služiti. > 

1. Štogod dajemo, dajmoradoisljubavlju. 
Balbina je jedna od onih odvažnih rimskih djevica, koje su 
cijeli svoj život posvetile ljubavi prema bližnjemu. Za muče- 
nike po tamnicama, za siromahe i nevoljne žrtvovale su sav 
svoj imetak, sve svoje vrijeme i sve svoje sile. U udovici iz 
Sarepte, u poganki, o kojoj čitamo u poslanici, prepoznajemo 
svetu djevicu Balbinu. Prorok je Ilija došao u Sareptu i slu- 
čajno vidio udovicu, gdje sakuplja suho granje. Zato je za- 
moli: »Daj mi malo vode, da se .napijem, i donesi mi i ko- 
madić kruha.« I ta je udovica podijelila s ovim strancem po- 
sljednji zalogaj kruha, koji je upravo htjela dogotoviti za sebe 
i za svoga sina. Njezino milosrđe, njezin milodar bio je obilno 
nagrađen. »Brašna u zdjeli ne će nestati, niti će ulje u stakle- 
nici doći na manje.« I od toga dana »ne ponesta brašna u zdjeli, 
niti ulje u staklenici dođe na manje.« Milostinja donosi bla- 
goslov! Budi kao udovica iz Sarepte, budi nasljednik Balbine. 
Štogod daješ, daj rado! »Dajte i dat će vam se, mjeru dobru, 
nabijenu, stresenu, preobilatu dat će u naručje vaše; jer ka- 
kvom mjerom mjerite, onakvom će vam se odmjeriti« (Luka 
6, 38). Uči se od Balbine. 

2. Ponizno služiti! »Najveći između vas neka bude 
vaš sluga« (evanđelje). Ovako ne radi onaj, koji nije kršća- 
nin, koji nije pokršten, kako to vidimo kod farizeja i književ- 
nika. Oni sjede na učiteljskoj stolici Mojsija. Oni su učitelji, 
oni daju naredbe. Oni obvezuju druge, da obdržavaju njihovu 
mudrost. Njima je milo, ako ih ljudi rado slušaju, ako ih gle- 
daju i ako im se dive. Oni žele, da ih se pozdravlja i časti 
nazivom »rabbi, učitelju!«, ali vi nemojte tako! »Tko je najveći 
između vas neka bude vaš sluga.« Prava veličina kršćanina 
ne sastoji se u tom, da ga ljudi časte, niti se nalazi u visokim 
službama i zvučnim naslovima (titulama), nego se sastoji u 
tome, da ponizno služi svojoj braći u Kristu, kao što nam to 
svjedoči primjer sv. Balbine. Služiti treba u duhu kršćanske 
poniznosti. »Koji sebe ponizuje, uzvisit će se!« (evanđelje) 

U svome subratu moramo gledati dijete Božje, ud Kristov, 
štoviše, samo Krista. Ako u bližnjemu gledamo Krista, koji 
je glava otajstvenog tijela, osjećat ćemo se sretnim, što mu na 
taj način možemo služiti, darivati ga i obradovati. »Što ste 
god učinili jednomu od ove moje najmanje braće, meni ste 
učinili« (Mat. 25, 40). 

3. Tako nas sveta liturgija ozbiljno opominje, da u ko- 
rizmi tvorimo dobro, osobito da nevoljnima pružimo milostinju. 
»Prepusti brige svoje Gospodinu i on će te uzdržati« (na ste- 
penicama), Tako je uradila udovica iz Sarepte. Ona je imala 
još samo »šaku brašna u zdjeli i kapljicu ulja u staklenici.« 
I htjela je zgotoviti kruh sebi i sinu svojem pa »da pojede i 
da umre.« U zemlji je, naime, vladala silna glad. Uza sve to 
rekao joj je prorok: »Ne boj se, nego idi i zgotovi, kako si 
rekla, ali zgotovi najprije meni od to malo brašna i donesi 
mi, a sebi i sinu svojemu zgotovit ćeš poslije.« Ona učini, kako 


. joj je Ilija rekao. I gle! »Od onoga dana ne ponesta brašna u 
“ zdjeli, niti ulja u staklenici dođe na manje.« Tako je Bog na- 


gradio milostinju, a tako nagrađuje svaki dar, koji dajemo 
iz ljubavi prema Bogu i prema Kristu. »Prepusti Gospodinu 
brige svoje, i on će te uzdržati.« Nemoj reći: Ne mogu milo- 
stinje davati. Milostinja, koju dajemo s pouzdanjem u Boga, 
uvijek će biti nagrađena. 

»Gladnome lomi svoj kruh i nevoljnike i beskućnike uvedi 
u svoju kuću. Vidiš li bližnjega, gdje nema haljine, odjeni ga 
i ne prezri svoju krv.« Prvi su kršćani doslovce razumjeli i 
vršili ove riječi, koje liturgija u sveto korizmeno vrijeme 
dnevno ponavlja. Svaki jekršćanin sa svima dijelio svoj kruh i 


.svoj imetak. Štoviše, i ono što bi zaslužili i svoju imovinu 


donijeli bi k apostolima, da ne bi koji kršćanin oskudijevao. 
"To je pravi duh kršćanstva! 

»Smiluj mi se, Bože, po velikom milosrđu svojem i uništi, 
Gospodine, krivicu moju« (prikazanje). I po milostinji možemo 
zadobiti oproštenje svojih grijeha. 

»Tko je najveći između vas neka bude vaš sluga!« »Koji 
sebe uzvisuje, ponizit će se, a koji sebe ponizuje, uzvisit će se.« 
Kod svete Mise motrimo njega, »koji je sam sebe ponizio po- 
stav poslušan do smrti na križu. Zato ga Bog uzvisi i dade mu 

Baur; Rasvijetli se! II. 7 


98 TI. Korizmeno doba: Druga nedjelja. 


ime, koje je nad svakim imenom« (Filip. 2, 8 sl.) S njime treba 
'da pođemo putem poniženja, putem poniznosti, putem skrom- 
nosti i podložnosti. ; 


Molitva. 


Molimo, Gospodine, usavrši u nama blagostivo pomoć 
svoju, da ustrajući u svetom postu, tvojom okrepom izvršimo 
ono, što smo po tebi spoznali, da nam valja činiti, 

Čuj, Gospodine, naše prošnje i izliječi bolesti naših duša, 
da se uvijek radujemo u tvojem blagoslovu, primivši oprošte- 
nje. Po Kristu Gospodinu našem. Amen. 


Srijeda iza druge nedjelje u korizmi. 
Cecilija iCrkva. 


Isus ulazi u Jeruzalem sa svojim učenicima i proriče im 
svoju muku. »Sin čovječji bit će predan poglavicama sveće- 
ničkim i književnicima, da bude porugan i bičevan, i na križ 
propet, i treći će dan uskrsnuti.« Uto pristupi k njemu majka 
dvojice apostola Jakova i Ivana. Ona ga moli, da njezina dva 
sina sjednu u njegovu kraljevstvu jedan s desne, a drugi .s 
lijeve njegove. A Isus se okrene dvojici učenika i upita ih: »Ne 
znate što molite. Možete li popiti čašu, koju ću ja ispiti?« 
Rekoše mu: »Možemo.« Liturgija nas danas vodi u kuću svete 
Cecilije. Kao što je u evanđelju Saloma dovela k Isusu svoja 
dva sina, tako je i Cecilija dovela Kristu svoja dva duhovna 
sina, Valerijana i Tiburcija. Saloma i Cecilija su danas slika 
svete Crkve, koja u svetoj korizmi dovodi svoju djecu, kršte- 
nike, Kristu, da na krštenju budu dionici Kristove smrti i 
uskrsnuća. 

1. Crkvamolizasvoju djecu. U Salomi, koja se 
u današnjem evanđelju materinski zauzima za svoja dva sina, 
vidimo Crkvu, koja se moli. Zaboravivši na samu sebe, zauzima 
se samo za djecu, dolazi Gospodinu, baca se pred njim ničice i 
moli za njih. Isto je tako predočena sveta Crkva i u Esteri, o 
kojoj nam govori poslanica. Kraljica Estera moli kralja Asvera 
za milost za svoj narod, koji je u opasnosti da izgine. Bilo je 

naime naređeno, da se u jednom danu ubiju svi Izraelci u 
cijelom perzijskom carstvu. Estera je molila milost za svoj 
narod i bila je uslišana. Zato je ona slika svete Crkve, koja 
neprestano moli i sve od Boga dobiva. Ona moli danju i noću 
u svojim svećenicima, redovnicima, u mnogim svetim dušama 
na zemlji i u svetima i blaženima na nebu: »Gospodine, sve 
je u vlasti tvojoj, i nema nikoga, koji bi se mogao oprijeti 
volji tvojoj, ako odlučiš da spasiš Izraela (da spasiš duše). I 
sada, Gospodine Kralju, smiluj se puku svome, jer nas naši 
neprijatelji hoće da satru, i nasljedstvo tvoje da unište. Ne pre- 
zri dijela svojega, što si ga za se otkupio iz Egipta. Usliši 
molitvu moju, i budi milostiv nasljedstvu svojemu, i obrati 
žalost našu u radost, da živi slavimo ime tvoje, Gospodine, i 
ne zatvaraj usta onih, koji ti pjevaju, Gospodine, Bože naš.« 
Ovako moli Crkva u korizmeno vrijeme za svoju djecu, za 
krštenike, za grešnike i pokornike, ovako moli i za nas. Ovu 
svoju molitvu stavlja u svetoj Misi na patenu, da je Spasitelj 
primi u svoju molitvu i žrtvu i da je kod Oca zastupa. Svijet 
ne bi mogao postojati, da nema Crkve, koja moli, žrtvuje i daje 
zadovoljštinu. 

2. Crkva nas vodi Kristu. Takovu je danas vi- 
dimo u svetoj Ceciliji, koja je Kristu privela pogane Valeri- 
jana i Tiburcija. Takvu je vidimo i u evanđelju u osobi Sa- 
lome. I nas privodi majka Crkva k Isusu. Nešto drugo ona niti 
može, niti traži, niti želi. Njezin jedini put jest, da nas vodi do 
Krista, a to čini po svetom krštenju, po propovijedima, po 
svetoj žrtvi, po svetoj pričesti, po sakramentu pokore, po po- 
sljednjem pomazanju. K njemu nas vodi u životu, na samrti, 
pa i u vječnosti. Vodi nas k njemu, koji je istina, vrelo 


milosti, koji je svijetlo i život. Sveta Crkvo, kako da ti za- 


hvalimo? Ti nas jedina vodiš Kristu, našem spasenju. Mi se 
prepuštamo, da nas vodiš. Povedi nas sa sobom, jer je tebi 
poznat put. 

Crkvanas vodi.ina sudioništvo u Kristovoj muci. S 
Gospodinom piti čašu muke, to je svrha krštenja i dužnost 
kršćanina. »Možete li popiti čašu, koju ću ja ispiti?« pita i 
nas Gospodin. S Jakovom i Ivanom, s Valerijanom i Tiburcijem 


. treba da i mi odgovaramo: »Možemo!« Moramo biti spremni, 

da idemo s Kristom, jer smo po svetom krštenju postali udo- 
vima njegovog otajstvenog tijela. S njime idemo, kad se ču- 
vamo grijeha, svijeta i njegovih taština, kad ljubimo siro- 
maštvo i oskudicu, kad se mrtvimo i odričemo. S njime idemo, 
kad ispunjamo dužnosti svoga staleža; kad strpljivo podnosimo 
teškoće, muke, napore, bolesti, klevete i zapostavljanje, kad 
smo mučenici ljubavi i vjere u njegovu ljubeznu providnost. 

3. Crkva se moli za svoju djecu i vodi ih Kristu, da budu 
dionici njegove muke. Ne plašimo se, što nas poziva da stu- 
pamo putem posta, odricanja i putem križa. To je samo 
dokaz, da Crkva nije od ovoga svijeta i da u njoj vlada Duh 
Božji i Duh Kristov. 

Sveta nas Crkva vodi Kristu osobito po svetoj Misi i po 
primanju svete pričesti. Svetoj Misi dolazimo, da i mi pijemo 
kalež Gospodnji. Sve što imamo i što jesmo, što možemo i 
čemu se nadamo, sve to stavimo na žrtvenik pred presveto 
žrtveno Janje, Krista. S njime treba da postanemo jedna ho- 
stija, jedna žrtva. Radi toga i dolazi u svetoj pričesti u naše 
srce i daruje se nama, da nas raspali željom za trpljenjem i 
da nam dade jakosti za trpljenje. Nakon toga osjećamo se 
sposobnim i pripravnim da s Gospodinom pijemo kalež. Sada 
znademo, da za dobru i korisnu pričest treba dvije hostije, 
dvije žrtve, on i ja! Ići na svetu Misu, živjeti u blizini žrtve- 
nika znači sve više postajati žrtva. Primati svetu pričest znači 
izgraditi cijeli svoj život na žrtvi. Znači postati živom hosti- 
jom; postati zrnom, koje će samljeti mlinski kamen našega po- 
ziva i od Boga poslani križ. To će učiniti, da ćemo postati kruh, 
koji se konsekracijom (posvetom) pretvara u Krista. 


Molitva. 


Pogledaj, molimo, Gospodine, blagostivo na svoj puk i 
dopusti, da prekinu sa škodljivim manama, kojima nalažeš 
da se uzdržavaju od tjelesne hrane. * . 

Bože, koji ljubiš i obnavljaš nedužnost, upravi srca svojih 
vjernih prema sebi, da raspaljeni žarom tvojega Duha, budu 
postojani u vjeri i revni u dj elima. Po kristu Gospodinu našem. 
Amen. 

Četvrtak iza druge nedjelje u korizmi. 
Prokletstvo grijehaikazna. 


Današnji je dan sav u znaku pokore. U crkvi sv. Marije 
preko Tibra pridružimo se pokornicima, koji samo »kod vra- 
tiju« smiju pratiti svetu Misu i isključeni su od svete pričesti. 
Oni su siromašni Lazar, koji na vratima bogataša, t. j. vjer- 
nika, »čekaju na mrvice, koje padaju sa stola bogataša.« Da- 
nas ćemo razmatrati o prokletstvu grijeha na ovome svijetu 
i kazni na drugome svijetu, i sa svom ozbiljnošću činiti pokoru 
i dati zadovoljštinu. 

1. Štobikršćanii moglii morali biti? Mogli 
bi biti »drvo, zasađeno pokraj vode, koje do vlage pušta svoje 
žile. Njegovo se lišće uvijek zeleni i nikad ne prestaje do- 
nositi rod« (poslanica). Drvo, zasađeno pokraj vode milosti, u 
plodnoj zemlji Crkve. Trs na čokotu Kristu, koji prima svoju 
plodnost od čokota. A mi griješimo. Zato smo prestali zele- 
njeti se i donositi rod. Postali smo suho drvo, jedino još vri- 
jedno da se spali. Rastavili smo se od Boga, presjekli smo ži- 
votnu žilu, koja nas je vezala s Kristom. Mi smo postali mrtvi 
za Boga i život Božji u nama. Iz duše je nestalo ljubavi, samo 
su još zaostale bogoslovske kreposti vjera i ufanje kao nijemi 
svjedoci opustošenja na svetom mjestu. Ako se grijeh ponavlja 
i one će ubrzo umrijeti. Jaram grijeha sve nas više pritište. 
Zle navike okovale su dušu željeznim lancima i otele joj svu 
slobodu. Duša je izgubila odvažnost da se protivi i lako postaje 
plijenom napasti i strasti. To je prokletstvo grijeha već ovdje 
na zemlji. 

2. Posljednja kazna grijeha je vječni pa- 


kao. Pakao nas udaljuje za uvijek od Boga, od svijetla, od 


života, od onoga, koji je uistinu dobar, koji nas usrećuje i 
smiruje naše čežnje. Pakao je muka i bol u nemilosrdnom 
plamenu, u kojemu se u priči današnjega evanđelja nalazi bo- 
gati rasipnik. Traži samo kapljicu vode, da rashladi svoj jezik, 


ali i to mu je odbijeno. Podnosi neiskazanu muku. Traži po- 


moć, ali uzalud. Prošlo je za njega vrijeme Božjeg milosrđa, 
vrijeme pokore, kajanja i obraćenja. Sada mu ostaje samo 
jedno: vječni pakao. To je plaća grijeha! Sada, dok smo još 

na zemlji, treba grijeh okajati i za nj zadovoljiti, jer je na 
onom svijetu prekasno! Stoga činimo pokoru i dajmo zado- 
voljštinu i »preporučimo se (Bogu) po mnogoj strpljivosti, po- 
stom i oružjem pravde« (antifona za sekstu). Najbolja prepo- 
ruka bit će sveti i kršćanski život. 


3. Kod prikazanja u svetoj Misi pridružimo se pravome 
Mojsiju, Kristu, našemu Spasitelju. On silazi kod svete Mise, 
da sebe žrtvuje Ocu za naše grijehe. On dolazi, da za nas zado- 
volji i da za nas izmoli oproštenje. Kod pretvorbe primimo 
svetu krv našega Spasitelja u svoje ruke i pruživši je prema 
nebu recimo: »Zašto se, Gospodine, srdiš na svoj puk? Ublaži 
svoju srdžbu! Sjeti se svoga Sina, koji je na drvetu križa za 
nas prolio svoju dragocjenu krv. Smiluj se radi njega. I ubla- 
žio je Gospodin srdžbu svoju nad pukom svojim« (prikazanj €). 
Kod svete pričesti pružit će nam Otac po svome Sinu, koga 
nam je dao, poljubac mira, Zadobit ćemo opet mir, zajednicu E 
Bogom, opet ćemo biti djeca Božja, postat ćemo živim Kri- 
stovim udom. »Tko blaguje moje tijelo i pije moju krv, u 
meni ostaje i ja u njemu« (pričesna). Siromašni Lazar i bogati 
rasipnik! Koga je od ove dvojice zadesio bolji udes? Kuda je 
dospio taj svjetovni čovjek sa svojim nasladama i sa svojim 
novcem? Blago ga je zavelo i bi u paklu zakopan. »Jao vama, 
bogataši« (Luka 6, 24). Blago i bogatstvo je opasnost za čo- 
vjeka. »Proklet čovjek, koji se uzda u čovjeka, i oslanja se 
. na tjelesnu snagu (na smrtne ljude, na bogatstvo, na novac, na 
položaj), a od Gospodina odstupa toga radi njegovo srce! Jer 
će biti neplodan kao pijesak u pustinji.« To je bogati rasip- 
nik! 

»Blagoslovljen čovjek, koji se uzda u Gospodina, i kome je 
Gospodin uzdanje. Jer će biti kao stablo presađeno kraj voda, 
koje do vlage pušta svoje žile: i ne boji se, kad nastane žega. 
Njegovo će se lišće zeleniti, i nikad ne će prestati donositi rod« 
(poslanica). To je slika siromašnog Lazara! 


»Opako je srce čovječje i neistraživo. Tko će ga poznati? 
Ja, Gospodin, koji istražujem srce i iskušavam bokove, koji 
dajem svakome: prema njegovom djelu i prema plodu njego- 
vih namisli, govori svemogući Gospodin« rasipniku i Lazaru. 

Koji se ponizuje kao siromašni Lazar, tko čini pokoru i 
svoje grijehe oplakuje, koji ih ponizno priznaje i ozbiljno se 
mrtvi, za grijehe se kaje i zadovoljuje, taj će se uzvisiti. »Či- 
nite pokoru!« 


Molitva. 


Podaj nam, molimo, Gospodine, pomoć svoje milosti, da 


" ustrajući kako je prikladno u postu i molitvi, budemo oslo- 


bođeni od neprijatelja duše i tijela. 

Bliz budi, Gospodine, slugama svojima i darivaj vječnu 
dobrotu onima, koji te mole, te onima, koji slave tebe kao 
svoga početnika i upravitelja, obnavljaj, što su skupili i 
očuvaj, što si obnovio. Po Kristu Gospodinu našem. Amen. 


Petak iza druge nedjelje u korizmi. 
S Kristom trpjeti. 


Danas četiri sedmice slavimo Veliki petak. U dnevnoj 
molitvi molimo Gospodina, da nam udijeli milost, da se čista 
srca pripravimo za naredne blagdane. Zato ćemo danas raz- 
mišljati o muci i smrti Gospodnjoj. Danas u bogoslužju pre- 
vladava raspoloženje Velikog petka, pa neka i nas obuzme 
isto čuvstvo. 


1. U današnjem bogoslužju vidimo Josipa 
Egipatskog, koji je uzor trpećeg Spasitelja. On je miljenik 
Jakova, i zato su ga neka njegova braća veoma mrzili. Jakov 


ga je poslao k braći u Sihem, koji su bili kod stada. Josip 


je izvršio nalog svoga oca, ali braću nije našao u Sihemu, 
nego malo dalje u Dotainu. Braća su vidjela gdje dolazi i 
dogovoriše se: »Hajde, da ga ubijemo i da ga bacimo u stari 
zdenac, i reći ćemo: Nemila ga je zvijer proždrla.« Ruben, 
jedan od jedanaestorice braće, protivio se tome naumu. Stoga 


ga baciše u presahli zdenac i poslije ga prodaše trgovcima 


roblja za trideset srebrnika. A trgovci su upravo putovali u 
Egipat. Ocu: su javili, da ga je divlja zvijer proždrla. Ali 
Gospodin je toga Josipa, koga su njegova braća prodala i 

zabacila, veoma uzvisio. Postao je prvim ministrom. egipat- 
skoga kralja, jer je spasio zemlju i narod od nemile gladi. 
Postao je spasiteljem svoje braće. K njemu su došla ista ona 
braća, koja su ga prodala, i poklonila su mu se. Stari otac 
pohrlio je sinu, za kojega je mislio, da je mrtav, i kod njega 
našao utočište i novi zavičaj. »U svojoj tjeskobi vapijem Go- 
spodinu i cn me sluša, Gospodine, izbavi moju dušu od bez- 
božnih usana i od lukavog jezika« (na stepenicama). Te riječi 
stavlja liturgija u usta Josipu Egipatskom, koji je slika 
Spasitelja. 

2, »Bijaše domaćin, koji posadi vinograd i ogradi 
ga plotom i iskopa u njemu tijesak i sagradi kulu (radi zaštite) 
i dade ga vinogradarima u zakup i otide u tuđi kraj. Kad se 
približi vrijeme rodovima, posla svoje sluge k vinogradarima, 
da prime njegove rodove. Ali vinogradari pohvatavši njegove 
sluge, jednoga izbiše, jednoga ubiše, a jednoga kamenovaše.« 
Domaćin pošalje druge sluge, s kojima su jednako postupali. 
»A na posljetku posla k njima svoga Sina, misleći da će se 
“ pobojati njegova sina.« Kad vinogradari vidješe sina, rekoše 
među sobom: »Ovo je baštinik: ajde da ga ubijemo, i imat 
ćemo njegovu baštinu. I uhvatiše ga, izbaciše ga iz vinograda 
i ubiše« (evanđelje). Bog je domaćin. Proroke i poslanike slao 
je u svoj izabrani vinograd, t. j. k Izraelskom narodu. Ali 
Izraelci su zabacili Božje poslanike. Kamenovali su ih i ubili. 
"Tada je Bog poslao svoga Sina. »K svojima dođe, ali ga nje- 
govi ne primiše« (Iv. 1, 11). Isus uzlazi u Jeruzalem. »Ondje 
će Sin čovječji biti predan svećeničkim glavarima i književ- 
nicima, i osudit će ga na smrt: i predat. će ga neznabošcima, 
da mu se narugaju i da ga bičuju i razapnu, i treći će dan 
uskrsnuti« (Mat. 20, 18). Njegov ga je učenik izdao neprija- 
teljima i prodao za trideset srebrnika. Vlastiti mu se narod 
iznevjerio, kojemu je samo dobro činio, kojemu je dokazao, 
da je Spasitelj i Sin Božji. Taj isti narod sada viče pred 
Pilatom: »Raspni ga, raspni. Krv njegova na nas i na našu 
djecu.« Izdan i prezren, ponižen i opterećen prokletstvom 
svoga naroda uzlazi na brdo Kalvariju. »Ali treći dan će 
uskrsnutil« »I kamen, koji odbaciše graditelji, ovaj posta 

ugaoni kamen. Od Gospodina postade ovo, i divno je u očima 
našim« (evanđelje). »Bog ga uzvisi i dade mu ime, koje je nad 
svakim imenom, da se na Isusovo ime prigne svako koljeno 
onih, koji su na nebu, na zemlji i pod zemljom, i svaki jezik 
prizna, da je Gospodin Isus Krist, koga je narod sramotno 
zabacio, u slavi Boga Oca« (Filip. 2, 8). 


3. Crkva nas danas vodi u svetište mučenika Vitala, 
koga su živoga bacili u jamu i zatim ga zemljom i kamenjem 
zasuli, jednako, kao što su nekoć Jakovljevi sinovi svoga 
brata bacili u presahli zdenac. U svakom mučeniku nastavlja 
Isus svoju muku i smrt na najsavršeniji način. U Vitalu, u 
svecu današnjega crkvenog zbora, sudjeluje i Crkva u mu- 
kama i poniženjima, u prezrenosti i križu Gospodnjemu. I 
ona je prava mučenica, koja vjerno ide s Gospodinom u mu- 
čeničku smrt. Svijet je mrzi, kleveće, svijet joj se ruga i ra- 
zapinje, i upravo time dokazuje, da je Kristova Crkva, da je 
njegova zaručnica, da je doista prava Crkva. I za nju vrijedi 
riječ psalmiste, koja se ispunila na Josipu egipatskom kao i 
na Spasitelju: »Kamen, koji odbaciše graditelji, ovaj posta 
ugaoni kamen.« 


Kod današnje svete Mise izaberimo sa svetim Vitalom 
put trpljenja, trpimo s Gospodinom, da kod pretvorbe budemo 
s njime razapeti i žrtvovani. U svetoj pričesti primit ćemo po- 
svetu za mučenika i žar mučeničke ljubavi, da vjerno i us- 
trajno idemo s njime putem križa. »Ako vi za dobra djela 
strpljivo trpite, ovo je milost kod Boga. Ta na to ste po- 
zvani« (1. Pet. 2, 20). 


Da zajedno s Gospodinom trpimo, pozvani smo već kod 
svetog krštenja. Na to se moramo odlučiti dnevno kod svete 
Mise i svete pričesti. Sada smo dionici muke Gospodnje, sada 
se borimo i molimo: »U tjeskobi svojoj vapijem Gospodinu« 
(na stepenicama). Sada je Veliki petak, ali iza Velikog petka 
dolazi dan uzvišenja. »Ja ću osvanuti pred tvojim licem u 
pravdi i tvoja će me ljepota obuzeti (u smrti, na sudnjem 
danu, kod uskrsnuća mrtvih)« (ulaz). »Čuvaj nas, Gospodine, 
vazda i štiti od ovoga pokoljenja« (pričesna): da jakošću svete 

pričesti vjerno ustrajemo s tobom u trpljenju, da tako s to- 

bom dođemo do blažene slave u vječnosti. 
Da, budimo vjerni Gospodinu, koji je za nas trpio i bio 

razapet. Bijednih li Izraelaca, koji su otpali i iznevjerili se 


svome Gospodinu. »Zato vam kažem, da će se od vas uzeti 


kraljevstvo Božje i dat će se narodu, koji donosi rodove nje- 
gove, I tko padne na taj kamen, razbit će se, a na koga on 
padne, satrt će ga« (evanđelje). Tko se sablazni na poruženom, 
prezrenom-i mučenom Gospodinu, tko se sablazni na Crkvi, 
koja je progonjena i koju mrze, taj će biti satrt. 

»Puče moj, što učinih tebi? Ili u čemu ožalostih tebe? 
Odgovori meni! Jer te izvedoh iz zemlje Egipta, a ti pripravi 
križ Spasitelju svome. Evo zasadih tebe kao vinograd svoj 
prekrasni, a ti mi postade odviše gorak: jer žeđ moju napoji 
octom, kopljem probode rebra Spasitelju svome. Ja izvedoh 
tebe iz Egipta, i pred tobom otvorih, more, ja tebe pitah ma- 
nom u pustinji i napajah tebe vodom spasenja iz stijene, a 
ti si me bio bičevima, ti me predade glavarima svećeničkim, 
ti otvori kopljem rebra moja, ti si me bio zaušnicama i biče- 
vima i ti mene napoji žuči i octom. Puče moj, što učinih tebi? 
Ili u čemu ožalostih tebe? Odgovori meni!« 


Molitva. 


Daj, molimo, svemogući Bože, da nas očisti sveti post, 
te dopustiš, da stignemo do narednih svetkovina čista srca. 
Podaj, molimo, Gospodine, puku svome zdravlje duše i 
tijela, te prianjajući uz dobra djela, bude dostojan, da ga ti 
uvijek štitiš svojom moći. Po Kristu Gospodinu našem. Amen. 


Subota iza druge nedjelje u korizmi. 
Obraćenje. 


Sveti Petar i Marcelin, sveci današnjega crkvenoga zbora 
sjećaju nas dvojice braće Ezava i Jakova iz Staroga Zavjeta 
i one dvojice sinova, o kojima čitamo u evanđelju o izgublje- 
nom sinu. Jakov i Ezav sjećaju nas otajstva našega odabranja 
i poziva k Isusu Kristu i k njegovoj Crkvi, a izgubljeni sin 

nas sjeća našeg poziva da činimo pokoru i da se popravimo. 
»Zakon je Gospodnji bezprijekoran, on krijepi duše. Nebesa 
naviještaju slavu Božju, nebeski svod naviješta, kako su 
divna djela ruku njegovih, kako je divno djelovanje njegove 
milosti« (ulaz). 


1. Po otajstvenom izabranju pretpostav- 
ljen je mlađi sin Jakov prvorođenome Ezavu. Prije 
svoje smrti daje mu Izak veliki očinski blagoslov: »Bog ti 
dao od rose nebeske, i od pretiline zemaljske, i narodi ti slu- 
žili! Proklet bio, koji bude tebe proklinjao, a blagoslovom obi- 
lovao, koji bude tebe blagosiljao.« Jakov je slika Crkve, u 
koju su stupili pogani, on je slika naša. Mi, pogani, mi smo 
bez svake naše zasluge, premda nismo nikako dostojni, po 
otajstvenom odabranju pretpostavljeni izraelskom narodu, koji 
je bio prvorođeni. Mi smo primili veliki blagoslov: Krista i 
njegovo spasenje! »Jakova sam ljubio, govori Gospodin, a na 
Ezava sam zamrzio« (Rim. 9, 13). »Šta ćemo dakle reći: Zar 
je nepravda u Boga? Bože sačuvaj! Jer Mojsiju govori: Koga 
ću pomilovati, pomilovat ću i kome ću se smilovati, smilovat 
ću se. Tako dakle niti stoji do onoga koji hoće, niti do onoga 
koji trči, nego do Boga, koji se smiluje. Tako dakle, kome 
hoće smiluje se, a koga hoće, čini otvrdnulim« (Rim. 9, 14). 
Dakle Bog nam se smilovao! On nas je ljubio bez naše za- 


sluge i iskazao nam svoje milosrđe. Zašto je prvorođeni, za- 


što je izraelski narod bio zabačen? Zašto je spasenje mjesto 
Izraelcima došlo k poganima? Zašto Gospodin nije zapustio 
nas, mene i tolike druge, koji su bolji od nas? »Kako su ne- 
dokučivi sudovi njegovi, i neistražljivi putevi njegovi! Tko 
mu je prije što dao, da mu se uzvrati?« (Rim. 11, 33). Kako 
to da »su dva na polju, jedan će se uzeti, a drugi ostaviti«? 
Kako to, da »će dvije mljeti u mlinu, jedna će se uzeti, a 
druga ostaviti«? (Mat. 24, 40). Kako to da se jedan obrati, 
a drugi ne će? Tajna je to Božjeg odabranja, kao što je tajna 


o Jakovu i Ezavu. Začuđeno i sa zahvalom priznaje liturgija: 


»Dobro je slaviti Gospodina, i pjevati slavu imenu tvojemu 
Višnji, naviještati jutrom milosrđe tvoje i istinu (dobrotu) 


tvoju noću« (na stepenicama). Jesmo li već o tome razmi- 

šljali? Jesmo li se divili? Zahvaljivali? »Šta li imaš, što nijesi 
primio?« (1. Kor. 4, 7). 


2. Kako smo uzvratililjubav Očevu? Jesmo 
li bili dostojni svoga odabranja? Na to nam odgovara evan- 
đelje. I opet smo mi onaj mlađi sin, koji dolazi k Ocu i moli 
ga: »Oče, daj mi dio od imanja, što pripada meni.« I iza 
nekoliko dana pokupi mlađi sin svu svoju imovinu i otide 
od oca, u daleki svijet. Ondje prosu imanje svoje živeći ras- 
pušteno. Nastade veliki glad i siromah poče oskudijevati. On 
se najmi kod jednoga građanina one zemlje, i ovaj ga pošalje 
u svoja polja, da pase svinje. I gladujući došao je k pameti. 
»Koliko najamnika Oca moga imaju hljeba i suviše, a ja 
ovdje umirem od gladi! Ustat ću i poći ću k ocu svomu i reći 
ću mu: Oče, sagriješio sam protiv neba i protiv tebe. Više 
nisam vrijedan nazvati se tvoj sin.« I ustavši otide k svome: 
ocu. Kad je on još podaleko bio, ugleda ga otac njegov i sa- 
žali mu se i potrčavši pade mu oko vrata i poljubi ga. Tada 
mu sin skrušeno prizna: »Oče, sagriješio sam, više nisam do- 
stojan da se zovem sin tvoj.« Otac mu je oprostio. Naredio: 
je slugama: »Brzo iznesite najljepšu haljinu i obucite ga, i 
podajte mu prsten na ruku, i obuću na noge i dovedite ugo- 
jeno tele te zakoljite, da jedemo i da se veselimo, jer ovaj 
sin moj bio je mrtav i oživio je, bio je izgubljen i našao se.« 
Sve je to živa ali i žalosna istina i sadašnjost! To je po- 
vijest Crkve, to je povijest našega lutanja! To nas ujedno 
živo opominje, da se obratimo, da činimo pokoru i da pri- 
znamo: »Oče, sagriješio sam!« Pokora nas jedina može spa- 
siti! Sam Otac izlazi ususret raskajanom sinu. On oprašta. 
grijeh i vječnu kaznu, i opet oživljava dobra djela, koja smo: 
prije grijeha učinili i zasluge, koje smo po grijehu izgubili. 
Otac nas opet prima za svoju djecu i pripravlja nam veselu 
gozbu svete pričesti, uskrsne svete pričesti. 


3. Promotrimo s jedne strane Božju ljubav i milosrđe, 
a s druge strane našu nevjeru i naš otpad. Ne bi li morao i nas 
odbaciti, kako je zabacio svoj izabrani narod? Zar to nijesmo 
zaslužili? I zar se ne čini, kao da je Bog napustio nevjerni 

naraštaj naših vremena, da ide svojim putevima? To smo i 
zaslužili! 

Što će nas spasiti? Spasit će nas jedino pokora, obraćenje 
i povratak. »Obratite se k meni svim srcem svojim u postu i 
plaču i u suzama pokore« (kapitul terce). »Bezbožnik neka 
ostavi svoje puteve i nepravednik svoje misli i neka se povrati 
Gospodinu. On će se njemu smilovati, jer rado prašta« (kapitul 
sekste). »Evo, sad su dani milosti, sad je vrijeme spasa« (po- 
slanica prve nedjelje u korizmi). 

Što će nas spasiti? Povratak k zakonu i zapovijedima 
Božjim. »Zakon je Gospodnji besprijekoran, on krijepi duše« 
(ulaz). »Prosvijetli oči moje (za zakon tvoj), da ne zaspem na 
smrt, da ne reče neprijatelj moj (sotona, svijet, tijelo i grijeh): 
nadvladao sam ga« (prikazanje). 


: Molitva. 


Podaj, molimo, Gospodine, našim postovima spasonosni 
učinak, da trapljenje tijela, što ga prihvatismo, prijeđe u snagu 
maših duša. 

Čuvaj, molimo, Gospodine, obitelj svoju neprestanom paž- 
njom, da nebeska zaštita štiti one, koji se uzdaju jedino u 
nadu nebeske milosti. Po Kristu Gospodinu našem. Amen. 


Sveta Misa treće nedjelje u korizmi. 


1. Današnja se sveta Misa u prvom redu obazire na kršte- 
nike, katekumene, t. j. na one koji su u prijašnja vremena u 
odrasloj dobi imali primiti sveti krst u uskrsnoj noći. Mi, koji 
smo već kršteni, priključimo se njima i ponovno priživimo 
taj velevažni dogođaj našega krštenja, na kome se temelji 
cijeli naš kršćanski život. Bogoslužje se slavi u crkvi velikoga 
mučenika svetog Lovre. Njemu i njegovoj zaštiti povjerila je 
sveta Crkva katekumene, nad kojima se danas prvi puta vrši 
prvi čin krsne svečanosti: zaklinjanje đavla. Puni čežnje, da 
se oslobode ropstva đavoljega i da se opredijele za Krista, 
da postanu kršćanima, mole se, a s njima molimo i mi, koji 
smo već kršteni: »Moje su oči uvijek upravljene Gospodinu 
(Kristu), jer on vadi iz zamke (đavolje) noge moje.« Čeznutlji- 
vo molimo s katekumenima: »Pogledaj me i smiluj se meni« 
(ulaz), i odmah zatim žarko nastavljamo: Gospodine, smiluj se! 
U molitvi vapijemo: »Obazri se, molimo, Gospodine, na prošnje 
poniznih i pruži desnicu svoga Veličanstva na našu obranu.« 

2. Što žele katekumeni? Za čim teže? Koja je dužnost i 
zadatak već pokrštenih? Odgovor na to daje nam poslanica: 
»Ugledajte se u Boga kao predraga djeca. A bludnosti niti 
kakve nečistoće i škrtosti neka se među vama ni ne spominje. 
Jer ste nekada bili tama, a sada ste svjetlost u Gospodinu. Živite 
kao djeca svijetla.« Na to smo se obvezali kod svetog kršte- 
nja. Ne će li biti neophodno nužno, da se danas na temelju 
poslanice ozbiljno ispitamo i sjetimo svoje zadaće i svojih 
dužnosti? Da opet u sebi oživimo krsnu revnost i živimo živo- 
tom dostojnim svetoga krsta. Zato i molimo: »Ustani, Gospo- 
dine, da se ne ponese (u nama stari) čovjek. K tebi uzdižem 
oči svoje. Smiluj se nama, Gospodine, smiluj se nama« (na 
stepenicama, zavlaka). Podaj svijetla i jakosti! Mi smo 
onaj, koga je đavao sputao, o kome nam govori sveto evan- 
đelje. Krist je onaj »jači«, koji je izagnao iz našega srca soto- 

nu, »jakoga«, i oduzeo mu sve oružje, te više nema nikakve 
vlasti nad kršćanima. Štoviše, i kraljevstvo Božje, kraljevstvo 
milosti i vrhunaravnog spasenja ušlo je u dušu. Međutim 
s tim nije sve svršeno. Svaki kršćanin mora lično sudjelovati 
sa Kristovom milosti. Zato Krist ozbiljno opominje nas kršća- 
ne: »Tko nije sa mnom, protiv mene je.« Prema Kristu nema 
neutralnosti, nema polovičnosti. Krist ne pozna dva gospodara. 
On pozna samo odlučni: ili — ili. To je zadaća, koju krst na- 
meće katekumenu i kršćaninu: da se sasvim predade Kristu, 
da u njega vjeruje, da nasljeduje njegov primjer i da se po- 
korava njegovim zapovijedima. Tko nije s Kristom, taj je 
protiv Krista, taj ga tjera iz svoga srca. Sotona se vraća u 
ovoga čovjeka »i uzme sa sobom sedam drugih duhova gorih 
od sebe: i ušavši stanuju ondje, i konačno stanje onoga čo- 
vjeka postaje gore od prvašnjega.« U vjerovanju potvrdimo 
obveze krsnoga zavjeta te odlučimo živjeti po zapovjedima 
Božjim, koje su slađe od meda (prikazanje). 

3. Na prikazanju ćemo se posve opredijeliti za Krista. 
»Tko nije sa mnom, protiv mene je.« Kao što kapljice vode 
nestaje u vinu, tako treba da i mi nestanemo te s Kristom u 
svetoj Misi postanemo jedna hostija, jedna žrtva. Da umremo 
svijetu, grijehu i svjetovnome duhu. Na taj ćemo način biti 
čisti, sveti i neokaljani žrtveni dar. Kruna te naše žrtve bit 
će sveta pričest. Onaj koji je »jači«, doći će u naše srce i 
obuzdat će u nama »jakoga«. »On pruža desnicu svoga Veličan- 
stva na našu obranu« (molitva). Krist je naš sigurni zaklon. 
Divnog li ploda svetoga krsta i svete Mise! »Blago onima, koji 
prebivaju u tvojoj kući« (pričesna). Blago onima, koji su po 
svetom krstu, po žrtvi i žrtvenoj gozbi s Kristom sjedinjeni! 
Oživljeni njegovim duhom, obnovimo danas svim žarom svoga 
srca svoj krsni zavjet: S Kristom i za Krista radimo, trpimo 
i molimo! »Oči su moje uvijek upravljene u Gospodina, jer on 
vadi iz zamke moje noge« (ulaz). Od borbe do pobjede. Od ko- 
rizme do Uskrsa. Od tame do svijetla! 

Treća nedjelja u korizmi. 
Djeca svjetlosti. 


Danas smo se sakupili za službu Božju na grobu svetoga 
Lovre, zaštitnika katekumena. Za blaženo preobraženje sazreo 
je tek na užarenom željezu. Tako treba da i mi u sveto ko- 
rizmeno vrijeme trapnjom čistimo svoju dušu i tako dospi- 
jemo do preobraženja. »Oči su moje uvijek upravljene Go- 
spodinu« (ulaz). U svetoj korizmi molimo, da Gospodin do- 
vrši djelo očišćenja i obnove na nama i na svoj djeci svete 
Crkve. 

1. »U sno vrijeme izgonio je Isus đavla, 
koji je bio nijem. I kad istjera đavla, progovori nijemi i 
divio se narod« (evanđelje). U stara su vremena u svetištu 
svetoga Lovre zaklinjali đavla nad katekumenima. U milos- 
nom času našega krštenja izvršio je Gospodin jednom i nad 
nama ono, što pripovijeda sveto evanđelje. Po svojem zamje- 
niku, po svećeniku pristupio je k nama i naložio đavlu, koji 
je zavladao nama već u prvom času našega života: »Zaklinjem 
te nečisti duše, imenom Boga Oca svemogućega i imenom 
Isusa Krista Sina njegova, Gospodina i suca našega, i kre- 
pošću Duha Svetoga, da otstupiš od ovoga stvora Božjega, 
kojega se naš Gospodin dostojao pozvati k svetom hramu svo- 
jemu, da postane hram Boga živoga i Duh Sveti da stanuje 
u njemu.« »Jači«, Krist, svladao je »jakoga«, đavla i izagnao 
ga iz nas. Preko svojih kumova odlučno smo govorili: Odričem 
se sotone i pristali smo na borbu protiv »jakoga«. Postali smo 
udovima Krista, »jačega«. Kristova snaga, koja je pobijedila 
u Lovri na ražarenom željezu, nije ni u nama mrtva. Zato 
smo i mi spremni da stupimo na poprište kršćanskog života 
i da prihvatimo odlučnu borbu. »Tko nije sa mnom, protiv 
mene je.« Opredijelili smo se za Krista, jer neutralnosti nema. 
Svi smo mi već morali izdržati manju ili veću borbu bilo sa 
samim sobom bilo s drugim. Danas, u sredini korizmenog vre- 
mena, obazrimo se malo unatrag. Ispitajmo se, »da li smo 
ostali vjerni svome krsnom zavjetu? Nije li sotona, tmina li 
grijeh imao kakvog udjela u nama? Ili nema li sveta litur- 
gija pravo, kad nas danas sjeća riječi poslanice: »A bludnosti 

Niti kakve nečistoće i škrtosti neka se među vama ni ne spo- 
minje, kao što dolikuje svetima. Tako ni bestidnosti ni ludog 
govora, ili nepristojne šale, što ne dolikuje. Jer znajte ovo i 
razumijte: Nijedan bludnik ili nečistnik ili škrtac ne će imati 
baštine u Kristovu i Božjem kraljevstvu.« Zato se ozbiljno 
ispitajmo: »Danas ako čujete njegov glas, nemojte da otvrdnu 
vaša srca« (psalam 94, 8). Jao nama, kad bi se nečisti duh 
vratio i sobom uzeo sedam drugih duhova, gorih od sebe. Ko- 
načno stanje postalo bi gore od prvašnjega. 

2. »Nekada ste bili tama, a sada ste svjetlost 
u Gospodinu. Živite kao djeca svjetlosti, jer plod svjetlosti je 
svaka dobrota i pravda i istina. Ugledajte se u Boga, kao pre- 
draga djeca i ljubite se, kao što je i Krist nas ljubio i sebe 
predao za nas kao prinos i žrtvu Bogu na sladak miris« (po- 
slanica). Budimo djeca svjetlosti, koja ne poznaju nikakve 
tame, djeca svjetlosti, koja uvijek hodaju i žive u svijetlu, 
t. j. u Boga se pouzdaju, u njega vjeruju, njemu se mole i 
njega slave. A koji su plodovi svijetla? Čista dobrota i pra- 
vednost prema Bogu, bližnjemu i sebi. Čista istina, koja nema 
ništa zajedničkog s neiskrenosti, pretvaranjem, svjetovnom 
diplomacijom. Duša kršćanskog života je ljubav prema Bogu 
i bližnjemu. Sretni kršćanin treba da ide putem ljubavi, one 
ljubavi, koja je potpuno obračunala kako sa smrtnim, tako i 
sa svojevoljnim lakim grijehom. Ljubav ne može da trpi 
nikakvu nesavršenost, nego uvijek traži i vrši ono, što se Ocu 
mili. Kršćanin se mora odlučiti za onu ljubav, koja nas sili, 
da Bogu i Spasitelju damo sve, posljednju snagu, posljednju 
kapljicu krvi. — Mi moramo biti spremni, da rado podnesemo 
sve muke i sva poniženja, štoviše, moramo ljubiti muku i biti 
sretni, što možemo nešto podnijeti za Gospodina. »Ljubite 
se!« Kako stoji u tom pogledu s nama, sa mnom? 

3. Borimo se protiv »jakoga«, da se ne povrati u svoju 
kuću, iz koje ga je »jači« izagnao. Borimo se za ljubav, za 
rod svijetla; da budemo dobri, pravedni i istiniti u svemu. To 
je naš korizmeni posao. Sami po sebi ne možemo ništa. Zato 
upravljamo svoje oči Gospodinu i molimo: »Oči su naše upra- 
vljene na Gospodina, Boga našega, kao oči robova na gospo- 
dara i oči robinja na gospodaricu njihovu, dok im se ne smi- 

luje. Smiluj se nama, Gospodine, smiluj se nama« (zavlaka). 
Sa svetom Crkvom obratimo se pouzdano njemu: »Oculi mei 
semper ad Dominum — Oči su moje uvijek upravljene Gospo- 
dinu, jer on vadi iz zamke (neprijateljske) moje noge. Pogledaj 
me i smiluj se meni, jer sam osamljen i ubog« (ulaz). 

Sada, danas kod žrtve svete Mise iznova odlučimo da ćemo 
se boriti. Recimo, kao nekoć kod svetoga krštenja: odričem 
se đavla, svijeta, tijela i grijeha. U svetoj pričesti sjedinimo 
se još uže s Gospodinom. Njime ojačani, upustimo se u borbu 
protiv zla, a za dobro. Borit ćemo se, da budemo sinovi svjet- 
losti. Kao djeca svjetlosti pođimo ususret uskrsnom svijetlu 
vječnog preobraženja. 

»Blago onima, koji slušaju riječ Božju i drže je« (evan- 
đelje). To je put svijetla i ljubavi. Jedino je ljubav sposobna 
i jedina ona može da potpuno vrši Božje zapovijedi. Jedino 
ona može da sa Spasiteljem kaže: »Sudovi (zapovijedi) su 
Gospodnji pravedni, razveseljuju srca, slađi su od meda; tvoj 
ih sluga izvršuje« (prikazanje). 


Molitva. 


Obazri se, molimo, Gospodine, na prošnje poniznih i pruži 
desnicu svoga Veličanstva na našu obranu. Po Kristu Gospo- 
dinu našem, Amen. 


Ponedjeljak iza treće nedjelje u korizmi. 
Djeca Božjega kraljevstva. 


Vojvoda sirskoga kralja Naman došao je k proroku Eliseju 
i ponizno poslušao njegov savjet, okupao se u Jordanu i ozdra- 
vio je od gube (poslanica). Poganin Naman štovao je izraelske 
proroke, a stanovnici Nazareta, Isusovi zemljaci zabacili su 
»proroka« Krista i tražili da ga ubiju. Izabrani narod prezreo 
je spasenje, zato smo mi pogani došli na njihovo mjesto. Tom 
mišlju zaokupljeni, idemo u Crkvu svetoga pape Marka, da 
ondje slavimo službu Božju. 

1. »K svojima dođe, ali ga njegovi ne pri- 
miše« (Iv. 1, 11). Došao je u Nazaret, i građani su ga dobro 

poznavali. Otkako je započeo svoje javno djelovanje, mnogo 
su čuli o njegovim čudesima u susjednom Kafarnaumu kao i 
po cijeloj Galileji, ali ta su čudesa oni izvrgli ruglu. Neka i tu 
čini čudesa kao u Kafarnaumu! Isus ih je dobro poznavao i 
zato je rekao: »Zaista vam kažem, nijedan prorok nije mio 
u svojem zavičaju. Mnoge bijahu udovice u Izraelu za vrijeme 
Ilijino. I nijednoj od njih ne bi poslan Ilija, do k ženi udovici 
u Sareptu Sidonskom. I mnogo bijaše gubavih u Izraelu za 
proroka Eliseja, i nijedan se od njih ne očisti do Namana Sirca.« 
»I shvatili su da se to njih tiče i napunili su se gnjeva. Istje- 
raše ga napolje iz grada, i odvedoše ga navrh gore, gdje je bio 
njihov grad sazidan, da ga bace strmoglavce.« »Ali on prođe 
između njih i otiđe« (evanđelje). Izrael, Nazaret nije upoznao 
vrijeme svoje milosti. Nisu vjerovali Kristu, mrzili su ga, ru- 
gali su mu se i nastojali da ga ubiju. Radi vlastite krivnje 
»sinovi će kraljevstva biti izbačeni« (Mat. 8, 12). Sveta litur- 
gija nas opet ozbiljno opominje, da ne prezremo milost i Kri- 
stov poziv, da se obratimo, da činimo pokoru, da obavimo 
dobru uskrsnu ispovijed, da se popravimo. Bit će strahovita 
kazna, ako »on bude otišao«. Bit će strašno i odsudno, ako 
budemo morali čuti riječ: »Ne poznam vas« (Mat. 25, 12). 
S Bogom, s Kristom i njegovom milosti nema šale. 

2. »Mnogo bijaše gubavih za proroka Eli- 
seja, i nijedan se od njih ne očisti do Namana Sirca, (po- 
ganina)« (evanđelje). Kraljevstvo Božje, kraljevstvo istine i 
milosti odlazi od oholih, od nevjernih i sitih k onima, koji 
vjeruju i koji iskreno traže kraljevstvo nebesko. Poganin Na- 
man žudio je za novim, svježim i zdravim životom. Došao je 
iz dalekog Damaska u Samariju, ponizio se i podložio nalogu 
Eliseja i okupao se u vodama Jordana. Njegova vjera, poniz- 
nost, čežnja i podložnost učiniše da je ozdravio od gube. 
»Mnogo bijaše gubavih u Izraelu za proroka Eliseja, i nijedan 
se od njih ne očisti.« Pogani su došli i zadobili spas, a Izrael 
je izgubio kraljevstvo Božje i njegova dobra. To Božje kra- 
ljevstvo ponuđeno je nama, ponuđeno je i meni, ako vjeru- 
jemo, ako se ponizno pokoravamo nauku i zapovijedima Kri- 
stovim i njegove Crkve i ako tražimo njegovo spasenje. Sje- 
ćajući se svoje nedostojnosti i nesposobnosti tražimo njegovu 

pomoć i molimo: »Usliši, Gospodine, molitvu moju i ne prezri 
prošnja mojih, čuj me i usliši me« (prikazanje). »Smiluj mi 
se, Gospodine, jer me gaze, cijeli me dan pritištu moji nepri- 
jatelji« (na stepenicama). 

3. Danas smo u svetoj liturgiji kao poganin Naman. U 
svakoj svetoj Misi idemo k velikom proroku Kristu. Mi vje- 
rujemo u njega i ponizno se podlažemo njegovoj zapovijedi. 
Zato u svetoj pričesti, i osjećamo učinak Božje milosti, t. j. 
duhovno zdravlje. »Tko jede moje tijelo i pije moju krv, ima 
vječni život. On ostaje u meni i ja u njemu« (Iv. 6, 54, 56). 
Radi toga obećanja slavit ću Boga; u Boga se uzdam radi ove 
riječi: »Kao što je mene poslao živi Otac, i ja živim po Ocu, 
tako i tko mene jede, živjet će po meni!« (Iv. 6, 57). »U Boga 
se uzdam i ne bojim se, što bi mi mogao učiniti čovjek« 
(ulaz), kada po svetom krštenju, po svetoj pričesti Krist u 
meni živi, glava u svojemu udu? »Sve mogu« (Filip. 4, 13). 

Što mi danas nalazimo u Kristu, u njegovoj svetoj Crkvi, 
to je samo početak. Potpuno spasenje bit će istom na drugom 
svijetu, kad budemo slavili vječni, pravi Uskrs. Za njime 
čeznemo u svetoj pričesti: »Kad Gospodin odvrati sužanjstvo 
od puka svoga, radovat će se Jakov i veselit će se Izrael.« »U 
Bogu ću da slavim njegovu riječ« (njegovo obećanje). »Vje- 
rujem u uskrsnuće mrtvih i u život vječni.« Jedino se za- 
htijeva, da dođem k velikom proroku, k Isusu Kristu u nje- 
govoj Crkvi u svetoj Misi i pričesti. 

»Tko misli, da stoji, neka pazi, da ne padne« (1. Kor. 10, 
12). Ako je izabrani narod mogao izgubiti spas, zašto se to 
ne bi moglo i nama dogoditi? Što će odvratiti od nas tu ne- 
sreću? Odvratit će je poniznost, pokornost Kristu i njegovoj 
Crkvi, vjera i poštovanje prema Kristu, prema Bogu i njego- 
voj milosti. Kraljevstvo Božje uzet će se od Izraela i »dat će 
se narodu, koji donosi rodove njegove« (Mat. 21, 43). »Ja sam 
izabrao vas (po svetom krstu, po zavjetima, po svećeničkom 
redu), da dađete plod« (Iv. 15, 16). Jesmo li urodili rodom, 
koji je Spasitelj mogao i morao očekivati? 

Molitva. 


Molimo, Gospodine, ulij milostivo u srca naša milost 
svoju, da ćutila naša odvratimo od škodljivih neumjerenosti, 
kao što se uzdržavamo od mesnate hrane. 

Neka nam pomogne, Gospodine, milosrđe tvoje, te za- 


.služimo, da nas tvoja zaštita izbavi i tvoje izbavljenje spasi 


od grijeha, koji nam prijete. Po Kristu Gospodinu našem. 
Amen. 


Utorak iza treće nedjelje u korizmi. 
Ulje milosti. 


Svetu Misu slavimo danas u kući svete djevice Pudenci- 
jane, na mjestu gdje je u Rimu sveti Petar živio i djelovao. 
Djevica Pudencijana drži u ruci posudu ulja, znak milosrdne 
ljubavi. »Podnijela je bezbrojne muke, mnogim je mučenici- 
ma priredila častan pogreb, i svu je svoju imovinu iz ljubavi 
prema Kristu podijelila siromasima. Ovako je sa zemlje uzašla 
na nebo« (martirologij), 

1. >»U one dane: neka žena povika Eliseju proroku 
govoreći: muž moj umrije, a sada eto dođe vjerovnik da mi 
uzme u roblje dva sina. Reče joj Hlisej: Što imaš u svojoj 
kući? A ona odgovori: službenica tvoja nema ništa u svojoj 
kući do kapljice ulja. Elisej joj reče: idi i pozajmi u svih su- 
sjeda svojih mnogo praznih sudova. Pa uđi, i zatvori za sobom 
vrata, kad budeš unutra sa sinovima svojim: i lijevaj odanle 
u sve te sudove: i kad se napune, stavi ih na stranu. I žena 
učini kako joj je rečeno, i sada imade ulja u obilju. A prorok 
joj reče: idi i prodaj ulje i plati vjerovniku: a ti i sinovi 
tvoji živite od onoga što preteče« (poslanica). Evo slike blago- 
slova, što nam ga donosi naš korizmeni rad. Ova je udovica 
slika svete Crkve. Ona je progonjena od onoga dana, otkada 
ju je ostavio njezin Zaručnik i uzašao na nebo. Vjerovnik, 
sotona, hoće da joj otme djecu, koju je u svetom krstu rodila, 
da ih upropasti. A ona dolazi proroku, Kristu, i on joj daje 
svoju pomoć. U sveto korizmeno vrijeme obilno lijeva ulje 
oproštenja i milosti na djecu svoje Crkve. Sada je vrijeme 

milosti. Sada skida okove grešnog ropstva (krst i pokora). 
Sada s uspjehom molimo: »Ja vapijem k tebi, jer ti ćeš me 
uslišati, Bože, čuj i usliši moje riječi: čuvaj me kao zjenicu 
oka, štiti me pod sjenom svojih krila« (ulaz). »Gospodine, očisti 
me od tajnih mojih grijeha i brižno čuvaj svoga slugu od oho- 
lica« (na stepenicama). Sada će nas uslišati i oprostiti nama. 

2. »Zaista vam kažem: Štogod svežete na' zemlji, 
bit će svezano i na nebesima, i štogod razriješite na zemlji, 
bit će razriješeno i na nebesima« (evanđelje). U kući Puden- 
cijane Petar nam je blizu, Njemu i ostalim apostolima dao je 
Gospodin vlast da vežu i da razriješuju. Mi imademo Petra. 
Mi možemo doći k Petru, k Crkvi, i tu ćemo uistinu dobiti 
oproštenje svojih grijeha. Vjerovnik, sotona, izgubit će tako 
svako pravo nad nama. Crkva imade vlast da po svojim sve- 
ćenicima skida s naših duša teret grijeha. Što ona razriješi, 
to je razriješeno i pred Bogom na nebesima. »Kojima opro- 
stite grijehe, bit će oprošteni« (Iv. 20, 22) po sakramentu po- 
kore. Dosta je da dođemo Petru, da dođemo Crkvi i da skru- 
šeno i raskajano priznamo svoju krivnju, pa ćemo čuti riječ 
oproštenja: »Ja te odriješujem od tvojih grijeha.« »Desnica 
Gospodnja pokaza moć (na nama), desnica me Gospodnja uz- 
visi, ne ću umrijeti (propasti), nego živjeti i kazivat ću djela 
Gospodnja« (prikazanje). Sveta korizma nas bez prestanka 
opominje, da činimo pokoru, da dobro i dostojno primimo sa- 
kramenat pokore. 

3. Crkva moli za svoju djecu, i njezina je molitva djelo- 
tvorna. »Ako dvojica od vas na zemlji jednodušno zamole, 
što mu drago, dat će im Otac moj, koji je na nebesima. Jer 
gdje su dvojica ili trojica sabrani u moje ime, ondje sam ja 
među njima« (evanđelje). Sam Gospodin, taj veliki molitelj 
i klanjatelj, moli u svojoj Crkvi i sa svojom Crkvom. 

»Desnica Gospodnja pokaza moć, desnica me Gospodnja 
uzvisi, ne ću umrijeti, nego živjeti, i kazivat ću djela Gospod- 
nja« (prikazanje): čudesa oproštenja i obraćenja, čudesa mi- 
losti u njegovoj Crkvi, koja se bez prestanka moli i koja nas 
svakiput oslobađa grijeha, kadgod ih skrušeno priznamo Go- 
spodinovom namjesniku. »Ne ću umrijeti, nego živjeti«, jer 
imađdem Crkvu, njezinu molitvu i njezine sakramente. 

Dolazeći danas k službi Božjoj prikažimo nebeskom Ocu 
veliki žrtveni dar, prikažimo Isusa Krista, njegove molitve, 
njegovu muku i smrt, njegovu dragocjenu krv i njegove suze. 
»Gospodine, očisti nas od naših grijeha.« Radi Sina svoga 
smiluj se nama, i grešnicima podaj milost da se obrate i da 
Žive. I o nama ovisi, hoće li se ovaj ili onaj povratiti svetoj 
majci Crkvi i k njezinim sakramentima, da li će se obratiti 
i živjeti. I mi smo odgovorni za obraćenje i za spas naše 
braće u Kristu. To ovisi o našim molitvama, o našem mrtve- 
nju, o našem radu u svetoj korizmi. I mi treba da kao Pu- 
dencijana imamo u ruci posudu ulja milosrdne i djelotvorne 
ljubavi. 


Molitva. 


Usliši nas, svemogući i milosrdni Bože i milostivo nam 
dozvoli darove spasonosne uzdržljivosti. 

Svojom nas, Gospodine, zaštitom brani i uvijek čuvaj od 
svake opačine. Po Kristu Gospodinu našem. Amen, 


Srijeda iza treće nedjelje u korizmi. 
Božje zapovijedi. 


S krštenicima primamo danas deset zapovijedi Božjih na 
grobu svetoga pape i mučenika Siksta II., jer je u staro doba 
sveta Crkva na današnji dan davala krštenicima deset zapo- 
o Božjih, da o njima razmišljaju i da ih nauče napamet. 

1. Prenesimo se u duhu na goru Sinaj. 
Tibenlooi munje, zvuk trubalja i brijeg obavijen dimom navi- 
ještaju, da je Bog blizu. S Izraelcima spopada i nas strah. 
»Ovo govori Gospodin Bog: Poštuj oca svoga i mater svoju... 
Ne ubij...« »Strah njegov neka bude u vama, te ne griješite.« 
»Ne gradite bogova srebrnih ni bogova zlatnih ne činite sebi. 
Žrtvenik od zemlje načinite meni« i na njemu prinosite svoje 
žrtve. Deset zapovijedi, koje smo primili na krštenju i na 
koje smo se krsnim zavjetom obvezali, pravi su odraz volje 
Božje. Zato su one svete, mudre i nepovredive kao i sam Bog, 
koji ih je na temelju svoje dobrote i mudrosti, pravednosti i 


ll 


—..-. oo 


120 II. Korizmeno doba: Treća nedjelja. 


svetosti izgradio. Imade li za nas što bolje, svetije, razumnije, 
važnije i sretnije nego li je volja Božja, nego li su deset 
zapovijedi? Na svetom krštenju smo se zakleli na deset za- 
povijedi, kad smo sebe predali u vlasništvo Bogu Ocu, Sinu 
i Duhu Svetomu. Danas opet treba da odaberemo put njego- 
vih zapovijedi. One se usredotočuju u »velikoj zapovijedi«: 
»Ljubi Gospodina Boga svoga svim srcem svojim, svom du- 
šom svojom, svom snagom svojom, a bližnjega svoga kao 
samoga sebe.« 

2, Kako treba da vršimo Božje zapovije- 
di? Ne kao književnici i farizeji, o kojima govori današnje 
evanđelje. Oni su ih krivo tumačili. Naoko su besprikorno 
vršili zakon Božji, a uistinu vršili su samo svoju volju sve 
pod izlikom, da tako nalaže Božji zakon. »Tako su ukinuli 
Božji zakon radi svoje predaje« (evanđelje). Na mjesto Božjeg, 
zakona i Božje zapovijedi postavili su ljudske naredbe i obi- 


čaje. Mi, kršteni, to nesmijemo nikako učiniti! Sa svetim po- ' 


štovanjem vršimo zapovijedi Božje vjerujući, da se u njima 
očituje volja Božja. Zapovijed i volja Božja mora biti sva 
naša radost. »Jelo je moje da činim volju onoga, koji me je 
poslao« (Iv. 4, 34), U svetom krstu umrli smo sebi, umrli smo 
starome čovjeku, koji želi i nastoji da sam sobom upravlja, 
da živi po svojoj volji i prema svojim željama: »Budi volja 
tvojal« »Jer sam sišao s neba (pokršten sam), ne da vršim 
svoje volje nego volju onoga, koji me je poslao« (Iv. 6, 38). Tu 
je jezgra kršćanskoga života: umrijeti vlastitoj volji, a živjeti 
svetoj volji Božjoj. Da li ovako živimo i mislimo? 

3. Na prikazanju položimo svoje srce i svoju 
volju na patenu u želji da sebi umremo, a uskrsnemo volji 
Božjoj. » Gospodine, uzmi me meni i daj me sebi!l« U svetoj 
pričesti prožet će nas svojim duhom i svojom snagom on, koji 
nikad nije vršio volju svoju, niti je ikad zapostavio ili zane- 
mario Očevu zapovijed: »Moje je jelo, da činim volju onoga, 
koji me je poslao.« Da li Krist živi ovakovim životom i u 
nama? Možemo li mi za sebe reći, što Sveto Pismo kaže za 
Krista: »Ja svagda činim, što je njemu (Bogu) drago?« To bi 
morao biti naravni plod prisutvovanja službi Božjoj i prima- 
nja svete pričesti. 

Mi kršćani ne poštivamo dosta Boga i njegove zapovi- 
jedi, nego ih lakoumno kršimo. Tu je početak grijeha i pro- 
pasti, koja po grijehu ulazi u dušu, u obitelj, u zajednicu. 


»Smiluj mi se, Gospodine« (na stepenicama). »Gospodine, daj 


da na sebi iskusim tvoje milosrđe, radi imena tvojega« (prika- 
zanje). Kad po svetoj pričesti dođeš k meni, »pokaži mi pu- 
teve života. Napuni me radosti pred tobom« (pričesna), sada 
na zemlji, a jednom potpuno na nebu. 


Molitva. 


Pođaj nam, molimo, Gospodine, da sposonosnim postom 
poučeni i uzdržavajući se od štetnih mana, lakše zadobijemo 
tvoje pomirenje. 

Dopusti, molimo, svemogući Bože, da mi, koji težimo za 
milošću tvoje zaštite, oslobođeni sviju zala, nesmetanim du- 
hom tebi služimo. Po Kristu Gospodinu našem. Amen. 


Četvrtak iza treće nedjelje u korizmi. 
Božanski liječnik. 

Danas je sredina korizme. Na grobu svetih liječnika Ku- 
zme i Damjana moli brižljiva majka Crkva, da nam Bog udi- 
jeli jakost, da drugu polovicu korizme posvetimo neslomivom 
odvažnošću i postojanom vjernošću. 

1. »Isus dolazi u kuću Šimuna Petra« 
»Punicu je Šimunovu uhvatila velika groznica, i stanu ga 
moliti za nju. I stavši više nje zapovijedi groznici, i pusti je. 
I odmah ustađe i služaše im« (evanđelje). Da liječi, to je živa 
želja njegova brižnog srca. »Spasitelj« je njegovo ime, nje- 
govo biće. Mi smo oni, koji boluju od groznice. Sveti Ambro- 
zije ovako tumači evanđelje: »Naša je groznica pohlepa, po- 
žuda, častohleplje i srditost.« Mi smo bolesni i treba da po- 
nižno priznamo svoje mnoge bijede, slaboće i svakojake svoje 
pogreške. On nas jedini može spasiti. Požurimo se dakle 
k njemu kod svete Mise, pričesti i pokore. Požurimo se k nje- 
mu činima pokajanja, djelima zadovoljštine i molimo za nje- 
govu pomoć. »Oči se sviju u tebe uzdaju, Gospodine, a ti im 

daješ hranu u vrijeme prikladno. Otvaraš ruku svoju i na- 
punjaš svojim blagoslovom sve što živi« (na stepenicama). Ti 
si Spasitelj! Ti dolaziš u ovo korizmeno vrijeme, ti dolaziš 
danas u pretvorbi i u svetoj pričesti, da budeš Spasitelj Crkve 
i nas. »Oči se sviju u tebe uzdaju, Gospodine, jer nema dru- 
goga imena pod nebom danoga ljudima, u kojemu bismo se 
mogli spasiti« (Dj. ap. 4, 12). »Ja sam spasenje naroda, veli 
Gospodin, i uslišat ću ih, kadgod u nevolji mene zazovu i bit 
ću njihov Gospodin (njihov Spasitelj) u vjekove« (ulaz). 

2. »U kući Šimunovoj«, t. j. u svetoj Crkvi, vrši 
božanski liječnik svoju liječničku službu. »Čujte riječ Go- 
spodnju svi Judeji, koji ulazite na ova vrata, (po svetom kršte- 
nju u svetu Crkvu) da se poklonite Gospodinu. Ovo govori Go- 
spodin; Na ovom mjestu (u zajednici svete Crkve, u kući Pe- 
trovoj) prebivat ću s vama« (poslanica), Spasitelj nam je tim 
bliži, što se savršenije nalazimo u svetoj Crkvi, što se radije 
podložimo njezinom ugledu, što više sudjelujemo u njezinoj 
žrtvi i u njezinim sakramentima. Naš stav prema svetoj Crkvi, 
prema tijelu Kristovu u tom odlučuje. Sada se nalazi spas 
jedino u svetoj Crkvi »nakon toga što je sunce zašlo«, t. j. 
nakon Gospodinove otkupiteljske smrti. »Ja sam spasenje 
naroda. Ja sam put i istina i životi« 

3. Isus, naš Spasitelj, nalazi se u kući Šimuna Petra, t. j. 
u svojoj svetoj Crkvi. »Blago onima, koji prebivaju u tvojoj 
kući« (Ps. 83, 5). Ozbiljno promislimo riječi današnje posla- 
nice: »Ako dobro ispravite putove svoje i nakane svoje; ako 
sudite pravo između čovjeka i bližnjega njegova; inostrancu, 
siroti i udovici ne činite krivo, i ne idete za tuđim bogovima: 
prebivat ću s vama na ovom mjestu« (u zajednici svete Crkve). 
»Ne uzdajte se u lažne riječi govoreći: hram Gospodnji, hram 
Gospodnji, hram Gospodnji«: »Ja sam kršćanin!« Bog ne traži 
samo krsni list, znak svetoga krsta. Bog traži svetu nakanu 
i sveti život u zajednici svete Crkve! Tada će on biti »spase- 
nje naroda« i uslišat će nas, kadgod ga zazovemo. 

Što sve nije Sin Božji učinio, samo da bude našim Spasi- 
teljem. Što nam kaže njegovo utjelovljenje? Njegovo siro- 
maštvo, sramota i poniženje? Kako su ga mnogo oklevetali, 
nekoć za njegova života, kasnije kroz tolika stoljeća, pa i da- 

nas! Kako li je njegov narod bio nezahvalan, kad je pred Pi- 
latom vikao: »Raspni ga!« Sjetimo se Maslinskog vrta, stupa 
bičevanja, trnove krune, žezla, koje su surovi vojnici stavili 
u njegove ruke. Sjetimo se križa, razapinjanja i smrti na 
križu! Sve je to podnio, da bude nama, da bude meni Spa- 
sitelj i Otkupitelj. Kako bi mu morali biti zahvalni! 

Današnja sveta Misa neka bude u prvom redu žrtva za- 
hvalnica.Ocu, koji je tako ljubio svijet, da je predao Jedino- 
Tođenca svoga (Iv. 3, 16), da bude našim Spasiteljem! U svetoj 
pričesti opet se pridružimo živom vjerom Isusu Kristu naše- 
mu Spasitelju. »Ti si zapovijedio, da se vjerno drže tvoje 
naredbe.« Naš program glasi: Neka su moji putevi upravljeni 
da držim tvoje naredbe (pričesna), da ih držim ojačan svetom 
pričesti. 


Molitva. 


Veličala te, Gospodine, blažena svetkovina svetih tvojih 
Kuzme i Damjana, kojom si njima udijelio vječnu slavu, a 
nama pomoć, po svojoj neizrecivoj providnosti. : 

Osiguraj nam, Gospodine, spasonosni učinak tvoje tajne, 
koji molimo po zaslugama blaženih mučenika tvojih Kuzme i 
Damjana. deg u 

Molimo, Gospodine, da nebeska milost umnaža puk, koji 
je tebi podložan i da ga učini takvim te uvijek služi tvojim 
zapovijedima. Po Kristu Gospodinu našem. Amen. 


Petak iza treće nedjelje u korizmi. 
Pećina u pustinji. 


Opet smo se sakupili u svetištu sv. Lovre, zaštitnika i 
uzora katekumena. U starom Rimu, blizu ove crkve nalazi se 
javni zdenac. Sveta liturgija nas danas potsjeća na vodu sve- 
toga krsta, koja »teče u vječni život«. Pridružimo se kršteni- 
cima i opet oživimo u sebi milost svetoga krsta, X 

1. »Mojsije udari po stijeni, i proteče voda« 
(poslanica) i time spasi u pustinji izraelski narod od očite 
smrti. To je bila slika! »Krist je pećina« (Kor. 10, 4). Križ, 

na koji je Krist bio razapet, je štap, kojim je Mojsija udario 
po stijeni. Sveti sakramenti su ona voda, koja je protekla iz 
stijene. Po njima kao po kanalima dobivamo milost Božju. 
Najprije dobivamo milost svetoga krsta, za kojim krštenici 
tako žude. Krst nas spasava od propasti, kao što je voda iz 
Pećine spasila izraelski narod, da ne umre od žeđi, i dala mu 
jakost i snagu da je mogao nastaviti i završiti svoj put po 
pustinji. U jakosti svetoga krštenja putujemo mi, novi Izraelci, 
po pustinji zemaljskoga života u obećanu zemlju. Na tom nas 
putu vodi i čuva stup od svijetla i oblaka, Božja providnost. 
Krist, pećina, nas prati. Iz te stijene možemo uvijek erpsti 
žive vode milosti, koje nam je Krist svojom mukom i smrću 
zaslužio. Možemo ih crpsti u žrtvi svete Mise, u svetoj pri- 
česti i u sakramentu pokore i u svetohraništu. Iz njegovog 
bičevanog i groznim čavlima na križ pribijenog tijela, iz nje- 
govih otvorenih rana, iz njegova kopljem probodenog srca 
bez prestanka teku sakramenti vode (krsta) i krvi (euharistije). 
Bez ove vode iz pećine svi bismo propali i pomrli u pustinji. 
»Koji pije od vode, koju ću mu ja dati, ne će ožednjeti do- 
vijeka« (evanđelje). Velikog li obećanja! U svetom smo kršte- 
nju prvi puta našli pećinu u pustinji i napili se vode spase- 
nja! Oživimo svoju vjeru i budimo zahvalni. Utisnimo duboko: 
u svoja srca i svoju dušu sliku pećine iz pustinje, kao što su 
to činili prvi kršćani u katakombama. 

2. Isus tumači otajstvo vode, koja daje vječni 
život (evanđelje). Gospodin se umorio tražeći duše i stoga 
sjedne do izvora Jakovljeva kod Sihara. Čekao je ženu Sama- 
ritanku, grešnicu. Ponudio joj vodu, koju će on dati. Koji 
bude od nje pio, ne će ožednjeti dovijeka. 'To je voda, koja 
daje vječni život. Krist je svojim nježnim srcem i neopazice 
napojio dušu žene Samaritanke tom živom vodom, koja daje 
život i u tren oka učinio od grešnice učenicu. Žena je najed- 
nom ostavila vrč, kojim je htjela zagrabiti vode na izvoru, 
zaboravila na naravnu vodu, jer se napila žive vode, koju 
joj je Gospodin dao. Njoj su se otvorili novi ciljevi. Dobila 
je nove ideje i novu snagu. Postala je novi čovjek, koji je 
prekinuo s grijehom i sa svime, što je samo zemaljsko, jer 
ga je nasitio Duh Kristov. Tko je Samaritanka? Ona je naša 

slika, slika katekumena i nas kršćana. Na izvoru Jakovljevu, 
na izvoru sakramenata, u svetohraništu čeka Gospodin na 
nas, nedostojne grešnike. Htio bi nas spasiti i to živom vodom 
milosti, koju smo već jednom primili i dnevno možemo da 
primamo. Poput Samaritanke svucimo sa sebe staroga čovjeka 
sa svojim nazorima, ciljevima i nakanama. Cijenimo samo 
život milosti i kreposni život djece Božje; život ljubavi prema 
Bogu, Kristu i bližnjemu. Budimo Isusovi učenici. Slijedimo 
primjer žene Samaritanke, koja je na izvoru Jakovljevu sve 
ostavila i sve u Kristu našla. 

3. Isus na studencu, na izvoru milosti u svetoj Misi! Tu 
čeka na mene, samaritanku, da me pouči u poslanici, evan- 
đelju i propovijedi. Čeka, da me u presvetoj žrtvi privede 
Ocu i udijeli mi milosti, koje je jednom na drvetu križa 
svojom krvlju zaslužio, a sada u svetoj pričesti dijeli. Duboko 
ganuti molimo u pričesnoj: »Tko pije vodu, koju ću mu ja 
dati, bit će u njemu izvor vode, što struji u vječni život.« Od 
te vode pijemo u svetoj pričesti. U sebi nosimo izvor, što 
struji u vječni život, živi izvor milosti i vječni život. »Da ti 
znaš dar Božjil« Još nismo duhovno prosvijetljeni. Nismo se 
oslobodili sami sebe. Zato smo tako slabo prosvijetljeni. Zato 
nam najuzvišenije kršćanske istine tako malo kažu i znače. 
Vrijeme je da se obratimo i pođemo putem pokore. 

»Učini sa mnom, Gospodine, čudo dobrote, da vide, koji 
mrze na me, i zastide se, što mi ti, Gospodine, pomažeš i 
tješiš me« (ulaz). To je vapaj svete Crkve. »Prikloni, Gospo- 
dine, uho svoje i usliši me, jer sam ubog i siromah« (psalam 
ulaza). Tako moli Crkva već iznemogla na dugom putu ovog 
zemaljskog života, bez svake ljudske pomoći, mrska i progo- 
njena od đavla, od kneza ovoga svijeta i od njegovih pomoć- 
nika. Jedno joj samo ostaje: pećina u pustinji, pećina, koja 
daje život, Krist u svetoj pričesti. Svetu euharistiju dao joj 
je Bog na njezin put kroz pustinju »kao znak svoje dobrote«. 
Radi te hrane ne će nikad klonuti na putu, nego okrijepljena 
tom hranom dospjet će u obećanu zemlju. Pridružimo se na 
svome putu svetoj Crkvi. 

Tu kod Isusa, u sjaju svijetle hostije »osvježit će se moje 
tijelo« (na stepenicama). Ovamo dođimo sa žednim i na putu 

iznemoglim izraelskim pukom, dođimo sa Samaritankom, da 
se napojimo iz izvora Spasiteljevih. »Dođite k meni svi, i ja 
ću vas okrijepiti« (Mat. 11, 28). 


Molitva. 


Molimo, Gospodine, prati naše postove blagostivom na- 
klonošću, da se u duši uzdržajemo od opačina, kao što svome 
tijelu uskraćujemo hranu. 

Podaj, molimo, svemogući Bože, da mi, koji se uzdamo 
u tvoju zaštitu, tvojom pomoću svladamo sve protivštine. Po 
Kristu Gospodinu našem. Amen. 


Subota iza treće nedjelje u korizmi. 
Preljubnica. 


I danas smo u bogoslužju pravi pokornici. Priznajemo 
svoje mnoge i velike grijehe i iznevjerenja Bogu i Spasitelju, 
zato u ulaznoj pjesmi molimo: »Čuj, Gospodine, moje riječi, 
razumij moj vapaj, pazi na glas moje molitve, Kralju i Bože 
moj.« ' 

l. Grešnica preljubnica Bilo je u vrijeme 
praznika sjenica. Isus je došao rano u hram, i sav je narod 
dolazio k njemu, a on je sjeo i učio ih. U to dovedoše književ- 
nici i farizeji ženu uhvaćenu u preljubu i postavivši je na 
sredinu rekoše: »Učitelju, ova je žena upravo sada uhvaćena 
u preljubu. Mojsije nam je zapovijedio u zakonu, da takve 
kamenujemo. A šta ti kažeš?« Preljub je jedan od najtežih 
grijeha, i po zakonu je dotičnik morao taj grijeh smrću 
okajati. U preljubnici gleda liturgija kršćansku dušu, koja 
griješi, u njoj gleda nas. Grijehom smo se kukavno iznevjerili 
Spasitelju i svetoj Crkvi. Okrenuli smo leđa onome, koji nas 
je od časa svetoga krštenja obasipao ljubavlju i dobročin- 
stvima. Svoju ljubav i srce uskratili smo Bogu i podali ga 
drugome: nečasnoj požudi, kakvoj taštini, a u svakom grijehu 
podali smo ga đavlu, Božjem neprijatelju, onomu koji nas 
želi zauvijek upropastiti. To je nevjera, preljub! Moj grijeh, 
moj grijeh, moj preveliki grijeh! 

2. Isus oprašta preljubnici, Preljubnica je sta- 
jala pred Gospodinom i čekala, što će odgovoriti tužiteljima? 
Hoće li im dati pravo? A Isus je šutio. Sagnuo se dolje i pisao 
prstom po zemlji, kao da je htio reći, da ne želi biti sudac 
u ovoj parnici. Ta on nije došao da pogubi duše, nego da ih 
spasi. Kad su tužitelji jednako pitali, što misli, Isus se uspravi 
i reče im: »Koji je među vama bez grijeha, neka prvi baci 
kamen na nju!« Takvo rješenje ipak nijesu očekivali. Da li 
su oni bez grijeha? Mogu li baciti kamen na optuženu ženu? 
Ne, oni to ne mogu. I postiđeni odlazili su jedan za drugim. 
Najednom se nađe Isus sam i žena stojeći na sredini. »Ženo, 
gdje su tvoji tužitelji? Nitko te ne osudi?« — »Nitko Gospo- 
dine!« — »Ni ja te ne ću osuditil« Ta on je došao da traži i 
spasi što je bilo izgubljeno. »Ni ja te ne ću osuditi.« Isus 
oprašta i najteže grijehe, ali pod jednim uslovom: »Ne griješi 


« više!« — »Ni ja te ne ću osuditi.« Na utjehu nama! Sagriješili 


smo, mnogo smo sagriješili! Ipak još nismo izgubljeni, samo 
ako po sakramentu svete pokore dođemo k Isusu skrušeno i 
raskajano, ako ponizno priznamo svoje grijehe pred njegovim 
namjesnikom, i ako čvrsto odlučimo da ne ćemo više griješiti. 
»On ima samilosti s grešnicima« »Da pođem i dolinom 
smrtne sjene (kao «preljubnica u vlasti svojih tužitelja), ne 
bojim se zala, jer ti si sa mnom, Gospodine« (na stepenicama). 
Ti ne ćeš smrti grešnika, nego da se obrati i živi! 

3. Farizeji su mislili samo na to, kako će preljubnicu dati 
pogubiti. Bez ikakvog milosrđa i smilovanja! Drugačije po- 
stupa Isus. On ne želi pogubiti, nego spasiti! »Druži se s 
grešnicimal« U svojoj je muci i smrti očitovao, kako mrzi i 
osuđuje grijeh. On grijeh osuđuje, ali grešnika želi spasiti. 
Mi se nadamo, da će i nama sve oprostiti, ali učinimo i mi 
svoje: pokajmo se, i priznajmo svoje grijehe, činimo pokoru 
i odlučimo čuvati se grijeha. »Upravljaj moje korake po tvojoj 
riječi, Gospodine, da ne zavlada nada mnom nikakva ne- 
pravda, grijeh« (prikazanje). 

U poslanici imamo prototip grešnice: Dva starješine op- 
tužiše radi preljuba ženu Joakimovu. Već su je vodili da je 
kamenuju, kad li Danijel prosvijetljen Duhom Božjim otkriva 

svu istinu. Svojom je presudom spasio nevinu Suzanu od smrti 
i povratio joj poštenje, a otkrio zloću i laž tužitelja, koji su 
primili zasluženu kaznu. Stari je Zavjet bio zavjet praved- 
nosti: grijeh se kažnjavao smrću! Novi je Zavjet zavjet mi- 
losti: on ne ubija grešnika, nego spasava pokorom. Novi Zavjet 
daje jakost, da nadvladamo strast i grijeh i da kreposno i u 
milosti Božjoj živimo. Budimo zahvalni na milosti, što po- 
znajemo Krista, koji je ustanovio sakramenat pokore i otajstvo 
ljubavi, svetu euharistiju. 

»Koji je među vama bez grijeha, neka prvi baci kamen 
na nju!« Što će biti od nas, kad Gospodin bude na isti način 
sudio nama, koji smo mnogo, nepravedno i bez ljubavi sudili 
pogreške svoga bližnjega i bacali na njega kamenje? Jesmo li 
to smjeli učiniti? Popravimo se u tome! Često smo slični 
lažnim tužiteljima nevine Suzane i farizejima, o kojima govori 
evanđelje. Duh Kristov treba da bude u nama. Grijeh mrziti, 
a grešnike ljubiti! 


Molitva. 


Podaj, molimo, svemogući Bože, da oni, koji se trape u 
tijelu i uskraćuju sebi hranu, uzdržavaju se i od krivice 
slijedeći pravdu. 

Pruži, Gospodine, svojim vjernima desnicu svoje pomoći, 
da te cijelim srcem traže i da zasluže dostići ono, što pra- 
vilno mole. Po Kristu Gospodinu našem. Amen. 


Sveta Misačetvrte nedjelje u korizmi. 


1. »Radujem se, kad mi govore: idemo u dom Gospodnji!« 
Danas idemo u crkvu »svetoga križa u Jeruzalemu«. Jeru- 
zalem! Ovdje osjećaju katekumeni, ovdje csjećamo i mi koji 
smo već kršteni, da je sveta zemlja na kojoj stojimo: U Jeru- 
zalemu je Krist umro, pokopan i uskrsnuo. Jeruzalem je kate- 
kumenima više nego sjećanje i uspomena: njima: je to vre- 
menska i prostorna sadašnjost, ovdje je sveta katolička Crkva, 
u koju će po svetom krštenju naskoro stupiti. »Radujem se, 
kad mi govore: idemo u dom Gospodnji!« »Radujte se i na- 
sitite se od obilja vaše utjehe« (ulaz). U svetoj Crkvi izviru 
vode milosti i spasa. Kako je uzvišen taj novi Jeruzalem! U 
starom Jeruzalemu, u sinagogi bila je samo sjena budućih 
dobara, samo zakon, strah i ropstvo; a u Jeruzalemu svete 
Crkve, u Jeruzalemu Novoga Zavjeta postali smo djeca Božja, 
dionici božanske gozbe, braća utjelovljenoga Sina Božjega, 
baštinici neba, djeca »slobodne«, koja je s neba, koja je naša 
majka (poslanica). Koje li sreće što smo stanovnici toga novog 
Jeruzalema! Otud tolika radost na današnji dan: »Radujem se, 
kad mi govore: idemo u dom Gospodnji!« »Ne će se uskolebati, 
koji stanuju u Jeruzalemu« (na stepenicama). 

2. Krist živi i djeluje u Jeruzalemu svete Crkve. Ona je 
ona gora, na koju u današnjem evanđelju uzlazi Gospodin. Za 
njim je pošlo silno mnoštvo daleko od svjetovne buke sela 
i gradova. Ali kako nahraniti toliko mnoštvo? Zato što su išli 
za Kristom u pustinju (u svetom krstu), zato što su se odrekli 
svijeta i svjetovnih naslada, primili su iz ruku Kristovih novi 


kruh, koji svaku slast u sebi ima. Sve ih je nahranio kruhom 
i ribom, slikom svete euharistije. Na visinama žrtvenika kato- 


ličke Crkve priprema se kruh. Zato »hvalite Gospodina, jer je 


«dobrostiv, pjevajte imenu njegovu, jer je blag. Sve što 


htjede, učini na nebu i na zemlji« (prikazanje). 
3. Sam će Isus osobno doći među nas. Mi smo ono silno 
Baur, Rasvijetli se! II. 9 

rmnoštvo, o kojemu govori evanđelje. Mi treba da slijedimo 
Spasitelja, da budemo uz njega. Što smo nekoć na svetom 
krštenju obećali, to treba sada u svetoj Misi da obnovimo: 
Odričem se. Vjerujem u Krista, njega ću slijediti. Ostavimo 
staze grijeha, neurednih naslada i svjetovnih radosti, da 
s Kristom pođemo u pustinju. On će nam jedini biti dosta. 
S Kristom treba da umremo u 'pustinji, da s njime opet 
živimo. To je zadaća i smisao svetoga krsta, a i zadaća svete 
Mise, »Što je (Krist) umro za grijeh, umro je jedamput za- 
uvijek, a što živi, živi za Boga. Tako i vi držite, da ste mrtvi 
grijehu, a živite za Boga u Isusu Kristu Gospodinu našemu« 
(Rim. 6, 10). Ako tako shvatimo smisao pretvorbe, ako se po 
svetoj Misi sve više usavršujemo, bit ćemo sposobni da pri- 
stupimo svetoj gozbi, k svetoj pričesti. Sreću svete pričesti 
treba iskusiti, ali tu veliku i duboku sreću možemo osjetiti 
samo u Jeruzalemu, u svetoj Crkvi: »Jeruzaleme, sazidan si 
kao grad. Tamo se penju plemena Gospodnja (vjernici), da 
slave ime Gospodnje« (pričesna) u sjedinjenju s onim, koji 
k nama dolazi u svetoj pričesti. »Radujte se i nasitite se od 
obilja utjehe vaše.« 


Četvrta nedjelja u korizmi. 
Veseli se, Jeruzaleme! 


Danas je nedjelja poznata pod imenom »Laetare« (Raduj 
se)! Nedjelja radosti u ozbiljno korizmeno vrijeme. Nalazimo 
se na putu kroz pustinju; u postu i molitvi i pokori. Htjeli 
bismo da se očistimo od grijeha i pokvarenosti života, da se 
sa svetom Crkvom obnovimo i da s Kristom uskrsnemo na 
novi život. Danas ćemo malo odahnuti, da promotrimo cilj, 
za kojim još težimo. Naš je cilj Jeruzalem, grad Božji, u 
koji ćemo ući, kad svršimo posao. »Radujem se, kad mi go- 
vore: idemo u dom Gospodnji« u Jeruzalem (na stepenicama). 

l.»Pisano je, da je Abraham imao dva sina, jednoga 
od ropkinje (Agare), a drugoga od slobodne (od Sare) ... To 
je rečeno u slici. Ovo su dva zavjeta. Jedan (dakle Stari Za- 
vjet), na gori Sinaju, koji rađa za ropstvo. A onaj Jeruzalem 

.odozgo, slobodan je, i taj je naša majka.« Jeruzalem je bio 


sveti grad izraelskog naroda. On je među svojim zidovima 
krio sveti hram! U njemu je prebivao Bog. Cijeli je grad 
bio prožet veličanstvenom prisutnosti Božjom. Ovdje su se 
prinosile žrtve. Ovamo su dolazili Izraelci da prinesu svoje 
žrtve, da se zahvale, da dadu zadovoljštinu, da se pomole i da 


. učestvuju u svetoj gozbi. Radi te prisutnosti Božje u svetom 


gradu zvao se zaručnica Božja. Iz Jeruzalema je trebalo da 


“dođe spasenje svima narodima. Zato je prorok s pravom do- 


viknuo gradu: »Laetare Jerusalem — Veseli se Jeruzaleme!« 
I taj odabrani i odlikovani Jeruzalem, ta zaručnica iznevjerila 
še Bogu. Mesija je došao. »Dođe k svojima, ali ga njegovi ne 
primiše!« (Iv. 1, 11). Zaručnica je postala ropkinjom, izgubila 
je slobodu, bila je svezana lancima slova, koje ubija, lancima 
ljudskih naredaba, koje su joj nametnuli književnici i lažni 
revnitelji kao zamjenu za Mojsijev zakon, a prezrela je onoga, 
koji je htio da joj vrati slobodu djece Božje, slobodu svete 
Božje ljubavi. Taj ga je Jeruzalem razapeo. »Njegova krv na 
nas i na našu djecu!« (Mat. 27, 25). Za taj nevjerni Jeruzalem 
vrijede riječi: »Istjeraj ropkinju i njezina sina, jer sin ropkinje 
ne će biti baštinik!« Mjesto Jeruzalema, koji se Bapovjenim 
stvorio je sebi Gospodin drugi, novi Jeruzalem. 


2.»A onaj Jeruzalem odozgo, slobodan je, i taj je 
naša majkal« To je rečeno za samoga Sina Božjega, koji je 
postao čovjekom. Taj novi Jeruzalem njegovo je tijelo, njegova 
vidljiva pojava, njegova zaručnica, koju on ljubi i »za koju je 
sebe samoga predao, da je posveti, da prikaže sebi slavnu 
Crkvu, koja nema ni ljage ni nabora« (Efež. 5, 25 sl.). Ona je 
onaj grad, koji je sagrađen na Kristu, nevidljivom temelju 
našega spasenja i života. Na njemu smo »kao živo kamenje 
uzidani kao kuća duhovna, kao rod izabrani, kao sveti narod 
i puk stečeni. Nekad ne bijasmo puk, a sad smo puk Božji, iz 
tame nas je pozvao u veliko svijetlo« (1. Pet. 2, 4 sl). »Ra- 
dujem se, kad mi govore: idemo u dom Gospodnji«, u dom, 
koji je sazidan na vjeri, na jedinom Bogu i Gospodinu. Ka- 
menje i stijene te žive zgrade sačinjavaju s temeljem, koji je 
Krist, najveće jedinstvo u vjeri, žrtvi, svetim sakramentima i 

ljubavi. Iz sviju naroda i krajeva uzlaze plemena Gospodnja 
k svetoj Crkvi. Ta se duhovna zgrada neprestano nadograđuje. 
Kamenje se vadi iz kamenoloma čovječanstva i u svetom krstu 
biva istesano i uzidano u živi temelj, Isusa Krista, koji je i 
sam živi kamen. Zato smo »sugrađani svetih i Božji ukućani« 
(Efež. 2, 19). U ovoj kući vlada »mir i obilje u njegovim 


utvrdama«. U sakramentu svete euharistije povjerio je Go- | 


spodin svojoj Crkvi obilje svojih dobara, istine, milosti, i ži- 
vota. Svima, koji stanuju u kući svete Crkve, daje kruh euha- 
ristije, da se nasite. Na ovu gozbu »idu plemena, plemena 
Gospodnja« (pričesna), osobito sada u uskrsno vrijeme, kada 
ih crkvena zapovijed obvezuje, da prime svetu pričest. Zato 
»veseli se, Jeruzaleme, Crkvo. Okupite se svi, koji ljubite 
Crkvu. Radujte se u veselju, koji ste bili žalosni, da se nasitite 
od obilja utjehe vaše (od utjehe crkvene)« (ulaz). 

»Jeruzaleme, sazidan si kao grad. Tamo se penju ple- 
mena, plemena Gospodnja, da slave ime Gospodnje« (pričesna). 
Jeruzalem svete Crkve pokazuje gore prema nebeskom Jeru- 
zalemu, Ondje je naš konačni stan, ondje mir i blaženstvo. 
Mir: jer ondje nema ni straha ni bojazni, ondje je vječni pokoj, 
koji se ne može izgubiti, blaženo uživanje Boga, vječna i čista 
ljubav nerazrešivog jedinstva s najvišim dobrom. Ondje je 
punina svakoga blaženstva: iz Boga i Krista izvire ocean 
slave, koji obasjava blažene, prožima ih svojim žarkim sjajem, 
osvijetljuje ih svojim svijetlom i siti nebeskim blaženstvom. 
Kako ću se radovati, kada mi budu na samrti govorili; idemo 
u dom Gospodnji! 

3. Kad su nas nosili na sveto krštenje, ulazili smo u dom 
Gospodnji. Zahvalimo danas za milost svetoga krsta. »Hvalite 
Gospodina, jer je dobrostiv, pjevajte imenu njegovu, jer je 
blag« (prikazanje). 

Mi ćemo ustrajati u svetoj Crkvi, jer je ona naš sveti 
grad Jeruzalem, ona je Kristova zaručnica i naša majka. Ona 
nas vodi u ovo korizmeno vrijeme zemaljskog života u nebeski 
Jeruzalem. 

Sjetimo se danas onih mnogih, koji ne poznaju novi Jeru- 
zalem svete Crkve. Bijednici! Oni nemaju majke, da se kod nje 
nasite od obilja njezine utjehe! 

Molitva. 


Podaj, molimo, svemogući Bože, da odahnemo utjehom 
tvoje milosti, koji stradamo zbog svojih čina. Po Kristu Go- 
spodinu našem. Amen. 


Ponedjeljak iza četvrte nedjelje u korizmi. 
Živi hram. 


Današnjim danom dolazi sve više do izražaja u liturgiji 
motiv Spasiteljeve muke. Sve nas više poziva, da i mi u sebi 
proživljavamo istu muku i smrt. »Možete li piti čašu, koju ću 
ja piti?« (Mat. 20, 22). Da, možemo i hoćemo! Zato smo se 
sakupili u kući četiri svetih okrunjenih mučenika. S njima 
ćemo slijediti Krista, velikog mučenika. Mi ćemo s poniženim, 
prezrenim i raspetim Gospodinom piti kalež muke, da do- 
spijemo do slavnog uskrsnuća. 


1. Isus je pravi Salamon (poslanica). Dvije žene 
dođoše kralju Salamonu. Stanovale su u istoj kući i obadvije 
su imale dijete, a jedna je svoje u snu pridušila. Nato uzme 
mrtvo dijete i položi ga drugoj u krilo, dok je ova spavala. 
Kad se ujutro probudila, opazila je, da mrtvo dijete nije nje- 
zino. Dođoše dakle kralju Salamonu, da on presudi čije je 
dijete. Mudrošću, kojom ga je Bog obdario, riješio je Salamon 
ovu zamršenu stvar i pokazao, koja je prava mati živoga 
djeteta. I dade ga materi njegovoj. To je opet slika! Ove dvije 
žene predstavljaju sinagogu i Crkvu. Sinagoga, Stari Zavjet, 
ne može više spasavati duše, otkad se Krist pojavio: Stari 
Zavjet može ih jedino upropastiti i pogubiti. A Crkva je ona, 
koja duše spasava i otima ih vječnoj smrti. Krist je sudac. 
S križa je povjerio svetoj Crkvi čovječanstvo, duše, koje je 
svojom krvlju otkupio. Zastor se hramski razdrije: Otad Stari 
Zavjet više ne postoji. »Podajte ovoj — Crkvi Novoga Zavjeta 
— živo dijete, i neka se ne pogubi, jer je ova njegova mati!« 
Krist nije samo izrekao, kao Salamon, osudu. On je uzeo na 
sebe križ i pošao u sramotnu smrt, da nam zasluži majku i da 
je snabdjene sa svime, što joj je potrebno, da nas uistinu 

može spasiti. »Poklikni Bogu, sva zemljo, služite Gospodinu 
veselo. Idite pred lice .njegovo s klicanjem: Jer Gospodin je 
sam Bog« (prikazanje). Na svojoj samrti dao nam je majku, 
a po majci život! ' : 

2. Isus je živi hram (evanđelje). Izraelci su sa- 
gradili sebi hram. Gradili su ga četrdeset i šest godina. I sada 
su ga oskrvnuli i obeščastili svjetovnim poslovima u hramskim 
predvorjima. Tada načini Isus sebi bič od užeta i izagna iz 
hrama prodavače i mjenjače. Židovi su se radi toga razbjesnili 
i upitaše Isusa: »Kakav nam (čudesni) znak pokazuješ, da to 
smiješ činiti?« A Isus pokaza na svoju ličnost, na hram svoga 
. tijela i kaza im: Ovo je moj znak: »Razorite ovaj hram, i ja 
ću ga podignuti za tri dana.« Postojala su dva hrama: hram 
od kamena i duhovni hram, koji je Krist. Židovi su oskvrnuli 
hram od kamena i doskora će razoriti hram tijela Kristova. 
Ali Isus će taj hram za tri dana opet podignuti svojim slavnim 
uskrsnućem od mrtvih. Židovi nijesu razumjeli Isusove riječi, 
jer su odlučili da se osvete. Ovaj puta nisu ni apostoli razu- 
mjeli riječi svojega Učitelja, ali oni su šutili i čekali, »i kad 
je uskrsnuo od mrtvih, sjetili su se da im je ovo govorio.« 
Učenici su sve više rasli u nepokolebivoj vjeri i pouzdanju u 
svoga Učitelja, i sve su dublje shvaćali otajstvenu Isusovu 
osobu, dok su Židovi sve više gubili vjeru u Isusa i srce im je 
sve više tvrdnulo. Na Isusovoj se osobi dijele i razdijeljuju 
ljudi, vrijeme i vječnost, nebo i pakao! »Ovaj je postavljen za 
propast i uskrsnuće mnogih«, t. j. svih (Luka 2, 34). 

3.»Razoriteovajhram.« Isus se legitimirao znakom 
svojega križa, jedamput na prvi Veliki petak, i sada dnevno 
kod žrtve svete Mise. Ona je živi prikaz njegove smrti i 
uskrsnuća. Krist se znakom križa legitimirao u povijesti svoje 
Crkve i svojih svetih. Kako će se legitimirati kršćanin? Možda 
zemaljskim blagom, časti i službom, vremenitim uspjehom i 
djelima? Nipošto! »Tko hoće da ide za mnom, neka uzme svoj 
križ svaki dan i ide za mnom« (Luka 9, 23). »S Kristom sam 
razapet na križu« (Gal. 2, 19). To je jezgra kršćanstva! To je 
znak prave Kristove Crkve, kršćanstva, svetih mučenika; na 
njihovom grobu slavimo danas službu Božju. Kako malo 


Utorak: »I bi Gospodin ublažen!« 135 


shvaćamo to kršćanstvo, kako malo po njemu živimo! Da li 
barem ja po njemu živim? 

»Bože, imenom svojim spasi me i krepošću svojom oprav- 
daj me. Bože, usliši moju molitvu, čuj riječi mojih usta« (ulaz). 
Čuj molitvu Spasitelja u Maslinskom vrtu, na stupu bičevanja, 
na križnom putu, na križu! Čuj žarke prošnje svoje Crkve, 
koja s Kristom trpi, koja je s njime progonjena i razapeta. 
Pridružimo se ovim molitvama trpećeg Spasitelja i njegove: 
Crkve. Budimo kršćani, t. j. mučenici. Odrecimo se svega, 
odrecimo se grijeha, strasti i svijeta, da kao njegovi udovi 
budemo s njime i u njemu čista žrtva Ocu. Budimo mučenici 
Božje ljubavi. Strpljivo primimo sve, što nama pošalje ili nam 
oduzme. i . 

Zahvalimo Gospodinu, što nam je dao majku i što nas je 
po svetom krštenju njoj povjerio. Vjerujmo u nju i njoj se 
sasvim predajmo. Neka nas to ne smuti, što je progone i 
kleveću. To je siguran dokaz, da je ona Crkva Krista raspe- 
toga. 


Molitva. 


Podaj, molimo, svemogući Bože, da svake godine izvršujući 
ovu svetu službu ugađamo tebi i tijelom i dušom. 

Molimo, Gospodine, usliši blagostivo naše prošnje i podaj 
pomoć obrane onima, kojima daješ milost, da te mole. Po 
Kristu Gospodinu našem. Amen. 


Utorak iza četvrte nedjelje u korizmi. 
»I bi Gospodin ublažen« 


Lovro, svetac današnjega crkvenoga zbora, svraća naše 
misli na velikoga mučenika u Maslinskom vrtu, na križu. 
»Usliši, Gospodine, molitvu moju i ne prezri prošnja mojih, 
pogledaj me i usliši me. Pun sam žalosti u mom iskušenju, 
smeten sam od vike neprijatelja i od nasilja grešničkog« (ulaz). 
U neizrecivoj muci visi na križu. Kao posrednik između Boga 
i ljudi vlastitom krvlju moli za nas grešnike, za nas nevjerne 
oproštenje. »Neka prestane tvoj gnjev, i utaži se na opačinu 

svoga puka« (poslanica). Spasitelju, koji se za nas na križu 
moli i žrtvuje, pridružila se i sveta Crkva, »Utaži se na 
opačinu svoga puka«, vapije ona pod svetom Misom. »I bi 
Gospodin ublažen.« 


1. Gospodinsemolizanas. U poslanici saznajemo, 


kako je Mojsije boravio četrdeset dana (korizma) na Sinajskoj 
gori. Podno gore sabrao se narod, koji je uz bljesak i grmlja- 
vinu primio deset zapovijedi i načinio si zlatni idol, oko kojega 


je veselo plesao i prestupio svoj zavjet s pravim Bogom. Kad | AB 


je Mojsije sišao s gore, opazio je, što je puk učinio, i u ogorče- 
nju razbije o kamen ploče Zakona. Bog htjede uništiti nevjerni 


naraštaj. »Vidim, da je narod ovaj tvrdoglav, pusti me, da se ' 
raspali moj gnjev na njih, da ih istrijebim« I reče Bog 
Mojsiju: »Od tebe ću načiniti velik narod.« I zauze se Mojsije 


za zaslijepljeni narod: »Zašto se, Gospodine, gnjeviš na tvoj 
puk? Neka prestane tvoj gnjev, i utaži se na opačinu svoga 
puka. I utaži se Gospodin da ne učini proti svojemu puku zlo, 
koje bješe rekao.« U Mojsiju, koji moli za pomilovanje, gle- 
damo u bogoslužju Krista, našega Gospodina. Mi smo onaj 
grešni i nevjerni narod. Po svetom krštenju izveo nas je Go- 
spodin iz zemlje Egipatske, izbavio nas iz ropstva grijeha i 
sotone. Primio nas je u svoje kraljevstvo, blagoslovio nas 
dobrima nadnaravnoga života i učinio djecom Božjom. Ali 
ubrzo smo pošli stramputicom, zašli smo s puta, koji nam je 
svojim naukom i primjerom pokazivao. Privezali smo svoje 
srce na isprazna dobra ovoga svijeta, 1 načinili sebi zlatno 
tele, idol, kojemu se klanjamo i prinosimo žrtve. Bog se 
rasrdio na nas radi tolike zloće i nevjere, Na to je Sin Božji 
sišao k nevjernom puku i rekao Ocu: »Zašto se, Gospodine, 
raspaljuje tvoj gnjev na puk tvoj, koji si izveo iz zemlje 
Egipatske rukom krepkom. Neka prestane tvoj gnjev, i utaži 
se na opačinu svoga puka.« Tako je molio Sin Božji već u 
prvom času svoga utjelovljenja. Tako je molio za svoga ze- 
maljskog života u Betlehemskim jaslicama i u tihom Naza- 
retu. Tako je molio u Maslinskom vrtu, tako na stupu biče- 
vanja, tako i onda, kad ga je njegov ljubljeni narod osudio 
i prezreo. Tako je molio na teškom putu na Kalvariju. Tako 

na križu. Tako još uvijek moli kod Očeva prijestolja, »jer živi 
uvijek kao naš zagovornik« (Hebr. 7, 25). Tako moli danju i 
noću u tišini svetohraništa. »Utaži se na opačinu svoga puka.« 
»Usliši, Gospodine, moju molitvu i ne prezri mojih prošnja, 


. pogledaj me i usliši me.« 


2. Gospodin se žrtvuje za nas. Isus je učio u 
hramu. Neprijateljski prema njemu raspoloženi Židovi rekoše: 
»Kako ovaj znade Pisma, kad nije učio?« I nastala je oštra 
prepirka, dok napokon nisu nastojali da ga uhvate, ali njegov 
čas još nije bio došao. Njegov čas će doći, kad on bude htio. 


“Tada, poslije šest mjeseci, stavit će ruku na njega, uhvatit će 


ga, zatim će ga izvesti pred pristrane suce, predat će ga na- 


. mjesniku poganinu, da ga razapne. On će dragovoljno sve to 


pretrpjeti, samo da nas spasi. Prolijevajući svoju krv molit će: 
»Neka prestane tvoj gnjev, Gospodine, i utaži se na opačinu 
svoga puka«. Isus će se sam zauzeti za svoj narod, on će za nj 
jamčiti svojim životom i svojom krvlju, na križ će ponijeti 
namirnicu, koju ne mogosmo iskupiti, i svojom će krvlju 
platiti cijeli dug. »Neka prestane tvoj gnjev i utaži se na 


* opačinu svoga puka. I utaži se Gospodin, da ne učinj protiv 


svojemu puku zlo, koje bješe rekao.« 

3. Zahvalnim srcem pridružimo se Spasitelju, koji se za 
nas žrtvovao. Pratimo ga na njegovom teškom putu u Ma- 
slinski vrt, u kuću Velikog svećenika i u tamnu izbu, u kojoj 
su ga vojnici zlostavljali. Pođimo u duhu za njim k Pilatu, 
od Pilata k Herodu, od Heroda opet k Pilatu. Proživimo u sebi 
bol, koju je podnio, kad su na Pilatove riječi: »Evo čovjeka!« 
odgovorili: »Raspni ga!« Običnog zločinca Barabu biraju mjesto 
Krista. Pođimo na mjesto groznog bičevanja i krunjenja 
trnovim vijencem. Uzađimo s njime na Kalvariju, da s njime 
pretrpimo strašnu muku. Žrtvujući se molio je: »Utaži se na 
opačinu svoga puka, I utaži se Gospodin« radi smrti svoga 
Sina, našega Spasitelja i moćnoga posrednika. Njemu du- 
gujemo sve! | i 

Još se uvijek Krist dnevno žrtvuje Ocu na našim žrtveni- 
cima s istom željom, da nas nevjernike i grešnike izmiri 
s Ocem i zadovolji za grijehe, kojima Boga dnevno vrijeđamo. | 

Sveta je Misa otajstveno obnavljanje njegove muke i smrti na 
križu, u kojoj nam se daju milosti stečene i zaslužene na 
križu, U žrtvi svete Mise moli Krist: »Neka prestane tvoj 
gnjev. I utaži se Gospodin, da ne učini proti puku svojemu 
zlo, koje bješe rekao.« Prihvatimo sa svećenikom kalež s pre- 
svetom krvi, pružimo ga prema nebu i recimo: »Neka pre- 
stane tvoj gnjev, i utaži se na opačinu svoga puka.« »Oprosti 
nam dugove naše, i ne uvedi nas u napast, nego izbavi nas od 
zla, od grijeha, od nepripravnosti, od nepostojanosti, od zle 
smrti.« p ' 

Isus se moli i žrtvuje za nas, ali ne zato da nas riješi 
posla, ne zato da i dalje griješimo, nego da upoznamo zloću 
svojih grijeha, da ih se ostavimo i činimo za njih pokoru. 


Molitva. 


Molimo, Gospodine, da nam obdržavanje ovoga svetoga 
posta bude prirastom pobožnog života i neprestanom pomoći 
tvoje milosti. 

Smiluj se, Gospodine, puku svome i pomiren dopusti, da 
od teških boli i nevolja svojih odahne. Po Kristu Gospodinu 
našem. Amen. 


Srijeda iza četvrte nedjelje u korizmi. 
»Ja sam svijetlo svijeta!« 


Danas ćemo pratiti krštenike u baziliku svetoga Pavla 
apostola naroda, Ondje su imali strogi ispit, o kojem je za- 
visilo, da li će biti pripušteni svetom krstu. Ako bi sretno po- 
ložili ispit, obavio bi se nad njima obred »otvaranja ušiju«: 
Iz ruke svete Crkve primili bi evanđelje, vjerovanje i Očenaš. 
Obnovimo uspomenu na naše sveto krštenje. 

i 1. »U ono vrijeme prolazeći Isus vidje čo- 
vjeka slijepa od rođenja« Slijepac od rođenja! Vječna 
tama! Bez očiju, bez svijetla. Takav slijepac nema pravu ni 
potpunu predodžbu o svijetu. Mnogo toga ne će u životu ni- 
kada spoznati. Bijedna li čovjeka! »I vidje ga Isus, koji je 

svijetlo svijeta!« Od sline i praha načini kal i pomaza kalom 
oči slijepcu. Zatim mu zapovijedi: »Idi, operi se u ribnjaku 
Siloam. Slijepac posluša, otide, opere se 1 dođe gledajući.« 
Mi smo taj slijepac od rođenja! Radi istočnog grijeha bili smo 
u potpunoj tami, bili smo slijepci bez ikakvog božanskog 
svijetla. U to je prošao Isus. Sagnuo se k nama i poslao nas 
u kupku svetoga krštenja. U vodama svetoga krsta progledali 
smo. 'Osvanuo nam je novi svijet kao slijepcu, koji je ne- 
nadano progledao. Više nego što je naravno oko i oko na- 
ravne spoznaje, jest oko istine i oko vjere, koje u sakramentu 
svetoga krsta dobivamo. Okom vjere čitamo misli i ideje 
samoga Boga. Okom vjere gledamo istinu i znademo odgo- 
voriti na sva životna pitanja, o kojima zapravo i sve ovisi. 
Znademo: zašto smo, otkuda smo i kamo idemo. 

2. »Kadna vama pokažem svetostsvoju, t. j. 
kad se budete k meni obratili, izlit ću na vas čistu vodu 
(krštenje), da se očistite od svih mrlja (grijeha). I dat ću vam 
novo srce i usadit ću u vas novi duh i uzet ću iz vašeg tijela 
srce kameno i dat ću vam srce živo. I usadit ću u vas moj 
duli i učinit ću, da pođete putem zapovijedi mojih i da vršite 
i čuvate moje odredbe. I nastavat ćete zemlju, koju sam dao 
vašim ocima (nebo) i bit ćete mi puk izabrani, a ja ću vam 
biti Bog« (poslanica). Eto, to je novi čovjek, slijepac, koji je 
ozdravio i progledao, to je kršćanin! To bih morao biti ja! 

3. »Ja sam svijetlo svijeta.« Kao što je sunce uzrokom, 
da se u proljeće od sna budi cvijeće, tako su isto njegove 
tople zrake uzrok, da se pokrene sva gamad iz svojih tamnih 
skrovišta. Jedva je Isus ozdravio slijepca od poroda, već su 
se pojavili neprijatelji i klevetnici. Međutim, izliječeni se nije 
uplašio. S divnom prostodušnošću i s neustrašivom otvorenošću 
zahvalno i radosno priča o svome ozdravljenju svima, koji su 
htjeli slušati. Jesmo li mi pokazivali uvijek takvu zahvalnost? 

Kako je simpatičan taj slijepac od rođenja! On je divan 
primjer Spasiteljeva milosrdnog srca. Bio je prosjak, izagnan 
iz ljudskog društva, a ipak junak! On je priznao Krista, postao 
apostol istine i radi toga njegov učenik! Farizeji su ga izbacili 
iz Sinagoge, jer se zauzeo za Krista. Bio je ekskomuniciran. 

Radi te neobične vjernosti uzeo ga je Krist pod svoje okrilje 
i smilovao se nesretnom prognaniku: »Vjeruješ li ti u Sina 
Božjega? Odgovori on: Tko je, Gospodine, da vjerujem u 
njega? Reče mu Isus: I vidio si ga, i koji govori s tobom, onaj: 
je. A on reče: Vjerujem, Gospodine. I pade ničice i pokloni 
mu se.« 

»Blago narodu, kojemu je Gospodin Bog njegov, narodu, 
koga je Gospodin izabrao za svoje nasljedstvo. Gospodnjom su 
riječju nebesa utvrđena i duhom ustiju njegovih sva vojska 
njihova« (na stepenicama). Taj Bog izabrao nas je u svoje 
nasljedstvo! »Blagosivajte narodi Gospodina Boga našega i 
razglasujte njegovu slavu. On je mojoj duši darovao (u svetom 
krstu) život i nije dao da mi se omaknu noge« (prikazanje). 

U pričesnoj molitvi pjeva Crkva: »Načini Gospodin kal od 
sline i pomaza oči moje, otišao sam i oprao se i progledah, i 
povjerovah Bogu.« »Progledah i povjerovah«, to je plod svete 
pričesti. I u nama bi morao biti plod svete pričesti: da pro- 
gledamo. 


Molitva. 


Bože, koji po postu daješ pravednicima nagradu njihovih 
zasluga, a grešnicima oproštenje, smiluj se onima, koji te po- 
nizno mole, i podaj, da ispovijed naše krivnje uzmogne slijediti 
oproštenje grijeha, 

Čuj, milosrdni Bože, ponizne molbe naše, te učini, da 
molimo samo ono, što je tebi ugodno, da nam tako možeš do- 
pustiti, što želimo. Po Kristu Gospodinu našem. Amen. 


Četvrtak iza četvrte nedjelje u korizmi. 
»Mladiću, kažem ti: Ustani!« 


U crkvi svetoga Martina, uskrisitelja mrtvih, promotrit 
ćemo danas, kako je prorok Elisej oživio sina žene Sunamke 
(poslanica), a Krist sina udovice iz Naima (evanđelje). »Tražite 
Gospodina i njegovu moć, tražite vazda njegovo lice« (ulaz), 
njegovo milosrđe, njegovu milost. 

1. Isus dolazi sasvojim učenicima u Naim. 
Na vratima gradskim sreo je mrtvačku povorku. Iznosili su 


. mrtvaca, jedinca sina matere udovice, njezinu utjehu i nadu, 


a ona je teturala za lijesom. Kad je pogleda Gospodin, sažali 
mu se i reče joj: »Ne plači!« I pristupi, dotače se nosila, a 
nosioci stadoše. Tada on reče: »Mladiću, kažem ti: Ustanil!« 
On mu je život dao, on ga sada opet i vraća. Isus samo pomaže, 
razvešeljuje i usrećuje! Kako je dobar! Izgleda, da je došao 
slučajno, ali to se samo tako čini. On je došao da bude Spa- 
sitelj, pomoćnik, uskrisitelj. 

2, U onom, što se u davnini dogodilo, gleda 


liturgija živu sadašnjost. Mi smo onaj mrtvi sin Sunamke, 


mrtvi mladić iz Naima, mi smo svojim mnogim grijesima za- 
služili smrt i pakao. I već smo ležali na odru. Oni, koji su nas 
na odru nosili, da nas pokopaju u paklu, bili su naša ne- 
uredna požuda, naša lijenost u stvarima vlastitoga spasenja; 
bile su naše strasti, naša oholost, naša pohlepa, naše samo- 
ljublje; bio je svijet, tijelo i đavao. Žalosne li pogrebne po- 
vorke! Sve mladež, koja bi trebala da živi, a mrtva je. Plačući 
ide iza lijesa majka, sveta Crkva. Ona znade, da su mnogi 
duševno mrtvi, da su mnoga njezina djeca, koju je rodila za 
život, mrtva. Mnogi, koje je trebala privesti u vječni život, 
izabrali su smrt, put grijeha i propasti. Zato žalosna stoji kod 
mnogih mrtvačkih lijesova. I u to dolazi Krist i videći 
majku kako plače, sažali mu se. »Ne plačil« U sakramentu 
pokore — osobito u uskrsno vrijeme —-pristupa duhovnim 
mrtvacima, i onaj koji je bio mrtav ustaje; ostavlja put grijeha 
i neprijateljstva Božjega i vraća se svojoj majci. To je uskrsna 
radost svete majke Crkve. 

3. Toliko mogu molitve i suze majke Crkve! Oproštenje, 
milost obraćenja i pokore dobivamo samo po majci Crkvi, koja 
moji, žrtvuje i čini zadovoljštinu. Sveti Ambrozije kaže: »Ona 
oplakuje svako dijete kao da je njezino. Ona bolna trpi, kad 
vidi, kako joj djeca umiru od grijeha.« Suze i molitve majke 
Crkve nisu uzaludne. Potpuno se možemo pouzdati u suze 
svete Crkve, kad molimo za svoje mile, koji su zašli s pravoga 
puta. Grijeh i udaljenje od Boga jest smrt. Zanijemila su usta: 

ne otvaraju se više na molitvu i hvalospjev Bogu. Oči su 
ukočene: ne gledaju više Boga nego samo što je stvoreno, i 
stvorenju kao svome idolu govore: »Ti si moj otac, ti si moj 
bog i sve moje!« Ukočene su ruke: ne rade više za Boga nego 
protiv njega. Mrtve su noge. Upravljaju nas samo na put 
propasti. Tu još može pomoći jedino Bog, uskrisitelj mrtvih. 
Što je učinio Bog, da nas opet oživi? Uzeo je na sebe ljudsku 
narav i u svemu nam je postao jednak osim u grijehu (Hebr. 
4, 15). Kao drugi Elizej stavio je svoja usta na naša usta, oči 


svoje, ruke i noge na naše oči, ruke i noge. On, koji je život, 


zaodjeo se u smrtnu odjeću, samo da opet oživimo. Naši su 
udovi opet sveti, naša usta opet pjevaju hvalu Bogu, naše oči 


opet gledaju spasenje, naše ruke opet rade na slavu Božju, 


noge opet stupaju putem Gospodnjim. A duša kliče svom 
snagom: »Veliča duša moja Gospodina, i sve, što je u meni, 
sveto ime njegovo« (Ps. 102, 1). Isus je novi Elizej. Kako mu 
moram biti zahvalan! 

Crkva plače radi grešnika! S majkom treba da plaču i 
djeca za onom braćem, koju nose napolje u lijesu, da ih sa- 
hrane u paklu. Dijelimo s majkom bol i molimo se za grešnike 
i pokornike. Imajmo samilosti s nesretnim žrtvama grijeha, 
prevare i zaslijepljenosti. 


Molitva. 


Podaj, molimo, svemogući Bože, da nas, koje svečani post 
trapi, razveseli sveta pobožnost, te svladavši tjelesne težnje 
lakše dostignemo nebeske. 

Bože, koji upravljaš i poučavaš svoj narod, odagnaj 
grijehe, koji ga napadaju, da bude vazda tebi prijatan i tvojom 
zaštitom bezbijedan. Po Kristu Gospodinu našem. Amen. 


Petak iza četvrte nedjelje u korizmi. 


»Ja sam uskrsnuće i život.« 


Radosna srca polazimo danas u crkvu svetog Euzebija, 
koja se nalazi na velikom groblju staroga Rima. Pred našim 
se očima javlja Krist, gospodar smrti i groba, kako oživljava 

mrtve. Njemu kličemo u ulazu: »Bila ti prijatna razmatranja 
moga srca, Bože, pomoćniče moj i otkupitelju moj!« Ti si i 
mene oživio od smrti, od grijeha, ti ćeš me na sudnjem 
danu oživiti zauvijek. »Nebesa (oni, koji su od smrti grijeha 
uskrnuli na život milosti i slave) naviještaju slavu Božju 
(Kristovu), i nebeski svod (koji su se spasili na zemlji ili u 
nebu) ljepotu djela ruku njegovih«, čudesna djela, uskrisenje 
mrtvaca (Ps. 18, 2). 

1. Isus je uskrisio Lazara na život. To je: 
jedno od najvećih čudesa, koje je učinio za svoga zemaljskog 


“života. Mi stojimo pred tim čudom zapanjeni. Sveti Augustin 


ima pravo, kad kaže: »Kad promotrimo, tko je učinio to čudo, 
moramo se više veseliti nego li se čuditi. Onaj, koji je uskri- 
sio mrtvog čovjeka, to je isti onaj, koji ga je i stvorio, naime 
Sin Božji. Kakvo je to čudo, ako onaj uskrisuje mrtvaca, koji 
dnevno oživljava toliko mnoštvo? Kad bi samo htio, mogao 
bi u jednom času uskrisiti sve mrtve: to će međutim i učiniti 
na sudnji dan. Ide čas, u koji će svi, koji su u grobovima, čuti 
njegov glas, kao sada mrtvi Lazar, i izići će iz svojih grobova 
(Iv. 5, 28). Ovim čudom na Lazaru htio nas je pripraviti na 
ono veliko čudo, kad ćemo svi uskrsnuti na život a ne na 
propast. Isus je veliki čudotvorac, uskrisitelj mrtvih. Što je 
učinio na Lazaru, to je učinio jedamput na nama u svetom 
krstu, i mnogo puta u sakramentu pokore. Kod primanja 
svete pričesti daje našemu tijelu klicu uskrsnuća.« »Ja sam 
uskrsnuće i život, koji vjeruje u me živjet će, ako i umre.« 

2. Isus uskrisuje duševne mrtvace. »Isus, 
kad vidje sestru Lazarovu, gdje plače, bijaše u duši duboko 
potresen i reče: Gdje ste ga sahranili? Rekoše mu: Gospodine, 
dođi i vidi! I proplaka Isus. Tada su Židovi govorili: Gle, 
kako ga je ljubio!« Sveta liturgija vidi u tome sliku i uspo- 
redbu. Zašto je Gospodin proplakao i zašto se žalostio? I opet 
nam odgovara sveti Augustin: »Jer je mrtvac, koji je već 
četiri dana ležao u grobu, slika grešnika, koga tišti teret 
grijeha. Time pokazuje, da se moraš i ti žalostiti, ako tebe 
tereti veliki teret grijeha. Ako priznaš svoju krivnju pa kažeš: 
ovo sam učinio, i Bog mi se smilovao: to sam uradio, i Bog 
me je poštedio: pokršten sam a ipak sam sagriješio, što da 

učinim, kamo da idem, kuda da se sakrijem? Ako ovako ras- 
kajano govoriš, tada Spasitelj uzdiše i želi da se i tebi smi- 
luje. »Gdje ste ga sahranili?« On sve znade, pa zašto onda 
pita? Da nas pouči: »Ne poznajem vas!« Toliko nas je grijeh 
iznakazio, uništio i pogrdio. Postali smo kao odvratna lješina, 
koja se već raspada. »Dođi i vidil« I kad vidi našu bijedu, 
naš grijeh, tada proplače! »Gle, kako ga je ljubiol« Tada 
pristupa po sakramentu svetoga krsta, po sakramentu pokore 
grešniku i zapovijeda: »Iziđi napolje!« Raskini sa smrti, s gro- 
bom i raspadanjem, ostavi grijeh i opačinu. »Iziđi napolje«, 
i živi životom milosti, životom djece Božje. To je uskrisenje 
mrtvog u svetom krstu i u sakramentu pokore. U grijehu 
»poniženi ćeš narod spasiti, Gospodine, jer tko je Bog osim 
tebe« (prikazanje). 

3. Današnji je dan dan iskrene zahvale za uskrisenje od 
mrtvih, t. j. za neprocjenjivu milost svetoga krsta i sakra- 
menta pokore. 

Vruće se pomolimo danas za katekumene, a napose za one 
mnoge nesretnike, koji su po grijehu izgubili život duše. Mo- 
limo Gospodina, da im se smiluje, da ih uskrisi iz groba gri- 
jeha i da obave uskrsnu ispovijed, da im udijeli jakost, da 
već jednom odlučno izađu iz groba, i da odsad žive po svi- 
jetlu vjere. Mnogo se moramo moliti i trpjeti. 

Odlučimo danas čvrsto: »Ajdemo i mi da umremo s nji- 
me!« Ovako ćemo govoriti s apostolom Tomom u evanđelju, 
jer ćemo samo toliko živjeti, koliko budemo s njime umrli. 
To je svrha svetoga krsta. To je svrha svagdanje svete Mise: 
žrtvovati se sa Spasiteljem, koji se žrtvovao, umrijeti svemu, 
što nije Bog. To je uopće i svrha kršćanskog; života: »Tako i 
vi držite, da ste mrtvi grijehu, a živite za Boga u Isusu Kristu« 
(Rim. 6, 11). To od nas traži napose sveta korizma. 


Molitva. 


Bože, koji svijet obnavljaš neizrecivim tajnama (muke, 
smrti i uskrsnuća Gospodnjega) podaj, molimo, da Crkva tvoja 
postigne (duhovne) vječne ciljeve i da ne bude lišena vreme- 
nite pomoći. ' a. 

Daj, molimo, svemogući Bože, da mi, koji smo sebi svi- 
jesni svoje nemoći, te se zato uzdamo samo u tvoju snagu, 
uvijek uživamo tvoju zaštitu. Po Kristu Gospodinu našem. 
Amen. 


Subota iza četvrte nedjelje u korizmi. 
»Dođite k svijetlu!« 


Danas je radosni dan. Krštenici su se sakupili u svetištu 
velikoga biskupa svetog Nikole. Danas je ispit za sveto kršte- 
nje. Na.njih je upravljen poziv: »Dođite k vodi (svetoga krsta) 
vi, koji žeđate. Dođite i pijte s veseljem« (ulaz). Što će oni 
naći u svetom krstu, u kršćanstvu, u Crkvi? 


1. U svetom krstu nalazimo Gospodina i 
pastira naših duša (poslanica). »Ovo govori Gospodin (Spasi- 
telju Kristu): U dan spasenja (kad si izvršivao djelo otkuplje- 
nja, u muci) pomogoh ti: i sačuvah te, i dadoh te, da budeš 
Zavjet narodu, da oživiš zemlju, i zadobiješ opustjelo nasljed- 
stvo.« Otac je predao svome utjelovljenom Sinu cijelo čovje- 
čanstvo, napose pogane, ne da sudi svijet, nego da ga spasi 
(Iv. 3, 16). Spasitelj, koga je Bog poslao, k sebi poziva sve 
nas. »Iziđite sužnji, prosvijetlite se, koji ste u mraku, Oni će 
pokraj putova pasti, i paša će im biti po svim ravnicama. Ne 
će gladovati ni žeđati, i ne će ih biti žega ni sunce: jer će 
vladati njima onaj, koji im je milostiv, i na izvorima vode 
napojit će ih. Evo! ovi će iz daleka doći, a gle: oni od sjevera 
i od mora, a drugi od zemlje južne. Jer Gospodin utješi svoj 
puk, i smilova se svojim bijednima.« Smilovao se nama, po- 
ganima! Smilovao se iz ljubavi. »Može li žena zaboraviti svoje 
dijete, da se ne smiluje čedu svoje utrobe? Pa da ga ona i 
zaboravi, ja ipak ne ću zaboraviti tebe.« Bez naših zasluga 
darovao nas je i povjerio u svetom krštenju svome Sinu, na- 
šemu Otkupitelju. On je dobri pastir, koji nas pase. On je 
kruh života, izvor žive vode (krsta i euharistije). Stoga pođimo 
'K Isusu, dobrom pastiru! »Tebi je, Gospodine, prepušten siro- 
mah (to smo mi), ti pomažeš brzo siroti« (na stepenicama). 
»Pjevajte nebesa, raduj se zemljo, jer Gospodin utješi svoj 

puk i smilova se svojim bijednima« (poslanica). Smilovao se 
svojemu puku u sakramentima krsta, pokore i euharistije. 
»Gospodin je tvrđava moja, utočište moje i izbavitelj moj, 
u njega se uzdam« (prikazanje). 

2. »Ja sam svijetlo svijeta (sunce), Tko ide za 
mnom, ne će hodati u tami, nego će imati svijetlo života.« 
Kako su nesretni oni, koji po krštenju još nijesu došli k Isu- 
su! Kako su nesretni, koji su poslije krštenja ostavili svijetlo, 
Krista, svojim grešnim životom! Oni hodaju u tmini, u noći, 
kao Židovi iz današnjeg evanđelja, koji su ostavili svijetlo. 
Oni ne mogu podnijeti svijetla i htjeli bi ga ugasiti. »Ali još 
nije došao njegov čas!« Svijetlo se sve više udaljuje od njih. 
Oni hodaju u tmini. Još kratko vrijeme, i oni će u svojoj za- 
slijepljenosti zatražiti od poganskog namjesnika, da mogu 
Svoga Mesiju razapeti na križ. Pred poganskim sucem i pređ 
cijelim svijetom zabacit će onoga, za kojim su živo čeznuli 
njihovi pređi, koga su proroci navijestili i prorekli prije mnogo 
stoljeća; zabacit će onoga, na koga se odnosio sav njihov vjer- 
Ski život, obredi i žrtve u jeruzalemskom hramu. »Ne ćemo 
ovoga nego Barabu! — A šta hoćete da učinim s tim, što ga 
zovete kraljem židovskim? — I oni su vikali: Raspni ga, 
raspni! Krv njegova na nas i na djecu našu!« »Oni hodaju u 
tmini«, u zaslijepljenosti, 

Sveti Pavao piše: »Ja im svjedočim, da imadu revnost za 
Boga, ali ne po pravom razumijevanju. Jer ne poznajući pravde 
Božje i tražeći da svoju pravdu (svoje djelovanje i nastojanje) 
postave, nisu se pokorili pravdi Božjoj«, koju dobivamo po 
vjeri u Isusa Krista i po djelima, koja činimo radi vjere u 
Isusa (Rim. 10, 2). »Što je tražio Izrael, ono nije zadobio: samo 
izabrani su zadobili, a ostali su otvrdnuli, kao što je napisano: 
dade im Bog duha ukočenosti: oči da ne vide i uši da ne čuju, 
sve do današnjega dana« (Rim. 11, 7). Ima li veće nesreće za 
koji narod, za čovječanstvo, za dušu, od ove duhovne zasli- 
jepljenosti? Da ne gledamo više Boga, da ne gledamo više 
Krista, svijetlo, da hodamo u tami! Oholost i pouzdanje u 


vlastitu pravdu i djela, pouzdanje u vjernost prema Mojsi-: 


jevu zakonu zaslijepilo je Izraelce. Nijesu vidjeli svijetlo, 
sunce; nijesu vidjeli Krista! 

3. »Ja sam svijetlo svijeta!« Izrael je prezreo svijetlo i 
ono je došlo k nama, koji smo pozvani između pogana. Po sve- 
tom krstu, po pripadnosti Kristu i svetoj Crkvi »izbavio nas 
je od tamne vlasti i premjestio u kraljevstvo svojega ljube- 
znoga Sina; u njemu imamo otkup, oproštenje grijeha. I on 
je glava tijela Crkve, ta on je prvenac, prvorođeni od mrtvih« 
(Kol. 1, 13 sl). S njime smo združeni i živo povezani. »Ja 
sam svijetlo svijeta«, sunce istine i pravde (svetosti). 

Da li hodamo u svijetlu? Nije dosta što smo pokršteni! 
Mi moramo i živjeti po svetom krstu. U svome životu moramo 
bez prestanka govoriti: abrenuntio — odričem se svega, što 
se Bogu protivi ili nije za njega, i vjerujem: u Boga, u Kri- 
sta, u svetu Crkvu, u uskrsnuće od mrtvih i u vječni život. 
Zato što vjerujem, zato ljubim Boga i njegov zakon svim srcem 
svojim, svom dušom svojom i svom snagom svojom. A koji 
je siguran znak, da hodam u svijetlu? »Koji govori, da je u 
svijetlu, a mrzi na brata svojega, još je dosada u tami. Tko 
ljubi brata (bližnjega) svojega, u svijetlu ostaje i sablazni u 
njemu nema. A koji mrzi na brata svojega, u tami je, iu 
tami hoda, i ne zna kuda ide, jer mu tama zaslijepi oči« (Iv. 
2, 9 sl). Kad budemo danas primili svetu pričest, priznajmo 
zahvalno: »Gospodin je moj pastir, i ničim ne oskudijevam, 
on me odmara na zelenom pašnjaku; on me vodi na tihu vodu 
i krijepi moju dušu« (pričesna). 


Molitva. 


Molimo, Gospodine, da po tvojoj milosti naša pobožnost 
bude djelotvornom, jer će nam tek tada koristiti naš post, 
kad bude prijatan tebi. ' 

Bože, koji se onima, što se u te ufaju, radije smiluješ 
nego da se na nje ljutiš, daj, da dostojno oplakujemo zlo, 
koje počinismo, te uzmognemo zadobiti milost tvoje utjehe. 
Po Kristu Gospodinu našem. Amen. 


III. TEMPUS PASSIONIS — DOBA MUKE. 


Uvod. 


Počinje novo doba korizmenog vremena. Od sedamdeset- 
nice nastojali smo da očistimo i posvetimo svoje biće i da 
kreposno živimo. To je bila svrha liturgije u ovo sedam tje- 
dana: Da obuzdamo sjetila i strasti, da se odričemo, da po- 


.stimo, molimo i da dijelimo milostinju te budemo spremniji 
. za ono veliko, čime ćemo se odsad baviti. »Blago čistima u 


srcu, jer će vidjeti Boga«, božanske i uzvišene dogođaje, koje 
ćemo gledati u ove dvije sedmice prije Uskrsa. 

Od današnjega dana promatrat ćemo samo i u prvom 
redu smrt i uskrsnuće Gospodina Isusa Krista. Slaveći otaj- 
stva muke i smrti Kristove treba da se potresemo i skrušimo. 
To je najbitniji zadatak ovog vremena, jer ćemo na taj na-, 
čin postati dionici onih uzvišenih dobara, koja nam se u 
punoj mjeri pružaju. 

U središtu liturgije nalazi se sveti križ. Sada treba da 
cijenimo, da razumijemo i ljubimo križ, kako ga je Spasitelj 
ljubio. Jer s križa dolazi spas cijelom čovječanstvu. Sa drveta 
u raju došla je s mrt, a s drveta križa dobivamo život. Na 
drvetu u raju pobijedio je sotona čovjeka, a po drvetu križa 
bio je pobijeđen po Kristu Gospodinu našem (predslovlje 
sv. križa). Ali ne samo da moramo ljubiti križ Kristov, nego 


* štoviše, u križu Kristovu treba da razumijemo, cijenimo i 


ljubimo svoj križ, muke i gorčine života! To je sada naša 
zadaća. »Ako tko hoće da ide za mnom, neka se odreče sa- 
moga sebe, uzme svoj križ i slijedi me. Tko hoće da spasi svoj 
život, izgubit će ga; a tko izgubi svoj život radi mene, naći 
će ga« (Mat, 16, 24). »Sve ovisi o križu i o tom, kako ćemo 
umrijeti; nema nam drugoga puta k životu i k pravom unu- 
tarnjem miru, osim puta svetoga križa i svagdanjega tra- 
pljenja samoga sebe. I što je tko više umro sebi, to više po- 
činje živjeti Bogu. Da je bilo što bolje i korisnije za spasenje 
ljudsko, nego što je trpljenje, Krist bi svakako riječju i pri- 
mjerom bio to pokazao« (Nasljeduj Krista, II. knjiga 12. 
poglavlje). 


Sveta Misa Gluhe nedjelje. 


1. S današnjom nedjeljom sve više promatramo Krista u 
muci i smrti na križu. Crkva se uživljava u njegcvu muku 
i smrt i nastoji, da s njime ćuti i osjeća. Ona sakriva svoj 
nakit, križeve i slike; kod službe svete Mise izostavlja svaki 
»Slavaocu«. U brevijaru (časoslovu) prekida neprekidno čita- 
nje odlomaka iz Mojsijevih knjiga Svetoga Pisma, i umjesto 
njih se pojavljuje prorok Jeremija, uzor trpećeg Spasitelja. 
»Izbavi me iz ždrijela lavljega«, ovako neprestano moli i vapi 


sveta Crkva. Ona s ljubavlju proživljava muku i smrt Spasi- , 


.teljevu. Takvim duševnim stanjem treba razumjeti i proži- 
vjeti misnu liturgiju Gluhe nedjelje i Velikog tjedna. 

Ulaz nam već pokazuje Krista, Velikog svećenika, na pod- 
nožju Kalvarije; mi smo svjedoci njegove vruće molitve i 
njegove duboke potištenosti: »Sudi mi, Bože, i vodi parbu 
moju protiv bezbožnog naroda«, koji me želi upropastiti. Ali 
mi nismo samo svjedoci Kristove borbe, mi se, štoviše, osje- 
ćamo jedno s njime, mi se zajedno sa cijelom njegovom 
Crkvom identificiramo  (poistovjetujemo) s njime; njegova 
tjeskoba naša je tjeskoba, njegova molitva naša je molitva. 


»Gospodine, smiluj se!« snažan je vapaj Krista i njegove: 


Crkve, koji se zajedno s molitvom diže prema nebu. 

2. Krist nastupa teški put svoje žrtve. On ne stupa pred 
Boga, kao Veliki svećenik Staroga Zavjeta, s krvi životinja, 
s tuđom krvi, nego u veliko-svećeničkom uresu svoje vlastite 
krvi, koju je do posljednje kapi prolio. On žrtvuje sebe, kao 


neokaljani i sveti žrtveni dar, kao žrtvu, koja je izmirila Oca 


s ljudima, i stvorila novo ljudstvo. Njegov je put težak, put 
muke i duševne tjeskobe. U ovoj tjeskobi moli Spasitelj, a 
s njime molimo i mi dirljive riječi zavlake i na stepenicama: 


»Gospodine, izbavi me od mojih neprijatelja!« A u evanđelju ' 


čitamo, kako su ga opkolili, kako ga potvaraju i pogrđuju; 
već su »podigli i kamenje, da ga bace na njega«. »A Isus se 

sakri i izađe iz hrama.« To je bio znamenit dogođaj. Krist 
ostavlja sinagogu, koja je prezrela i odbacila njegovu ličnost 
i njegov nauk, i dolazi k Crkvi Novoga Zavjeta. Ona sluša 
njegove riječi i zato je postala dionicom njegova života: 
»Tko održi moju riječ, ne će umrijeti nikadal« Sveta Crkva, 
mi koji ju sačinjavamo, držat ćemo njegovu riječ, a tu svoju 
odluku potvrdit ćemo u iskrenom »Credo — vjerujem«. Hoću 


da živim prema onome, što vjerujem. »Dopusti sluzi svome, 


da živi i drži riječi (zapovijedi) tvoje« (prikazanje). 

3. Sada će na našem žrtveniku obnoviti zbiljski, i ako 
na nekrvni i otajstven način, svoju smrt. Pođimo za njim. 
Pratimo ga na putu na Kalvariju, ako i ne više povijesno, a 
ono ipak zbiljski na otajstven način. Primimo ga i pozdravimo 
radosna srca, kao svoj čisti, sveti i neokaljani žrtveni prinos, 
koji ćemo prikazati Bogu mjesto sebe, kao žrtvu hvale, kla- 
njanja, prošnje i zadovoljštine. Ali učinimo i mi svoje. Ne- 
mojmo da se samo on Ocu žrtvuje. Po njegovu primjeru 
pođimo i mi u smrt i s »vlastitom krvlju uđimo u svetinju« 
pred lice Božje. Kao što nestane substancije (biti) kruha i 
vina, tako treba da i u nama prestane stari čovjek, jer smo 
s Kristom jedna žrtva. Obucimo novoga čovjeka, koji će ži- 
vjeti samo za Boga. Mi smo žrtvovani, pripadamo Bogu, uz- 
dignuti smo u Božji svijet; s Kristom razapeti mrtvi smo gri- 
jehu i svakoj nepravdi. Kao novi ljudi ostavit ćemo svetu 
Misu. Po Kristu smo stupili s Bogom u tijesnu vezu. Rado- 
sna srca i s pouzdanjem djeteta molili smo s Kristom svoj 
Cčenaš, izljev djetinje ljubavi i pouzdanja prema Ocu. »Kruh 
naš svagdanji daj nam danas« Kako nam ne bi bio Bog 
milostiv u ovim svečanim časovima, kad smo mu se u Kri- 
stovoj žrtvi tako približili. U svojoj očinskoj dobroti dao 
nam je Bog svoga jedinorođenoga Sina, zalog svoga prija- 
teljstva i očinske ljubavi, izvor svake dobrote, a u njemu svoj 
božanski život. »Ovo je tijelo moje, ovo je krv moja. Ovo 
činite na moj spomen« (pričesna). Pouzdano se nadamo, da 
će se na nama ispuniti riječi evanđelja: »Tko održi moju 
riječ, ne će umrijeti nikada.« 

Gluha nedjelja. 
, Velikisvećenik. 
»Judica me — Sudi mi, Bože, i vodi moju parbu protiv 
bezbožnog naroda, izbavi me od nepravednih i lukavih ljudi, 


jer ti si, Bože, krepost moja« (ulaz). »Izbavi me od mojih 
neprijatelja, Gospodine. Napadali su na me od moje mladosti. 


Na mojim leđima kovali su grešnici, produžiše svoje nepravde,“ 


no pravedni Bog skrši šije grešnicima« (zavlaka). Ovim va- 
pajem čita sveta Crkva misli svoga božanskog Zaručnika. 
Ona duboko osjeća njegovu tjeskobu i njegovu muku. On se 
nalazi upravo pred svojom velikom mukom; već je izručen 
vlasti svojih neprijatelja. 

i. »Braćo! Krist kao veliki svećenik budućih 
dobara dođe po većem i savršenijem šatoru (s neba), niti 
s krvlju jaraca ni junaca (kao Veliki svećenik Staroga Za- 
vjeta) nego vlastitom krvlju uđe jedamput u svetište« nebe- 
sko i (na križu) steče vječni otkup, koji uvijek traje i koji je 
uvijek djelotvoran. Životinjske žrtve Staroga Zavjeta ' nisu 
mogle pribaviti oproštenje grijeha, ali Kristova krv »čisti 
našu savjest od mrtvih. djela (od grijeha), da služimo živom 
Bogu. I zato je posrednik Novoga Zavjeta, da po smrti, koju 
je podnio za otkup učinjenih prestupaka u prvom Zavjetu, 
prime obećanu vječnu baštinu oni, koji su pozvani u Isusu 
Kristu Gospodinu našem« (poslanica). Isus je s vlastitom 
krvlju ušao u nebesku svetinju. Drukčije Veliki svećenik 
Staroga Zavjeta na dan pomirenja. On je uzeo tuđu krv, krv 
žrtvenih životinja i unio je u zemaljsku svetinju jeruza- 
lemskog hrama. Veliki svećenik Staroga Zavjeta nije ništa 
trpio, kad je žrtvovao. Isus je naprotiv sve žrtvovao do po- 
sljednje kapi krvi. Beskrajno se ponizio. Podnio je ne- 
pravdu, trpio je i na tijelu i na duši: u Maslinskom vrtu, kod 
stupa bičevanja, na križnom putu i na samom križu. Žrtvo- 
vao se zato, da nas, svoje sljedbenike, otkupi i da nama 
izabranima, osigura vječnu baštinu. ' 

2.»Tada pograbišekamenje, dabacenanje- 
ga, ali se Isus sakri i iziđe iz hrama« (evanđelje). Nisu mu 

mogli ništa na žao učiniti, jer je on jači. Budući da su ga 
mrzili, iskrivili su njegove riječi. A on im je govorio: »Ja 
znam Oca i držim njegovu riječ. Abraham, vaš otac, obra- 
dova se, da vidi moj dan; i vidio ga je (u duhu) i radovao se!« 
To je do skrajnosti razbijesnilo njegove protivnike: »Još ne- 
maš ni pedeset godina i vidio si Abrahama?« Isus im odgo- 
vori: »Prije nego je Abraham postao, ja jesam!« Tada pogra- 
biše kamenje, da bace na njega, ali protiv njegove volje nisu ' 


.mu mogli ništa nauditi. Isus je izišao iz hrama. Ako će ga 


kasnije ipak uhvatiti, osuditi i ubiti, to će biti samo "zato, 
jer je on tako htio. On je dragovoljno pošao na svoju muku 
i smrt. »Bio je žrtvovan, jer je sam htio« (Izaija 53, 7). Krist 


je imao potpunu vlast nad voljom i namislima svojih nepri- 
. jatelja. On je odredio čas, način i trajanje svoje muke. U sla- 


boći, u porazu na križu, ostaje on nesavladivo jaki pobjed- 
nik. »Oče, oprosti im, jer ne znaju što čine« (Luka 23, 34). 
»Tko će me od vas okriviti za grijeh?« (evanđelje). Krist je 


kao jaki, kao pobjednik pošao na svoju muku, i kao pobjed- 


nik se iz nje vratio! 

3. Ono što u Gospodinovoj muci i na križu gledamo, nije 
obična žrtva: to je žrtva Boga i čovjeka Krista, koji trpi 
radi ljudske strasti i zlobe. Tu nema ni traga buci zemaljskog 
mučeništva, ni traga hvastavoj svijesti junaštva, isticanja i 
uveličavanja; tu nema senzacije, ljudskog prezire, mržnje, tu 
nema grčevitog proživljavanja i trpljenja, koje čini dušu 
bešćulnom za vanjske utiske. Tu gledamo samo, kako ljubav 
Otkupiteljeva Srca mirno pobjeđuje ljudsku strast, slaboću i 
zaslijepljenost. Ljubav se Spasiteljeva izlila na mas: »Oče, 
oprosti im!« u 
“> »Vlastitom je krvlju ušao u svetinju.« Na to ga je potakla 


* njegova božanska, iskrena i silna ljubav prema našim dušama. 


Danas Crkva zastire križ. Zar možda nismo više dostojni da 
ga gledamo? Zar smo možda i mi njegovi neprijatelji, te na 
njegovu ljubav, njegova čudesa, njegovu krv uzvraćamo 
kamenjem? Radi duša svoje braće on se od silne tjeskobe 
krvlju znojio. Radi njih bio je trnjem okrunjen i razapet, 
a mi ostajemo bešćutni nad bijedom svojih bližnjih! Što 

činimo mi za dušu svoga bližnjega? Kad se za bližnjega malo 
pomolimo, kad mu reknemo koju utješnu riječ, kad načinimo 
par koračaja do bolesnika, kad koga preporučimo, tada mi- 
slimo, da smo sve učinili, A on? On je podnio grozno biče- 
vanje, nosio je teški križ i pretrpio je trnovu krunu. A mi se 
brinemo samo za tijelo, kao da nam je ono prvo i posljednje. 
Htjeli bismo, da nam je glava uvijek ovjenčana ružom i 
lovorikom, a čim moramo da ponesemo i samo komadićak 
njegova križa, već se osjećamo nesretnima i nezadovoljnima. 
Zar smo mu onda još prijatelji? Nijesmo li mnogo više 
njegovi protivnici? On je živio samo za Boga i za druge, za 
nas grešnike i za mene, a mi živimo seli svojim željama i 
strastima! 

Krist i njegovi vjernici jedno su. Oni treba da idu istim 
putem, putem muke, ne samo u liturgijskoj slavi, u svečano- 
stima, nego i u dnevnom životu, u krutoj zbilji života. Krist 
je tražio muku. Dragovoljno ju je izabrao! U tom se očitovao 
njegov Duh, njegov nauk! On se nije plašio neprilika u životu. 
Krist je trpljenje učinio korisnim. Ono nas otkida od zemalj- 
skog i vremenitog i uzdiže k Bogu. 

Sada je vrijeme da počnemo cijeniti i štovati muku i 
križ. U križu i muci jest naš spas. 


Molitva. 


Molimo, svemogući Bože, obitelj svoju blago pogledaj, da 
se po tvojem daru upravlja u tijelu i tvojom zaštitom čuva 
u duši. Po Kristu Gospodinu našem. Amen. 

Uistinu je dostojno i pravedno, pravo i spasonosno, da 
vazda i svagdje zahvaljujemo tebi, Gospodine sveti, Oče sve- 
mogući, vječni Bože: jer ti si naredio spasenje ljudskoga roda 
na drvetu križa, da odanle uskrsne život, odakle je proizašla 
smrt, te onaj, koji je na drvetu iznio pobjedu, na drvetu bude 
3 Mjes po Kristu Gospodinu našem. (predslovlje svetoga 

riža, 

Ponedjeljak iza Gluhe nedjelje. 
S Kristom razapeti! 

Danas nas Gospodin usrdno poziva, da budemo dionici 
njegove muke, te tako »u tijelu svome dovršimo nedostatak 
nevolja Kristovih« (Kol. 1, 24). Zato nas danas sveta liturgija 
vodi u crkvu svetoga mučenika Krisogona: s njime, po njegovu 
duhu. bit ćemo dionici muke našega Spasitelja. 

1. »Bogataše otpušta prazne« (Luka 1, 53). To 


. su oni o kojima govori evanđelje. Oni znaju za Gospodina, jer 


su mnogo o njemu čuli, i oni su se zanimali za njega, ali ga 
ne trebaju. On nema što da im dade. Oni mogu i bez njega 


sretno živjeti. Štoviše, on im smeta, i trn im je u oku, jer ih 


kara. A budući da prema Kristu ne može nitko da zauzme 
neutralan stav, zato su oni protiv njega i mrze na njega. Veliki 
svećenici i farizeji, oni bogataši, poslali su već danas svoje 
ljude, da uhvate i upropaste toga mrskog čovjeka. A on im 
reče; »Još sam s vama malo vremena, pa idem k onomu, koji 
me je poslao. Tražit ćete me i ne ćete me naći, i gdje sam ja, 
vi ne možete doći.« To je ona strašna osuda nad bogatašima. 
Oni će ipak još jednom trebati njega, njegovu pomoć: u svojoj 
će ga nevolji tražiti i željeti: ali »ne ćete me naćil« Vječno će 
biti rastavljeni od njega: »Gdje sam ja, vi ne možete doći!« 
»Ne poznajem vas« (Mat. 25, 12). »Gladne napuni dobara, a 
bogataše otpušta prazne« (Luka 1, 53): to je temeljni zakon 
kod dijeljenja kršćanskih milosti. 

2. »Gladnenapunidobara« (Luka 1, 53). Gospodin 
ostavlja bogataše, Židove, i ide k poganima. Gospodin poziva 
Ninivljane (poslanica). Prorok Jona došao je k njima da pro- 


 povijeda pokoru. »Još četrdeset dana i Niniva će biti poru- 


šena ... a Ninivljani povjeruju Bogu i odrede post i obuku 
'kostrijet od najvećega do najmanjega. A sazna za stvar i 
ninivski kralj, koji sađe sa svog prijestolja, skine svoju haljinu 
i obučen u kostrijet sjede u pepeo.« I naredi kralj, da poste 
i ljudi i žovotinje, i »neka se pokriju kostrijetom, i jakim 
glasom zazivaju Gospodina«. Pogani su žeđali za Bogom. Po- 
vjerovali su tuđincu, koji im je propovijedao pokoru i poslušali 
su ga. »I Gospodin se smilova svome puku!« To je veliki 

simbol! Mi smo oni pogani Ninivljani, koji žeđaju i žude za 
Bogom. Gospodin i nas poziva da činimo pokoru. Vjerujmo, 
činimo pokoru i ostanimo uz njega. To nasljedovanje Krista 
ne sastoji se možda u krasnom razmatranju, u mnogim molit- 
vama i odlukama, nego u praktičnom, svagdanjem životu, da 
budemo poslušni, zadovoljni, strpljivi u trpljenju, da se od- 
ričemo i mrtvimo. To je smisao liturgije današnje svete Mise: 
da budemo dionici muke našega Spasitelja, da s njime budemo 
razapeti, i to ne mrzovoljasto ili jer smo na to prisiljeni, nego 
iz straha, da ne izgubimo vječno spasenje. Gospodin traži 
takove, koji živo žele da budu dionici njegove muke, koji 
smatraju križ i svoje razapinjanje na križ kao veliko dobro i 
koji za njim iskreno teže. On traži potpune ljude, odvažne i 
snažne, kakav je bio i sveti Krisogon. Duh svetoga krsta, duh 
kršćanstva je želja za mučeništvom, želja da budemo s Kristom 
razapeti. 

3. U svetištu mučenika Krisogona, u svetoj Misi odlučimo 
se za teški put križa, da tako postanemo dionici Kristove muke. 
Pomoći ćemo mu poput Šimuna Cirenca nositi križ. Uz njega 
ćemo biti, kad »ga neprijatelji cijeli dan gaze i na njega na- 
valjuju« (ulaz). Odvažno se stavimo uz našega Gospodina i 
Spasitelja, da nas s njime bičuju, da nas s njime pred cijelim 
svijetom nevine osude, da nas s njime usporede s najgorim zlo- 
čincima i da s njime slušamo grozni poklik: »Raspni ga!« To je 
put kršćanina, na koji se kod žrtve svete Mise svaki dan iznova 
odlučuje. »Smiluj mi se, Gospodine, jer me gaze, cijeli dan 
navaljuje na me neprijatelj« (ulaz). Ovako moli Isus u svojoj 
muci, ovako moli Crkva, a s njom molimo i mi, Gospodin nam 
daje jakost, da s njime pijemo čašu muke. »Gospodin nad 
vojskama, on je Kralj slave« (pričesna). 

»Sada imade Isus mnogo onih, koji ljube njegovo nebesko 
kraljevstvo, ali malo onih, koji bi nosili njegov križ. Mnogo ih 
imade, koji žele utjehu, a malo ih je, koji žele nevolje. Svi se 
žele s njim radovati, a malo ih hoće za nj što podnijeti. Mnogi 
idu za Isusom do lomljenja kruha, ali malo tko ide da s njim 
pije čašu muke. Mnogi se dive njegovim čudesima, a malo tko 
slijedi sramotu križa« (Nasljeduj Krista, II. knjiga, 11. pogl.). 

Molitva. 


' Posveti, molimo, Gospodine, naše postove, i blagostivo nam 
daruj oproštenje sviju krivica. 
Podaj, molimo, Gospodine, puku svome zdravlje duše i 
tijela, da prianjajući uz dobra djela zasluži uvijek tvoju za- 
štitu i obranu. Po Kristu Gospodinu našem. Amen. 


Utorak iza Gluhe nedjelje. 


Danijel u jami lavskol. 


Danas idemo na službu Božju u svetište mučenika Ciri- 
jaka. On je nosio utjehu i pomoć Danijelu Novoga Zavjeta, čiji 


“ su udovi, kršćani, bili utamničeni, kao što je nekoć Habakuk 


donio hranu Danijelu u jami lavskoj u Babilonu. 

1. Danijelu jami lavskoj slika je Krista, koji je 
od svojih zemljaka i braće u Galileji doživio samo nevjeru i 
porugu. U Jeruzalemu se ozbiljno spremaju da ga ubiju. Mnogi 
govore za njega: Dobar je, a drugi su govorili: Nije, nego 
zavodi narod (evanđelje). Još nekoliko dana, i oni će tra- 
žiti lažna svjedočanstva na njega, povesti ga do Ane i Kaitfe, 
predati poganima, tražit će njegovu osudu i uzbunit će narod, 
da viče: »Raspni ga!« Eto slike Danijela u jami lavskoj! Sada 
će postići svoj cilj. Sada će ga moći ukloniti s puta. Oni žele 
da mu se osvete, i ne će mirovati, dock ne bude visio na križu. 
Već stoje oko 'križa i naslađuju se na poniženju i mukama 


. mrskog protivnika. Oni mu se rugaju, klimaju glavom i go- 


vore: »Ti, koji hram razvaljuješ, i za tri dana opet sagrađuješ, 
pomozi sam sebi, ako si Sin Božji, siđi s križa!« »Drugima je 
pomogao, a sebi ne može pomoći. Ako je kralj Izraelski, neka 
siđe s križa, pa ćemo mu vjerovati.« To je onaj nevini Danijel 
u jami lavskoj! On je umro i njegovo su tijelo položili u grob, 
a kod groba postavili stražu i zapečatili grob; lavovi koji ču- 
vaju svoj plijen! »Vodi moju parbu, Gospodine, izbavi me od 
nepravednih i lukavih ljudi« (na stepenicama). 

2. Danijel je bio na čudesan način izbav- 
ljen. Gladni lavovi nijesu ni takli slugu Božjega Danijela. 

Neprijatelji su mislili, da su Isusa uništili. Ali Bog je postidio 
njihove nakane i misli! Treći dan je ubijeni i pobijeđeni slavno 
uskrsnuo od mrtvih i uništio sve osnove svojih neprijatelja. On 
je osnovao svoje kraljevstvo i poslao svoje apostole. Svi narodi 
će se njemu klanjati, vjerovat će u njega i u njegov nauk, pred 
njim će padati ničice, njemu će se moliti, klanjati se i služiti. 
Nebrojeni sljedbenici ostavit će oca i majku, odreći će se za- 
maljske ljubavi i zajednice, i izabrat će život mrtvenja i odri- 
canja, život napornog rada oko spasavanja duša, sve će ostaviti, 
da služe njemu, Kralju duša i srdaca. »Poništio je sam sebe. 
Zato ga Bog uzvisi i dade mu ime, koje je nad svakim imenom, 
da se na Isusovo ime prigne svako koljeno onih, koji su na 
nebu, na zemlji i pod zemljom, i svaki jezik prizna, da je Go- 
spodin Isus Krist u slavi Boga Oca« (Filip 2, 6 sl). »A kralj 
dođe sedmi dan, da plače za Danijelom i dođe k jami i pogleda 
unutra: i gle! Danijel sjedi među lavovima. Tada kralj povika 
iza glasa: Velik si, Gospodine Bože Danijelov! I izvadi ga iz 
jame lavske. A one koji bijahu uzrokom njegove propasti, baci 
u jamu, i bijahu u čas proždrti pred njim. Tada kralj reče: 
Svi, koji stanuju po svoj zemlji, neka se boje Boga Danijelova: 
jer on je Spasitelj, koji čini znamenja i čudesa na zemlji: koji 
izbavi Danijela iz jame lavske.« Pobijedio je Krist, koji je 
bačen u jamu, koji je predan na smrt! On živi i slavi slavlje 
po svojem svetom križu i po svojoj muci! »Neka se u te, Go- 
spodine, uzdaju svi, koji znadu ime tvoje, jer ne napuštaš one, 
koji te zazivlju. Pjevajte Gospodinu, koji stanujete na Sionu 
(u svetoj Crkvi), jer ne zaboravlja molitve ubogih« (prika- 
zanje). 


3. Danijel u jami lavskoj slika je Krista Spasitelja, koji je > 


bio oklevetan, omražen i predan u ruke svojih neprijatelja! 
Neprijatelji su mrzili, proganjali i klevetali njegovu ličnost, 
njegov nauk, njegove zapovijedi i ćuđoredne zahtjeve; njegovu 
Crkvu i njezinu glavu, njezine biskupe i svećenike, njezine 
pouke i zahtjeve, njezinu povijest i njezine članove. Tako mora 
da bude. Danijel u jami lavskoj! Ta je slika prvim kršćanima 
u katakombama objasnila tajnu Krista i njegove vojujuće, 
trpeće i progonjene Crkve. Zašto da se, dakle, sablaznimo nad 

Danijelom u jami lavskoj, nad Kristom i njegovom Crkvom, 


koja je progonjena i omražena? »Zar nije trebalo, da Krist to 


pretrpi i tako uđe u svoju slavu?« (Luka 24, 26). 


»Iziđi odavle i pođi u Judeju, rugaju mu se njegova braća, 
t. j. rođaci Isusovi u Nazaretu, da i tvoji učenici vide tvoja 
djela, koja činiš. Jer nitko ne čini tajno što, ako sam traži da 
bude poznat, ako to činiš, objavi se svijetu.« Tijelo i put, ze- 
maljski čovjek ovako prosuđuje Krista i njegovo djelo. Rugaju 
mu se i potsmijevaju i krivo tumače njegova djela. I to su oni 
od roda, srodnici! S božanskom nadmoći odgovara im Isus: 


»Vrijeme moje još nije došlo, a vaše je vrijeme zgodno vazda!« 


Oni drže da Gospodin teži za zemaljskom vlašću i častima, ali 
on uistinu traži put poniženja. Kasnije će on biti i uzvišen i 


, proslavljen. Sveti Augustin veli: »U visini je domovina, a put 


do nje ponizan i nizak. Preobraženi život Isusa Krista je do- 
movina, a put u domovinu je Kristova smrt. Kristovo je vla- 
danje uz desnu Očevu domovina, a Kristova muka je put u 
domovinu.« 

»Vrijeme moje još nije došlo!« Ovako ćemo govoriti i mi, 
Kristovi udovi. Ako nas budu mamili ljubitelji ovoga svijeta, 
odgovorit ćemo: »Vrijeme moje još nije došlo!« Jer »umrijeste, 
i vaš je život s Kristom sakriven u Bogu« (Kol. 3, 3). Kada će 
nadoći naše vrijeme? Kad se pojavi Krist, vaš život, tada ćete 
se i vi pojaviti s njim u slavi« (Kol. 3, 3). To će biti naše 
vrijeme. 

Slijedimo ga danas rado na njegovu putu poniženja i križa. 
»Njegovo« je vrijeme došlo o Uskrsu. I »naše« će vrijeme doći 
u vječnom, u blaženom Uskrsu preobraženja. »Neka se u te, 
Gospodine, uzdaju svi, koji znadu ime Vol jer ne napuštaš 
onih, koji te zazivlju.« 


Molitva. 


Molimo te, Gospodine, da ti budu prijatni naši postovi i da 
njima okajemo grijehe naše i postanemo dostojnima tvoje mi- 
losti, te nas dovedi do vječne okrepe. 

Daj nam, molimo, Gospodine, ustrajno službovanje u 
tvojoj volji, da se u naše dane puk, koji tebi služi, sve više 

Baur, Rasvijetli se! II. : 11 

množi i zaslugama i brojem. Po Kristu Gospodinu našem. 
Amen. 


Srijeda iza Gluhe nedjelje. 
Ovce Kristove. 


U crkvi svetog Marcela, pape i mučenika, sudjelovat ćemo 
danas duhom skrutiniju, t. j. ispitu krštenika o zapovijedima 
Božjim, koje su im prije četrnaest dana bile predane, da ih 
napamet nauče i po njima žive. Danas se i mi ispitajmo, kako 
obdržajemo, što smo na krštenju obećali. 

i.»Mojeovce slušaju moj glas, i idu za mnom« 
(evanđelje). Krist je dobri Pastir, a sveta je Crkva stado. Ona 
sluša njegov glas. Već kroz dvije tisuće godine čini samo ono, 
što je cn naredio i naložio. On je naredio: »Idite i naučavajte 
sve narode krsteći ih u ime Oca ...« Crkva savjesno izvršuje 
njegovu naredbu, Jednom je Krist rekao: »Ovo je tijelo moje, 
ovo je kalež krvi moje, to činite na moj spomen!« I Crkva slavi 
bez prekida, živom vjerom i velikim poštovanjem spomen 
svete euharistije. Ponizno i poslušno sluša ona njegove riječi 
iz ustiju apostola, njegov nauk, njegove opomene u evanđelju: 
»Ovce moje slušaju glas moj!« Po svetom krstu i mi smo čla- 
novi ove Crkve. Zato joj se posve pridružimo. U njoj i s njom 
slušajmo Isusov »glas i idimo za njim«. Dobro se ispitajmo, 
da li u svemu slušamo njegov glas, da li u svemu gledamo 
njegovu volju, da li vršimo njegovu zapovijed, da li se ne vla- 
damo po duhu, nazorima, sudu i načelima naravnog čovjeka, 
ovoga svijeta, ili po željama puti i Mirasaa Vare ovce slušaju 
moj glas, i idu za mnom.« 

2. »I ja poznajem njih« (svoje ovce). On poznaje 
svoje krštenike, svoje ovčice. On ih motri, on se brine za njih, 
da ih ne izgubi, da imaju vječni život. »Nitko ih ne će oteti iz 
moje ruke!« Toliko smo po svetom krstu prirasli njegovu srcu! 
Što sve nije učinio, da nas primi u svoje stado! Koliko napora, 
poniženja, koliko žrtava! I život je svoj morao položiti, da nam 
ga u svetom krstu uzmogne dati: »Ja im dajem vječni život.« 
»I ja poznajem njih.« Ja ih ljubim i za njih dajem svoje za- 

sluge, svoju zadovoljštinu, svoju krv i svoje tijelo. »Izbavitelj 
si moj od ljutih neprijatelja, uzdignut ćeš me nad one, koji na- 
srću na mene, oslobodit ćeš me od čovjeka nepravedna. Ljubim 
te, Gospodine, kreposti moja, utočište moje i tvrđavo moja i 
spasitelju moj« (ulaz). »Slavit ću te, Gospodine, jer si me 
primio (među svoje ovčice) i nisi dao, da se neprijatelji moji 
vesele nada mnom« (na stepenicama). 

3. Današnji je dan dan ozbiljnog ispitivanja. »Moje ovce 
slušaju moj glas.« »Ovce su Kristove, koji vjeruju u njega; 
ovce su Kristove, koji slijede njega, pastira; ovce su Kristove, 
koji ne odbijaju Otkupitelja, koji ulaze na vrata u ovčinjak, 
koji izlaze i nalaze pašu: oni će imati život vječni. Gle, to je 
njihova paša. Unišli su po vjeri (po svetom krstu), a izići će 
poslije smrti. Kao što smo unišli po vjeri, tako treba da po 
vjeri izađemo iz tijela, pa ćemo naći nebesku pašu. Naći ćemo 
dobru pašu, život vječni!« (sveti Augustin). Da li smo i mi od 
njegovih ovaca? Slušamo li njegovu riječ. U poslanici današnje 
svete Mise govori krštenicima i nama: »Ja sam Gospodin Bog 
vaš. Ne pogrdi Ime svojega Boga. Ja sam Gospodin: Ne lažite, 
i nitko da ne vara svoga bližnjega. Ja sam Gospodin: Ne čini 
nepravde i ne sudi krivo. Ja sam Gospodin: Opslužujte moje 
zakone, jer ja sam Gospodin Bog vaš.« »Ne gledajte tko je 
siromah (da s njim nepravedno postupaš) i ne obaziri se na 
lice mogućnika. Sudi pravo svojemu bližnjemu. Ne budi kle- 
vetnik ni opadač u puku. Ne mrzi svoga brata u svojem srcu, 
nego ga javno pokaraj, da nemaš grijeha poradi njega. Ljubi 
prijatelja svoga kao samoga sebe. Opslužujte zakone moje, jer 
ja sam Gospodin Bog vaš.« 

Dan je to iskrene zahvale: »Ja poznajem njih, i ja im 
dajem vječni život« u zajednici stada Kristova, svete Crkve i 


njezinih sakramenata, izvora milosti, a osobito u svetoj pri- 


česti, »Pristupam k tvome žrtveniku, Gospodine, da kazujem 
sva divna djela tvoja«, djela tvoje mudrosti, dobrote i ljubavi 
(pričesna). 

Dan svetoga straha na temelju onoga, što nam sveto 
evanđelje priča o Židovima: Gledali su ga, slušali njegove riječi 
i promatrali njegova čudesna djela, njegovu svetost, njegovu. 

krepost i uvjerili se, da na njemu nema grijeha, a ipak nisu 
htjeli vjerovati, nego su ga odbili. I mi možemo zlorabiti 
milost i izgubiti vjeru. »Tko misli, da stoji, neka pazi, da ne 
padne« (1. Kor. 10, 12). Gospodine, očuvaj nas od zla da zlo- 
rabimo tvoju milost, očuvaj nas od zaslijepljenosti i nevjere! 
Daj, da u svako vrijeme i uvijek slušamo tvoj glas i da za 
tobom idemo! 


Molitva. 


Posveti, Gospodine, ovaj post i milosrdno rasvijetli srca 
tvojih vjernih pa, kao što si im dao revnost u pobožnosti, tako 
ih sada milosrdno usliši. 

Čuj naše molbe, svemogući Bože, i daj učinak običajnog 
milosrđa onima, kojima darivaš pouzdanje u nadu tvoje do- 
brote. Po Kristu Gospodin našem. Amen. 


Četvrtak iza Gluhe nedjelje. 
Oprošteni su ti grijesi. 


Danas slavimo svetu Misu u crkvi svetog Apolinara, 
biskupa i mučenika. Budimo danas ona raskajana grešnica iz 
evanđelja, koja do nogu Spasiteljevih plače i ispovijeda svoje 
grijehe. 

1. »U ono vrijeme neki od farizeja pozove Isusa, 
da bi s njim jeo. I kad uđe u kuću farizejevu sjede za stol. 
I žena, koja je bila poznata grešnica u gradu, doznala je, da 
je za stolom u farizejevoj kući.« Ona je morala k njemu, jer 
joj savjest nije dala mira. Bez poziva i bez prijave stupila 
je u dvoranu. Na očigled sviju bacila se ničice pred Gospo- 
dinom i »suzama je prala njegove noge i otirala ih kosom 
svoje glave, te mu je cjelivala noge i mazala ih pomašću. A 
farizej, koji ga pozva, vidjevši pomisli u sebi: Kad bi ovaj 
bio prorok, zaista bi znao, tko i kakva je žena, koja ga do- 
tiče, da je grešnica.« Gospodin je poznavao misli svoga do- 
maćina, zato mu reče: »Neki je vjerovnik imao dva dužnika: 
jedan je od njih bio dužan pet stotina dinara, a drugi pedeset. 

On oprosti obojici, jer nijesu imali, odakle bi vratili. Koji 
će ga od dvojice više ljubiti? Šimun odgovori: Držim onaj, 


. kojemu je više oprostio. On mu reče: Pravo si sudio! I okre- 


nut ženi reče Šimunu: Vidiš li ovu ženu? Uđoh u tvoju kuću, 
ti mi nijesi dao vode za noge, a ona je suzama nakvasila 
moje noge i osušila ih svojom kosom. Ti mi nijesi dao cje- 
lova, a ona, otkad uđe, nije prestala cjelivati mojih nogu. 
Ti mi nijesi glave pomazao uljem, a ona mi je pomazala dra- 
gocjenom pomašću noge. Zato ti kažem: Praštaju joj se 
mnogi grijesi, jer je ljubila mnogo, a komu se manje otpušta, 
ljubi manje. A njoj reče: Oprošteni su ti grijesi. Spasila te 
je tvoja vjera. Idi u miru!l« Mi smo ona grešnica do nogu Go- 
spodnjih. Sa suzama pokajanja i ljubavi priznajemo svoje 
mnogobrojne grijehe i s grešnicom današnjeg evanđelja mo- 
limo za milost i oproštenje. »Gospodine; ne zapusti nas na- 
vijeke radi svojega imena, i ne razriješi svoj zavjet. Primi nas 
skrušene srcem i ponižene duhom.« 

2, »Proslavi svoje ime i postupaj s nama po ve- 
ličini svojega milosrđa« (ulaz). Milost i milosrđe obratilo je 
grešnicu. Otajstvenim djelovanjem svoje milosti otvorio je 
nesretnici oči. Dao je, da je upoznala zloću i ogavnost svo- , 
jega grešnog života. U srce joj je stavio misao da čini pokoru, 
da se obrati, da ostavi dosadanji život, i da od njega zatraži 
oproštenje svojih grijeha. On joj je ulio odvažnost, da uđe u 
kuću Šimunovu, da pred svima prisutnima prizna svoje gri- 
jehe. I kako je ljubezno postupao s onom, koju je bio pozvao. 
Milostivo je primio njezino pokajanje i njezine suze. Ništa joj 
nije predbacivao i nije joj kazao nijedne osorne riječi! Sve 
joj je oprostio, skinuo je s nje teret grijeha i uvjerio je: 
»Oprošteni su ti grijesi! Spasila te je tvoja vjera. Idi u miru!« 
Kako je imao s njom mnogo razumijevanja, kako joj se rado 
smilovao, kako je silno želio da joj može oprostiti, usrećiti 
je! »Ja nijesam došao zvati pravednike (koji misle da su pra- 
vedni, da im nije potrebna pokora), nego grešnike« (Mat. 
9, 13), koji znadu da su sagriješili, koji se kaju i čine pokoru. 

3. »Tollite hostias — prinosite (s grešnicom iz današnjeg 
evanđelja) žrtve (pokajanja, pokore, zadovoljštine za grijehe; 

molitve, posta i milostinje) i stupajte (kao grešnica) u njegove 
dvore. Klanjajte se Gospodinu u njegovu hramu. Razgaljuje 
Gospodin guštaru (grešne, zamračene, nesretne duše). U nje- 
govu hramu govore svi (cijela Crkva na zemlji i na nebu): 
Slava tebi« (na stepenicama). Budimo danas pravi vokornici, 
budimo kao ona grešnica iz evanđelja do nogu Gospodina i 
njegova svećenika, u zajednici svete Crkve. Tada će i nama 
reći: »Oprošteni su ti grijesi!« 

»Jer je ljubila mmnogo«, oprošteni su grešnici grijesi. 
»Komu se manje otpušta, ljubi manje.« I jer manje ljubi, 
manje mu se oprašta. O savršenosti ljubavi i pokajanja ovisi 
i mjera oproštenja grijeha i kazne. Po skrušenoj i savršenoj 
ljubavi oprašta se sve, sve je otpušteno, pa i vremenite kazne 
za grijeh i čistilište. 

»Spasila te je tvoja vjera. Idi u miru.« S vjerom dođimo 
k svećeniku, zamjeniku Kristovu. S vjerom priznajmo sve- 
ćeniku na mjesto Boga svoje grijehe. S vjerom slušajmo sve- 
ćenikove riječi: »Ego te absolvo!l« U svećeniku je Krist pred 
nama, upravo kao pred grešnicom u evanđelju, i daje nam 
odrešenje. »Idi u miru« s Bogom, sa sobom, i sa svojom sa- 
vjesti. Nekoliko suza ugasilo je prijeteći oganj pakla. Bole- 
stan si došao, a zdrav odlaziš. Kao preporođen, pomlađen 
odlaziš od Krista i njegova svećenika. »Idi u miru. Oprošteni 
su ti grijesi. Vjera ti je tvoja pomogla.« Čudesnog li sakra- 
menta svete pokore! 

Grešnica je »donijela alabastrovu posudu pomasti«, kad 
je došla k Isusu. Dosada se mazala i ukrašivala, da se dopadne 
svijetu, a danas stavlja do nogu Spasiteljevih ono, čime je 
dosada služila svijetu, tijelu, taštini i grijehu. Odlučno je na- 
pustila stari način života. To je prava pokora i potpuno obra- 
ćenje! Nama za uzor! : 

»Spomeni se, Gospodine, što si rekao svomu sluzi, naime: 
Ego te absolvo — Oprošleni su ti grijesi, da se ufa u tebe. 
To me tješi u mojemu poniženju« (pričesna). Zahvalimo mu 
od srca, što nam je dao sakramenat svete pokore! 

Molitva. 


Podaj molimo, svemogući Bože, da se dostojanstvo ljud- 
ske naravi, ozlijeđeno neumjerenošću, preporodi nastojanjem 
ljekovitog uzdržavanja. 

Blag budi, molimo, Gospodine, svome puku, da zabacivši 
ono, što tebi nije ugodno, posve prionu uz tvoje zapovijedi 
i napune se njihovom radošću. Po Kristu Gospodinu našem. 
Amen. 


Petak iza Gluhe nedjelje. 
Isusovamuka. 


Još samo osam dana i vidjet ćemo Isusa, kako na križu 
prolijeva svoju krv i umire. Svetoj liturgiji lebdi pred očima 
Veliki petak. Ona nas vodi u crkvu prvomučenika svetog 
Stjepana. Danas treba da živimo s Kristom »mučenikom«. 


“1. Neprijatelji su Kristovi naumili, da ga 


ubiju (evanđelje). »Glavari svećenički i farizeji sabraše 


skupštinu, te su govorili: Što da činimo? Ovaj čovjek čini 
mnoga čudesa. Ako ga tako ostavimo, svi će vjerovati u nje- 
ga.« Treba ga, dakle, odstraniti. Zato veliki svećenik reče: 
»Bolje je za nas da jedan čovjek umre za narod, nego li da 
sav narod propadne. Od toga, dakle, dana dogovoriše se da 
ga ubiju.« Još samo sedam dana i oni će izvesti svoj plan. 
Potkupit će izdajicu Judu, u Maslinskom će ga vrtu uhva- 
titi, pred Kaifom će protiv njega izvesti lažne svjedoke, i 
hinit će pravednu parnicu. Zatim će ga odvući pred sudište 
rimskoga namjesnika i prisiliti ga, da izrekne smrtnu osudu 
njihovu mrskom neprijatelju. Oni će pratiti svoju žrtvu na 
Kalvariju i naslađivat će se njegovim ranama, mukama i bo- 
lima. Tada će mu se moći do mile volje narugati i ismijati 
ga, kad bude na križu krvario i Ocu se molio za svoje ubojice: 
»Oče, oprosti im!« — To su bili njegovi neprijatelji! Ali zar 
nismo i mi često u redovima njegovih tužitelja i neprijatelja? 
Ili zar nije svaki grijeh zabacivanje Isusa,. njegovih zapovi- 
jedi, njegovih načela, njegovih dobara i obećanja? Kako često 

odlučuju ljudske strasti, namjere i obziri u našem životu 


protiv Krista i njegovih naredaba! Pa i u mojem životu! Go-. 


spodine, daj mi svijetla, da u svijetlu tvoje muke upoznam 
zloću i grdobu svojih grijeha. Udijeli mi milost, da okajem 
svoje grijehe i da se više nikada ne složim s tvojim neprija- 
teljima! m; 

2, Isus je znao za odluku svojih neprija- 
telja. On je dobro znao, što ga čeka. Radi blaženog gle- 
danja Boga zorno je stajala pred njim cijela njegova buduć- 
nost, gledao je zorno sve, što ga je čekalo: Izdaja Judina, za- 
tajenje Petrovo, muke i sve vrsti poniženja. Bit će mu veoma 
teško, kad bude išao putem muke. »Smiluj mi se, Gospodine, 
jer sam u tjeskobi, izbavi me i spasi me iz ruku mojih nepri- 
jatelja i onih, koji me progone. Gospodine, ne ću se zastidjeti, 
jer se u tebe uzdam« (ulaz). »Nemoj me dati, Gospodine, na 


volju mučiteljima mojim, jer ustaju na me lažni svjedoci«. 


(pričesna). »A Isus nije više hodao javno među Židovima, 
nego otide odanle u kraj blizu pustinje, u grad, koji se zove 
Efraim.« U samoći i daleko od svijeta pripravljao se na svoj 


teški put. S istom predanošću, kojom se pri dolasku na ovaj | 


svijet podložio volji Očevoj, govori i sada svoj Fiat. »Ne 
moja volja nego tvoja neka bude« (Luka 22, 42). Ne prisi- 
ljeno, nego svojevoljno, iz ljubavi prema Ocu pošao je Isus 
u svoju muku, »Ja svagda činim, što je njemu drago« (Iv. 8, 


29). On je to učinio i iz žarke ljubavi prema nama ljudima, i 


prema meni osobno, iz žive želje, da nas spasi. I u tom raspo- 
loženju ostavio je već poslije nekoliko dana samoću. Njegov 
mu je narod još jednom klicao, kad se pojavio u Jeruzalemu, 
a iza toga je došao čas, kad su njegovi neprijatelji dobili nad 
njim vlast. Povucimo se s Isusom u samoću i povučenost, da 
u molitvi i šutnji crpimo svijetlo i snagu za svoj teški križ. 

3. U svetištu prvomučenika svetog Stjepana pridružimo 
se sa svetom Crkvom progonjenom i od ljudi prezrenom i 
na smrt osuđenom Kralju mučenika. S njime treba da po- 
stanemo mučenici, da s njime trpimo i umremo. U ime svoje 
i u ime svete Crkve molimo: »Smiluj mi se, Gospodine, jer 
sam u tjeskobi, izbavi me i spasi me iz ruku mojih neprija- 

.telja i onih koji me progone. Gospodine, u tebe se uzdam; o, 


da se ne postidim dovijeka« (ulaz). 

Čim se više Kristovi neprijatelji njemu protive i na smrt 
ga osuđuju, tim vjernije treba da mi uz njega ustrajemo i 
s poslanicom priznamo: »Gospodine, svi koji tebe ostavljaju, 
smesti će se: koji odstupaju od tebe, bit će zapisani u prahu: 
jer ostaviše vrelo žive vode, Gospodina. Izliječi me, Gospodine, 
i ozdravit ću: spasi.me i bit ću spašen. Evo oni mi (porugljivo) 
govore: Gdje je riječ Gospodnja? Neka dođe! Ali ja se nijesam 
smeo slijedeći tebe kao pastira: i dana čovječjega (sretna) 
nisam poželio, ti znaš. Neka se postide, koji progone mene 
(Krista, Crkvu), a ja da se ne postidim, neka se straše oni, a 
ja da se ne strašim. Pusti na njih dan nevolje, i dvostrukim 
udarcem skrši ih, Gospodine, Bože naš.« U mraku Velikog 
petka već sijeva zraka uskrsnog sunca! 


. Molitva. 


“ Molimo, Gospodine, ulij u naše duše svoju milost, da 
radije mrtveći naša grešna nagnuća svojevoljnom trapnjom, 
vremenite kazne pretrpimo, nego da budemo predani u vječne 
muke. 

Dopusti, molimo, svemogući Bože, da mi, koji tražimo 
milost tvoje zaštite, oslobođeni od svih zala, nesmetanom du- 
šom tebi služimo. Po Kristu Gospodinu našem. Amen. 


Subota iza Gluhe nedjelje. 
Božansko pšenično zrno. 


Već u evanđelju slušamo o ulasku Gospodnjem u grad 
Jeruzalem. »Hosana, blagoslovljen, koji dolazi u ime Gospod- 
nje, blagoslovljen Kralj Izraelski!« Toliko se mnoštvo oduše- 
vilo za Isusa radi uskrisenja Lazarova. Štoviše, i pogani traže 
da ga vide. Isus već sada gleda u budućnost, gleda plod svoje 
muke: Pogani će se k njemu priključiti, a Židovi će ga od- 
baciti. 

1. Pogani traže da vide Isusa. Andrija i Filip 

javiše njihovu želju Gospodinu. To je potaklo Isusa da upo- 
zori na slavu, koju će .mu pridonijeti obraćenje pogana. 
»Došao je čas da se proslavi Sin čovječjil« Jer »Izrael je jed- 
nim dijelom udaren sljepoćom, dok ne uniđe punina naroda«, 


pogana (Rim. 11, 25). Svojom mukom i poniženjem morao je, 


Gospodin zaslužiti, da ga pogani proslave. »Ako pšenično 
zrno padnuvši na zemlju me istrune, ostaje samo: ako li 
istrune, donosi obilan rod.« Isus je to pšenično zrno. »On mora 
umrijeti po nevjeri Židova«, veli sveti Augustin, »a uskrsnuti 
po vjeri pogana. Smrt pšeničnog zrna ne znači njegovu pro- 
past, nego razvitak i stvaranje novoga života. S Isusom smo 
i mi pšenično zrno.« Ako li istrune, donosi obilat rod. »Tko 
ljubi svoj život, izgubit će ga, a tko mrzi na svoj život na 
ovom svijetu, naći će, sačuvat će ga za vječni život.« Što smo 
sa Spasiteljem više pšenično zrno, to ćemo u većoj mjeri do- 
nijeti rod njegove muke, i tim ćemo više biti njemu na slavu: 
»Ako li istrune, donosi obilan rod.« Inače ne rodi. 

2. »Sada (u muci Spasiteljevoj) je sud ovome 
svijetu: sad će vladar ovoga svijeta biti bačen napolje. A ja, 
kad budem podignut od zemlje, sve ću k sebi privući.« 
S križa, kao Raspeti, privući će k sebi pogane. Gospodin će 
pobijediti, on će sebi podložiti duhove, srca i narode. Nara- 
štaj za naraštajem doći će križu Gospodnjem i priznati: »Da- 
leko od nas, da bismo se drugim hvalili osim križem Gospo- 
dina našega Isusa Krista, jer u njemu (Raspetome) imamo 
spas, život, uskrsnuće, po njemu (Raspetome) smo spašeni i 
otkupljeni« (Gal. 6, 14). ' 

»Krist je za Židove sablazan, a za Grke ludost, a nama, 
koji smo pozvani, Krist je Božja moć i Božja mudrost« 
(1. Kor. 1, 23). Svi će hrliti k njemu i priznati: »Bio si za- 
klan i otkupio si nas za Boga krvlju svojom, od svakoga ple- 
mena i puka i narodać (Otkr. 5, 9). »Uistinu je dostojno i 
pravedno, pravo u spasonosno, da vazda i svagdje zahvalju- 
jemo tebi, Gospodine sveti, Oče svemogući, vječni Bože, jer ti 
si naredio spasenje ljudskoga roda na drvetu križa, da odanle 
uskrsne život, odakle je proizašla smrt, te onaj (đavao), koji 
je na drvetu iznio pobjedu, na drvetu bude i svladan, po Kri- 

stu Gospodinu našem« (predslovlje). Na podnožju križa izviru 
nepresušiva vrela milosti, t. j. sveti sakramenti. S križa 
dobivamo svako prosvjetljenje i nadahnuće, svaku pobjedu 
nad zloćom, svaku jakost za dobro, svaku nadu u oproštenje 
naših grijeha, svaku nadu u budućnost. U križu nalazimo 
svijetlo i utjehu u tami i naporima života. U križu imademo 
ključ nebeskih vratiju. 


Oj zdravo, križu, nado sva! 
U dane muke Gospodnje 
limnoži milost dobrima 

I digni krivnju s grešnika. 


O crux, ave spes unica 
Hoc passionis tempore. 
Piis adauge gratiam 
Reisque dele crimina, 


3. To je plod muke! Naš Gospodin i Spasitelj produhovio 
je trpljenje i dao mu neki smisao. Njemu .je ono »cijena 
otkupljenja«. »Jer Sin čovječji nije došao, da mu služe, nego 
da služi i dade život svoj u otkup za mnoge« (Marko 10, 45). 
»Kojigod smo kršteni u Isusu Kristu, kršteni smo u njegovoj 
smrti« (Rim. 6, 3). Trpimo, dakle, s Kristom, da i naše trpljenje 
dobije isti smisao, naime, da stoji u službi otkupljenja. Djelo 
je našeg otkupljenja doduše završeno s njegovom žrtvom na 
Golgoti: ali ta žrtva treba da i dalje živi u nekrvnoj žrtvi 
svete Mise i u osobnom trpljenju svakoga kršćanina. Trpeći 
»dovršujemo nedostatak nevolja Kristovih u tijelu svojemu 
za tijelo njegovo, a to je Crkva« (Kol. 1, 23). Svojim trplje- 
njem mi smo suotkupitelji svijeta i duša. I zato, jer ljubimo 
ljude, duše, pa i svoju dušu, zato treba da ljubimo i trpljenje, 
koje spasava. 

»Ja, kad budem podignut od zemlje, sve ću k sebi pri- 
vući.« Mnogi kršćani na križu oslabe, zakržljaju, postanu 
vjerski slabići. To su nedostojni kršćani, koji ne daju, da ih 
Raspeti k sebi privuče i uzvisi ih na križ! Oni ne shvaćaju 
što znači »biti dioničar muke Kristove« (1. Pet. 4, 13). Oni 
ne razumiju svetoga Pavla, kako može »biti pun radosti pored 
sve svoje nevolje« (2. Kor. 7, 4). »Ja, kad budem podignut na 
križu, sve ću k sebi privući.« To vrijedi i za nas. Ako smo 
se možda u životu razočarali, ipak ćemo ići naprijed. Ako 
nam život i nije drugo nego posao i briga, budimo zadovoljni. 

Ako smo za ljubav i dobrotu želi samo nezahvalnost, ne daj- 
mo se ipak pobijediti, nego se uzdignimo nad svaku nestalnost, 


razočaranje i gorčinu. Zato nam je križ dan, da ga na ze- 
maljskom putovanju nosimo, i da po križu sve k sebi privu- 
čemo. U križu je spas! 


Molitva. 


Neka napreduje, molimo, Gospodine, puk tvoj posvećen 
u revnoj pobožnosti, te poučen svetim činima u tolikoj mjeri 
uživa veće darove, koliko postaje tebi sve miliji. 

Neka štiti, molimo, Gospodine, desnica tvoja puk, koji ti 
se moli i očistivši ga neka se dostoji poučiti ga, da sadašnjom 
utjehom napreduje do budućih dobara. Po Kristu Gospodinu 
našem. Amen. 


Sveta Misa Cvjetne nedjelje. 


1. Danas stojimo na početku Velikog tjedna, tjedna muke. 
U potresnoj dramatičnosti odigrava se u ovim danima pred 
našim očima najveći dogođaj svjetske povijesti, muka i smrt 
Otkupitelja ljudskoga roda. 

Nekada je na Cvjetnu nedjelju ulazio Gospodin svečano 
u Jeruzalem. Dolazio je s Maslinske gore. Iz ljubavi i za- 
hvalnosti obnovila je crkvena općina Jeruzalemska već u IV. 
stoljeću ovaj ulazak. Kršćani bi se sakupili na Maslinskoj 
gori. U ruke uzeli bi maslinove i palmine grančice, te uz 
poklik »Hosana! Blagoslovljen, koji dolazi«, ulazili bi u sveti 
grad. Rimska je crkva preuzela taj običaj od jeruzalemske 
crkve. Crkvu svetog Silvestra zamišljali su kao Maslinsku 
goru. Ovdje su se sakupljali i primali posvećene maslinove i 
palmine grančice. Kličući veselo Hosana polazili su u zbornu 
crkvu, u lateransku baziliku. Kad se procesija približila Late- 


.ranu, izašli su pred nju klerici i pjevači ove crkve i s osta- 


lima bi zapjevali slavospjeve. Nato su ulazili u baziliku, gdje 
se slavila služba Božja. 

2. Bitno činimo još i danas. Svećenik blagosilje palmine 
grančice i daje ih nama u ruke. Nato kreće procesija, a mi 
radosna srca pratimo našega Spasitelja, koji je u svećeniku 
(ili biskupu) slikovito u našoj sredini. Mi mašemo grančicama 
i time pokazujemo svoju odanost Kristu, Kralju mučenika, 
borcu i velikom pobjedniku. Da, uz Krista i s njime želimo 
i sami biti mučenici i spremni smo, da ga slijedimo i u smrt. 
"To govore palmine grančice u našim rukama. U svetoj radosti 
pjevamo njemu: Hosana, blagoslovljen, koji dolazi u ime Go- 
spodnje! O, kad bismo i mi od svega srca i iz dubokog i is- 
krenog uvjerenja mogli zapjevati slavospjev: »Slava, čast i 
hvala ti, Spasitelju, Kralju Kriste! Izraelov Kralj si ti... Milo 
njih si primio i poklon naš primi tako, Kralju dobar.« O, da 

nam je vjera naših pređa, njihov duh mučeništva i ispo- 
vijedanja! 

Kad bi iza svake riječi, koju kod današnje slave izgova- 
ramo, kad bi se iza svakog obreda, koji danas činimo, nala- 
zila cijela naša ličnost, naš ja, naša odlučna i dosljedna volja, 
koja se temelji na nepokolebivom uvjerenju! ' 

Procesija je završena. Prizor se najednom promijenio! 
Isti onaj Bog i Kralj, kojemu smo još netom klicali u rado- 
snom uzbuđenju, uzdiše u gorkoj muci i duševnoj tjeskobi: 
»Gospodine, ne udaljuj pomoći svoje od mene. Spasi me od 
usta laskavih, Bože moj, zašto me ostavljaš. Uzdišem i daleko 
je od mene spasenje moje« (ulaz). On, koji nije držao za ne- 
pravdu proglasiti se jednak Bogu Ocu, on je sada ponižen i 
u prah satrt, opterećen grijesima svoje braće, spreman je, da 
mjesto njih dade zadovoljštinu za ljudsku oholost i pobunu. 
Zato je »ponizio sam sebe postav poslušan do smrti, i to 
smrti na križu« Ali uništenje, obeščašćenje i poniženje nije 
konačno: ono je samo put k uzvišenju, k proslavljenju, k vječ- 
nom Uskrsu (poslanica). Zato njegova uplašena duša malazi 
u pjesmi na stepenicama utješnu riječ: »Ti držiš moju desnicu 
i upravljaš me i sa slavom me primaš.« To je kao blagotvorno 
uskrsno svijetlo u noći, u tjeskobi, koja se javlja u zavlaci 
(tractus). I sada se pred našim očima odvija cijela muka 
Gospodina našega Isusa Krista onako, kako ju je sveti Matej 
zapisao: Ovdje nevinost, ondje tužitelji, suci, ljudi puni ne- 
pravde i moralne zlobe. Ovdje Baraba i uz njega Krist; onaj 
pomilovan, a ovaj odbačen i prezren! Duboko potreseni pa- 
damo ničice kod riječi: »Isus ponovno povika jakim glasom 
i ispusti dušu« gledajući, što je učinila ljudska zloba. U ru- 
kama držimo palmine grančice i time dokazujemo, da smo 
spremni poći s Kristom njegovim križnim putem. 

3. Na prikazanje stupit ćemo s Kristom u zajednicu 
smrti: u kruhu i vinu prinijet ćemo s Kristom sami sebe 
kao žrtveni dar. Umrijet ćemo starom čovjeku i sjediniti se 
s Kristom, kad u svetoj pretvorbi obnovi i duhovnim načinom 
ponovno prikaže svoju smrt na križu. To stoji žrtve, odricanja 
i samozataje: ali bez smrti nema života, bez križa nema spasa 

niti Uskrsa. Svoju zajednicu smrti s Kristom potvrdit ćemo 
primanjem svete pričesti: Žrtvovani Krist, koji se po smrti 
sasvim združio s Bogom, privinut će nas u svetoj pričesti 
posve k sebi posve će.nas prožimati svojim Duhom. S njime 
ćemo biti žrtvovani, raspeti, ali zato ćemo s njime i živjeti. 


Cvjetna nedjelja. 
Kralj mučenika. 


U crkvi »presvetoga Otkupitelja« skupljamo se danas 
oko Spasitelja. S maslinovim i palminim grančicama u ru- 
kama pratit ćemo ga pri svečanom ulazu u Jeruzalem. S Kri- 
stom idemo ususret borbi, muci, smrti, Uskrsu, pobjedi i us- 
krsnuću. Mi se osjećamo jedno s njime i zato ga ne ćemo 
ostaviti sama. 

1. Krist, Kralj mučenika. Crkva blagosilje ma- 
slinove i palmine grančice i daje ih nama u ruke. Maslinove 
i palmine grančice »označuju pobjedu, koju treba izvojevati 
nad knezom smrti. Maslinove grančice na neki način govore, 
da je došlo duhovno pomazanje«, t. j. punina Božjeg smilo- 
vanja. Maslinove i palmine grančice imaju »simbolički smisao, 
naime, da će Otkupitelj naš, prožet samilošću nad ljudskom 
bijedom, zametnuti borbu s knezom smrti za život svega svi- 
jeta i da će umirući pobijediti.« Mi »tvrdo vjerujemo sve to 
kao i znamenovanje svih ovih stvari i zato te ponizno molimo, 
Gospodine Bože, da u njemu i kroz njega, kojega si nas udo- 
vima učinio, pobijedimo vlast smrti i dionici budemo njegova 
slavnog uskrsnuća«. »Podaj, da puk tvoj, što na slavu tvoju 
danas izvana čini, i na duhovni način s usrdnom pobožnošću 
ispuni, da i neprijatelja svlada i ljubi djelo tvoga milosrđa«, 
tvoga otkupljenja (iz obreda blagoslova paoma). Primimo, 
dakle, u. ruke maslinove i palmine grančice i pođimo za njim. 
Mi hoćemo i treba da budemo s njime mučenici. To je smisao 
ovog obreda. Taj se smisao očituje i u predslovlju mučenika, 
koje se pjeva kod blagoslova grančica: »Tebi služe tvoji stvo- 
rovi, tebe jedinoga začetnikom i Bogom priznavajući, i svako 
te stvorenje tvoje hvali, i blagosivaju te sveti tvoji, t. j. mu- 

čenici. Jer oni pred kraljevima i vlastima ovoga svijeta ispo- 
vijedaju veliko ime Jedinorođenoga tvoga.« Predslovlje misli 
na nas, koji držimo u ruci palmu mučenika. Mi smo oni sveti, 
oni mučenici, koji pred vlastima ovoga svijeta ispovijedaju 
Krista i koji njega slijede i u mučeništvo i u pobjedu i u 
uskrsnuće. Mi smo ona »djeca židovska«, koja mu radosno 
kliču hosana! Kristu, Kralju svome, pjevat ćemo »Gloria, 
laus et honor tibi sit — Slava, čast i hvala ti, Spasitelju, 
Kralju Kriste!« 

U svečanom ulazu Isusovu u Jeruzalem prepoznajemo tri- 
umfalni ulazak Kristov u nebeski Jeruzalem. S maslinovim 
i palminim grančicama poći ćemo mu ususret; s našim dobrim 
djelima, s našim pobjedama nad grijehom, tijelom i svijetom 
pohrlit ćemo pred njega i s njime ćemo ući u nebesku radost 
na vječne zaruke. Križ, i samo križ otvorit će i nama, kao 
i Gospodinu i Spasitelju našemu, vrata do nebeske slave. Zato 
odvažno prigrlimo Kristov križ, pa ćemo biti s Kristom i 
proslavljeni (Rim. 8, 17). 

2. Put do krune mučeništva. Duboko potresena 
prati danas sveta Crkva riječi poslanice: »Braćo! Ovo osjećanje 
treba da je u vama, kakovo je i u Kristu Isusu. On, budući 
u biti Božjoj, nije držao za nepravdu, da je jednak Bogu, ali 
je ipak sebe poništio (odložio je vanjski sjaj i Veličanstvo 
Božje) uzevši bit sluge i postao sličan ljudima, i u životu 
svome nađe se kao čovjek. Ponizio je sam sebe postavši po- 
slušan do smrti, do smrti na križu.« Odabrao je put poniženja, 
sramote i trpljenja, kako nam opširno govori muka, koja se 
pjeva u svetoj Misi. Kristov put neka bude i naš put! »Pre- 
puno je srce moje poruge i nevolje. Čekao sam, tko bi sa 
mnom tugovao i nije ga bilo« (prikazanje). Ne, mi ćemo doći! 
S njime ćemo dijeliti put poniženja i trpljenja. To smo mu 
obećali kod svetoga krsta, kod svetih zavjeta. Doći ćemo 
k svetoj Misi, da u zajednici svete žrtve pođemo njegovim 
putem: »Ponizio je sam sebe postavši poslušan do smrti, do 
smrti na križu.« To neka bude i naš put! U žrtvi svete Mise 
dobit ćemo snage i odvažnosti da po njemu stupamo. 


3. Danas se ori Hosana, a za nekoliko dana razlijegat će 

se »Raspni ga!l« Tako su se Židovi vladali. A mi kršćani, kako 
se mi vladamo? Danas smo uzeli grančice u ruke. Liturgija 
nam je jasnim riječima protumačila smisao toga, ali netom 
što smo svršili »funkciju«, odlažemo nažalost s grančicom i 
ideju procesije s grančicama. Gdje je ostao naš mučenički 
duh? Da li onda ozbiljno i iskreno nasljedujemo Krista? 

»Čekao sam, tko bi sa mnom tugovao — i nije ga bilo. 
Tražio sam, tko bi me utješio — i nikoga ne nađoh!« Malo ih 
ima, koji ljube Gospodina i njegov križ, a mnogo, veoma 
mnogo ih imade, koji su neprijatelji križa. Mogu li ti još 
ljubiti Raspetoga? 

»Danas, kad čujete njegov glas, nemojte da otvrdnu vaša 


. srca« (invitatorij matutina). 


Molitva. 


Svemogući, vječni Bože, koji si učinio, da Otkupitelj naš 
uzme tijelo i pretrpi smrt na križu, te rod ljudski nasljeduje 
primjer poniznosti, podaj milostivo, da i mi zavrijedimo ugle- 
dati se u njegovu strpljivost i biti dionicima uskrsnuća. Po 
istom Kristu Gospodinu našem. Amen. 


Veliki ponedjeljak. 
Sveto pomazanje. 


Crkva još živi samo za svoga Gospodina, kojeg njegovi 
neprijatelj progone i pogrđuju. »Ne odvratih svojega lica od 
onih, koji me ruže i pljuju na me. Procijeniše me za trideset 
srebrnjaka. Gospodine, pogledaj na usne onih, koji me mrze 
i na ono, što snuju protiv meni« (antifona kod lauda i hora). 
Za službu svete Mise sakupljamo se u svetištu svete djevice 
Praksede, S Pudencijanom posvetila se službi siromasima, t. j. 
kako veli sveti Augustin: »Pomazala je noge Gospodnje«, jer 
»siromaha imadete svagda sa sobom« (evanđelje). Liturgija 
gleda u Praksedi sliku Marije iz današnjega evanđelja, koja 
je u Betaniji pomazala Spasiteljeve noge »za dan njegova 
ukopa«. A Juda, njegov izdajica protivio se tome. Nije mu bilo 

drago, što je Marija toliko izdala za pomazanje Gospodnje. 
Liturgija promatra dvostruku činjenicu: Gospodin daje svoje 
tijelo svojim neprijateljima, da ga muče, a Mariji u Betaniji, 
svojoj Crkvi i nama, da ga pomažemo. 

1. »Gospodin otvori meni (Spasitelju) uho, 
t.j. dao mi je nalog, a ja se ne protivih, niti odstupih natrag. 
Tijelo svoje predadoh onima, koji biju, i obraze svoje onima, 
koji skubu: Ne odvratih svojega lica od onih, koji me ruže i 
pljuju na me. Gospodin Bog je pomoćnik moj« (poslanica). S 
iskrenom sućuti promatramo, kako svoj obraz pruža svome 
izdajici, da ga poljubi: »Poljupcem izdaješ Sina čovječjega?« 
Promatramo kako svoje ruke pruža onima, koji su ga u Ma- 
slinskom vrtu zarobili i svezali, svoje tijelo onima, koji su ga 
bičevali, svoje obraze onima, koji su ga ćuškali i pljuvali, 
svoju glavu onima, koji su na njegove sljepočice stavili trnov 
vijenac, svoje ruke i noge onima, koji su ih oštrim čavlima 
na križ pribili, svoje srce vojniku, koji ga je kopljem probo. 
Sve je dao, samo da izvrši nalog Očev i da pokaže svoju ljubav 
prema nama: »Mi smo ozdravili po njegovoj modrici!« (Iz. 
53, 5). 

2, Marija, sestra Lazarova, koga je nedavno us- 
krisio u Betaniji od mrtvih, donese dragocjene i mirisne po- 
masti i pomaza Isusove noge. Liturgija vidi u Mariji svetu 
Crkvu. Puna ljubavi došla je Gospodinu i iskreno je sudje- 
lovala u njegovim mukama, Ona je i onda ostala uz njega 
vjerna i puna sućuti, kad ga njegovi neprijatelji uhvatiše i 
grozno izmučiše. Mi smo ona Marija, koja je pomazala noge 
Isusove. U ovim danima dolazimo više nego inače k Spasitelju, 
da ga utješimo, da pokažemo svoju sućut, svoju vjeru i vjer- 
nost, da budemo uz njega na njegovom teškom putu muke, 
da s njime patimo i trpimo. S Marijom i Praksedom, sveti- 
com današnjega crkvenog zbora, »pomazat ćemo noge Isu- 
sove«. Noge Isusove su udovi Kristovi, siromasi, nevoljnici. 
»Što ste učinili jednome od mojih najmanjih, meni ste uči- 
nili« (Mat. 25, 40). Mi ćemo ih utješiti i pomoći, dat ćemo im 
koliko možemo. Tako ćemo utješiti Krista u njegovoj nevolji, 
u njegovim mukama. 

3. Juda i Marija, oboje je kod Isusa, i njima je dao svoje 

tijelo: danas ga daje Mariji, da ga pomaže, a za nekoliko dana 
Judi, da ga poljubi. Budimo poput Marije. U ovim danima 
Velikog tjedna dođimo k njemu, da ga utješimo, da ga pra- 


. timo svojim mislima, svojim saučešćem, svojom zahvalnošću, 


svojom ljubavi, svojim pokajničkim suzama. Pomozimo mu 
rive križ. Dopustimo, da svoju sliku duboko utisne u našu 
ušu. 

Pomozimo mu i djelotvorno u njegovim udovima, u siro- 
masima i bijednicima. 

Koliko ih imade, koji danas izdaju Spasitelja, koji ga bi- 
čuju, pogrđuju i razapinju. Uvijek daje svoje tijelo onima, koji 
ga tuku, pogrđuju i pljuju, koji ga progone u njegovoj osobi, 
ličnosti, u njegovom nauku, u njegovoj Crkvi, u njegovim sve- 
ćenicima, u njegovim vjernima. Iskažimo mu barem mi poput 
Marije ljubav. Čim više mora da trpi od ljudi, tim vjernije 
treba da mi uz njega stojimo. 

»Tijelo svoje predadoh onima, koji biju, i obraze svoje 
onima, koji skubu.« Daje ih u nepokolebivoj strpljivosti, bez 
protuslovke, bez srdžbe ili prijetnje. On samo moli: »Oče, opro- 
sti im, jer ne znaju što čine«. »Učite se od mene, jer sam ja 
krotak i ponizan u srcu« (Mat. 11, 29). 


Molitva. 


Daj molimo, svemogući Bože, da mi, koji zbog svoje ne- 
jakosti u tolikim suprotivštinama iznemažemo, odahnemo po- 
sredovanjem muke Jedinorođenoga tvoga. 

Pomozi nam, Bože, Spasitelju naš, i podaj, da se radosno 
spominjemo tvojih dobročinstava, kojima si nas se dostojao 
preporoditi. Po Kristu Gospodinu našem. Amen. 


Veliki utorak. 
Neprijatelji unaokolo. 


Danas gledamo Spasitelja, kako je opkoljen od svojih 
neprijatelja. Vode ga kao janje na zaklanje. Apostoli su po- 
bjegli, Petar, glava njihova, zatajio ga je. Gospodin upravlja 
svoj pogled k Ocu. On će ga dovesti kroz noć trpljenja i smrti 

k svijetlu uskrsnuća. »A mi se hvalimo križem Gospodina na- 
šega Isusa Krista« (ulaz). Mi smo sretni, što možemo nositi 
njegov križ i piti čašu njegove muke. Ovako osjeća Crkva. 


1. Neprijatelji unaokolo! »Ti si, Gospodine, - 


meni objavio i znam, otkrio si mi njihove nakane.« Već od 
prvoga časa, otkako je došao na ovaj svijet, bilo mu je jasno, 
da je došao da trpi. i da umre. Pred očima mu je bez pre- 
stanka lebdila muka u svim njezinim pojedinostima. »A ja kao 
krotko janje, koje se vodi na klanje, nijesam znao, (t. j. 
nisam se opirao), da su se protiv mene dogovorili: Pomiješajmo 
mu drvo u kruh i iskorijenimo ga sa zemlje živih, da nestane 
uspomene na njega« (poslanica). On je kao janje, koje se vodi 
na klanje: bez uzrujane riječi, bez opravdavanja, bez mrm- 
ljanja ili pritužbe. Tako je dopustio, da ga neprijatelji nje- 
ga bičuju i trnjem okrune, da ga pribiju na križ, da ga pogrde 
i da mu se narugaju. »Svoju pravdu povjerio sam tebi, Go- 
spodine, Bože moj« (poslanica). Što on više šuti, moli i u strp- 
ljivosti svoju stvar Bogu preporučuje, tim je sigurniji, da će 
namjere njegovih neprijatelja biti osujećene. Oni će ga do- 
duše ubiti, ali on će svojom smrću pobijediti. Nad nepravdom 
njegovih neprijatelja stoji Gospodin Bog nad vojskama. »Ti 
pravedno sudiš i poznaš misli i nakane. Svoju pravdu po- 
vjerio sam tebi, Gospodine, Bože moj.« Križ je put k spasenju, 
k uskrsnuću, k preobraženju. 

2. Petar je zatajio Gospodina. Bilo je to u pre- 
dvorju kuće velikog svećenika. Neka sluškinja opazi Petra, 
pogleda ga i reče: »I ti si bio s Isusom Nazarećaninom! A on 
zataji: Ne znam i ne razumijem, što govoriš! I iziđe napolje 
pred dvor i zapjeva pijetao. Kad ga opet vidje sluškinja, 
reče prisutnima: I ovaj je od njih. A on opet zataji. Malo 
kasnije su i prisutni rekli Petru: Zaista si od njih, jer si 
Galilejac! Tada poče proklinjati i zaklinjati se: Ne poznam 
toga čovjeka, o kome govorite. I odmah pijetao zapjeva po 
drugi put. A Petar se sjeti Isusovih riječi: Prije nego zapjeva 
pijetao dvaput, ti ćeš me zatajiti triput. I udari u plač.« Nikada 
nije Petar zaboravio, da je Gospodina zatajio. I nije prestao 
da se kaje za svoju opačinu, da čini pokoru i da je pred 

cijelim svijetom prizna. Što Marko pripovijeda u svojem 
evanđelju, to je doista propovijed svetoga Petra, koju je iz- 
rekao raznim općinama. Dirljivom iskrenošću i poniznošću 
javlja svima vjernicima i svim vremenima, kako je teško sa- 
Sriješio i kako mu je Gospodin blago oprostio. 

3. Što ga neprijatelji više opkoljuju, to se većma obraća 
svome Ocu. »Molio sam duboko sagnut svoje molitve. Sudi, 
Gospodine, onima, koji mi škode. Ustani meni u pomoć« (na 
stepenicama), »Čuvaj me, Gospodine, od ruke grešnika i od 
opakih ljudi spasi me« (prikazanje). 

»Protiv meni govorahu i oni, koji sjede na vratima (na 
javnim mjestima), meni se rugahu, ali ja uzdižem svoju mo- 
litvu k tebi, Gospodine« (pričesna). U tamnoj noći svojih 
muka, opkoljen od svojih neprijatelja, Spasitelj ne misli na 
svoje muke niti“na svoje neprijatelje, nego se obraća na Oca. 
Isus se moli. Otac »će ga spasiti od opakih ljudi« (prikazanje), 
t. j. treći dana će ga uskrisiti od mrtvih i postaviti ga Kraljem 
i Gospodarom vasione! 

»Daleko od nas da bismo se hvalili drugim osim križem 
Gospodina našega Isusa Krista«. Mi smo se već opredijelili 
za Raspetoga! Mi se smatramo sretnima, što možemo s Gospo- 
dinom nositi križ i piti čašu Gospodnju. »Ili zar ne znate, da 
svi mi, kojigod smo kršteni u Isusu Kristu, kršteni smo u 
njegovoj smrti«, t. j. da smo s njime razapeti? (Rim. 6, 3). Pravi 
se kršćani vesele, što mogu s Kristom dijeliti sramotu njegova 
križa, što mogu živjeti životom žrtve, odricanja i samozataje, 
životom trpljenja i poniženja. 


Molitva. 


Svemogući, vječni Bože, daj nam svetotajstva muke Go- 
spodnje tako vršiti, da zavrijedimo primiti oproštenje. 

Tvoje nas milosrđe, Gospodine, očistilo od svih ostataka 
starine i učinilo podesnima za svetu novinu. Po Kristu Go- 
spodinu našem. Amen. 

Velika srijeda. 
Izdajica. 


U crkvi svete Marije Velike u Rimu, slavimo u službi 
Božjoj sa žalosnom Majkom spomen Spasiteljeve muke. Na 
posebni način spominje se danas sveta Crkva Judine izdaje. 
Zato se srijeda od davnine smatra pokorničkim danom i posve- 
ćena je uspomeni Judine izdaje. 


1. Juda se približava. Isus je upravo u Maslin- 
skom vrtu molio svoje pristupne molitve za veliku i svečanu 
Misu na Kalvariji. On se molio. Trpio je neiskazane duševne 
muke. Od silne duševne tjeskobe krvlju se znojio. Pošao je k 
svojim apostolima i opomenuo ih: »Ustanite, molite!« »Dok 
je on još govorio, dođe četa, koju je predvodio Juda, jedan 
od dvanaestorice. On se približi Isusu da ga poljubi. A Isus mu 
reče: Juda, zar poljupcem izdaješ Sina čovječjega?« Vlastiti 
Isusov učenik izdao ga je i predao njegovim neprijateljima. 
Kolike li nezahvalnosti, pretvaranja, zlobe i prostote u tome 
činu! A to je učinio radi novca! Sveta Crkva ćuti Spasite- 
ljevu bol. Ta u Judi gleda ona mnogo svoje djece, koja su 
tijekom povijesti izdala svoga Gospodina i Spasitelja. Užasnog 
li otajstva! Apostol postaje izdajicom! Odlikovani, izabrani 
između miliona stao je protiv. Gospodina i prodao ga za tri- 
deset srebrnjaka njegovim neprijateljima! »Tko misli, da stoji, 
neka pazi, da ne padne« (1. Kor. 10, 12). »Bdijte i molite, da 
ne padnete u napast« (Mat. 26, 41). 


2, Isus vidi, kako mu se približava izdaj- 
nik. On pozna njegovu namjeru. On dopušta, da ga ovaj ne- 
vrijednik takne. On mu pruža svoj obraz, da ga poljubi. S lju- 
bavlju susreta izdajicu. »Prijatelju!« Ako ti već ne ljubiš 
mene, a ono ja ljubim tebe i spreman sam da ti oprostim 
nepravdu, koju mi nanosiš. Isus ne poznaje gorčine. Ništa mu 
nije predbacio. Jedino ga je obuzela duboka sućut prema apo- 
stolu, koji je posrnuo! A što drugo i zaslužuje apostol od- 
metnik, ako ne sućut? Trideset srebrnjaka — upravo dosta 
da stekne Božje prokletstvo! Neznatna vremenita dobit — a 
za to neprestana grižnja savjesti, štoviše, sam pakao! »Myste- 

rium iniquitatis!« Otajstvo zloće, zaslijepljenosti i pokvare- 
nosti ljudskoga srca! Da Gospodin nije sama dobrota, da nam 
se nije smilovao, da nas nije ljubio i onda, kad smo bili ne- 
dostojni njegove ljubavi: što bi od nas bilo! Od apostola može 
postati odmetnik! 

3. Koliko je Juda svojom izdajom Gospodina ponizio, to- 
liko se više sveta Crkva Isusu klanja. »U ime Isusovo da se 
pokloni svako koljeno onih, koji su na nebu, na zemlji, i 
pod zemljom, jer Gospodin posta poslušan do smrti, do smrti 
na križu. Zato je Gospodin Isus Krist u slavi Boga Oca« 
(ulaz). Krist je bio tako poslušan, da se pokorio čak i na- 
mjerama svoga izdajice. Tako je bila Očeva volja. A Isusu 
je to uvijek bilo dosta, 

»Zašto si došao?« Zašto si izdao Gospodina? Što si time 
zaslužio? Bijedni, zaslijepljeni apostole! A mi kršćani? Zašto 
se vječno brinemo i toliko mučimo za ono malo novca, za 
kakvo mjesto, za kakvu službu, za kakvu ljudsku čast, kad 
zato moramo da žrtvujemo, ako i ne vjeru ili vječnost, a. ono 
ipak revnost za Božje interese, za molitvu, za svete sakra- 
mente, za ono jedino potrebno! Što će nam od svih vremenitih 
dobara konačno ostati? Ostat će nam pustoš, koja je prisilila 
bijednog Judu, da sebi oduzme život. 

»Simon, dormis? — Šimune, spavaš? Zar nijesi mogao 
jedan čas probdjeti sa mnom?« Ove je riječi Gospodin pro- 
govorio Petru, a sveta liturgija ih upravlja na nas, da u ovim 
danima ne zapustimo Spasitelja u njegovoj muci i poniženju. 
Barem da u posljednjim danima Velikog tjedna imamo sućuti 
s velikim Patnikom! Zato nas Crkva vodi do svete Marije 
Velike. Evo Majke! Gledajte, kako Marija s Isusom trpi! 
Ugledajmo se u nju. Pođimo s njom na teški put križa i 
stanimo pod raspelom, da nam Gospodin ne mora predbaciti: 
»Šimune, spavaš? Ne vidiš li Judu? On ne spava, već se žuri 
da me izda Židovima« (responsor kod matutina). Uvijek se 
ponavlja stara priča: Isusovi prijatelji spavaju, a neprijatelji 
njegovi rade! 

Molitva. 


Podaj, molimo, svemogući Bože, da nas, koji se nepre-. 


stano mučimo radi svojih prestupaka, oslobodi muka jedino- 
rođenoga Sina tvoga. 

Bože, koji si htio, da tvoj Sin za nas podnese muku na 
križu, da otjeraš od nas neprijateljsku vlast, podaj nama, 
slugama svojim, da dostignemo slavu uskrsnuća. Po istom 
Kristu Gospodinu našem. Amen. 


Veliki četvrtak. 
Ljubav do konca. 


U Lateranu, u crkvi presvetoga Otkupitelja, gledamo da- 
nas kako Crkva opet prima pokornike u zajednicu vjernika. 
Oni su činili pokoru. Bili su isključeni od zajedničkog žrtve- 
nog prikazanja i od primanja svete pričesti. Danas završuju 
vriieme svoje pokore. Opet smiju svoj dar nositi na žrtvenik 
i primiti svetu pričest. Mi osjećamo, kako su radosni i kako 
zahvaljuju Otkupitelju. Zato se pridružujemo njihovoj molitvi, 
kojom popraćuju prviput svoj žrtveni dar: »Ne ću umrijeti 
nego živjeti« (prikazanje). Ujedno se danas sjećamo dogođaja 
iz života Kristova, koji karakteriziraju Veliki četvrtak: Isu- 
sov oproštaj od Betanije, posljednja večera (večera pashe), 
pranje nogu, ustanovljenje presvete euharistije i svećeničkog 
reda, njegov oproštajni govor, njegova veliko-svećenička mo- 
litva, njegov put u Maslinski vrt, i njegova muka u njemu i 
napokon Judina izdaja. Sveta se liturgija osobito obazire na 
ustanovljenje presvetog oltarskog otajstva. 

i.»Isusjeljubio svoje, koji su na svijetu, i ljubio 
ih je do kraja« (Iv. 13, 1): ustanovljenjem presvetog oltar- 
skog otajstva. Da tu svoju ljubav prema nama dokaže, nije 
mu bilo dosta da za nas trpi i na križu umre. On je htio da 
bude uvijek s nama. Da, on je htio da bude hrana naših duša, 
da nas napuni svojom jakošću i svojom snagom, da nas uz- 
digne u životnu zajednicu sa sobom. On je čokot, mi smo loze! 
Ljubav ga je vodila do konca njegova života na križu, i vodit 
će ga do konca vjekova u svetohraništu. To je ljubav bez 

granica i bez konca gore na nebesima. Tu je naše bogatstvo 
uza sve siromaštvo. I to je sreća, koja sve nadilazi, da nas 
ljubi do konca i do granica mogućnosti. »Kao što je Otac 
ljubio mene, tako sam ljubio i ja vas« (Iv. 15, 9). »Ostanite 
u mojoj ljubavi« (Iv. 15, 9). Ljubimo ga i mi do konca svom 
snagom svojom. 

2. Drugi dokaz svoje ljubavi dao nam je 
svojim primjerom, kad je apostolima prao noge. Li- 
turgija današnjega dana usko povezuje pranje nogu s pri- 
manjem svete pričesti. Zato ona moli kod dijeljenja svete pri- 
česti vjernicima: »A kad je Gospodin Isus večerao sa svojim 
učenicima, opra im noge i reče im: Znate li, što sam vam uči- 
nio, ja, Gospodin i Učitelj vaš? Primjer sam vam dao, da i 
vi tako činite« (pričesna). Euharistija (pričest) i djelotvorna 
ljubav prema bližnjemu združene su, nadopunjuju se i jedna 
izaziva drugu. »Ako ljubimo jedan drugoga, Bog ostaje u nama, 
i njegova je ljubav u nama savršena. Lažac je, ako tko reče: 
Ljubim Boga, a mrzim svoga brata. Jer tko ne ljubi svoga 
brata, kako može Boga ljubiti« (1. Iv. 4, 12, 20). Kako može, 
dakle, dostojno primiti svetu pričest? S druge strane, do- 
stojno primanje euharistijskog Krista sili nas, da ljubimo — 
kako je i naravno — otajstveno tijelo Kristovo, udove Kri- 
stove, da ljubimo bližnjega. Na taj vez nas upozoravaju riječi 
kod cbreda pranja nogu, »Novu vam zapovijed dajem: da se 
ljubite među sobom, kao što sam ljubio vas, govori Gospodin. 
Sretni oni, koji su neokaljeni na putu života, koji slijede 
zakon Gospodnji.« »Kad sam ja, Gospodin i Učitelj oprao vama 
noge, i vi ste dužni jedan drugome noge prati. Čujte ovo, 
narodi svi, poslušajte, koji nastavate zemlju. Kad sam ja, 
Gospodin i Učitelj oprao vama noge, i vi ste dužni jedan dru- 
gome noge prati.« »Po tom će svi poznati, da ste moji uče- 
nici, ako uzimate ljubav među sobom.« Sveta je euharistija 
poklon: ljubavi, ali po njoj primamo i novi zakon ljubavi: 
»Novu vam zapovijed dajem, da ljubite jedan drugoga, kao 
što sam ja ljubio vas, da se i vi ljubite među sobom.« Ozbiljno 
se pitajmo, da li uistinu vršimo ovu novu zapovijed Gospod- 


.nju, mi koji dnevno primamo svetu pričest. Ljubav je mjero- 


davna! 

3. »Gdje je samilost i ljubav, tu je i Bog. Okupi 
ujedno Kristova ljubav. Radujmo se i : Bjibni se odakle 
Bojmo se, ljubimo Boga živoga. I ljubimo se srcem iskrenim. 
Gdje je samilost i ljubav, tu je i Bog. Kad se, dakle 
skupimo ujedno: Čuvajmo se, da se mišljenjem ne razdijelimo. 
Neka prestanu zlobne uvrede, neka prestanu svađe. I u našoj 
sredini neka bude Krist, Bog. Gdje je samilost i ljubav 
tu jei Bog. Skupa s blaženima da vidimo slavno lice tvoje, 
Kriste Bože: radost, koja je neizmjerna i čista; u beskrajne 
vjekove. Amen.« (kod pranja nogu). 

. Presveta je euharistija plod križa. Tim ćemo se više pri- 
bližiti presvetom oltarskom otajstvu, i tim više postati dio- 
nici njegovih milosti i blagoslova, što ćemo većom ljubavlju 
i čvršćim pouzdanjem prigrliti Kristov križ. »Daleko od nas 
da bismo se hvalili drugim osim križem Gospodina našega 
Isusa Krista« (ulaz). Tako bi moralo da bude! Ali mi u stvar- 
nosti ipak bježimo od križa i uklanjamo mu se, gdjegod samo 
možemo. Mi smo nezadovoljni s križem, koji nam je namet- 
nut, i mrmljamo protiv Bogu. Zato i ne razumijemo otajstva 
svete euharistije, i ne možemo doći do one ljubavi, koju bismo 
oja imati prema svetoj euharistiji, prema sakramentu lju- 

avi. 

»U njemu je spasenje, život i uskrsnuće naše« (ulaz), u 
njemu, koji u svetohraništu stanuje među nama, koji se za 
: nas moli i žrtvuje, koji nas ljubi. »Blago onima, koji u kući 
tvojoj stanuju, Gospodine« (Ps. 83, 5). 


Molitva. 


Bože, koji si nam u divnom Sakramentu ostavio uspomenu 
muke svoje, podaj nam molimo, tako častiti sveto otajstvo 
tijela i krvi tvoje, da plod tvojega otkupljenja vazda u sebi 
osjećamo, koji živiš i kraljuješ u vijeke vjekova. Amen. 


Veliki petak. 


Isusumire na križu. 


. Veliki je petak dan žalosti svete Crkve i njezinih vjernika! 
Križ se nalazi u središtu liturgijskih obreda; na njemu je 

Gospodin po volji Očevoj dao svoj život za nas grešnike. »On 
me je ljubio i predao sebe za mene« (Gal. 2, 20). 


1. Isus umire na križu: »Kad dođoše na mjesto 
Kalvariju, razapeše ondje njega i zločince, jednoga s desne, 
a drugoga s lijeve strane. A Isus je molio: Oče, oprosti im, 
jer ne znadu što čine! Zatim razdijeliše njegove haljine bacivši 
kocke, Narod je stajao okolo i sve to gledao. Članovi velikoga 
vijeća posprdno su se rugali. Drugima je pomogao! Ako je on 
Krist, Božji odabranik, neka pomogne sebi. A rugali su mu se 
i vojnici. Oni su pristupali k njemu i pružili mu ocat uz 
porugu: Ako si židovski kralj, pomozi sam sebi!« »Bilo je 
oko šeste ure, kad nasta tama po cijeloj zemlji sve do devete 
ure. I sunce pomrča, a zastor se u hramu razdere na dvoje. 
A Isus povika velikim glasom: Oče u tvoje ruke predajem 
svoj duh! Kad to reče, izdahnu« (Luka 23, 33 sl.) »Postao je 
poslušan do smrti, do smrti na križu.« »Gospodine, tko vje- 
ruje onomu, što čuje od nas, (što govorimo o Mesiji)? I komu 
je objavljena Gospodnja sila? I (Mesija) izrasti će pred njim 
kao mladica i kao korijen iz žedne zemlje. On nema izgleda 
ni ljepote, i vidjeli smo ga, ali nije imao izgleda, da bismo 
čeznuli za njim prezrenim i zadnjim od ljudi, čovjekom boli, 
koji zna za slabost. Njegovo je lice zastrto i odvratno, zato ga 
nismo cijenili« (Iz. 58, 1 sl.). »O, svi vi što idete putem, svrnite 
okom i vidite, ima li boli ko moja« (Plač Jer. 1, 12). Njegovo 
je sveto tijelo izmrcvareno udarcima bičeva, sve izranjeno, 
jedna velika rana! Trnova kruna mu zadaje nesnosne boli, i 
strašna ga žeđ mori. On ne trpi samo tjelesne boli, nego i 
duševne, koje su još mnogo teže. On vidi okorjeli narod, koji 
ga je zabacio: »Krv njegova na nas ina našu djecu!« On sluša 
ruganje i pogrde svojih neprijatelja. On gleda nezahvalnost 
kršćana, onih mnogih, koji su ravnodušni i ne mare za njegovu 
ljubav i otkupiteljsku smrt! Što se to njih tiče! Imaju oni dru- 
gih briga, a ne da još na njega misle. Oni uopće ne će da prime 
one milosti, koje je za njih stekao neizmjernim mukama i ne- 
brojenim žrtvama. Oni to zlorabe i zato vlastitom krivnjom 
propadaju zauvijek. Kako ga je ta nezahvalnost i zaslijeplje- 
nost morala silno boljeti! Htio sam te spasiti: »Ali ti nisi 

htio!« S Marijom i Ivanom ostanimo pod križem i s dubokom 
sućuti budimo dionici njegove tjeskobe i muke. 

2. Isus umire mjesto nas. »On je uzeo naše 
slabosti i sam nosio naše boli, (t. j. kaznu, koju smo zaslu- 
žili za svoje grijehe) i držali smo, da je gubav, kažnjen od 
Boga i ponižen. On je ranjen radi naših bezakonja, satrven 
radi naših zločinstva. On je kažnjen radi našega mira (da zado- 
bijemo izmirenje i zajednicu s Ocem), a mi smo ozdravili po 
njegovoj modrici. Svi smo mi zalutali kao ovce, svaki je za- 
šao svojim putem, a Gospodin je na njega svalio sva naša be- 
zakonja« (Iz. 53, 4). Nijedan smrtnik, pa ni anđeo, ne može 
zadovoljiti za uvredu, koja se grijehom Bogu nanosi. »Ne traži 
brata (čovjeka) da te spasi, nego onoga, koji nadvisuje tvoju 
narav, traži Boga-čovjeka, Isusa: On nas jedini može zadovo- 
ljiti« (sv. Bazilije). On je nad svima, i zato može sve otkupiti. 
On je na sebe uzeo krivicu našu. »Izbrisao je zadužnicu, 
koja je svjedočila protiv nas, te odstranio prikovavši je na 
križ« (Kološ. 2, 14). Iz ropstva grijeha, sotone, vječnoga pakla 
nismo »otkupljeni raspadljivim srebrom ili zlatom, nego sku- 
pocjenom krvlju Krista kao nedužna i neokaljana Jaganjea« 
(1. Pet. 1, 18). »Mi smo ozdravili po njegovoj modrici.« Mi 
smo zaslužili, što on trpi, i s punim pravom morali bismo 
to trpjeti, ali on nas je oslobodio toga, jer se i onako ne 
bismo mogli otkupiti. On je na svome tijelu i na svojoj duši 
pretrpio, što mi nismo mogli i dao zadovoljštinu mjesto nas. 
»Nitko nema veće ljubavi od ove, da tko svoj život položi za 
svoje prijatelje« (Iv. 15, 13). A tko polaže svoj život za svoje 
neprijatelje? Jedini Isus! 

3. Isus umire za nas, za svakoga od nas posebno. Smrt 
je plaća grijeha. U smrti su združene sve posljedice grijeha, 
svaka bol, svaka nevolja života. Ni u čemu nije Božja pra- 
vednost tako duboko i tako stvarno pograbila čovjeka, kao u 
smrtnoj tjeskobi i jezi. Svako se stvorenje plaši smrti. Smrt 
je najprirodnija kazna i posljedica grijeha. Ona nasilno pre- 
kida sve veze, kojima je duša vezana uz tijelo i zemlju: jer je 
grijeh prvi pokidao veze, koje su dušu spajale s Bogom. I sada 
on, naš Spasitelj, dragovoljno polazi radi nas u smrt. To je 
ljubav, »jaka kao smrt«. Smrt, najstrašniji izraz božanske 


Veliki petak: Isus Kralj. 189 


pravednosti, postao je najvećim dokazom njegove ljubavi. 
Njegova najteža muka postala je njegovim najvećim djelom 
ljubavi prema nama, prema meni! 

Isus umire za nas. On žrtvuje svoje tijelo, ali žrtvujući 
svoje tijelo prikovao je na križ tijelo ljudskoga roda, tijelo 
smrti, u kojemu stanuje grijeh. On je našu grešnu narav 
uronio u žar svoga žrtvenog plamena, koji sve čisti i za sve 
zadovoljava. Uronio ju je u kupelj svoje otkupiteljske krvi. 
Iz te kupke izišla je ljudska narav preporođena, zrela da primi 
na se Božje djetinjstvo i da postane dionicom vječnog preo- 
braženja. Y 

Isus umire za nas, mjesto nas! Otajstvenog li poretka! 
Nepravedni griješi, a pravedni trpi kaznu. Krivac je počinio 
nedjelo, a nevini strada radi njega. Gospodar plaća, što je 
sluga skrivio. Bog uzima na sebe, što je čovjek pogriješio. 
Moja nepravda, a Božja pravednost i ljubav. To čini Bog za 
mene. A što ja činim za njega? 


i Molitva. 


Pogledaj, molimo, Gospodine, na ovu svoju obitelj, za koju 
se Gospodin naš Isus Krist predao u ruke grešnika i podnio 
muku križa, koji s tobom živi i kraljuje u vijeke vjekova. 
Amen._ 


Veliki petak. 
Isus Kralj. 


Isusa osudiše na sramotnu smrt na križu. Pilat, zastupnik 
silne rimske države, izveo je Krista pred židovski narod i 
predstavio ga kao njihovog »kralja«, ali narod ga je odbio 
i danas, na Veliki petak, zamijenio je izabrani narod Božju 
vlast sa vlašću rimskoga cara. »Mi nemamo kralja nego (rim- 
skoga) caral« Odbacivši Krista zapečatio je židovski narod 
zauvijek svoj udes. Jer nitko ne može zabaciti Isusa, a da i 
sam ne bude zabačen i da sam ne propadne. 

1. Isus je Kralj, kojeg jenjegov narod za- 
bacio. Izgleda, da je sveti Ivan Evanđelist u svojem evan- 

đelju htio namjerno upozoriti na kraljevsko držanje, kojim je 
Gospodin svoju muku započeo, kojim ju je pretrpio i kojim se 
poslije tri dana opet među svojima pojavio. »Jesi li ti ži- 
dovski kralj?« upitao je Pilat. A Isus odgovori: »Moje kra- 
ljevstvo nije od ovoga svijeta.« »Dakle si ti kralj?« »Da, ja 
sam kralj. Ja sam se zato rodio i došao na svijet da posvje- 
dočim istinu. A vojnici spletu vijenac od trnja i metnu mu na 
glavu. I pristupali su k njemu i govorili: Zdravo, kralju 
židovski! Pilat sjedne na sudačku stolicu. A bilo je oko šeste 
ure na dan priprave za Vazam (petak). I reče Židovima: Da 
raspnem vašega kralja? Svećenički poglavari odgovore: Mi 
nemamo kralja, nego caral« A ipak je Krist visio na križu 
kao kralj. To dokazuje natpis: »Isus Nazarećanin, kralj ži- 
dovski.« Gospodin je kao Kralj raspolagao svojim tijelom. »Do- 
đoše vojnici i prvome slomiše kosti i drugome raspetome s 
njim, a došavši k Isusu, kad vidješe, da je on već umro, ne 
slomiše mu kosti, nego mu jedan od vojnika otvori rebro 
kopljem. Ovo se dogodi, da se ispuni Pismo: Nijedna kost 
ne će mu se slomiti« (Ps. 33, 21). U Raspetome priznajemo da- 
nas Kralja, svoga Kralja i njemu se klanjamo. Kako je po- 
mižen, pogrđen, prezren: on, Kralj! 

2. »Rekao je: Ja sam Sin Božji To je optužba, 
koju glavari svećenički 'iznose pred Pilata. To je pravni 
razlog, radi kojega traže njegovu smrt. Isus je pretrpio smrt 
radi svjedočanstva, da je Sin Božji. To je svojom krvlju 
potpisao (potvrdio). Iza onoga, što ljudi misle i govore vidi 
Evanđelist otajstveno, nevidljivo djelovanje Boga Oca. Kaifa, 
veliki svećenik rekao je članovima Velikog vijeća: »Vi ne 
znate ništa i ne mislite, da je bolje za nas, da jedan čovjek 
umre za narod, nego li da sav narod propadne.« »A ovo ne reče 
sam od sebe«, dodaje sveti Ivan, »nego, jer je bio veliki sve- 
ćenik one godine, proreče da Isusu valja umrijeti za narod, 
i ne samo za narod, nego da djecu Božju, koja su bila raza- 
suta, sabere u jedno« (Iv. 11, 50 sl.). Po Božjoj je volji umro 
i za nas, za sve, koji su pozvani na posinaštvo Božje, da nas 
očuva od vječne propasti i da nas učini djecom Božjom. U 
svojoj smrti na križu utemeljio je kraljevstvo Božje, kra- 
ljevstvo djece Božje na zemlji. Danas, na dan utemeljenja, na 

dan otkupljenja, skuplja se Crkva oko križa i moli, da Krist 
očuva, raširi i dovede do konačnog cilja ovo kraljevstvo, 
koje je svojom krvlju na križu utemeljio. Pridružimo se ga- 
nutljivim prošnjama svete Crkve. One danas silno djeluju. 

3. Izraelski je narod ostao u svojoj nevjeri, ali zato bar 
mi priznajmo: »Ti si Sin Boga živoga. (Ti si jedini svet. Ti si | 
jedini Gospodin. Ti jedini Višnji, Isuse Kriste, sa Svetim Du- 
hom u slavi Boga Oca.« 

Raspetoga izaberimo za svoga Kralja i Gospodara. Zato 
se pridružimo svetoj Crkvi i častimo sveti križ, t. j. Gospo- 
dina: »Evo drvo križa, na kojem je visio spas svijeta. Dođite, 
poklonimo se!« »Sveti Bože, sveti Krepki, sveti Besmrtni, smi- 
luj se nama!« »Klanjamo se križu tvomu, Gospodine, hvalimo 
i slavimo sveto uskrsnuće tvoje, jer evo, poradi ovog je drveta 
radost došla na cio svijet.« 


Molitva. 


Pogledaj, molimo, Gospodine, na ovu obitelj, za koju se 
Gospodin naš, Isus Krist, predao u ruke grešnika i podnio 
muku križa, koji s tobom živi i kraljuje u vijeke vjekova. 
Amen. 


Velika subota. 
»Sašao nad pakao.« 


Josip iz Arimateje dobio je od Pilata dozvolu da tijelo 
Isusovo skine s križa. »Dođe i Nikodem i donese oko sto libra 
smjese od mire i aloja. I uzeše Isusovo tijelo i obaviše ga plat- 
nom s mirisima; a na mjestu, gdje su ga raspeli bio je vrt, 
i u vrtu novi grob. Ondje položiše Isusa« (Iv. 19, 38). Crkva 
slavi danas otajstveni počinak Isusov u grobu. Ujedno se sje- 
ćamo i dolaska Isusova u pretpakao. »Sašao nad pakao.« S 
Marijom, Majkom Isusovom, čeka Crkva, a s njome čekamo 
i mi čas uskrsnuća Gospodnjega. 

1. Tijelo Isusovo skidaju s križa i polažu 
u grob. Dan priprave (dan pred židovskim uskrsom, naš 

Veliki petak) naginje kraju. Zato su skinuli tijelo Isusovo.s 
križa i položili ga ožalošćenoj Majci u krilo. Isus pripada svo- 
joj Majci. I ona ga je žrtvovala, kad se na križu sam za nas 
žrtvovao. Zato može na podnožju križa da primi zaslugu 
Isusovog otkupljenja. Josip iz Arimateje i Nikodem spremiše 
i prirediše sve, što je bilo potrebno za pogreb. S poštovanjem 
položiše Tijelo Isusovo u grob. Tu on počiva od napora i muka 
djela otkupljenja, koje ga je toliko muka stajalo. On nije mo- 
rao umrijeti, kao što mi to moramo. On je bio bez grijeha, a 
smrt je kazna za grijeh. On je smrt preuzeo od nas i prenio 
na sebe. Zato nije trebao ni svoga groba. Nije li se njegovo 
prijestolje nalazilo na nebu? Zar je onaj trebao svoj grob, koji 
je sam život? Koji će poslije tri dana od smrti uskrsnuti na 
život? Stoga ga položiše u tuđi grob, u kojem ne bijaše još 
nitko ukopan. »Kao što krilo blažene Djevice nije nikoga ni 
Prije ni poslije njega začelo, tako nitko nije ni prije ni poslije 
njega bio položen u taj grob« (sv. Augustin). Posvuda se već 
javlja zora pobjede. Židovima je preko volje tijelo Isusovo 
bilo izmaklo. Sad im nije drugo preostalo nego da se još 
pobrinu, da grob bude dobro zatvoren i zapečaćen. Još za- 
mole i dobiju od Pilata vojničku stražu za Isusov grob. Tako 
su nehotice postali nepobitni svjedoci Isusovog uskrsnuća. 

2. Duša je Isusova sašla u pretpakao. Tu 
su se nalazili sveti i pravednici Staroga Zavjeta, još uvijek 
lišeni nebeskog blaženstva i blaženog gledanja Boga. Nebo im 
je bilo još uvijek zatvoreno. Živom čežnjom očekivali su čas 
svoga otkupljenja i konac toga stanja. K njima je sišao Go- 
spodin po svojoj duši odmah poslije svoje smrti i donio im 
veselu vijest, koju su tako dugo očekivali: da je prinio žrtvu 
pomirenja, izvršio djelo otkupljenja, dao zadovoljštinu za 
krivnju ljudskoga roda i da će se doskora otvoriti nebo. Što je 
netom na križu obećao raskajanom zločincu: »Danas ćeš biti 
sa mnom u raju« (Luka 23, 43), to je izvršio na dušama, koje 
su bile u pretpaklu: uveo ih je u svijetlo blaženoga gledanja 
Boga, koje im je na križu zaslužio. Tko može predstaviti sebi 
sreću onih duša, koje je Gospodin danas uveo u radost gledanja 
Božjega? Duša je Isusova došla i k dušama u čistilištu i do- 
nijela im utjehu i nadu, da će doskora biti oslobođeni i pri- 

mljeni u nebeske radosti. Takav je Isusov način: Kudgod do- 
lazi, svuda donosi utjehu, radost, nebesku“ sreću, otkupljenje. 

3. Velika subota! Sa silaskom nad pakao, s počinkom u 
grobu počelo je Gospodinovo uzvisivanje i slava. Dosada je 
živio samo životom odricanja i poniženja. Vrhunac toga života 
bila je sramotna smrt na križu. Silazak nad pakao prvi je 
korak u životu uzvišenja, početak proslavljenja Krista kao 
Kralja i Gospodara svemira. To je već rumena zora »dana nje- 
gove jakosti« (Ps. 109, 3). »Njegovu kraljevstvu, njegovoj 
vlasti ne će biti kraja« (Luka 1, 33). »Consummatum est!« 
Svršeno je veliko djelo. Nestalo je poniženja, nestalo je muke 
i gorčine smrti. Počinje novi život. Otac postavlja za Gospo- 


. dara svemira njega, koji je bio duboko ponižen, koji je bio 


prezren i zabačen od svoga naroda. Sad je on i po svojoj čo- 
vječjoj naravi Kralj i Gospodin. Njemu se mora klanjati nebo 
i zemlja i sve što je pod zemljom, i svi jezici moraju priznati: 
Isus Krist jest Gospodin, Kyrios (Filip. 2, 10). Njemu je »dana 
sva vlast na nebu i na zemlji« (Mat. 28, 20). »Dostojno je Ja- 
nje, koje je zaklano, da primi silu i bogatstvo i mudrost i jakost 
i čast i slavu i blagoslov. I svako stvorenje, što je na nebu i 
na zemlji i pod zemljom i na moru i što je nad njima, sve sam 
čuo gdje govore: onome što sjedi na prijestolju i Janjetu: bla- 
goslov i čast i slava i jakost u vijeke vjekova« (Otkr. 5, 12). 


Radosna smo srca danas svjedoci početka uzvisivanja na- 
šega Gospodina. U velikoj tišini i skrovitosti ide on danas 
ususret svojoj slavi. Njemu ćemo se iklanjati: »Tu solus, Domi- 
nus. Tu solus Altissimus. — Ti si jedini Gospodin. Ti jedini 
Višnji, Isuse Kriste, sa Svetim Duhom u slavi Boga. Oca« 
(Slava). Poslije četrdeset dana svečano će pred nebom i pred 
zemljom uzaći na svoje prijestolje. »On je poništio sam sebe 
i postao poslušan do smrti i to smrti na križu. Zato ga Bog 
uzvisi i dade mu ime, koje je nad svakim imenom« (Filip. 
2, 7). »Tko sebe ponizuje, bit će uzvišen!« Tako glasi zakon 
milosti. 

»Ako pšenično zrno, koje padne u zemlju, ne istrune, 
ostaje samo (bez roda); a ako istrune, daje mnogo ploda.« 
Tko ljubi svoj život, izgubit će ga, a tko mrzi svoj život na 

ovomu svijetu (po, mrtvenju, odricanju, po askezi), čuva ga 
za vječni život. Tko meni služi, ide za mnom, i gdje sam ja 
(u poniženju, u sramoti, a poslije u slavi), bit će moj sluga. 
Tko meni služi, počastit će ga moj Otac« (Iv. 12, 24). 


Molitva. 


Bože, koji si divno stvorio čovjeka, a divnije otkupio, daj 
nam molimo, da nasladama grijeha odolijevamo razborom 
duše, te zavrijedimo doći vječnim radostima. Po Kristu Go- 
spodinu našem. Amen. 


Velika subota. 
O sretne krivnje! 


Danas slavimo već u rano jutro onu veliku krsnu sveča- 
nost, koja se nekoć slavila u noći između Velike subote i 
uskrsne nedjelje. Blagoslov uskrsne svijeće osobita je 
oznaka crkvene svečanosti Velike subote. Liturgija današnjega 
dana divno povezuje čudesna djela Božja i primjere iz Sta- 
roga Zavjeta s Kristom, njihovim ispunjenjem. »Ništa nam 
ne bi koristilo rođenje, da nijesmo zadobili otkupljenje. O 
divna li udostojavanja milosti tvoje prema nama! O nepro- 
cjenjiva li milovanja ljubavi: da sužnja otkupiš, Sina si 
predao! O zacijelo potrebita grijeha Adamova, koji se izbrisa 
smrću Kristovom! O sretrie krivnje, koja zavrijedi takova i 
tolikoga Otkupitelja!« 

1. »O felix culpa —O sretnje krivnje!« U sjaju uskr- 
sne svijeće, uskrsnuća našega Gospodina, riješeno je ono pi- 
tanje, koje bez prestanka muči i uposluje sumnjičavu ljudsku 
pamet: Zašto Bog dopušta zlo? Ta on bi to lako mogao zapri- 
ječiti i učiniti nemogućim. Zlo, ma koliko ono bilo slobodan i 
lični čin čovjeka, ipak je podložno vlasti Božje providnosti. 
On bi ga, dakle, mogao zapriječiti. A zašto ga onda ipak ne 
sprečava, nego ga dopušta? Odgovor: da po nadvladavanju 
grijeha i zla tim više zasja Božja moć; da se još mnogo više 
uvjerimo o njegovoj ljubavi, kojom se za nas brine; da se 

njegova mudrost još savršenije očituje, nego li se pokazala u 
djelu samoga stvaranja, da se prije svega objavi jedno svoj- 
stvo Božje biti: Božje milosrđe. Bez grijeha je ne bismo ni- 
kada tako duboko shvatili i upoznali. Božje milosrđe poslalo 
nam je žrtveno Janje. Utjelovljeno je milosrđe Božje prini- 
jelo sebe za žrtvu, a Božje je milosrđe milostivo primilo tu 
žrtvu. Tako se u smrti Kristovoj očitovalo najveće čudo: 
Svemoć se pretvorila u nemoć, jakost u slabost, život je umro 
u smrti, Bog je dopustio grijeh da stvori još nešto više od 
prvoga stvaranja, da stvori, naime, Boga-čovjeka i u njemu 
kraljevstvo otkupljenih. »O sretne krivnje, koja zavrijedi 
takova i tolikoga Otkupitelja.« Po nauci nekih kršćanskih bo- 
goslova, Sin Božji uopće ne bi postao čovjekom, da nismo u 
Adamu sagriješilii U misnom vjerovanju priznajemo: radi 
našega spasenja, radi našega otkupljenja sišao je Sin Božji 
s neba i postao čovjekom. Ganuti tolikom ljubavi i milosr- 
đem, mudrošću, moću i pravednošću Božjom ponavljamo riječi 
iz pjesme Exsultet: »Ništa nam ne bi koristilo rođenje, da 
nismo zadobili otkupljenje (po Kristu). O divna li udostoja- 
vanja milostivosti tvoje prema nama! O neprocjenjiva li mi- 
lovanja ljubavi: da sužnja otkupiš, Sina si predao! O zacijelo 
potrebita grijeha Adamova! O sretne krivnje, koja zavrijedi 
takova i tolikoga Otkupitelja!« Ljudski grijeh, bio je Bogu 
povodom, da stvori najveće djelo, djelo otkupljenja. I zlo 
mora biti Bogu na službu. I ono služi dobru! Zato ga Bog 
i dopušta! > ' 

2. U križu jespas! Nije li nas Gospodin mogao spa- 
siti jednom jedinom kapljicom krvi, štoviše, jednom jedinom 
molitvom, jednom jedinom molbom za oproštenje i milost? 


Mogao je bez svake sumnje! »Koliko ocean nadmašuje ka- 


pljicu, toliko nadvisuje Kristova zasluga našu krivnju« (sv. 
Krizostom). Zato Božja pravednost u strogom smislu nije 
mogla tražiti gorku muku i smrt našega Gospodina, makar je 
i tražila potpunu zadovoljštinu za naše grijehe. I s mnogo 
manje bilo bi joj zadovoljeno. Ali on je sve to pretrpio, da 
upoznamo njegovu beskrajnu ljubav, kakvu još nije vidjelo 
nijedno oko, čulo nijedno uho i koja još nije ušla ni u jedno 

srce čovječje (1. Kor. 2, 9). Njegova je presveta bol morala 
izliječiti i posvetiti svu krivnju, bol i muke cijeloga ljudskoga 
roda. Trebalo je, da upoznamo otajstvo, koje je ostalo tajna 
naravnom čovjeku, trebalo je da upoznamo otajstvo križa i 
trpljenja. Morali bismo uvidjeti, da je odsad poniženje, si- 
romaštvo, nevolja i trpljenje preporučno pismo za Boga; da 
je to pečat i znak njegove velike ljubavi prema nama; da je 
to zalog, da nas želi učiniti sve sličnijim njegovom ljubljenom 
Sinu. »Svijet će se radovati, a vi ćete se žalostiti, ali vaša će 
se žalost okrenuti u radost« (Iv. 16, 20). Trpljenje su vrata, 
na koja ulazimo u vječni život. Dragovoljno podneseno tr- 
pljenje dokaz je naše predanosti Bogu, naše potpune podlož- 
nosti svetoj volji Božjoj. Njime osobito slavimo Boga: nijedna 
ljubav nije iskrenija, nijedno predanje nije odvažnije od 
onoga, što se očituje u dragovoljnom trpljenju. On, naš Go- 
spodin i Učitelj, mjesto radosti zagrlio je križ prezrevši sra- 
motu (Hebr. 12, 2). Duh ovoga svijeta pruža dobra, časti, 
radosti, naslade, službe, a Duh Kristov oslobađa one, koji se 
njemu povjere, od svega što nije Bog: od svijeta, od puti, od 
stvari, od vlastitoga ja, štoviše, i od Boga. Koga Bog želi uz- 
dići u svetosti, toga prije svega uzdigne na križ. Zato su 
takve duše najbogatije na milosti. Najveća znanost jest znati 
trpjeti. Zbiljska i najveća čovjekova sreća na ovoj zemlji 
jest s Kristom trpjeti, s njime biti prezren, ponižen, razapet. 
Križ rastavlja i udaljuje dušu od stvorenja. On je čisti i 


pripravlja za čistu ljubav Božju. Tko izbjegava trpljenje, taj: 


izbjegava napredak u svetoj ljubavi, taj izbjegava čistoću 
ljubavi. U križu je spas! 


3. Kad je nepravda slavila pobjedu, upravo je onda bila 


pobijeđena. Onaj, za koga je mislila, da je pobijeđen i uklo- 
njen sa svijeta, ustao je iz groba. Krist i njegova Crkva mo- 
raju biti progonjeni i napadani, ali upravo u času, kad ne- 
prijatelji misle, da su je uništili i nasuli joj grobni humak, 
ona ustaje na novi život. Iz smrti se rađa život! »Krv je 
mučenika sjeme kršćana!« 

»Onima koji ljube Boga, pomaže sve zajedno na dobro« 
(Rim. 8, 28), ma koliko ih ljudi mrzili ili proganjali, Iza toga 

Bog skriva svoje sveto djelo. Iza zlih ljudskih namjera na; ' 
laze se sakrivene njegove ljubezne namjere. Ljudi imadu svoje 
nakane, a Bog opet svoje. Zato pravi kršćanin prepoznaje u 
križu i trpljenju samo Božje nakane. Tako je Isus radio. 
Za Isusom ne smije zaostati u trpljenju i nepravdama ni pravi 
kršćanin. »Onima, koji Boga ljube, pomaže sve zajedno na 
dobro!« »U križu je spas!« 


Molitva. 


Svemogući, vječni Bože, koji si divan u uređenju svih 
djela svojih, neka razumiju otkupljenici tvoji, da nije bilo 
izvrsnije, što je u početku bio svijet sazdan, nego što je na 
svršetku vjekova žrtvovan naš vazam Krist: koji s tobom 
živi i kraljuje u vijeke vjekova. Amen. 


Velika subota. 
Krstiuskrsnuće. 


Bogoslužje Velike subote očito ide za tim, da nas duboko 
uvede u otajstvo našega svetog krštenja, našega uskrsnuća 
s Kristom, i da u nama oživi uspomenu na sveti krst. Pratimo 
liturgiju. Neka nas ona prosvijetli, da se zahvalna srca pri- 
družimo onom veselju, koje danas napunja srce svete Crkve. 


i. Štojesvetikrst? Sveti je krst predočen u bogo- 
služju Velike subote u dvanaest proročanstva i u blagoslovu 
krsne vode. Bog je čudesno stvorio čovjeka (prvo proročan- 
stvo), i čudesnije ga je obnovio (iznova stvorio) u drugom 
rođenju po vodi i Duhu Svetom. Iz bijesnih valova općeg 
potopa grijeha, koji je svima prijetio propašću, bili smo po 
svetom krstu primljeni u sigurni zaklon Noine lađe, u svetu 
Crkvu( drugo proročanstvo). U svetom 'krštenju prošli smo 
kroz Crveno more: Pakleni Faraon, đavao, čovjek grijeha, 
bio je potopljen, a mi smo se spasili krvlju Kristovom. Mi 
smo slijedili Mojsija Novoga Zavjeta u obećanu zemlju neba 
(četvrto proročanstvo). Bez krsta smo kao one suhe kosti, koje 
je vidio Ezekiel (sedmo proročanstvo). Njima bijaše uprav- 

ljena riječ Božja: »Evo, ja ću vam dati duh i živjet ćete, dat 
ću vam žile i učinit ću, da na vama naraste meso i navući 
ću na vas kožu i dat ću vam duh, i oživjet ćete i znati, da 
sam ja Gospodin. I nasta šum, zatim i gibanje i kosti pristupiše 
kostima, svaka k svome zglobu. I vidio sam na njima žile i 
meso, a odozgo se navukla koža... I duh uđe u njih i oživjeli 
su i stali su na svoje noge. A bila je brojna vojska. .I1I 
Bog reče: Sve ove kosti su Izraelovi sinovi (kršćani). Ja ću 
otvoriti vaše grobne humke i izvest ću vas iz vaših grobova, 
puče moj, i uvesti ću vas u izraelsku zemlju.« Krštenje je 
uskrisenje od smrti na život. Ono je spasenje iz ognjene pa- 
klene peći, koju smo radi naših grijeha s punim pravom za- 
služili (dvanaesto proročanstvo o trojici mladića u ražarenoj 


peći). Nato slijedi blagoslov krsne vode i naviješta se njezina 


tajna. U vodi svetoga krsta obnavljaju se i čiste svi narodi, 
Voda dobiva neku otajstvenu Božju snagu i iz neoskvrnjene 
utrobe božanstvenog vrela rađa se novo pokoljenje, nebeski 
naraštaj. U krsnoj se vodi satiru grijesi, u njoj se priroda, 
na sliku Božju stvorena, obnavlja na čast svoga prvoga stanja 
i čisti od svake nečistoće. Sve to po Kristu, našem Gospodinu. 
To je bogatstvo svetoga krsta! Koliko imamo razloga da se 
radujemo i zahvaljujemo! Mi smo spaseni, preporođeni, rođeni 
na život uskrsnulih, mi smo novi čovjek! 


2, Što krst od nas traži, to čitamo u posla- 
nici Velike subote. Krštenici su izlazili iz krstio- 
nice i ulazili u baziliku obučeni u bijelu krsnu odjeću. To su 
novorođenci u Božjoj obitelji, oni koji su primili duh posi- 
naštva, koji imaju još samo jednu želju, a ta je da se po- 
svete Bogu u neokaljenoj službi (molitva). I sada stupa pred 
ove sveta majka Crkva i govori im: »Ako ste uskrsnuli s Kri- 
stom, (ako ste kršteni, postali kršćani) tražite ono što je gore, 
gdje Krist sjedi s desne strane Božje; mislite na nebeske stvari, 
a ne na zemaljske. Jer ste umrli (grijehu), vaš je život s Kristom 
sakriven u Bogu. A kada se pojavi Krist, vaš život (u slavlju 
sudnjega dana, kod svoga ponovnoga dolaska), tada ćete se 
i vi pojaviti s njim u slavi« »Mislite na nebeske stvari!« I 
mi smo postali nebeski naraštaj, duhovni ljudi. Naša euhari- 

stijska svečanost jest svečana gozba s uskrsnulim, nebeskim 
Gospodinom. U euharistiji neprestano gledamo njegovo pre- 
obraženo tijelo. Mi ga dnevno dotičemo i gledamo u svetoj pri- 
česti. Ovo dnevno općenje s Uskrsnulim produhovljuje naše 
misli i htijenje, naše nastojanje i rad, štoviše, i naše tijelo. 
Zato smo donekle već na ovoj zemlji dionici budućega veli- 
kog preobraženja. Zato »živimo novim životom« (Rim. 6, 4). 
Mi smo mrtvi grijehu i živimo Kristovim životom. To je 
smisao kršćanstva, krštenja! 

3. »Hvalite Gospodina, jer je dobar, jer je dovijeka 
milosrđe njegovo. Hvalite Gospodina, sva plemena, hvalite 
ga svi narodi: Jer je silno nad nama milosrđe njegovol« 

Zahvalno zapjevajmo Magnificat, kojim se završuje da- 
našnja služba Božja. To je molitva zahvalnica svete Crkve 
za ono veliko, što vodom i Duhom Svetim može narode pre- 
porađati na novi život. »Veliča duša moja Gospodina i raduje 
se duh moj u Bogu, spasu mojemu. Jer je pogledao na poni- 
ženje svoje službenice, gle, odsad će me zvati blaženom svi 
naraštaji. Jer mi učini velike stvari Svesilni, i sveto je ime 
njegovo. I milosrđe je njegovo od koljena do koljena onima, 
koji ga se boje. Učini silu rukom svojom, rasprši ohole u 
mislima srca njihova. Zbaci s prijestolja silne vladare i vi- 
soko diže ponižene. Napunja gladne dobara, a bogate otpušta 
prazne. Štiti Izraela, slugu svojega, sjećajući se milosrđa 
svoga. Kao što je obećao ocima našim, Abrahamu i potom- 
stvu njegovu dovijeka. Slava Ocu i Sinu i Duhu Svetomu, 
kako bijaše na početku tako i sada i vazda i u vijeke vje- 
kova. Amen.« 

»To su novi jaganjci, oni pjevaju aleluja. Upravo su 


došli k izvoru (svetoga krsta). Zasjaše u čistoj sjajnosti, ale- 


luja, aleluja. Pred Jaganjeem su urešeni bijelim haljinama i 
paome su u njihovim rukama« (responsor). To smo mi. U 
hvali i pjesmi pođimo ususret Uskrsnulome, da mu iskažemo 
svoju ljubav. 

Molitva. 


Bože, koji ovu presvetu noć prosvijetljuješ slavom uskrs- 
nuća Gospodnjega, uzdrži u ovom podmlatku obitelji svoje > 

duh posinaštva, što ga dade, da obnovljen tijelom i dukom 
prikazuje tebi službu čistu. 

: Ulij nam, Gospodine, duh svoje ljubavi, da svojom milo- 
stivošću učiniš složnima, koje si nahranio vazmenim tajnama. 
Po Kristu Gospodinu našem. Amen. 


NE o. ss 


Svetački dani u korizmi. 
5. veljače: Sveta Agata. 


Agata bijaše Sicilijanka, odlična roda, jaka i odvažna u 
borbi za svoju čistoću i za svoju svetu vjeru. Nije htjela da 
žrtvuje bogovima, nego je ostala vjerna Kristu i za progon- 
stva cara Decija postigla je oko godine 250. mučeničku kru- 
nu. Mi smo danas svjedoci njezine borbe i njezine pobjede. 

1. »Što svijet drži ludim odabrao je Bog, 
da postidi mudre; i što je pred svijetom slabo, Bog je oda- 
brao da postidi jako; i što je pred svijetom neplemenito i 


. prezreno; i što ništa nije, odabrao je Bog da uništi ono, što 


jest, da se pred njim ne hvali nijedan čovjek« (poslanica). 
»Bože, ti si i slabom spolu podao pobjedu mučeništva« (mo- 
litva). Divne.li pobjede neznatne, slabe i nježne djevice Agate 
nad silnim rimskim namjesnikom Kvincijanom! On je pita: 
»Zašto ti, koja si odlična roda, živiš niskim, ropskim kršćan- 
skim životom?« — »Ja sam sluškinja Kristova«, odgovori mu 
Agata, »i zato oblačim odijelo sluškinje. Najveće je plemstvo, 
služiti Kristu kao njegova ropkinja!« Kvincijan joj zaprijeti 


.najgroznijim mukama, ako se ne odreče Krista. »Ako mi se 


groziš divljim zvijerima, znaj, da one postaju krotke u ime 
Kristovo. Ako me želiš ognjem mučiti, rashladit će me ne- 
beski anđeli sposonosnom rosom.« Nato dade Kvincijan Agatu 
išibati. Iza toga je pošla vesela lica u tamnicu, kao da ide 
na svečanu gozbu. Sutradan je opet izvedoše pred suca. »Ako 
se ne pobrineš, da krvnici izmrcvare moje tijelo, ne može 
moja duša s mučenicima ući u raj Gospodnji.« Sada je uda- 
riše na muke, stadoše je peći užarenim željezom, iznakaze joj 
grudi, ali u noći je apostol Petar opet iscijeli. Još je jednom 
svjedočila za Krista. Polumrtvu su je odnijeli u tamnicu, 
gdje je izmolila svoju samrtnu molitvu: »Gospodine, Isuse 
Kriste, dobri Učitelju, zahvaljujem ti, što si mi dao da pobi- 

jedim muke krvnika: daj da dođem do tvoje neprolazne 
slave.« Čudesne li kršćanske odvažnosti! 

2. »Ima nesposobnih, koji su već tako rođeni. 
Ima ih, koje su učinili ljudi, a ima ih, koji su se sami uči- 
nili takvima radi kraljevstva nebeskoga. Neka razumije, koji 
može« (evanđelje). Agata je djevica poradi kraljevstva ne- 
beskoga! Kvincijan je gorio ljubavlju prema njoj, ali Agata 
nije htjela ni da čuje za ženidbu s njime. Ona je upoznala 
viša dobra i više vrednote, upoznala je vrijednost djevičan- 
stva radi kraljevstva nebeskoga. Namjesnik je svom silom 
nastojao, da joj otme djevičanstvo i u tu je svrhu predao 
nekoj raspuštenoj ženi, da je predobije za razvratan život. 
Agata je ostala stalna i nepobjediva. Ona je dobro znala, u 
čemu se nalazi prava sreća čovječja. Urešena dvostrukom 
krunom djevičanstva i krvavog mučeništva pošla je ususret 
nebeskom Zaručniku. 

3. » Gaudeamus omnes in Domino — Radujmo se svi u 
Gospodinu svetkujući blagdan na čast svete Agate, djevice 
i mučenice; njezinom se slavnom mučeništvu raduju anđeli 
i slave Sina Božjega« (ulaz). Radost radi pobjede napunjuje 
danas Crkvu na nebu i Crkvu na zemlji. Radost u Gospo- 
dinu! Pobjeda Agate pobjeda je Kristova, to je slavlje nje- 
gove jakosti i njegove milosti u njegovim udovima. U Agati 
se očitovala snaga Kristova, snaga kršćanstva, snaga milosti, 
koju možemo i mi imati: mi smo, kao i Agata, udovi Kristovi, 
iu nama struji Kristova milost i jakost. 

Što je Agata živjela, učinila, izvojštila, pretrpila, izmo- 
lila i postigla, sve pripada zajednici, Crkvi, pa i meni. Kod 
svete Mise prikažimo danas Bogu njezine muke, zasluge i 
pobjedu, kao dodatak i zamjenu za naše nedostatke i poraze, 
kao zadovoljštinu i otprošnju za naše nevjere i grijehe, kao 
molitvu za milost i pomoć. Radujmo se radi pobjede naše 
sestre u Kristu. Zahvalimo Gospodinu, koji joj je dao snage 
i odvažnosti. 

Sveta liturgija gleda u Agati sliku (tip) svete Crkve i 
kršćanske duše. Zato je ona danas pratilica svete Crkve i 
vjernika, koji prisustvuju svetoj Misi. Mi smo djevičanska 
pratnja svete Agate (prikazanje), koja nas u svetoj Misi vodi 

Kristu ususret. Odlučimo da ćemo danas s Agatom biti mu- 
čenici svete ljubavi, vjernosti, djevičanstva i zato se po 
žrtvenim darovima kruha i vina predajmo Kristu, da kao 
druga Agata samo za Krista živimo. 


Molitva. 


Bože, koji si među ostalim čudesima svoje moći i slabom 
spolu podao pobjedu mučeništva, dopusti milostivo, da svet- 
kujući rođeni dan blažene Agate, djevice i mučenice, slije- 
dimo njezin primjer i tako dođemo k tebi. Po Kristu Gospo- 
dinu našem. Amen. 


10. veljače: Sveta Skolastika. 


Sveta je Skolastika bila rođena sestra svetoga utemelji- 
telja Benedikta. Od rane mladosti posvetila se Kristu Gospo- 
dinu. Sveto je preminula oko godine 542. Liturgija slavi danas 
u njoj osobito zaručnicu, koja gori ljubavlju prema Kristu 
Zaručniku i koja očekuje vječne zaruke. 


1. Skolastika je zaručnica Gospodinova. 
Evanđelje svete Mise crta je kao zaručnicu: kao djevicu, koja 
uzevši svoju svjetiljku iziđe ususret Zaručniku. Svoje srce 
poklonila je Zaručniku. Zato je od rane mladosti prezrela 
svijet i posve se posvetila Zaručniku. Ona je živjela životom 
skrovitosti, molitve i ljubeznog općenja sa svojim Zaručni- 
kom. Koje onda čudo, što je imala toliku moć nad srcem 
svoga Zaručnika. Nekoliko dana prije svoje smrti došla je 
po običaju svojem bratu svetom Benediktu. U svetim i uzvi- 
šenim razgovorima, brzo je pala večer. Sveti je Benedikto 
htio da se vrati kući u svoj samostan na vrh gore, a Skola- 
stika je htjela, da još cijelu noć provedu u svetom razgovoru: 
toliko je već dušom bila u nebu. Brat ju je odbio, ali ju je 
Zaručnik uslišao. Jedva ga je s nekoliko riječi zamolila i već 
je nastalo toliko nevrijeme, da Benedikto nije mogao ostaviti 
kuće. Tako je eto Zaručnik ispunio želju svoje zaručnice. 
Poslije nekoliko dana umrije Skolastika, i sveti je Benedikto 

ugleda, kako njezina čista duša u prilici golubice leti ususret 
Zaručniku, ususret vječnim zarukama na nebu. 

2. Sveta je Skolastika slika svete Crkve 
i kršćanske duše. Liturgija gleda u Skolastici Crkvu, zaruč- 
nicu Kristovu. Sveta Crkva, t. j. mi, koji sačinjavamo Crkvu, 
mi smo one djevice, koje se spominju u evanđelju, koje izi- 
đoše ususret Zaručniku. Za Crkvu, za kršćansku dušu revnuje 
apostol Pavao »Božjom revnosti«, da nas čiste i neokaljane 
dovede Kristu Zaručniku. »Zaručih vas mužu jednomu, da 
vas kao čistu djevicu privedem Kristu.« Naša je zadaća i 
zvanje, da kao zaručnica živimo samo Kristu Zaručniku, 
s kime smo se na svetom krstu zaručili, Kao Skolastika, čeka 
i Crkva, čeka i kršćanska duša onaj čas, kad će doći Zaruč- 
nik da je povede k vječnim zarukama. U Skolastici ljubi 
Crkva, »ljubimo mi pravdu«, t. j. Krista, i mrzimo nepravdu, 
sve što nije Krist. Naše je geslo: »Djelo svoje namijenjujem 
Kristu« (psalam ulaza). Tako misli sveta liturgija o nama! 

3. Kraljevstvo nebesko (Crkve) bit će kao deset djevica, 
koje će uzeti svoje svjetiljke i izići ususret Zaručniku. Za- 
ručnik dolazi sada kod službe svete Mise. Mi ga očekujemo 
s gorućim svjetiljkama u svojim rukama i spremni, da ga 
s uljem dobrih djela, t. j. naših žrtvenih prinosa, dočekamo: 
u svetoj pretvorbi, da nas povede k svadbenoj gozbi svete pri- 
česti. Sveta je pričest svečana zaručna gozba, koja nas usre- 
ćuje. 

Zaručnik će doći i na smrtnome času. Zemaljski život 
svakoga kršćanina mora biti željno iščekivanje Zaručnika, 
dok na času smrti ne dođe po nas, da nas povede k savrše- 
nim zarukama na nebesima. »Ususret Zaručniku!« Kako malo 
naš život odgovara ideji svetog bogoslužja. Odviše smo se 
privezali za zemaljsko i živimo samo za ovaj svijet, upravo 
kao one lude djevice iz evanđelja! »Bdijte, jer ne znate ni 
dana ni časa!« Da li činimo tako? 

Zaručnica Kristova! Ususret Kristu Gospodinu! Pred 
svima ide Skolastika, a za njom mi, njezina djevičanska, 
svadbena pratnja; ona nas kao zaručnica predvodi Kristu 
Kralju! To se događa već sada kod svete Mise, a jednom će 
se dogoditi na smrtnome času! Kako bi naš život sasvim 


...a 

drukčije izgledao, kad bismo bili prožeti mišlju, da smo 
Kristove zaručnice. 


Molitva. 


Bože, koji si duši djevice svoje Skolastike dao da se vine 
u nebo u obliku golubice, da tako pokažeš nevinost njezina 
života, podaj da i mi, njezinim zagovorom i prošnjama, tako 
nevino živimo, te zaslužimo doći u vječne radosti. Po Kristu 
Gospodinu našem. Amen. 


19. ožujka: Sveti Josip. 


U bogoslužju častimo dva puta u godini svetoga Josipa. 
Jedamput u trećoj nedjelji iza Uskrsa: kao zaštitnika svete 
Crkve, a danas slavimo u njemu muža, koga je Bog odliko- 
vao i izabrao za zaručnika Majci Božjoj, i kome je povjerio 
i Dijete, svoga jedinorođenoga Sina. 

1. »Pravednik cvate poput palme i raste 
poput libanonskog cedra, usađen u domu Gospodnjem« (ulaz). 
Bog ga je uresio svim milostima i darovima, koje su ga uči- 
nile dostojnim, da .bude zaručnik i životni drug djevičanske 
Majke Isusove; da s njome jedno misli, jedno osjeća i jedno 
nastoji. Takav stoji danas pred nama sveti Josip. Njegova 
je najveća odlika, što je on muž Majke Božje, povezan s njom 
pravom ženidbom. Ona je njemu povjerena i njemu podložna; 
i ona ga iskreno štuje i ljubi. Osim Isusa nitko joj nije bio 
toliko odan kao Josip. Nitko nije bio toliko poučen o njezinoj 
tajni. Od svetoga Josipa nitko je nije bolje poznavao, nitko 
je nije više ljubio i nitko s njome nije tako iskreno općio... 
Evanđelje današnjega blagdana svjedoči nam o tom, koliko 
ju je ljubio i štovao. Marija je začela po Duhu Svetom, ali 
Josip još nije bio upućen u ovo otajstvo. »A Josip, njezin 
muž, jer je bio pravedan i nije ju htio sramotiti, mislio je, 
da ju otpusti potajno.« To su njegovi najteži časovi i dani, 
u kojima je mnogo duševno trpio. Od te muke oslobodi ga 
Bog: »Josipe, sine Davidov, nemoj se bojati k sebi uzeti 
Mariju, svoju ženu, jer što je začeto u njoj, od Duha je Sve- 
toga.« Josip je odmah spoznao, što Bog od njega traži. Pot- 

punom predanošću i herojskom požrtvovnošću na sve žrtve, 
stavio se sasvim u službu Djevice-Majke. Vjerno i ustrajno 
dijelio je s njome život siromaštva, skrivenosti, trpljenja, 
progonstva u Egipat, život rada i nastojanja za savršenstvom 
i život svetoga općenja s Isusom u Nazaretu. »Gospodine, 
pretekao si ga slatkim blagoslovima, metnuo si na njegovu 
glavu vijenac od dragoga kamenja« (na stepenicama). 


2. »Ona će roditi sina i nadjeni mu ime Isus« 
(evanđelje). Kod Židova ima otac pravo da nadjene djetetu 
ime. Sveti je Josip imao nad Isusom vlast i ugled oca. To 
je druga odlika Josipova. Ono što je Marija po Duhu Svetom 
začela, pripadalo je po ženidbenom pravu Josipu, kao pravom 
mužu Marije, i zato je Marijin porod bio i njegova svojina. 
Tako je sveti Josip po zarukama s Marijom dobio stvarno 
pravo na Isusa i nad Isusom. On je imao prema utjelovljenom 
Sinu Božjem prava i dužnosti oca. Tko će od nas shvatiti ili 
samo naslutiti dostojanstvo i veličinu ovoga djevičanskog 
očinstva! Isus je priznavao i štovao u svetom Josipu oca. On 
mu je htio biti poslušan, i o njemu ovisan, htio je biti nje- 
govo dijete i pokoravati se svakoj njegovoj riječi i želji. Htio 
je da bude s njime, da s njime živi, da s njime radi, da 
s njime moli, da s njime opći danju i noću, i to trideset go- 
dina. Tako je dugo živio Isus uz sveca Josipa i sveticu Ma- 
riju! Neiskazana je to tajna punine i snage milosti Božje i 
svetosti svetoga Josipa: pravednik, uspravan kao palma, u 
punini milosti i kreposti, usađen u domu Gospodnjem, usred 
svete obitelji u Nazaretu. »Pratit će ga moja istina i moja 
milost« (prikazanje). 


3. U svetoj žrtvi bit će sveti Josip naš zagovornik kod 
Isusa. Još više! On će s nama žrtvovati. On će nas predvoditi 
kod prikazanja. Mi ćemo biti jedno s njime. O njemu, a ujedno 
io nama, koji smo s njime združeni, pjeva pjesma prikazanja: 
»Pratit će ga moja (Božja) istina, t. j. milost, i moje milosrđe, 
i snagom ću moga imena uzdići njegovu moć.« Po našoj žrtve- 
noj zajednici i po jedinstvu sa svetim Josipom dobit ćemo u 
svetoj žrtvi oproštenje svojih grijeha. Bit ćemo »uzvišeni«, 
primljeni u Kristovu žrtvu, dionici dragocjenih plodova ove 

žrtve: čistoće, pravednosti i duhovnosti svetoga Josipa. Tako 
misli liturgija o općinstvu svetih. x 

»Što je začeto u njoj, od Duha je Svetoga« (pričesna). 
Josip je povjerovao. I mi smo Josip: mi vjerujemo da u svetoj 
pričesti primamo Sina Božjega, rođena od Marije Djevice. O, 
da barem ono nekoliko časova poslije svete pričesti ili kod 
pohoda presvetog Otajstva s dubokom i čvrstom vjerom sve- 
toga Josipa općimo s Gospodinom. To bi nas općenje posve- 
tilo! Sveti Josipe, isprosi nam živu vjeru! : 

Kako li se misli Božje uvelike razlikuju od namjera 
ljudskih! Ljudi bi mislili, da se kojemu od velikaša, kraljeva 
ili kojemu od umnih velikana dolikuje, da bude poočim utje- 
lovljenoga Sina Božjega. Što je veliko pred ljudima, bez vri- 
jednosti je pred Bogom. Bog je izabrao djevičanski čistog i 
poniznog muža, koga ljudi nisu poznavali. Izabrao je jednog 
siromaha, bez ikakvog imetka! Tako misli Bog! U čemu je, 
dakle, prava veličina? 


Molitva. 


Molimo te, Gospodine, da nam pomognu zasluge zaručnika 
presvete Majke tvoje, te zadobijemo njegovim zagovorom, što 
svojom slaboćom postići ne možemo, koji živiš i kraljuje$ 
u vijeke vjekova. Amen. 


21. ožujka: Sveti Benedikto, 


Sveti se Benedikto rodio u Umbriji oko godine 480. i u 
samoći zvanoj Subiako već se u mladim godinama posvetio 
redovničkom staležu. Svojim je pravilom postao organizator 
redovničkog i monaškog života na Zapadu. Njegov je red 


* započeo pokrštavanje germanskih plemena Srednje i Sjeverne 


Evrope. Pravilo svetoga Benedikta prihvatiše s vremenom i 
. redovi na Zapadu. Preminuo je oko 543. godine na 
Kasinskoj gori. 

1. »Os justi — Pravednikova usta govore mudrost 
i njegov jezik kazuje pravdu« (ulaz). Tako je u bogoslužju 
ocrtan lik svetoga Benedikta. On je »pravedan, i mudrost 

je u njegovim ustima i u njegovom srcu.« Sveti Grgur Veliki 
javlja, da je već za vrijeme svojih nauka u Rimu daleko 
nadmašio svoju dob. Nije se, poput svojih suučenika, podao 
vremenitim radostima i nasladama. On je u svijetu gledao 
samo uveli cvijet. Nastojao je da živi za Boga, i to samo za 
Boga. On je bio značaj, koji je poznavao svoj cilj i ozbiljno 
shvatio život. Tako je ostavio Rim »namjerno neškolovan i 
mudro nenaobražen« (sv. Grgur). U Benediktu je živjela prava 
nadnaravna mudrost, duh kršćanske mudrosti. Sve je stvari 
promatrao u svijetlu vječnosti. Znao je, da je Bog odabrao, 
što je ludo pred svijetom, da postidi mudre (1. Kor. 1, 27). 
Potaknut duhom mudrosti Benedikto je zavolio i izabrao te- 
gobni život u samotnoj spilji u Subiaku. Daleko od ljudi i bez 
svake udobnosti bio je izložen gladi, žeđi i studeni. Odabrao 
je život molitve, neprestanog općenja s Bogom, šutnje i ne- 
umorne borbe protiv strasti i protiv svega, što bi ga moglo 
udaljiti od Boga. »Zakon je Božji u srcu njegovu« (ulaz); sam 
je Bog stanovao u njemu. Tako je provodio život u samoći 
u Subiaku općeći s Bogom »pred očima nebeskih gledalaca« 
(sv. Grgur). Tu mu je »Bog dao da čuje njegov glas i uveo 
ga u oblak«, u svetu blizinu Božju i u općinstvo s Bogom kao 
nekoć Mojsija na gori Sinajskoj. »On mu je sam dao zapo- 
vijedi, zakon života i stege« (poslanica). Izveo ga je iz zatvo- 
renosti i samoće doline Subiaka na visine Kasinske gore, da 
njegovo svijetlo rasvijetli cio svijet. Sveti Benedikto, potaknut 
i vođen Duhom Svetim, napisao je ondje ono sveto pravilo, 
koje su nebrojeni sljedbenici obdržavali i tako se. posvetili. 
U njemu je sadržan »zakon života i stege«. »Gospodine, pre- 
dusreo si ga svojim blagoslovom« (na stepenicama). On je 
»blagoslovljeni i po imenu (Benedictus — Blagoslovljeni) i po 


milosti« (sv. Grgur). »Pravednik cvate poput palme i raste. 


poput libanonskog cedra« (stih aleluja). Od njega je izašla 
velika bujica blagoslova, koja se izlila na zemlje, na narode 
i na vremena, i sve je usrećio svojim blagoslovom. 

2. »Evo, mi smo ostavili sve« Ovako govori 
Petar Spasitelju u evanđelju. »Mi smo ostavili sve i pošli 
za tobom.« To je tajna života i uspjeha svetoga Benedikta. 
Sve je ostavio: oca i majku, zavičaj i obitelj, imetak i časne 

službe, koje je mogao lako kao patricijski sin zadobiti. On 
je ostavio, štoviše, i omiljelo školovanje na rimskim naučnim 
zavodima, kad je uvidio, da je mnogi radi toga naškodio 
svojoj duši. Benedikto je samo na jedno mislio, kako će 
Krista zadobiti i živjeti Kristovim životom: životom drago- 
voljnog siromaštva, odricanja vlastite volje, htijenja i želja 
svoga srca; životom poslušnosti, molitve i sabranosti; živo- 
tom napornog zajedničkog rada i mrtvenja. Zajednički život 
obiluje odricanjem, pruža mnogo prilika za vježbanje u strplji- 
vosti, u ponizivanju, u krotkosti, u odricanju samoga sebe, u 
ispunjavanju velike zapovijedi: ljubi Boga i bližnjega. »Evo, mi 
smo ostavili sve i pošli za tobom, Gospodine.« Zato je Gospodin 
blagoslovio Benedikta: on je »blagoslovljeni«. »Tko malo sije, 
malo će i žeti, a tko sije obilno, i žet će obilno« (2. Kor. 9, 6). 
»Stoput« više će žeti ovdje na zemlji, i »imat će vječni život«. 
Ovdje, na zemlji imat će život unutarnje. uravnoteženosti; 
plemenit, čist i prokušan značaj i biće; imat će unutarnji mir 
i moći će mnogo raditi na spasenju svoje duše kao i duše 
svoga bližnjega, na opću korist Crkve i ljudskoga roda. »I 
imat će vječni život.« »Molio je život od tebe, i ti su mu ga 
dao, dao si mu puninu dana u vjekovječne vijekove« (na ste- 
penicama). »Ti si mu ispunio želju njegova srca i nisi mu 
uskratio molbu njegovih usana. Njegovu si glavu okrunio 
krunom dragoga kamenja« (prikazanje). 

3. »Tko obilno sije, i žet će obilno.« Sve ovisi o sjetvi. 


"To je upoznao i sveti Benedikto. Najprije je davao, a onda 


je primao. Najprije je sve ostavio, da zatim sve zadobije. 
»Ako tko hoće da ide za mnom, neka. se odreče sebe i uzme 
svoj križ i ide za mnom! Jer tko hoće, da spasi svoj život, 
izgubit će ga. A tko izgubi svoj život poradi mene i evan- 
đelja, naći će ga. Jer što koristi čovjeku, da sav svijet zado- 
bije, a svojoj duši naudi? Ili što će dati čovjek u zamjenu 
za svoju dušu?« (Marko 8, 34—37). Time što smo u svetom 
krštenju, u žrtvi svete Mise »sve ostavili«, dobit ćemo sve, 
»stoput više u ovom životu i imat ćemo vječni život«. To je 
prava mudrost. : 
Sveta liturgija gleda u svetom Benediktu »razboritog i 


“ vjernog upravitelja, koga postavi Gospodin nad družinom 

svojom, da im na vrijeme daje hranu« (pričesna). Postao je 
zakonodavac, otac i vođa velike obitelji monaha i redovnika. 
Svojim primjerom, svojim pravilom, svojim zagovorom kođ 
Boga daje nam na vrijeme hranu, koju trebamo. On nas za- 
govara, da nam Bog udijeli mudrost, svijetlo i jakost, da i 
mi sve ostavimo i slijedimo Gospodina, i tako dobivamo već 
na ovom svijetu stostruko, i uz to još život vječni. 


Molitva. 


Svemogući, vječni Bože, koji si danas svetoga Benedikta, 
priznavaoca svojega iz tamnice tijela uzeo na nebo, udijeli 
slugama svojim, koji njegov blagdan slavimo, oproštenje svih 
grijeha, da s onim, kojega se slavi raduju, po njegovom za- 
govoru budu povezani svojim dobrim djelima. Po Kristu 
Gospodinu našem. Amen. 


25. ožujka: Navještenje blažene Djevice Marije. 


Devet mjeseci prije velikog blagdana Božića sjećamo se 
sa svetom Crkvom dana, u koji je Riječ Božja po anđelovu 
navještenju u krilu blažene Djevice Marije tijelom postala, 
da nas otkupi od grijeha i od vječne propasti, na koju smo 
bili osuđeni. Ovaj je dan najveći u cjelokupnoj ljudskoj po- 
vijesti, dan ulaska Božanstva u čovječanstvo. Nijedan drugi 
ulazak nije tako savršen niti može biti savršeniji od ovoga, 
kad se Sin Božji zaručio s ljudskom naravi. 

1. Vanjski su neprijatelji pritisnuli je- 
ruzalemskog kralja Ahaza. Ovaj umjesto da zamoli Gospodina 
za pomoć, namjeravao je da pozove Egipćane, da se s njime 
bore protiv Asiraca. Na to mu je Bog naložio da traži bilo 
koji čudesni znak kao zalog božanske pomoći, ali je Ahaz 
odbio Božju ponudu. Nije imao vjere u Boga ni pouzdanja 
u njega. On se pouzdavao samo u ljude, u ratničku pomoć 
Egipćana, »Ne ću tražiti znaka (od Gospodina) niti ću kušati 
Gospodina«, govorio je bogohulno. Jer je odbio Boga, »zato 
će vam sam Gospodin dati znak, znak Djevice-Majke. »Evo, 
djevica će začeti i roditi sina i dat će mu ime Emanuel, Bog 

s nama« (poslanica). Danas, na dan utjelovljenja Sina Bo- 
žjega, ispunilo se ovo obećanje. Anđeo je došao k Djevici. 
»Ne boj se, Marijo, jer si našla milost kod Boga. Evo začet 
ćeš i roditi sina. On će biti velik i zvat će se Sin Svevišnje- 
ga.« Ona će postati Majkom, a ne će izgubiti svoga djevičan- 
stva. »Duh Sveti doći će nad tebe i zato će i Sveto, koje ćeš 
roditi, biti Sin Božji.« A Marija reče: »Evo službenice Gospod- 
nje, neka mi bude po riječi tvojoj« (evanđelje). »I Riječ je 
tijelom postala« u krilu Djevice. S anđelovim riječima po- 
zdravi je kod prikazanja: »Ave Maria — Zdravo Marijo, 
milosti puna. Gospodin je s tobom, on je tvoje Dijete. Bla- 
goslovljena ti među ženama.« Marija, Majka Božja, čudesno 
je djelo Božje, od kojega se, izuzevši samoga Boga-čovjeka, 
Isusa Krista, veće ne može ni zamisliti. 

“2. »Evo službenice Gospodnje« Marija je 
službenica Gospodnja, : sasvim se predaje onome, što Bog 
hoće i želi, sasvim je ovisna o svakoj i najmanjoj želji Bo- 
žjoj. Toliko je ona sebi umrla, toliko je njezina volja postala 
jedno s voljom Božjom. Časno je bilo ono, što joj je anđeo 
navijestio i nepojmiva čast i dostojanstvo, na koje je bila 
uzvišena, ali Marija je ponizno odgovorila: »Evo službenice 
Gospodnje, neka mi bude po tvojoj riječi.« U času, kad joj 
se samo nebo naklonilo tražeći njezin pristanak, u času, kad 
je nestyorena Riječ Očeva u nju sašla i postala njezinim 
Djetetom, ovisno o njoj, u tom je času mogla i htjela samo 
da bude službenica Gospodnja. Što je bila više uzvišena, to 
je bila poniznija. Takva je svaka prava veličina Božja: ona 
nas sili, da uvidimo svoju malenkost i nedostojnost, i prema 
tome da budemo ponizni. Ponizno mišljenje o sebi razmjerno 
je s veličinom, koju nam Bog daje. Ono, što nas najviše 
k Bogu približava i najuže s njime sjedinjuje, to nijesu 
milosti po sebi, nego ustrajnost u poniznosti. »Koji sebe po- 
nizuje, uzvisit će se« (Mat. 23, 12). »Neka mi bude po tvojoj 
riječi.« Marija je pristala. U istom je času začela Sina Božjega. 
Dušu je njezinu napunio svojim svijetlom i u nju je izlio 
obilje svoje milosti. Odjednom je bila s Bogom najuže sje- 
dinjena. Misli i osjećaji Sina prešli su i na Majku. Marija 
i Isus postali su jedno. Odsad je Marija mislila, htjela, željela 

i nastojala samo u zajednici s Isusom. Ona je živjela s njime 
i u njemu. Kad je postala Majkom Božjom, tada je posve 
iščezla njezina ličnost. Ona se je izgubila u ponorima Bo- 
žanstva. Zato je dragocjeni plod poniznog služenja i sprem- 
nosti: »Neka mi bude po tvojoj riječi!« — »Ave Maria — 
Zdravo Marijo, milosti puna, Gospodin s tobom.« 

3. »Eto djevica će začeti i roditi sina i dat će mu ime 
Emanuel, Bog s nama.« U krilu Djevice zaručio se Sin Božji 
s ljudskom naravi. Sa svetim poštovanjem gleda sveta litur- 
gija ove zaruke s Kraljem-Bogom. »O djevice, vidi i čuj: 
zaboravi svoj narod i oca svoga dom. Za ljepotom tvojom teži 
Kralj, tvoj Gospodin, ti ćeš mu podati čast.« Evo već hrle 
narodi da se poklone kraljici na dan njezinog slavlja, njezinih 
zaruka. Pred svima idu kćeri Tirskoga grada, a slijede ih u 
dugoj povorci zastupnici najbogatijih naroda zemaljskih, no- 
seći u rukama darove i poklone. »Kćeri Tira nose tebi (Ma- 
rijo, Crkvo) darove. Najmoćniji ove zemlje slavit će tebe, 
pratit će te kćeri kraljevske. Ogrnuti presjajnom zlatnom 
haljinom vode je Kralju«, danas, kad se začeo Sin Božji. 
»Prate je djevice«, narodi i ljudi, koji su se obratili Kristu. 
U radosti i veselju prate kraljicu Mariju, Crkvu, i s njom 
ulaze u hram Kraljev, da zadobiju nadnaravne milosti i da- 
rove, i da jednom zauvijek uživaju vječno blaženstvo. »Vode 
je u radosti i veselju, vode je u hram Kraljev«, pa Mariji, 
po Crkvi (ulaz, zavlaka). 

»Anđeo Gospodnji navijestio Mariji« U svojoj ljubavi 
htio je Sin Božji da se zaruči s čovječanstvom. Marija je za- 
stupnica cijeloga čovječanstva. U Mariji mora se cijelo čo- 
vječanstvo, moramo se i mi odlučiti da li primamo Božju 
ponudu, da li želimo spas ili ne. U Mariji pristao je ljudski 


rod, pristali smo i mi. »I Riječ je tijelom postala.« Zahvalimo ' 


Djevici, što je mjesto nas rekla: Fiat — Neka bude. 
Pristanimo i mi na svaku milost, koju nam Bog ponudi. 
»Prate je djevice«, čiste duše, slobodne i proste od svega, 
što bi ih moglo smetati u ljubljenoj zajednici i u duhovnim 
zarukama s Gospodinom. 
»Eto, djevica će začeti«, pjeva liturgija kod pričesti. 
Dnevno proživljava Djevica-Majka, t. j. Crkva, dnevno pro- 

življavamo i mi kod primanja svete pričesti onaj čas, kada 
je Marija začela Boga i slavila s Božanstvom svoje zaruke. 
Kamo sreće, da smo tako čisti kao ona, kao Djevica! 


Molitva. 


Bože, koji si htio da po anđelovu navještenju Riječ tvoja 
uzme tijelo u krilu blažene Djevice Marije, daj, molimo te, 
da njezinim zagovorom nađemo pomoć u tebe, koji vjeruje- 
mo, da je ona doista Bogorodica. Po istom Kristu Gospodinu 
našem. Amen. 


Blagdan Sedam žalosti blažene Djevice Marije. 


Nedjelju dana prije Velikog petka svraća Crkva svoj 
pogled pun sućuti na Mariju, Majku boli. Obistinilo se, što 
je Simeon prorekao u hramu: »I tebi će samoj mač probosti 
dušu, da se otkriju misli mnogih srdaca« (Luka 2, 35). Su- 
djelujući u mukama svojega Sina postala je Marija uzor i 
zastupnica Crkve i kršćanske duše. ' 


1. »U ono vrijeme stajale su uz Isusov 
križ njegova Majka i sestra njegove Majke Marija: 
Kleofina i Marija Magdalena« (evanđelje). Drugačije nije 
mogla Marija uraditi: nije mogla ostaviti Sina samoga na 
putu njegove muke. Već od časa, kada je Isusa prikazala u 
hramu, znala je, da će jednom umrijeti kao pomirbena žrtva 
za grijehe svijeta, i da ona, njegova Majka, mora sudjelovati 
kod ove žrtve. Od onoga je dana pred njezinom dušom bez 
prestanka lebdjela slika, koju joj je ocrtao starac Simeon. 
Već je davno prije u duhu gledala, kako verigama sapinju 
ruke njezina Djeteta i kako ih probijaju oštrim čavlima. 
Uvijek ga je gledala, kako ga opkoljuju neprijatelji, kako 
mu se rugaju i kako ga razapinju. Bilo je to neprekidno 
mučeništvo. Vidjela je, kako se sve više približuje čas, kad 
će započeti njegova muka. Njezine su boli postajale sve veće! 
Znala je za ono, što će se dogoditi u Maslinskom vrtu, u kući 
velikog svećenika, u sudnici Pilatovoj. Bila je prisutna, kada 
ga je Pilat izveo pred narod: »Evo čovjeka!« Kako su ga izna- 

kazili! Bila je ondje, kad ga je Pilat stavio uz Barabu i kad 
je narod njezina Sina zapostavio zločincu. Pilat zapita: »Što 
ću učiniti s Isusom?« »Neka se razapne! Njegova krv na nas 
i na našu djecu!« (Mat. 27, 22). Nato ga je Pilat predao Ži- 
dovima, da se razapne. Marija nije smjela da ostavi Isusa. 
Ona ga je pratila na njegovom teškom križnom putu. Ona 
je bila prisutna, kad su mu s tijela trgali odjeću, kad su 
ga položili na križ i debelim čavlima probijali ruke i noge. 
Ona ga je pratila na njegovu teškom križnom putu. Ona 
prolijevao svoju krv. Tu je stajala u dubokoj i neiskazanoj 
boli, ustrajna, predana i mirna. Svoje je boli sjedinila s mu- 
kama svoga Sina, koji se žrtvovao Ocu. Ona se pridružila 
žrtvi svojega Sina i žrtvovala ga Ocu za spas svijeta, za sva- 
koga od nas. Žrtvu, koju je Sin prikazivao Ocu, prikazala je 
na isti način i Majka: u zajednici trpljenja i žrtve sa svojim 
Sinom. »Oj svi, što idete putem, svrnite okom i gleđ'te, ima 
li boli ko moja!« (zavlaka). 

2. »Ženo, evo ti Sinak Kad je Isus vidio (s kri- 
ža) Majku i uz nju učenika, kojega je ljubio, reče svojoj 
Majci: »Ženo, evo ti sina! Zatim reče učeniku: Evo ti majke!« 
(evanđelje). To je vrhunac boli ove Majke! Pružila je svome 
"Sinu najveći dokaz svoje materinske ljubavi, dijelila je nje- 
govu muku i njegovu smrtnu tjeskobu i kod njega je ustra- 
jala do posljednjega daha, a sada, kad bi Isus morao imati 
sućut s bolima svoje Majke, kad bi joj morao dati najsavr- 
šeniji dokaz svoje djetinje ljubavi, sada je naziva »ženo«. Ne- 
tko drugi neka bude njezin Sin. Ne samo da joj je smrt 
otela Sina — ne bi li to bilo dosta boli — nego je trebalo, 
da mu više ne bude ni Majkom, a on da joj ne bude više 
Sinom. Netko drugi da je naziva Majkom. Za vlastitoga Sina, 
koga je kao Majka nosila i rodila, za njega je samo »žena«. 
Jadne li zamjene! Za Isusa dobiva Ivana, za Gospodara slugu, 
za Sina Božjega sina Zebedejeva! (sv. Bernardo). Takova je 
sveta volja Božja! Kao što ne bi bila savršena žrtva, koju je 
Isus prinio, da ga Otac nije »ostavio«, tako ni materinska 
žrtva ne bi imala krune, ne bi bila potpuno savršena, da je 
nije Sin u neku ruku ostavio, kad je na križu visio. Otac 
je ostavio Sina, a Sin je ostavio Majku. Kao što je za Sina 

na križu bila najveća muka, što ga je Otac ostavio, tako je 
bila najveća bol za Majku pod križem, što ju je Sin ostavio 
i donekle nje se odrekao. »Ženo, evo ti (u Ivanu) sinal« On 
se od nje rastavio, da njezina bol bude potpuna. »Oj svi, što 
idete putem, svrnite. okom i gleđ'te, ima li boli ko moja!« 

3. Marija je slijedila Gospodina do podnožja križa! Vjerna 
Majka, odvažna Majka spremna je na svaku žrtvu. S Isusom 
dijeli sramotu i poniženje. Ona ne dopušta, da sam pije čašu 
poniženja i muka. Ona se ne plaši da pristupi križu, da svima 
očituje, da je ona Majka osuđenoga Krista. Ona je spremna 
na svaku muku. Ona ne veli: to je previše. Na sve je spremna, 
ma kako bilo gorko u životu, i na sve izjavljuje: »Evo službe- 
nice Gospodnje! Neka mi bude po volji i po riječi tvojoj« 
(Luka 1, 38). Marija se odrekla svoga Sina! Sve što ju je 
sjećalo tjelesnog materinstva, sve je pod križem žrtvovala. 
Ovo odreknuće tjelesnih veza s Isusom udaljuje ju*od Isusa, 
ali u isti mah još više produbljuje njezino materinstvo nad 


Isusom. Ona nije više Majka zemaljskoga Isusa, kao nekoć 


u djevičanskom začeću i porodu, nego je Majka nebeskog 
Gospodina s cijelim njegovim otajstvenim tijelom, koje je 
sveta Crkva. : 
Ona više ne smije »Krista poznati po tijelu« (2. Kor. 6, 
16), nego samo po duhu, da za »novi stvor« (2. Kor. 5, 17), 
koji je nikao iz Kristove smrti na križu, postane Majka »ci- 
ieloga Krista«, da bude nova Eva, koja je majka svega što 
živi, da postane majkom Ivanovom, i po Ivanu našom Maj- 
kom. I ona je duhovnim načinom rodila na podnožju križa 
u silnim porođajnim mukama. Na Uskrs je opet dobila Isusa. 
Ali Majka nije zaboravila ni to, da nas je Isus stavio na svoje 
mjesto i da nas ona mora sada toliko ljubiti, koliko je prije 
ljubila njega! Tako nas je živo Spasitelj povezao sa svojom 
Majkom, kad je stajala pod križem. Toliko je Marija pre- 
trpjela, samo da postane našom Majkom. Mi smo joj zadali 
mnogo boli, ali zato smo Majci tim miliji! Budimo joj zato 
zahvalni i pouzdajmo se u nju! 
Sveta liturgija gleda u Mariji na križnom putu, na pod- 
nožju križa, u času, kad s njime žrtvuje i pije čašu muke, 
šliku i uzor i zastupnicu Crkve. U Mariji misli na Crkvu, 

na nas, osobito sada u vrijeme muke. Crkva zaručnica, koja 
ljubi i razumije, ide vjerno i odvažno sa strane svoga Za- 
ručnika. Na putu kroz stoljeća ljudskoga roda dijeli s njim 
njegovu sramotu, njegovo poniženje, njegovu muku. Uvijek 
je bila sa Zaručnikom u uskoj zajednici muke i smrti. Dnevno 
u svetoj Misi uzima ona Spasiteljevu žrtvu za svoj žrtveni 
dar i — kao druga Marija pod križem — prilaže žrtvu same 
sebe žrtvi Gospodnjoj. Tako je jednog srca i jedne duše s njime 
u živoj zajednici žrtvovanja! Put je Crkve i kršćanske duše 
nužno put žalosne Djevice, neprestana muka. Što je bliža 
križu, to je plodnije njezino materinstvo prema dušama. »Tko 
svoj život radi mene izgubi, naći će ga« (Mat. 10, 39). 


Molitva. 


Bože,.o kojega je muci po Simeonovu proročanstvu bolni 
mač prošao preslatkom dušom slavne Djevice i Majke Ma- 


rije: dopusti blagostivo, da mi, zagovorom slavnih zasluga ' 


i molitava svih svetih, koji vjerno stoje uz križ, sretni do- 
stignemo učinak tvoje muke, koji živiš i kraljuješ u vijeke 
vjekova. Amen, 


IV. USKRSNO DOBA. 


U vod. 


1. Uskrs je blagdan nad blagdanima, vrhunac i središte 
cijele crkvene godine. Što smo od Došašća do dana današnjega 
slavili, sve pokazuje i sve je upravljeno k Uskrsu, i što ćemo 
još u preostalim sedmicama crkvene godine slaviti, sve se 
temelji na uskrsnom otajstvu i odavle dobiva smisao i 
značenje. 

Uskrsnuće je Gospodnje konac i svrha utjelovljenja 
(božićnog otajstva) kao i muke. Pavao nam otkriva značenje 
ovog dogođaja u svojoj poslanici Korinćanima: »Ako Krist 
nije uskrsnuo, uzalud je vjera vaša, još ste u grijesima vašim. 
Dakle, i oni koji usnuše u Kristu, izgiboše« (1. Kor. 15, 17). 
Samo utjelovljenje i muka još nas ne mogu spasiti. Apostol 
ističe: »Umro je radi grijeha naših« (Rim. 4, 25), t. j. da od 
nas uzme smrt grijeha. Ali to nije dovoljno. Nama je potreban 
život, pun, neumrli život. On je uskrsnuo, da nam dade taj 
život. To svjedoči Apostol: »Uskrsnuo je radi opravdanja 
našega« (Rim. 4, 25), da imađemo život, onaj savršeni i vječni 
život, koji je Isus svojom smrću zaslužio, i koji je prviput 
zasjao u njegovu uskrsnuću u njemu, u »prvencu« (1. Kor. 
15, 23). U uskrsnom otajstvu ulazi čovječanstvo, ulazi Crkva, 
ulazimo mi po Kristu, našoj glavi, u slavu preobraženog života. 
Od početka bili smo stvoreni za ovu slavu, a u Adamu smo 
je izgubili. U Kristovom uskrsnuću opet smo je zadobili. 
Odavle izvire velika uskrsna radost, i zato sa zahvalnošću i 
neprestano pjevamo aleluja. U Kristu je uskrsnulo čovječan- 
stvo, uskrsnuli smo i mi od krivnje i zadobili smo neumrli, 
vječni život. U novom životu, koji nam Uskrs daje, imamo 
već vječni život, nebeski život, koji ostaje i koji se ne 
svršava. To priznaje molitva uskrsne nedjelje: »Bože, ti si 
nam:na današnji dan po svojem Jedincu, pobjedniku smrti, 
opet otvorio vrata vječnosti.« Opet i iznova naglašuje litur- 
gija uskrsnog tjedna činjenicu i našu vjeru, da već po vreme- 

nitom slavljenju Uskrsa ulazimo u zbilju vječnoga života, u 
zbilju nebeske slave. »Ja živim, i vi ćete živjeti« (Iv. 14, 19). 

Uskrsna se radost naravno očituje u radosnoj gozbi svete 
pričesti, u uskrsnoj gozbi, u blagovanju pashe. Sveta je pri- 
čest hrana novoga života. Po njoj ulazi Uskrsnuli osobno u 
našu dušu i prožima je obiljem svoga uskrsnuloga života i 
bića, koje nadilazi svijet i smrt. On nas pretvara u sebe. Mi 
smo, što je i on: Uskrsnuli. Mi živimo »novim životom« (Rim. 
6, 4). 

2. Duh je uskrsnoga vremena duh iskrene zahvalnosti 
prema Uskrsnulome: jer po njemu imamo vječni život. »Ja 
živim i vi ćete živjeti.« Obuzimlje nas duh veselja i pobjedničke 
radosti: u sebi nosimo uskrsnuli, neumrli život, koji je uzvišen 
nad grijeh i svijet i smrt. U sebi nosimo snagu Uskrsnuloga, u 
kojoj ćemo nadvladati sve vlasti tmine i smrti. Obuzimlje nas 
duh živog pouzdanja i nade: kako je Krist uskrsnuo, tako će 
i naše bijedno tijelo posve sigurno uskrsnuti na posljednji dan 
na vječni, blaženi život. »Ne ću umrijeti, nego živjetil« Obu- 
zimlje nas duh nepokolebive vjere i pouzdanja: Bog Otac 
uskrisio je Isusa od mrtvih, i time je Otac utisnuo božanski 
pečat ličnosti, nauci, životu, djelovanju i muci Isusovoj i 
time posvjedočio, da je bio istinit i svet. Što je Isus učio i 
djelovao, što je u svojem zemaljskom životu nama pokazao, 
sve je božanstveno, veliko, sveto. U Isusu se ne ćemo pre- 
variti. E. 

Uskrs nam nameće i veliku zadaću, Mi živimo novim 
životom, životom uskrsloga čovjeka. Ta mi smo u svetom 
krštenju s Kristom uskrsnuli. »Ako ste uskrsnuli s Kristom, 
tražite ono, što je gore, gdje Krist sjedi s desne strane .Božje;. 
mislite na nebeske stvari, a ne na zemaljske. Jer ste umrli 
(svijetu, grijehu, vremenitom), vaš je život s Kristom sa- 
kriven u Bogu« (Kol. 3, 1 sl; poslanica Velike subote). »Očistite 
stari kvasac, da kao što ste beskvasni, postanete novo tijesto. 
Zato gostimo se (svetkujmo uskrsnu gozbu), ne u starom 
kvascu niti u kvascu zlobe i bezakonja, nego u beskvašnom 
kruhu iskrenosti i istine« (1. Kor. 5, 7; poslanica uskrsne ne- 
djelje). Liturgija uskrsnog vremena živo nas podsjeća i dnevno 

nam dovikuje u molitvi dnevnih časova riječi svetog apo- 
stola Pavla: »Krist, jer je uskrsnuo od mrtvih, više ne umire. 
Jer što je umro za grijeh, umro je jedamput, a što živi, živi 
za Boga« (Rim. 6, 9): »Krist«, cijeli Krist, Crkva, svi mi! 
Crkva, mi smo Krist uzvišen nad svijet, smrti nad grijeh. Mi 
smo, po svetom krstu, jedamput zauvijek umrli grijehu. Što 
živimo, živimo Bogu. »Krist, jer je uskrsnuo od mrtvih, više 
ne umire.« Raskinuli smo sa svakim grijehom i od sada ćemo 
živjeti samo Bogu i njegovoj svetoj volji i namjerama, nje- 
govim interesima i njegovoj slavi. »Naša je domovina na 
nebesima« (Filip. 3, 20). Mora nas obuzeti duh spremnosti za 
trpljenje, za odricanje, za križ, duh mučeništva: koliko 
budemo bili uz njega poniženoga, prezrenog i raspetog, u to- 
liko samo ćemo biti dionici života Uskrsnuloga. »Zar nije 
trebalo, da Krist (cijeli Krist, Crkva, mi) to pretrpi i tako uđe 
u svoju slavu?« (Luka 24, 26; evanđelje uskrsnog ponedjeljka). 

3. Vrijeme od Uskrsa uključivo do Duhova samo je na- 
stavak i produljenje uskrsnog blagdana. Ono sačinjava s Uskr- 
som jedan jedinstveni uskrsni blagdan. Uvijek nam se u 
novim oblicima i na novi način očituje misao Uskrsa: misao 
uskrsnuća čovječanstva u Kristu, misao, da ćemo biti dionici 
uskrsnulog, novog života, koji nam je Gospodin pribavio 
svojom smrću na križu, »Ja živim i vi ćete živjetil« 

S time je u uskoj vezi i vrijeme poslije Duhova do 
Došašća. Ono vrijeme nastoji da u nama proširi i razvije onaj 
život, koji smo o Uskrsu zadobili. Uskrsna se misao javlja 
i u onim mnogim tjednima poslije Duhova: Krist živi, i mi 
živimo u njemu i on u nama. U nama, svojim udovima, živi i 
dalje svojim neumrlim životom, koji je uzvišen nad svijet 
i nad grijeh, i mi živimo njegovim životom. I za nas će doći 
uskrsnuće tijela, blaženi Uskrs nebeskog života za dušu i za 
tijelo. »Vjerujem u uskrsnuće tijela i u život vječni. Amen.« 


Sveta Misa uskrsne nedjelje. 


1. Uskrsnuće, pobjeda, svijetlo, život: to je vesela vijest 
uskrsnog blagdana. Krist je uskrsnuo od mrtvih, najprije za 
svoju osobu, a onda i za nas i u nama, svojim udovima. Kri- 
stovo je uskrsnuće, uskrsnuće Crkve, uskrsnuće naše. Kristova 
je pobjeda, pobjeda Crkve i naša pobjeda. Kristov je život, 
život Crkve i naš život. U bogoslužju se ova činjenica osobito 
ističe u uskoj povezanosti krsnog slavlja s uskrsnim slavljem. 

U stara vremena nije bilo bogoslužja na Veliku subotu 
kao danas. Subota je bila dan, u koji su tiho i bez glasa 
oplakivali mrtvog Krista. Istom kasno uveče, kada se stao 
hvatati mrak, sakupljali su se vjernici i krštenici u kući 
Božjoj, gdje se obavljao blagoslov svijetla (današnji blago- 
slov ognja). Na novom su svijetlu upalili uskrsnu svijeću i 
crkvene svjetiljke. Zatim su prisutni slušali riječ lektora, koji 
je čitao dvanaest odlomaka iz Svetoga Pisma Staroga Zavjeta. 
Po njima su sve dublje upoznavali smisao svetoga krsta, koji 
su ove noći primali. Sve ih je veća radost obuzimala. Među- 
tim je biskup ili svećenik blagoslovio krsnu vodu u baptisteriju, 
a na to su, sretnici, jedan za drugim ulazili u svete valove 
triput su uronili i tako ih je biskup krstio. S Kristom su 
uskrsnuli iz groba (iz krsnih voda) na novi život. Postali su 
kršćanima, novim ljudima, s novim mislima i ciljevima, 
S novim nazorima i idealima, s novim duhom i s novim 
silama, novorođeni po vodi i. Duhu Svetom. U svojim svijetlim 
haljinama, u bijeloj krsnoj odjeći prisustvovali su prviput 
Misi vjernika i euharistijskom slavlju i tom su prilikom 
primali svetu pričest. To je bio Uskrs, uskrsnuće, snažan i 
trajan doživljaj! 

2. Sakupili smo se u svetoj Mariji Velikoj, u crkvi Majke 
Božje, u kojoj smo nekoć slavili Božić. Tada smo slavili ro- 
đenje, a danas uskrsnuće, t. j. po shvaćanju starih, ponovno 
rođenje Spasiteljevo. Dvije se misli javljaju u tekstu svete 

Mise: misao o svetom krstu i o vazmenom janjetu. Vazmeno 
janje židovskog naroda našlo je svoje ispunjenje u Kristu: 
naviještalo je izbavljenje od ropstva Faraona (đavolskog), spas 
od propasti (kod prolaza kroz Crveno more: krst), ulaz u obe- 
ćanu zemlju (Crkve, neba, vječni život). U Uskrsnulome ima- 
demo vazmeno Janje, koje je zaklano, a ipak živi i daje ži- 
vot; u njemu imamo otkupljenje, spasenje, vječni život. ! 

3. U ulazu (introitu) stupa  Uskrsnuli s pobjedničkim 
barjakom pred Oca: »Uskrsnuh i s tobom sam!« U muci i kod 
samrti »postavio si ruku svoju na me«, koja me je udarala i 
ujedno štitila, spasavala i pomagala, po svojoj božanskoj 
mudrosti vodio si me kroz noć k svijetlu, po smrti u život. 
S Kristom moli i Crkva ove riječi. »Uskrsnuh«, jer si me po 
smrti Gospodnjoj izbavio od noći krivnje i grijeha, od vlasti 
đavolske, i sada »sam s tobom«, Oče, sada imam vječni život, 
u koji sam po Kristu ušla. Još me vodiš kroz noć i nevolju 
i borbu, još teško osjećam tvoju ruku, koja me bije, koja me 
štiti i spasava, Ona vodi mene, Crkvu, vjernike, kroz noć 
k svijetlu, po smrti k životu, k pobjedi nad grijehom, svijetom 
i nad smrću. Aleluja! U »Gospodine smiluj se«, molimo za ovu 
uskrsnu milost. Mi molimo za novi život, da ga izlije na svu 
djecu svete Crkve i da ih sve usreći. Gospodine, smiluj se 
nama! 

Uskrs znači novi život. Ako je koji Izraelićanin želio da 
jede židovsko vazmeno janje, morao je najprije iz kuće od- 
straniti stari kvasac. Iz toga je zaključio sveti Pavao: Dakle, 
samo onaj smije blagovati kršćansko vazmeno Janje, koji je 
iz sebe izbacio staroga čovjeka (poslanica). Mora postati novim 
čovjekom, koji svetkuje »u beskvasnom kruhu iskrenosti i 
istine«. Tada, kad bude s Magdalenom i s ostalim ženama, 
koje su došle na grob, ostavio tminu (evanđelje), kad se u 
njemu bude razdanilo, tada će ugledati slavu Uskrsnuloga 
i biti dionik njegova života. ć 

U žrtvi svete Mise javlja se Uskrsnuli među nama. 
Ovdje, u našoj Crkvi, imamo danas onaj vrt, u kojem se 
Uskrsnuli javlja Magdaleni, svojoj Crkvi, pa i nama. Ovdje, 
na našem žrtveniku on je naše vazmeno Janje. Primit ćemo 

ga u svoje ruke i predati ga kao uskrsni dar Ocu: kao »čisti, 
sveti, neokaljani» prinos«. Mi znamo, da će Otac ovaj naš 
dar, koji je u sebi čist i svet, samo u toliko primiti, koliko 
smo se duhovno ujedinili s njime, t. j. koliko živimo životom 
Uskrsnuloga, i u koliko dijelimo njegovu pobjedu nad 
grijehom, nad svijetom i nad zlom. Uskrs nije samo neko 
sjećanje na uskrsnuće Kristovo, nije samo djelo Božje, koji je 
uskrisio Krista, nego Uskrs mora da bude i naše djelo: treba 
da živimo novim životom, koji je Krist svojom smrću stekao. 
Treba da taj život prisvojimo u krstu i euharistiji i da u 
dnevnom životu po njemu živimo. Uistinu, ne smijemo biti oni 
od jučer. Treba da se obratimo, da uskrsnemo iz groba svojih 
Basadedjiim grijeha, svoje nemarnosti, polovičnosti, sebičnosti 

i mlitavosti. Treba da jednom za uvijek umremo grijehu i da 
živimo Bogu, da se vinemo nad nastojanje i htijenje, koje 
zna samo za vremenito i zemaljsko. Treba da mislimo »na 
nebeske stvari, a ne na zemaljske« (Kol. 3, 1 sl). Da smo 
unišli u Uskrsnuloga i da je njegov život u nama, dokazat 
ćemo bez dvojbe time, da po svetoj euharistiji, po uskrsnoj 
pričesti budemo međusobno »složni«, prožeti »duhom tvoje 
ljubavi«. U popričesnoj molitvi molimo za taj uskrsni plod. 


Uskrsna nedjelja. 
Uskrsnuće. 


U prijašnjim stoljećima obdržavala se služba Božja u noći 
između Velike subote i današnje nedjelje. Tu se ispunila 
vruća želja katekumena: u crkvi presv. Otkupitelja u Lateranu 
primili su u uskrsnoj noći sveti krst. Na uskrsnu nedjelju 
pratit ćemo novokrštene na službu Božju u svetu Mariju 
Veliku, k Majci Uskrsnuloga, koja je pod križem postala 
Majkom Otkupiteljevom, Majkom krštenih. Svojim uskrsnim 
pozdravom častit ćemo poslije Uskrsnuloga njegovu Majku. 
»Kraljice neba, raduj se, aleluja!« 

1. Krist je uskrsnuo od mrtvih. Svoju prvu 
misao, prvi izljev svoje ljubavi posvetio je Ocu: »Uskrsnuh 
i s tobom sam«, s Ocem, u neumrlom životu preobraženja. 

Tako se, potaknut zahvalnom ljubavi, bacio na Očeve grudi. 
U poniženju, u sramoti i zapuštenosti muke »postavio si svoju 
ruku na mene«, a sada je ista ruka na mene izlila obilje 
života, preobraženja i slave. »Divno se očitovala tvoja mudrost« 
(ulaz): jučer u sramoti, poniženju i smrti na križu, a danas u 
slavi nebeskog preobraženja! Nema nikakve sumnje, nedvoj- 
bena i sigurna je činjenica: »Zaista je Gospodin uskrsnuo« 
(Luka 24, 34). »Bog je ovoga Isusa, koga vi razapeste, učinio 
Gospodinom i Kristom« (Dj. ap. 2, 36). Božanska bit Kristova 
zasjala je samo kadikad kao neka slomljena zraka, kada je u 
čudesnim znacima i u čudesima provalila nasip ljudskoga 
bitka, a sada je zasjala u svoj sjajnosti i obilju. »Gospodine 
moj, i Bože moj« (Iv. 20, 28). Od njega, koji je još jučer 
visio na križu, izvire bez prestanka svaki život, sva milost 
i sve oproštenje, sva punina vlasti i sile, i izlijeva se na čovje- 
čanstvo i na Crkvu. Po uskrisenju iz groba posvjedočio je 
Bog neprevarljivo i istinito za život Isusov. »Ovoga je Isusa 
oživio Bog« (Dj. ap. 2, 32; 3, 13), i time je Bog jasno i ne- 
posredno posvjedočio za Isusovu ličnost i za njegove zahtjeve, 
riječi, život i primjer. 

. Bog je potvrdio Isusova obećanja i njegovu ustanovu, 
svetu Crkvu. »Uskrsnu Gospodin doista!« Dakle, svaka je 
njegova riječ nepogrešiva, svaka pouka i svako obećanje 
istinito, svako je njegovo djelo božansko, sveto. Dakle ne 
preostaje drugo nego da vjerujemo u Isusa, da slijedimo 
njegov primjer, da se potpuno pokoravamo njegovim zapo- 
vijedima. »Ja sam put i istina i život« (Iv. 14, 6). Kako nas 
uskrsnuće našega Gospodina obogaćuje, koliku li nam samo 
sigurnost pruža! Kako ga je Bog čudesno proslavio i uzvisio 
u uskrsnuću od mrtvih! Mi sve vjerujemo, mi želimo svojemu 
Otkupitelju svaku sreću i iskreno se radujemo radi njegova 
uskrsnuća. 

2.S Kristom smo imi uskrsnuli. Isusnije samo 
Otkupitelj od grijeha i krivnje: On je i Otkupitelj od mrtvih 
na život. »S njim nas uskrisi i s njim posadi na nebesima u 
Kristu Isusu« (Efež, 2, 6). S Isusom smo povezani vezom iste 
sudbine. On je uskrsnuo: i mi ćemo uskrsnuti. Jer smo pri- 

Baur; Rasvijetli sel II. 15 

stali uz staroga Adama, bili smo i dionici sudbine Adamove 
te smo morali umrijeti. Budući da smo sada pristaše novoga 
Adama: uskrsnut ćemo na vječni život. »Kada se pojavi 
Krist, vaš život, tada ćete se i vi pojaviti s njim u: slavi« 
(Kol. 3, 4). »Ako mrtvi ne ustaju, nije ni Krist uskrsnuo. 
Ako Krist nije uskrsnuo, uzalud je vjera vaša, još ste u 
grijesima svojim. A sad je Krist uskrsnuo od mrtvih, prvenac 
od onih, koji su umrli, Jer budući da po čovjeku dođe smrt, i 
po čovjeku dođe uskrsnuće od mrtvih. Jer kako u Adamu svi 
umiru, tako će i u Kristu svi oživjeti. Ali svaki u svom redu. 
Prvenac Krist, a po tom oni koji su Kristovi« (1. Kor. 15. 
16, sl). »Vjerujem u uskrsnuće tijela.« I u uskrsnuće duše. 
To se na nama već obistinilo, kad smo primili sveti krst. Ovo 
uskrsnuće naviještaju oni odlomci Svetoga Pisma, koji se 
čitaju na Veliku subotu, i blagoslov krsne vode. Ovo je uskrs- 
nuće označivalo i dijeljenje svetoga krsta u noći između Velike 
subote i uskrsne nedjelje. Cijelo je korizmeno vrijeme imalo 
svrhu da nas pripravi na to uskrsnuće. Uskrsnuće je jedna od 
temeljnih misli uskrsne liturgije. Izlazak kršćanina iz vode 
krstionice u baptisteriju lateranske bazilike i izlazak Kristov 
iz mračnog groba jedno je te isto za liturgiju: uskrsnuće. 
Zato nam dovikuje Pavao: »Ako ste uskrsnuli (kršteni) s Kri- 
stom, tražite ono, što je gore, a ne što je na zemlji. Jer ste 
umrli grijehu, vaš je život s Kristom sakriven u. Bogu« 
(Kol. 3, 1 sl.). Budući da ste po svetom krstu s Kristom uskrs- 
nuli, »očistite stari kvasac (svoju dušu), da, kao što jeste bes- 
kvasni, postanete novo tijesto, (t. j. novi, pomlađeni, uskrsnuli 
ljudi). Zato gostimo se: ne u starom kvascu zlobe i bezakonja, 
nego u beskvasnom kruhu iskrenosti i istine« (poslanica). 


3. »Uskrsnuh i s tobom sam!« Poslije nevolja i poniženja 
počiva u Ocu. »S tobom sam!« To je savršena sreća našega 
Gospodina. Po križu je ušao u slavu vječnoga života. On je 
jedini dobio pobjedničku nagradu (isp. poslanice nedjelje 
sedamdesetnice), a u njemu svi mi, Crkva i cijelo čovječan- 
stvo. Velika je bila naša krivnja, koja je silno tištila ljudski 
rod, i težak je bio Božji gnjev radi te krivnje. Sada je ljudski 
rod u Kristu uskrsnuo od krivnje i kod Boga je. »Uskrsnuh 

i s tobom sam!« Ovako moli Krist, ljudski rod i Crkva. Za- 
hvalnim srcem molimo ovako i mi, koji smo kršteni, koji smo 
otkupljeni, ovako molimo svi. To je uskrsna sreća! 

»Zemlja se potrese i umuknu, kad usta Bog da izvrši 
pravdu« (prikazanje). Kristovo je uskrsnuće ona pravda, osuda 
onih koji su odbacili Gospodina. Ova pravda imade svoj uzor 
u onoj pravdi, kada je u uskrsnoj noći anđeo zatora prolazio 
zemljom egipatskom i ubijao prvence Egipćana, a mimoišao 
je kuće Izraelićana (pasha = prolaz, mimoilaženje). Izrael je 
naime svoje kuće znamenovao krvlju vazmenog janjeta. Mi 
smo novi Izraelićani. »Žrtvovano je naše vazmeno Janje, 
Krist.« Znamenovat ćemo se njegovom krvlju, koju primamo 
u svetoj euharistiji. Ostat ćemo pošteđeni, spaseni, mi ćemo 
živjeti. 

»Uskrsnu Gospodin!« Isusovo je uskrsnuće zalog, nepre- 
varljivo jamstvo naše nade, čvrsta potpora naše vjere, sigurno 
jamstvo, da smo otkupljeni, da imamo oproštenje grijeha i da 
smo pozvani da budemo dionici vječnoga života. »Ovo je dan, 
koji nam je pripravio Gospodin, kličimo i radujmo se. Slavite. 
Gospodina, jer je dobar, jer je vječno milosrđe njegovo! 
Aleluja« (na stepenicama). »Žrtvovano je naše vazmeno Janje, 


.Krist. Janje ove oslobodi, Krist nas griješne preporodi« (stih 


aleluja, posljednica). 
Molitva. 
Bože, koji si nam na današnji dan po svojem Jedincu, 
pobjedniku smrti, opet otvorio vrata vječnosti, ispuni svojom 


moći naše želje, koje nam udahnjuješ svojom milošću. Po 
istom Kristu Gospodinu našem. Amen. 


Uskrsni ponedjeljak. 
»Gospodin seukazao Petru.« 


Novokrštenike su danas vodili k svetome Petru: u zbornu 
crkvu kod svetoga Petra. Petar je živi svjedok, kako njima 
tako svima nama, da je Gospodin uistinu uskrsnuo. Ta Bog 
je zapovijedio, »da propovijedamo narodu i svjedočimo, da 

je on od Boga postavljen sucem živih i mrtvih« (poslanica). 
On živi i on će opet doći u slavi i velikom sjaju. On će 
uskrisiti sve, koji počivaju u grobovima, i dovesti ih pred 
svoje pravedno sudište. Sretnih li onih, koji su u svetom 
krstu s Gospodinom uskrsnuli i koji po milosti svetoga krsta 
»postignu potpunu slobodu i unilaze u vječni život« (mo- 
litva), k budućem slavnom uskrsnuću od mrtvih. 


1. »U one je dane Petar stao među narodom i govorio: 
Ljudi, braćo! Vi znate, kako je Bog Duhom Svetim i silom 
pomazao Isusa iz Nazareta, koji je prolazio naokolo čineći 
dobro i liječeći sve opsjednute od đavla. A mi smo svjedoci 
svega, što je učinio u židovskoj zemlji i Jeruzalemu. Njega su 
ubili raspevši ga na križ, Ali ga Bog uskrisi treći dan i dade 
mu, da se pokaže, ali ne svemu svijetu, nego nama, odabranim 
od Boga svjedocima, koji smo s njim jeli i pili, kad je uskrsnuo 
od mrtvih. I zapovjedio nam je, da propovijedamo narodu i 
svjedočimo, da je on od Boga postavljen sucem živih i mrtvih. 
Za njega svjedoče svi proroci, da svi, koji vjeruju u njega, u 
njegovo ime, primaju oproštenje od grijeha« (poslanica; pro- 
povijed svetoga Petra u kući rimskog stotnika). Petar je ne- 
posredni svjedok svih uskrsnih dogođaja kao i cijeloga javnog 
života Isusova, jer je sve sam vidio i slušao. Jednako je on 
neposredni svjedok svega, što je Gospodin zapovjedio ljudima. 
Vjera u Petrovo svjedočanstvo: donosi ljudima spas. Crkva 
osjeća, koliko vrijedi Petrovo svjedočanstvo i vjera u to svje- 
dočanstvo. Nijesu svi ljudi mogli da svojim očima gledaju 
djelovanje našega Spasitelja, niti su mogli svi da slušaju ne- 


posredno njega. Svi smo upućeni na tuđe svjedočanstvo i na 


vjeru. Zato danas dolazimo s novokrštenicima k Petru, koji je 
neposredni svjedok, koji je sve sam vidio i čuo, da slušamo 
njegovo svjedočanstvo. Pridružit ćemo se onim nebrojenim 
milionima, koji su se već od prvih Duhova okupljali oko Petra, 
da živom vjerom prihvate njegovo svjedočanstvo i da za nj 
pođu u samu smrt! Vjerujmo i mi! Naše se spasenje temelji 
na poniznoj vjeri, a ne na znanju i na onom, što smo sami 
gledali. »Ovako je pisano: Uništit ću mudrost mudrih. Gdje je 
mudrac? Gdje književnik? Gdje je istraživalac ovoga vijeka 

(filozof)? Nije li Bog pokazao, da je luda mudrost ovoga 
svijeta? Zato što svijet ni u Božjoj mudrosti ni po svojoj mu- 
drosti nije upoznao Boga, svidjelo se Bogu, da one, koji 
vjeruju, spasi po propovijedanju« (1. Kor. 1, 19 sl.). Vjerujemo, 
da je »Bog oživio Isusa treći dan, i dao mu da se pokaže, 
odabranim od Boga svjedocima«, da se pokaže Petru. Po 
vjeri u svjedočanstvo Petrovo »primamo oprost od grijeha« 
(poslanica), milost i vječno spasenje. »Koji uzvjeruje i pokrsti 
se, spasit će se, a koji ne uzvjeruje, osudit će se« (Marko 10, 16). 
2 »Zaista je Gospodin uskrsnuo i ukazao se 
Šimunu« (evanđelje). Ostali su apostoli potkrijepili i potvrdili 
svjedočanstvo, koje nam Petar. daje u poslanici o uskrsnuću 
našega Gospodina. Gospodin se objavio dvojici učenika, koji 
su na uskrsno veče pošli u Emaus. Presretni bijahu, što su 
prepoznali i vidjeli Gospodina te se žurno povratiše u Jeru- 
zalem, ne mareći za dugački put, i ondje »nađu sakupljenu | 
jedanaestoricu i one, koji su bili s njima«. Prije nego li su ova 
dva učenika iz Emausa mogli progovoriti i ispričati, što su 
doživjeli, dovikivahu im apostoli: »Zaista je Gospodin uskrsnuo 
i ukazao se Šimunu!« Petru se ukazao! Nitko, dakle, ne može 
više sumnjati u svjedočanstvo Petrovo, kad govori: »Njega 
je Bog uskrisio treći dan!« Zaista je Gospodin uskrsnuo! A 
ako je uskrsnuo, onda se sveti i pravedni Bog zauzeo za 
onoga, koga su ljudi prezreli. Onda je sam Bog potvrdio, da 
je svaka riječ, koju je Isus progovorio bila božanska, istinita: 
da je sveto bilo sve njegovo djelovanje i nastojanje. Onda je 
on, Raspeti i Uskrsnuli, uistinu »put, istina i život« (Iv. 14, 6). 
Onda je on »moj ljubljeni sin, njega slušajte« (Mat. 17, 5). 
Onda nas može samo jedno usrećiti: da njega, Uskrsnuloga, 
upoznamo, da u nj vjerujemo, da po svetom krstu budemo 
s njime živo povezani i da živimo njegovim životom: sada 
životom poniženja i muke, a jednoć životom preobraženja, 
uskrsnuća, vječnoga blaženstva. : 
3. »Ovo je dan, koji nam je pripravio Gospodin: kličimo 
i radujmo se« (na stepenicama). 
Po svetom krstu »uveo vas je Gospodin u zemlju (u Crkvu), 
kojom teče mlijeko i med, da zakon njegov bude uvijek u 

ustima vašim«, t. j. da navijestite svima velika djela, koja je 
Bog učinio na vama, kad vas je doveo k vjeri u Krista. 
»Gospodin je uskrsnuo i ukazao se Petru« (pričesna). U 
Petru, u kući Petrovoj, u zajednici s Petrom i s Crkvom, 
koja je na Petru sagrađena, ukazao se Uskrsnuli i nama kod 
primanja svete pričesti. Sada smo s Petrom postali svjedoci 
Uskrsnuloga: po svojem ispovijedanju riječima, po svojem 
novom životu, koji provodimo u svijetu, pa i svojom krvlju 
ako to bude potrebno! 


Molitva. 


a Bože, koji si vazmenom svečanošću okrijepio svijet, pro- 
slijedi, molimo, darivati puku svome nebeske darove, da za- 
služe dostići potpunu slobodu i unići u vječni život. Po Kristu 

* Gospodinu našem. Amen. 


Uskrsni utorak. 
Krist je uskrsnuo. 


Sva liturgija očito živo nastoji, da čvrsta vjera u Uskrs- 
nuloga obuzme novokrštenike i kršćane. »Ako Krist nije 
uskrsnuo, bez temelja je dakle propovijedanje naše, a bez 
temelja i vjera vaša, još ste u grijesima svojim. Dakle i oni, 
koji usnuše u Kristu, izgiboše. Ako se samo u ovom životu 
uzdamo u Krista, bjedniji smo od sviju ljudi« (1. Kor. 15, 14, 
17). Stoga ćemo danas u svetoj Misi proživjeti ukazanje 
Uskrsnuloga u dvorani posljednje večere. 

1. Krist je uistinu uskrsnuo. To nam naviješta 
veliki apostol naroda, u čijem svetištu slavimo svetu Misu. 
On govori svojoj braći, potomcima Abrahamovim: »Oni, koji 
stanuju u Jeruzalemu i glavari svećenički nisu poznali ovoga, 
i premda nisu našli nijedne krivice na njemu, koja bi zaslužila 
smrt, zahtijevali su od Pilata, da ga pogubi. Ali Bog ga je 
treći dan oživio od mrtvih. I on se više dana pokazivao onima, 
što siđoše s njim iz Galileje u Jeruzalem, koji su sada svjedoci 
njegovi pred narodom« (poslanica). Gospodin se među prvima 

ukazao i apostolima. Dogodilo se to na Uskrs naveče, kad 
»stade Isus među apostole i reče im: Mir vama! Ja sam, ne- 
bojte se! A oni su zastrašeni i poplašeni mislili, da vide duha. 
Zato im reče: Što se plašite i zašto takve misli ulaze u vaša 
srca? Pogledajte moje ruke i noge! Ja sam! Ja glavom! opi- 
pajte me i uvjerite se. Tada im pokaza ruke i noge. A budući 
da oni još nisu vjerovali od radosti i čudili se, reče im: Imate 
li ovdje što za jelo? Tada je pred njima jeo i dao im, što je 
preostalo od ribe i od meda u saću. Još ih podsjeti, da im je 
već i prije o tome govorio, dok je još s njima bio. Tada im 
otvori razum te razumješe Sveto Pismo. Stoji pisano: Krist 
treba da trpi i uskrsne od mrtvih treći dan, i da se propo- 
vijeda u ime njegovo pokora za oproštenje grijeha po svim 
narodima.« Mi smo oni apostoli u dvorani posljednje večere. 
Kod prikazanja euharistijske žrtve javlja se Uskrsnuli otaj- 
stveno među nama. »Mir s vama!« Mi ga možemo promatrati, 
taknuti njegove preobražene rane, kao svoj žrtveni prinos 
smijemo ga primati u svoje ruke i mjesto nas prikazati ga 
Ocu: sveti, čisti i neokaljani prinos. Nama otvara razum, da 
razumijemo Pisma: Krist je morao trpjeti i treći dan uskrsnuti, 


, tako je bilo prorečeno. Nama daje ribu i kruh, svetu euhari- 
stiju. Kod primanja svete pričesti napunja nas i prožima 


svojim preobraženim duhom i životom. Tu on čini, da s njime 
uskrsnemo i tražimo ono, »što je gore, gdje Krist sjedi s desne 
strane Božje. Težimo za onim što je gore, a ne što je na zemlji« 
(pričesna). »Sursum  cordal« Uskrsnuli Krist mora danas 
vladati našim mislima i nastojanjem, kao što je kod ukazanja 
u dvorani posljednje večere posvema obuzeo misli i htijenje 
svojih apostola! 

2. »Pogledajte moje ruke i noge!« Sveta Misa, 
u kojoj se među nama javlja, jest imitacija i prinos krvne 
žrtve Gospodinove na križu. Kad se dakle Uskrsnuli pojavi 
među nama po svetoj pretvorbi, tada će nam pokazati svoje 
ruke i noge, svoje rane i svoje muke. »Pogledajte moje ruke 
i nogel« On je preobrazio trpljenje. Zato će dovijeka na 
svojem preobraženom tijelu nositi tragove rana, koje nas 
sjećaju, da je on posvetio trpljenje. Uskrsna je radost pro- 

gutala Veliki petak s njegovom mukom. Uskrs najavljuje 
svijetu: »Trpljenja sadanjega vremena nijesu ništa prema 
slavi, koja će se objaviti u nama« (Rim. 8, 18). U uskrsnom 
će veselju pravi kršćanin zaboraviti da nosi križ. On zna da 
je otkupljen i da je i njegovo trpljenje otkupljeno u onomu, 
koji »je postao poslušan do smrti na križu, a zato ga je i Bog 
uzvisio i dao mu ime, koje je nad svakim imenom« (Filip. 2, 8). 
Nema groba, koji bi ugledao toliko žalosti koliko Isusov grob 
i nema rane tako duboke i bolne kao Kristove, ali zato i nema 
groba slavnijeg od Kristovog. »Pogledajte ruke moje: i noge«, 
i upoznajte, da »stradanja ovoga vremena nisu ništa prema 
slavi, koja nas čeka.« Pogledajte ruke moje i noge, i upo-: 
znajte, da je čaša muke čaša spasa! a ' i 

3. Krist je zaista uskrsnuo! Dakle je i vjera naša čvrsta, 
dakle smo i otkupljeni. U njemu imamo oproštenje grijeha; 
milost, da smo djeca Božja i pravo na nebesku baštinu. »Ovo 


je dan, koji nam je pripravio Gospodin, kličimo i radujmo se.“ 


Tako neka govore oni, koje je otkupio Gospodin« (na stepeni- 
cama). i : 

Za nas vrijede riječi ulaza: »Vodom (t. j. na izvoru) ih je 
mudrosti (milošću) napojio (krst); ojačat će ih (po svetoj po- 
tvrdi, koju su kršćani u stara vremena primali neposredno 
poslije svetoga krsta, i po svetoj euharistiji); navijeke će ih 
uzvisiti.« Sve se to temelji na smrti Gospodnjoj i njegovu 


uskrsnuću. Kliknimo zato zahvalnim srcem: »Slavite Gospo- “ 


dina, zazivajte ime njegovo, naviještajte među ljudima nje-. 
gova djela.« »S neba je zagrmio Gospodin, Višnji je dao svoj 
glas, i pojaviše se izvori voda, aleluja« (prikazanje. Sve se' 
to odnosi na milost svetoga krsta). 


Molitva. 


Bože, koji Crkvu svoju umnažaš uvijek novim potom- 
stvom, dopusti, da službenici tvoji životom svjedoče tajnu, 
koju su vjerom primili. Po Kristu Gospodinu našem. Amen. 

Srijeda iza Uskrsa. 
Sveti krst. 


U svetištu svetoga Lovre kod svetkovanja svete Mise do- 
živjeli su novokrštenici, a s njima svi mi, treće ukazanje 
Uskrsnuloga. 

1. »Dođite, blagoslovljeni Oca mojega, i 
primite kraljevstvo, koje vam je pripravljeno od početka 
svijeta, aleluja« (ulaz). S ovim riječima dočekuje Gospodin 
novokrštenike na pragu svetišta svetoga Lovre. »Primite 
kraljevstvo«, kraljevstvo Božje, a ponajprije kraljevstvo svete 
«Crkve ovdje na zemlji. Tu u svetoj Crkvi, u koju smo po 
svetom krstu stupili, blagoslovio nas je Otac s neba svakim 
nadzemaljskim blagoslovom. Tu smijemo pjevati Gospodinu 
»novu pjesmu«, pjesmu novokrštenih, pjesmu ljubljene djece 
Božje, pjesmu onih, koji su od grijeha uskrsnuli. Tu nam se 
u slavi svete Mise pokazuje Gospodin. Mi u čamcu, koji se 
ljulja, a on na sigurnom žalu vječnosti. Na žeravi nam je 
pripravio ribu i kruh te nas sada poziva: »Dođite i blagujte!« 
Pruža nam kruh svete euharistije, koji je ispečen na žeravi 
njegove muke (evanđelje), daje nam kruh anđeoski (prika- 
zanje). Očišćene od grijeha (po svetom krstu), pretvara nas 
ovdje u nove stvorove (popričesna), i spušta u naše tijelo 
klicu neumrlosti. »Krist uskrsnuvši od mrtvih više ne umire, 
aleluja, smrt više ne vlada njime, aleluja, aleluja« (pričesna), 
Mi smo jedno s njime. Po učinku svete pričesti postajemo sa 
cijelom svetom Crkvom dionici njegove besmrtnosti: smrt više 
ne vlada nama. Ona će nam morati vratiti slobodu, kad nas 
Krist na sudnjem danu oživi od mrtvih. Tada ćemo unići u 
blaženo kraljevstvo vječnoga života. »Dođite, blagoslovljeni 
Oca mojega, i primite kraljevstvo, koje vam je pripravljeno 
od početka svijeta.« »Vjerujem u uskrsnuće tijela i u život 
vječni. Amen.« 

2. »Tomusmomisvjedocilk« »Ljudi Izraelci i koji 
(od pogana) štujete Boga, čujte: Bog je Abrahamov i Izakov 
i Jakovljev proslavio Sina svoga Isusa, koga vi predadoste 
i koga se vi odrekoste pred Pilatom, kad je on odlučio da ga 

pusti. Vi se Svetoga i Pravednoga odrekoste i zaprosiste da 
vam se ubojica (Baraba) pokloni, a ubiste početnika života, 
koga je Bog oživio od mrtvih, čemu smo mi svjedoci«, mi 
kršćani, koji smo primili krst. Krst nas posvećuje za svjedoke, 
za mučenike. Zato i slavimo danas bogoslužje svete Mise kod 
junačkog svjedoka, kod mučenika na užarenom željezu, kod 
svetoga Lovre. On je sličan kruhu i ribi ispečenoj na žeravici, 
kako to spominje današnje evanđelje. On je zaštitnik, uzor 
krštenih, živi prikaz one ideje, koja treba da dođe u nama 


kršćanima do izražaja. I mi poput Petra i Lovre živimo u 


nevjernom i otpadničkom svijetu. Zato treba da i mi budemo 


svjedoci i mučenici uskrsnuloga Krista, Kad ga primamo u, 


svetoj pričesti, dopustimo, da nas on svojim životom posvema 
napuni, I postat ćemo novi, uskrsnuli čovjek, s novim cilje- 
vima i idealima, s novom ćudorednom snagom, s novim na- 
zorom na svijet i život. »Ne živim više ja, nego živi u meni 
Krist« (Gal. 2, 20). 

3. »Dođite, blagoslovljeni Oca mojega!« Sveti krst dao 
nam je i daje nam pravo, da ma sudnji dan stojimo s desne 
strane suca, i da s velikim slavljem s dušom i tijelom uđemo 
u Kraljevstvo Božje. Samo živimo dostojno svetoga krsta. 

. Sveti krst nije nipošto samo neka ceremonija (obred). On 
nas poziva, osposobljuje za Kristove svjedoke. Jesmo li dosta 
jaki, umrtveni i slobodni? Da li u nama živi vjera svetoga 
Lovre: spremnost, da radije sve izgubimo, nego da se izne- 
vjerimo Kristu. Možemo li sa svetim Pavlom reći: »Sve držim 
gubitkom radi uzvišene spoznaje Isusa Krista moga Gospo- 
dina, radi kojega sam se odrekao svega i sve držim kao izmet 
zato, da stečem Krista i da se nađem u njemu: da upoznam 
njega i moć njegova uskrsnuća, i zajednicu njegovih muka, 
da mu postanem sličan u smrti, da na koji način dođem do 
uskrsnuća od mrtvih« (Filip. 3, 8 sl.). 

»Krist, jer je uskrsnuo od mrtvih, više ne umire, aleluja, 
smrt više ne će vladati nad njim, aleluja« (Rim. 6, 8; pri- 
česna). Liturgija to shvaća ovako: Krist, otajstveni Krist, 
Crkva sa svojim udovima više ne umire. To je plod dobrog 
primanja svete pričesti. Biti kršćanin, biti kršten, primati 

svetu pričest i griješiti, to je — ako se dobro promotri — 
nešto protuslovno. Tako misli uskrsna liturgija: »Ako ste 
uskrsnuli s Kristom (po svetom krstu), tražite ono, što je 
gore ... Jer ste umrli (grijehu), vaš je život s Kristom sa- 
kriven u Bogu« (Kol. 3, 1). »Očistite stari kvasac (izbacite 
grijeh), da postanete novo tijesto iskrenosti i istine« (1. Kor. 
5, 1). 

Molitva. 


Bože, koji nas svake godine razveseljuješ svetkovinom 
Gospodnjega uskrsnuća, dopusti milostivo, da vršeći ove 
vremenite svečanosti zaslužimo doći u vječne radosti. Po 
Kristu Gospodinu našem. Amen. 


Četvrtak iza Uskrsa. 
Marija Magdalena. 


Prije osam dana, na Veliki četvrtak, bili smo u crkvi 
zvanoj »dvanaest svetih apostola«. Tu smo vidjeli, kako su 
pokornici bili odriješeni od grijeha i kako su opet primljeni 
u crkvenu zajednicu. U ovom se svetištu sakupljamo svakoga 
kvatrenog petka, da s pokornicom Magdalenom odo nogu 
Spasiteljevih oplačemo svoje grijehe i čujemo riječi: »Idi u 
miru. Tvoji su grijesi oproštenil« Tako je ova crkva usko 
vezana s Magdalenom, s pokornicom. Ta je veza očita, jer je 
Magdalena na grobu uskrsnuloga Spasitelja i sama postala 
»apostol«: »Idi i reci njima (apostolima): Uzlazim k Ocu 
svome, i k Ocu vašemu!« Liturgija se zadržava kod Magda- 
lene. Ovoj se pokornici Uskrsnuli (poslije svoje Majke) naj- 
prije ukazao. Danas ćemo u svetoj Misi promatrati ukazanje, 
koje je Marija Magdalena u ranu zoru uskrsne nedjelje do- 
živjela na grobu. : 

1. »Marija Magdalena stajala je napolju 
kodgroba i plakala. Dok je dakle plakala, sagnu se prema 
grobu i vidje dva anđela gdje sjede u bijelim haljinama. Oni 
joj kažu: Ženo, što plačeš? Kaže im; Uzeše Gospodina mojega, 
i ne znam, kamo ga položiše. Rekavši ovo obazre se natrag 

i vidi Isusa gdje stoji, a nije znala da je Isus.« Sveti Grgur I 
Veliki ovako tumači današnje evanđelje: »Marija Magdalena, 
koja bijaše grešnica u gradu, oprala je u svojoj velikoj ljubavi 
prema Kristu svojim suzama mrlje svojih opačina. Oprošteni 
su joj mnogi grijesi, jer je mnogo ljubila (Luka 7, 47). Ona, 
koja je prije u svom grešnom životu ostala hladna, usplam- 
tila je svetom ljubavlju. O učenicima, koji su došli na grob, 
čitamo: Zatim otidoše opet kući. A o Magdaleni čitamo: Marija 
je stajala napolju kod groba i plakala. Kako je silna ljubav 
plamtila u srcu ove žene, kad se nije mogla rastati s grobom 
našega Gospodina ni onda, kada su ga već svi učenici ostavili! 
Tražila ga je sa suzama, jer je mislila da je ukraden. Tako se 
dogodilo, da ga je ona jedina vidjela, jer je jedina zaostala 
da ga traži!« Ona, nekadašnja grešnica, ona pokornica, postala 
je izabranica: Ona je smjela Gospodina ugledati: jer je mnogo 
ljubila. Ustrajnost je naime znak prave kreposti. »Tko ustraje 
do konca, taj će se spasitil« Sretne li krivnje, koja ju je 
uzvisila do tolikog žara ljubavi! Kamo sreće kad bismo i mi 
tako čeznuli za Isusom! O, da i mi ljubimo kao Magdalena! 
Ali naše je srce prepuno drugoga! Mi malo čeznemo za Isusom! 
Mi smo se privezali uz taj život! Kada će se nama Isus ukazati? 


2, Marija je prepoznala Gospodina. »Što 
plačeš? Koga tražiš?« pita Isus Magdalenu. »Ona misleći da je 
vrtlar, kaže mu: Gospodine, ako si ga ti uzeo, kaži mi, gdje 
si ga metnuo, i ja ću ga uzeti. Kaže joj Isus: Marijo! A ona 
obazrevši se kaže mu: Rabboni! Učitelju moj!« I ona mu se 
baci pred noge, da ih natopi svojim suzama i da ih obujmi, 
ali on ne dade. Ona ga je našla, i nikako ga ne bi više pustila! 
Ali on to ne dopušta! Imala je naime važniji zadatak, nego 
uživati u njegovoj blizini: »Idi i reci mojim učenicima; uzlazim 
k Ocu svojemu i k Ocu vašemu.« Marija posluša, otrgne se 
i javi apostolima vijest. Tako je Isus nagradio ljubav i želju 
duše, koja ga je očekivala. »Nazovite me sretnom svi, koji 
ljubite Gospodina, jer mi se ukazao onaj, koga sam tražila. 
I vidjela sam Gospodina, kad sam kod groba plakala. Aleluja, 
aleluja. Kad učenici otidoše, nisam ostavila grob. Rasplamćena 
vatrom ljubavi prema njemu, živo sam čeznula za njim. I 

vidjela sam Gospodina, kad sam kod groba plakala. Aleluja, 
aleluja« (responsor matutina). 

3. Mi smo danas kao Magdalena. U svetoj Misi i svetoj 
pričesti ukazuje nam se Gospodin i zove nas imenom, kao što 
nas je nekoć zvao kod svetoga krštenja: Marijo! Pristupimo 
k žrtveniku i pričesnoj klupi sa čežnjom i s ljubavlju Marije 
Magdalene. Ustrajmo, makar se i činilo, da se udaljio i da 
nam više ne daje uživati svoju utjehu, svoju blizinu i svoju 
ljubav. 

Kada ga u svetoj pričesti prepoznamo i primimo, postat 
ćemo »apostoli«: apostoli djelotvorne ljubavi prema bliž- 
njemu. Svojom revnošću u djelotvornoj ljubavi prema bliž- 
njemu pokazat ćemo svijetu, da je on uskrsnuo i da kao 
uzvišeni Krist stanuje i djeluje u nama, svojim otajstvenim 
udovima. 


Molitva. 


Bože, koji si različite narode sjedinio u priznanju svoga 


. imena, podaj, da svi, koji su preporođeni vrutkom krštenja, 


isto vjeruju u duši i čine u svojim djelima. Po Kristu Go- 
spodinu našem. Amen. 


Petak iza Uskrsa. 
Isus se ukazuje učenicima. 


Danas ćemo otpratiti novokrštenike k »svetoj Mariji kod 
mučenika«. Tu ćemo vidjeti Mariju, koju smo prije četrnaest 
dana gledali na Golgoti, vidjet ćemo žalosnu Gospu, kraljicu 
mučenika u uskrsnom sjaju, okruženu sjajnom četom muče- 
nika. Tu ćemo proživjeti ukazanje Uskrsnuloga, o kojemu pri- 
povijeda današnje evanđelje. 

1. Isus se ukazujesvojim učenicima. »U ono 
vrijeme pođe jedanaestorica učenika u Galileju na goru, kamo 
im zapovijedi Isus. I kad ga vidješe, pokloniše mu se. Tad 
pristupi Isus i reče im: Dana mi je sva vlast na nebu i na 
zemlji. Idite dakle i naučavajte sve narode krsteći ih u ime 

Oca i Sina i Duha Svetoga, učeći ih da drže sve, što sam vam 
zapovijedio... I evo ja sam s vama u sve dane do svršetka 
svijeta.« Učenici su ispunili Gospodinov nalog. I bio im je 
posluh nagrađen: smjeli su ga vidjeti. U njemu su prepoznali 
onoga, sakojim su više godina živjeli u zajednici, onoga, koga 
su Židovi prezreli i na grozan način ubili. On je uskrsnuo, on 
živi! Od njega su čuli utješne riječi: »Dana mi je sva vlast 
na nebu i na zemlji«, neograničena moć i vlast. On je »Go- 


spodin«, ne samo kao Bog, nego i kao čovjek, i zato dioriik ' 


slave i veličanstva Boga Oca. Čestitajmo mu na tolikom 
uzvišenju i priznajmo u Slavi svete Mise: »Ti si jedini Go- 
spodin, ti jedini Višnji sa Svetim Duhom u slavi Boga Oca.« 
»On je postao poslušan do smrti. Zato ga Bog uzvisi, da mu se 
pokloni svako koljeno onih, koji su na nebu, na zemlji i pod 
zemljom, i svaki jezik prizna: Ti si Gospodin« (Filip. 2, 8). 
Nato preda svojim apostolima svoju moć i vlast. »Idite 
(s mojom moći i vlašću) i naučavajte sve narode i krstite ih.« 
Apostoli i njihovi nasljednici, biskupi Crkve, učitelji su na- 
roda, koje je sam Krist pozvao i poslao. Oni su nosioci nauka 
i istine Kristove, oni naviještaju i čuvaju vjeru. »Tko vas 
sluša, mene sluša. Tko vas prezire, mene prezire« (Luka 
10, 16). Poslao ih je, da spase duše i da ih vode na putu u 
nebo. U tu im je svrhu podao svoju vlast i obećao im svoju: 
trajnu pomoć. »Evo ja sam s vama u sve dane do svršetka 


svijeta.« On, Uskrsnuli, prebiva u svojoj Crkvi. On, kome je : 


dana sva vlast na nebu i na zemlji, on je kod nje i brine se, 
da njezin nauk ostane nepatvoren, čist i bez zabluda. On je uz 
svoju Crkvu, da se u njoj i za nju bori protiv neprijatelja. 
»I vrata paklena ne će je nadvladati« (Mat. 16, 18). Bure su 
se morale oboriti na njegovu Crkvu, ali ona ima njegovo svje- 
dočanstvo: »Evo, ja sam s vama u sve dane do svršetka 
svijeta.« Radosno i s pouzdanjem izmolimo vjerovanje. 


2. Isus se ukazuje nama, Crkvi. Danas smo 
mi učenici iz evanđelja, koje je Uskrsnuli pozvao na goru, 
t. j. k žrtveniku, k svetohraništu. Čuli smo njegov poziv i 
mi smo se odazvali. Zato će nas obilno nagraditi. Kod svete 
pretvorbe ukazat će nam se na visini žrtvenika. A mi padni- 

mo ničice, da mu se poklonimo. Da, to je on, koji je još malo 
prije kao muž boli i sramote visio na križu u velikoj ne- 
volji i smrtnoj tjeskobi, i koji je ležao u grobu. On je uskrs- 
nuo. Ovdje, sa žrtvenika dovikuje nam riječi: »Dana mi je 
sva vlast na nebu i na zemlji.« Sva vlast! Vlast nad elemen- 
tima, nad bolestima, nad srcima, nad duhovima. On se uka- 
zuje na žrtveniku, da nad nama kraljuje i očituje svoju 
vlast. Podložimo mu se. On ima vlast i nad neprijateljima 
našega spasenja, nad našim strastima, nad našim lošim običa- 
jima, nad našom požudom, nad našom sebičnošću. »Dana mi 
je sva vlast.« Sa žrtvenika nas uvjerava: »Evo, ja sam s vama 
u sve dane.« Njegova nas ljubav nosi i svuda prati. Njegovom 
snagom pobjeđujemo zloću i napredujemo u kreposti i sve- 
tosti. On nas prosvijetljuje, nadahnjuje i potiče. Čega da se 
još bojimo? Uvijek i uvijek, kadgod je moguće, hrlit ćemo 
na goru, t. j. k žrtveniku, k svetohraništu. Mi vjerujemo u 
njegovu riječ, u njegovu neograničenu vlast, u njegovu lju- 
bav, u njegovu spremnost da nam pomogne, da nas zaštiti, 
da nas posveti, i mi se predajemo posvema njegovom vodstvu. 


3. »Idite i naučavajte sve narode učeći ih da drže sve 
što sam vam zapovijedio.« Pošto smo primili sveti krst, 
imade Crkva vlast i moć, da po nalogu Uskrsnuloga autori- 
tativno uči i da nas obveže, da sve držimo, što je on naložio. 
Od njegove nauke i njegovih zapovijedi ona ne smije odstu- 
piti. Ona ne pozna nikakvog eklekticizma (izbora). Ona ne 
može ni izabirati: jer bi u tome slučaju prestala biti Kristova 
Crkva. Zato smo mi kršćani u savjesti dužni da se pokora- - 
vamo njezinom nauku i njezinim zapovijedima, kao samomu 
Kristu. Od Crkve nema priziva na Krista. Mimo Crkve, mimo 
njezinog naučavanja, mimo njezinog zakonodavstva ne mo- 
žemo se utjecati Kristu. »Tko vas sluša, mene sluša. Tko vas 
prezire (t. j. ne sluša), mene prezire.« Krist je sa svojom. 
Crkvom usko povezan. Toliko sam uz Krista, koliko sam uz 
njegovu Crkvu. Toliko se mogu pouzdati u njegovu blizinu 
i vodstvo, koliko sam se povjerio njegovoj Crkvi. 


»Idite i naučavajte sve narode«, dovikuje nam pričesna 
pjesma. Mi, koji blagujemo kruh svete euharistije, mi smo 

pozvani da budemo apostoli i misionari: apostoli molitve, za- 
dovoljštine, čista i sveta života i dobra primjera. Ovo treba 
da je plod svete pričesti, da u nas uđe puninom svoje vlasti, 


i da nas prožme i napuni svojim životom, svojim duhom, . 


svojim htijenjem! Njegova snaga treba da iz nas izlazi i da 
sve ozdravi, da sve prosvijetli, podigne i uzvisi, kad toliko 
puta pristupamo svetoj pričesti. 


Molitva. 


Svemogući, vječni Bože, koji si ustanovio vazmene tajne 
za pomirenje ljudskog roda, daj našim dušama, da izvršu- 
jemo činom, što priznanjem svetkujemo. Po Kristu Gospo- 
dinu našem. Amen. 


Subota iza Uskrsa. 
Odloženje krsne odjeće. 


Otpratit ćemo novokrštenike u Lateran, gdje su u uskrs- 
noj noći primili sveti krst. Ovdje će danas odložiti svoju 
krsnu odjeću, da je zatim pohrane u riznicama kao zalog, da 
će ostati vjerni svetom krstu i kao optužbu, ako se tko krstu 
iznevjeri. Promotrimo značenje krsne odjeće. Ona u sebi 
dvoje uključuje: odložiti i obući. 

1. »Odbacite svaku zlobu, i svaku lukavštinu, 
i himbu i zavist i svako klevetanje« (poslanica), I Gospodin 
je, naime, kod svoga uskrsnuća odložio i ostavio u grobu la- 
neno platno, u koje bijaše umotano njegovo sveto tijelo. Petar 
i Ivan, koji su u ranu zoru uskrsne nedjelje pohitili do groba, 
zaključili su po lanenom platnu, koje su našli u grobu, da 
je Krist uskrsnuo. »Trčali su oba zajedno. I drugi je učenik, 
(t. j. Ivan) trčao brže od Petra i došao prije ka grobu. I sa- 
gnuvši se vidi platno gdje leži, ali ne uđe. Dođe dakle i Šimun 
Petar idući za njim i uđe u grob, i vidi platno gdje leži, i 
ručnik, koji je bio na njegovoj glavi, da ne leži s drugim 
platnom, nego posebno savit na jednom mjestu. Tada dakle 
uđe i drugi učenik, i vidje i vjerova« (evanđelje). Bogo- 
služje želi istaknuti ovo: po tome, da li su kršćani odbacili 

svaku zlobu i zavist i svako klevetanje, upoznat će Crkva, 
da smo u vodama krsta pokopali staroga čovjeka i ondje ga 
ostavili i da smo s Kristom uskrsnuli. Bogoslužje ozbiljno 
shvaća naše kršćanstvo! Ono se ne zadovoljuje, da budemo 
samo naoko kršćani, nego traži i djela. »Odbacite svaku zlobu, 
i svaku lukavštinu, i himbu, i zavist, i svako klevetanje.« 


2. Obucite novoga čovjeka. Poslanica opširno 
govori, kako mora da izgleda taj novi čovjek i kršćanin. 
»Želite kao novorođena djeca duhovnoga i čistoga mlijeka 


' (kršćanskog nauka, načela, osobito svete euharistije), da u 


njem uzrastete za spasenje, ako li ste okusili da je blag Go- 
spodin. Pristupite dakle k njemu, kamenu živome, koji je 
istina od ljudi odbačen, ali je od Boga izabran i predragocjen. 
I sami kao živo kamenje uzidajte se kao kuća duhovna i sve- 
ćenstvo sveto, da prinosite žrtve duhovne, predrage Bogu po 
Isusu Kristu (osobito žrtvu euharistije, na koju nas sveti krst 
poziva). On posta glava od ugla, i kamen spoticanja, na koji 
se spotiču, koji ne vjeruju riječi (evanđelju Kristovom). Ali vi 
ste rod izabrani, kraljevsko svećenstvo, sveti narod, puk koji 


"je Gospodin stekao (svojom smrću na križu), da proglasite 


kreposti onoga, koji vas pozva iz tame k divnom svijetlu 
svome, koji nekad ne bijaste puk (bili ste daleko od Boga), a 
sada ste pomilovani.« To je kršćanin, novi čovjek, koji je 
po svetom krstu uzdignut u život Krista Uskrsnuloga. O, da 
učine riječi svete poslanice duboki dojam! Kad bismo htjeli 
shvatiti naše božansko plemstvo, svoje kraljevsko svećeni- 
štvo, svoj poziv i kad bismo htjeli naviještati čudesa, koja je 
na nama učinio! Upravo nam to razumijevanje nedostaje! 

3. Danas novokršteni prviput samostalno i osobno donose 
svoj žrtveni prinos na žrtvenik, Crkva ih s radošću pozdra- 
vlja na putu njihova prikazanja: »Blagoslovljen, koji do- 
lazi u ime Gospodnje (novokrštenik). Blagosivamo vas iz doma 
Gospodnjega.« Sa sretnim novokrštenicima priznajmo: »Go- 
spodin (Krist) je Bog« (prikazanje), on je sve moje! Njemu se 
prikazujem, njemu živim. »On nas je obasjao (poput nad- 
naravnog sunca), aleluja« U njegovom svijetlu hodamo. 
»Izveo je Gospodin puk svoj (nas, krštene) u klicanju, iza- 

Baur, Rasvijetli se! II. 16 

brane svoje iz Egipta, aleluja« (ulaz). »Ovo je dan, koji nam 
je pripravio Gospodin, aleluja. Hvalite, djeco, (kršteni) Go- 
spodina, aleluja« (na stepenicama). 

»Svi koji ste se u Kristu pokrstili, Krista ste obukli, ale- 


luja« (pričesna). Prema liturgiji u svetoj pričesti oblačimo 


Krista. Vidljivo smo odložili svoju krsnu odjeću, ali zato 
nosimo za cijeloga života nevidljivu odjeću, koje ne smijemo 
više odložiti: »Krista ste obukli.« Po svetom krstu postali smo 
dio Krista, loza na čokotu, a u svetoj se pričesti taj jedno- 
kratni dogođaj dnevno obnavlja i produbljuje. Po svetoj pri- 
česti živimo sve više Kristovim životom i sve više otsijeva- 
mo njegovim Duhom, njegovim nastojanjem, njegovom čisto- 
ćom i svetošću. »Ne živim više ja, nego živi u meni Krist« 
(Gal. 2, 20). Ovako misli liturgija o nama kršćanima. 


Molitva. 


Dopusti, molimo, svemogući Bože, da mi, koji smo časno 
proveli uskrsne svetkovine, po njima zaslužimo doći do ra- 
dosti vječnih. Po Kristu ,Gospodinu našem. Amen. 


Sveta Misa Bijele nedjelje. 


1. Sveta Misa uskrsnog tjedna obazire se neposredno na 
novokrštenike. Dnevno su prisustvovali euharistijskoj žrtvi 
odjeveni u bijelu krsnu odjeću. Tek su juče, u subotu, odložili 
krsnu odjeću. Pohranili bi je u pokrajnoj crkvenoj prostoriji 
kao nijema, a ipak živa svjedoka krsta i onih obveza, koje 
su novi kršćani po svetom krstu na se preuzeli. Danas, na 
Bijelu nedjelju, dolaze po prvi puta bez bijele krsne odjeće. 
Sveta se Misa služi u Crkvi mladenačkog sveca Pankracija, 
koji je svojom krvlju zapečatio vjeru, koju je po krstu pri- 
mio. Kao dječak od četrnaest godina pošao je u smrt vjeran 
svojem krsnom zavjetu. Njegova slika i duh lebdi pred očima 
svima, koji su se sakupili u njegovu svetištu. Svi oni, koji su 
primili sveti krst, a s njima i mi, moramo da budemo kao 
sveti mučenik i junak Pankracije, moramo ostati vjerni svom 
krsnom zavjetu. 

2. S materinskom nježnošću progavara Crkva novokršte- 
nicima: »Kao novorođena djeca budite željni duhovnoga i či- 
stoga mlijeka«, svete euharistije, ploda svete žrtve. Za tim 
žeđaju oni, koji su se preporodili u svetom krstu: oni vruće 
žele da prisustvuju svetoj žrtvi i žrtvenoj gozbi svete pri- 
česti. Po Crkvi odzvanja njihova pjesma: »Radujte se Bogu, 
pomoćniku našemu, kličite Bogu Jakovljevu. Jer je izveo 
svoj puk iz zemlje egipatske, nahranio ga hljebom (manom) 
i nasitio ga medom iz saća« (Ps. 80; ulaz). Ova bi radost mo- 
rala da okupi i naša srca danas na Bijelu nedjelju, na onaj 
dan, kada smo nekoć svečano obnovili svoj krsni zavjet i kad 
smo čista srca i s velikim čeznućem primili prvu svetu pri- 
čest. Zahvalna srca pjevajmo danas s novokrštenicima prošlih 
stoljeća: »Slava Bogu na visini!« Iskreno zaprosimo u molitvi, 
da uzmognemo vjerno držati i svojim životom zapečatiti ono, 
što je u nama proizveo sveti krst i sveta pričest. U svetom 
smo krstu primili svetu vjeru. Poslanica nas podsjeća na 

njezinu nesavladivu moć, Tko je, koji pobjeđuje svijet, nego 
onaj koji vjeruje, da je Isus Sin Božji, t. j. mi kršćani? 
Tu smo vjeru u svetom krstu ispovijedili, nju ispovijedamo, 
kad primamo svetu pričest. Tu vjeru možemo mnogim sred- 
stvima umnožiti i učvrstiti. Po njoj postajemo jači od na- 
pastovanja zlobnoga duha, jači i od života, koji nastoji da nas 
smrvi i uguši. S apostolom Tomom padnimo ničice i priznaj- 
mo: »Gospodine moj, i Bože moj!« »Blago onima, koji ne 


vide, a vjeruju«. Tako ćemo moliti Vjerovanje iz punine srca ' 


i punom spremnošću naše volje, da praktično živimo po vjeri, 
koja sve svladava. 

3. Time smo se spremili za prikazanje i za samu žrtvu. 
S pobožnim ženama pođimo ka grobu, k žrtveniku, i prine- 
simo svoje srce, puno duboke i žive vjere. Anđeo će nas do- 
čekati: »Uskrsnuo je onaj, koga tražite« (prikazanje). Do- 
skora će se u svetoj pretvorbi pojaviti Uskrsnuli živ u našoj 
sredini. Živom vjerom zapjevajmo mu trostruki Svet i po- 
zdravimo ga kao Blagoslovenoga, koji dolazi u ime Gospodnje. 
Mi smo oni apostoli, koji su se sakupili u dvorani posljednje 
večere. Nama je on rekao: »Mir vama«, i uz to nam poka- 
zao svoje ruke i rebra. I radosno priznajmo Uskrsnuloga vre- 
lom našega spasenja i sviju milosti. »Gospodine moj i Bože 
moj!« S čvrstom vjerom primimo ga u svoje ruke kao svoj 
žrtveni dar i prikažimo ga mjesto sebe kao svoj žrtveni pri- 
nos Bogu. Po njemu i s njime i u njemu daje se Bogu svaka 
čast i predostojna slava. Postavši jedno s njime, našim pre- 
svetim žrtvenim prinosom, izgovorimo kao na njegova usta 
Očenaš. Kruh naš svagdanji daj nam danas, živi kruh svete 
euharistije. A zatim ćemo s Tomom staviti svoje ruke u Kri- 
stove rane, iz kojih izlazi život prema mjeri vjere. Tako će 
se ispuniti naša želja za duhovnim i čistim mlijekom, na koje 
smo upozoreni u pjesmi ulaza. Na đakonov »Ite Missa est«, 
odgovorimo zahvalna srca i čvrstom vjerom svoj »Deo gra- 
tias«. »Blago onima, koji vjeruju.« 

Bijela nedjelja. 
Našasveta vjera. 


Juče su novokrštenici odložili svoju bijelu odjeću. Danas 
dolaze prviput u svojem običnom odijelu u Crkvu: oni su 
sada potpuno zreli kršćani. Posljednja zborna procesija vodi 
ih u svetište mladenačkog mučenika Pankracija, koji je svoj 
krsni zavjet krvlju zapečatio. Ovdje obećavaju novokrštenici, 
a s njima mi, da ćemo svoj krsni zavjet vjerno držati, vjerno 
do smrti. 


l. »Sve što je rođeno od Boga, pobjeđuje 
svijet« (poslanica). U svetom smo se krstu »rodili od Boga«. 
Dakle možemo i moramo pobijediti svijet, t. j. moramo biti 
nad svijetom i svjetovnom taštinom. »Sve, što je na svijetu: 
požuda je tijela, požuda očiju i oholost života« (1. Iv. 2, 16). 
A mi smo od Boga rođeni, dakle božanskog podrijetla i ne- 
besko plemstvo. Zato se uzdignimo iznad svega, što je vre- 
menito. Prezrimo svijet i što nam on nuđa. Znamo, da smo 
djeca Božja. Dakle je i Bog za nas. Može li nam onda svijet 
nauditi? 

»Ako je Bog za nas, tko će protiv nas? Tko će nas ra- 
staviti od ljubavi Kristove? Nevolje, ili stiska, ili progonstvo, 
ili mač? Ali u svemu ovomu pobjeđujemo po onomu, koji nas 
ljubi« (Rim. 8, 31). Što nam može svijet koristiti? Baš ništa! 
On nas nije dostojan! »Tko zna, da je dijete Božje, ne može 
cijeniti ni ljudske časti, ni ljudska dobra. Tko se drugom divi 
osim Bogu, taj se strmoglavljuje s visine svoga plemstva« (sv. 
Ciprijan). Budući da smo rođeni od Boga, uzdignimo se nad 
svijet i nad njegova dobra i interese. Naše načelo neka bude: 
»Nemojte se izroditi i nemojte napustiti uzvišene i plemenite 
misli, da ste djeca Božja.« Pobijedit ćemo svijet, jer »sve što 
je rođeno od Boga, pobjeđuje svijet«. 


2. »Naša vjera je ta pobjeda, koja pobje- 
đujesvijet. Tko je, koji pobjeđuje svijet, nego onaj, koji 
vjeruje, da je Isus Sin Božji?« (poslanica). Ima ljudi, koji se 
ravnaju i žive samo po svojim ćutilima. A ima i ljudi, koji 
se u svemu vladaju po svome razumu. Ni jedni ni drugi ne 

poznaju uzvišenosti ni bogatstva kršćanskog života. Samo 
ga oni poznavaju, koji živo vjeruju u Isusa, Sina Božjega, i 
u ovoj vjeri traže samo ono, što je i Isus tražio. Njihov je naj- 
veći cilj i najuzvišeniji ideal, da stupaju stopama Isusovim i 
da slijede onoga, koji je put, istina i život i » u kome je sve 
blago mudrosti i znanja« (Kol. 2, 3). Oni ljube, što je i Isus 
ljubio. Oni izabiru, što je Isus izabrao: dragovoljno siro- 
maštvo, trpljenje, križ, poniznost pred Bogom, odricanje. Oni 


vjeruju, da je Isus Sin Božji, neprevarljiva istina, mudrost * 


Božja, sve njihovo. To je plod duboke i žive vjere u Isusa Sina 
Božjega. Što je ova vjera dublja i što više oživljava dušu, tim 
se savršenije uzdiže nad svijet i nad sve što je prolazno. »Pra- 
vednik živi od vjere« (Rim. 1, 17). »Što sad živim u tijelu, ži- 
vim u vjeri Sina Božjega, koji me je ljubio i predao sebe za 
mene« (Gal. 2, 20). 

3. Apostol Toma nije htio vjerovati, da je Gospodin us- 
krsnuo i da se ukazao ostalim apostolima. Htio je da sam 
vidi i svojim se rukama uvjeri. »Ne ću vjerovati, dok ne 
vidim na njegovim rukama rane od čavala.« I poslije osam 
dana, danas, na Bijelu nedjelju, ukazao se Gospodin opet 
svojim apostolima. I odmah pođe prema Tomi: »Metni ovamo 
svoj prst, i vidi moje ruke, i pruži svoju ruku i metni u moj 
bok i ne budi nevjeran, nego vjeran!« I Toma padne ničice i 
pokloni se: »Gospodine moj i Bože moj!« Reče mu Isus: »Po- 
vjerovao si, kad si me vidio: Blago onima, koji ne vide, a 
vjeruju.« Isus traži vjeru, i samo onaj koji vjeruje, može 
pobijediti svijet. 

Uskrsna je odjeća odložena. I sada moli Crkva za novo- 
krštenike i za nas, da u »vladanju i u životu zadržimo uskrsne 
svetkovine« (molitva). Uskrs je blagdan, koji ne smije proći 
i promijeniti se u običan radni dan. Sva naša nutrinja treba 
da je neko uskrsnuće, uzdignuće nad zemaljsko, vremenito i 
svagdanje. Uskrsnuti znači biti .slobodan i neovisan o zemlji. 
Uskrsnuti znači biti svijestan, da nam je Krist oprostio gri- 
jehe, da smo djeca Božja, da imamo zalog vječnoga života i 
pravo na baštinu na nebu. Mora nas zaokupiti radost, što je 
Bog naš Otac i Gospodar svake vlasti i svakog nastojanja na 
zemlji, da je on i Gospodar one vike, koju svijet diže na nas, 


Ponedjeljak: Naša prva sveta pričest. JAT 


djecu Božju. On je Gospodar svake misli i svakog nasrtaja 
nečistih protiv čistih, nepravednih protiv pravednih. Kad 
bismo imali savršenu uskrsnu vjeru, bilo bi u nama nešto 
pobjedničko, neko sunčano svijetlo, koje bi divno preobra- 
zilo svagdanji život s njegovim brigama i nevoljama. 


Molitva. 


Daj, molimo, svemogući, Bože, da mi koji proslavismo 
uskrsne svetkovine, tvojim ih darom zadržimo u vladanju 
i životu. Po Kristu Gospodinu našem. Amen. 


Ponedjeljak iza Bijele nedjelje. 
Naša prva sveta pričest. 


Bijela nas nedjelja sjeća sreće i milosti naše prve svete 
pričesti. Ona je u uskoj vezi s primanjem svetoga krsta. Ta 
na Bijelu smo nedjelju, upravo prije primanja prve svete 
pričesti svečano obnovili svoj krsni zavjet. Obnovili smo ga 
svečano pred cijelom Crkvom, držeći u rukama goruću svi- 
jeću: »Odričem se đavla, grijeha, svijeta i njegovih taština.« 
I »vjerujem u Boga Oca, u Isusa Krista, i u Boga Duha Sve- 
toga, u svetu Crkvu«. Za ovaj veliki i sveti dan daje nam 
sveta liturgija riječi Pavla Kološanima na razmišljanje. 

1. »Ako ste uskrsnuli s Kristom, tražite ono 
što je gore, gdje Krist sjedi s desne strane Božje. Težite za 
onim što je gore, a ne što je na zemlji. Jer umrijeste i vaš je 
život sakriven s Kristom u Bogu. Mrtvite dakle što je na 
udovima zemaljsko: bludnost, nečistoću, požudu, zlu želju i 
lakomstvo, koje je idolopoklonstvo. Radi ovih dolazi srdžba 
Božja na sinove nepokorne. U njima ste i vi negda hodili, 
kad ste živjeli u njima. Sada pak (kad ste pokršteni), odbacite 
i vi sve: srdžbu, ljutinu, psovanje, sramotno govorenje 1z 
usta svojih. Ne lažite jedan protiv drugoga. Svucite staroga 
čovjeka s djelima njegovim i obucite novoga, koji se ob- 
navlja za poznanje, po slici onoga, koji ga je stvorio.« pm 

2. »Obucite se dakle kao izabranici Božji, 
sveti i ljubezni, u srdačno milosrđe, dobrotu, poniznost, krot- 

kost i strpljivost, podnoseći jedan drugoga i praštajući jedan 
drugomu, ako imamo tužbu na koga: kao što je Gospodin vama 
oprostio, tako i vi. A povrh svega toga imajte ljubav, koja 
je veza savršenstva. I mir Kristov, (t, j. mir, koji je Krist 
donio, ljubav prema slozi i zajednici) neka gospoduje u srcima 
vašim, na koji ste pozvani u jednome tijelu, i zahvalni budite. 
Riječ Kristova neka stanuje u vama obilato! U svakoj mu- 
drosti učite i opominjite jedan drugoga sa psalmima, himnima, 


duhovnim pjesmama, zahvalno pjevajući u srcima vašim . 


Bogu. I sve štogod činite riječju ili djelom, sve činite u ime 
* Gospodina Isusa hvaleći Bogu Ocu po njemu. Ustrajte u mo- 
litvi, bdijte u njoj sa zahvaljivanjem« (Kol. 3, 1—17; 4, 2). 


3. Primanje svete pričesti, kao i primanje svetoga krsta, | 


nije dakle samo neko pasivno primanje, neko uzimanje nego 
ujedno i neko davanje, davanje po kome postajemo jedno 
biće, jedna žrtva s Gospodinom, koji se u svetoj pretvorbi 
žrtvuje. Ako želimo da ne primimo svetu pričest nevrijedno, 
moramo biti u stanju milosti. Ako želimo da se dobro i ko- 
risno pričestimo i da primimo sav plod svete pričesti, onda 
treba da pristupimo s onom spremnošću na žrtve, na koju nas 
je malo prije upozorio sveti apostol Pavao. Tako su radili 
kršćani starih vremena. Prije nego im je svećenik stavio u 
ruku presveto tijelo, stavili bi ruke unakrst na prsima. To ih 
je sjećalo dužnosti, da po svetoj pričesti postaju žrtvom. Pri- 
miti svetu pričest znači sve primati i sve davati. Da li mi 
tako radimo? 

Sveta pričest! »Dođi, dođi, tijelo moga Otkupitelja! Dođi 
ražareni ugljene i očisti moje usne. Raspali me ljubavlju, koja 
je tebe predala u smrt. Dođi krvi, koja je iz ljubavi bila pro- 
livena, izlij se u moje srce, ognjena bujice! O moj Spasitelju, 
to je dakle tvoje tijelo, izmrevareno ranama! Htio bih da 
oćutim svaku bol tvoje rane: Za mene je iz njih tekla krv. 
Sada sam raspet svijetu, a svijet meni. Svijet me ne želi. 
Tim bolje za mene, samo ako i ja ništa više ne tražim od svi- 
jeta. Rastali smo se: svijet i ja! Ja ću živjeti samo za Isusa: 
Isus će živjeti u meni. Tako bi barem moralo biti. To bi bio 
pravi plod euharistije. O, kako sam još daleko od togal« 
(Bossuet). To je ono žalosno: toliko puta pristupamo svetoj 

pričesti, a Bogu i Spasitelju prikazujemo samo mlak i meko- 
putan život. 


Molitva. 


Podaj, molimo, Gospodine, da nas primanje tvoga presve- 


tog otajstva preporodi u Kristu Gospodinu našem. Amen. 


Utorak iza Bijele nedjelje. 
Djeca Božja. 


»Kao novorođena djeca budite željni duhovnoga i čistoga 
mlijeka« (ulaz) Ovako je Crkva na Bijelu nedjelju progovo- 
rila novokrštenicima, prvopričesnicima i nama, vjernicima. 
Cijeloga svog života za Crkvu smo »novorođena djeca«. si 

1. »Ako ne postanete kao djeca, ne ćete ući u 
kraljevstvo nebesko« (savršenstva). Tako je Isus odgovorio 
apostolima, kad su ga upitali: »Tko je najveći u kraljevstvu 
nebeskom?« »Tada Isus pozove dijete, postavi ga pred njih 
i reče: Ako ne postanete kao djeca, ne ćete ući u kraljevstvo 
nebesko. Koji postane malen (koji se ponizi) kao ovo dijete, 
taj je najveći u kraljevstvu nebeskom« (Mat. 18, 1 sl.). Dru- 
gom je nekom zgodom Spasitelj govorio sjećajući nas svoga 
Oca: »Budite savršeni, kao što je savršen Otac vaš nebeski« 
(Mat. 5, 48). Svi treba da postanemo kao čisti, ljubezni i sveti 
Bog i ujedno kao dijete, koje počiva na majčinim grudima. 
Najveće na ovome svijetu, ono što treba najviše nasljedovati, 
nije mudrost ni učenost ni velika djela ni bogatstvo nego je 
to sveto djetinjstvo, koje je netom proizašlo iz stvaralačke 
ruke Božje. Najveće u ljudskom životu, u kršćanskom životu, 
jest: biti dijete, biti malen. »Iz usta djece i nejačadi što sišu, 
stvorio si sebi hvalu« (Ps. 8, 3). Ono čime Boga častimo, nisu 
naša velika djela, veliki planovi i pothvati; a niti velika djela 
pokore i mrtvenja, naše dugačke molitve i mnoge pobožne 
vježbe. Samim tim još ne častimo Boga. Sve to može da bude 
zaraženo ohološću i samodopadnošću, a nažalost, tako često i 
jest. Sve to može biti plod našega duha i naše volje, a tako 
često i jest: Nastojanje, da budemo djeca, da budemo maleni; 

to je ono, čime Boga uistinu častimo, po čemu uistinu rastemo 
pred Bogom, što nam otvara vrata nebeskog kraljevstva mi- 
losti, kreposti, savršenstva i sjedinjenja s Bogom. Nije li Bog 
započeo veliko djelo otkupljenja s djetinjstvom? Svaki se 
zdravi duhovni život započinje s djetinjstvom i temelji se na 
djetinjstvu. Zato nam liturgija dovikuje: »Kao novorođena 
djeca budite željni mlijeka.« »Koji se ponizi kao ovo dijete, 
onaj je najveći u kraljevstvu nebeskom.« Ovako misli Krist, 
ovako misli Bog, ovako misli sveta Crkva, ovako misle ugod- 
nici Božji. Izaberimo i mi put duhovnoga djetinjstva. 

2. »Budimo kao novorođena djeca«, u nasto- 
janju da budemo maleni! Onaj ima duh djetinjsstva, koji je 
svijestan svoje nesposobnosti i nemoći te se u svemu i posve 
predaje svijetlu i nukanju milosti Božje. On želi biti malen i 
ovisan. U svojoj jednostavnosti vjeruje sve, što mu se kaže. 
Sve čini, što mu se nalaže i ne pita: Zašto ja? Zašto ovako? 
Slijepo izvršuje sve, što mu se zapovijeda. Vođen duhom 
vjere ne ispitkuje i ne zabrinjuje se niti se uznemiruje, ka- 
kvim ga putem i kako ga vode. Duh djetinjstva čini, da 
umremo svojemu duhu, vlastitom htijenju i da zaboravimo 
na sebe. Naš se duhovni, nutarnji napredak u tome sastoji 
u zaboravi na samoga sebe. Ne sastoji se u dubokim pogle- 
dima ni u visokim mislima ni u velikim prosvjetljenjima. To- 
liko ćemo uistinu napredovati, koliko umremo samima sebi. 
Vođeni duhom djetinjstva, ne gledamo više svojim očima. 
Nikoga više ne sudimo. Slijepo se povjeravamo Božjem vod- 
stvu i providnosti. Idemo putem i ne pitajući, da li je strm, 
kamenit ili lagan. Mi se držimo samo ruke, koja nas vodi. 
Mi uopće ne pazimo, da li i kako napredujemo. Zaboravivši 
posve na sebe, počivamo u naručju, na srcu Oca, kao novo- 
rođeno dijete na srcu i grudima svoje majke. Vođeni duhom 
djetinjstva, ne tražimo prilike, da pred ljudima vršimo velika 
i kreposna djela, koja zadivljuju. Najmanja i najskrovitija 
djela nama su najmilija. Tada ćemo herojskom vjernošću i 
spremnošću na žrtve slijediti svaki poticaj milosti, svakom 
nalogu poglavara, svakom pravilu, iskoristit ćemo svaku pri- 
liku, da trpimo, da podnesemo, da se odričemo. Bit će nam 
milo siromaštvo, nestašica. U svemu, što nam dnevni život 

donese, upoznat ćemo svetu volju Božju i primit ćemo je 


potpuno odvažno, spremno i radosno. Tada ćemo radi volje 


Božje biti uvijek i svagdje krotki, raspoloženi i prijazni prema 
našoj okolini. Ne ćemo biti sebični i ne ćemo se na sebe obazi- 
rati: Brinut ćemo se samo za Boga, da njemu omilimo i ne 
ćemo imati druge namjere. »Dosta je da Isusa ljubimo, i da 
ne marimo za sebe i ne ispitujemo odviše svojih pogrešaka. 
Pogled na Isusa i spoznaja vlastite nemoći sve će popraviti« 
(sv. Terezija od M. Isusa). »Kao novorođena djeca!« 

3. »Savršenstvo se može lako postići. Mislim, da je dosta 
da priznajemo svoje ništavilo i da se kao dijete povjerimo 
naručju ljubeznog Boga. Radujem se, što sam malena, jer će 
samo djeca i oni koji su kao djeca, ući u kraljevstvo nebesko, 
E nebeskoj gozbi« (sv. Terezija od M. Isusa). 

U stanju duhovnog djetinjstva Bog je sve, a čovjek 
ništa. U tom »djetetu« Bog djeluje, što hoće, kako hoće i ko- 
ko hoće. U duši ne nalazi nikakve otporne zapreke. Zato 
se svaki pravi nutarnji napredak temelji na tome, da bu- 
demo kao djeca. »Bog se više raduje radi onoga, što dje- 
luje u jednoj duši, koja se ponizno smirila u svome siro- 
maštvu, nego li radi stvaranja miliona sunaca« (sv. Terezija 
od M. Isusa). »Sveto i duhovno djetinjstvo savršenije je stanje 
od ljubavi k trpljenju, jer ništa ne uništava toliko čovjeka, 
kao kad je netko iskreno zadovoljan da bude malen. Duh 
djetinjstva sigurnije ubija oholost od duha pokore« (Gay). U 
duhu pravog djetinjstva postići ćemo savršenstvo. »Koji se 
ponizi kao ovo dijete, taj je najveći u kraljevstvu nebeskom.« 


Molitva. 
Daj molimo, svemogući Bože, da mi, koji proslavismo 
uskrsne svetkovine, tvojim ih darom zadržimo u vladanju 
i životu. Po Kristu Gospodinu našem. Amen. 


Srijeda iza Bijele nedjelje. 


Preporođeni. 


»Kao novorođena djeca, ali već kao razumni, budite 
željni čistoga mlijeka (smisao latinskog teksta se nešto razli- 

kuje od prvotnog teksta), da u njem uzrastete za spasenje« 
(1. Pet. 2, 2). To je ozbiljna opomena da rastemo u nadna- 
ravnom životu. : 

1. »Preporođeni ste ne od sjemena, koje trune, 
nego od onoga, koje ne trune, riječju Božjom, živom i vječ- 
nom, koja je u evanđelju naviještena vama« (1. Pet. 1, 23). 
Petar iz toga zaključuje: »Odbacite dakle svaku zlobu, i svaku 
lukavštinu i himbu i zavist i svako klevetanje«, sve što se 
Protivi kršćanskoj ljubavi prema bližnjemu. »Očistite svoje 
duše pokoravajući se istini, (t. j. naredbama evanđelja), za 
bratsku ljubav bez pretvaranja, od čista srca ljubite gorljivo 
jedan drugoga, jer ste preporođeni od neprolaznog sjemena 
riječi Božje.« Onaj, koji je preporođen u Kristu, taj će svući 
sa sebe staroga čovjeka s njegovom zloćom i sebičnošću, s 
njegovom zavišću i himbom. U njegovu srcu stanuje ljubav 
prema Bogu i bližnjemu. Ta je ljubav prema bližnjemu jaka, 
junačka, sve podnosi, dobro želi, oprašta, obzirna je i pomaže, 
pruža utjehu i radost. »Po tome će svi poznati, da ste moji 
učenici, ako uzimate ljubav među sobom« (Iv. 13, 35). Mi 
smo preporođeni, pokršteni. Da li nas je preporođenje očistilo 
»od himbene bratske ljubavi«? 

2. »Kaonovorođena djeca budite željni duhov- 
noga i čistoga mlijeka.« Tko je preporođen, taj mora i da 
raste u životu milosti. Kao što je novorođeno dijete željno 
majčinskog mlijeka, tako treba da i mi čeznemo za čistom i 
duhovnom hranom, koja će jačati i krijepiti naš duhovni 
život. Nije dosta, da smo rođeni, da smo preporođeni: sada 
treba da dorastemo za spasenje, za savršenstvo, za punu zre- 
lost. Hrana, koja nam omogućuje da rastemo jest »čisto i du- 
hovno mlijeko« riječi Božje, koje nam je naviješteno u evan- 
đelju i koje Crkva bez prestanka naviješta. Što budemo sprem- 
nije primali riječi evanđelja, tim brže i tim sigurnije dorasti 
ćemo do čovjeka savršena, do punine dobi (Efež. 3, 13). »Budite 
željni duhovnoga i čistoga mlijeka.« Kao što dijete uvijek 
iznova i sve žešće traži materinsko mlijeko, kad je jednom 
okusilo njegovu slatkoću, tako treba da smo i mi uvijek iz- 
nova željni riječi Božje, evanđelja, »ako li ste okusili, kako je 
blag Gospodin« (1. Pet. 2, 3). Preporođenje, koje smo primili 

u svetom krstu uvijek se mora očitovati u živoj želji za evan- 
đeoskom riječju, da po ovoj hrani dorastemo za spasenje. 

3. Ovaj nauk ima dalekosežne posljedice. Mi smo prepo- 
rođeni, pokršteni. Kako će se taj preporod očitovati u našem 
životu? Negativno, da se oslobodimo svake sebičnosti i da nam 
ljubav bude bez pretvaranja. Pozitivno, da sve življe želimo 
da duhovno rastemo, da smo sve većma željni riječi evanđelja. 
Božja riječ, evanđelje, naša je hrana. U bogoslužju je dnevno 
primamo. O tome nastoji Crkva u svojoj liturgiji, da nas 
svijetlo i žar evanđelja sve više zahvaća i napunja. Ovdje 
ćemo naći čistu hranu, koja nam je potrebna za naše rastenje. 
Po toj su hrani svetog evanđelja kršćani prvih vremena bili 
jaki i spremni na žrtve, i radosno su polagali svoje živote za 
Krista i za vjeru u njega. 

»Budite željni čistoga mlijeka«, t. j. nauke, Majka Crkva 
pruža nam tu nauku, kako joj je Krist naložio: »Idite i nau- 
čavajte sve narode i učite ih, da drže sve moje zapovijedi« 
(Mat. 28, 18). 

Kristove zapovijedi Crkva doista naučava, pa je zato 
njezina nauka čista i nepatvorena. Sam Spasitelj je obećao, 
da će biti uvijek uz nju: »Evo, ja sam s vama u sve dane 
do svršetka svijeta« (Iv. 15, 26). »A kada dođe on, Duh istine, 
poučit će vas svu istinu. Od mojega će uzeti, i objavit će vam« 
(Iv. 16, 13 sl) »On će kod vas ostati i u vama će biti« (Iv. 
14, 17). Zato nam govori: »Tko vas sluša, mene sluša« (Luka 
10, 16). Zabluda je svijetom zavladala. Imade bezbroj nazora 
na svijet, shvaćanja, misli, nauka, načela, koja su međusobno 
protuslovna, koja odalečuju čovjeka od Boga, od Krista, od 
evanđelja i koja ga unesrećuju! Mi imamo čistu istinu, u 


.koliko se budemo držali Crkve, njezinih dogmi, njezinog 


ćudorednog nauka, njezinih načela, njezine liturgije! »Budite 
željni čistoga mlijeka!« 
Molitva. 


Molimo te, Gospodine, Bože naš, da nam ove presvete 
tajne, koje si nam darovao za utvrđenje našeg preporoda, 

budu pomoć sada i vazda. Po Kristu Gospodinu našem. 
Amen. 


Četvrtak iza Bijele nedjelje. 
Našasveta vjera. 


Liturgija prve nedjelje po Uskrsu očito naglašuje vjeru. 
»Kao novorođena djeca, a ipak kao već razumni (rationabiles, 
razumni) u vjeri, budite željni čistoga mlijeka« (ulaz). »Ovo je 
pobjeda, koja pobjeđuje svijet (požudu tijela, požudu očiju, 
oholost života): naša vjera, vjera da je Isus Sin Božji« (po- 
slanica). U evanđelju spočitava Gospodin Tomi njegovu ne- 
vjeru. Toma je pao ničice pred Gospodinom i rekao: »Go- 
spodine moj i Bože moj!« A Isus reče: »Povjerovao si Toma, 
kad si me vidio. Blago onima, koji ne vide, a vjeruju.« Pri- 
česna opet preuzima, što evanđelje pripovijeda, i dovikuje 
nama, koji smo Gospodina primili i koji ga možemo doti- 
cati: »Pruži svoju ruku i metni u moj bok, i ne hudi ne- 
vjeran, nego vjeran.« 

1. »Kaonovorođena djeca, ali već kao razumni 
u vjeri.« Što više u svojem životu i nastojanju budemo djeca, 
tim će se savršenije i snažnije razvijati u nama vjera. Ona 
je početak spasenja, korijen cijeloga kršćanskog mišljenja, 
prosuđivanja, mjerenja i htijenja, djelovanja i života. Vjera 
nije samo neko uvjerenje da ima Bog, da ima neko najviše 
Biće. Vjerovati u Boga znači, prihvatiti sve i svemu se podlo- 
žiti, što nam Bog nalaže, i to ne zato, jer i koliko to uvi- 
člamo svojim naravnim razumom, nego zato, jer to Bog zapo- 
vijeda i nalaže. U vjeri prinosimo sebe Bogu kao žrtvu i podla- 
žemo se Bogu iz svetog strahopočitanja pred Božjom istini- 
tošću i iz poslušnosti prema njegovu nalogu. Doista velika je 
to žrtva, žrtvovati Bogu sebe, svoje mišljenje i svoju volju. 
A to činimo iz vjere. Još više. Vjerovati u Boga znači za nas: 
postaviti Boga za svoj posljednji i najviši cilj, prema kojemu 
se ima ravnati sve naše mišljenje, nastojanje i djelovanje. 
Mi moramo u cijelom svojem biću i životu biti o njemu ovisni. 
Vjerovati u Boga znači predati se Bogu sa svime, što jesmo 
kao ljudi. Vjerovati u Boga jest služenje Bogu. U Boga vje- 

rovati može samo onaj, koji kršćanski vjeruje. S druge strane 
svi, koji smo primili kršćansku vjeru, imamo svetu dužnost da 
u Boga vjerujemo, da ga učinimo ciljem i smislom našega na- 
stojanja i htijenja, da se Bogu predamo sa svime, što imamo 
i što jesmo. Da li ovako činimo? 


2, »Naša vjera je ta pobjeda, koja pobje- 
đuje svijeti« Mi vjerujemo u Boga, ali ova vjera u 
Boga ima različite stupnjeve i stepenice. Mi želimo postići 
savršenu vjeru. Savršena je ona vjera, koja pobjeđuje svi- 
jet. Na prvi stepen vjere dospijevamo, ako živimo po vjeri, 
ako u životu ispunjamo, što vjera traži. Jer vjera je bez djela 
mrtva (Jak. 2, 14). Veću krivnju ima onaj, koji poznaje volju 
svojega gospodara, ali je ne vrši, koji se spominje imena Go- 
spodnjega, ali ga obeščašćuje svojim djelima, nego li onaj, 
koji nikada nije čuo za vjeru. 

»Ne će ući u kraljevstvo nebesko svaki onaj, koji mi go- 
vori: Gospodine! Nego će onaj ući u kraljevstvo nebesko, koji 
vrši volju moga nebeskog Oca« (Mat. 7, 21). Drugi stepen 
vjere postiže onaj, koji ne samo da nekako ispunja, što vjera 
od njega traži, nego i radosno i odvažno živi po vjeri. Koji po 
vjeri živi, taj živi kao dijete u kući Očevoj, kao slobodni u 
svojem stanu, ne osjeća više »težinu« vjere, koja toliko te- 
reti ropske duše. On se osjeća domaćim u krajevima vjere, i 
kreće se u svijetlu i u svijetu vjere nekom naravnošću i si- 
gurnošću, koju bližnji naoko bolno sažaljuju, a u potaji se 
dive. Ako je već to veliko, što nam je vjera sa svojim zahtje- 
vima na duh, srce i volju postala vrlo laka, to je svakako 
mnogo više, ako živimo od vjere. To je treći stupanj vjere, 
savršena vjera. Vjera živi u nama, mi živimo od vjere. »Tvoja 
je volja, Bože, i moja volja, i tvoj je zakon usred srca moga« 


_(Ps. 39, 9). »Zakon ću svoj staviti u njihovu nutrinu i napisati 


ga u njihova srca. I ne će nijedan više učiti svojega brata go- 
voreći: Upoznaj Gospodina, jer će me svi spoznati, od male- 
nog do najvećeg« (Jer. 31, 31). Koji iz vjere žive, ne muče se 
da saznadu, što Bog od njih želi. Sve se to nekako samo od 


' sebe i instinktivno osjeća. Oni osjećaju Božju blizinu i u na- 


pornom radu i u ljudskoj vrevi. Njihov je život danju i noću 

ljubavni plamen, koji se sam troši. To je plod života iz vjere. 
Vjera nije za njih nešto vanjsko, nego je duša njihova života. 
Ova je vjera stvorila svece. Gdje je ta vjera, ondje se pobje- 
đuje svijet, tijelo i oholost života. 

3. Mi vjerujemo. Mi živimo po vjeri. Živimo u vjeri i iz 
vjere. Zato se svijet spotiče o nas kršćane. A tako mora i biti. 
Svijet ne može shvatiti duh, koji nas kršćane nadahnjuje i 
oživljava. Vjera je naša domovina, naš svijet. Ali do takve 
spoznaje ne dolaze oni, koji žele, da im život bude ugodan 
(Job 28, 13). 

Poštujmo i cijenimo svoju vjeru nada sve, vjeru, koja 
nam je ulivena u svetom krstu. Nemojmo mirovati, dok nam 
ne prijeđe u tijelo i krv i dok potpuno ne napustimo naravno 
mišljenje i ne nadomjestimo ga životom od vjere. »Kao no- 
vorođena djeca, ali kao već razumni u vjeri!l« 


Molitva. 


Daj, molimo, svemogući Bože, da mi, koji proslavismo 
uskrsne svetkovine, tvojim ih darom zadržimo u vladanju 
i životu. Po Kristu ar ar našem. Amen. 


Petak iza Bijele nedjelje. 
Sveti sakramenat pokore. 


»U veče prvoga dana po suboti, (t. j. na uskrsnu nedjelju), 
kad su od straha pred Židovima bila zatvorena vrata, gdje 
su se bili sabrali učenici, dođe Isus i reče im: Mir vama! I kad 
ovo reče pokaza im ruke i bok. A učenici se obradovaše vi- 
djevši Gospodina. Isus im opet reče: Mir vama! Kao što je 
Otac poslao mene, tako i ja šaljem vas! Kad to izreče, dahnu 
u njih i reče: Primite Duha Svetoga: kojima oprostite gri- 
jehe, bit će oprošteni, a kojima zadržite bit će zadržani« 
(evanđelje). To je dar Uskrsnuloga svojoj Crkvi: sakramenat 
pokore, »druga daska poslije brodoloma« (sv. Jeronim), 
»Mučno krštenje« (Tertulijan), veliko sredstvo, da se spase 
oni, koji su kršteni. 

1. »Kojima oprostite grijehe, bit će opro- 
šteni« Netom je na križu za nas umro. Da li je mogao za 
nas još više učiniti? Nije li odsad morao već sam pogled na 


* Raspetoga, pomisao na njegovu smrt, na njegovu ljubav da 


nas raspali ljubavlju prema njemu, te više ne griješimo? Pa 
onda snaga i jakost presvete euharistije, u kojoj se on 
sam nama krštenima daje za hranu duše? Nije li imala i 
nema li snage presveta euharistija, da nadvlada grijeh i tako 


. nas posveti, da grijeh uopće više nema udjela u nama? Ali 
upravo kao da se na križu njegovo razumijevanje za ljudsku 


slaboću i zloću još produbilo, a srce kao da mu se od brižne 
i požrtvovne ljubavi još proširilo te, kad stupi na uskrsno 
veče pred svoju Crkvu, dade nam novo sredstvo, da se oči- 
stimo od grijeha, da se očuvamo od grijeha, da iscijelimo rane, 
koje nam grijeh zadaje, i da se ojačamo za borbu protiv gri- 
jeha. Dade nam sakramenat oproštenja, milosrđa, izmirenja, 
mira s Bogom i mira sa samim sobom: »Mir vama!« Ovaj 
je sveti sakramenat njegov uskrsni pozdrav apostolima, svojoj 
Crkvi, nama. To je novi dokaz, da se brine za nas, da nas 
ljubi. On želi, da nam bude opet milosrdan i da nam oprosti, 
ako mu se iznevjerimo usprkos njegovih velikih dobročin- 
stava. »Mir vama!« Za primanje ovoga sakramenta nije odre- 
dio ni broja ni granica; ta on poznaje našu nepostojanost i 


.slabost. U ovom sakramentu nije ni svome milosrđu postavio 


nikakve granice: nema grijeha, ma kako težak bio, koji se ne 
bi mogao po ovom sakramentu oprostiti. U ovom se sakra- 


E mentu opraštaju i laki grijesi, dnevne krivice i pogreške, sve 


štogod je grešno. »Kojima oprostite grijehe, bit će oprošteni.« 
Po svetom krstu i euharistiji usađeni smo u Krista, postali 
smo njegovim udovima, postali smo s njime jedan Krist, i 
zato se Spasitelj toliko brine, da budemo slobodni od grijeha 
i tako svijetla i čista djeca Božja, da živimo novim životom, u 


. kome nema ni grijeha ni nevjere prema Ocu! O, da živimo po 


od: željama i namjerama! 

»Ja živim i vi ćete živjetilk Smrtni grijeh 
Musić: i uništava organsku životnu zajednicu kršćanina, uda 
s tijelom i glavom, loze s čokotom. Po krstu smo postali udovi 


Krista, naše glave, i time smo u Kristu uzdignuti u božanski 


Baur, Rasvijetli se! II. 17 


258 IV. Uskrsno doba: 1. nedjelja po Uskrsu. 


život Oca i Sina i Duha Svetoga. Smrtni grijeh raskida životnu 
vezu s Kristom, našom glavom, a time i s Bogom. Mi nijesmo 
više djeca Božja, i nijesmo više njemu mili, niti se za nas 
više ljubezno brine. Grijehom mu postajemo odvratni i gnju- 
sni. On više ne može u nama stanovati: od sebe nas mora 
odbaciti, kao što je nekoć Adama prognao iz raja, da više ne 
gleda lice Božje, i s njime ne opći, Iz svijetloga kraljevstva 
djece Božje strmoglavljujemo se u noć iu ponor grijeha. Naš 
je »konac propast« (Filip. 3, 19). A ipak je Gospodin došao da 
nam dade život (isp. Iv. 10, 10), sveti život, koji pobjeđuje 
svijet i grijeh. Na uskrsni je dan ustanovio sakramenat po- 
kore. Po ovom se sakramentu uspostavlja zajednica života s 
Kristom, koja je bila grijehom prekinuta. Po njemu posta- 
jemo opet udovi otajstvenog tijela Kristova, udovi svetog 
organizma (tijela) milosti i života, »Ja živim i vi ćete ži- 
vjeti.« »Ne ću smrti grešnika, nego da se obrati i živi« (Ez. 
33, 11). Jom ' 

3. Zahvalno i puni vjere primimo dragocjeni uskrsni dar, 
koji nam je Gospodin dao u sakramentu pokore. Mi prizna- 
jemo, da su apostoli i njihovi nasljednici i pomagači, biskupi 
i svećenici, oni kojima je Gospodin dao nalog i moć da opro- 
ste i zadrže grijehe. Time su postali sucima naše savjesti. Iz 
poslušnosti prema uskrsnom daru, što nam ga dade Spasitelj 
i puni vjere pokoravajmo se svećenstvu, koje je Spasitelj 
postavio nad nama. Jedino nam oni mogu oprostiti i postići 
oproštenje grijeha »Blago onima, koji ne vide, a vjeruju.« 

U sakramentu milosrđa pokazao je Gospodin toliko lju- 
bavi i brige, pa je pravo, da taj dar visoko cijenimo: da bu- 
demo svijesni veličine i važnosti i djelovanja svetog sakra- 
menta pokore i da ga uvijek korisno upotrebljavamo za svoje 
duševno spasenje. 


Molitva. 


Daj, molimo, svemogući Bože, da mi, koji proslavismo 
uskrsne svetkovine, tvojim ih darom zadržimo u vladanju 
i životu. Po Kristu Gospodinu našem. Amen. 

Subota iza Bijele nedjelje. 


Duh vjere. 


»Ne ću vjerovati, dok ne vidim na njegovim rukama rana 
od čavala, i ne metnem svoga prsta u njegov bok.« Toma je 
htio da sam vidi, da se sam uvjeri. Ganutljivom pažnjom i 
milosrđem smilovao se Gospodin slabosti Tominoj, ali ga je 
i opomenuo: »Povjerovao si, Toma, kad si me vidio. Blago 
onima, koji ne vide, a vjeruju« (evanđelje). 

l. »Blago onima, koji ne vide, a vjeruju!« 
Toma je predstavnik onih mnogih, koji ne će da prime svje- 
dočanstvo evanđelja, Crkve i svećenstva. Za njih vrijedi samo 
ono, što sami mogu vidjeti, što mogu svojim osjetilima primi- 
jetiti. Toma je predstavnik onih mnogih, koji doduše vje- 
ruju svjedočanstvu evanđelja i Crkve, ali u praktičnom se 
životu ipak ne uzdižu nad naravno mišljenje i shvaćanje ži- 
vota. Oni doduše i mole crkveno vjerovanje, ali ipak nemaju 
duha vjere. Ovako žive mnogi kršćani i katolici. Oni misle, 
sude, prosuđuju, govore i djeluju upravo onako, kako misli i 
živi svijet, koji ih okružuje. Njihovi su ciljevi praktično jed- 
nako uzvišeni, kao i ciljevi svakoga drugog čovjeka u svi- 
jetu: zdravlje, dobar život, sticanje blaga, poslovi, naslade i 
zabave. Lako se uzrujavaju i mrmljaju, ako se štogod ne- 
ugodna desi, ako ih kakva neprilika tišti, i odmah traže na 
koga bi svalili krivnju, peru ruke u nevinosti i živo nastoje 
da se riješe neugodnosti i neprilike. Mišljenje i ciljevi čisto 
su im naravni, a prema tome naravni su im, dakako, i motivi 
htijenja i djelovanja. Velika većina kršćana katolika obazire 
se u svome životu samo na svoj opstanak, na društvene ob- 
veze, na napredak, na uspjeh i na časti; njihovim životom 
ravna ljudski obzir i strah; njima vladaju neke stalne strasti, 
sebičnost u svojim mnogobrojnim i različitim oblicima. Kamo 
sreće da tako žive samo kršćani u svijetu! Ali ima i Bogu po- 
svećenih osoba, koje žive u samoći samostanskih zidina, pa 
je i njihovo htijenje veoma često, .češće nego i sami možda 
slute, vođeno čisto naravnim motivima i nekom vrsti sebič- 
nosti. Često su to jedini ili prvotni i glavni motivi, snažniji 
od vjerskih motiva ili od poticaja ljubavi prema Bogu. Svi se 

mi manje više dajemo voditi čisto naravnim motivima. Ne 
živimo od vjere,.ne obaziremo se dosta na Krista, na Boga 


i na njegovu svetu volju. Odatle u nama toliki nemir, tolika . 


nesigurnost, slaboća, nestalnost i praznina! »Blago onima, 
koji ne vide, a vjeruju.« 


2 »Graditćesedasu pobožni, ali su se sile po- 
božnosti odreklil« »Ovo znaj, da će u posljednje dane nastati 
teška vremena, jer će ljudi biti samoživi, sebični, srebroljupci, 
hvališe, oholice, psovači, neljubezni, nepomirljivi, klevetnici, 
neuzdržljivi i naduveni, koji više mare za slasti, nego da omile 
Bogu« (2. Tim. 3, 1 sl). Izgleda, kao da su već nadošla ta vre- 
mena. Štoviše, i na samom području duhovnog života dogodi 
se, da su mnoge, osobito pobožne duhovne osobe, neduhovne i 
samo za onim teže, što uzbuđuje čuvstva, koje ih drži u nape- 
tosti. Oni gledaju očima sjetila: njihova je pobožnost samo niz 
ćutilnih utisaka povezanih pojačanim čuvstvenim doživljajima. 
Ova se pobožnost, naravno, plaši borbe, napora i žrtava. Ona 
se služi duhovnim stvarima, štoviše i molitvom i sakramen- 
tima, samo zato, da zadovolji sjetila. Duh ostaje bez pravoga 
ploda i on je plijen žalosne, bezutješne suhoće, i trajne pra- 
znine. Sveti Ivan od križa piše: »Jedva ćemo naći neku osobu, 
koja bi se odrvala ovom nasilništvu sjetila.« Takova duša živi 
samo na površini stvari i života. Vanjština je zarobljuje i po- 
staje sve: u molitvi, u radu i u izvršivanju dužnosti. Ona ne 
prodire do Boga, jer je vanjske vježbe zadržavaju. Takva 
duša ne gleda u dubinu već nasuprot sve stvari i dogođaje 
promatra s krive strane i zato postaje i sama malena, sitni- 
čava, uskogrudna, pedantna. Ona zakržljavi, postane ropki- 
njom raznih sitnica, često do smiješnosti. Postaje nestalna i 
sve više slabi. Ona podvostručuje napore, molitve i vježbe, 
ali to je samo još više razdvaja i slabi. Ona se »gradi da je 
pobožna, ali odrekla se sile pobožnosti«. Bijednih li duša, koje 


se toliko trude, a ipak.su neplodne! Gradile su na čuvstvu, na. 


sjetilima, a ne na duhu i na načelima vjere. U životu se nisu 
dosta obazirale na Boga, na ljubav Božju, na njegovu provid- 
nost, prisutnost i volju. Zato i nemaju dubine, snage, ni unu- 
tarnjeg mira i čvrstoće. »Blago onima, koji ne vide, a vjeruju.« 

3. »Naša vjera je ta pobjeda, koja pobjeđuje«, duh vjere, 
po kome prosuđujemo život po vjeri, običaj da sve promatra- 


'mo u svijetlu Božjem, u svijetlu njegove providnosti i dopu- 


štenja, jer Bog sve ravna i dopušta po svojoj neizmjernoj mu- 
drosti i ljubavi. Vjera nam daje svijetla, snage, dubine, da- 


oljine i potpuni pokoj. Blago onima, koji vjeruju. 


S Kristom smo uskrsnuli i postali novi čovjek, puni žara 


..i duhovnosti. Taj novi život, koji smo primili na Uskrs, t. j. 


kod svetoga krštenja, dnevno produbljujemo  prisustvujući 
svetoj Misi i primajući svetu pričest. Produbljujemo ga obav- 
ljanjem nutarnje molitve razmatranja, svetim čitanjem i du- 
hovnim pobožnim vježbama. A ipak smo još uvijek velikim 
dijelom ljudi s naravnim mišljenjem i osjećanjem, s naravnim 
shvaćanjem i interesima, s naravnim nastojanjem! Zaostali 
smo daleko od onoga, što bismo morali biti. Zar ćemo još 
krzmati, da se već jednom ozbiljno prihvatimo posla, da već 
jednom potpuno živimo iz vjere? To bi značilo »zadržati uskr- 
sne svetkovine u vladanju i životu« (molitva). 


Molitva. 


Daj, molimo, svemogući Bože, da mi, koji proslavismo 
uskrsne svetkovine, tvojim ih darom zadržimo u vladanju i 
životu. Po Kristu Gospodinu našem. Amen. 


Sveta Misa druge nedjelje po Uskrsu. 


1. Otkad se u svetoj Misi Velike subote zaorio veseli ale- 
luja, nalazimo se u uskrsnom vremenu. To je vrijeme svete 
radosti radi otkupljenja, koje je završeno uskrsnućem, uza- 
šašćem i poslanjem Duha Svetoga. U to vrijeme osjećamo i 
mi, da smo uskrsnuli, da smo otkupljeni, da smo slobodni od 
grijeha i ropske privrženosti uz zemlju. »Ako ste uskrsnuli 
s Kristom, tražite ono, što je gore, gdje Krist sjedi s desne 
strane Božje; mislite na nebeske stvari, a ne na zemaljske« 
(Kol. 3, 1). i 

2, Na drugu nedjelju po Uskrsu sakupljali su se nekoć 
rimski kršćani u Crkvi svetoga Petra. To je nedjelja dobrog 
Pastira, koji je poslije svoga uskrsnuća, a prije nego je uzašao 
na nebo, postavio Petra za vidljivog pastira svojih ovaca i 
jaganjaca. U duhu se nađimo danas imi u crkvi svetoga 
Petra, znajući da nas dobri Pastir s naročitom pažnjom čuva. 
Njemu, dobromu Pastiru, Kristu pjevat ćemo zahvalnim srcem 
u ulazu, sjećajući se svega, što je za nas u svojoj smrti, u svo- 
jem uskrsnuću i po svetom krstu učinio. »Milosrđa je Go- 
spodnjega puna zemlja. Radujte se, pravednici (kršteni, koji 
ste s Kristom uskrsnuli) u Gospodinu.« Prvak apostola, u čijoj 
smo se crkvi sakupili, uči nas, što je nama Krist postao. 
»Krist je trpio za nas i ostavio nam primjer. Na svojemu 
tijelu ponese naše grijehe na drvo, da umremo grijesima, a 
živimo pravdi.« To je uskrsna misao kršćanina. Petar je po- 
vezuje s misli na Krista, dobrog Pastira. »Izliječili ste se nje- 
govom modricom. Jer ste bili kao zalutale ovce, ali sada (bu- 
dući da ste kršteni) ste se obratili k pastiru i čuvaru svojih 
duša« (poslanica). I u evanđelju veli Krist za sebe, da je dobri 
Pastir: »Ja sam dobri pastir. Dobri pastir polaže svoj život 
za svoje ovce. Ja sam dobri pastir, i poznajem svoje ovce i 
moje poznaju mene. Svoj život polažem za svoje ovce.« Za- 
hvalno potvrdimo ovu izjavu Spasiteljevu sjećajući se onoga, 

što smo doživjeli u svetim danima Velikoga tjedna. To ćemo 
potvrditi moleći vjerovanje čvrstom vjerom. »Radi nas ljudi 
i radi našega spasenja sišao je s neba« — on, dobri i zabrinuti 
Pastir i čuvar naših duša. Njemu govorimo u prikazanju: 
»K tebi rano ranim«, da tebe slijedim. »U tvoje ime dižem 
(žrtvujući) svoje ruke.« Ovako ćemo u duhu sa žrtvenom pro- 
cesijom prinositi k žrtveniku svoje darove: svoju odluku, da 
ćemo slijediti Krista, dobrog Pastira i stupati njegovim sto- 
pama, »na slavu tvoga imena«. 

3. Po svetoj pretvorbi bit će dobri Pastir osobno i bitno 
na žrtveniku prisutan. U otajstvenoj obnovi svoje krvne žrtve 
polaže Krist sada, u svetoj Misi, život za svoje ovce i primje- 
njuje im zasluge i plodove svoje smrti. »Svoj život polažem 
za svoje ovce.« Tu u žrtvi svete Mise obistinjuje se njegova 
riječ: »Ja poznajem svoje ovce.« On nas pozna po djelujućoj 
milosti i životvornoj ljubavi, koja nam iz ove presvete žrtve 
izvire. »A moje ovce poznaju mene.« U svetoj se Misi mo- 
ramo stopiti u žrtvenu zajednicu s Kristom. S njime moramo 
postati jedno. Postavši s njime jedno živjet ćemo njegovim 
životom i stupat ćemo putem, kojim nam je sam prednjačio. 
Tako će nas u žrtvenoj gozbi, u svetoj pričesti dovesti na 
dobru pašu. Tu nas dobri Pastir hrani svojim preobraženim 
bićem. »Ja sam dobri pastir i poznajem svoje ovce, a one, 
koje su moje poznaju mene« (pričesna). Ima li vjernijeg 
pastira od Krista? : 


Druga nedjelja po Uskrsu, 
Isus, dobri Pastir. 


Uskrs, pobjeda našega Spasitelja nad grijehom i paklom, 
dan uskrsnuća na novi život (krst, pokora, euharistija) dobiva 
danas novo obilježje: Uskrsnuli je dobri Pastir, koji daje svoj 
život za svoje ovce. Zahvalno priznaje sveta Crkva Spasitelja 
dobrim Pastirom. »Milosrđa je Gospodnjega puna zemlja 
(Crkva, naša duša); riječju Gospodnjom (Ja te krstim; Ja te 
odrešujem od grijeha tvojih; ovo je moje tijelo, moja krv) 
utvrđena su nebesa (otkupljeni). Radujte se pravednici, koji 
ste otkupljeni (Crkvo). Radujte se u Gospodinu« (ulaz). 

1. Isus je dobri Pastir. »Dobri pastir polaže svoj 
život za svoje ovce. A najamnik, koji nije pastir, koji nema 


svojih ovaca, kad vidi, da dolazi vuk, ostavlja ovce i bježi, a > 


vuk ih grabi i razgoni. Ja sam dobri pastir i poznajem svoje 
ovce, a moje poznaju mene. Kao što mene poznaje Otac, i ja 
poznajem Oca, i svoj život polažem za svoje ovce« (evanđelje). 
Oznaka je pravog i dobrog pastira nesebična briga, kojom se 
pastir brine za povjereno mu stado, briga, kojom daje svoj 
život za svoje ovce. Tako ne radi najamnik, t. j. pastir, koji 
je za novac unajmljen, kome ovce nisu njegove. Kada vidi 
gdje ide neprijatelj, vuk, ništa ne brani stado. On ne izvrgava 
pogibli svoj život. Najprije osigura svoj život. On nema smisla 
ni osobitog interesa za stado. Druga je oznaka dobrog pastira: 
on poznaje osobno svaku ovčicu, koja mu je povjerena. Poje- 
dina ovčica nije za njega jedna od mnogih, neki broj, kao za 
najamnika, nego između pojedine ovčice i dobrog Pastira vlada 
takvo prijateljstvo i osobno poznavanje, međusobno razumije- 


vanje i pouzdanje, da se u tome odrazuje ona osobna zajednica, ' 


koja je između Oca i Sina u krilu presvetoga Trojstva: zajed- 


nica međusobnog Božjeg poznavanja i razumijevanja, među-' 


sobne ljubavi, pouzdanja i predanja. Blago nama, krštenima, 
djeci Crkve, koji smo povjereni Isusu, dobrom Pastiru! On 
daje svoj život za svoje ovce. On poznaje svaku pojedinu 
svoju ovcu i za svaku se brine s velikom ljubavlju i osobitom 
osobnom brigom tako, kao da se mora jedino brinuti za ovu 


ovcu. Kamo sreće, da imademo duboku, živu vjeru u Isusa, 


dobrog Pastira! 


2. »Dobri pastir polaže svoj život za svoje. 


ovcee.« Jer »njemu je stalo do ovaca«. Doista, Isusu je veoma 
mnogo stalo do nas, svojih ovčica. Toliko se brine za nas, da 
je radi nas pa i radi mene, lično, sišao s neba, odrekao se 


sjaja, primio obličje sluge i postao poslušan do smrti na križu. . 


Kako nas, kako mene traži! Svako jutro dolazi po pretvorbi 
na oltar, da mene potraži. U svetoj pričesti dolazi u moje srce, 
da mene potraži. On živi, moli i djeluje bez prestanka u tišini 


svetohraništa, da mene potraži. On mi govori u tolikim na- 


dahnućima. Svojom milošću kuca na vrata moga srca. Tješi 

me, prekorava, osokoljuje, razveseljuje i opominje. Dopušta, 


.đa padnem, i opet me podiže, čuva me od mene samoga, od 


mojih zlih nagnuća, sklonosti i strasti. »Ja sam dobri pastir, 
ja poznajem, ja ljubim svoje ovce.« To je naša vjera, naša 


. sigurnost, to je ono što nas drži: On je dobri pastir moje duše. 


On poznaje mene, moje dobre i loše strane. Njegov me pogled 


posvuda prati, pa i u guštari i u oštrom trnju, u svakoj mojoj 


tjeskobi, nemiru i tami. Njegovo srce kuca za mene i on mi 
je blizu, kad zebem u hladnome svijetu uzalud se tužeći na 
pomanjkanje ljubavi. : 

"8. »Ja sam dobri pastir.« On je uskrsnuo, on, dobri Pastir. 
Onaj, koji me je s ljubavlju tražio, živi. Čovjek, u kojemu 


“ova uskrsna vjera živi, nije više siromašan, nije bez domo- 


vine, nije osamljen. »Ja poznajem svoje ovce, a moje poznaju 
mene!« Pe čemu? Po ljubavi izgrađenoj na žrtvi. Samo takva 
ljubav, spremna na žrtve, povezuje pastira sa stadom. Samo 
od egoizma očišćena ljubav gradi nutarnju životnu zajednicu, 
međusobno razumijevanje pastira i ovaca. Nikome, koji na 
rukama, nogama i srcu ne nosi tragove žrtve, ne može se 


trajno povjeriti. To je tajna pravog i istinitog Pastira Isusa, 
njegove Crkve, njegovih svećenika, pravog, kršćanskog odgo- 


jitelja! Najamnik je, koji na drugi način želi biti pastir, otac, 
majka, odgojitelj i vođa: on traži samoga sebe! 


Molitva. 


Bože, koji si poniznošću svojega Sina oboreni svijet po- 
digao, vjernicima svojim vječno dopusti veselje: učini, da uži- 
vaju vjekovite radosti, koje si od nevolje vječne smrti izbavio. 
Po istom Kristu Gospodinu našem. Amen. 


Ponedjeljak iza druge nedjelje po Uskrsu. 
Isus, dobri Pastir. 
»Bili ste kao zalutale ovce, a sada ste se obratili (povra- 


tili ste se) k pastiru i čuvaru svojih duša« (poslanica). Divne 
li uskrsne vijesti! 

1. »Sada ste se obratili k pastiru svojih 
dušal« Po svetom krstu (pokori) povratili ste se u svetoj 
Crkvi k Pastiru. Bili ste zalutali, bez vođe, bez prave paše, 
izvrgnuti propasti, a onda vas je Uskrs, sakramenat krsta 
odnosno pokore, povratio dobrom Pastiru. On se brine za vas. 
On vas božanskom mudrošću, ljubavlju, sigurnošću, dobro- 
tom i jakošću vodi i ravna. Blago vama, koji ste se na Uskrs 
povratili k Pastiru svojih duša. Blago vama, koji se podvr- 
gavate njegovu vodstvu i ravnanju. Nitko ne može zalutati 
ili se izgubiti, koji slijedi njegovo vodstvo. On i jedini on 
može nas u svojoj svemoći i vlasti čuvati od svih neprijatelja, 
ma kako silni bili. Ni pakao ni svijet ni tijelo ne mogu nam 
nauditi, dok smo povjereni njegovu vodstvu. Svako je drugo 
vodstvo nesigurno i varavo. I sva sredstva, koja upotreblja- 
vamo protiv ovoga vodstva, služe nam samo na propast. Samo 
onda ćemo sigurno, potpuno sigurno putovati, ako se Isusu 
predamo i prepustimo. »Sad ste se obratili k pastiru svojih 
duša.« U tom je naša velika sreća i potpuna naša sigurnost. 
Kako pogrešno postupamo, kad se povjeravamo drugom vod- 
stvu; vlastitoj uviđavnosti, svojim osobnim željama i nagnu- 
ćima ili porivu strasti. Ne! Otsad ćemo se posve povjeriti 
njegovu vodstvu. 

2. Isus je sam išao putem, kojim vodi 
svoje ovce. Poslanica opisuje taj put: »Predragi! Krist 
je trpio za vas, i ostavio vama primjer, da slijedite njegove 
stope. Grijeha nije učinio, niti se našla lukavština u njegovim 
ustima. On nije, kad su ga psovali, uzvratio psovkom, kad 
je trpio, nije prijetio (da će se osvetiti), nego se predao u 
ruke onomu (Pilatu), koji ga je sudio nepravedno, Na svoje- 


mu tijelu ponese naše grijehe na drvo, da umremo grijesima, 


a živimo pravdi; Izliječili ste se njegovom modricom.« To je 
put ljubavi prema bližnjemu, koja se žrtvuje, put trpljenja, 
strpljivosti i potpunog predanja u volju i naredbe nebeskog 
Oca. Tim je putem došao Isus .do slave uskrsnuća i nebeskog 
preobraženja. To je put spasenja. Drugoga puta nema i ne 
može ga biti u sadašnjem redu spasenja. To je ono, što nam 


Gospodin govori u današnjem evanđelju: »Moje ovce poznaju : 


mene.« One poznaju mene, ne samo u molitvi, u liturgijskim 

obredima, u duhovitim razmatranjima i promatranju, u uzvi- 
šenim mislima i časovitim čuvstvima, u sretnim časovima 
nutarnje. utjehe i osjetljive milosti, nego i u praktičnom ži- 
votu s njegovim oštrim rubovima, s njegovim trnjem i koro- 
vom. One idu za stopama Gospodina, koji je nosio svoj križ, 


“koji je bio nepravedno osuđen, ponižen, koji »nije uzvraćao 


psovkom, kad su ga psovali, i nije prijetio, kad je trpio, 
nego se predao u ruke onomu (Bogu), koji pravedno sudi.« 
(Tako je u izvornom tekstu.) »Moje ovce poznaju mene.« To 
su prave ovčice dobrog Pastira. 

"3. »Vi ste se obratili k pastiru svojih duša.« Isus želi i 
mora da bude naš Pastir i vođa. Moramo se povjeriti vodstvu 
Isusovu, ako želimo da ozbiljno shvatimo svoje kršćanstvo. 
Vlastita nas uviđavnost vara, svi se pothvati izjalove, pravi 
napredak u nutarnjem životu je isključen, ako se ne pridru- 
žimo Isusu. On nas vodi svojom riječju i primjerom, kako to 
čitamo u evanđelju. Vodi nas i svojim primjerom, koji nam 
je u svome smrtnome tijelu ostavio, i koji nam bez pre- 
stanka daje u skrovitosti svetohraništa i u žrtvi svete Mise. 
On nas vodi po svojoj Crkvi, po njezinoj učiteljskoj i pa- 
stirskoj službi, po njezinim zapovijedima i zakonima, po nje- 
zinom svećenstvu. Nas, koji težimo za savršenstvom kršćan- 
skog života, vodi osobito po duhovnom vođi, kojemu smo se 
povjerili. Što se više pouzdamo u duhovnog vođu, što smo 
iskreniji i poslušniji, tim se više i djelotvornije obistinjuje 


- na nama ona istina: »Ja sam dobri pastir.« »Tko vas sluša, 


mene sluša, tko vas prezire mene prezire« (Luka 10, 16). 

»Krist vam je ostavio primjer, da slijedite njegove stope.« 
»Ja sam put!« Zašto se toliko uznemirujemo, što je naš put 
i put svete Crkve put odricanja, križa, poniženja i prezira 
sa strane svijeta? To je samo zato, jer još nismo shvatili, 
da je naša sudbina, »da slijedimo stope njegove«, da »pijemo 
njegovu čašu« (Mat. 20, 22). 

»Ja sam dobri pastir!« Kamo sreće, da je živa naša vjera 
i Isusa, dobrog Pastira, u vođu i čuvara naših duša! To bi 
uistinu morao biti onaj zrak, u kome bismo se kretali i živjeli: 
Trebalo bi, da nas zaokupi radosna svijest, da nas on vodi, 
da nas on poznaje, da se za svakoga od nas s ljubavlju brine, 

i to u svakom času! Išli bismo svojim putem mirnije, bez 
brige, s većim pouzdanjem, bez bojazni i sigurno. Bili bismo 
sretni znajući, da nas vodi mudrost, ljubav i moć dobroga 
Pastira i da nas prati na putu k našem cilju, k vječnom 
životu. Mirno i s pouzdanjem hodali bismo i usred tmine! 
»Vjernicima svojim dopusti vječno veselje« (molitva). Ono 
će procvasti iz vjere u Isusa, dobroga Pastira. Previše gleda- 
mo na sebe, na svoja djela, na svoju bijedu. Odavle dolazi i 
naš pesimizam, naše neraspoloženje. Gospodine, umnoži našu 
vjeru u tebe, dobroga Pastira naših duša! 


Molitva. 


Bože, koji si poniznošću Sina svojega oboreni svijet po- 
digao, vjernicima svojim vječno dopusti veselje: učini, da 
uživaju vjekovite radosti, koje si od nevolja vječne smrti 
izbavio. Po istom Kristu Gospodinu našem. Amen. 


Utorak iza druge nedjelje po Uskrsu. 
Isus dobri Pastir. 


»Ja sam dobri pastir, alelujal« Ovim riječima našega 
Gospodina tumači i prati liturgija druge nedjelje po Uskrsu 
dijeljenje svete pričesti vjernicima. »Ja sam dobri pastir i 
poznajem svoje ovce, a one, koje su moje, poznaju mene, ale- 
luja.« On poznaje i ljubi nas, a mi poznamo i ljubimo njega 
u otajstvu svete euharistije, u žrtvi i u sakramentu (pri- 
česna). 

1. Mi ga poznajemo u žrtvi svete Mise. 
Nešto veće i čudesnije od bijele, svijetle hostije nije nam 
mogao dati. U njoj nam je darovao sebe, neizmjeran i ne- 
procjenjiv žrtveni dar, koji nadilazi sva vremenita dobra i 
vrednote i koji u sebi ima sve, što razveseljuje neizmjernoga 
i svetoga Boga. S tim darom možemo mu savršeno i potpuno 
zahvaliti za sve, što nam je učinio i što nam bez prestanka 
čini. Da nemamo ove presvete žrtve, kako bismo dostojno 
Boga častili i slavili, zahvaljivali i davali zadovoljštinu za 
svoje grijehe? Kako bismo zadobili oproštenje i milost, snagu 

i svijetlo? Kako bismo postigli cilj vječnoga života? »Ja sam 
dobri pastir.« On nam je dao svetu euharistiju, žrtvu svete 
Mise. Koliko li je pretrpio, da nam može dati svetu euhari- 
stijsku žrtvu! Kao Sin Božji odrekao se slave, sišao je s neba 
i primio lik naše smrtnosti. Poslije trideset godina tihog 
spremanja uputio se da potraži nas, svoje zalutale ovčice, 
da nas zadobije, da nas spasi: postom, molitvom, žrtvama, 
nestašicom, poniženjem, trpljenjem, naporima i nevoljama 
svake vrsti, žrtvovavši napokon svoju krv i svoj život. »On 
me ljubio i predao sebe za mene« (Gal. 2, 20). Toliko je pod- 
nio, samo da nam dade svetu euharistiju, žrtvu svete Mise. 
»Jer je ljubio svoje, ljubio ih je do kraja« (Iv. 13, 1), usta- 
novivši presvetu euharistiju. »Ovo je tijelo moje. Ovo činite 
na moj spomen.« Žrtva svete Mise obuhvaća cijeli život i 
muku Spasiteljevu, njegov žar i revnost, njegovo predanje 
Ocu, njegovu ljubav prema nama, njegove zasluge, molitve 
i djela; sve to biva prisutno na žrtveniku i sve postaje našom 
svojinom. »Ja sam dobri pastir, Svoj život polažem za svoje 
ovce. Ja poznajem svoje ovce«, i žrtvujem sebe u svetoj Misi 
s istom ljubavlju, s istom željom da ih spasim i posvetim, 
kao što sam to činio i na križu. »Ja sam dobri pastir.« 

2, Mi ga poznajemo u žrtvenoj gozbi, u 
svetoj pričesti. »Aleluja, aleluja. Prepoznali su uče- 
nici Gospodina u lomljenju kruha« U ovom prvom stihu 
»aleluja« misli liturgija na onu dvojicu učenika iz Emausa. 
Uveče uskrsnoga dana otišli su iz Jeruzalema u Emaus. Pu- 
tem su se razgovarali o dogođajima posljednjih dana. U tom 
im se Isus približio i pridružio, a da ga oni nisu prepoznali. 
Nisu ga poznali ni onda, kad im je tumačio proročanstva 
Staroga Zavjeta. Istom onda, kad je s njima sjeo za stol, 
uzeo kruh, blagoslovio ga, prelomio i dao, da ga blaguju, 
istom su ga onda prepoznali. Mi smo oni učenici. I mi ga 
prepoznajemo u lomljenju kruha, kod primanja svete pričesti. 
Tu je on »svoje ljubio do kraja«. Postao je hranom naših 
duša. Zaista, ovdje na zemlji nije nam mogao savršenije oči- 
tovati svoju pastirsku ljubav i svoju pastirsku skrb. »Ja po- 
znajem svoje« (pričesna). »A moje poznaju mene.« One po- 
znaju milost svete pričesti i one je cijene. Dnevno primaju 

sveti sakramenat, i svakim danom sve čišćim srcem i sve 
željnije. On je njihovo sve. One ga poznaju i ljube u nje- 
govoj ličnosti, u njegovim sakramentima i nauku, u zapovije- 
dima kao i u njegovim udovima. Njega poznaju i ljube u 
radostima dana, u svim dužnostima, naporima i mukama. 

3. »Ja poznajem svoje ovce.« Da, Gospodine, ti poznaš 
svoje. Ne poznaješ ih samo nekim hladnim znanjem, ti ih 
poznaješ srcem, koje odiše razumijevanjem i sućuti, srcem, 
. koje nas ljubi, za nas se brine i predaje, srcem, koje nas 
ljubi u svetoj euharistiji. 

»A moje poznaju mene.« Gospodine, o, da te doista po- 
znam, tebe dobroga Pastira u žrtvi svete Mise, u žrtvenoj 
gozbi svete pričesti, u tišini svetohraništa! O, da te sve bolje 
i savršenije upoznam! Da bih te potpuno, savršeno upoznao! 
Kamo sreće, kad bih u svemu, što mi dan nosi i nameće, 
jasnim okom upoznao tvoju pastirsku skrb, tvoju pastirsku 
ljubav! Kamo sreće, kad bih je shvatio kao veliku stvarnost, 
u kojoj se nalazim i krećem! »Moje poznaju mene«, ljube me, 
svraćaju svoju pozornost na mene, gledaju na mene i slijede 
me, vjeruju u mene, žrtvuju i troše se za mene! 

»Bože, Bože moj, k tebi rano ranim, i u tvoje ime dižem 
svoje ruke, aleluja« (prikazanje). Kao što su na snažnim sli- 
kama u katakombana velike i male ovce okrenute prema tebi, 
dobrom Pastiru, tako i ja od ranog jutra uzdižem k tebi po- 
gled svoj. Tebi prikazujem žrtvu svoje molitve, svoga kla- 
njanja, svoga rada i trpljenja. Tebi otkrivam sve misli i 
osjećaje svoje duše, tebi, dobrom Pastiru. 


Molitva. 


»Gospodin je pastir moj, i ničim ne oskudijevam; on me 
odmara na zelenom pašnjaku. On me vodi na tihu vodu, kri- 
jepi dušu moju, vodi me pravednim stazama poradi imena 
svoga. Da pođem i dolinom smrtne sjene, ne bojim se zala, 
jer si ti sa mnom. (Pastirski) štap tvoj i palica tvoja, oni me 
tješe. Prostireš stol (euharistija, zajednička gozba) pred licem 
mojim na vidiku neprijateljima mojim. Uljem mi mažeš 
glavu (daješ mi radosti), i čaša moja opojna kako je sjajna! 

Neka me milosrđe tvoje prati u sve dane života moga, da 
prebivam u domu Gospodnjem u sve dane« (Psalam 22), 


Srijeda iza druge nedjelje po Uskrsu: Svetkovina 
svetoga Josipa, zaštitnika svete Crkve, 


Sveti Josip. 


U ožujku smo slavili svetost i kreposti svetoga Josipa. 
Danas se ukazuje našim očima kao zaštitnik svete Crkve: 
danas treba da zahvalimo moćnom zaštitniku svete Crkve, 
da produbimo i obnovimo svoju vjeru u, Josipa kao zaštitnika 
Crkve, da se iznova pouzdamo u njegovu pomoć i zaštitu; 
danas ga moramo moliti, da nam i nadalje pomogne, da nas 
i nadalje zaštiti u velikim tjeskobama sadašnjosti. »Idite 


k Josipu!« 


1. Josip je zaštitnik i glava svete obi- 
telji. Bog ga je od vijeka odabrao i odredio, da bude ču- 
var i zaštitnik najdragocjenijih dobara, koja Gospodin Bog 
ima na ovoj zemlji: da bude čuvar Isusa i Marije. Bog je 
svetomu Josipu povjerio sve svoje i predao u njegove ruke. 
I Josip je savršenom vjernošću izvršio svoju službu. Dirlji- 
vim se predanjem i brigom zauzeo za Mariju, čuvajući i skri- 
vajući pred svijetom njezinu svetu tajnu o čudesnom začeću 
samoga Boga. Kao pravni muž i gospodar Djevice Marije 
otpratio ju je u Betlehem i tu se prvi poslije Marije poklonio 
božanskom Djetetu. Isus, Dijete Marijino, Dijete njegove za- 
ručnice i njegova je svojina. Božji Sin! Josip se nalazio pred 
neshvatljivom tajnom, ali on je ipak povjerovao. On je htio 
da živi i da služi Mariji, Majci, kao i njezinom Djetetu, da 


mu bude zaštitnik, othranitelj i otac. Bog mu je nad Isusom 


dao očinsku vlast i dužnosti. Vjerno vršeći svoju službu i 
svoj poziv pratio je Mariju i Dijete na bijegu u Egipat i 
tako ih spasio od Iruda. U godinama teškog progonstva bri- 
nuo se za obitelj, koja mu je bila povjerena. Vrativši se u 
Galileju živio je u tišini Nazareta i vršio svoj poziv kao hra- 
nitelj, zaštitnik i čuvar Isusa i Marije. 

2. Josip je zaštitnik i čuvar svete Crkve. 
Kad se sveta Crkva nalazila u vanredno teškim prilikama, 

proglasio je Pio IX. godine 1870. svetoga Josipa za zaštitnika 
svete Crkve: nazaretska je obitelj narasla do silne Božje obi- 
telji, koja obuhvata cijelu Crkvu. Što je Josip nekoć vršio 
nad Isusom i Marijom, to i danas s istom ljubavlju, vjernošću 
i moću vrši nad svetom Crkvom, nad djecom Crkve, nad 

nama. Danas nas u bogoslužju obuzimaju te misli. S rados- 
nom zahvalnošću priznajemo u ulazu svete Mise: »Pomoćnik 
je i zaštitnik naš Gospodin (Josip). U njemu se raduje naše 
srce i u njegovu je svetom Imenu naša nada, aleluja, ale- 
luja.« Zatim molimo Josipa: »Čuj (nas), koji vladaš Izraelom, 
svetom Crkvom, koji kao ovčicu vodiš Josipa, Crkvu, nas.« 
A Josip nam odgovara: »U kojoj me god nevolji zazovu, usli- 
šat ću ih i bit ću uvijek njihov zaštitnik.« I mi sa svetom 
Crkvom i u ime njezino molimo: »Učini, Josipe, da živimo 
nevinim životom i čuvaj nas zato uvijek svojom zaštitom« 
(stih aleluja). 

3. Veliko je pouzdanje, koje sveta Crkva stavlja u sve- 
toga Josipa. »Ne plaši se moje srce, makar se protiv meni 
utaborila vojska, i ja sam spokojan, makar se vodio i boj 
protiv mene. Tebe ću vazda slaviti, jer ti si jaki moj pomoć- 
nik.« Ona navodi riječi Josipove: »Bog me tako reći učinio 
ocem Kralja Krista i gospodarom nad svime, što je njegovo. 
Uzvisio me, da po meni spasi mnoštvo naroda. Dođite k meni 
svi, i dat ću vam sve blago egipatsko, da se nasitite« (respon- 
sor matutina). 

»I povika narod na kralja tražeći hranu, a on im odgo- 
vori: Idite k Josipu!« I nas upućuje na Josipa. Njemu govo- 
rimo: »U tvojoj je ruci naš spas, samo nas ti pogledaj i rado 
ćemo služiti Kralju Kristu!« (responsor matutina). Treba ra- 
zumjeti opomenu svete Crkve: »Idite k Josipu!« Znamo, da 
se sveti Josip za nas brine istom vjernošću i ljubavlju, kojom 
se skrbio za Mariju i Isusa. Radi toga ćemo se potpuno po- 
uzdati u njega. On nas uvjerava: »U kojoj me god nevolji 
zazovu, uslišat ću ih.« Ta u našoj molitvi i zazivanju sluša 
glas Spasiteljev, koji u nama moli i djeluje. Zar da se onda 
na nas ne obazre? Zar da nas ne usliša? O, da nam je pouz- 
danje svete liturgije i potrebna revnost u štovanju svetoga 
Josipa. Njemu bismo se morali utjecati u svim životnim po- 

trebama, a osobito u nastojanju oko kreposti, svetosti i du- 
hovnog života. 


Molitva. 


Bože, koji si neizrecivom providnošću dostojao se izabrati 
blaženoga Josipa za zaručnika Majke svoje, podaj, molimo, 
da zaslužimo imati kao zagovornika u nebu, koga na zemlji 
štujemo kao zaštitnika, koji živiš i kraljuješ u vijeke vje- 
kova. Amen. 


Četvrtak iza druge nedjelje po Uskrsu. 
Sveti Josip. 


Sveta Crkva slavi kroz cijelu osminu svetkovinu zaštite 
svetoga Josipa. Ona stoji zapanjena nad puninom blagoslova, 
što ga je Bog izlio na svetoga Josipa. 

11. Poslanica nam govori o punini blagoslova 
nad Josipom iz Staroga Zavjeta. Ona nas vodi do smrtne po- 
stelje patrijarha Jakova. Oko njega se sakupiše njegovih 
dvanaest sinova. S proročkim pogledom gleda Jakov u bu- 
dućnost i vidi sudbinu svojih sinova i njihovih potomaka. 
Predao im je svoju baštinu, t. j. blagoslov, koji je Bog obećao 
Abrahamu. Josipa je blagoslovio riječima, koje čitamo u da- 
našnjoj poslanici: »Josip, sin, koji raste, je kao bujni ogranak, 
divan izgledom: mladice (njegovi potomci) su se raširile po 
zidu (silno potomstvo). Oni, koji su oboružani strijelicama 
(neprijatelji, njegova braća) rasrdiše ga, narugaše mu se i 
zavidješe mu. Njegov se luk upirao na Jakova, (Josip ih je 
pobijedio i nadvladao), lanci s njegovih mišica odriješeni su 
od ruke Svemožnoga (Boga) Jakovljeva, (Bog ga je čudesno 
spasio). (Josip oslobođen ropstva i tamnice) postao je pastir 
i stijena (spasitelj) Izraelova. Bog tvoga Oca (Jakova) bit 
će ti zaštitnikom i Svemogući blagoslovit će te blagoslovima 
neba odozgo (rosom), blagoslovima bezdana odozdo (vrelima), 
blagoslovima grudi i krila (potomstvom). Blagoslovi tvoga 
oca umnoženi su blagoslovima njegovih otaca (Abrahama i 
Izaka): dok se ne ispuni žudnja vječnih bregova (Mesija, 
Baur, Rasvijetli se! II. 18 

Krist). (Ti blagoslovi) neka se izliju nad Josipovom glavom 
i nad tjemenom onoga, koji je odabranik među svojom bra- 
ćom.« Divne li slike punine blagoslova, koju je Bog izlio 
nad Josipom Novoga Zavjeta. 


2. Punina blagoslova nad Josipom iz No- 


“voga Zavjeta. »Blagoslovi tvoga oca umnoženi su bla- 
goslovima njegovih otaca, dok se ne ispuni žudnja vječnih 
bregova.« Čudesnim se načinom ispunilo na svetomu Josipu, 
što je umirući Jakov gledao. Sam Mesija, Sin Božji u obliku 
i liku čovječjem, je onaj blagoslov, kojim je Bog blagoslovio 
Josipa. Isus je punina blagoslova, skup svega spasa, svih 
dobara, svih vrednota nebeskih i zemaljskih. On je blago- 
slov, koji je neizmjerno nadvisio sve, što su patrijarsi i 
sveci Staroga Zavjeta primili od Boga. Ovim je blagoslovom 
blagoslovljen sveti Josip, »odabranik među svojom braćom«, 
među svim ljudima. Između svih ostalih on je izabran za 
muža, za zaručnika Marije, Majke Isusove. Sveti Josip je 
muž Marijin, i zato je i Marijino Dijete, Isus, Sin Božji, kao 
i sama Marija vlasništvo i svojina Josipova. Bog ga je njemu 
povjerio i predao kao »ocu« i zaštitniku. Zadivljena promatra 
sveta liturgija puninu blagoslova, kojom je Bog — izuzevši 
Mariju — odlikovao Josipa nad sve ljude. Ona je sretna, što 
je s Isusom i Marijom povjerena zaštiti ovoga blagoslovlje- 
nog čovjeka. Njemu je Gospodin dao vlast i pobjedu nad 
svakim Irudom i nad _ svim neprijateljima Božje obitelji, 
svete Crkve. Crkva to vjeruje i u to se uzda, a s njom se 
uzdamo i mi. 

3. Liturgija gleda u svetomu Josipu onoga, koga je Bog 
iza Marije na posve neobičan način blagoslovio. U njemu 
vidi vrelo blagoslova, neku vrst sakramenta, na koji nas 
upućuje. Za vrijeme gladi u Egiptu »povika narod kralju 
(Faraonu) tražeći hrane. On im je govorio: Idite k Josipu!« 
To je sveta naredba Božja: »Idite k Josipu!« Po svetomu Jo- 
sipu primit ćemo od Boga milosti i spasenje, zaštitu protiv 
nutarnjih i vanjskih neprijatelja našega spasenja, protiv 
progonitelja i ugnjetavača naše svete Crkve. Ovako časti 
Gospodin onoga, kome je povjerio očinsku vlast nad samim 
sobom. Josip imade danas na nebu osobitu moć i vlast nad 

Isusom, jer je »otac« Isusov (Luka 2, 48). Iza Marije može 
kod Gospodina više nego ikoji drugi svetac. Nijesmo li to go- 
tovo sasvim zaboravili? Ne bi li bilo dobro, da slijedimo 


“vjeru i duh svete liturgije i da s njom pođemo k Josipu? »U 
. tvojoj je ruci naš spas. Samo nas ti pogledaj, i rado ćemo 


služiti Kralju Kristu« (responsor matutina). : 
»Hvali, Jeruzaleme (Crkvo, kršćanska dušo), Gospodina«, 
jer on ti je dao svetoga Josipa za zaštitnika i »on je utvrdio 


“ prijevornice vrata tvojih, (zagovorom svetoga Josipa) bla- 


goslovio je sinove tvoje, aleluja, aleluja«. (prikazanje). 


Molitva. 


Ne plaši se srce moje, ako se i protiv mene utaborila 
vojska, i ja sam spokojan, i ako se vodi boj protiv mene: 
Tebe, sveti Josipe, vazda ću slaviti, jer ti si jaki pomoćnik 
moj.« (responsor matutina). 

Okrijepljeni izvorom nebeskoga dara molimo, Gospodine, 
Bože naš, da kao što činiš, da uživamo zaštitu blaženoga Jo- 
sipa, tako da nas njegovim zaslugama i zagovorom učiniš 
dionicima nebeske slave. Po Kristu. Gospodinu našem. Amen. 


Petak iza druge nedjelje po Uskrsu. 
Sveti Josip. i 


Evanđelje, koje se čita na današnji blagdan, završuje iz- 
vještaj o krštenju Isusovu u Jordanu riječima: »I kad je Isus 
započeo (javno djelovati); bilo mu je oko trideset godina, i 
držali su da je Josipov sin« (Luka 3, 23). 

1. Mislili su da je Isus Josipov Sin. 


Josip je u potpunom smislu Isusov »otac« i zato ga punim 


pravom tako nazivaju. Isus se doduše začeo po Duhu Sve- 
tomu i nema vremenitog, ljudskog oca, od koga bi potekao. 
A ipak je sveti Josip Isusu otac. Ta on je na zemlji zastupao 
nebeskog Oca, koji ga je rodio od vijeka. Josip je Isusov otac 
najviše po tome, što »je muž Marijin, od koje se rodio Isus, 
koji se zove Krist« (Mat. 1, 16). Po bračnoj zajednici između 
Marije i Josipa pripadalo je Dijete, koje je Marija začela po 

Duhu Svetomu i koje je rodila u betlehemskoj štalici, pra- 
vom mužu, svetomu Josipu, i bilo je njegova svojina. Po 
Mariji je Isus bio povjeren njegovoj očinskoj vlasti i ugledu. 
I Josip zna, da kao Isusov otac ima dužnost da se očinski 
za nj brine. Zato je s Majkom osjetio brigu i žalost radi 
Isusa, koji je zaostao u Jeruzalemu, i s njom se povratio u 
grad, da ga potraže. »Sinko, što si nam tako učinio? Evo, 
tvoj otac i ja tražili smo te žalosni. I siđe s njima, i dođe 
u Nazaret, i bio im je, Mariji i Josipu, pokoran« (Luka 2, 51). 

2. Isus je bio poslušan Josipu (Luka, 2, 51). 
Tko da to shvati? Isus, Sin Božji, osjeća se prema Josipu 
kao dijete, kao sin! On zna; da mu mora biti poslušan i on, 
Sin Božji, pokorava se zakonskom ocu na zemlji, pokorava 
se priprostom čovjeku! To je ono, što sveta liturgija danas 
naglašuje: Josip ima nad Isusom očinsku vlast. I danas na 
nebu sluša Isus želje i molbe svetoga Josipa kao da su zapo- 
vijedi. »I bio im je pokoran!« Isus ne može molbe svetoga 
Josipa odbiti ili ne mariti za njih! Sretne li svete Crkve i 
sretne li duše, koja je velikoga i moćnoga svetog Josipa iza- 
brala za zaštitnika, zagovornika i čuvara! »Idite k Josipu!« 

Isus je bio povjeren Josipu: Bog je u srce svetoga Josipa 
stavio istinitu i očinsku ljubav prema Isusu, da se kao otac 
brine za Isusa i da se za nj muči, za nj živi i njemu služi. 
I Josip je to učinio. Ne samo prema Isusu nego i prema Isu- 
sovoj ustanovi, prema svetoj Crkvi, prema udovima Isusovim. 
Ta sveta Crkva i nije drugo nego vidljiva pojava Isusova na 
zemlji, tijelo, zaručnica Kristova, on sam! Zato očinsko srce 
svetoga Josipa odiše istom ljubavlju, kako za Isusa tako i za 
Crkvu. On je njezin očinski, vjerni i moćni zaštitnik i po- 
moćnik. »Idite k Josipu!« 


3. Danas ćemo prikazati svetu Misu kao žrtvu zahvalnicu: 


Ocu, koji je svetoga Josipa dao Crkvi za zaštitnika i zagovor- 
nika. Zasluge i zagovor ovoga sveca položimo na patenu i 
prinesimo ih Bogu. »Primi, Gospodine, ovu dragocjenu, ne- 
oskvrnjenu žrtvu, koju ti prinosimo.« 

Uzdajući se u zagovor svetoga Josipa molimo u tajni za 
milost, da »prezremo sve zemaljsko i uzljubimo Boga savrše- 
nom ljubavlju«, To je naša velika molba, koju na svetkovinu 

svetoga Josipa upravljamo Bogu, da i mi budemo kao Josip: 
»bujni«, da rastemo u svetoj ljubavi prema Bogu. 
Bog je svetomu Josipu dao očinsko srce prema Isusu, a 


to je za Crkvu vrlo utješno. Već od Isusovog rođenja vidimo, 


kako je Josip neumoran i vjeran i nepokolebiv u svojoj očin- 
skoj ljubavi. Izgleda, da se Bogu svidjelo da prokuša ovu 
vjernost: Josip je morao svoju kućicu u Nazaretu zamijeniti 


osa štalicom u Betlehemu, svoju domovinu s prognanstvom u 


Egiptu, svoj zanat s nesigurnom egzistencijom u stranoj ze- 
mlji. Ali Josip ostaje vjeran pokoravajući se u svemu volji 
Božjoj. Zato se i Crkva, zato se i mi možemo potpuno uzdati 
u vjernost svetoga Josipa! đ 


Molitva. 


Bože, koji si neizrecivom providnošću dostojao se izabrati 
blaženog Josipa za zaručnika Majke svoje, podaj, molimo, da 
zaslužimo imati kao zagovornika u nebu, koga na zemlji štu- 
jemo kao zaštitnika, koji živiš i kraljuješ u vijeke vjekova. 
Amen. 


Subota iza druge nedjelje po Uskrsu. 
Sveto očinstvo. 


U lekcijama matutina u osmini svetkovine Zaštite sveto- 
ga Josipa nalazimo i propovijed svetoga Bernardina Sijen- 
skoga, koju je ovaj održao o svetomu Josipu. Crkva želi, da 
je promotrimo i zato ćemo slijediti misli ovoga propovjednika, 
koji je uvelike štovao svetoga Josipa. 

1. Josip i Marija. Po Božjem su nadahnuću Ma- 
rija i Josip sklopili pravi i stvarni brak, Brak ili ženidba po- 
vezuje tako usko misli i srca, da među bračnim drugovima 
vlada jedinstvo, koje se samo može pomisliti. Kako bi dakle 
Duh Sveti mogao da Josipa tako živo sjedini s Djevicom, 
kad joj Josip ne bi bio posvema sličan u kreposti? Zato je 
sveti Josip morao biti potpuno »djevičanski«, potpuno čist, 
čvrsto staložen u poniznosti, gorjeti-od ljubavi prema Bogu, 
muž dubokog promatranja. A Marija je znala, da joj je Duh 

Sveti dao Josipa za zaručnika, da vjerno čuva njezino djevi- 
čanstvo. Znala je, da ga je Bog odredio, da s njom dijeli 
ljubav i skrb za božansko Dijete. Kako bi dakle moglo biti, 
da Marija ne ljubi svetoga Josipa velikom i iskrenom lju- 
bavlju? 
22. Josip i Isus. Josip je žarko ljubio Isusa. Dok 
je na rukama nosio Dijete i s njime se razgovarao, nije li 
mu Krist kao Dijete, a jednako u odrasloj dobi, napunio srce 
neizrecivo uzvišenim radostima i prosvjetljenjem? Tome se 
pridružila milost, da može Isusa gledati i s njime razgova- 
rati! Kako li se Josip radovao, kad je iz djetinjih ustiju slušao 
slatku riječ: »oče!« Kakvom li se revnošću brinuo za Isusa 
na bijegu u Egipat, na povratku u Nazaret, na procesijama u 
Jeruzalemski hram, kod napornog rada u Nazaretu! To bi- 
jaše najnježnija očinska ljubav prema onome, koga je Duh 
Sveti po Mariji, zaručnici, povjerio i predao kao Dijete. Ma- 
rija se osvrnula na ovu očinsku ljubav svetoga Josipa prema 
Isusu, kad ga je u hramu opet našla i rekla mu: »Sinko, što 
si nam tako učinio? Evo, tvoj otac i ja tražili smo te žalosni« 
(Luka 2, 48). 

3. Bog nas je povjerio Josipu, koji je s Isusom i Marijom 
.uže povezan od ma kojega sveca na nebu. Na svetoj Crkvi, 
kao i na nama vrši istu dužnost, koju je izvršio i na Isusu 


i na Mariji. I on je vrši s istim, nepromjenljivim osjećajem > 


ljubavi, kojom je ljubio Isusa i Mariju. »Hvali, Jeruzaleme, 
(Crkvo, kršćanska dušo), Gospodina. (Time, što ti je dao sve- 
toga Josipa za zaštitnika) utvrdio je prijevornice tvojih vrata, 
blagoslovio je tvoje sinove, povjerio ih je svetomu Josipu, 
aleluja« (prikazanje). 

Liturgija vidi u primanju svete pričesti zalog, da smo 
pod zaštitom svetoga Josipa. »Jakov je imao sina Josipa, muža 
Marijina, od koje se rodio Isus, koji se zove Krist« (pričesna). 
U svetoj pričesti postaje našim vlasništvom onaj, koji je kao 
Marijino Dijete bio vlasništvo i svojina svetoga Josipa. Po 
svetoj smo pričesti dnevno sve više združeni s Kristom Go- 
spodinom, postajemo jedno s njime, našom glavom. Ne mora 
li svetoj Crkvi, i u Crkvi nama, iskazati svu onu ljubav i 
brigu, koju je posvetio Josipu? Ovako shvaća sveta liturgija 


Kk 

otajstvo svete pričesti! Primajući dobro svetu pričest rastemo 
dnevno sve dublje u zajednicu svete Crkve i time bez pre- 
kida dobivamo uvijek novo pravo na Josipovu moćnu zaštitu. 
Josip nas štiti i zagovara. 


Molitva. 


Bože, koji si neizrecivom providnošću dostojao se izabrati 
blaženog Josipa za zaručnika Majke svoje, podaj, molimo, da 
zaslužimo imati kao zagovornika u nebu, koga na zemlji štu- 
jemo kao zaštitnika, koji živiš i kraljuješ u vijeke vjekova. 
Amen. 


Sveta Misa treće nedjelje po Uskrsu. 


1. Uskrsnuće teži k potpunom  preobraženju 1" slavlju 
Kristovu, k uzašašću. U uzašašću se obistinjuje - apoštolova 
riječ: »Ponizio je sam sebe postav poslušan do smrti na 
križu. Zato ga Bog uzvisi. Na njegovo ime neka se 'prigne 
svako koljeno, i svaki jezik neka prizna, da je Gospodin Isus 
Krist u slavi Boga Oca« (Filip. 2, 8 sl.). Ujedno se u Kristovu 
uzašašću ispunila tajanstvena riječ, koju je, Krist izrekao za 
posljednje večere: »Ako ne otiđem, ne će k vama doći Utje- 
šitelj: ako li otiđem, poslat ću ga k vama« (Iv. 16, 7). Krist 
je morao da nam uskrati svoju vidljivu, stvarnu prisutnost: 
jer istom onda moći će nam poslati Duha i biti s nama po 
svome Duhu, po Duhu Svetomu,' po kojem će nas ovoditi i 
ravnati. »Duh je ono, što oživljava« (Iv. 6, 64). Po ovome 


Duhu, koga je Krist radi svoga odlaska poslao, dobili su ' 


apostoli, a s njima i oni, koji su po krstu s Kristom umrli 
i uskrsnuli, odvažnost i jakost, da budu Kristovi svjedoci; 
da puni Kristovog svijetla i Duha stupe pred svijet, da ga 


nadvladaju, da bez krzmanja pođu ususret trpljenju i progon- | 


stvima svijeta. Plod uskrsnvg slavlja jest uskrsni duh. Duh 
uskrsnuća po svetom krstu jest nepobjediva vjera. i pohjed- 
nička svijest, da smo jači od sotone, od svijeta, grijeha i 
tijela, da smo jači od naše pale naravi. Taj nas duh povezuje 
s onim, koji kao slavni pobjednik sjedi na prijestolju s desne 
strane Očeve. Taj nas duh odvraća od zemlje i vremenitog, 


i upravlja naše misli i našu čežnju onamo, gdje Krist sjedi ' 


s desne Očeve. Što nas više uskrsni duh bude pratio kroz 


tminu i tjeskobe zemaljskog i dnevnog života, tim će se više X 


Uskrs u nama približiti svome svršetku, svome cilju: da na 


Duhove budemo pokršteni Duhom. U tom smislu treba shva- hy 


titi svete Mise slijedećih nedjelja. 
2. U evanđelju današnje Mise najavljuje Uskrsnuli prvi- 
put svoj odlazak. On ide k Ocu, a nas ostavlja na svijetu i 

u njegovim opasnostima. Ali uskrsni duh, koga nam je u 
baštinu ostavio, sretno će nas voditi kroz pogibli i kušnje 
zemaljskog života. »Poklikni Gospodinu (Kristu), sva zemljo, 


. pjevajte psalme imenu njegovu, aleluja; dajte mu hvalu sa 
slavom, aleluja, aleluja« (ulaz), Kamo sreće kad bi ovaj 


uskrsni duh i nas uvijek napunjao i proživljavao! Za ovu 


omilost molimo u »Gospodine smiluj se« i u molitvi: »Daj 


onima, koji se u kršćansku ispovijest broje, da odbace sve, 
što se protivi tome imenu, a teže na ono, što mu dolikuje.« 
To je uskrsni duh, kršćanski duh, kojega dragocjenu snagu 
otkriva poslanica. Jesmo li uistinu nosioci ovoga duha? Da 


“li je uskrsno slavlje unijelo u naše duše ovaj duh? 


Ako se to dogodilo, onda i za nas vrijede riječi: »Gospo- 
din posla izbavljenje svojemu puku« (aleluja). Onda nas ne 
će uplašiti istina, koja se mora ispuniti i na nama kršća- 
nima: »Zar nije trebalo, da Krist (kršćanin) to pretrpi, i tako 
uđe u svoju slavu?« A sada u evanđelju govori Krist: »Malo 
i više me ne ćete vidjeti, i opet malo, pa ćete me vidjeti. 
I vi se sada žalostite, ali ću vas ja opet vidjeti, te će se rado- 
vati vaše srce.« Po uskrsnom smo duhu jaki i u trpljenju, 
koje nam je Gospodin ostavio. Po uskrsnom duhu znamo, da 
ima konačna pobjeda, vječno uskrsnuće: iza tame dolazi svi- 


. jetlo! Tako ćemo odvažno pjevati svoje vjerovanje i radosni 


pjev kod prikazanja: »Hvali, dušo moja, Gospodina!« Jednoć 
ćemo ga vječno gledati licem u lice, vječno ćemo. ga posje- 
dovati! I 

3. I danas i svaki dan ga već gledamo na kratko vrijeme, 
gledamo kako doista jest, i ako na posve duhovni način. Sje- 
tila ga ne mogu dokučiti, jer ga samo oko naše vjere može 
ugledati. Takav se pojavljuje u svetoj pretvorbi među nama. 
On se veseli, što se opet vidimo. On daje sebe nama za 
žrtveni dar, on moli, ljubi, zahvaljuje, zadovoljuje, žrtvuje 
s nama i za nas, a mi s njime i po njemu. On nam tako daje, 
da živimo njegovim beskrajnim svetim i bogumilim žrtve- 
nim životom. On s nama uzdiže svoje čiste ruke, napunja 
nas iznova kod žrtvene gozbe svojim uskrsnulim životom i 
naša srca uzdiže k nebu: »Malo i ne ćete me vidjeti, i opet 
malo, pa ćete me vidjeti« (pričesna). Zaista, blaženog li sa- 

stanka u svakoj svetoj Misi. Zahvalno ćemo na kraju službe 
Božje izreći svoj »Deo gratias«: Vidjeli smo Gospodina, 
aleluja! 


Treća nedjelja po Uskrsu. , 


Još malo. 


+ 


Sveta liturgija već upravlja naše poglede na uzašašće. . 


Gospodinovo, ali mi se ne žalostimo radi odlaska našega Go- 


spodina: ta mi osjećamo, da na zemlji nismo kod kuće. Nebo 


je naša domovina. »Još samo malo«, i mi ćemo ga slijediti i 
vječno ćemo biti uz njega. 
1. »Malo i ne ćete me vidjeti« Samo malo 


smo ovdje na zemlji, »putnici i stranci«. Jao nama, ako nam | 
zemlja postane domovinom! Što smo istinitije s Kristom uskrs-. 
nuli, to ćemo više misliti na ono, što je gore, gdje Krist: 
sjedi s desne strane Božje (Kol. 3, 1), na vječnu domovinu. 


Još »smo putnici daleko od Gospodina« (2. Kor. :5, 6). Već 
se događa, što je Gospodin prorekao u evanđelju današnje 
Mise: »Vi ćete plakati i jaukati.« Koji je s Kristom uskrsnuo 
po svetom krstu, po pokori, po primanju svete pričesti, taj 
će u životu sigurno bez prestanka »jaukati«. Morat će se 
odlučno i rado kloniti svjetovnih zamamnosti, radosti i blaga; 


nužno će morati živjeti životom mrtvenja i odricanja, uvijek | 


će se morati boriti protiv tijela i krvi, protiv napastovanja i 
požuda pale naravi. Njegov je život život razapinjanja s Kri- 
stom: Morat će podnositi njegovo siromaštvo, njegovo poni- 
ženje i muku. Okolina više ne će razumijeti toga novoga čo- 
vjeka, koji je s Kristom uskrsnuo. Ona će krivo tumačiti 
njegovo djelovanje, njegove navike, njegove riječi i djela. 
Štoviše, i sam će mu Bog slati samo neuspjehe, poniženje, 
trpljenje, duhovnu suhoću, gorčinu i bolesti. Koji s Kristom 
žive, pate na ovoj zemlji, a oni, koji se ne mole, koji se ne 
brinu ni za Boga ni za Crkvu, koji uživaju dobra ove zemlje: 
oni se smiju, oni se zabavljaju i uživaju život. Ali Gospodin 
nas uvjerava: »Još samo malo!« 

2.»I opet malo, pa ćete me vidjeti« Uskrs, 
uskrsnuće s Kristom, samo je predigra uzašašća na nebo. Bu- 

dući da smo s njime uskrsnuli, poći ćemo k njemu, njega 
ćemo vidjeti, i posjedovat ćemo njegov život i njegovu ba- 
štinu. »Vaša će se žalost okrenuti u radost. I vi se sada žalo- 
stite, ali ću vas ja opet vidjeti, te će se radovati vaše srce i 
vaše radosti ne će nitko uzeti od vas.« Još samo malo! Jedva 
smo se snašli i smrt već dolazi po nas. Ondje više ne će biti 
niti, plača, niti bijede, jer je svake žalosti nestalo. Ondje 
vlada samo radost, nepomućena radost, jer smo dionici radosti 
Boga Oca i Sina i Duha Svetoga. Uživat ćemo je uvijek, bez 


.straha i bojazni da će nam netko oteti radost i sreću naše 


domovine! 

3. »Aleluja. Trebalo je da Krist trpi — samo kratak čas 
— i tako uđe u svoju slavu, aleluja« (stih aleluja). Prošlo je 
trpljenje, preobrazilo se i pretvorilo u nebesku radost. »Ale- 
luja! Vi ćete se žalostiti, ali vaša će se žalost okrenuti u ra- 
dost.« Taj se zakon ispunio na Kristu, i isti će se zakon ispuniti 
na svima, koji su njegovi udovi, Samo u Kristu Imožemo razu- 
mjeti svoj život. »Vama je dana milost, da u Krista ne samo 
vjerujete, nego da i trpite za njega« (Filip. 1, 20). Koga Bog želi 
da otrgne od pokvarenog svijeta s njegovim opasnostima i 
varkama i da ga dovede do vječnih dobara, tome šalje u 
kratkom času njegova zemaljskog života nestašicu, neuspjehe, 
muke, »Ali vaša će se žalost okrenuti u radost.« 

Kršćanski je život na ovoj zemlji bitno »jaukanje«, život 
trpljenja, strpljivosti, mrtvenja vlastitih svojih osjećaja i 
nagnuća, život razapinjanja s Kristom. Jao nama, ako se ne 
žalostimo! Kako će se onda naša žalost pretvoriti u radost? 
Radost je kći »žalosti«, u kojoj smo živjeli na ovoj zemlji. 
»Još samo malo i vaša će se žalost pretvoriti u radost.« 

Kod svete Mise obnovimo svijesno i odlučno svoju 
spremnost na kršćansku žalost: spremnost na žrtve i odrica- 
nja, na borbe i muke, spremnost da s Kristom, našim žrtvenim 
darom, budemo razapeti i žrtvovani. Sveta će nas pričest 
ojačati za kršćansku žalost. Euharistija je zalog, da ćemo u 
blaženoj vječnosti opet vidjeti Isusa. »Ja ću vas opet vidjeti, 
te će se radovati vaše srce, i vaše radosti ne će nitko uzeti 
od vas.« : 

Molitva. 


Bože, koji pokazuješ svijetlo istine onima, što lutaju, da se 
uzmognu vratiti na stazu pravde, daj onima, koji se u kršćan- 
sku ispovijest broje, da odbace sve, što se protivi tome 
imenu, a teže na ono, što mu dolikuje. Po Kristu Gospodinu 
našem. Amen. 


Ponedjeljak iza treće nedjelje po Uskrsu. 
Još malo. 


»Još samo malo«, jer vi ste »stranci i putnici« na zemlji. 
Sveta liturgija želi, da svoj pogled i nastojanje upravimo na 
ono, što je trajno i na onoga, u kome možemo uistinu počinuti, 
jer ČE? to ima vrijednost. 

.»Još samo malol Sve-je na zemlji kratkoga 
Me i prolazno, sva dobra, naslade, radosti, svjetovne časti, 


zdravlje, ljepota, snaga, mladost, bogatstvo, prijateljstvo, pa ' 


i trpljenje i suprotivština, sve je prolazno. I sam je čovjek 
kratkoga vijeka, njegov je život na zemlji kao »dah vjetra« 
i »kratkotrajan« (Ps. 38, 6). »Svako je tijelo trava, i sva je 
slava kao cvijet poljski, trava se osuši, cvijet uvene, kada ga 
takne vihor Gospodnji« (Iz. 40, 6). Sve na zemlji nosi znamen: 
»Još samo malo!« Zašto, dakle, da se privežemo uz ovaj pro- 
lazni svijet? Zašto da se u njega pouzdajemo? Zašto da u 
njemu tražimo pokoj i smirenje? Mi smo putnici. »Još samo 
malo!« Koji shvaća ovu riječ, taj shvaća život. Nijedno zlo 
ne će uplašiti onoga, koji razumije ovu riječ Gospodnju, taj će 
prkositi svakoj buri. On je stranac i putnik. On je nad ne- 
mirnim valovima uzburkanog mora našega života, »u slavi i 
sramoti, u zlom glasu i u dobrom glasu«. Drže nas za »zavod- 
nike, a istinite, kao nepoznate, a poznate, kao umiruće, a evo 
živimo, kao kažnjene, a ne ubijane, kao žalosne, a uvijek: 
vesele, kao siromašne, a koji obogaćuju mnoge, kao one koji 
nemaju ništa, a imaju sve« (2. Kor. 6, 8 sl.). 

2.»Jedno ostaje!« Ostaje naša vjera, naša nada: »Ja 
ću vas opet vidjeti, te će se radovati vaše srce, i vaše radosti 
ne će nitko uzeti od vas.« »Vjerujem u život vječni!« Pravi 

kršćanin, koji je s Kristom uskrsnuo, živi u vjeri, u nadi u ono, 
što će doći. »Naša je domovina na nebu, odakle očekujemo 
Spasitelja, Gospodina našega Isusa Krista. On će po jakosti, 
kojom može sebi pokoriti sve, preobraziti naše bijedno tijelo, 
da bude jednako njegovu proslavljenom tijelu« (Filip. 3, 20). 
Naš se Spasitelj već sprema za uzašašće. »Neka se ne straši 
vaše srce. Ako vjerujete u Boga, vjerujte i u mene! U kući 
mojega Oca ima mnogo stanova. A bio bih vam kazao, da 
nije tako. Idem da vam pripravim mjesto. I kad odem i pri- 
pravim vam mjesto, opet ću doći i uzet ću vas k sebi, da 
budete i vi tamo, gdje sam ja. A kamo ja idem, znate, i put 
znate. Ja sam put i istina i život« (Iv. 14, 1 sl.). »Nebo će i 
zemlja proći, ali ne će proći moje riječi« (Mat. 24, 35). »Riječ 
Gospodnja ostaje dovijeka« (Iz. 40, 8). Mi vjerujemo, mi »po- 
sižemo za onim, što je naprijed« (Filip. 3, 13). 

3. Potrebno je da misli na domovinu zaokupe našu dušu, 
time će ona postati velika. Samo će u takvoj veličini u njoj 
niknuti smisao i snaga, da nadvlada zemlju, da prezre svijet, 
da nepokolebivo ostane vjerna svojim idealima. U ovoj su 
veličini živjeli kršćani prijašnjih vremena. Oni su žudili za 
mučeništvom. S Pavlom su željeli »umrijeti i biti s Kristom« 
(Filip. 1, 23). Radovali su se, kad su mogli trpjeti za svoju 
vjeru iz ljubavi prema Kristu. »Blago vama, ako vas grde za 
ime Kristovo, jer Duh slave i Božji počiva na vama« (1. Pet. 
4, 14). 


»Što mi je bilo od koristi, to sam radi Krista držao gu- 
bitkom. Pače sve držim gubitkom po uzvišenoj spoznaji: Isusa 
Krista moga Gospodina, radi kojega sam se odrekao svega, i 
sve držim kao izmet zato, da stečem Krista. Htio bih da 
poznam njega i moć njegova uskrsnuća (slavni život, kojim 
živi i svojima daje) i zajednicu njegovih muka, (t. j. kako je 
časno i blagosloveno sudjelovati u mukama Kristovim), da mu 
postanem sličan u smrti, da na koji način dođem do uskrsnuća 
od mrtvih. Što je bilo, zaboravljam, a za onim, što je na- 
prijed, posižem. Trčim k biljezi, k nagradi nebeskoj, kojoj me 
Bog zove u Kristu Isusu« (Filip. 3, 7 sl.). 

»Ugledajte se na me i promatrajte one, koji žive po pri- 

mjeru, koji imate u nama. Jer mnogi (kršćani), o kojima sam 
vam često govorio, a sada: vam i sa suzama kažem; žive kao 
neprijatelji Kristova križa. Njihov je svršetak propast, njihov 
bog je trbuh, a slava u njihovoj sramoti, jer teže samo za 
zemaljskim stvarima. A: naša je domovina na nebu« (Filip. 
3, 17 sl.). Ovako se već apostol tužio. Što bi on rekao za moje 
nastojanje i na moj život? Jao, ako bi morao reći: Ti misliš 
zemaljski! 


Molitva. 


Ovim nam, Gaspodine, tajnama (prisustvujući žrtvi i 
žrtvenoj gozbi svete euharistije) podaj, da kroteći želje ze- 
maljske naučimo se ljubiti nebeske. Po Kristu Gospodinu 
našem. Amen. : 


Utorak iza treće nedjelje po Uskrsu. 
Izbavljenje. 


»Aleluja. Gospodin posla izbavljenje puku svojemu, ale- 
luja.« Misa je treće nedjelje po Uskrsu usklađena s ovom 
misli. Sva odiše radošću. »Poklikni Bogu, sva zemljo, pjevajte 
psalme imenu njegovu. Recite Bogu: kako su uzvišena djela 
tvoja, Gospodine« (ulaz). Uskrs! Uskrsnuće Gospodnje. Po- 


bjeda nad smrću i grobom. Naše uskrsnuće na život milosti, * 


na novi život, uz obećanje, da ćemo jednoć uskrsnuti na život 
nebeske slave. »Kako su uzvišena sva djela tvoja, Gospodine!« 
»Hvali, dušo moja, Gospodina: hvalit ću Gospodina za svojega 
života« (prikazanje). »Gospodin posla izbavljenje svojemu 
puku.« Ovo je izbavljenje 


1. Gospodstvo nad tijelom. »Opominjem vas kao 
strance i putnike, da se uzdržavate od tjelesnih požuda, koje 
vojuju protiv duše«, protiv duha, protiv života milosti (posla- 
nica). »Ne dugujemo tijelu, da živimo po tijelu. Jer ako 
budete živjeli po tijelu (požudama sjetilnog čovjeka), umrijet 
ćete. Jer oni koji žive po tijelu, teže za onim, što je tjelesno, 
a težnja je tijela neprijateljstvo protiv Boga, jer se ne po- 

korava zakonu Božjemu, a niti ne može. A koji po tijelu žive, 
ne mogu Bogu ugoditi« (Rim. 8, 12). Po sakramentu svetoga 
krsta, pokore i presvete euharistije dao nam je Gospodin 
snage da »se uzdržimo od tjelesnih požuda«. Naši sveti, osobito 
Marija i Josip, blistaju u sjaju neokaljane čistoće, potpune 
čistoće, djevičanstva i posvemašnjeg otrgnuća od svake ne- 
uredne privezanosti za vremenito, bilo to što mu drago. Oni 
su svladavali i zagospodarili svim neurednim nagnućima 
oholosti, nestrpljivosti, srdžbe, zavisti, sebeljublja i sebičnosti. 
Njihov je život bila neokaljana i sveta ljubav prema Bogu i 
Kristu. Poznavali su samo Boga, Božju volju i što se njemu 
mililo, Božju čast i revnost za duše. To bijahu izbavljeni ljudi! 
Zadobili su gospodstvo nad tjelesnim požudama i nagnućima. 
»Gospodin posla izbavljene svojemu puku.« I mi, i ja sam 
dobio milost, da nadvladam nižega, sjetilnog čovjeka, s nje- 
govim strastima, nagnućima i požudama. Mi smo izbavljeni. 
Po sebi smo slabi i maleni, ipak se možemo oduprijeti svakom 
zlu u nama, možemo ga nadvladati i staviti ga u službu 
čistoće i svetosti. »Sve mogu u onome, koji me krijepi« (Filip. 
4, 13). Kako nam je potrebna duboka i živa vjera današnje 
liturgije: »Gospodin posla izbavljenje svojemu puku, aleluja.« 
»Blago puku, koji može radosno klicati« (Ps. 88, 16). 

2, Izbavljenje nam daje snage da sveto ži- 
vimo. U poslanici opominje nas sveti Petar: »Vaše vladanje 
među poganima neka bude dobro.« To je veoma važno! »Vi 
ste svijetlo svijetu« (Mat. 5, 14). »Nekada ste bili tama, a sada 
ste svjetlost u Gospodinu. Živite kao djeca svjetlosti« (Efež. 
5, 8), da bi za ono, što vas opadaju kao zločince, promatrajući 
vaša »dobra djela, slavili Boga«, t. j. da upoznaju Boga i 
Krista i nađu put Kristu. Sveto je naše poslanje! »Jer tako je 
volja Božja, da neznanje bezumnika ušutkate dobrim djelima 
svojim.« Poslanica napose upozoruje na pokornost vlasti, koja 
je od Boga: »Pokoravajte se radi Boga svakoj ljudskoj uredbi, 
jer ste slobodni.« Ali kršćanska nas sloboda ne oslobađa od 
pokornosti državi, Crkvi i ćudorednim zakonima. Današnja 
poslanica naglašuje nadalje poštivanje svakoga, i kršćansku 
ljubav prema bližnjemu. »Sve poštujte, braću ljubite, Boga se 

bojte, kralja štujte.« Napokon, da se strpljivo pokoravamo 
poglavarima, pa i onim poglavarima, koji nam nisu simpa- 
tični ili su čak nepravedni prema nama, »Jer je ovo milost, 
ako tko svijestan, da to Bog traži, podnese žalosti stradajući 
nepravedno. Ako vi za dobra djela strpljivo trpite, ovo je 
milost kod Boga. Ta na to ste pozvani.« I opet! Kako su se 
naši dragi sveci trudili da časno žive! Živjeli su u strahu 
Božjem, u molitvi, u svetoj sabranosti. Potpuno su se pokora- 
vali svakoj vlasti, ponizno su se podlagali ljudima i u mnogim 
i teškim neprilikama. »Ovo je milost«, milost uskrsnoga blag- 
dana, svetoga krsta, svete euharistije, milost Uskrsnuloga, koji 
djeluje u nama. Zašto to ne bih i ja mogao? 

3. »Gospodin posla izbavljenje svojemu puku.« Zato »po- 
klikni Bogu, sva zemljo, pjevajte psalme imenu njegovu, 
Pjevajte mu hvalu sa slavom, aleluja, aleluja, aleluja. Recite 
Bogu: Kako su uzvišena tvoja djela, Gospodine!« (ulaz). 

Čovjek je slab i nemoćan, ali ma kako malen bio, on ipak 
može biti velik kršćanin. Ali zato mora da zna za vrelo svoje 
jakosti i veličine. »Gospodin posla izbavljenje. svojemu puku.« 
Poslao je svijetlo, milost, jakost, pobjedu, gospodstvo, novi 
život, učinivši nas udovima Uskrsnuloga. Veoma je važno da 
znamo, da smo izbavljeni, da smo udovi, loze, povezani s gla- 
vom, s čokotom, s Kristom i njegovom Crkvom. Ja nisam ka- 


kvagod grana, otkinuta od stabla, osuđena, da se osuši; ja sam . 


zelena grana na velikom životnom stablu, čije je korijenje u 
zemlji, a grane su mu i vršci uzrasli gore do prijestolja 
Božjega. Ja sam pravi član one zajednice svih plemenitih, čistih 
i jakih, koji su Kristovi udovi, dionici njegove jakosti, njegova 
Duha i života! »Gospodin posla izbavljenje svome puku!« 
Kako se moram radovati, zahvaljivati i uzdati! Potrebno 
je da se molim i borim, da steknem svu vlast nad tjelesnim 


željama u sebi i da dobijem jakost, da sveto i savršeno živim - 


pred Bogom i pred ljudima! 


Molitva. 


Bože, koji pokazuješ svijetlo onima, što lutaju, da se 
uzmognu vratiti na pravu stazu pravde, daj onima, koji se u 

kršćansku ispovijest broje, da sve odbace, što se protivi tomu 
imenu, a teže na ono, što mu dolikuje. Po Kristu Gospodinu 
našem. Amen. 


Srijeda iza treće nedjelje po Uskrsu. 
Sveti Josip. 


Danas je osmina blagdana svetog Josipa, zaštitnika Crkve. 
Lekcije su matuina uzete iz prve knjige Mojsijeve, a govore 
o egipatskom Josipu. Držat ćemo se bogoslužja. 

1. Prva slika. Braća Josipova prodala su ga trgovcima 
Izmaelcima, koji ga odvedoše u Egipat. Ondje je postao robom 
Putifara, doglavnika kralja egipatskoga. Ali »Gospodin je bio 
s Josipom, i bio je muž, kome je sve pošlo za rukom. Kada 
je njegov gospodar uvidio, da je Gospodin s njime i da je 
Gospodin uzrok, da mu sve polazi za rukom, štogod poduzme, 
omili mu Josip i postavi ga gospodarom svojega doma i po- 
vjeri mu sve, što je imao. I od onoga dana, kako ga je postavio 
za upravitelja svojega doma i svega, što je imao, blagoslovio 
je Gospodin kuću Egipćanina radi Josipa« (1. Mojsijeva 39, 1 
sl.). Taj je Josip uzor Josipa Novoga Zavjeta, koga je Bog po- 
stavio zaštitnikom Nazaretske obitelji, Božje obitelji svete 
Crkve, zaštitnikom svake pojedine kršćanske obitelji i duše. 
Radi svetoga Josipa uživa Crkva, kršćanska obitelj, Božji 
blagoslov i njegovu zaštitu. Kamo sreće, da se svakiput 
utječemo svetomu Josipu i u njega se pouzdajemo! 

2, Druga slika. Kralj je egipatski usnio san, koji ga 
je vrlo mučio: Iz rijeke Nila iziđoše sedam utovljenih krava, 
a iza njih sedam mršavih i ružnih: i ove mršave krave pro- 
gutaše sedam ugojenih i lijepih krava, Kralj pozove tumače 
snova, ali ovi ne mogoše protumačiti san. Slučajno je saznao 
za Josipa u tamnici. On ga dade dozvati, i Josip mu protumači 
san. Tada reče Farao Josipu: »Sve ti je Bog objavio, i nema 
nikoga, koji bi u mudrosti bio ravan tebi. Ti ćeš biti gospodar 
mojeg doma. Cijeli puk moj neka se pokorava tvojim nared- 
bama. Gle, ja te postavljam gospodarom nad cijelom zemljom 
egipatskom.« Na to stavi svoj prsten na ruku Josipovu, odjene 

ga kraljevskom odjećom i oko vrata mu objesi zlatni lanac. 
Vjesnik je išao pred Josipom, koji je navješćivao svemu na- 
rodu, da se svi moraju njemu pokloniti i neka znadu, da je on 
postavljen nad cijelom egipatskom zemljom. Josipu je bilo 
naloženo, da se pobrine, kako će narod imati hrane za sedam 
gladnih godina. Josip je dostojan i dorasao svome pozivu. On 
je sve tako naredio, da za sedam neplodnih godina, koje su 
slijedile poslije sedam rodnih, nikome ne uzmanjka kruha. 
»U svim je zemljama vladao glad, ali u Egiptu je bilo kruha. 
I cijeli je svijet dolazio u Egipat, da u Josipa kupi žita« (1. 
Mojs. 41, 39 sl.). Nema bijede, gdje Josip vlada, gdje je Josip 
postavljen nad svetom Crkvom, nad kršćanskom obitelji, nad 
svetinjom kršćanske duše. U svetoga Josipa bit će uvijek 
kruha, makar nad ljudima i zemljama svuda unaokolo lebdjela 
bijeda i propast. Koliki su to sami oćutjeli u duševnim i vre- 
menitim potrebama! Kamo sreće, da i mi sa svetom Crkvom 
idemo k njemu i kod njega »kupujemo žito«! To je želja svete 
liturgije. 

3. U uzoru gledamo ispunjenje i tako shvaćamo riječi 
današnje svete Mise: »Aleluja, aleluja. U kojoj me god ne- 
volji zazovu, uslišat ću ih i bit ću uvijek njihov zaštitnik.« 
Podsjetit ćemo svetoga Josipa na ovu njegovu riječ! Mi vje- 
rujemo i s pouzdanjem pristupit ćemo k svetomu Josipu! 

»U svim je zemljama vladao silan glad: ali u Egiptu je 
bilo kruha«, ondje gdje Josip može vladati. Koliko li je gladi 
u srcima današnjih. ljudi, u kršćanskim obiteljima, štoviše, i 
"u dušama posvećenih osoba! Crkva nas šalje k Josipu! Sada 
»uživamo njegovu zaštitu. Njegovim zaslugama i zagovorom 
postajemo dionicima nebeske slave« (popričesna). Kod žrtve 
svete Mise isprosit će nam milost, da »srca naša prezru sve 
zemaljsko i uzljube Boga savršenom ljubavlju« (tajna). 


Molitva. 


Uistinu je dostojno i pravedno, pravo i spasonosno, da 
tebi, Gospodine sveti, Oče svemogući, vječni Bože, vazda i 
svagdje hvale uzdajemo i da te na svetkovinu blaženog 
Josipa, veličamo dužnim pjesmama, blagosiljamo i dičimo. Jer 

ti si ovog pravednog muža Djevici dao za zaručnika i vjernog 
si i mudrog slugu postavio nad porodicom svojom, da kao 
otac čuva Jedinorođenca tvoga Gospodina našega, Isusa . 
koji je začet osjenom Duha Svetoga (predslovlje). 


Četvrtak iza treće nedjelje po Uskrsu. 
Slava Uskrsnuloga. 


»Aleluja. Trebalo je, da Krist trpi i uskrsne od mrtvih i 
tako uđe u svoju slavu« (stih aleluja). »Krist, jer je uskrsnuo 
od mrtvih, više ne umire, smrt ne će više vladati nad njime« 
(Rim. 6, 9). Tako nam se javlja u sjaju svoga preobraženja i 
slave i Ocu se moli za nas: »Oče, daj da i oni, koje si mi dao 
— za braću, štoviše, za udove moga tijela — da budu samnom, 
gdje sam ja, da gledaju slavu moju, koju si mi dao« (Iv. 
17, 24). 


1. Slava Uskrsnuloga. Jednom ju je u maloj mjeri 
otkrio, kad je, naime, uzeo sobom trojicu apostola na goru 
Tabor i »pred njima se preobrazio. Tada mu se lice zasja kao 
sunce, a njegove haljine postadoše bijele kao snijeg« (Mat. 
17, 2). Sada, poslije uskrsnuća, povećao je sjaj pobjednika 
Taborsku slavu. Duša Isusova, prepuna slave i svijetla božan- 
skog života, daje i tijelu od svoje nebeske krasote i snage. 
Tijelo je još prije nekoliko dana bilo izranjeno, bičevano, po- 
pljuvano, podvrgnuto poniženjima, mukama i bolima kod 
mučenja i smrti, a sada blista sjajnije od sunca (dar jasnoće). 
Njemu više ne će nauditi ni muka, ni bol, ni smrt (dar, da 
ne može više trpjeti). Tijelo je izgubilo tromost, koja je pri- 
rođena smrtnoj naravi: poput munje izvršuje svaku želju i 
nalog volje, brzo, lagano, sve prožima poput misli, produhov- 
ljeno, a ipak pravo tijelo (dar brzine). Za njega nisu nikakve 
zapreke ni zidovi, ni vrata, ni zasuni: kao što svijetlo prodire 
kristalno staklo i svojim ga sjajem napunja, tako istom 
finoćom i snagom izlazi preobraženo tijelo Kristovo iz za- 
tvorenog groba i ulazi kroz zatvorena vrata u dvoranu, gdje se 
bijahu sakupili učenici (dar pronicanja). »Gospodine, Bože naš, 
kako je divno ime tvoje! Tvoje je veličanstvo uzvišeno nad 

nebesima. Pogledam li nebesa, ona su djelo ruku tvojih, pro- 
matram li mjesec i zvijezde, ti si ih stvorio: što je istom 
čovjek (Bog-čovjek Krist, Uskrsnuli)? Postavio si ga nešto 
manjim od Boga, okrunio si ga slavom i čašću, postavio si ga 
kraljem svojih djela« (Ps. 8). »Poklikni Bogu, sva zemljo, 
pjevajte psalme njegovu imenu, aleluja, dajte mu hvalu sa 
slavom, aleluja. Kako su uzvišena tvoja djela, Gospodine! 
Slava Ocu i Sinu i Duhu Svetomu« (ulaz). 

2. Slava onih, koji ćes Kristom uskrsnuti. 
»Kada se (na sudnjem danu) pojavi Krist, vaš život, tada ćete 
se i vi pojaviti s njim u slavi« (Kol. 3, 4). Krist je uskrsnuo: 
dakle ćemo i mi uskrsnuti, Ta naš je udes tako usko povezan 
s njegovim udesom. Štoviše, mi smo već s njime uskrsnuli: 
početak je našega uskrsnuća s Kristom u svetom krstu u po- 
svetnoj milosti, u primanju svete pričesti: tu spušta u naše 
tijelo klicu budućeg uskrsnuća. »On će preobraziti naše bijedno 
tijelo,,da bude jednako njegovu proslavljenom (preobraženom) 
tijelu« (Filip. 3, 21). »Tada će pravednici sjati kao sunce u 
kraljevstvu Oca svoga« (Mat. 13, 43). S njima će uskrsnuti. sve 
ono veliko i sveto i plemenito, što je ovdje na zemlji u njima 
živjelo, s njima će živjeti, imat će vječnu vrijednost. I tuge 
više ne će biti ni vike, ni boli više ne će biti, jer »sve postade 
novo« (Dj. ap. 21, 5; 2. Kor. 5, 17). I bijedno će tijelo ući u 
život, u slavu, u besmrtnost Uskrsnuloga, »jer je postalo 
jednako njegovu proslavljenom tijelu«. »Sije se u raspadlji- 
vosti, ustaje u neraspadljivosti. Sije se u sramoti, ustaje u 
slavi. Sije se u slabosti, ustaje u sili. Sije se tijelo tjelesno, 
ustaje tijelo duhovno (produhovljeno). A kad se ovo raspadljivo 
tijelo obuče u neraspadljivost, i ovo smrtno u besmrtnost, tada 
će se ispuniti riječi Pisma: Smrt je bila uništena pobjedom. 
smrti, gdje je tvoja pobjeda? Smrti, gdje je tvoj žalac?« (1. 
Kor, 15, 42 sl.; 54 sl). »Vjerujem u uskrsnuće tijela!« 

3. »Još malo!« Ako je Krist uskrsnuo, onda ćemo i mi 
uskrsnuti. Još malo, poslije kratkoga zemaljskog života 
dobit ćemo život »u kući Očevoj« (Iv. 14, 2). Ne ćemo živjeti 
ispraznim životom, žalosnim i tmurnim životom sjena, kako su 
to pogani zamišljali; taj život ne će biti samo nijekanje 

(negacija) smrti, nego život, pun, vječan i potpun život u 
blaženoj zajednici s Bogom, izvorom i puninom života i 
blaženstva. 

»Kada se probudim (od smrtnog sna), nasitit će me tvoja 
slava« (Ps. 16, 15). To znači: još malo — i bit ćemo napunjeni, 
nasićeni, usavršeni u Bogu. »Oče, hoću, da i oni, koje si mi 
dao, budu sa mnom, gdje sam ja.« Očekuje nas budućnost, 
sasvim sigurno nas očekuje sretna budućnost. Što je sadašnja 
tjeskoba i žalost prema toj sreći? Ove dvije stvari nisu ni u 
kakvom omjeru: prolazan život, još malo, pa dolazi neprolazna 
slava (Rim. 8, 18). Ne, one nisu ni u kakvom omjeru: pro- 
laznim trpljenjem stičem neprolaznu slavu! U knjizi otkri- 
venja upita neki starješina svetoga Ivana: »Tko su ovi obučeni 
u bijele haljine?« A nije znao, što da odgovori. Na to mu reče: 
»Znaj: ovo su, koji dođoše iz nevolje velike« (Otkr. 7, 14). »Iz 
nevolje velike!« To je najbolje podrijetlo, najbolja preporu- 
ka. Još samo malo! 

Doista, mora nas obuzeti sveta radost, i radosno pouzda- 
nje! Jedno smo s Kristom, s Uskrsnulim! Ovo je jedinstvo 
izvor velike naše sreće. Kamo sreće, kad bismo čvrsto vje- 
rovali i s dubokim uvjerenjem govorili: »Vjerujem u uskrs- 
nuće tijela!« »Iščekujem uskrsnuće mrtvih i život vječni.« 
Kršćanin je čovjek, koji živi u iščekivanju. »Još malo, i ja ću 
vasi opet vidjeti, te će se radovati vaše srce.« 


Molitva. 


Bože, koji si htio, da Sin tvoj bude uzvišen na križu, da 
nas oslobodi od neprijateljske vlasti, podaj nama slugama 
svojim, da postignemo milost uskrsnuća. Po istom Kristu Go- 
spodinu našem. Amen. 


Petak iza treće nedjelje po Uskrsu. 


Idem k Ocu. 


»Malo, i više me ne ćete vidjeti, i opet malo, pa ćete me 
vidjeti, jer idem k Ocu.« Uskrsnuli mora da ide k svome Ocu. 

Njegovo je mjesto u svijetu nezbngakjskogs, u ik. nad- 
zemaljskoga. »Idem k Ocu.« 

1. Pred nama stoji ona glava. odijeta 
k Ocu.« U Isusu imade nešto najskrovitije, najsvetije, u što 
imađe pristupa samo njegov Otac. Najdublji, najskrovitiji je 
dio njegove duše slobodan, nije vezan ni uz ljude ni uz ze- 
maljsko, slobodan je od svih vremenitih veza, nadnaravnim 
je djevičanstvom, netaknutošću posvećen Ocu. »Nisam sam, 
jer je Otac sa mnom.« Život je Isusov neprekidno općenje 
s Ocem, počivanje i odmaranje na srcu njegova Oca. Najživlja 
njegova želja i nastojanje odnosi se na Oca, da njemu služi 
i njemu da živi, za njega da se žrtvuje. S najvećim predanjem 
i toplinom, djetinjim se pouzdanjem i povjerenjem predaje u 
Očeve ruke, i štoviše, i u najvećoj tjeskobi Maslinskog vrta 
moli Oca: »Oče, neka bude tvoja volja!« (Mat. 26, 39). »Idem 
k Ocu« u neprekidnoj životnoj i ljubavnoj povezanosti s Ocem. 
Zato je nutrina puna pouzdanja, sasvim jasna, puna odluč- 
nosti, i životne odvažnosti, puna mira, blagosti, stalnosti i 
nepokolebivosti. »Idem k Ocu!« 

2. S Kristom uskrsnuli udovi, mi kršćani. 
»Ako ste uskrsnuli s Kristom, tražite ono, što je gore. Mislite 
na nebeske stvari, a ne na zemaljske« (Kol. 3, 2). »Sursum 
corda!« Mi ćemo odgovoriti: »Habemus ad Dominum.« »Idem 
k Ocu!« On se nastanio u skrovitom svetištu naše duše: Otac, 
Sin i Duh Sveti. Tu je naš svijet, sve naše dobro, sve naše. 


: Tu sluša dušu. Tu govori našemu srcu. Tu ću ga susresti i 


s njime govoriti. Zato »ću pristupiti i pogledati veliko uka- 
zanje« (2. Mojs. 3, 3). Mjesto je sveto. Kao Mojsije odložit 
ćemo ponajprije obuću: neuredna nagnuća srca. Ovamo ne 
ćemo ponijeti ni srebra ni zlata (Mat. 10, 9): sve ćemo ostaviti. 
Ništa ne tražimo od ovoga svijeta, U svojoj smo nutrini slo- 
bodni od svega, jer smo iznad svega. Više se ne ćemo ne- 
uredno privezati uz vremenito, makar koliko se svijet brinuo 
za ono, što je prolazno. Na putu ne ćemo nikoga pozdraviti 
(Luka 10, 4): ne ćemo se ni kod jednoga stvora zadržati. Ne 
ćemo biti robovi ni rada ni molitve. Ne ćemo se neuredno 
uznemirivati radi svoga bližnjega. Ne ćemo se žalostiti, kad 

nas budu ljudi ostavljali, prezirali, kad nam budu neprijatelji, 
kad nas budu ponizivali i vrijeđali. Oslobodit ćemo se vlastite 
volje i ne ćemo se pouzdati u svoj sud, u svoje mnijenje, u 
varke oholosti i samoprosuđivanja, u samodopadnost i sebe- 
ljublje. »Idem k Ocu« prolazeći kraj svega i preko svega, ma 
koliko nas u tom času boljelo ili mamilo. Svoje misli i osjećaje, 
svoja nagnuća i želje upravit ćemo ka Gospodinu. »Neka mrtvi 
pokapaju svoje mrtve« (Mat. 8, 22), a mi ćemo odvažno i srčano 
krenuti u zemlju živućih. Ni za što ne smijemo biti privezani, 
i ništa nas ne smije zadržavati, sve moramo promatrati ne- 
zemaljskim, novim očima. »Idem k Ocu!« To je tajna onoga, 
koji je s Kristom uskrsnuo. 

3. »Idem k Ocu« u žrtvi svete Mise. U svetoj Misi položit 
ću na zlatnu patenu sve, što ću danas raditi, trpjeti, sve gor- 
čine i poteškoće današnjega dana, sve ću prikazati Ocu: To će 
biti dragocjena žrtva ljubavi. »Neka bude tvoja voljal« Tu 
ćemo za novi dan postaviti raskrsnicu između nas i staroga, 
neotkupljenog čovjeka, koji je pun sebeljublja i privezan uz 
vremenito i časovito. Prikazujući svoj dar oslobodimo svoju 
dušu od svake neuredne požude i nagnuća i prinesimo je Go- 
spodinu, da budemo samo njegovi. 

»Idem k Ocu« i u svagdanjem životu, Ne samo u kušnjama 
i poteškoćama, nego i s pogreškama, koje smo počinili, Radi 
njih se ne trebamo uznemirivati ili žalostiti, ne smijemo 
gubiti odvažnosti niti se srditi na sebe. Nego nasuprot, po- 
hitimo k Ocu, pred njime se ponizimo, ispovjedimo i pri- 
znajmo svoju slaboću i nedostojnost. Zamolimo ga za opro- 
štenje i za snagu, da budemo srčaniji i da više bdijemo. 

»Idem k Ocu« u neprestanoj molitvi i borbi da se sa- 
vršeno oslobodimo svoga ja, da budemo uistinu siromašni 
duhom, da čvrsto vjerujemo svaku istinu, da žarko i sveto uz- 
ljubimo Boga i Krista, da potpuno sjedinimo svoju volju 
s njegovom beskrajno svetom voljom. To je život onoga, koji 
je s Kristom uskrsnuo! Jednom će slavno uzaći na nebo! 

Molitva. 


Daj, molimo, Bože, da puk tvoj ono uzljubi, što zapo- 
vijedaš, za onim teži, što obećaješ, da naša srca budu usred 
promjena vremenitih stvari ondje učvršćena, gdje su prave 
radosti. Po Kristu Gospodinu našem. Amen. 


Subota iza treće nedjelje po Uskrsu. 
Vi ćete plakati. 


»Zaista vam kažem, da ćete vi plakati i jaukati i vi ćete 
se žalostiti, ali vaša će se žalost okrenuti u radost« (evanđelje). 
To je sudbina onih, koji su Kristovi, to je udes svete Crkve i 
njezine djece: »Vi ćete (ovdje na zemlji) plakati i jaukati«, vi 
ćete trpjeti. Jer »je trebalo da Krist trpi i tako uđe u svoju 
slavu« (aleluja). Što je trpljenje zemaljskog života? 

1. Sudbina Kristovih udova: »Koje (Bog) na- 
prijed pozna, one i preodredi, da budu jednaki slici Sina 
njegova« (Rim. 8, 29). Na ovoj je zemlji za čovjeka jedino pravo 
dobro, jedina prava sreća, jedina istinita krepost i svetost, da 
bude sličan Kristu i u životnoj povezanosti s Kristom. »Ja 
sam čokot. Tko ostaje u meni i ja u njemu, taj daje mnogo 
ploda, jer bez mene ne možete činiti ništa« (Iv. 15, 5). Isusova 
sudbina na zemlji bila je siromaštvo, poniženje, nestašica, 
prezir, ogovaranje, progonstvo, križ i smrt. Mogu li onda 
Kristovi udovi imati drugu sudbinu? Ako promatramo život 
u svijetlu vjere, ne moramo li u sadašnjem trpljenju, koje nas 
čini sličnim Spasitelju, vidjeti neko uzvišeno i dragocjeno 
dobro? Zar bi inače Sin Božji, vječna mudrost, izabrao i tražio 
trpljenje, kad ono ne bi bilo toliko dobro? Kako su se naši 
sveci vladali prema trpljenju! Oni su ga upravo tražili! 
»Trpjeti, a ne umrijeti!« Tako treba da i mi u svijetlu vjere 
prosuđujemo zemaljski život. 

2. Trpljenje znak odabranja. »Ako smo djeca 
(Božja), onda smo i baštinici: baštinici Božji i subaštinici 
Kristovi, jer ako s njim trpimo, da se s njim i proslavimo« 
(Rim. 8, 17). Ako s njime trpimo, »da« se s njim i proslavimo! 

Jedno je s drugim tijesno povezano! »Naša sadašnja i časovita 
laka nevolja donosi nam prekomjernu, izobilnu, vječnu, od 
svega pretežniju slavu« (2. Kor. 4, 17). »Vaša će se žalost 
okrenuti u radost« (Iv. 16, 20). Da, tako će biti i sve će se to 
obistiniti. Nema sigurnijega znaka odabranja, od sličnosti 
s Kristom, raspetom našom glavom. Radi toga i slavimo naj- 
radije u bogoslužju uskrsnog vremena blagdane mučenika. 
Mučenici su zapravo svita Kralja mučenika, Kristova pratnja. 
Svojom mukom i smrću stekao je Krist mučeničku krunu i 
tako posvetio svako pravo mučeništvo i trpljenje. Mukom i 
smrću iz ljubavi prema Kristu stekli su mučenici krunu vječ- 
noga života i tako osigurali sebi vječno odabranje. Blažena li, 
dakle, trpljenja! Ono nas iscijeljuje od sljepoće duha. Ono nam 
čisti srce od neuredne privezanosti za zemaljsko, za novac, za 
časti i sebeljublje. »O vi bezumni« (Luka 24, 25). Mi se plašimo 
trpljenja i njemu se uklanjamo. Moramo li samo malo trpjeti, 
već neprestano mrmljamo. Jedna riječ, jedan prezir, jedna 
neuspjela zabava, i već smo nezadovoljni, srditi, nesretni! A 
ipak znademo, da je sramota biti kršćanin, a ne biti s Kri- 
stom razapet! 


3. U mnogim crkvama visi ispod slavoluka križ, tako 
da lebdi na crkvenom svodu. Ovamo dolaze vjernici, da se 
mole i da crpe snage. Za što se oni mole? Za to, da Bog uzme 
križ od njih i od njihovih milih. Zar je to nauk križa? »Da 
ti znaš dar Božji« (Iv. 4, 10). Mi još nikako ne shvaćamo križ. 
Mi gledamo samo križ, a ne mislimo na uskrsnuće; mi vidimo 
samo žalost, siromaštvo, progonstvo, a ne mislimo i na »bla- 
ženstvo«: »Blago siromašnima u duhu, blago progonjenima 
radi pravde« (Mat. 5, 31 sl.). Kako smo siromašni Duhom 
Kristovim! Kako smo malo prosvijetljeni! 

Mi idemo na svetu Misu, u kojoj se obnavlja Kristova 
muka i smrt. Nepokolebivo vjerujemo, da je svojom mukom 
i smrću otkupio svijet, otvorio nebo i zaslužio nam sve mi- 
losti i vječno blaženstvo. Zatim se opet vraćamo svojim ku- 
ćama, i kao da smo opet sve zaboravili, što smo vidjeli kod 
svete Mise. Mi ne razumijemo otajstva Raspetoga i Uskrsnu- 
loga! »O bezumni i spora srca, da vjerujete! Zar nije trebalo, 

da to Krist pretrpi i tako uđe u svoju slavu?« (Luka 24, 25 
sl.) »Ja sam put i istina i život« (Iv. 14, 6). Gospodine, umnoži 
našu vjeru! 


Molitva. 


Bože, što činiš da sve služi na dobro onima, koji tebe 
ljube, udijeli nam osjećaj vjerne ljubavi prema tebi, da ni- 
jedna kušnja ne uništi čežnju, koju si u nama probudio. Po 
Kristu Gospodinu našem. Amen. 


Sveta Misa četvrte nedjelje po Uskrsu. 


1. Uskrsno se otajstvo sve više odvija. Danas već gledamo 
na dolazak Duha Svetoga, koji će sveobuhvatnim krstom Duha 
dovršiti u nama Uskrs. »Bolje vam je, da ja idem, jer ako ne 
otiđem, ne će k vama doći Utješitelj. On će doći i dovršiti 
pobjedu Kristovu u svijetu, u Crkvi, u duši, i u meni, što će 
dokazati svijetu, da postoji grijeh, pravda i sud, i time što će 
Crkvu i vjernike uputiti u svu istinu. ' 

2. U ulazu odzvanjaju radosni uskrsni zvuci: »Pjevajte 
Gospodinu pjesmu novu, aleluja, jer je učinio divne stvari 
Gospodin: (smrću i uskrsnućem) objavio je pravdu svoju«, 
pravdu, koju je Bog zahtijevao. On je za nas dao Ocu potpunu 
zadovoljštinu, a nama u svetom krstu novi život. Tako smo po- 
stali pravednici, pravedni u očima Božjim, čisti, odjeveni 
svijetlom haljinom posvetne milosti. To je plod uskrsnog 
otajstva. Zahvaljujući Kristu za sve, što nam je svojom smrću 
i uskrsnućem učinio, pjevamo »Slava Bogu na visini!« Poslije 
ove radosne zahvale molimo: »Daj narodu svome, da ljubi, što 
ti zapovijedaš, da želi, što ti obećavaš, te u promjenama 
svjetskim srca naša prionu, gdje su prave radosti« (molitva). 
To je molitva, da uskrsni duh ostane u nama djelotvoran. Tako 
ćemo moliti »jednodušno«, svi za jednoga, jedan za sve. Od 
svega srca molit ćemo za sve kršćane, jer smo katolici. Taj 
uskrsni duh jest onaj dobri dar, savršeni poklon, koji je 
odozgo, koji nam je dan na svetom krstu iz čiste ljubavi i 
milosti. Ali taj »dobri dar« ima i svojih obveza: »Odbacite 
svaku nečistoću i višak zlobe, u krotkosti prihvatite usađenu 
riječ, koja može spasiti vaše duše« (poslanica). Zahvalno pri- 
znajemo sve, što je Bog po svetom krstu i po uskrsnom otaj- 
stvu nama učinio, kad pjevamo: »Aleluja. Desnica Gospodnja 
(Kristova) pokaza moć (uskrisivši nas od smrti grijeha), des- 
nica me Gospodnja (po svetom krstu) uzvisi (u visine novoga, 
nadnaravnog života). Aleluja. Krist (i u Kristu Crkva, kršćani) 

uskrsnuvši od mrtvih više ne umire. Aleluja.« Krist i s njime 
Crkva živi kao vječni svjedok, da svijet griješi, kad u njega 
ne vjeruje, kao svjedok, da je on svet i bezgrešan, jer inače 
ne bi mogao ići k Ocu: kao svjedok, da je đavao i njegovo 
kraljevstvo pobijeđeno i već osuđeno (evanđelje). Mi, koji Bogu 
žrtvujemo, odlučno ćemo se postaviti na Kristovu stranu i 
radosno ćemo izmoliti svoj »Credo — Vjerujem«. 

3. On živi! U svetoj pretvorbi dolazi Uskrsnuli u našu 
sredinu, kao što je na uskrsno veče došao među svoje apo- 
stole. On živi! Sveta je žrtva, koju Crkva, vođena i potaknuta 
Duhom Svetim Utješiteljem, bez prekida slavi, trajno i očito 
svjedočanstvo Duha Svetoga, da Krist živi, dakle da svijet 
griješi ne vjerujući u Krista; svjedočanstvo, da je Krist čist 
i svet i da je u sebi i u svojoj duhovnoj djeci pobijedio po- 
glavicu ovoga svijeta i da ga još uvijek — u žrtvi — po- 
bjeđuje. To svjedočanstvo Duha Svetoga postaje u našem 
životu i smrti s Kristom očito. Duh Sveti nuka Crkvu, sveće- 
nike i vjernike, da u (zajedničkoj) žrtvi svete Mise postanu 
s Kristom jedna žrtva. Da se i mi poput kruha promijenimo u 
Kristovo biće, Duh Sveti svjedoči za Krista, a svjedočit će i 
za nas, ako ga budemo primili u svetoj pričesti, da on živi u 
nama. 


Četvrta nedjelja po Uskrsu. 


Kršćanska duhovnost. 


S Kristovim uskrsnućem još se nije završilo njegovo pro- 
slavljenje. On »ide k Ocu«, da kao čovjek uzađe na svoje 
prijestolje i da kao preobraženi Kyrios, kao »Gospodin« 
s Bogom dijeli gospodstvo nad svijetom. »Pjevajte Gospodinu 
pjesmu novu: aleluja« (ulaz). Odsad više ne će biti vidljivo 
uz svoje učenike, uz svoju Crkvu, ali zato će im kao svoga 
zamjenika poslati Duha Svetoga: po njemu će na nevidljiv 
i duhovan način ostati s njima. »Ako ne otidem, ne će k vama 
doći Utješitelj, a ako otidem, poslat ću ga k vama« (evan- 
đelje). 

1. »Idem k Ocu, koji me posla« Isus ne će više 


Nedjelja: Kršćanska duhovnost. 301 


biti vidljiv uz svoje apostole, uz svoju Crkvu. Oni se moraju 
otkinuti od njegove zemaljske osobe, odreć# se radosti i pri- 
vrženosti na njegovu vidljivu, osjetnu prisutnost. Oni se 
moraju odreći ugodnog i dragog općenja s njime. Treba da se 
prođuhove, pa će im onda poslati svoga Duha Svetoga i 
učiniti ih nosiocima Duha, Po tom Duhu oni će osvojiti svijet 
i, usprkos svih poteškoća i protivljenja, osnovat će u čovje- 
čanstvu Kristovo kraljevstvo. »Idem k Ocu.« To je poziv, da 
postanemo duhovni, nutarnji ljudi, nevezani uz materiju. To 
je poziv, da se otkinemo od svega vidljivoga i osjetnoga, od 
svega što nije Krist. Ta mi ljudi u svojoj pobožnosti postupamo 
s Gospodinom nesveto, neduhovno, nečisto: često tražimo 
njegovu osjetnu prisutnost, osjetne doživljaje, njegovu blizinu; 
mi težimo za oćutnim razgovorima i prikazanjima, za zornim 
dokazima njegove ljubavi i za znacima njegova zadovoljstva, 
za osjetnim milostima i utjehama. To je neduhovna pobožnost, 
koja ide samo za onim, što se može osjećati. »Bolje vam je, da 
ja idem.« Duhovnost! To zahtijeva liturgija predduhovskog 
vremena, da svoje srce i duh svoj uzdignemo produhovljenom, 
preobraženom, nebeskom Kristu, i da se vinemo iznad svega 
oćutnog i vidljivog. Traži se duhovnost, koja se temelji na 
duhu vjere i posve isključuje svoje sebične težnje; koja se 
temelji na čistoj ljubavi, koja samo na Boga misli, samo Boga 
poznaje i samo njegovu volju vrši. »Bolje vam je, da ja idem: 
jer ako ne otidem, ne će k vama doći Utješitelj.« 


2. Poslat ću Utješitelja k vama.« Isus nas 
ostavlja. Tjelesno ne će više biti s nama, ali zato nam šalje 
svoga Duha Svetoga. Svojim nam je trpljenjem i smrću za- 
služio veliki Božji dar, Duha Svetoga. Sada odlazi na nebo, 
da ga pošalje kao »Utješitelja«, kao pomoćnika, Ne šalje nam 
Duha Utješitelja zato, da nas očuva od svakoga trpljenja, 
borbe, napasti i poteškoća, već nasuprot zato, da nam dade 
snage, da sve to strpljivo podnesemo. Duh nas potiče, da 
radimo u Isusu i za Isusa, da budemo svjedoci, »mučenici« za 
Isusa, i da se rtadujemo, kad poradi Isusa možemo trpjeti 
sramotu, zapostavljanje, nepravdu, gubitak dobara i života. 
Kako nam je potreban ovaj Utješitelj i pomoćnik! Kako žarko 

moramo moliti Gospodina u ovim tjednima, da svojoj svetoj 
Crkvi, da svima *nama pošalje svoga Utješitelja. 

3. U uskrsnim blagdanima i simbolima gledali smo s novo- 
krštenicima Gospodina i gotovo osjetno oćutjeli njegovu bli- 
zinu. A sada želi sveta liturgija da nas od radosti uskrsnog 
blagdana povede u svagdašnji život, život borbe i trpljenja. 
Ona želi, da nam srca prionu uz nebo, da se otkinemo od pri- 
vezanosti i prevelikih briga za vremenito, za ljude i za svoje 
poslove, i da se vinemo onamo gore, »gdje su prave radosti« 
(molitva). Za nas kršćane postoji neki viši svijet, prekogrobni 
svijet, svijet vječnosti. Taj svijet moramo osvojiti. Zato nam 
preobraženi Gospodin šalje Duha Svetoga. Željno ćemo očeki- 
vati njegov dolazak i bez prestanka ćemo moliti: »Veni Sanete 
Spiritus — Dođi, Duše presveti, i napuni srca svojih vjernih.« 
Sveta je Misa odlično sredstvo za postignuće kršćanske du- 
hovnosti. U njoj primamo svetu euharistiju, duhovno, pre- 
obraženo tijelo i krv Gospodnju, po kojemu dobivamo Duha 
Svetoga u svoj njegovoj punini (pričesna). 


Molitva. 


Bože, koji (po Duhu Svetomu) činiš, da duše vjernih tvojih 
budu jedne volje, daj narodima svojim, da ljube što ti za- 
povijedaš, da žele što ti obećavaš, te u promjenama svjetskim 
srca naša prionu, gdje su prave radosti, Po Kristu Gospodinu 
našem. Amen. 


Ponedjeljak iza četvrte nedjelje po Uskrsu. 


Dobar dar. 


U poslanici slušamo riječi »pravednoga« Jakova, koji je 
s Petrom i Ivanom bio »stup Crkve« (Gal. 2, 9) i prvi jeruza- 
lemski biskup. Njegove su riječi upravljene prije svega 
kršćanima, koji su se od židovskog zakona obratili na kršćan- 
stvo, a zatim i svima nama. 

1. Dobri dar. »Neka nitko ne kaže, kada krade kušan, 

da ga Bog napastuje, jer Bog ne kuša na zlo, on ne napa- 
stuje nikoga, (ft. j. nikoga ne draži na zlo), nego svakoga na- 
pastuje njegova požuda, (da ga zavede na grijeh), koja ga vuče 
i mami« Samo od Boga dolazi dobro. Sve što Bog daje i što 
može dati, sve je to »dobar dar i savršen poklon«. Tako je i 
nas, kršćane, »dragovoljno rodio po riječi istine, da budemo 
kao prvenci njegovih stvorova«. Milost preporoda po vodi i 
Duhu Svetom, to je taj dobri dar i savršeni poklon Božji. 
Mi smo odabrani, prije svih drugih prikazani i posvećeni Bo- 
gu, djeca Božja. Iskreno mu danas zahvalimo za ovaj savr- 
šeni poklon njegove ljubavi i milosrđa. Ponizno se pitajmo: 
Zašto je Bog upravo meni povjerio ovaj dobri dar, ne obazi- 
rući se na milione, koji bi bili dostojniji od mene? Zašto ne 
sustaje davajući svakiput iznova ovaj dragocjeni dar meni 
nedostojnom, po sakramentu pokore i euharistije. po milo- 
stima i svojoj pomoći? To je radi toga, što me ljubi. 

2. Plod dobroga dara. »Zato neka svaki čovjek 
bude hitar da sluša, spor da govori, i spor na srdžbu, jer u 
srdžbi ne čini čovjek što je pravedno pred Bogom. Zato od- 
bacite svaku nečistoću i višak zlobe, u krotkosti prihvatite 
usađenu riječ, koja može spasiti vaše duše.« Spor da govori! 
I spor na srdžbu, na uzrujanost, na jad, na gorčinu i razdra- 
ženost, jer u srdžbi čovjek ne čini što je pravedno pred Bo- 
gom. Plod je dobroga srca sveta šutljivost i povučenost u 
životu s Bogom; krotkost, strpljivost iz nadnaravnih razloga, 
duševni mir, koji će odbaciti svaku »zloću« i mržnju, koji 
će nadvladati i odstraniti svaku nestrpljivost i razdražlji- 
vost. Ova krotkost izvire iz ognja ljubavi i svladavanja sa- 
moga sebe, iz smirene i čiste duše, koja je prožeta Bogom i 
Kristom. U njoj se javlja nov način obrane, a taj je strplji- 
vost i krotkost, a ne želja za osvetom. Sebičnost, osjetljivost, 
uvredljivost i nestrpljivost znak je nižeg, neduhovnog i ne- 
otkupljenog čovjeka u nama. Kršćanska je krotkost snaga i 
gospodstvo nad niskim nagonima ljudskim, radi kojih samo 
naravno mislimo. Krotkost je pobjeda nad sebeljubljem, 
uvredljivošću, osjetljivošću i željom za isticanjem. Krotkost 
je junaštvo, koje se rađa iz Boga. A srdžba, nestrpljivost i 
razdražljivost nije rođena iz Boga, niti iz milosti. Srdžba je 

slabost, koja se skriva u neočišćenoj energiji riječi i djela, 
koja je nedostojna preporođena kršćanina. »Blago krotkima« 
(Mat. 5, 5). . 

3. S liturgijom četvrte nedjelje po Uskrsu upoznajemo u 
»dobrom i savršenom daru«, koji silazi od Oca svijetla, Duha 
Svetoga, koga očekujemo. Po Riječi nas je Bog učinio svojom 
djecom. Po Riječi, t. j. po Kristu daje nam Duha Svetoga. 
Ipak, i mi moramo svoju dušu pripraviti za njegov dolazak 
molitvom, svetom šutnjom i živom željom. 

Prinoseći danas kod prikazanja svete Mise svoje darove 
k oltaru, zapjevat ćemo zahvalno riječi prikazanja: »Po- 
klikni Bogu, sva zemljo, (svako srce), pjevajte pjesmu ime- 
nu njegovu. Dođite i slušajte i kazivat ću vam, svi, koji se 
Boga bojite, koliko Gospodin učini duši mojoj, aleluja.« Ot- 
kupio nas je od grijeha, preporodio nas je za djecu Božju, 
postali smo baštinici kraljevstva nebeskoga i pozvani smo u 
zajednicu svete Crkve. 


Molitva. 


Bože, koji činiš, da duše vjernih tvojih budu jedne volje, 
daj narodima svojim, da ljube što ti zapovijedaš, da žele što 
ti obećavaš, te u promjenama svjetskim srca naša prionu, 
gdje su prave radosti, Po Kristu Gospodinu našem. Amen. 


Utorak iza četvrte nedjelje po Uskrsu. 
Grijeh. 


»Kad on (Duh Sveti) dođe, prekorit će svijet radi grijeha, 
jer nijesu vjerovali u mene« (evanđelje). To je veliki grijeh 
Židova: nisu vjerovali u Isusa, usprkos svih proročanstava 
Staroga Zavjeta, koja su se na Isusu ispunila, usprkos svih 
čudesa, koja je pred njima tvorio; usprkos njegovog uskrsnu- 
ća u ranu zoru uskrsnog jutra, kojega su i nehotice bili svje- 
doci. Kad Gospodin uzađe na nebo, dokazat će Duh Sveti svi- 
jetu, da Židovi nijesu pravo uradili, što nijesu vjerovali u 
Krista, i da svaki krivo čini, koji ne vjeruje u Isusa. Nevjera 
je veliki grijeh. 

1. Duh Sveti djeluje u apostolima. Na 
duhovski je dan sišao nad apostole i pozvao ih, da budu svje- 
doci Kristova uskrsnuća. U jakosti Duha Svetoga stupio je 
sveti Petar pred mnoštvo i rekao: »Ovoga je Bog oživio, čemu 
smo svi mi svjedoci« (Dj. ap. 2, 32). Duh je Sveti posve ob- 
novio apostole. Bili su strašljivi, a sada se odlikuju neustra- 
šivom srčanošću i svetom odvažnošću, Bili su nerazumni, a 
sada ih je obuzela nebeska spoznaja i govore jezikom, kome 
nisu protivnici dorasli. Ostavili su svoga Učitelja i Gospo- 
dina u njegovoj muci, — Petar ga je i zatajio — a sada ne- 
ustrašivo naviještaju nauk i uskrsnuće Kristovo. Još nešto. 
Duh Sveti dao im je moć, da tvore čudesa, koja nitko nije 
mogao zanijekati ili krivo tumačiti. Tako je Duh Sveti osvje- 
dočio svijet: da je nepravda, da je grijeh, nevjerovati u Isusa, 
koga apostoli propovijedaju i potvrđuju. Divimo se ovom dje- 
lovanju Duha Svetoga u apostolima i radujmo se radi Isusa, 
jer je za nj Duh Sveti po apostolima posvjedočio cijelome 
svijetu: »On je kamen, koji ste vi graditelji odbacili i koji 
je postao ugaoni kamen. I nema spasa ni u komu drugom, 
jer pod nebom nije ljudima dano drugo ime, po kojemu bismo 
se mi mogli spasiti« (Dj. ap. 4, 11 i 12). 

2. Duh Sveti djeluje u Kristovoj Crkvi. 
Njoj je povjerio dar svetosti i čudesa. Crkva, koja rađa svece, 
nosi u sebi dokaz, da je rođena od Boga. Duh je Sveti Kristo- 
voj Crkvi utisnuo ovaj neprevarljivi pečat. U njoj izvršuje 
junačka djela savršene ljubavi prema Bogu i bližnjemu. »Po 
tom će svi poznati, da ste moji učenici, ako uzimate ljubav 
među sobom« (Iv. 13, 35). Njezin je nauk svet. Sveto je nje- 
zino ćudoređe. Sveti su njezini sakramenti. Sveta je njezina 
liturgija, njezina molitva. Svet je njezin život. Sveta su nje- 
zina djeca, oni nebrojeni milioni blaženika na nebu. Sveta 
su mnoga njezina djeca ovdje na zemlji. Sve ovo djeluje 
Duh Sveti. Svatko može i mora priznati, da je Crkva ona, 
koju je Krist Gospodin osnovao i Bog potvrdio. Svatko je 
mora priznati jedinom pravom Crkvom. Čudesa su drugi 
pečat, koji je Duh Sveti utisnuo Kristovoj Crkvi. Sam je Go- 
spodin pokazao na svoja čudesa: ona su neprevarljivi dokaz 
za njegovo božansko poslanje. Ona su i znak, po kojem ćemo 

upoznati i razlikovati Crkvu, koju je on, Krist, osnovao. »A 
oni (apostoli) su otišli i svagdje propovijedali, a (uzvišeni) 
Gospodin im je pomogao (po Duhu Svetomu) i čudesima, koja 
su slijedila, potvrđivao je njihove riječi« (Marko 16, 20). 
Djela su apostolska kao i povijest naše katoličke Crkve ne- 
prestani dokaz, da se ispunilo Gospodinovo obećanje: »Evo 
ja sam s vama u sve dane« (Mat. 28, 20). To je osjetni i zorni 
dokaz, koji svatko može lako i u svako vrijeme shvatiti. To 
je dokaz Duha Svetoga svijetu, da je nepravda i grijeh, ako 
ne vjeruje u Isusa. »Kad dođe Duh Sveti, osvjedočit će svijet 
o grijehu«, o velikom grijehu' nevjere, o grijehu, što »ne 
vjeruju u mene«. Radosno i zahvalno ćemo upoznati i potvr- 
diti djelovanje Duha Svetoga u apostolima i u našoj svetoj 
katoličkoj Crkvi. Iznova ćemo se utvrditi u vjernosti prema 
našemu Gospodinu: »Ti si Krist, Sin Boga živoga. Ti si put 
i istina i život.« Vjerujemo, Gospodine, umnoži nam vjeru. 

3. »Tko bude vjerovao i pokrstio se, spasit će se, a tko ne 
bude vjerovao, osudit će se« (Marko 16, 16). Danas ih imađe 
veoma mnogo, koji rade kao Židovi i ne vjeruju u Isusa. Lako 
mogu upoznati djelovanje Duha Svetoga, gotovo ga mogu 
ćutilima osjetiti. Svetost Crkve, njezino čudesno jedinstvo u 
vjeri, čudesa, koja njezini sveci još i danas tvore, jasno po- 
kazuju na svjedočanstvo Duha Svetoga, koji u njoj živi i dje- 
luje. »Nepravedno je i grijeh, nevjerovati u Isusa.« Požalimo 
ove' zaslijepljene, zavedene, razjarene i prevarene. Za njih 
ćemo moliti i žrtvovati, da upoznaju, da krivo čine, što ne 
dolaze k Isusu, i da je za njih jedini spas i izbavljenje: vjero- 
vanje u Isusa. 

Crkva živi u svakom od nas. Pa i moja osoba mora odra- 
žavati pečat Duha Svetoga: moje mišljenje i moji govori, djelo- 
vanje i nastojanje. Svi neka na meni upoznaju sve ono veliko, 
sveto i uzvišeno, što kršćanska vjera, što kršćanstvo stvara na 
čovjeku, tako da svi budu prisiljeni priznati; Isus je istina. 
To će biti plod prisustvovanja svetoj Misi, primanje svete 
pričesti, plod onih mnogih molitava i razmatranja. 

Molitva. 


. Vjernima Pedi, Gospodine, pruži s neba. ded snoja, 
da te svim srcem traže: te postignu što srajerpe mole. Po Kristu 
Gospodinu našem. Amen. 


Srijeda iza četvrte nedjelje po Uskrsu. 
O pravdi. 


»Kad on (Duh Sveti) dođe, prekorit će svijet radi pravde: 
jer idem k Ocu« (evanđelje). To je druga zadaća, koju će Duh 
Sveti izvršiti prema svijetu. 


il. Svijetjeizjavio, dalsusnijesvet, da nije 
pravedan. Prikovao ga je na križ između dva razbojnika. Svijet 
ga je prezreo izjednačivši ga s običnim zločincem, Barabom, 
štoviše, i njemu ga je zapostavio. Svijet ga smatra još i danas, 
kao i za vrijeme njegova života lašcem i varalicom velikog 
stila. On zabacuje i osuđuje njegovu ličnost i njegov nauk. 
Krist propovijeda veliku zapovijed: Ljubi Gospodina Boga 
svoga i bližnjega svoga kao samoga sebe: a svijet propovijeda 
sebeljublje, i zapostavlja i prezire sve, što Bogu služi. Onaj pro- 
povijeda heteronomiju, t. j. pokoravanje zakonima i volji 
Božjoj, a svijet uči autonomiju, slavičnost, neovisnost, slobodu 
od Boga. Isus propovijeda put poniznosti, a svijet želi, da svako 
slijedi svoj duh, da živi po svojoj volji, da u svemu udovoljava 
svojim željama. Isus uči siromaštvo duhom, krotkost, prezir 
svega, što je samo vremenito, zemaljsko i prezir ispraznih 
svjetovnih radosti i uživanja. On uči: »Blago onima, koji 
gladuju, i trpe progonstvo radi Isusa«, koji će znati pretrpjeti 
i gubitak svoje časti i svoga imetka. Svijet se smije i ruga 
takvim načelima i idealima. Isusovu nauku suprotstavlja svoja 
načela, i posve jednako postupa s Isusovom ustanovom, sa 
svetom Crkvom, s njezinim dogmama (vjerskim istinama), s 
njezinim ćudoređem, obredima, ugledom i svećenstvom, Ni- 
jesu li oni mnogobrojni nizovi krivovjerja i raskola očiti pre- 
zir Kristove Crkve? Sa svih je strana sumnjiče, govore joj, 
da se izrodila, da vara, da ne traži ni Krista ni Boga, već 

da je sva obuzeta željom za vlašću, častima i bogatstvom! 
Svijet izjavljuje, da Isus nije svet, da nije pravedan! 

2, »Ima jedna pravda, jer ja idem k Ocu« 
Kako bi Isus mogao poći k Ocu i kako bi uistinu mogao uzaći 
u svete Božje stanove, kad on ne bi bio svet, kad ne bi bio 
pravedan, kad bi bio grešan, kako su to tvrdili i tvrde neka- 
dašnji farizeji, nekadašnji, pa i današnji, svijet? »Idem k Ocu.« 
A kad dođe Utješitelj, Duh Sveti, on će biti božanski dokaz, 
da je raspeti Isus, koga je svijet proglasio lašcem i varalicom, 
kod Oca. Jer »ako ne otidem (k Ocu), ne će k vama doći Utje- 
šitelj, a ako otiđem, poslat ću ga k vama« On je poslao 
Utješitelja, dakle je on i kod Oca uzvišen i okrunjen slavom. 
Bog je tako potvrdio i priznao svetost i pravednost njegove 
osobe, njegova nauka, njegovih zahtjeva, njegova života. Bog 
je potvrdio i priznao njegov zahtjev, da bude Sin Božji, da 
bude put, istina i život. Bog je potvrdio zahtjev, koji je na 
nas stavio: »Svakoga, koji mene prizna pred ljudima, priznat 
ću i ja pred svojim nebeskim Ocem« (Mat. 10, 32). »Ako 
tko hoće da ide za mnom, neka se odreče samoga sebe, uzme 
svoj križ i slijedi me« (Mat. 16, 24). Bog je potvrdio njegovo 
proročanstvo: »Nebo će i zemlja proći, ali ne će proći moje 
riječi« (Mat. 24, 35). Bog je potvrdio i priznao svetost njego- 
va dragovoljnog siromaštva, njegove poniznosti, njegove lju- 
bavi prema Bogu i dušama, njegove muke i njegove smrti na 
križu. Bog je potvrdio i priznao svetost njegove ustanove, 
svete Crkve, svetost njezinih vjerskih istina (dogmi), njezina 
duha, njezinih svetaca, njezinog nutarnjeg i vanjskog života. 
»Duh će Sveti prekoriti svijet radi pravde, jer idem k Ocu.« 

3. »Prekorit će svijet radi pravde«, koja je utjelovljena 
u Isusu. »Ti si jedini svet.« »Pjevajte Gospodinu novu pjesmu: 
aleluja, jer je učinio divne stvari Gospodin: (u poslanju Duha 
Svetoga) pred narodima je objavio svoju (Isusovu) svetost 
(pravdu), aleluja, aleluja, aleluja.« 

»Prekorit će svijet radi pravde.« Svijet nije pravedan, 
jer Bog je primio i priznao samo Isusa kao jedinoga Pra- 
vednika. Samo u Isusu je prava krepost i svetost, samo u 
Isusu i u Crkvi, koja je s njime povezana životnim jedinstvom, 
koja je obuzeta i prožeta Kristovim Duhom. 

U tom ćemo smislu shvatiti svetu liturgiju, kad primanje 
svete pričesti popraćuje riječima: »Kad dođe Utješitelj, Duh 
istine, prekorit će svijet radi grijeha, pravde i suda, aleluja, 
aleluja.« Po svetoj pričesti usađuje Isus svoga Svetoga Duha 
u naše duše, po svakoj ga pričesti dublje usađuje. Sa pričesne 
ograde odlazimo k svome zvanju, k obitelji, k svome radu, i 
cijelim ćemo svojim radom i životom svjedočiti: postoji grijeh 
— ja ga mrzim i osuđujem; postoji pravda — u svojim mi- 
slima, prosuđivanju i djelovanju živjet ću kao Isus, čiji me 
Duh napunja i prožima. 


Molitva. 


Molimo te, Gospodine, da dolazak Duha Svetoga očisti 
srca naša i oplodi ih nutarnjom blagošću svoje rose. Po 
Kristu Gospodinu našem. Amen. 


Četvrtak iza četvrte nedjelje po Uskrsu. 


O sudu. 


»Kad on (Duh Sveti) dođe, prekorit će svijet radi suda, 
jer je već osuđen poglavica ovoga svijet« (evanđelje). Treći 
dokaz, koji će Duh Sveti pokazati svijetu: osuđen je poglavica 
ovoga svijeta, sotona, i s njime i u njemu sam svijet, koji je 
njegovo kraljevstvo. Osuđen je, jer je očito, da nije pravedan. 
U Kristu je pravda i istina. 

1. Isus je osudio poglavicu ovoga svijeta, 
najprije svojom smrti na križu. »Sada je sud svijetu; sada će 
biti van istjeran knez ovoga svijeta« (Iv. 12, 31); sada, kad 
»budem podignut od zemlje (na križu)«, u smrti Isusovoj. Do- 
pustio je, da ga svijet nepravedno osudi i ubije. Zato je visio 
na križu. On je ona osuda prokletstva, pisana nedužno proli- 
venom krvlju, koju svi razumiju. Krist je osuda one osude, 
koju su poglavica ovoga svijeta, sotona, i njegovi sluge, Ži- 
dovi i Rimljanin Pilat, izrekli nad Nedužnim, nad Bezgrešnim, 
nad jedinim Čistim. Drugi je puta osudio poglavicu ovoga svi- 
jeta: u svojem uskrsnuću od mrtvih. U njemu je nepobitno 
dokazao, da je lažna optužba, koju su na nj iznosili, da je 


310 IV. Uskrsno doba: 4. nedjelja po Uskrsu 


hulio na Boga, da je činio svoja čudesa pomoću i vlašću so- 
tone. Sam Bog ga je uskrisio od mrtvih i pred cijelim je svi- 
jetom pokazao i posvjedočio, da je pravedan, da je Sin Božji. 
Njemu se mora pokloniti svako koljeno. Svatko mora pri- 
znati: Krist je Gospodin, Kyrios (Filip. 2, 11). Time je osu: 
đen sotona i s njime svijet. Time je dokazano, da je lažan 
njihov sud o Kristu, o evanđelju, o Crkvi Kristovoj, o krš- 
ćanskoj vjeri, o kršćanskom ćudoređu, o svrsi života, o vri- 
jednosti i o ništetnosti dobara ovoga svijeta. »Sada je (u Kri- 
stovoj smrti i u uskrsnuću) sud ovome svijetu, sada će bit van 
istjeran knez ovoga svijeta«, sada će biti bačen s prijestolja. 
Gospodine, kod tebe je pravda. Svijet je samo laž, prevara, 
pretvaranje, varava igra. Daj, da ga dobro upoznam i da se 
odvratim od njega. 

2. Duh Sveti sudi kneza ovoga svijeta. 
Pošto je Gospodin otišao k Ocu, došao je Duh Sveti da potvrdi 
Kristovu osudu nad svijetom. Svijet je mislio, da je s ubij- 
stvom Krista odstranio i pokopao i njegovu stvar, njegov nauk, 
njegovo evanđelje, njegovu ustanovu, ali uto je došao Duh 
Sveti i zauzeo se za Raspetoga. Isusovo je evanđelje nevjero- 
jatnom brzinom obuzelo srca i mišljenje ljudi po selima i gra- 
dovima. Židovi su ga odbacili: ali zato pristaše pogani uz 
evanđelje. Oni su povjerovali i pokrstili se. Oni se sakupiše 
oko Krista Raspetoga govoreći odlučno svoj »Abrenuntio — 
Odričem se đavla.« Odričem se svijeta i njegovih taština, svje- 
tovnog mišljenja i svjetovnog nazora. Duh je Sveti stvorio 
novi svijet, Kristov svijet. U vjernima »bijaše jedno srce i 
jedna duša, i nijedan nije smatrao za imanje svoje, da je išta 
njegovo, nego im sve bijaše zajedničko. Nijedan među njima 
nije bio siromašan. I milost velika bijaše na svima njima« 
(Dj. ap. 4, 22 sl.). »Oni bijahu postojani u nauci apostolskoj, 
zajednici bratskoj, lomljenju kruha i u molitvama. Hvalili su 
Boga imajući ljubav u svega naroda, a Gospodin je svaki 
dan množio društvo onih, koji su se spasavali«. (Dj. ap. 2, 42 
sl). Nestalo je krivo prosuđivanje zemaljskih dobara. Nema 
više želje za blagom ni zavisti ni nesloge; svi žive u radosti 
i trpljenju za Boga i Krista: Nestalo je slavičnosti i tašte se- 
bičnosti, a mjesto toga vidimo ponizno pokoravanje riječima 

apostola, riječima Crkve. »Već je osuđen poglavica ovoga svi- 
jeta.« Osuđena su i zabačena njegova načela, njegov duh, nje- 
gov nazor na svijet, i to ne samo u crkvi prvih vjekova. 
Ideal se prvotne Crkve očuvao u Crkvi, očuvao se stoljećima 
i stoljećima u milionima srdaca vjernih kršćana, u velikim 
redovničkim zajednicama Istoka i Zapada, u mnogim redo- 
vima i društvima, koji su danas ponos i ukras svete Crkve; 
očuvao se osobito u svetima, kojih je uvijek bilo u Kristovoj 
Crkvi. To je sud Duha Svetoga nad poglavicom ovoga svijeta, 
nad osudama, sudovima i načelima. svijeta. »Sve što je na 
svijetu, požuda je tijela. (radoznalost, požuda za blagom), i 
požuda očiju i oholost života. To nije od Oca, nego je od 
ovoga. svijeta. I svijet prolazi i požuda njegova« (1. Iv. 2, 16). 
Svijet je suđen, osuđen, proglašen lašcem. Svijet je i za nas 
osuđen! Mi ne želimo imati dijela s njime. 

3. »Poglavica ovoga svijeta već je osuđeni« To je uskrsna 
pjesma Crkve, duše. Sotona je pobijeđen, zbačen s prijestolja, 
ali ne tako kao da mu Gospodin, radi našega dobra, ne bi dao 


. još neku slobodu. On još uvijek prolazi zemljom i živo nastoji 


da iskoristi taj časak, koji mu je Bog dao; da prevari svijet, 
da ga zaslijepi, da ga lažima odvrati od istine. Njegova. laž, 
njegova prevara zasjala se kao munja, od izlaska do zapada 
sunčanoga. A svijet gleda tu munju i zastaje kod njezina 
bljeska, kao da je zasjala istina, koja zaslužuje, da je po- 
zorno promotrimo. Sotoni je uspjelo svratiti pogled ljudi na 
zemlju, pogled, koji se po svojoj naravi dizao k nebu. Mnoge 
je kršćane prevario, te su svoja srca privezali uz zemaljske, uz 
prolazne stvari. Gdje je njihov uskrsni duh, njihov krsni duh, 
koji traži nebeske stvari, a ne zemaljske (Kol. 3, 1). 

»Već je osuđen poglavica ovoga svijeta.« Ne samo u Kri- 
stu, u Uskrsnulomu, nego s Kristom, s glavom, i u nama, u 
udovima. Kao u Kristu Gospodinu, tako mora da je i u nama 
uvijek živa osuda poglavice ovoga svijeta: u našem mišljenju, 
htijenju, djelovanju, i nastojanju. Svaki dan, svako naše 
djelo neka bude osuda nad sotonom, i to po vjeri u Isusa, koji 
je bio raspet, a zatim uskrsnuo; po našoj ljubavi, kojom samo 
za onoga živimo, koji »je mene ljubio i predao sebe za mene« 
(Gal. 2, 20); po nepokolebivoj vjernosti našem krsnom zavjetu, 

našim kršćanskim načelima i idealima; po odlučnom prezira- 
nju, došaptivanju i napastovanju na zlo. 

»Već je osuđen poglavica ovoga svijeta!« Što ćemo na 
to reći? Zašto nismo više, mnogo više obuzeti pobjedničkim 
pouzdanjem i pobjedničkom snagom uskrsne liturgije? Zašto 
se toliko plašimo »ričućeg lava« (1. Pet. 5, 8), psa, koji laje, 
koji je svezan na lancu? (Sv. Augustin). 

»On će mene proslavitil« Djelovanje Duha Svetoga u 
Crkvi, u kršćanima, jest sud nad sotonom i nad svijetom. To 
je djelovanje dokaz, da je Isus Sin Božji, da su istinite njegove 
riječi, da je njegova krepost prava, da je njegovo obećanje 
neprevarljivo! »On će mene proslaviti« i u meni. Po svetoj će 
me pričesti obnoviti, učinit će me novim, duhovnim čovjekom, 
da u praktičnom životu budem sud nad svijetom i sotonom 
(pričesna). 


Molitva. , ' 


A. Bože, koji si nas časnim sudjelovanjem kod ove žrtve 
učinio zajedničarima jednog previšnjeg Božanstva, podaj mo- 
limo, kao što znanio tvoju istinu, da je tako i dostojnim vla- 
danjem dostignemo. Po Kristu Gospodinu našem. Amen. 


Petak iza četvrte nedjelje po Uskrsu, 
Strah iljubav. 


»Bože, daj narodima svojim, da ljube, što ti zapovijedaš« 
(molitva). Da ljubimo zapovijed, volju Božju u svim njezinim 


oblicima i pojavama: Ovako sveta Crkva zamišlja sebi kršća- | 


nina i želi da takav bude onaj, koji je s Kristom uskrsnuo 
na novi život. Molimo se uzajamno za ovu milost. 

1. »Strah je Gospodnji početak mudrosti« 
(Ps. 110, 10). Strah je Božji početak duhovnog života. Dokle- 
god se još pretežno borimo protiv grijeha, dotle će strah pred 
nesmiljenom pravednošću Božjom uvelike utjecati na naš nu- 


tarnji život. Naš duh vidi samo kako Bog kažnjava grešnike, > 


kako se s pravom na nas srdi, kako nam prijeti pakao i 
vječne muke. U tom nas utvrđuje iskustvo o našoj ćudored- 

noj slabosti, o teškoćama napasti, o mogućnosti da padnemo. 
K tome pridolazi iskustvo, da smo slabo upotrebljavali milosti 
Božje, da smo svoje dužnosti često nemarno i nesavjesno 
vršili, da smo većinu svojih djela vršili iz naravnih motiva i 
poticaja mjesto iz vrhunaravnog poticaja ljubavi prema Bogu. 
Mi opažamo, da smo rastreseni, razdražljivi i nestrpljivi, da 
smo neprijazni prema bližnjemu. Pa onda iskustvo, da smo 
puni sebeljublja i da su naše pogreške mnogobrojne. Doista po- 
trebno je, da strah Božji prati cijeli naš život, jer je strah 
Božji nenadoknadiva potpora i trajan poticaj. »Blago onomu, 
koji se boji Gospodina« (Ps. 111, 1). »Boj se Boga i kloni se 


*(tako) zla. Strah Gospodnji mrzi na zlo« (Mudr. 3, 7; 8, 13). 


»Strah je Gospodnji početak mudrosti.« 

2. »Ljubi Gospodina Boga svoga« (Mat. 22, 
37). Strah je Gospodnji potreban: ali ljubav i samo ljubav 
može da bude pravo ravnalo, motiv kršćanskog života. Samo 
ljubav je Boga dostojna: on zaslužuje našu ljubav radi svoje 


* beskrajne savršenosti i dobrote; radi mnogih dobročinstava, 


koja nam je dao; radi dobara, koja će nam jednoć na nebu 
dati. »Ljubi Gospodina Boga«, to je prva i najveća zapovijed. 
Bog traži našu ljubav, najbolje i najveće što imamo. I on ju 
zaslužuje. On jedini. A i ljubav je ona, koja uistinu pretvara 
naše srce, koja ga upravlja k Bogu odvraćajući ga djelotvorno 
od stvorova. Samo ona širi i jača srce, da sve za Boga učini i 
podnese i žrtvuje. Strah čini, da se klonimo grijeha i zla, ali 
nas ne potiče, da činimo dobro. A ljubav vrši i jedno i drugo: 
ona nas odvraća od zla, od svega što se čini da je zlo, i vodi 
nas k dobru, od dobra k boljemu, k onom, što je savršeno, 
usprkos svih poteškoća i neprilika. Strah još odviše misli na 
svoj ja: on nije plemenit, on se drži zakona, dužnosti i zado- 


voljan je, kad vrši ono, što je potrebno. A drukčije radi ljubav. 


Ona daje više nego što mora. Za sve, što čini, misli, da je 
premalo, da nije ništa. Ona i jedina ona shvaća riječi: »Kad 
sve učinite, što vam je zapovjeđeno, recite: sluge smo beskob- 
risni; učinismo, što smo bili dužni učiniti« (Luka 17, 10). Čijoj 
je duši Duh Sveti dao ljubav i čije se srce širi od te ljubavi, 
taj bolje i savršenije shvaća ono, što je zapovjeđeno. Takvoj 
je duši dao dar pobožnosti, t. j. da teži i da nastoji, kako će 

Bogu omiliti, da živo želi vršiti volju Božju. »Moja je hrana 
da činim volju onoga, koji me je poslao« (Iv. 4, 34). Tada 
duša više ne bi razlikovala ropstvo i slobodu, zapovjeđeno i 
što nije zapovjeđeno. Živom revnošću iskorišćuje svaku pri- 
liku, da još više rasplamti oganj ljubavi. Više ne pita, kakve 
su joj dužnosti, što mora učiniti. Ona je otkrila tajnu: ona 
sve vrši, što može; jer je tako sigurna, da je izvršila, što je 
naloženo. Ona ljubi Božju zapovijed, Božju volju. A čovjek 
je slobodan, i ako je vezan zakonom: on ne živi pod zakonom, 
on ne stenje pod zakonom kao rob. Koliko je god moguće, 
nastoji da mu se ne ukloni. Tko ljubi, taj govori sa psalmistom: 
»Moj je dio (moja je radost), da držim zakon tvoj, Gospodine« 
(Ps. 118, 57). On zna, da je dijete Božje, i zato živo želi, da 
osim zakona vrši sve, čime bi mogao razveseliti Oca. Božji 
zakon moramo ljubiti! 

3. Liturgija moli Boga, da vjernicima udijeli ovu veliku 
milost i krepost. Ljubav je najveća u kršćanskom životu. Ona 
vrši zakon Božji. Jer »ovo je ljubav Božja, da zapovijedi nje- 
gove držimo« (1. Iv. 5, 3). Ona ih ne drži iz straha pred kaz- 
nom, ne zato, jer mora kao rob, niti u prvom redu radi na- 
grade, nego da onome omili, kome se kršćanin slobodno i ra- 
dosno predao kod svetoga krsta. 


Ljubav i djela ljubavi uvijek su povezana. Samo ona 
su djela savršena, koja činimo iz ljubavi. Ljubav je korijen, 
duša kreposnih djela; djela, obdržavanje zapovijedi jesu hrana, 
rast i životni uvjeti ljubavi. Tko želi dobra djela, tko želi da 
dobro i savršeno izvrši zapovijedi Božje, neka očuva ljubav. 
I tko traži ljubav, neka čini djela ljubavi. Tko teži za savršen- 
stvom, neka svim silama nastoji da uveća ljubav neumornim 
vježbanjem u dobrim djelima, u obdržavanju zapovijedi Bož- 
jih, i neka spremno izvrši sve, što može učiniti. 


Molitva. 


Bože, koji činiš da duše vjernih tvojih budu jedne volje, 
daj narodima svojim da ljube, što ti zapovijedaš, da žele, što ti 
obećavaš, te u promjenama svjetskim srca naša prionu, gdje 
su prave radosti, Po Kristu Gospodinu našem. Amen. : 


k 

Subota iza četvrte nedjelje po Uskrsu. 
Čežnja za vječnim. 


»Daj, da puk tvoj želi, što ti obećavaš, te u promjenama 
svjetskim srca naša prionu, gdje su prave radosti« (molitva). 
Ova nas molitva živo sjeća uzašašća, prekogrobnoga života! 

1. »Što ti obećavaš.« U velikosvećeničkoj molitvi 
molio je naš Spasitelj: »Oče, hoću da i oni, koje si mi dao, 
budu sa mnom, gdje sam ja, da gledaju slavu moju, koju si 
mi dao« (Iv. 17, 24). Otac nam je obećao, da ćemo biti ondje, 
gdje je Isus, u slavi Očevoj. Po svetom smo krstu postali 
djeca Božja; a ako smo djeca, onda smo i baštinici: »bašti- 
nici Božji i subaštinici Kristovi« (Rim. 8, 17). Gospodin je. 
otišao, da nam u nebu spremi stanove. Ondje ćemo biti u 
zajednici s Ocem (1. Iv. 1, 3), sa Sinom i s Duhom Svetim, t. 


* i. mi ćemo posjedovati i uživati sveti i beskrajno bogati život 


presvetoga Trojstva, život, koji će nas potpuno nasititi: Boga 
ćemo gledati, Boga ćemo ljubiti i Boga vječno uživati, Božje 
blaženstvo bit će naše blaženstvo, Božji život bit će naš 
život, savršeni život. Kad bismo znali, što nam je Bog pri- 
pravio, kako bismo se revno brinuli za ono jedino potrebno! 
Da, Oče, daj, da svom dušom čeznemo za onim, što ti obećavaš. 
Daj, da zaboravimo sve vremenito, sve sadašnje i da samo za 
onim težimo, što je pred nama! 

2. »Daj, da naša srca prionu, gdje su prave 
radosti.« Kršćanin »čeka«. On prolazi pokraj vremenitog, 
kao da se to njega i ne tiče; on se doduše s vremenitim služi 
i upotrebljava ga, ali kao da se ne služi i kao da ga ne 
upotrebljava. Sve njegovo mišljenje i nastojanje ide za preko- 


. grobnim, za vječnim. On je zaokupljen onim, što slijedi po- 


slije ovoga života. Njegov duh gleda budućnost punu sreće i 
blaženog posjedovanja i uživanja. Ona mu je osigurana, jer 
posjeduje posvetnu milost i jer je po krstu postao dijete 
Božje; ona mu je osigurana u uskrsnuću i uzašašću Gospod- 
njem. »Bog nas oživi s Kristom, i s njim uskrisi i s njim po- 
sadi na nebesima u Kristu Isusu, da (na nama) pokaže budu- 
ćim vijekovima (u nebu) izvanredno bogatstvo milosti svoje« 
(Efež. 2, 4). Kakvu dakle vrijednost imadu stvari i naslade 

ovoga svijeta za onoga, koji je učvršćen u vječnome? On može 
»čekati«, jer se u zemaljskom nije smirio, nego mu je ono samo 
poticaj i snaga, da teži za onim što je gore, što je više, za 
vječnim i neprolaznim, za onim jedinim potrebnim, za onim 
što jedino ima smisla. Od toga ga ne mogu odvratiti ni smesti 
ni svjetovne čari ni zemaljska dobra, ni protivljenje, ni ogo- 
varanje, ni neprilike, ni trpljenje ni neuspjeh. On je otkrio 
blago na njivi, on je našao dragocjeni biser: i sada sve daje, 
da zadobije to blago, taj dragocjeni biser, vječni život. Misao 
na nj daje mu snage, da se žrtvuje, da se odriče, da se bori, da 
oprosti, da u tišini podnosi. Ona mu daje snage, da bude apo- 
stolom, koji će raditi za spas neumrlih duša; daje mu snage, 
.da može predano ljubiti, da u toj ljubavi dobro tvori, da po- 
mogne bratu i sestri po Kristu da i oni zadobiju prava dobra. 
Misao na prekogrobni život, na vječnost, postaje snažnom si- 
lom, koja je jača od svjetovnog duha, jača od naravnih poriva, 
jača od sebeljublja i smrti. »Daj, Bože, da puk tvoj želi, što ti 
obećavaš.« 

3. »Blago siromašnima u duhu. Blago krotkima, Blago 
onima, koji gladuju i žeđaju pravde, blago čistima u srcu.« To 
su pravi kršćani, junačke duše, koje su učvršćene u preko- 
grobnome, u vječnome! 

Ovaj je vremeniti život počivanje u užitku, u tjesnacu 
samoodređivanja i sebeljublja, u bari požude očiju (pohlepe 
za blagom), požude tijela i oholosti života. Nažalost mnogi se 
kršćani brinu samo za ovaj život. Uskrs je trebao da ih učini 
novim ljudima, da ih obnovi, da ih učini uskrsnulim ljudima, 
učvršćenima u misli na prekogrobni život, da ih učini junaci- 


ma. Ali oni su ostali u kaljuži staroga čovjeka, oni su i nadalje ' 


slabići, ljudi koji misle samo na ovaj vremeniti život. Zato 
se pomolimo svom dušom za njih, molimo vruće sa svetom 
liturgijom: »Daj, da srca naša prionu, gdje su prave radosti.« 

»Sursum corda!« dovikuje nam svećenik, prije nego ćemo 
stupiti u svetište konsekracije. Mi odgovaramo: »Habemus ad 
Dominum — Naša srca imamo kod Gospodina!« Imamo li ih 
uistinu kod Gospodina? Nisu li više kod naših poslova, kod 
zdravlja, kod kojega drugog idola? Da li uistinu gledamo, na- 
stojimo i činimo sve obzirom na prekogrobni život? Da li se 

svakom prilikom pitamo: Kakvu vrijednost ima ovo za 
vječnost? 
Molitva. 
Bože, daj narodu svome, da ljubi, što ti zapovijedaš, da 


želi što ti obećavaš te u promjenama svjetskim. srca naša 
prionu, gdje su prave radosti. Po Kristu Gospodinu našem. 


Amen. 


Sveta Misa pete nedjelje po Uskrsu. 


1. Još samo nekoliko dana i uskrsno vrijeme, u užem smi- 
Slu, završit će se s uzašašćem Gospodnjim. Zato i nije čudo, 
što se u današnjoj liturgiji na osobit način spaja Uskrs s 
uzašašćem, 


2. Vesela uskrsna radost ulazne pjesme uvodi nas u svetu 
Misu. Sve se čini, kao da bi se zahvala za naše uskrsnuće s 
Kristom po svetom krstu još jednom vinula k nebu sa svom 
svojom svježinom i sa svom svojom silom. »Gospodin je oslo- 
bodio svoj puk (po svetom krstu) aleluja.« A zajedno sa za- 
hvalom diže se k nebu i prošnja, da uskrsna milost ostane u 
nama, iako se završilo uskrsno slavlje. Ta prošnja doći će do 
izražaja u »Gospodine, smiluj se!« A u dnevnoj molitvi popri- 
mit će jasan i potpun smisao: »Podaj nam, da po tvojemu na- 
dahnuću, što je pravo mislimo, i pod tvojim vodstvom i či- 
nimo« (molitva). U korizmenom i uskrsnom vremenu mnogo 
smo toga naučili. A sada moramo živjeti prema onome, što 
smo spoznali, »Predragi, budite izvršitelji riječi, ne samo slu- 
šaoci« (poslanica). Tako i nas snažno i ozbiljno opominje apo- 
stol Jakov. Živjeti po kršćanskom nauku, to traži Uskrs i 
sveti krst. A osobina toga kršćanskog nauka jest: »Čista i 
neokaljana pobožnost pred Bogom je i Ocem ova: brinuti se 
za sirote i udovice u njihovoj nevolji, i čuvati se neokaljan od 
ovoga svijeta.« Ljubav prema bližnjemu i prekid sa svijetom i 
grijehom, velika je zadaća, koju Uskrs na nas stavlja. Tu 
zadaću evanđelje još više naglašuje. »Idem k Ocu!« Duboki 
smisao uskrsne svetkovine i svetoga krsta jest: ići k Ocu, otići, 
sve dalje otići, uzdići se iz nizine, na koju nas je istočni gri- 
jeh privezao. Onaj, koji je otišao k Ocu, nije otišao tamo, da 
izolirano ili posebno živi i uživa. Ondje je on naš posrednik, 
u čije ime možemo sve moliti i isprositi. Po Kristu, po Po- 
sredniku, koji je uzašao k Ocu, poći će i naše molbe i želje 

»k Ocu«. S pouzdanjem, i čvrstom odlukom, da ćemo oživjeti 
uskrsni duh u svome životu, izmolit ćemo svoj Credo — Vje- 
rujem, i pjevat ćemo pobjedničku pjesmu prikazanja: »Bla- 
gosivajte, narodi, Boga našega! Po uskrsnoj je svetkovini duši 
mojoj darovao život (sveti krst) i »nije dao, da mi se omaknu 
noge«. | 

3. »Ižišao sam od Oca i došao sam na svijet i odlazim k 
Ocu.« U svetoj se Misi obistinjuje, što čitamo u evanđelju. U 
svetoj pretvorbi tajanstveno silazi kao Bog i čovjek na ovaj 
svijet. Radosno ćemo ga pozdraviti: »Svet, svet, svet, Blago- 
slovljen, koji dolazi u ime Gospodnje.« Bit ćemo kao apostoli, 
kao učenici u evanđelju, koji slušaju Kristove utješljive riječi: 
»Ako što zamolite Oca u moje ime, dat će vam. Do sada, dok 
niste s njime po svetom krstu jedno postali, niste s njime i 
po njemu molili, niste »molili u njegovo ime«, t. j. niste mo- 
lili u molitvenoj i žrtvenoj zajednici s Kristom. Ali sada, po 
žrtvi svete Mise sjedinjuje se naša molitva s Kristovom i po- 
staje jedna Kristova molitva. Budući da smo jedno s Kri- 
stom, zato Otac u svetoj Misi istom ljubavlju, kojom ljubi 
Krista, ljubi i nas, koji s njime žrtvujemo. Na nama ispunjuje 
se Kristova riječ: »Sam Otac vas ljubi, jer ste vi ljubili mene.« 
Zato ćemo poslije svete pretvorbe moliti svoj Očenaš dje- 
tinjim pouzdanjem. »Otac vas ljubi« i očituje vama svoju 
ljubav, osobito u svetoj pričesti. »Naviještajte iz dana u dan 
njegovo spasenje, aleluja.« Sveta je pričest Očev odgovor na 
našu molitvenu i žrtvenu zajednicu s njegovim Sinom, »Sam 
Otac vas ljubi, jer ste vi ljubili mene i vjerovali ste, da sam 
izišao od Oca.« 


Peta nedjelja po Uskrsu. 


Molitva u Ime Isusovo. 


»Radosnu vijest naviještajte, da se čuje, aleluja; navije- 
štajte do na kraj zemlje: Oslobodi Gospodin puk svoj, aleluja, 
aleluja, aleluja« (ulaz). To je uskrsna vijest današnje nedjelje: 
mi smo otkupljeni, mi smo djeca Božja, to je prvo, najvažnije 
u životu i djelovanju svakoga kršćanina. Sada nam je otvo- 

reno nebo. I otvoreno nam je srce Očevo. »Zaista vam kažem: 
ako što zamolite Oca u moje ime, dat će vam« (evanđelje). Tko 
je sretniji od nas? 

i. »Dosadanijesteništamoliliumojeime.« 
Doduše, apostoli su zamolili Gospodina: »Gospodine, uči nas 
moliti« (Luka 11, 1), i on ih je naučio Očenaš. Doduše oni su 
ga molili: »Umnoži našu vjeru« (Luka 17, 5). Ali do sada još 
nisu molili Oca u njegovo ime, nisu molili radi njegove smrti 
i radi njegove krvi, koju je za nas prolio, Prije nije bilo ni 
moguće, jer je Gospodin prije morao da u žrtvi na križu dade 
svoj život i prolije svoju dragocjenu krv. Trebalo je prije da 
kao Veliki svećenik Novoga Zavjeta »steče vječni otkup« i da 
vlastitom krvlju uđe u nebesko svetište (Hebr. 9, 11). Istom 
od dana svoga uzašašća vrši Gospodin službu posrednika i zato 
apostoli nisu mogli do sada moliti u ime Isusovo. Nisu to 
mogli još iz nekih drugih razloga. Do sada, još do pred nje- 
govu muku i smrt nisu Krista smatrali za ono, što on uistinu 
jest i što je on htio biti. Nikako nisu mogli shvatiti, da on 
mora trpjeti i umrijeti. Uvijek su mislili na neko zemaljsko 
gospodstvo. Kako su, dakle, mogli moliti u njegovo ime, kad 
nisu u njemu gledali ono, što je on uistinu bio. Oni su ga 
upoznali istom poslije njegove smrti, poslije njegova uskrs- 
nuća i uzašašća, i nakon što su primili Duha Svetoga. Tada su 
istom razumjeli da samo onaj moli u ime Isusovo, koji se u 
svojoj molitvi posve i savršeno pouzdaje u zasluge, muku i 
smrt Gospodnju, i koji moli Oca radi krvi Isusove. Samo onaj 
dobro moli, koji u zajednici s raspetim Gospodinom dolazi 
k Ocu, koji je izabrao dragovoljno siromaštvo i poniznost; 


koji je spreman da Gospodinu postane poslušan do smrti i ' 


koji može s Isusom reći: »Moja je hrana da činim volju onoga, 
koji me je poslao« (Iv. 4, 34). Naša će molitva biti zdru- 
žena s Isusovom molitvom, ako budemo imali njegov Duh, 
njegove misli, i njegovu spremnost da vršimo zapovijedi i 
volju Božju. Tada će naša molitva biti združena s Isusovom, 
i bit će uslišana. 5 

2. »Moliteiprimit ćete, da vaša radost bu- 
de potpuna« (evanđelje). To je obećanje dano molitvi u 
ime Isusovo. »Primit ćete!« Naš je Spasitelj svečano obećao u 


— a 

svoje i u Očevo ime, da će nam dati, štogod zaištemo u nje- 
govo ime (Iv. 14, 13). U molitvi, dakle, imamo ono veliko i 
sigurno sredstvo, da od Boga dobijemo sve, što nam je po- 
trebno. »Svaki koji moli, prima, koji traži, nalazi; i koji kuca 
otvorit će mu se« (Luka 11, 10). Tko ne će moliti, ne će ni 
primiti. Koji malo moli, malo će primiti. Koji mnogo moli, 
mnogo će primiti. Ovo je sveti zakon u dijeljenju milosti, 
zakon, koji potvrđuje i za nj jamči iskustvo i povijest Crkve. 
To je zakon, koji glasi: »Bog poniznima daje svoju milost« 
(1. Pet. 5, 5), i opet: »Gladne napuni (Bog) dobara, a bogataše, 
site, otpušta prazne« (Luka 1, 53). Tko moli, taj izlazi iz 
sebe i ide k Ocu. Zašto? Zato, jer tko moli, taj je svijestan 
svoje vlastite bijede. i svoje nemoći, taj ponizno priznaje i 
ispovijeda svoju ništetnost, svoju prazninu i nedostatnost; po- 
nizno priznaje, da sam sebi ne može pomoći, da po sebi ne 
može živjeti ni dobro činiti. Zato se takva duša uzdiže k 
Bogu, od kojega dolazi svaki dobri dar (Jak. 1, 17). Takva 
duša otvara vrata svoga bića Božjoj beskrajnosti, da njome 
prostruji svijetlo i jakost Božja. Molitva je izdisanje svoga 
ništa i udisanje Boga. Ostavljanje svoga ja i predanje Bogu. 
Ako želimo očuvati i uzdržati život Božji, koji smo primili po 
svetom krstu, moramo sebe izdisati u Boga, a udisati Božje 
svijetlo i jakost. To se događa u molitvi. I zato nema molitve 
bez milosti. Samo će onaj biti uzvišen, koji se skrušeno poni- 


zuje, koji ostavlja svoj ja i svoje ništa, a udiše Boga. Samo 


»tko moli, prima«. 

3. »Ako što uzištete od Oca mojega u ime moje, dat će 
vam.« U ime Isusovo molimo osobito, kad s potrebnim du- 
ševnim raspoloženjem prisustvujemo svetoj Misi. U svetoj 
Misi, naime, primamo u svoje ruke njegovo presveto tijelo, 
njegovu dragocjenu krv, cijenu našega otkupljenja, i prika- 
zujemo kao svoj žrtveni dar Ocu. »Mi, tvoji sluge, (sveće- 
nici) i tvoj sveti puk prinosimo preslavnom tvojemu Veličan- 
stvu žrtvu čistu, svetu, neoskvrnjenu, sveti hljeb vječnoga 
života i čašu vječnoga spasa.« U svetoj Misi govori mjesto 
nas njegova muka i smrt i njegova predragocjena krv. U 
njoj se on zauzima za nas. Naše potrebe postaju predmetom 
njegove velikosvećeničke molitve, koja je svemožna kod Boga. 

Baur; Rasvijetli sel II. 21 

Tu je on naš posrednik i odvjetnik. Tu se ispunja obećanje: 
»Ištite i primit ćete, da radost vaša bude potpuna.« I poslije 
toga dolazi on, žrtvovani Gospodin, po svetoj pričesti u naša 
srca, koja postaju njegovim svetohraništem. On živi u nama i 
u nama se moli. On uzvisuje našu molitvu u svoj poklon i 
zahvaljivanje i stavlja je, kao sićušno zrno tamjana, u kadio- 
nicu svoga Srca, koje se bez prestanka moli. Ovako združena 
uzlazi naša molitva s njegovom k Ocu. »Po njemu i s njime 
i u njemu bit će Ocu i po nama svaka čast i slava.« »Aleluja. 
Izašao sam od Oca i došao sam na svijet, i odlazim k Ocu, ale- 
luja.« On je posrednik kod Oca. On nam je otvorio nebo i 
pristup k Ocu. Sada možemo, mi, djeca Očeva, govoriti: »Oče 
naš!« Naš prvorođeni brat moli u nama i s nama, a mi s 
njime i u njemu, u ime njegovo, uzdajući se u njegove za- 
sluge. S takvom molitvom možemo sve postići, ali pod jednim 
uvjetom: »Čista i neokaljana pobožnost pred Bogom je i 
Ocem ova: brinuti se za sirote i udovice u njihovoj nevolji i 
čuvati se neokaljan od ovoga svijeta.« I: »Ako tko misli, da 
je pobožan, a ne zauzdava svoga jezika, njegova je pobožnost 
isprazna« (poslanica). 


Molitva. 


Bože, od kojega sva dobra ishode, podaj moliteljima svo-. 


jim, da po tvojemu nadahnuću, što je pravo, mislimo, i po 
tvojoj upravi i činimo. Po Kristu Gospodinu našem. Amen. 


Prosni dani: ponedjeljak. 
Katolička molitva. 


Danas je prvi dan prosnih dana, koje je Crkva uvela ne- 
posredno pred blagdanom uzašašća Gospodnjega. S Gospodi- 
nom, koji uzlazi na nebo, uzlaze (po smislu svete liturgije) i 
naše molitve k Ocu. Svojim uzašašćem Krist nam je pripra- 
vio put, postao je našim posrednikom, našim odvjetnikom. 
Crkva priređuje ophode da isprosimo »potrebne milosti«. 
»Ustani, Gospodine, i izbavi nas radi svojega imena.« »Go- 
spodine, smiluj se. Kriste, usliši nas. Svi sveti, molite za nas«: 

da nam Bog oprosti grijehe, da Crkvu i duše obrani od ne- 
prijatelja, da narodima udijeli mir i slogu; da bude jedan 
pastir i jedno stado, i da se svi spasu. A Crkva polaže svoje 
molitve na patenu, u ruke našega Gospodina, koji se u svetoj 
Misi s njom i za nju žrtvuje. On nosi njezine mdlitve k Ocu. 

1. »Gdje su dvojica ili trojica sabrani u moje ime, ondje 
sam ja među njima« (Mat. 18, 20). Molitva je kršćanska bitno 
katolička molitva, molitva u zajednici i sa zajednicom. Tko 
je jednom shvatio, što znači moliti po želji i smislu Kristo- 
vom, taj zna, da njegova molitva mora biti općenita. Taj zna, 
da se osamljenost najviše protivi Duhu Kristovu i duhu dje- 
teta Božjega. »Vae soli! — Jao onomu, koji je osamljen« 
(Prop. 4, 10). Kršćanin zna, da je u molitvi združen s braćom, 
koja njegovu molitvu podupiru. Kad kršćanin ljubi Boga »svim 
srcem«, tada to nije samo njegovo srce, jer on osjeća, da Isus, 
Marija, sveci i blaženi na nebu sačinjavaju s pravim kršća- 
ninom ovdje na zemlji jedno srce, Srce Isusovo. Kad kršća- 
nin Boga ljubi »svom dušom«, onda ne misli samo na svoju 
dušu, nego na dušu svekolike djece Božje u nebu, na zemlji 
i u čistilištu. Po ljubavi prema Bogu i Duhu Svetomu oni 
su samo jedna duša. Kad kršćanin moli, on zna, da onda i 
svi na nebu i na zemlji mole, svi mole s njime jedan Oče- 
naš, jednu Zdravomariju, jedan Slavaocu. Kršćanin mora u 
svojoj molitvi duboko i živo osjećati za zajednicu. Ako i tje- 
lesno sam moli, on je ipak svijestan, da nitko ne smije sam, 
osamljen doći k Ocu, nego samo kao jedno srce i jedna duša 
s ostalom djecom Božjom, jer inače mu se Otac ne će vese- 
liti. Zajednički se moramo spasavati. Zajednički moramo 
k Ocu doći, zajednički moramo se pred njime pojaviti. Tko 
sam (osamljen) moli, taj je i u molitvi uskogrudan i sebičan. 
Takav ne moli: »Oče naš, kruh naš svagdanji daj nam danas. 
Oprosti nam dugove naše, Izbavi nas od zla.« On ne shvaća, 
da je samo zajednici, međusobnoj i uzajamnoj molitvi obe- 
ćano: »Gdje su dvojica ili trojica sabrani u moje ime, ondje 
sam ja među njima«, da potpomognem njihovu molitvu, da 
je nadopunim, da je k Ocu prinesem. 

2. »Ondje sam ja među njima«, kao posrednik 

kod Boga. Nitko ne dolazi k Ocu, nego po meni« (Iv. 14, 6). 
Samo po njemu i u zajednici s njime možemo svojom moli- 
tvom pristupiti k Ocu. On unosi nas, koji smo s njime sje- 
dinjeni, u svetište Božanstva, sa sobom nas vodi u »svetište« 
(Hebr. 9, 12). Po njemu smo postali djecom Božjom i zato 
imamo pristup k Ocu. Po njemu i s njime živimo, osjećamo i 
djelujemo kao djeca Božja i izvršujemo zadaću, koja nam je 
kao djeci Božjoj dana. Stvarno samo toliko možemo moliti i 
u molitvi se približiti k Ocu, u koliko to činimo s Kristom 
i po Kristu. On treba da je uvijek među nama. A on je 
ondje, gdje su dvojica ili trojica sakupljeni u njegovo ime, 
u uzajamnoj ljubavi, jednog srca i jedne duše. Po posvet- 
noj milosti »dadoh im slavu djece Božje, koju si mi dao, da 


budu jedno, kao što smo i mi, Otac, Sin i Duh Sveti, jedno. - 


Ja ću biti u njima, kao što si i ti u meni« (Iv. 17, 22 sl.), 
u tolikoj mjeri, u koliko oni budu u svojoj molitvi jedinstveni, 
istomišljeni i jednodušni. On je među nama, kad molimo, kao 
predmolitelj i vođa zbora. Tu, u zajedničkoj molitvi raspo- 
znaje Otac glas ljubljenoga Sina, Takva molitva mora biti 
uslišana. Krist u sebi nosi i sjedinjuje cijelu Crkvu. Milost 
i milosrđe ne iskazuje Bog u prvom redu pojedincu, nego 
Crkvi, zajednici, a pojedincima samo po svetoj Crkvi. Naša 
će molitva biti Bogu tim milija, svetija i uspješnija, što se 
u molitvi više i stvarnije sjedinimo s općom ili velikom 
Crkvom, a zatim i sa sastavnim dijelovima Crkve, a to su 
župa, obitelj i redovnička zajednica. »Gdje su dvojica ili tro- 
jica sabrani u moje ime, ondje sam ja među njima.« 


3. Što, ako smo u neprijateljstvu sa svojom okolinom? ' 


Ako mrzimo, ako govorimo i radimo protiv ljubavi? Zar će 
u tom slučaju naša molitva biti molitva zajednice, molitva 
u Ime Isusovo? : 

Prigodom procesija u prosne dane moli Crkva Litanije 
svih svetih. Vojujuća se Crkva u molitvi sjedinjuje sa Crkvom 
na nebesima, s Marijom, kraljicom svih svetih, sa svetim 
anđelima, s apostolima, mučenicima, priznavaocima i djevi- 
cama. Nepregledna je ova vojska molitelja. Sjedinjena s nji- 
ma vapi ona ka Gospodinu: Milostiv budi! Od svakoga zla 


pra rr 

oslobodi nas! Da se dostojiš svoju milost, svoju zaštitu i po- 
moć nama udijeliti, molimo te usliši nas. Zatim upravljamo 
mnogobrojne svoje prošnje Ocu. Upravljamo ih Bogu po po- 
sredniku Isusu Kristu Gospodinu našemu! »Gdje su dvojica 
ili trojica sabrani u moje ime, ondje sam ja među njima.« 
Doista, kako uspješna mora biti molitva i procesija u prosne 
dane! Samo kad bi naša vjera bila dublja! 

Crkva zna, da će biti uslišana. »Uslišao je iz svoga sve- 
toga hrama glas moj, aleluja« (ulaz). »Aleluja, hvalite Go- 
spodina, jer je dobar; jer je dovijeka milosrđe njegovo, ale- 
luja.« 


Molitva. 


“ Podaj, molimo, svemogući Bože, da se u tjeskobi svojoj 
uzdamo u tvoju blagost, te nas tvoja zaštita uvijek obrani od 
svih protivnosti. Po Kristu Gospodinu našem. Amen. 


Prosni dani: utorak. 
Molitva je potrebna. 


»Molite, i dat će vam se; tražite, i naći ćete; kucajte i 
otvorit će vam se.« To je veliko obećanje, koje je Gospodin 
dao onima, koji se mole. Uzdajući se u ovo divno Mesne 
prisustvovat ćemo procesiji i Misi prosnih dana. 


1. »Mnogo može ustrajna molitva praved- 
nika.« »Ilija je bio čovjek iste naravi kao i mi, i vruće je 


molio, da ne pada kiša. I nije padala na zemlju kiša tri go- 


dine i šest mjeseci. I opet je molio Boga, i nebo je dalo kišu, 
a zemlja je dala svoj plod« (poslanica). Tolika bijaše moć i 
uspješnost ustrajne i vruće molitve Ilije, pravednika. Ispu- 
nilo se obećanje Gospodinovo: »Molite, i dat će vam se.« Ko- 
liku li ćć moć imati istom molitva Crkve? Kada svi uzdignu 
svoje ruke k Ocu: svi sveci nebeski i one nebrojene čiste i 
svete duše ovdje na zemlji? Crkva. se moli ustrajno, vruće, 
bez prestanka po svojim svećenicima, po svojim redovnicima: 
i redovnicima, po svojim svecima, po Mariji, čiji je zagovor 

svemoćan, po svojoj glavi, Kristu Gospodinu: On je kod Oca, 
on je u svetohraništu, »jer uvijek živi kao naš zagovornik« 
(Hebr. 7, 25). Ako se pridružimo Crkvi ispunit će se i na nama 
obećanje: »Molite i dat će vam se.« Mi vjerujemo u moć mo- 
litve svete Crkve, u čijoj se zajednici nalazimo i molimo. Mi, 
dakle, vjerujemo i u moć i vrijednost naše molitve, koju 
s nama mole i potpomažu mnogobrojna sveta braća u Kristu, 
koja Boga ljube. Kakvu vrijednost ima molitva za nas? Mo- 
ramo je cijeniti i ljubiti! 


2, »Molite i dat će vam se« Crkva danas treba i 
traži duše, koje će se moliti. Svi smo odgovorni jedan za 
drugoga. Bog želi, da se svi ljudi spase. Ali on želi, da i mi 
to želimo i da sudjelujemo na tom. Još više! Istina, svaki je 
kovač svoje sreće, gospodar svoje sudbine: ali jednako smo 
gospodari i sudbine svojih bližnjih. Svi sudjelujemo, kad se 
radi o sudbini, o spasu ili o propasti naših bližnjih. U fizič- 
kom svijetu nijedan atom ne mijenja svoj položaj, a da time 
ne uzdrma sve ostale atome i da ih ne poremeti. Jednako je 
i u ćudoređu i vjeri. Time što smo udovi Kristovi, loze na 
čokotu, time smo u živoj povezanosti i s ostalim lozama. 
Zato nužno moramo druge potpomagati, ili ih priječimo. Neu- 
tralnosti nema. U neku nam je ruku, dakle, povjereno ili 
vječno spasenje ili vječna propast naše braće: Pozvani smo, 
da spasimo ne samo sebe, već da spasimo i ostale: svojom mo- 
litvom, svojim primjerom. O nama i o našoj molitvi ovisi, 
što Bog ne kažnjava narode onako, kako zaslužuju. Grijesi 
današnjega čovječanstva glasno vape k nebu za osvetom! 
Grijeh nevjere, nijekanja opstojnosti Božje, psovka protiv 
Bogu, huljenja na Krista i protiv njegove Crkve. Grijeh 
mržnje među narodima, među staležima, grijeh kapitalizma, 
materijalizma, grijeh tijela! Bog će biti milosrdan, ako se nađe 
samo pet pravednika u Sodomi, koji se mole. Zato nas opo- 
minje današnja poslanica: »Molite jedan za drugoga, da se 
spasite. Ako tko među vama zastrani s pravoga puta i netko 
ga obrati (svojom molitvom), neka zna, da koji obrati grešnika 
s njegova krivoga puta, taj će njegovu dušu spasiti od smrti.« 
Spasiti duše! Po molitvi! To je velika potreba svete Crkve 

u prosnim danima i u svako vrijeme. To je i naša velika 
potreba. Moliti ćemo vruće, kao onaj čovjek u današnjem 
evanđelju. »Ako i ne ustane, da mu dade zato, što mu je 
prijatelj, ustat će radi njegova navaljivanja i dat će mu, ko- 
likogod treba.« Mnogo se molimo, revno se molimo, ustrajno 
se molimo. »Molite, i dat će vam se!« 

3. Mi premalo mislimo na obećanja, koja su dana molitvi. 
Ne vjerujemo dosta u vrijednost i moć naše molitve. Zato i 
nemamo dovoljno pouzdanja i revnosti u molitvi. A ipak je 
upravo pouzdanju dano obećanje: »Sve, što ištete u molitvi, 
vjerujte da ćete primiti, i bit će vam« (Marko 11, 24). »Sve 
je moguće onome, koji vjeruje«, koji se pouzdaje (Marko 9, 
22). 

Naša će molitva biti tim savršenija i uspješnija, što se 
više sjedinimo sa zajednicom, sa Crkvom: u vjeri u Crkvu, 
u poslušnom i dragovoljnom predanju prateći njezinu litur- 
giju, njezinu žrtvu, njezinu molitvu. Tako će naša molitva 
uvijek i u svako vrijeme imati svojstva, koja mora da ima: 
bit će ponizna, revna, djetinja i pouzdana. Moli sa Crkvom! 

»Molite, i dat će vam se!« Liturgija današnje Mise pove- 
zuje ovo dragocjeno obećanje sa svetom pričesti. Po njoj smo 
živo povezani s Kristom, s čokotom i s lozama, sa zajednicom 
Crkve. U tom presvetom času moli onaj, koji se nama dao, 
moli sa cijelom zajednicom svete Crkve, koja je s Kristom 
živo sjedinjena (pričesna). U tom času moli s nama, za nas, 
i mi molimo s njim i po njemu. Tu ćemo naći, Tu će nam se 
otvoriti. 


Molitva. 


Molimo te, Gospodine, prati naše zavjete milom prijaz- 
nošću, da porastemo u tvojoj ljubavi, dok u nevolji primamo 
tvoje darove (svetu pričest). Po Kristu Gospodinu našem. 
Amen. 

Navečerje Spasova.. 
Pred Očevim vratima. 

Danas treba da potpuno osjećamo i živimo s našim Spasi- 
teljem i Gospodinom. Isusa pokreće radosna vijest: »Ja idem 
k tebi«, k Ocu. On se danas takoreći nalazi pred vratima svoga 
Oca. On kuca i moli, da ga primi, da primi njega i njegove 
sljedbenike. i 

1. »Oče, dođe čas, proslavi svojega Sina« 
»Tebe proslavih na zemlji: djelo dovrših, koje si mi dao, da 
dovršim: i sad proslavi ti mene, Oče, kod tebe istom slavom, 
koju (po svojoj božanskoj naravi) imadoh kod tebe prije 
nego svijet postade« (evanđelje). On moli Oca, da i ljudska 
narav bude dionica one slave, koju kao Sin Božji imade od 


vijeka. Kako se duboko ponizio! I ako bijaše Bog, ipak je po ' 


utjelovljenju »poništio sebe, odrekao se vanjskog sjaja i veli- 
čanstva Božje biti, ponizio je sam sebe i postao poslušan do 
smrti na križu« (Filip. 2, 6). U siromaštvu, u poniznosti i trp- 
ljenju, dragovoljnom predanju Ocu i u njegovu svetu volju 
dovršio je djelo, koje mu je dao da učini. Sada može da se 
k njemu povrati. S njime treba da danas osjećamo. S njime 
treba da se radujemo i s njime treba da se molimo Ocu: »Oče, 
proslavi svojega Sina«, kako je on proslavio tebe. Podaj i 
njegovoj čovječjoj naravi slavu, koju zaslužuje. Uzvisi Krista 
nad sve svjetove i nad sva nebesa. Uzmi ga k sebi. Daj, da 
sjedne na prijestolje uz desnu tvoju. Daj, da posvuda vlada 
žezlo njegove vlasti. Učini ga i po njegovoj ljudskoj naravi 
Kraljem i Gospodinom, kojemu će se pokloniti svako koljeno 
onih, koji su na nebu i na zemlji i pod zemljom. Daj, da svi 
ljudi upoznaju njega, njegovo evanđelje, njegovo Ime. Učini 
sve njegovim udovima, da oćute moć njegova otkupljenja i da 
se u njemu spase. Podaj mu zaručnicu bez ljage, čistu i svetu, 
. Crkvu: daj, da bude sveta, katolička, da sve obuhvati, da bude 
velika, nepobjediva. Udijeli mu vlast nad duhovima, nad 
srcima, nad narodima, nad vremenima, da mu se svi klanjaju, 
i da ih sve sebi podloži, da ih spasi i da im dade život, da ga 
u izobilju imaju. 

2.»Ja objavih tvoje ime ljudima, koje si mi 
dao od svijeta. Tvoji bijahu, pa si ih meni daor:'i riječi tvoje 
primiše. Sad upoznaše, da je sve, što si mi dao, od tebe; jer 
riječi, koje si dao meni, dadoh njima: i oni primiše i poznadoše 
istinito, da od tebe iziđoh, i vjerovaše, da si me ti poslao. Ja: 
se za njih molim, za ove, koje si mi dao, jer su tvoji; i moje 
je sve tvoje, i tvoje moje je.« Mi smo njegovi. Mi pripadamo: 
njemu, glavi, jer smo. njegovi udovi. Bez nas ne može doći. 
k Ocu. On mora i želi da nas, svoju braću, imade uza se, da 
s njime imademo njegovu baštinu. Za sve vijeke! »Ja se: 
molim za ove, koje si mi dao.« Za nas, koji u njega vjerujemo,. 
koji njega ljubimo, koji smo po svetom krstu postali jedno 
s njime i koji dnevno po svetoj pričesti još više postajemo. 
jedno. Što ćemo uzvratiti ovoj ljubavi našega Spasitelja? 
Veoma se mnogo brine, da se i za nas otvore vrata neba, 
vrata Očeve kuće i da s njime budemo vječno sretni! Gospo- 
dine, vjerujem u tvoju ljubav prema meni, ja se uzdam u 
tebe! 

3. »Radosnu riječ naviještajte, da se čuje, aleluja. Navi- 
štajte do na kraj zemlje: Oslobodi Gospodin puk svoj, aleluja, 
aleluja« Mi smo otkupljeni. On želi da nas uzme sobom 
k Ocu. »Poklikne Bogu, sva zemljo, pjesmu pjevajte imenu 
njegovu; dajte slavu hvali njegovoj. Slava Ocu, i Sinu, i Duhu: 
Svetomu.« Gospodin je oslobodio, otkupio svoj puk! U nebu 
nam sprema mjesto. Doskora ćemo biti s njime! 

»Uistinu je dostojno i pravedno, da tebi, Gospodine, pje- 
vamo hvalu u svako doba, ali osobito svečano na današnji 
dan (Uskrs), kad je žrtvovano naše vazmeno Janje, Isus Krist;; 
jer je on pravo vazmeno Janje, koje je uzelo grijehe svijeta. 
On je našu smrt uništio svojom smrću i svojim je uskrsnućem 
obnovio život naš. Na očigled svojim učenicima uzašao je na 
nebo, da tako, po njegovom daru, budemo zajedničari Božan- 
stva njegova« (predslovlje na Uskrs i na Spasovo). Mi smo: 
otkupljeni! g 

»Pjevajte Gospodinu, aleluja; pjevajte Gospodinu i blago- 
Sivajte ime njegovo, naviještajte iz dana u dan spasenje. 
njegovo«, djelo otkupljenja, koje je.učinio na nama i koje će 

okruniti time, što će nas jednom primiti na nebo, aleluja, 
aleluja (pričesna). 


Spasovo. 
Uzvišeni Krist. 


1. Spasovo je dan konačne Gospodinove pobjede. Slava, 
koja je započela uskrsnućem od mrtvih, danas je doprla do 
svog vrhunca. Danas je čovječja i Kristova narav ušla u slavu 
Očevu, da sudjeluje u Božjoj vlasti i Božjem gospodstvu nad 
nebom, zemljom i podzemljem, nad duhovima i nad srcima. 

2. »Od Uskrsa je prošlo četrdeset dana. U to je vrijeme 
trebala, po Božjoj promisli, da se učvrsti i ojača naša vjera u 
Kristovo uskrsnuće. Smrt je Kristova zbunila njegove učenike. 
Učitelj je umro na križu; ispustio je svoj duh; mrtvo je tijelo 
bilo položeno u grob. Radi toga kao da je neka vrst nevjere i 
nepouzdanja obuzeia malovjerne učenike. U ovo četrdeset 
dana nakon Kristovog uskrsnuća zadobili su apostoli i učenici 
toliku unutarnju čvrstoću, da se radi Spasiteljevog uzašašća 
nisu ražalostili, nego naprotiv obradovali. 

»A imali su zaista i pravo da se raduju! Danas je naša 
ljudska narav uzašla nad sve nebeske stanovnike i bila uz- 
višena nad same zborove anđela i arkanđela. Bez ikakve za- 
preke doprla je do samoga prijestolja Božjega i ondje po- 
sađena, da sudjeluje u slavi Božjoj, jer je u Sinu Božjem 
bila s Bogom jednoć sjedinjena i združena. 

»Tako je Kristovo uzašašće naše proslavljenje. Jer gdje je 
glava, ondje mora biti i tijelo. Zato kličimo i u radosti za- 
hvaljujmo Bogu! Danas je nebo postalo našom svojinom. Još 
više! Danas smo s Kristom već unišli u nebo. Po neizrecivoj 
Kristovoj ljubavi dobili smo mnogo više nego što smo po 
čavlovoj zavisti izgubili. Neprijatelj nam je oteo sreću prvoga 
raja: a Sin nas je Božji učinio udovima svoga tijela i uzvisio 
nas do desne strane Očeve, s kojim živi i kraljuje u vijeke 
vjekova. Amen.« (Sveti Leo Veliki na Spasovo. Lekcija matu- 
tina.) 


3. U Kristu, našoj glavi, i mi smo uskriseni i posađeni na 

nebesima (Efež. 2, 6). Mi smo već danas »baštinici Božji, a 
“aje lj Kristovi« (Rim. 8, 17) i pozvani, da s Kristom 
primimo baštinu. »Vi ste Kristovo tijelo i među sobom zdru- 
ženi udovi« (1. Kor. 12, 27). »Nikada da bi tko myzio svoje 
tijelo, nego ga hrani i njeguje kao što i Krist Crkvu, jer smo 
udovi njegova tijela« (Efež. 5, 29). Dakle i udovi i tijelo imaju 
dijela u onom, što pripada glavi. Zato već danas posjedujemo 
u Kristu, našoj glavi, bogatstvo i slavu proslavljenja na 
nebesima. sei drei 

Kristova pobjeda i Kristovo slavlje nije samo njegova, 
nego je to goljeđa i slavlje potpunoga Krista, koliko živi 
u otajstvenom tijelu svete Crkve. Krist je umirući na križu 
tako u sebi nosio i predstavljao ljudski rod, da je cijelo 
čovječanstvo zajedno s njime, s »glavom«, i umrlo na križu. 
Prema tome, nosio je Krist, kao drugi Adam, i u svome 
uskrsnuću i uzašašću cijelo čovječanstvo, svetu Crkvu. Kri- 
stova je, dakle, pobjeda i naša pobjeda, naše slavlje. dan 
glava, Krist već je u nebu, gdje nam sprema mjesto. Mjesto 
nam je već određeno i Krist ga je zauzeo. Ne stoji: »Bog će 
nas posaditi na nebesima«, nego: »Bog nas je s Kristom po- 


.sadio na nebesima.« 


»Idem da vam pripravim mjesto. I kad odem d pripravim 
vam mjesto, opet ću doći i uzet ću vas k sebi, da budete i vi 
tamo, gdje sam ja. A kamo ja idem, znate, i put znate« (Iv. 
14, 3 sl). : ma 

Zar možemo drugo nego radovati se? Ta radost bit će tim 
veća, što nam je vjera veća. Naša kršćanska sreća, naša ra- 
dost upravno je razmjerna s našom vjerom. e 

Što nam 'je činiti da i mi jednom uzmognemo slaviti 
uzašašće? Samo ovo jedno: ostati u Kristu. Kako u njemu 
ostajemo? Tako, da uđemo u njegovo tijelo, koje je Crkva, 
i da u Crkvi i sa Crkvom živimo. 


Molitva. 


Podiij, molimo, svemogući Bože, da mi, koji vjerujemo, da 
je Jedinorođeni tvoj, Otkupitelj naš, na današnji dan uzašao 

na nebesa, i sami duhom u nebesima obitavamo. Po Kristu 
Gospodinu našem. Amen. * ' ' 


Spasovo. 
Velika radost. 


Sa svetim Petrom (zbor je kod sv. Petra) i s ostalim 
učenicima sakupit ćemo se na Maslinskom brdu kod Jeruza- 
lema, da i mi proživimo Kristovo uzašašće. »Kad ih je blago- 
slivljao, odijeli se od njih, i uznosio se na nebo. I oni padoše 
ničice pred njim, i vratiše se u Jeruzalem s velikom radošću. 
I bili su neprestano u hramu slaveći i blagoslivljajući Boga« 
(Luka 24, 51 sl.). Bio je to dan radosti i veselja! 

1 Mi se radujemo radi Isusa. "Poslije mnogih 
muka i trpljenja na zemlji unišao je danas Isus u vječni 
pokoj. Danas je mogao da »sjedne uz desnu Očevu«, s desne 
višnjega » Veličanstva« (Hebr. 1, 3), mogao je da zadobije slavu, 
dostojanstvo i vlast, koja pripada njemu, čovjeku Isusu Kristu, 
Sinu Božjemu i »Gospodinu slave« (1. Kor. 2, 8). Od danas 
imade čovjek, Isus, zauvijek udjela na kraljevskoj vlasti 


Božjoj, da neograničeno određuje i upravlja svim blagom i. 


bogatstvom. Božjim i da bude jedini i najveći Gospodar svega 
stvorenoga, cijeloga svemira. Danas je okrunjen za Kralja 
kraljeva. Danas je nastupio svoju službu kao sudac živih i 
Mrtvih. Danas je stvarno postao »Duhom, koji oživljuje« (1. 
Kor. 15, 45). Od sada ne pripada Isus samo jednom narodu kao 
dosada. On pripada svima i jednako je blizu svojoj Crkvi u 
svim njezinim dijelovima i udovima, jer sve obuhvaća i sve 
napunja svojim Duhom i svojim životom. Danas je sa zemlje 
prenio u nebo središte svoga velikog kraljevstva. Crkve, koje 
obuhvaća cijeli svijet, »da ispuni sve stvari« i »da razdijeli 
ljudima darove« (Efež, 4, 8 i 10). »Ja živim i vi ćete živjeti« 
(Iv. 14, 19). Zar da se danas s njime ne radujemo? Zar da mu 
ne čestitamo na njegovu uzvišenju? Zar da mu se ne kla- 
njamo, da ga ponovno ne izaberemo za svoga Kralja, da mu 


ne posvetimo i ne darujemo svoju vjeru, ufanje i svu svoju 
ljubav? | i karai : 

2. Mi se radujemo radi nas samih. Isus sjedi 
s desne strane Očeve. »A oni (apostoli) su otišli Ž svagdje 
propovijedali, i Gospodin im je pomogao i čudesima, koja su 
slijedila, potvrđivao je njihove riječi« (evanđelje). Sa svoga 
nebeskog prijestolja uz desnu Očevu, sjeća se Krist pun 
ljubavi i dobrote i nas. On je ušao »u samo nebo da se po- 
kaže sad pred licem Božjim za nas« (Hebr. 9, 24), i »on Živi 
uvijek kao naš zagovornik« (Hebr. 7, 25). On poznaje našu 
ništetnost. On se brine za nas. Uvijek po samo ti i 

Šš otreba njegova je potreba, naša stvar njegova 

E Ako sisi imamo branitelja kod Oca, Isusa 
Krista, pravednika« (1. Iv. 2, 1). On je naš Veliki svećenik, 
koji u žrtvi sv. Mise neprestano mjesto nas prikazuje >. 
samoga sebe, svoje tijelo, svoju krv, koju je na križu prolio, 
svoje presveto Srce, svoju molitvu, svoje klanjanje i ljubav. 
On se žrtvuje mjesto nas, zastupa nas i usavršuje, što našoj 
službi i ljubavi nedostaje. On je naša glava: svojim dobrim 
primjerom, svojim nadahnućima, svojim poticajima na dobro, 
svojom milosti, svojom čudesnom providnošću privlači nas 
za sobom u visinu, da i udovi budu ondje, gdje je glava. On 
nam kod svojega Oca na nebesima pripravlja mjesto (Iv. 14, 3) 
i lijep stan. On će nam poslati Duha Svetoga, Utješitelja, 
snagu iz visine, da nas Duh Sveti napuni, okrijepi, posveti i 
učini zrelim za dan našega povratka k Ocu. Zar da se ne 
radujemo? vie L 

3. U tom raspoloženju poći ćemo k svetoj Misi. I kad se 
budemo sakupili, pojavit će se među nama uskrsnuli Spasitelj. 
Mi ćemo biti kao apostoli, okupljeni oko Petra. I Gospodin će 
učvrstiti našu vjeru. Zapovijedit će nam, da unesemo svijetlo 
svetog evanđelja u cio svijet i u naš privatni život. On će nam 
dati jakosti, da se suprotstavimo svemu, što se protivi našem 
spasu, i pred nama će uzaći na nebo. »Pjevajte Gospodinu, 
koji uziđe nad nebesa, nebesa iskonska, aleluja« (pričesna)). 
U sv. pričesti primit ćemo poticaj i jamstvo, da ćemo i mi 
jednoć uskrsnuti i slavno uzići na nebo. 

Molitva. 


Podaj, molimo, svemogući Bože, da mi, koji vjerujemo, 
da je Jedinorođeni tvoj, Otkupitelj naš, na današnji dan 
uzašao na nebesa, i sami duhom u nebesima obitavamo. Po 
Kristu Gospodinu našem. Amen. 


Petak u osmini Spasova. 
Krist Gospodin 


»Gospodin na Sinaju u svetinji« nebesa (stih aleluja). 
»Slavite Kralja kraljeva« (antifona kod lauda). Spasovo je dan 
Kristova slavlja. On je Gospodin. 

1 Krist jeGospodin, Dominus, Kyrios (Filip. 2, 11). 
On je nas »očistio od grijeha i sjedi s desne strane višnjega 
Veličanstva. Toliko je uzvišeniji od anđela, koliko je slavnije 
ime baštinio od njih. Jer kojemu od anđela ikada reče: Sjedi 
meni s desne strane, dok položim tvoje neprijatelje za podnožje 
tvojim nogama? Jer Bog ne pokori anđelima budući svijet 
(Crkvu Novoga Zavjeta). Šta je čovjek, da se ti, Bože, njega 
sjećaš ili sin čovječji, da ga pohađaš. Umanjio si ga (utjelov- 
ljenoga Sina Božjega) nešto malo (samo kratko vrijeme) od 
anđela, (u uzašašću) si ga slavom i čašću ovjenčao. Sve si 
pokorio pod noge njegove (Ps. 8, 5—8). A kad mu je (Bog) 
pokorio sve, ništa ne ostavi njemu nepokoreno« (Hebr. Glava 
1. i 2.). Radosno treba da priznamo: njemu je sve pokoreno. 
»Dana mi je sva vlast na nebu i na zemlji« (Mat. 28, 18). U 
»slavi« kod svete Mise treba da pjevamo uvijek novom i za- 
nosnom živom vjerom: »Koji sjediš s desne Ocu, smiluj se 
nama, Ti si jedini svet. Ti si jedini Gospodin. Ti si jedini 
Višnji, Isuse Kriste, sa Svetim Duhom u slavi Boga Oca.« 
Krist, Bog-čovjek, jest Gospodin. Mi u to vjerujemo i zahva- 
ljujemo Ocu, koji ga je toliko uzvisio i njemu sve pokorio. Mi 
ćemo mu biti podložni: njegovoj riječi, njegovoj zapovijedi, 
njegovoj volji, njegovoj Crkvi, njegovim zamjenicima. 

2. Isusova vlast naznačuje pravo da sebi po- 
kori sve, što je na nebu i na zemlji, u vremenu i vječnosti, 

da sebi pokori anđele i ljude i sve štogod je stvoreno. Sve 
treba da služi danas i svagda i dovijeka slavi Očevoj i nje- 
govu proslavljenom Sinu, našemu Spasitelju i Gospodinu, »Ti 
si jedini Gospodin.« I to ne samo katkada u nedjelju ili 
kroz nekoliko određenih časova preko dana. Ne, sva naša 
nutarnja i vanjska djela, svaki naš čin i djelovanje, sve treba 
da služi promicanju njegove slave, treba da naviješta njega, 
treba da odgovara njegovoj volji i želji. Naše najskrovitije 
misli i želje, ono što nam je najmilije i najdragocjenije, sve 
što imamo i što jesmo, cijelo naše biće njemu pripada i njemu 
treba da živi. »Ti si jedini Gospodin«, neograničeni Gospodar 
svemira. Gospodstvu tvojemu je sve podloženo. Tako je Bog 
nas ljude sa svim što jesmo i imamo, sa cijelim našim bićem 
stavio u ovisnost o Gospodinu Isusu Kristu. Ta ovisnost ne 
veže samo pojedinca, nego cjelinu kao takovu, sva vremena, 
sve narode i sva plemena. Nebo, zemlja i pakao moraju danas 
i dovijeka priznati na slavu Oca, da je »Krist Gospodin« (Filip. 
2, 10). Mi vjerujemo i priznajemo Isusovo gospodstvo nad 
nama, nad čovječanstvom, nad cijelom vasionom. Molit ćemo, 
da se svi njemu podlože i da ga priznaju svojim Gospodarom, 
»Dođi kraljevstvo tvoje!« 

3. »Koji se ponizuje, uzvisit će se.« »Poništio je sam sebe, 
kad je primio bivstvo sluge, te je postao kao i drugi ljudi. 
Sam sebe ponizi postav poslušan do smrti na križu. Zato ga 
Bog uzvisi i dade mu ime, koje je nad svakim imenom« (Filip. 
DT): 

Njemu je sve pokoreno, »ali sad još ne vidimo, da mu je 
sve pokoreno« (Hebr. 2, 9). Često nam se čini, kao da je sotona 
još i danas knez ovoga svijeta. Često se nalazimo pred za- 
mršenim zagonetkama i postajemo gotovo malodušni gledajući 
nadmoć sotone, nevjere, grijeha i zla. Ali tim čvršće treba da 
vjerujemo, da je njemu dana vlast i moć, makar je i ne 
vidimo. Nepokolebivo treba da se pouzdamo u njegovu mišicu, 
njegovu mudru providnost i ljubav, kojom u svemu djeluje, 
da sve spasi. Nikada ne ćemo shvatiti tajnu Spasiteljeve mu- 
drosti, ljubavi i moći, kao što ne možemo dosta shvatiti ni 
Božju mudrost, ljubav i moć. 

Molitva. 


Podaj, molimo, svemogući Bože, da mi koji vjerujemo, da 
je Jedinorođeni tvoj, Otkupitelj naš, na današnji dan uzašao 
na nebesa, i sami duhom u nebesima obitavamo. Po Kristu 
Gospodinu našem. Amen, 


Nebeski Kralju vječiti, Put kraja krećeš zvjezdanog 
Otkupitelju vjernika, Da svijetom vladat započneš 
Što smrt na križu pogubi Gospodujuć po ovlasti 

I beskrajno se proslavi! Ne čovječjoj već Očevoj. 


Sva slava tebi, Isuse, 

Koj povrati se u nebo, 

Sa Ocem, s Duhom preblagim | 
U vječne vijeke vjekova. Amen. 


Subota u osmini Spasova. 


»Ja sam s vama.« 


»I Gospodin Isus, kad im je to rekao, bi uzet na nebo i 
:sjede Bogu s desne« (evanđelje). Prošlo je vrijeme, kad je 
Gospodin vidljivo boravio među nama. A ipak još i sada 
vrijedi njegova riječ: »Evo, ja sam s vama u sve dane do 
svršetka svijeta« (Mat. 28, 20). 

l»Ioni padoše ničice pred njim i vratiše se 
u Jeruzalem s velikom radošću. I bili su neprestano u hramu, 
«slaveći i blagoslivljajući Boga« (Luka 24, 52 sl.). Oni se nisu 
žalostili, premda je Gospodin otišao od njih. Štoviše, oni se 
veoma obradovaše. To je ona velika, duboka, nutarnja i ne- 
prolazna radost svete Crkve, što znade i uvjerena je, da i 
poslije vidljivoga Spasiteljeva odlaska ostaje s njime usko 
povezana. Od sada sačinjava ona s njime otajstveno tijelo, 
kojemu je glava Krist. Od sada vrijede Spasiteljeve riječi: 
»Ja sam čokot, vi ste loze« (Iv. 15, 5). Od sada ne živi on 
toliko s nama koliko u nama, I mi živimo u njemu, mi smo 
Kristovi udovi, loze božanskog čokota. Za vrijeme SVOg ze- 
maljskog života izvršio je Gospodin djelo otkupljenje, a sada 

ga kao proslavljeni Krist, koji sjedi s desne strane Očeve, u 
nama nastavlja i usavršuje. Svojom smrću na križu zaslužio 
nam je Krist da budemo njegovim udovima, ali u stvarnosti, 
mi nismo udovi povijesnog Krista, nego proslavljenog Krista, 
a takvim je postao tek po svojem uzašašću. Krist nas je morao 
ostaviti, da nam bude još bliži, da može u nama živjeti, da 
bude jedno s nama, da se možemo okoristiti plodovima njego- 
vog zemaljskog života i njegove smrti na križu. Što bi nam ko- 
ristila Kristova smrt, što bi nam koristila njegova propovijed, 
njegove muke i njegov primjer, kad ne bi uzašao na nebo i 
postao proslavljeni Gospodin? Samo kao proslavljeni Gospodin 
dao nam je milost, da živimo Božjim životom. On je glava, 
a mi udovi. Zar da se žalostimo radi njegova odlaska? Ne! 
»Bolje vam je, da ja idem« (Iv. 16, 7). »Sve je Otac podložio 
pod njegove noge i njega je dao za najsjajniju glavu Crkvi, 
koja je tijelo njegovo, punina onoga, koji sve ispunja« (Efež. 
1, 22). To se dogodilo u njegovom uzašašću. »On je uzašao nad 
sve nebo, da ispuni sve (milošću i božanskom snagom)« (Efež. 
4, 10). I zato Kristovo uzašašće, Spasovo, nije za nas dan 


"žalosti, nego dan radosti. S mladom Crkvom, koja je bila 


svjedokom njegova uzašašća, vraćamo se i mi s »velikom 
radošću« sa slavlja Kristova uzašašća i slavimo Boga. 


2. »Evo, ja sam s vama u sve dane.« Svaki se 
dan osvrće na nas, dolazi k nama u žrtvi svete Mise. Da 
Krist nije preobraženi i proslavljeni Gospodin, koji je uzašao 
na desnu stranu Očevu, danas ne bismo imali žrtvu svete 
Mise, ni svete pričesti, ni svetohraništa, ni krsta, ni sakra- 
menta pokore, ni svećenstva, ni Crkve. A sada, kada vlada 
s desne strane Božje, ima vlast, da svojim tijelom i dušom, 
svojim Božanstvom i čovječanskom naravi bude uistinu i bitno 
prisutan pod prilikama kruha i vina. Ima vlast da kao 
Svećenik i kao žrtveni dar Očev bude u našoj sredini. Cijela 
oko žrtvenika sakupljena kršćanska zajednica sjedinjuje se 
s Kristom, našim žrtvenim darom, i prikazuje se po njemu 
nebeskom Ocu, kao sveti i neokaljani prinos. Bujica ljubavi, 
pobožnosti i požrtvovnog duha struji s oltara i izlijeva se 
na kršćansku obitelj, koja moli i žrtvuje. Tu, na oltaru, crpe 

Baur, Rasvijetli se! II. : 22 

vjernici snagu i spremnost na žrtve i pregaranja. Tu, u svetoj 
pričesti, u tihim časovima na podnožju svetohraništa raspa- 
ljuju se žarom ljubavi, koja ih čini nesavladivima i sprem- 
nima na svaku zadaću, na svako odricanje u vršenju staleških 
dužnosti, u obitelji i kršćanskoj dobrotvornosti (karitas). Tu 
osjećaju blizinu proslavljenoga Gospodina, koji ih oživljava i 
usrećuje. »Evo, ja sam s vama u sve dane.« To je plod uza- 
šašća Gospodinova. 

3. »Pjevajte Gospodinu, koji uziđe na nebesa, nebesa 
iskonska, aleluja.« Ovako radosno klikće sveta Crkva kod 
primanja svete pričesti. Isti onaj, koji je uzišao u slavi i sjeo 
s desne strane Ocu, silazi u svetoj pričesti k nama i hrani nas 
svojim preobraženim tijelom i krvlju. On stavlja u nas klicu i 
zalog našega blaženoga uskrsnuća i pripravlja nas na uzašašće. 

Uzvišeni Krist počiva i po svojoj čovječjoj naravi u Ocu, 
a u njemu počivamo i mi. »Gospodin uzlazi u visinu vodeći 
roblje (aleluja), vodeći nas, koje je oteo iz ropstva grijeha i 
đavla. Gdje je glava, ondje su i udovi. U isto vrijeme boravi 
Gospodin trajno na zemlji. On živi, on se moli, on radi i trpi 
u kršćanima, u nama, svojim udovima. »A ja više ne živim, 
nego živi u meni Krist« (Gal. 2, 20). On živi u svetoj euhari- 
stiji, on nas ljubi svojom prisutnošću i hrani svojim životom. 
Dođite k meni svi! I ja ću vas okrijepiti« (Mat. 11, 28). 


Molitva. 


Podaj, molimo, svemogući Bože, da mi, koji vjerujemo, 
da je Jedinorođeni tvoj, Otkupitelj naš, na današnji dan uzašao 
na nebesa, i sami duhom u nebesima obitavamo. Po istom 
Kristu Gospodinu našem. Amen. 


Sveta Misa nedjelje u osmini Spasova. 


1. Krist je slavno uzašao na nebo. Crkva, koju je ostavio 
na svijetu, bez prestanka upravlja svoj pogled u visine u želji 
da opet ugleda onoga, kome je poklonila svoje srce i svoju 
ljubav. Ona se osjeća osamljenom bez njega, i neka tuga 
obuzima joj srce. On je prispio svome cilju, a ona je još na 
zemlji! 

2. U tom smislu treba razumjeti čeznutljivu prošnju u 
ulazu za dalekim Zaručnikom: »Lice tvoje, Gospodine, tražim: 
ne odvrati od mene lica svojega, aleluja. Gospodin je svjetlost 
moja i spasenje moje.« Crkva, koja tako moli, jesmo svi mi i 
svaki pojedini od nas. »Lice tvoje tražim.« Ta se čežnja živo 
odrazuje u deveterostrukom Gospodine, smiluj se. A jednako 
iu misnoj molitvi: Cijeli naš život neka bude izraz naše 
odanosti Bcgu i spremnosti da mu služimo čistim srcem, koje 
je slobodno od svake zemaljske veze, koja nas priječi i koja 
se Bogu ne mili. »Lice tvoje tražim« u revnoj molitvi, u 
strpljivoj i krotkoj ljubavi, u nesebičnoj i prostodušnoj oda- 
nosti prema svetoj Crkvi i dušama radi Boga (poslanica). »Što 
ste god učinili jednomu od ove moje najmanje braće, meni ste 
učinili« (Mat. 25, 40). Tako će se čežnja Crkve i kršćanina za 
prekogrobnim životom pretvoriti u blagoslovljeni i kulturni 
rad iz ljubavi prema Bogu i Kristu. Duša, koja je obuzeta 
ovim osjećajem, ne traži uzalud Kristovo lice: »Ne ću vas 
ostaviti sirote, doći ću opet k vama« najprije u »drugom 
Utješitelju«, u Duhu Svetomu, jer je Krist obećao da će nam 
ga poslati mjesto sebe, kao svoga zamjenika (evanđelje). Na 
ovo obećanje zahvalno odgovorimo sa »Credo — Vjerujem«! 

3. Kod prikazanja sjetimo se pobjedonosna Kristova 
ulaska u nebesku svetinju. Taj ulazak bio je ujedno pristup 
velikog svećenika Krista k nebeskom žrtveniku, bio je ono 
prikazanje, u kojem se Krist — potaknut neizrecivim porivom 
ljubavi — predao Ocu (prikazanje). U darovima kruha i vina 
prinesimo sebe za žrtvu, svoju volju, svoje sklonosti, svoje 

sposobnosti, svoje djelovanje: sve što imamo posvetimo Bogu! 
Doskora će doći čas svete pretvorbe! Tu će se stvarno obisti- 
niti, što je obećano u evanđelju: »Doći ću opet k vama.« 
Sretna li dolaska! »Lice tvoje tražim.« Sada će sići on da 
snama i u nama bude jedna žrtva. Kao što svojom božanskom 
moći pretvara bit kruha u samoga sebe, tako će i nas obuzeti 
i prožeti svojim Duhom i hostijom. Ako budemo tako shvaćali 
i tako sudjelovali kod svete Mise, naš će život sve više odraža- 
vati Kristov Duh u nama. Ako budemo u duhu i istini slavili 
euharistijsku žrtvu, ako u svetoj žrtvi svaki dan s Kristom 
umremo i uskrsnemo, postat ćemo nepobitni svjedoci Kristovi. 
»Vi ćete svjedočiti za mene.« To je zreli plod sudjelovanja 
kod euharistijske žrtve. Sudjelovanje kod svete Mise čini da 
kršćanin svakim danom sve više dolazi u opreku ne samo sa 
starim čovjekom u sebi, nego i sa »svijetom« izvan sebe, s ne- 
prijateljima Krista i križa. »Gonit će vas iz sinagoga; a ide 
vrijeme, kad će svaki, koji vas ubije, misliti, da služi Bogu.« 
Sudjelovanje kod euharistijske žrtve čini kršćanina junačkim 
borcem, svjedokom za Krista, ali i slavodobitnim pobjednikom. 
»Doći ću opet k vama«, u svetoj pričesti. »Ja ne molim za njih, 
da ih uzmeš sa svijeta«, od njegovih prevara i naslada, nje- 
govog ruganja i proganjanja, »nego da ih očuvaš od zla«. 
Milost ustrajnosti, milost pobjedničkog slavlja nad svijetom, 
grijehom i paklom, to je plemeniti plod sudjelovanja kod žrtve 
i žrtvene gozbe. »Doći ću k vama, i radovat će se vaše srce«. 


Nedjelja u osmini Spasova. 
Ljubiti i trpjeti. 


Gospodin je slavno uzašao na nebo. Čeznutljivo podiže 
Crkva svoj pogled prema nebu i »traži njegovo lice«. (U Rimu 
se u staro vrijeme današnja sveta Misa slavila u crkvi svete 
Marije kod mučenika, u starom Panteonu. U toj se crkvi 
čuvala slika »lica Gospodnjega«, Veroničin rubac, koji se danas 
štuje u crkvi sv. Petra.) Ali ona ne zaboravlja ni zadaću, koju 
joj je Gospodin povjerio: »I vi ćete svjedočiti za mene«. Crkva 
svjedoči za Krista time, što ljubi i trpi. : nin 

1. Crkva ljubi. Crkva po cijeloj svojoj biti nije 
ništa drugo, nego u djelo provedena ljubav prema Bogu i 
bližnjemu. Ona je kraljevstvo Božje na zemlji, zato je nužno 
zajednica ljubavi. »Ovo je moja zapovijed, da se ljubite među 
sobom, kao što sam ja ljubio vas« (Iv. 15, 12). »Po tom će svi 
poznati, da ste učenici moji, ako uzimate ljubav među sobom« 
(Iv. 13, 35). Po tome će svi upoznati, da Kristov Duh živi i 
djeluje u Crkvi, da je ona prava Crkva Kristova. »Predragi! 
Budite mudri i budni u molitvama. Prije svega trajno se ljubite 
među sobom, jer ljubav pokriva mnoštvo grijeha. Budite među 
sobom gostoljubivi bez prigovora, kao dobri djelitelji mnogo- 
vrsne Božje milosti poslužujte jedan drugoga onim darom, 
koji je svaki primio. Ako tko ima dar jezika, neka govori 
kao Božje riječi. Ako tko služi, neka služi po moći, koju daje 
Bog, da se u svemu slavi Bog po Isusu Kristu Gospodinu 
našem« (poslanica). Divne li zadaće svjedočiti za Krista. Tu 
zadaću ispunit ćemo toliko, koliko budemo gojili ljubav u 
svojim mislima, u riječima i u djelima, 

2. Crkva trpi. »I vi ćete svjedočiti za mene. To sam 
vam kazao, da se ne sablaznite, jer će vas goniti iz sinagoga, 
a ide vrijeme, kad će svaki, koji vas ubije, misliti, da služi 
Bogu. A to će vam činiti, jer ne poznaju Oca ni mene. Ovo 


.sam vam rekao zato, da se sjetite, da sam vam ja rekao 


unaprijed, kada dođe to vrijeme« (evanđelje). Crkva trpi. I nju 
je zadesila Zaručnikova sudbina. »Ako su progonili mene, 
progonit će i vas« (Iv. 15, 20). Petra su razapeli, a Pavlu su 
odrubili glavu. Nebrojene tisuće junaka za vjeru i kršćansku 
krepost, biskupi, svećenici, đakoni, svjetovnjaci, muževi, mla- 
dići, djevice, štoviše i dječaci i djevojčice, kao Pankracije i 
Agneza, dadoše radosno svoj život kao svjedočanstvo za Krista. 
U prva tri stoljeća Crkva je pretrpjela deset teških progona: 
svjedočila je za Krista. Nato se pojaviše u slijedećim vjeko- 
vima velika krivovjerja: novi neprijatelji, novo  trpljenje, 
nova progonstva, novi mučenici! Pojaviše se i vladari i silnici 
ove zemlje, koji su zahtijevali, da Crkva ukine Kristov zakon 
o svetosti ženidbe i da se više obazire na strasti pokvarenoga 
ljudskog srca, Ona nije pristala. Odvažno je svjedočila za 


349 IV, Uskrsno doba: 6. nedjelja po Uskrsu. 


Krista i za njegov zakon, pa i uz cijenu crkvenog raskola. 
Pojaviše se nove ideje, novi duhovni nazori, koji su zahtijevali 
da Crkva uskladi svoje vjerske istine (dogme) i kršćansko 
ćudoređe s nazorima onoga vremena. Ali Crkva je ostala 
vjerna Kristu. Ona dopušta, da je kleveću, da je blate. Ona 
trpi kao svjedok za Krista, za njegovu nepogrešivu istinu i 
za njegov božanski ugled. Cveta Crkvo, ti si ispunila zadaću 
koju ti je na svome rastanku povjerio Zaručnik. »I vi ćete 
svjedočiti.« Ti si uistinu Crkva Kristova. Bit ću ti vjeran i 
u vjernosti prema tebi svjedočit ću s tobom za Krista, pa 
makar izgubio i svoj ugled pred svijetom, svoje namještenje 
svoj život. 
t 3. »Prije svega trajno se ljubite među sobom.« Po ljubavi 
će se poznati, da li Kristov Duh djeluje u nama. Zato liturgija 
ne sustaje da nas bez prestanka podsjeća na svetost ljubavi. 
Time kao da nas pita: Što ti misliš o ljubavi? »Ovo je moja 
zapovijed, da se ljubite među sobom, kao što sam ja ljubio 
vas« (Iv. 15, 12). 

.»Ide vrijeme, kad će svaki, koji vas ubije, misliti, da 
služi Bogu« (evanđelje). Drugo ne možemo ni očekivati ni 
željeti. »Ovo sam vam rekao, da se sjetite, da sam vam ja 
rekao, kada dođe to vrijeme« (evanđelje). A mi kao da još 
uvijek ne možemo shvatiti, da će to vrijeme i za nas doći! Sve, 


samo ne trpjeti! Kako je još malo svjetlosti i Duha Kristova 
u nama! 


Molitva. 


A Svemogući, vječni Bože, daj da ti vazda budemo i po- 
božnom voljom odani i da iskrenim srcem služimo tvojemu 
Veličanstvu. Po Kristu Gospodinu našem. Amen. 


Ponedjeljak u osmini Spasova, 
Krist, Velikisvećenik. 


Na prikazanje svete Mise pridružit ćemo se velebnoj po- 
vorci, koja prati Gospodina, koji uzlazi na nebo. »Uziđe Bog 
u klikovanju, Gospodin uz glas trube, aleluja.« On ulazi u 

nebo, da odsad sa svoga prijestolja vrši svoju velikosvećeničku 
službu, koju je započeo svojim utjelovljenjem. »Reče Gespodin 
Gospodinu mojemu, sjedi meni s desne strane. Ti si svećenik 
dovijeka po redu Melkisedekovu« (Ps. 109, 1 i 4). 

1. Kristostaje Veliki svećenik ne možda radi 
toga, da ponavlja ili usavršuje žrtvu na križu, nego da tu istu 
žrtvu radi Očeve časti i spasenja duša ovjekovječi i trajno 
iskoristi njezine plodove. Doklegod bude na zemlji duša, koje 
treba otkupiti i na koje treba primijeniti plodove i zasluge 
Kristova otkupljenja, dotle će Krist vršiti svoju velikosveće- 
ničku službu, i to na dvostruki način. Prvo svojom nepre- 
kidnom žrtvenom molitvom. On kao drugi Mojsije, uzdiže u 
molitvi ruke, dok se njegov narod bori protiv Amalečana. »I 
kad je Mojsije spustio ruke, stradao je Izrael, a dok je ruke 
dizao k nebu, pobjeđivao je Izrael« (2. Mojs. 17, 10). »On živi 
uvijek kao naš zagovornik« (Hebr. 7, 25). »Jeruzaleme (Crkvo), 
na tvoje sam zidove postavio stražare, koji ne će zanijemiti 
ni danju ni noću« (Iz. 62, 6). Krist je ovaj stražar nad Jeruza- 
lemom, nad Crkvom i nad njezinom djecom, Krist, Veliki 
svećenik, »koji je umro i još uskrsnuo, koji je s desne strane 
Božje i zagovara nas« (Rim. 8, 34). Krist vrši nadalje svoju 
svećeničku službu u presvetoj euharistijskoj žrtvi na našim 
oltarima. Tu se naš nebeski Veliki svećenik po posvećenim 
rukama prikazuje Ocu kao žrtva. Prikazuje mu svoje tijelo 
i svoju krv, zemaljski život sa svim neizmjernim vrednotama, 
činima i djelima klanjanja, molitve, slavljenja, poslušnosti i 
ljubavi. To je »žrtva čista, žrtva sveta, žrtva neokaljana«. Taj 
žrtveni prinos stavlja Krist u ruke svojoj Crkvi, da svi, koji 
su na nebu i na zemlji, zajedno s Crkvom prikažu Ocu taj 
žrtveni dar i da mu dadu dostojnu slavu i poklon. »Ovo je 
tijelo moje; ovo je krv moja.« To je plod uzašašća Gospod- 
njega! 

2. »Tisisvećenik dovijeka po redu Melkisede- 
kovu.« Krist dakle nije svećenik poput židovskih levita, koji 
su prikazivali Bogu žrtve, nego je svećenik, koji poput otaj- 
stvenog svećenika-kralja Melkisedeka, prikazuje Bogu ne- 
krvnu žrtvu kruha i vina: Krist, nebeski Veliki svećenik, pre- 

tvara svojom stvaralačkom moći kruh i vino u svoje presveto 
tijelo i u svoju presvetu krv. Euharistijska žrtva, koju ne- 
beski Veliki svećenik ovdje na zemlji prikazuje, postaje te- 
meljem, na kojemu počiva njegovo kraljevstvo na zemlji. Ona 
je izvor, koji žrtvenom vodom spasenja riapunja milosne po- 
toke sedam svetih sakramenata. Ona je srce, iz kojeg u otaj- 
stveno tijelo Kristovo struji svijetlo, život i ljubav. Ta euhari- 
stijska žrtva našega Velikog svećenika daje potpunu zadovolj- 
štinu za grijehe i dostojnu plaću za sva dobročinstva, a ujedno 
je i najmoćniji zagovor za sve potrebe i najviši poklon mjesto 
svakog stvorenja. Ta presveta žrtva oživljava u nama, nje- 
govim udovima, Kristov svećenički Duh. U toj.žrtvi živi Krist 
i dalje na ovoj zemlji: u svojoj Crkvi, u svojim udovima, 
s njima i u njima je progonjen i zlostavljen, s njima'i u njima 
čini pokoru i dobro, vojuje i klanja se. U toj žrtvi postaju 
vjernici sve više njegovom. svojinom i sve savršenije se 
s njim sjedinjuju i tako se kao jedna žrtva prikazuju ne- 
beskom Ocu: »Žrtva čista, žrtva sveta, žrtva neokaljana.« »Sa 
Siona upravlja Gospodin žezlom tvoje sile, da vladaš usred 
neprijatelja svojih. Tvoje je vladalačko dostojanstvo u sjaju 
svete pratnje. Ti si svećenik dovijeka.« Po svome svećeničkom 
dostojanstvu vladaj i nad tamom grijeha i zla, Vladaj srcima 
ljudskim i sve ih sebi blago podloži. Učini, da sudjelovanjem 
kod svete žrtve budu s tobom čista, sveta i neoskrvnjena žrtva. 
Napuni ih duhom i snagom svoga svećeništva. 

3. Naš Veliki svećenik, Isus, »ima vječno svećeništvo, jer 
ostaje dovijeka. Zato i može uvijek spasavati one, koji po 
njemu dolaze k Bogu, kad živi uvijek kao naš zagovornik. 
Dolikovalo je da imamo takova velikog svećenika, koji je svet, 
nevin, neokaljan, odijeljen od grešnika i uzvišeniji od neba« 
(Hebr. 7, 24—26). Kako smo sretni, što imamo Velikog sveće- 
nika na nebu! »Po njemu dolazimo k Ocu.« Zato i molimo »po 
Kristu Gospodinu našem«. Zato i sudjelujemo kod žrtve svete 
Mise, u kojoj se s Kristom prikazujemo nebeskom Ocu. On 
nas, dakle, može potpuno spasiti i posvetiti, i to svojom 
molitvom i svojom žrtvom. 

Vječno je Kristovo svećeništvo, vječna je njegova volja, 

da se žrtvuje. Vječna je njegova svećenička e smo 
s bijednom ljudskom naravi, čije je slaboće — izuzevši grijeh: 
— sam na sebi iskusio (Hebr. 4, 15). U toj neprekidnoj orienja 
nosti volje na žrtvu nastavlja se dovijeka Isusov zemaljski 
život: njegovo odricanje, njegove suze; njegove io 
napori, njegova poniženja. U neprolaznoj volji raj og _ 
likog svećenika Isusa da se žrtvuje, živi i dalje bije o: rani 
ženi i raspeti Isus kao žrtveno Janje, kao žrtveni dar, oz. 
je neizmjerno bogat siromašni i ponizni dai život, "+ O 
ga u Kristovu Duhu shvatimo i po njemu živimo: Gospodine, 
daj da progledam! : Ti 

kai je na visinu, sa sobom poveo roblje i kao Veliki. 
svećenik ljudima razdijelio darove« (Efež. 4, 8). »Po njemu, 
Gospodine, sva dobra vazda stvaraš, posvećuješ, oživljavaš, 
blagosivljaš i daješ ih nama: po njemu, i s njime, 1 u meu 
jest tebi, Bogu Ocu svemogućemu, u jedinstvu Duha Svet ga. 
svaka čast i slava, po sve vijeke vjekova« (žrtva svete Mise). 
Sve po Velikom svećeniku Kristu, s njime iu njemu! sim 

»Nemamo Velikog svećenika, koji ne bi mogao sažaliti se: 

s naših slaboća, nego koji je u svemu iskušan kao i mi, osim 
grijeha. Pristupimo, dakle, s pouzdanjem k prijestolju ae 
da primimo milosrđe i nađemo milost, kad nam ustreba. 
pomoć« (Hebr. 4, 15 sl.). 


Molitva. 


Primivši, Gospodine, darove (euharistiju), daj, molimo te,. 
da ti vazda ostanemo zahvalni. Po Kristu Gospodinu našem, 
Amen. 


Utorak u osmini Spasova. 
Krist, Kralj i sudac. 


»Oče, proslavi Sina svoga. Dao si mu vlast nad svakim 
tijelom« (Iv. 17, 1—2; evanđelje na vigiliju Spasova). Otac“ 
je uslišao Isusovu molitvu i proslavio ga u njegovu uza- 
šašću, t. j. postavio ga je Gospodinom nad svim što je stvo- 

reno. »Sjedi meni s desne.« Sada on sudjeluje u slavi i u 
gospodstvu Očevom. Njemu je »dana sva vlast na nebu i na 
zemlji« (Mat. 28, 18). Vlast da kraljuje i vlast da sudi. 

1. Vlast da kraljuje. U blagom evanđelju očito 
je izražena i kraljevska vlast jednog zakonodavca. Krist ne 
vodi pobudne razgovore. On daje zakone, a te zakone potkre- 
pljuje sankcijom vječnog blaženstva ili vječne propasti, vječne 
nesreće. »Propovijedajte evanđelje svakom stvoru. Tko bude 
vjerovao i pokrstio se, spasit će se, a tko ne bude vjerovao, 
osudit će se« (evanđelje). To su zakoni, koji se ne obaziru 
na lično dostojanstvo. To su zakoni, koji ne poznaju niti pri- 
vilegiranih niti zapostavljenih. Kristov zakon pozna samo 
grešnike i pravednike. To su zakoni, koje ne može nitko, 
pa ni Crkva, po volji mijenjati, nego im se mota svatko 
ponizno i s poštovanjem pokoravati. Ove zakone ne će nijedan 
parlamenat, nijedan kralj, nijedan ministar, nikakva znanost 
bez kazne prestupiti i prekršiti. Ove zakone proglasuje Krist 
svijetu po svome evanđelju i po svojoj nepogrešivoj Crkvi, 
tako da se ne može nitko ispričati neznanjem, a pogotovo ne 
djeca svete Crkve. »Dana mi je sva vlast na nebu i na 
zemlji«; vlast i nada mnom: nad mojim duhom, nad mojim 
srcem, nad mojom sudbinom, nad mojim životom. Radosno 
ću priznati njegovo gospodstvo nada mnom, njegovu zapo- 
vijed, njegov zakon! 

2. Vlast suditi. »Ovaj Isus, koji je od vas uzet na 
nebo, opet će doći« (poslanica). Doći će kao sudac na sudnji 
dan. To će biti vrhunac gospodstva proslavljenoga Isusa. Na 
tu je svoju vlast mislio Krist, kad mu je veliko vijeće u 
Jeruzalemu sudilo i osudilo ga na smrt. »Ja vam velim: Odsad 
ćete vidjeti Sina čovječjega, gdje sjedi s desne strane Svemo- 
gućega i dolazi na oblacima nebeskim« (Mat. 26. 64). »Otac 
ne sudi nikomu, nego je sav sud dao Sinu« (Iv. 5, 22). Sav 
sud! Dao mu je da sudi i kažnjava čovječanstvo, pojedine 
narode i države i pojedince, da osudi znanost, koja je sašla 
s pravoga puta, da osudi idole sviju vremena i moda, o ko- 
jim nam znade da govori povijest čovječanstva. »Sav je sud 
dao Sinu, da svi poštuju Sina kao što poštuju Oca« (Iv. 5. 22). 
Pred njim, pred sucem živih i mrtvih, morat će se pojaviti 

svaka duša, koja se rastavi sa smrtnim tijelom. Pred onim 
će morati stajati, koji zna za njezine najskrovitije misli i na- 
mjere, i koji poznaje sva njezina dobra i zla djela. Onom će 
morati odgovarati, čija osuda odlučuje o vječnosti. Pred njime, 
sucem svih vjekova, pojavit će se jednom svi ljudi. A on x 
razlučiti jedne od drugih, kao što pastir razlučuje ovce o 
jaraca. Jednima će reći: »Hodite, blagoslovljeni Oca mojega.« 
A drugima: »Idite od mene, prokleti, u oganj ovječni.« »I ovi 
će otići u muku vječnu, a pravednici u život vječni« (Mat. 25, 
32—46). »Dana mi je sva vlast na nebu i na zemlji.« »Nebo 
će i zemlja proći, ali ne će proći moje riječi« (Luka 21; 38). 
Raspeti Isus, koga je veliko vijeće osudilo, a ljudi zabacili, 
sudac je cijeloga svijeta. Njemu će se pokloniti oni, koji su 
na nebu, na zemlji i pod zemljom. Svi, pai oni, koji ga danas 
zabacuju i niječu, upoznat će i morat će priznati: »Ti si put 
i istina i život« (Iv. 14, 6). »Ti si jedini svet. Ti si jedini 
Gospodin. Ti jedini Višnji« Krist će posve sigurno slaviti 
slavlje i ušutkati svoje neprijatelje. Tada ćemo se radovati, 
što smo za njega živjeli! Kako ćemo biti sretni, kad nam 
progovori: »Dobro, slugo dobri i vjerni, jer si bio vjeran u 
malome, postaviti ću te nad mnogim: uđi u veselje svoga 
gospodara« (Mat. 25, 23). Kako ćemo se veseliti, što smo ovdje 
na zemlji živjeli po Isusovu nauku i primjeru, što smo lju- 
bili siromaštvo i skromnost, što smo prigrlili križ i odrekli 
se svijeta i njegovih načela. Kako ćemo se obradovati, kad 
budemo čuli izricanje suda: »Hodite, blagoslovljeni Oca mo- 
jega, i naslijedite kraljevstvo, koje vam je pripravljeno od 
postanka svijeta« (Mat. 23, 34). ' LA : 

3. Isus, naš Spasitelj i Otkupitelj uzvišen je kao Gospo- 
din i sudac na desnu stranu Očevu. On nam ne će niti može 
biti Otkupitelj, ako ne dopustimo da nam on, Gospodin, što- 
god propisuje ili ako ne ćemo da se pokoravamo njegovim 
zapovijedima. Što se više Gospodinu pokorimo, to ćemo više 
osjetiti, da nam je on Otkupitelj. k.a8 

Klanjajmo se onome, koji je uzašao na nebo! Uzvisujmo 
ga svojom vjerom! Makar da teško razumijevamo vjerske 
istine, koje nam je on objavio, podložimo svoj razum nje- 
govim riječima. Klanjajmo mu se svojom voljom! »Ovo je 

moja zapovijed, da se ljubite među sobom, kao što sam ja 
ljubio vas!«: (Iv. 15, 12). »Bilo je rečeno starima: Ne ubij. 
A ja vam kažem, da će biti osuđen kao krivac svaki, koji se 
srdi na svojega brata. Kazano je starima: Ne čini preljube. 
A ja vama kažem, da svaki, koji promatra s požudom ženu, 
već je učinio preljubu s njome u srcu svome, Kazano je sta- 


rima: Ljubi bližnjega svoga i mrzi neprijatelja svoga. A ja 


vam kažem: Ljubite neprijatelja svoga« (Mat. 5, 21, 27. i 43). 
Vjerno ćemo vršiti njegovu zapovijed. Klanjajmo mu se svom 
svojom ljubavlju. On traži naše srce, našu ljubav: On se ne 
zadovoljava s hladnom, prisiljenom i ropskom službom, nego 
traži službu radosnu i slobodnu, službu iz ljubavi. Dobro je 
da se bojimo njegove zapovijedi, ali bolje je, ako je ljubimo. 
I klanjajmo mu se svojim životom! Svaki posao, svaku duž- 
nost, svaku zadaću i zvanje u našemu dnevnom životu. sma- 
trajmo kao objavu Kristovu, kao objavu njegove zapovijedi 
i njegova zakona. Recimo iskreno: kako je tvoja sveta volja! 
Iz ljubavi prema tebi! 


Molitva. 


Svemogući, vječni Bože, daj, da ti vazda budemo i pobož-- 
nom voljom odani i da iskrenim srcem služimo tvojemu Veli-- 
čanstvu. Po Kristu Gospodinu našem. Amen. 


Srijeda u osmini Spasova. 
Nesveti i Sveti Duh. 


Gospodin je uzašao na nebo. Apostoli su se povratili 
s Maslinske gore u grad. U dvorani posljednje večeri bili su 
»jednođušno postojani u molitvi sa ženama i s Marijom, Maj- 
kom Isusovom« (Dj. ap. 1, 121 14). Tako im je naime Gospo- 
din naložio, da ostanu u Jeruzalemu i da čekaju dolazak 
Duha Svetoga (Dj. ap. 1, 4). S Marijom i s apostolima očekuje 
i sveta Crkva u ovim danima dolazak Duha Svetoga. I mi 
treba da se pridružimo svetoj Crkvi, 

l. Nesveti duh naravno-zemaljskog čo- 
vjeka djeluje i živi u nama, usprkos pobožnih. vježbi, 

\ 

koje obavljamo, usprkos molitava, .koje molimo; usprkos 


svete ispovijedi i dnevne svete avacko nio. do 
duh, vlastiti duh, opasniji je neprija ka kos Poboli 
tijela. On je neprijatelj svakoga, koji om i gla roon - 
nost i koji je već napredovao u kršćans om se iL : 
se odliloaje hilavstnom, i m niko srbi ita adi . 
postojan, radoznao, nemiran, nepr sino sai a če : 
put se čini, kao da se sasvim Bogu po orio, Mens 
izlikom da čini pravo, pod izlikom. revnosti p gava 
rao ača dog Pod meni da nijeme . 
da teži za savršenstvom, sakriva svoje: tite 1 iri 
i namjere. On nas potiče, da radimo iz čisto nar & 
kaša rok potpuno Čeha o pora ota sa ama 
irući Boga i na to, da Bogu omi i | 
bj a s i karo za udobnosti, lagodnosti, za otapa 
i nezavisnosti i mnogo se brine za tijelo. On traži — ia 2 
vješto krije izlikom težnje za savršenstvom Kida Praia ione 
a osobito u stvarima pobožnoga života: u borbi da nadv s 
zlo, jednako kao i u nastojanju da radi za Boga i za < 
duša. Veoma često živi i djeluje ljudski duh u nama. MM 
je i za nas veoma potrebno, da čeznemo za ako e še 
Svetoga i da iskrenom čežnjom zavapimo: »Dođi, Duše af: 
»Srce čisto stvori mi, Bože, i duh pravi obnovi u meni« Ž 
s Kak Svetije Duh pravoga života. On daje 
svijetlo. On daje vjeru. On daje, da nešto s i e id a 
hoćemo i da se nepokolebivo pouzdajemo. Oganj Duh a Sve 
toga stvara duhovnu toplinu i oduševljeni žar. On gi 
što nije plemenito i sve što je zlo. On tjera zloga i s. 
noga duha sebičnosti i putenosti. On uzdiže k Bogu i. 
djelovanje, a što je u nama nisko, to osuđuje i neon asa 
izoštrava naš pogled, da upoznamo u sebi zlo i osloba ja : 
dušu od tromosti i mlitavosti. On nam daje slobodu = ća 
koja nas otkida od svega prolaznoga, veže nam srce uz a 
i čini, da smo u životu skromni u svojim zahtjevima. a : 
nam slobodu, koja se zadovoljava s najmanjim, . ; 
stavnijim i najnužnijim i koja sva dobra zemlje, ie dhe 
kulture upotrebljava samo za to, da svoj duhovni život dove 

do potpune zrelosti. Tai j 
i J nam je Duh Sveti vrlo 
. Duh moramo moliti u ovim danima S Šanjek ia 
“ .. ik he svetom Crkvom. »Veni, Sancte Spiritus "Dadi, 
se oveti, napuni srca svoji j ih i j ie li 
PO ši rm vojih vjernih i oganj svoje ljubavi 


i ja ću ih napuniti« (Ps. 80 11). Što vi ži 

Ja € 'ti« (Ps. 80, + Sto više tražimo i li 

= .ćemo više primiti, »Svaki, koji moli, prima« shškrajn 
Ji ne Moli, ne prima. Jer »gladne napuni dobara a boga- 


Molitva. 


Bože kiš ći GR siiikesšća 
io Pama Marika 1 *nago naša, koji si sam začetnik pobožno- 
K pobožnim molitvama svoje Crkve i daj, da doista 
3 


zadobijemo, za š : ; 
g , što vruće moli : : 
šem. Amen. mo. Po Kristu Gospodinu na- 

Četvrtak: Osmina Spasova. 


»Sursum corda!« 


»Bože, mi vjerujemo, da je Jedinorođeni tvoj na dana- 
šnji dan uzašao na nebo, zato nam podaj, da i sami duhom 
u nebesima obitavamo.« To je velika prošnja svete Crkve: da 
se naš praktički život podudara s vjerom! 

1. »Sursum cordal« Da svojim duhom u nebesima 
obitavamo; da u onostranom, u nadvremenitom budemo utvr- 
đeni; da ondje živimo, gdje je proslavljeni Krist, naša glava, 
naš put i istina i život; da odonud crpemo svoje misli, prosu- 
đivanje, nazore, motive i poticaje; da u prekogrobno stavimo 
sve svoje pouzdanje i nadu; da se brinemo i mučimo za ono 
što je gore, što dolazi iza ovoga. »Sursum corda!« da dogo- 
daje, protivnosti, djela, ljude, poslove, dužnosti i trpljenja 
promatramo i prosuđujemo u svijetlu prekogrobnog života, 
u svijetlu vječnosti, u svijetlu Božjem i proslavljenog Gospo- 
dina! U nebesima obitavati znači iz ljubavi prema Bogu i 
Kristu dopustiti, da na zemlji ne shvaćaju naše namjere, 
nego da ih i naši najbliži krivo tumače. To znači, klevetanja 
i zapostavljanja primati po uzoru i u duhu onoga, koga su 
nepravedno na smrt osudili i na najsramotniji način pogubili, 
a koga je Otac radi toga uzvisio nad sva nebesa. To znači, 
ne tražiti ovdje na zemlji, da nas ljudi priznaju i poštuju, 
nego svoje djelovanje i nastojanje povjeriti onomu, koji i u 
nebu za nas zna, i koji ništa ne zaboravlja i kod kojega ništa 
ne propada, štogod smo iskreno i s dobrom nakanom učinili. 
Koji u nebesima obitava, taj svoju životnu svrhu promatra u 

svijetlu vječnog preodređenja i odgovornosti. Takav čovjek 
nije dezinteresiran. Nasuprot! On shvaća život dublje, ozbilj- 
nije i važnije nego li drugi, i zato živi u Božjem miru. Zato 
je izvan života. Ne uzrujava se mnogo. Svoju dužnost vrši 
mirno, s pogledom upravljenim prema nebu. Protivnosti ži- 
vota prima kao od Boga poslani križ, i slijedi stope onoga, 
za koga zna, da je na Očevu prijestolju. »Koji se ponizuje, 
uzvisit će se« (Luka 14, 11). »Svojom strpljivošću spasit ćete 
svoj život« (Luka 21, 19). Sve vremenito iskorišćuje takav za 
Svoj vječni spas. To je prava životna mudrost znati svladati 

zemaljsko, stresti sa sebe prašinu i izići iz tjesnaca umišlje- 
noga, ali malenoga »ja«. 

2. »Kao div stupao jesvojim putem« (Ps. 18, 
'6). Žurio se silnim koracima da nas otkupi. S neba je sišao 
“u krilo Djevice, iz krila Djevice u jaslice, iz jaslica na križ, 
s križa u grob, iz groba se povratio u nebo. Utjelovljeni Sin 
Božji tako je žurno koracao radi toga, da se i mi za njim 
požurimo i da ga svim srcem molimo: Povuci nas za sobom! 
Slijedit ćemo tvoje stope. Treba da ga slijedimo srcem onamo, 
kamo je uzašao tijelom. »Bježimo, dakle, od svjetovnih želja. 
Promislimo dobro, da će se onaj, koji je blagoslivljajući uza- 
.šao na nebo, povratiti kao strašan sudac; što nam je blago 
naložio, o tome će strogo tražiti račun. Nitko, dakle, neka ne 
'omalovažava pokore. Nitko neka ne zanemari brigu oko svoga 
:spasa, doklegod može za nj poraditi: Spasitelj će biti na sudu 
tim stroži, što je prije suda bia blaži« (Grgur Veliki u lekci- 
jama današnjeg matutina). , 

3.,»Oče, hoću da i oni, koje si mi dao, budu sa mnom, 


gdje sam ja« (Iv. 17, 24). Zato Bossuet stavlja u usta Spasi- . 


teljeva: »Ti si me poslao, da budu potpuno jedno. Zato, Oče, 
jer si ih meni dao, ne samo kao drugove u borbi, ne samo 
kao braću, nego kao udove, zato hoću, da budu potpuno jedno 
kao udovi moga tijela. Kao što si mi dao da budem gospodar 
nad samim sobom, tako moraš dopustiti, da budem i gospodar 
svojih udova. Zato, Oče, hoću, da i oni budu sa mnom, gdje 
sam ja. Kad budem u slavi, neka i oni budu ondje. Sa mnom, 
u jedinstvu sa mnom.« 

»Da gledaju moju slavu, koju si mi dao« (Iv. 17, 24); da 
na vlastitom tijelu oćute tu slavu. Treba da oćute veličinu 
i podrijetlo slave, koju si mi ti dao. Od tebe sam je primio. 
Jer ti si me ljubio prije nego li je svijet stvoren. Dao si mi 
je u punoj mjeri, da je i drugima saopćim i drugima podije- 
lim, »Sebe posvećujem za njih. Bili su žrtve tvojega gnjeva, 
-a sada sam ja dao samoga sebe. Sada su sveti i posvećeni 
tvojemu Veličanstvu, pa neka budu zajedno samnom tebi po- 
svećeni i žrtvovani, kao što se ja tebi posvećujem i žrtvujem. 
»Ja se posvećujem za njih«: Jedamput u smrti na križu; bez: 
prestanka, dnevno, svakoga časa u žrtvi svete Mise, da budu 

zajedno sa mnom posvećeni i žrtvovani tebi, Ocu, i da na 
zemlji žive životom Božjim i životom nebeskim! 
Molitva. 

Podaj, molimo, svemogući Bože, da mi, koji vjerujemo, 
da je Jedinorođeni tvoj, Otkupitelj naš, na današnji dan uza- 
šao na nebesa i sami duhom u nebesima obitavamo. Po Kri- 
stu Gospodinu našem. Amen. 

Petak poslije osmine Spasova. 
"Budite spremni! 


»Bože, daj da vazda budemo i pobožnom voljom spremni 


i da iskrenim srcem služimo tvojemu Veličanstvu!« (moli- 


tva). Treba da isprosimo spremnost volje i čistoću srca za sebe 
i za sve, koji se s nama spremaju za Duhove. 

1. Spremnost volje. Prema milosti i djelovanju 
milosti Duha Svetoga moramo zauzeti Marijin stav: jedan 
bezuslovni »fiat«,y neka mi bude, na sve što od nas traži 
milost i na što nas ona potakne. Pa i onda kad nas milost 
razapinje i kad se čini da će sve u nama uništiti. Takav 
stav duše isključuje svaku ljudsku samovolju i svaku prive- 
zanost uz ovu ili onu ljudsku želju. Ako želimo da djelovanje 
Duha Svetoga bude u nama plodno i da nas ono obnovi, kao 
što je obnovilo apostole, onda nije dosta da samo molimo za 
njegov dolazak. Potrebno je, da u isto vrijeme pripremimo 
tlo svoje duše, kolikogod samo možemo, A to ćemo postići, 
ako ostavimo sebe, ako zaboravimo na sebe, ako se otkinemo 
od svega što nije Bog, Božja volja i slava. Tada će duša biti 
slobodna. Bit će spremna da na svako nukanje i poticaj Duha 
Svetoga odgovori bezuslovnim »Neka mi bude!« Ako se smi- 
jemo tako izraziti, Bog djeluje na temelju ničega. Iz ničega 
stvara sve. Mi samo smetamo njegovo djelovanje u nama, 
doklegod ne postanemo pred njim i pred milosti jedno ništa; 
doklegod ne budemo posve podložni njegovoj volji i htijenju; 
doklegod mislimo da smo još ipak nešto, dok hoćemo da bu- 
demo nešto i dok gojimo vlastite želje. Još nemamo one pot- 
. Baur, Rasvijetli sel II. 23 

pune spremnosti i odanosti u volju Božju, u djelovanje njegove 
milosti. To, dakle, neka bude djelo milosti u ovo duhovsko 
doba. 

2. Čistoća srca. Postoji jedna čistoća srca od gri- 
jeha, pogrešaka i nesavršenosti. Da Duh Sveti uđe u dušu, 
znamo, da se zahtijeva, da nam srce bude čisto od grijeha, 
pogrešaka i nesavršenosti, ili da se barem iskreno borimo za 
tu čistoću. Osim te čistoće postoji i druga čistoća, čistoća 
srca prema milosti, koju nam daje Bog. Čistoća, koja si ništa 
ne utvara, što se Bog približava duši, nego koja postaje tim 
čistija, svijetlija i poniznija, što ju Božja milost više uzvisuje 
i obogaćuje. Doista se zahtijeva velika čistoća srca, da Bog 
daje duši veće milosti. Zahtijeva se nešto od čistoće Marijine, 


jer, kad ju je Elizabeta nazvala blaženom, ona je upravila: 


svoj pogled k onome, od kojega je primila milost: »Veliča 
duša moja Gospodina. Velike mi stvari učini Svesilnil« Ma- 
rija je bila suviše uzvišena nad svaki osjećaj sebeljublja, a 
da bi se mogla smiriti u ovom odlikovanju. Ona se samo 
raduje, što joj je Bog iskazao tako veliku milost. Ona je u 
svojoj poniznosti vidjela samo njega. To je čistoća duše, koja 
živi po milosti, a to upravo nama nedostaje. Kako smo u po- 
taji oholi, tašti i samodopadni, ako nam Bog udijeli koju 
milost. Koliko puta pripisujemo milosti sami sebi, i koliko 
si utvaramo radi njih! Slava Božja, želja da njemu omilimo, 
rijetko je prvi i glavni razlog našega djelovanja, našega na- 
stojanja oko svetosti, naš glavni cilj! Prve naše misli, osje- 
ćaje i pokrete srca pripisujemo većinom sebi. Naše je sebe- 
ljublje kao fini otrov, koji sve truje, pa i samu ljubav prema 
Bogu, pa nam otima i ono, što bi milost htjela da u nama 
izvede na slavu Božju. Doista imamo razloga da molimo: »Daj 
da čistim srcem služimo tvojemu Veličanstvu.« 
' 3. Duhovi nam mogu donijeti velike milosti. Međutim, 
milost traži otvoreno, čisto i nesebično srce. Nije bez razloga 
bila s apostolima u dvorani posljednje večere i Marija. Ona 
je svijetli primjer svima, kojima Gospodin kani udijeliti ve- 
like milosti, Zato moramo nasljedovati njezin primjer. Ona 
nas uči, da ne težimo za izvanrednim milostima, da nikada 
ne mislimo da smo svojom vjernošću i svojim nastojanjem: 

zaslužili neke stanovite milosti; da nikada ne pripisujemo seki 
koju tu milost, da u pobožnosti budemo uistinu nesebični, 
da ne tražimo sebe; da se nikada ne mrtvimo i ne obavljamo 
kakovu pobožnost radi utjehe. Sve je to šebičnost i priječi 
djelovanje Božje milosti. Time pretvaramo nebeski dar u vla- 
stiti otrov! Više će nas približiti Bogu nastojanje da budemo 
maleni, nego izvanredne milosti. »Koji se: ponizuje, uzvisit 
će se« (Luka 14, 11). 


Molitva. 


Svemogući, vječni Bože, daj da vazda budemo pobožnom 
voljom spremni i da čistim srcem služimo tvojemu Veličan- 
stvu. Po Kristu Gospodinu našem. Amen. : 


Navečerje Duhova. 
Pokršteni Duhom Svetim. 


U noći od subote na duhovsku nedjelju primali su u Rimu 
sveti krst oni, koji bilo iz kojeg razloga nisu bili na Uskrs 
pokršteni. Duhovska vigilija je imitacija uskrsne vigilije. U 
duhovskoj vigiliji dolazi do izražaja misao, da smo mi kršćani 
pokršteni Duhom Svetim. ' + 

1. Primili smo Duha Svetoga. U poslanici se 
govori, kako je sveti Pavao došao u Efez. Ondje je našao 
neke već pokrštene učenike, On ih upita, da li su poslije kršte- 
nja primili Duha Svetoga, a oni uopće nisu znali, da Duh 
Sveti postoji. Iz toga je sveti Pavao zaključio, da nisu bili 
kršteni u ime Isusovo, jer bi inače morali primiti i Duha 
Svetoga. I doista, to je bilo Ivanovo krštenje, ono krštenje, 
koje je Ivan na Jordanu dijelio, a ne ono, koje je Krist usta- 
novio. »I oni su bili kršteni u ime Gospodina Isusa. I kada je 
Pavao na njih položio ruke, siđe na njih Duh Sveti, i govorili 
su jezike i proricali.« Sam im je, dakle, Duh Sveti osobno na 
vidljiv način udijelio svoje osobite darove. Kod ovog zbivanja 
misli liturgija na nas. I mi smo primili Kristovo krštenje i 
svetu potvrdu. I mi smo, dakle, nosioci Duha, napunjeni Du- 
hom. I za nas vrijede riječi iz ulaza: »Kada me budete častili, 

skupit ću vas iz svih zemalja (u crkvenu zajednicu) i izlit ću na 
vas čistu vođu (sveti krst). I dat ću vam Duh novi«, svetu 
potvrdu (Duhovi). Bez sumnje nama je već dan Duh Sveti 
s Ocem i Sinom, i on postaje »slatki gost« naše duše, postaje 
nama beskrajno bliz! On se s našom dušom najtjesnije pove- 
zuje. O, da već upoznamo dar Božji! 

2, »Duh Sveti će ostati kod vas, i bit će u 
vama« (evanđelje). »Svijet ga ne može primiti, jer niti ga 
vidi niti ga pozna.« Ali u nama, koji smo udovi Kristovi, on 
stanuje, u nama živi i djeluje. »Tko mene ljubi, bit će lju- 
bljen od moga Oca, i ja ću ga ljubiti« (evanđelje). Kojom lju- 
bavlju? Ljubavlju, koja u presvetom Trojstvu živo povezuje 
Oca sa Sinom i Sina s Ocem. Ta ljubav je Duh Sveti. Mi se 
kršćani možemo ponosno hvaliti, da je ona ljubav, kojom nas 
Otac i Sin ljubi, i kojom mi ljubimo Oca i Sina, sam Bog, 
treća božanska osoba, Duh Sveti. Duh Sveti, ljubav Božja, 
potvrđuje i dovršuje vječnu povezanost Oca sa Sinom. Isti 


Duh Sveti, sama ljubav Božja, sjedinjuje i Krista s nama, | 


glavu s udovima, i čini, da zajedno živimo, djelujemo, molimo, 
trpimo, ljubimo i Ocu se klanjamo. Svojim čudesnim dola- 
skom k nama i svojim sjedinjenjem s nama čini nas Kristovim 
udovima i time nas povezuje s izvorom milosti. Mi smo udovi 
Kristovi, jer Duh Sveti, ljubav Božja, stanuje u nama. I Duh 
Sveti, ljubav Božja stanuje u nama, jer smo udovi Kristovi. 
Čudesna li jedinstva u ljubavi! Kao što je istina, da smo 


po svetom krstu i po milosti organski povezani s Kristom | 


Gospodinom i kao što smo s njime jedno, tako je jednako 
istina, da u nama živi Duh Sveti, bitna ljubav Božja. Velikog 
li dostojanstva našeg bića, da se tako reći Duh Sveti u nama 
utjelovljuje! Velike li ljubavi Božje, što su nam Otac i Sin 
poslali Duha Svetoga, ljubav koja ih u vječnom blaženstvu 
međusobno povezuje. Isti taj Duh Sveti, osobna ljubav Oca i 
Sina, povezuje i nas bijedne ljude sa Sinom i po Sinu s Ocem! 

3. Dar Božji! Veoma je žalosno, da se uvijek zaustavljamo 
samo na površini svoje duše. Nikako ne ćemo zaroniti u du- 
binu, onamo, gdje si ti, Duše Sveti, u svetinju svoje duše. 
Dopusti, Gospodine, da o Duhovima duboko pogledamo u du- 
binu u kojoj se ti otajstveno skrivaš. Daj, da odsad na tebe 

pazimo. Daj, da iz raznolikosti dnevnoga života sve češće 
silazimo u dubinu svoga srca, onamo, gdje Duh Sveti živi i 


djeluje, da njega slušamo i da s njime živimo! 


Odviše se rastresamo i odviše nas zaokupljaju vremenite 
dužnosti i poslovi. Nijedan časak ne posvećujemo šutnji, sa- 
branosti, razmišljanju, koje bi nas dovelo do Duha Svetoga, 
koji je u nama prisutan. Mi ga smetamo, mi ga zaboravljamo. 
On ostaje u tami, na dnu naše duše i uzalud očekuje naš 
pogled, naš zov! 

Obratimo više pozornosti svome srcu! Budimo više du- 
hovni! Slušajmo ga i pokoravajmo se njemu! Pazimo na ono, 
što se u nutrini zbiva, što unutri govori! U nama stanuje Duh 


Sveti! Kolike li sreće! A mi se njega i ne sjećamo. 


Molitva. 


Dopusti, molimo, svemogući Bože, da mi, koji svetkujemo 
svečanost dara Duha Svetoga, raspaljeni nebeskim željama, 
žeđamo za izvorom života. Po Kristu Gospodinu našem. Amen. 


V. DUHOVSKO DOBA. 


U vod. 


1. »Ja vam kažem istinu: Bolje vam je, da ja idem; jer 
ako ne otiđem, ne će k vama doći Utješitelj; a ako otiđem, 
poslat ću ga k vama« (Iv. 16, 7). Svojim uzašašćem otišao je 
Krist k Ocu. Danas je ispunio svoje obećanje i poslao obećanog 
Duha Svetoga apostolima, Crkvi: To je dokaz da je kod Oca, 
da je on proslavljeni Gospodin. 

2. Na Božić je Bog postao čovjekom. Došao je da nam 
zasluži milost, da budemo dionici božanskoga života, da bu- 
demo djeca Božja. Uskrs je blagdan uskrsnuća od smrti gri- 
jeha na život milosti. Svetim krštenjem i euharistijom posta- 
jemo udovi tijela uskrsnulog Spasitelja. Duhovi su blagdan 
vidljivog poslanja Duha Svetoga apostolima, Crkvi, župi, 
kršćanskoj obitelji, svakoj pojedinoj duši. Svojim je utjelov- 

«ljenjem i svojom smrću na križu Gospodin zaslužio milost 
poslanja Duha Svetoga, Sada se na nebu za nas moli i čini, 
da nam Duh Sveti pošalje svoju pomoć, da rastemo u milosti 
i svetosti, da budemo jaki i nesavladivi i da dođemo do savr- 
šene svetosti, kako to dolikuje Kristovim udovima. 

Duh Sveti povezuje Oca sa Sinom u Božanstvu. Zato on 
i nas povezuje s Kristom. Njegovo je djelo, da glava i udovi 
žive i djeluju u međusobnoj povezanosti. Život i djelovanje 
Krista, glave, ne možemo odijeliti od života i djelovanja Duha 
Svetoga posvetitelja. Zato sveti Pavao pridaje isto značenje. 
izrazu »u Kristu živjeti« kao i izrazu »Duhom živjeti«. Kršte- 
nje u Kristu znači za njega isto što i krštenje Duhom. Upravo 
onako, kako piše sveti Ivan: »Po tom poznajemo da ostajemo 
u njemu (u Kristu) i on u nama da smo udovi Kristovog 
otajstvenog tijela, što nam je dao od svojega Duha« (1. Iv. 
4, 13). Kao što je djelo Kristovo, da živimo božanskim životom, 
tako je to jednako i djelo Duha Svetoga. Gdje ne djeluje Duh 
Sveti, ondje nema ni života u Kristu. »Vjernici, koji žele ži- 
vjeti Duhom Kristovim, postaju. tijelom Kristovim« (Sv. Augu- 

'stin). Bit ćemo povezani s tijelom Kristovim, ako budemo 


povezani s Duhom Gospodnjim, s Duhom Svetim. Božanski ži-' 


vot uvijek je životvoran i uvijek se nalazi u Kristu, utjelov- 
ljenom Bogu. Ako dopustimo, da Krist u nama djeluje, onda 
nam Otac i on zajedno šalju Duha Svetoga, Duha posinaštva 
i ljubavi. Taj opet Duh upravo nas sili, da svom dušom 
čeznemo i nastojimo da budemo djeca Očeva, da u njegovoj 
Svetoj ljubavi neprestano rastemo, dok nam ljubav ne buđe 
Posve savršena. Zato je život u Kristu, koji smo u svetom 
krstu (o Uskrsu) primili, nepotpun i ne bi bio moguć, da nam 
nije poslan Duh Sveti. Uskrs po svojoj naravi teži k Duho- 
vima. Duhovi su nadopuna uskrsnom blagdanu. Uskrsom po- 
Stajemo udovi Kristova tijela i dobivamo novi život. Taj 
život treba da se u nama razvije i ojača. Božanski život, koji 
nam je udahnut na svetom krstu, treba da postane oganj, 
Koji sve čisti, treba da postane snaga i jakost, koja svladava 
Svaki otpor, treba da se razvije do savršene ljubavi, koja je 
jača od smrti, koja nas sili, da sve radimo za Krista i da za nj 
sve damo, dapače i sam život. To je učinak krštenja Duhom 
ha duhovski blagdan. Duhovski Duh je Duh mučeništva, i 
odvažnog ispovijedanja. On nam daje svijetla, odvažnosti i 
jakosti, kako to vidimo kod apostola, koji »otidoše ispred vi- 
jeća radujući se, što su bili smatrani dostojni, da trpe sra- 
"motu za ime Isusovo« (Dj. ap. 5, 41). . 

Duhovi su rođendan Crkve, kršćanstva, novog. naraštaja. 
“Čovjek, koji je tim Duhom prožet, ne živi više po tijelu niti 
po načelima i idealima čisto naravnog čovjeka. On je čisto 
“duhovan čovjek. On je obasjan svijetlom istine i u svojoj 
nutrini poučen od Duha Svetoga, od Duha istine. Novi nara- 
'štaj prosvijetljen tom istinom promatra stvari i događaje ži- 
vota u njihovom snošaju prema Bogu, njegovoj providnosti i 
u svijetlu vječnosti. Prosvijetljen tom istinom, daje se novi 
naraštaj voditi samo jednim motivom: što je Ocu milo. Novi 
naraštaj jest duhovan naraštaj, jer »živi Duhom« i »hodaju 
po Duhu« (Gal. 5, 26). Plod je Duha: »Ljubav, radost, mir, 
strpljivost, blagost, dobrota, vjera, krotkost, ustrpljivost, či- 
stoća.« Crkva je u krštenju Duhom na duhovski dan oprana 
u krvi Kristovoj, s njime je uskrsnula i bila prožeta puninom 

novoga života. Danas ona stoji sa zaručnikovim darom, koji 
joj je Krist zaslužio i danas predao, stoji u svojoj slavi i vazda 
mladenačkoj snazi i plodnosti. Sada je dozrela za teški život, 
koji je na zemlji očekuje. Dosta je jaka, da sa svojim Zaruč- 
nikom dijeli radost i žalost, da mu ostane vjerna, U njoj živi 
i djeluje Duh Božji, Duh istine i ljubavi. On je duša u tijelu 
Svete Crkve. On je vodi k vječnim zarukama s Kristom, Za- 
ručnikom. To je smisao poslanja Duha Svetoga, smisao svetog 
duhovskog blagdana. 

3. Duhovski je blagdan dan zahvaljivanja Bogu, što je ute- 
meljio svetu Crkvu, kojoj je povjerio sve naše nadnaravno 
bogatstvo i po kojoj nam daje milost i otkupljenje. Duhovski 
je blagdan dan zahvaljivanja Duhu Svetomu, koga primamo 
u sakramentu svete potvrde, dan radosnog i vedrog pouzdanja 
u djelovanje Duha Božjega u nama, u njegovo vodstvo i uprav- 
ljanje. Na današnji se dan ponovno izručimo Duhu Svetomu, 
koji u nama prebiva. On neka bude duša naše duše, On neka 
u nama vlada, na ruševinama našega vlastitoga »ja«. Duhovi 
su blagdan molitve i prošnje za Duhom Svetim i njegovim 
darovima i milostima. Zato molimo sa svetom Crkvom: 


1. Dođi, Duše presveti, 6. Bez Božanstva tvojega; 
Sa neba nas posjeti Čovjek je bez ičega, 
Zrakom svoje milosti. Tone sav u crnom zlu. * 

2. Dođi, Oče ubogih, 7. Nečiste nas umivaj, 
Davaoče dara svih, Suha srca zalivaj, 

Dođi, srca svjetlosti. Vidaj rane ranjenim. 

3. Utjeho za svaki bol, 8. Mekšaj ćudi kamene, 

* Goste duši sladak tol', Ogrij grudi ledene, i 
Okrepe nam viru tih. Ne daj nama putem zlim. 

4. Umornima odmore, 9, Svim što vjeru imaju, 

U vrućini lahore, Što se u te ufaju, ' 
Razgovore žalosnih. Sedam svojih dara daj. 

5. Sjaju svijetla blaženog, 10. Daj pošteno življenje 
Sjaj u zboru puka svog, Daj duševno spasenje, | 
. Napuni nam dušu svu. Daj vjekovit svima raj. 

Amen. 


Sveta Misa duhovskog blaklaena. 


1. Naše svijetlo uskrsno sunce, Krist, uzašao je nad sva 
nebesa slično naravnom suncu, koje se oko Duhova približuje 
svojoj najvišoj točki i prosipa po zemlji obilje svoga svijetla 
i svoje snage. To je sunce uzrok ljeta, a njegove zrake čine, 
da pomalo sazrijevaju plodovi zemlje. Tako i Krist iz nebe- 
skih visina, s desne strane Očeve, šalje svojim sljedbenicima 
sa svijetlom ujednoižarisnagu Duha Svetoga. Na Duhove je 
Crkva doživjela svoju prvu fazu postajanja, kad je bila pro- 
žeta božanskim ognjem i božanskom životnom sposobnosti. 
Taj se čin dogodio pedeseti dan poslije Uskrsa, u onaj dan 
kad su Židovi svečano slavili prvu fazu svoga oslobođenja i 
Egipta: davanje Zakona na Sinaju. 


2. Mlada, još nedorasla Crkva bila je sakupljena u dvorani 


posljednje večere u Jeruzalemu. I najedamput dvorana po- , 


sljednje večere pretvorila se u svjetsku Crkvu svetoga Petra 
u Rimu, koja obuhvaća sve jezike i narode. Oko trećega časa 
sišao je Duh Sveti u obliku ognjenih jezika nad Crkvu, i do- 
vršio u njoj prvu fazu njezinog postanka, postala je puno- 
ljetna. Duh Sveti nikoga ne isključuje: sve narode i jezike 
sjedinjuje u jedno priznanje, u jednu vjeru i jednu molitvu. 
»Duh Gospodnji napunja svemir, i onaj, koji sve obuhvata, 
čuje svaku riječ, aleluja, aleluja« (ulaz). On živi u srcima 
sviju naroda, koji se njemu povjeravaju. On je izvor i veza 
jedinstva, međusobnog razumijevanja i uzajamne ljubavi. Gri- 
jeh, nečisti duh, zbunjuje, raspiruje mržnju, i to je počelo ne- 
sloge i svađe. Zato vapimo u ulaznom psalmu: »Neka ustane 
Bog i neka se rasprše njegovi neprijatelji«, duh nesloge i zla. 
To je vapaj za dolaskom Duha Svetoga, koje se nastavlja u 
»Gospodine, smiluj se« i u molitvi. U poslanici se govori o 
duhovskom čudu. Ovo čudo nije još ni danas dovršeno, ono 
se mora i na nama obnoviti i ostvariti, a da se to zaista 
ostvari, molimo klečeći poslije poslanice: »Dođi, Duše pre- 

sveti, sa neba nas posjeti zrakom svoje milosti. Dođi, Oče 
ubogih, Davaoče dara svih, dođi, srce svjetlosti« (duhovska 
posljednica). On će doći k nama, on će s Ocem i Sinom bitno 
i osobno prebivati u nama. On će biti naš učitelj, koji će nam 
donijeti mir (evanđelje). 

3. Započinje prikazivanje, Žrtveno prikazanje popraćeno 
je 67. psalmom, u kojem se govori o Kristovu pobjedničkom 
slavlju i slavlju njegove Crkve. I mi prisustvujemo u prika- 
zanju tome triumfalnom slavlju. Obraćeni Kristovim »kraljev- 
skim« Duhom (krst i potvrda) idemo, kao junački borci i po- 
bjednici zlog duha, u Jeruzalemski hram, t. j. k oltaru. Molimo 
se, da Duh Sveti učvrsti i dovrši ono, što je Bog u nama 
izvršio u uskrsnom otajstvu (krst), da to po Duhu Svetomu 
obnovi, snažno »potvrdi« i zapečati, da očisti naša srca pro- 
svjetljenjem Duha Svetoga (tajna). U žrtvi svete Mise treba 
da se ostvari duhovsko čudo, o kome govori poslanica. Žrtvu- 
jući ostavit ćemo sebe i predati svoj vlastiti duh. Na taj način 
dat ćemo prilike i mjesta Duhu Svetome, da u nama djeluje. 
Kad primimo svetu pričest, bit ćemo još tjesnije povezani 
s Kristom. Savršenije nego što smo to bili do sada, postat 
ćemo »tijelom« Kristovim. To će se ostvariti, ako živimo Du- 
hom Kristovim, Duhom Svetim. To je misao pričesne molitve, 
da ćemo se, primajući dobro svetu pričest, napuniti Duha 
Svetoga. i 


Duhovski blagdan. 


Duhovski doživljaj. 


Od Uskrsa je prošlo sedam sedmica, jedna velika radosna 
osmina, kad je došao od Spasitelja obećani Duh Sveti, treća 
osoba presvetoga Trojstva, vječni izljev Očeve ljubavi prema 
Sinu i Sinovljeve ljubavi prema Ocu. Došao je uz šum silnoga 
vihora i spustio se u obliku plamenih jezika na pojedine apo- 
štole. Ojačani tim duhovnim krstom pošli su u cijeli svijet, 
da riječju i primjerom, štoviše, i vlastitom krvlju propovije- 
daju raspetoga i uskrsnuloga Krista. : 

1. Duhovski doživljaj apostola prema 
današnjoj poslanici. »Apostoli i blažena Djevica 

bijahu jednodušno sakupljeni u dvorani posljednje večere. 
A oko trećega časa, otprilike u devet sati prije podne, postade 
šum s neba, kao kad puše silan vjetar. Tada im se pokazaše 
vatreni jezici i sjede po jedan na svakoga od njih i napuniše 
se svi Duha Svetoga i stadoše govoriti tuđim jezicima, kako 
im je Duh Sveti dao da govore. A vani se skupi mnoštvo i 
uzbuni se, jer nisu znali što se dogodilo. Slušali su gdje uče- 
nici govore raznim jezicima, i svaki je čuo gdje naviještaju 
njegovim materinjim jezikom veličanstvena djela Božja.« To 
bijahu novi Duhovi! U davno je vrijeme na duhovski dan 
Gospodin na Sinaju sklopio svoj zavjet s Izraelom i uz blje- 
sak munja i gromova dao mu zapovijedi zavjeta, dao mu je 
zakon strogosti, straha i ropstva. Danas su osvanuli novi Du- 
hovi, koji srca napunjaju ljubavlju, nutarnjom slobodom i 
svetom radošću. Duh je Sveti došao uz šum silnoga vjetra. 
Prožeo je i ganuo srca apostola i učenika, Njihove grudi 
odahnuše u novoj slobodi, jer ih je oslobodio dosadanjih sla- 
boća i nesavršenosti. Duh ih je Sveti čisto preobrazio. On je 
prožeo njihove misli, njihovo htijenje, njihova čuvstva, osje- 
ćaje i namjere, i osnovao u njima svoje duhovno kraljevstvo. 
Naučio ih je novom životu. Dao im je odvažnosti i stalnosti, 
čvrstoću značaja i nepokolebivu strpljivost. Dao im je sprem- 
nost na svaku žrtvu za Krista, pa i spremnost na samo muče- 
ništvo. To 'je bilo novo stvaranje! 

2. Naš duhovski doživlj aj. U duhovskom do- 


gođaju ne gleda sveta liturgija samo nešto, što je već prošlo. | 


Ne, ono što pripovijeda poslanica neprestano se ponavlja. I mi 
proživljavamo taj dogođaj. I mi smo se kod žrtve svete Mise 
i svete euharistije sakupili na jednom mjestu, jednodušni u 
Molitvi i u žrtvi. I nad nama treba da se ponovi prvi duhovski 
dogođaj. Zato moli sveta Crkva poslije poslanice: »Pošalji Duh 
svoj, i postat će (svjetovi), i obnovit ćeš lice zemlje. Dođi, 
Duše Sveti, napuni srca svojih vjernih i oganj svoje ljubavi 
u njima užezi« Tu, u žrtvi svete Mise, kada se preobraženi 
Gospodin po svetoj pretvorbi javlja u našoj sredini, javlja se 
s njime i njegov Duh Sveti. U svetoj se pričesti očito zbiva 
nad nama duhovsko čudo. Duh Sveti dolazi nad svakoga od 
nas i napunja nas svojim ognjem i jakošću. On ne dolazi u 

lici plamenog jezika, nego u prilici svijetle hostije, koja je 
ka om: tijelo Kristovo, nosilac Duha Svetoga. Sveta je 
pričest naše duhovno krštenje. Puni Duha Svetoga postajemo 
nosioci Duha, Kristovi svjedoci, apostoli i navješćujemo velika 
djela Gospodnja. Zato se u bogoslužju dijeljenje svete . 
popraćuje ovim riječima: »Najedamput ču se s neba buka a0: 
kad duva silan vjetar, i napuni svu kuću, gdje su sjedili, ale- 
luja. I svi se napuniše Duha Svetoga naviještajući poe nose 
na djela Božja, aleluja, aleluja.« Duhovi su sadašnjost! ma 
3. »Tko mene ljubi, moju će riječ držati, i Otac moj će 
ljubiti njega. I k njemu ćemo doći i kod njega se nastaniti: 
Otac i Sin u Duhu Svetome, u ljubavi, koja veže Oca i Sina. 
Bog nije daleko od nas: on je u nama. To je radosna duhov- 
ska vijest: Bog u nama! Tko poznaje Oca, taj s lakoćom rje- 
šava sve zagonetke i mučne sumnje života. Otac me ljubi, ne 
samo danas i sutra, nego će me ljubiti kroz svu vječnost. 
Bog je u nama! Zato nas obuzima svijetlo i toplina. Bog je 
svijetlo, sunce. Daj, da sunce prodre u tvoje srce! Daj, da se: 
Bog nastani u tebi! Bog u nama! Puni smo snage i ognja. 
Po sebi smo suha, bezvodna zemlja i kao suho drveće. Na. 
duhovskom vrelu crpemo oganj, koji uništava svaku nečistoću, 
svaki grijeh, crpemo oganj svete revnosti za svoga Boga i 
pasitelja. ' 
Shea su konac i svršetak uskrsnog otajstva. Uskrs je 
krštenje, a Duhovi potvrda. Uskrs je novo rađanje, a Duhovi 
su zrelost, punina muževne dobi, muževnost, usavršenje u 
Duhu Svetomu. Krštenje Duhom Svetim poziva nas, da bu- 
demo kršćanski heroji i sveti u svojim mislima, nastojanju i 
namjerama. Poziva nas, da budemo sveti i potpuni kršćani. 


Molitva. 


Bože, koji si na današnji dan poučio srca vjernika ra- 
svjetljenjem Duha Svetoga, daj, da mi u tom Duhu što je 
pravo razumijemo i njegovu utjehu uvijek uživamo. Po Kri- 
stu Gospodinu našem. Amen. 3 

Duhovski ponedjeljak, 
Naša sveta vjera. 


: Sveta Crkva posvećuje danas svu pozornost onima, koji 
su u duhovsko vrijeme primili sveti krst i potvrdu. No ona se 
id i na nas, koji treba da u sebi obnovimo milost sve- 
bo i i potvrde. Ona nas poziva u Crkvu svetoga Petra u 

| k Petar je imao viđenje. Vidio je nekakvu po- 

' sudu, kao veliko platno, gdje se spušta na zemlju, a u njemu 
su bile svakovrsne životinje i ptice. »I dođe glas k njemu: 
Ustani Petre, pokolji i jedi.« Dok je Petar razmišljao u sebi, 
što znači to viđenje, dođoše ljudi, koje je poslao rimski stotnik 
Kornelije. I oni zamoliše Petra, da pođe s njima Korneliju 
poganinu, Sad je Petar shvatio smisao viđenja, koje je netom 
vidio: Bog mu je očitovao, da »nijednoga čovjeka ne smije 
nazvati poganinom ili nečistim«. Pred Bogom ima i poganin 
svoju vrijednost. Kornelije ispripovijedi Petru, kako je neki 
čovjek u sjajnoj haljini stao pred njega i uputio ga k njemu 
Zatim mu je Petar propovijedao. Isusa, koji je bio raspet a 
poslije toga uskrsnuo. »I on nam je zapovijedio, da narodu 
propovijedamo i svjedočimo, da je on postavljen od Boga za 
suca živima i mrtvima. Svi proroci svjedoče za njega, da svi 
koji vjeruju u njega, dobivaju po njemu oprost od grijeha " 
Dok je još Petar govorio ove riječi, »siđe Duh Sveti na sve, 


koji su slušali govor«, na pogane, koji su se sakupili kod Kor- 


nelija, »I vjernici od obrezanika, koji su došli s Petrom, začu- 
diše se što se i na neznabošce izlila milost Duha Svetoga 
I zapovijedi Petar, da budu kršteni« (poslanica). I mi koji 
smo potomci pogana, primamo Duha Svetoga. Duh Božji ne 
čini razlike između pogana i Židova, između naroda i naroda 
Bog želi sve spasiti. »Bog:je dao svoga Jedinorođenoga da 
ne pogine nijedan, koji vjeruje u njega, nego da ima život 
vječni«. (evanđelje). Zato nas liturgija poziva da zahvalimo 
Gospodinu za milost, što nas je pozvao Kristu, Petru, Crkvi 
ou in i svetoj potvrdi. i ' 

.»Bogjetakoljubiosvijet, da je svo ino- 
rođenca dao, da ne pogine nijedan koji emsk= u died 


. 

da ima život vječni. Jer Bog nije poslao svoga Sina na svijet, 
da sudi svijetu, nego da se svijet spasi po njemu. Tko vjeruje 
u njega, ne sudi mu se, a tko ne vjeruje, već je osuđen, jer ne 
vjeruje u Božjega Jedinorođenca« (evanđelje). Sveti krst nam 
daje vjeru. Po vjeri ćemo se spasiti. »Tko u njega vjeruje, ne 
sudi mu se«, ne će propasti, nego će imati život vječni. Bo- 
žanski liječnik — koliko je do njega — dolazi da spasi bo- 
lesnike. Tko ne sluša liječnikov nalog, sam sebi oduzima život. 
Ako ne dopustiš, da te spasi, sam si se osudio. »Tko u njega 
vjeruje, ne sudi mu se, a tko ne vjeruje, ne samo da će biti 
proklet, nego već je osuđen, proklet. Još se nije objavio sud 
nad njim, a već je osuđen. Ta Gospodin zna, tko je njegov. 
On zna, tko će postići i zadobiti krunu, a tko će dospjeti u 
vječni oganj. Na svome gumnu pozna pšenicu, pozna i slamu. 
On poznaje dobri plod, ali poznaje i korov. Tko ne vjeruje, 
već je osuđen, proklet. Zašto? Jer ne vjeruje u ime jedino- 
rođenoga Sina Božjega« (homilija sv. Augustina kod matutina). 
»Bez vjere nije moguće Bogu ugoditi« (Hebr. 11,.6). 

3. »Nahranio ih je (kršćane) najboljom pšenicom, aleluja, 
i medom iz stijene nasitio ih je, aleluja.« To je pjesma za- 
hvalnica onih, koji su pokršteni u duhovskoj noći. Nas je na- 
hranio pšenicom svete euharistije, nasitio nas je medom iz 
stijene, Krista. Njegovo tijelo i krv, njegova ljubav i žrtva, 
sve je to naše, kao plod svetoga krsta! »Radujte se Bogu, po- 
moćniku našemu, kličite Bogu Jakovljevu. Slava Ocu i Sinu i 
Duhu Svetomu« (ulaz). Velike nam stvari učini Gospodin! A 
sada moramo i mi da uzvratimo njemu ljubav! 

»Zaklinjem te, narode moj, slušaj mene! O, kad bi me ti, 
Izraele, slušao! Nemaj nikakvog drugog Boga i ne klanjaj se 
idolu! Ali narod moj nije slušao moj glas, i nije mario za 
mene! Kad bi me puk moj slušao, kad bi Israel hodao stazama 
mojim: ponizio bih neprijatelje njegove i na njih. bih poslao 
ruku svoju! Neprijatelji Gospodnji klanjali bi se njemu. Htio 
sam Izraela nahraniti najboljom pšenicom, i nasititi ga medom 
iz stijene« (psalam ulaza) (Ps. 80, 9—17). To je Božja propo- 
vijed i nama, novom Izraelu, nama kršćanima. Kamo sreće, 
kad bismo je poslušali i izvršili! 

Baur, Rasvijetli se! II. ; 24 

Mi treba da vjerujemo. U svetoj pričesti daje nam Go- 
spodin Duha Svetoga i umnaža nam posvetnu milost. U pri- 
česnoj molitvi pjevamo: »Duh će vas Sveti poučiti.« Što bude 
veće naše poštivanje i čišća nakana kod primanja svete pri- 
česti, tim će više Duh Sveti učvrstiti našu vjeru, produbiti je, 
oživjeti i učiniti plodnom. A to će učiniti u kući Petrovoj — 
crkveni je zbor kod sv. Petra u okovima — u katoličkoj Crkvi. 
»Tko ljubi istinu i čini dobro, taj dolazi k svijetlu«, dolazi 
k vjeri, k živoj i djelotvornoj vjeri (evanđelje). Što više bu- 
demo živjeli kršćanskim životom, tim draža, svjetlija i sa- 
vršenija bit će naša vjera! Živimo danas u zahvalnom sjećanju: 
na sveti krst i potvrdu. »Zagrmio je s neba Gospodin i Višnji 
je dao glas svoj (dolazak Duha Svetoga) i pokazaše se žive 
vode« (krst) (prikazanje). 

. Zahvalimo za veliku milost svete vjere! Cijenimo i lju 
bimo svoju svetu vjeru! »A to je osuda, sud prokletstva; što 
je svjetlost došla na svijet, ali ljudi su ljubili više tamu nego 
svjetlost« (evanđelje). Nevjera, to je taj veliki grijeh. Odakle 
nevjera? »Svaki, koji čini zlo, mrzi svjetlost!« 


Molitva. 


Bože, koji si svojim apostolima dao Duha Svetoga, dopusti 
puku svome, da dostigne, što pobožno moli, te daruj mir (slogu) 
ooo kojima si dao da vjeruju, Po Kristu Gospodinu našemu. 

men. 


Duhovski. utorak. 
Život u ižobilju. 

z Istom po dolasku Duha: Svetoga potpuno se očitovao sjaj 
naše svete Crkve. Njezina djeca primaju u svetom krštenju 
život, a na krštenju o blagdanu Duhova, u svetoj potvrdi, pri- 
maju »Život obilno«. Zato dovikuje Crkva nama, koji smo 
primili krst i potvrdu: »Primite radost svoje slave, izobilje 
svoga nadnaravnog, duhovnog života, zahvaljujući Bogu, ale- 
luja, koji vas je pozvao u nebesko kraljevstvo, aleluja, ale- 

luja.« I materinski nas opominje, da ništa ne izgubimo od bo- 
gatstva, koje smo primili u svetom krštenju i potvrdi na 
Uskrs i Duhove. »Pripazi, puče moj, na zakon moj, i prikloni 
uho svoje riječima ustiju mojih« (ulaz). ile 

1. »Jasam došaodaimajuživoti da ga uživaju 
obilno.« »Kad su apostoli čuli, kako je Samarija primila Božju 
riječ«, požuriše se, da bi kršćani primili i Duha Svetoga, i 
»poslali su k njima Petra i Ivana. I kad su oni došli, molili su 
za njih, da bi primili Duha Svetoga. Tada su na njih polagali 
ruke i primali su Duha Svetoga« (poslanica). Potrebno je, da 
se u običnim prilikama sakramenat svetoga krsta nadopuni 
sakramentom svete potvrde. Novi život, koji primamo u sakra-. 
mentu preporoda, treba da se u sakramentu svete potvrde u 
nama učvrsti, ojača i usavrši. Treba da se razvije do one ne- 


“ sglomive i mirne jakosti i snage, koja nije ni u čem slična 


jakosti atletskih mišica ni nasilju strasti i ljudskoga duha. Ta 
snaga i jakost duha sastoji se u mirnoj i harmoničnoj snazi 
života, koji je Bogu mio. Duša, koja je po sakramentu svete 
potvrde pozvana na kršćansko junaštvo, neprestano se penje 
i uzdiže do kršćanske savršenosti, kršćanskog odricanja; do 
svete i čiste ljubavi prema Bogu, Kristu i bližnjemu; do 
junaštva kršćanske kreposti, poniznosti, strpljivosti, spremnosti 
na žrtve, do apostolata molitve, djelotvornosti i trpljenja. Već 
u svetom krstu primamo vrhunaravni, božanski život i do- 
statan je, da postignemo svoj spas. Ali Gospodin je naredio, 
da se taj božanski život usavrši svetom potvrdom. Gospodin 
želi da ima potpune ljude i savršene kršćane. On se ne zado- 
voljava samo da životarimo čuvajući se jedva jedvice smrtnog 
grijeha. »Ja sam došao, da imaju život, ida ga uživaju obilno.« 
Taj izobilni život primamo u sakramentu svete potvrde. Zato 
su apostoli nastojali da vjernicima što prije podijele svetu 
potvrdu, sakramenat usavršenja svetoga krsta, sakramenat 
rasta i jačanja, vjerskoćudoredne muževnosti i zrelosti, sakra- 
menat kršćanske savršenosti. 1 

2. Isus je pastir onih, koji su primili krst 
i potvrdu »Njemu vratar otvara i ovce slušaju njegov 
glas: on zove svoje ovce po imenu i izvodi ih. On ide pred 

njima, a ovce za njim, jer poznaju njegov glas.« On je ujedno 
i »vrata k ovcama«. Vrata, kroz koja je jedino dozvoljeno 
doći k ovcama, koje se nalaze u ovčinjaku. Svatko, koji hoće 
da se na dozvoljen način brine za ovce Kristove, za nas 
kršćane, može samo po Isusu, po njegovom pozivu i poslanju 
doći k ovcama i biti im pastir. Tko hoće da bez Isusova naloga 
i poslanja vodi i pase ovce, taj je »tuđin«, »tat«, koji ubija. 
Jedino tko po Isusu i po njegovom nalogu dolazi k ovcama 
da ih vodi, taj će se spasiti. Taj će i za ovce naći najbolju 
pašu, jer radi po nalogu Isusovu. Samo kod Isusa, i kod onih, 
koje je on poslao, naći ćemo život, život u obilju. Samo kod 
Isusa, i kod onih, kojima je rekao: »Dana mi je sva vlast na 
nebu i na zemlji. Idite, dakle, i naučavajte sve narode, krstite 
ih i učite da drže sve moje zapovijedi« (Mat. 28, 18 sl.). Taj 


život ćemo naći kod Isusa, u njegovoj Crkvi, kod njegovih . 


apostola, kod njegovih biskupa i svećenika. »Zaista vam ka- 
žem: Štogod svežete na zemlji, bit će svezano i na nebesima, 
i štogod razriješite na zemlji, bit će razriješeno i na nebesima« 
(Mat. 18, 18). 


3. Božanski život dobivamo u svetom krstu, a rast, jačanje 
i napredak toga života dobivamo u svetoj potvrdi, budući da 
smo udovi Kristovi i na živom organizmu (tijelu) svete Crkve 
i s pastirima, koje su Krist i njegova sveta Crkva postavili. 
Drugdje i na drugi način ne ćemo naći život, rast ili napredak, 
nego samo utvaranje, propast i smrt. »Svi, koliko ih god do- 
doše prije mene, tati su i razbojnici, to su svi koji su došli 
bez Kristova poslanja i njegove Crkve. Tat ne dolazi, nego da 
ukrade i ubije i pogubi.« Sretnih li, dakle, nas, koji se nala- 
zimo u pravoj Crkvi Kristovoj, pod vodstvom pastira, koje je 
Krist poslao! Velik je to razlog da mu se zahvalimo; i da se 
molimo, da žrtvujemo i da budemo apostoli među onima, koji 
se nalaze izvan Crkve, izvan paske pastira, koji nisu ušli kroz 
Kristova vrata. Naše nas duhovno bogatstvo obvezuje, da se 
brinemo za one, koji su bijedni i siromašni u duhovno- 
vjerskom pogledu. 

»Vrata je nebeska otvorio Gospodin i pustio da padne 
mana poput kiše, da jedu, dao im je kruh s neba, anđeoski je 

kruh blagovao čovjek, aleluja« (prikazanje). Krst, potvrda, 
euharistija, to je izobilje života! »Primite radost svoje slave 
zahvaljujući Bogu, koji vas je pozvao u nebesko kraljevstvo 
Crkve na zemlji i na nebu!« 

»Duh koji proizlazi od Oca, aleluja, proslavit će me, ale- 
luja« (pričesna). U svetoj pričesti ulijeva Isus Duha Svetoga 
u našu dušu. On je Duh života, ljubavi, jakosti i svetosti. On 
nas obnavlja, kao što je na duhovski dan obnovio apostole. 
Svojim svetim i kreposnim životom, koji je djelo Duha Sve-, 
toga, neprestano 'slavimo proslavljenoga Gospodina, što nam 
je poslao Duha Svetoga. Nastojmo da svetu pričest svaki dan 
sve pobožnije primamo! 


Molitva. 


Molimo, Gospodine, da nam pomogne krepost Duha Sve- 
toga, čisteći blagostivo srca naša i braneći nas od sviju protiv- 
ština, Po Kristu Gospodinu našem. Amen. 


Kvaterna srijeda u duhovskoj osmini. 
Dj elovanj e Duha Svetoga. 


Okupljeni oko Marije — crkveni je zbor kod svete Marije 
Velike — promatrat ćemo sa strahopočitanjem djelovanje 
Duha Svetoga u Kristovoj Crkvi. »Bože, kad si išao pred na- 
rodom svojim (pred crkvom Staroga Zavjeta), kad si išao preko 
pustinje stanujući u njegovoj sredini, zemlja se tresla (radi 
čudesnih djela Božjih: prolaz kroz Crveno more, davanje Za- 
kona na Sinaju, voda iz pećine, čudesna pobjeda nad izraelskim 
neprijateljima, pad jerihonskih zidova), i nebo se rastapalo 
(sipajući manu), aleluja, aleluja. Nek ustane Bog, i nek se 
rasprše neprijatelji njegovi, i neka pobjegnu od lica njegova, 
koji mrze na nj« (ulaz). To je slika djelovanja Duha Svetoga 
u Izraelu Novoga Zavjeta, koji kroz pustinju zemaljskog ži- 
vota putuje prema obećanoj zemlji na nebu. 

il. Vidljivo djelovanje Duha Svetoga u 
Crkvi. O Duhovima i u životu Kristove Crkve ispunilo se 
Joelovo proročanstvo. »U posljednjim danima, (t. j. u danima 


374 V. Duhovsko doba: Duhovska nedjelja. 


Novoga Zavjeta) izlit ću Duh svoj na svako tijelo. U one ću. 


dane izliti Duh svoj na sluge i službenice svoje. (Na sudnji ću 
dan) dati znakove na nebu i na zemlji, krv i plamen i dim što 
se puši. Sunce će se pretvoriti u tamu i mjesec u krv, prije 
nego dođe dan Gospodnji veliki i strašni. I zbit će se: svaki, 
koji zazove ime Gospodnje, spasit će se« (prva poslanica). Na 
Duhove je Bog na vidljiv način izlio svoj Duh na Crkvu i još 
ga neprestano kroz sva vremena na nju izlijeva. Vidljivo dje- 
lovanje Duha Svetoga u Crkvi pokazuje se u čudesima, koja 
su se događala od početka do danas. Drugo čitanje govori o 
ovom. vidljivom djelovanju Duha Svetoga u Crkvi. Ondje či- 
tamo: »U one su dane apostoli činili mnoge znake i čudesa 
među narodom. I bijahu jednodušno svi u trijemu Salamonovu, 
aodostalih se nitko nije usudio pridružiti k njima, samo ih je 
narod veličao. I sve se više umnožavalo društvo muževa i žena, 
koji su vjerovali u Gospodina, tako, te su na ulice iznosili bo- 
lesnike i stavljali ih na postelje i nosila, da bi, kad Petar 
dođe, barem sjena njegova osjenila koga od njih. A skupljalo 
se mnoštvo iz okolnih gradova u Jeruzalem donoseći bolesnike 
i opsjednute od nečistih duhova, i svi su ozdravili« (Dj. ap. 
5, 12—16). U Crkvi nikad ne će nestati čudesa. Ona svjedoče, 
da je Duh Sveti u Crkvi prisutan i da u njoj djeluje. Mi 
znamo, da u Crkvi ima ljudskih slaboća, pogrešaka, sablazni 
i mi to žalimo, ali iznad svih ovih ljudskih nesavršenosti, a 
često i grijeha, vidimo vidljivo djelovanje Duha Svetoga. Mir- 
no se možemo povjeriti Crkvi, u kojoj živi i djeluje Duh Sveti, 
uSprkos svih nedostataka i ljudskih slaboća. 

2. Nevidljivo se djelovanje Duha Svetoga 
očituje u Gospodinovim riječima: »Nitko ne može doći k 
meni, ako ga Otac, koji me poslao, ne povuče.« Bitno je bilo i 
ostaje, a to je poticaj milosti Duha Svetoga. Duh Sveti, koji 
sjedinjuje Oca sa Sinom, sjedinjuje i nas s Ocem po Sinu. Sve 
ovisi o njegovom djelovanju u nama. Što više dopustimo, da 
nas Duh Sveti vodi, tim ćemo se više približiti Isusu, njegovim 
otajstvima i milostima. Na svaku dobru misao, riječ i na 
Svako dobro djelo mora nas potaknuti Duh Sveti. Za svaki 


čin vjere, ufanja i ljubavi prema Bogu potrebna nam je po- . 


moć i poticaj Duha Svetoga. Da naše kreposti i djela budu 

uistinu savršena i Boga dostojna, zahtijeva se jedan poseban 
i trajan zahvat Duha Svetoga. Pa makar imali mi i sve nad- 
naravne kreposti, još uvijek ostajemo nespretni početnici: mi 
doduše znamo što moramo činiti, ali nismo dosta spretni, 
spremni i brzi, da to i izvršimo. Učitelj mora zahvatiti. On 
mora u molitvi, u poslu, u odlukama, u trpljenju i poteško- 
ćama saopćiti nam svoj način gledanja i mišljenja, ljubavi i 
rada. Naše će djelovanje i nastojanje istom onda biti uistinu 
savršeno, kad nas Duh Sveti bude posve obuzimao. Zato on, uz 
krepost vjere, ufanja i ljubavi, pravednosti, jakosti i mudrosti, 
ulijeva u dušu i sedam svojih darova. Time daje lađi naše duše 
jedra, kojima će ju sam Duh Božji naprijed tjerati. Odsad više 
ne ćemo tako lagano i mučno preploviti dugi put preko mora 
ovoga života. Duh će nas voditi i s nama upravljati. Tako 
ćemo doći k Ocu pod vodstvom i djelovanjem Duha Svetoga, 
koji u našoj duši živi. Ali jao nama, ako sami pođemo na put, 
ako ostavimo vodstvo i djelovanje Duha Svetoga i pouzdamo 
se u svoje vlastito umijeće i nastojanje. U tom slučaju ćemo 
posve sigurno zaostati i žeti samo propast. 

3. »Svaki, koji je čuo Oca, i naučio, dolazi k meni.« Mi 
smo poslušali Oca, jer vjerujemo. Po vjeri smo došli k Isusu. 
No mi smo pozvani da dođemo k Isusu potpuno, ne samo na 
obični, ljudski i naravni način. To možemo učiniti samo sna- 
gom Duha Svetoga, razvijajući u sebi potpuno i savršeno mi- 
lost svete potvrde i sedam darova Duha Svetoga. Kako ih je 
malo, koji žive savršenim kršćanskim životom! Velika većina 
kršćana, pa i mnogi svećenici i redovnici daleko zaostaju od 
cilja. Oni ostaju u svome životu polovični, osrednji, nesavršeni: 
nesavršeni u molitvi, u djelovanju, u trpljenju, u svemu. Zar 
je to plod djelovanja Duha Svetoga? Nipošto. »Evo ja stojim 
na vratima i kucam« (Otkr. 3, 20). Premalo pazimo na blizinu, ' 
na kucanje, na poticaje Duha Svetoga. Mi živimo vanjskim, a 
ne nutarnjim životom! Na taj način ne može Duh Sveti da 
potpuno izvrši svoje djelo na nama! O, kad bismo imali oči da 
vidimo! 

Da Duh Sveti plodno u nama djeluje, zahtijeva se velika 
čistoća srca, velika jednostavnost i poniznost duha, velika lju- 
bav do sabranosti i molitve. Zahtijeva se žarka ljubav do 

Boga i bližnjega, a mjesto toga, mi se dosta ozbiljno ne čuvamo 
lakih grijeha, raznih sloboština, manjih nevjera i drugih ne- 
savršenosti. 

Mi se slabo mrtvimo i nikako se ne možemo otrgnuti ođ 
vlastitoga ja. Glava nam je puna kojekakvih novosti. Previše 
se brinemo za svoju čast, vremeniti napredak, za rodbinu, za 
zdravlje, za duhovni napredak, za prošli život i prošle ispo- 
vijedi: mi nismo slobodni, puni smo sebe. Kako, dakle, može 
Duh Sveti nesmetano djelovati u nama i voditi nas k Ocu? 

»Dođi, Duše Sveti, napuni srca svojih vjernih i oganj 
svoje ljubavi u njima užezi.« 


Sjaju svijetla blaženog, Nečiste nas umivaj, 
. Sjaj u zboru puka svog, Suha srca zalivaj, 
Napuni nam dušu svu. Vidaj rane ranjenim. 
Molitva. 


Molimo, Gospodine, da Utješitelj, koji od tebe izlazi, pro- 
svijetli duše naše i uvede nas u svaku istinu, kako je to obe- 
ćao Sin tvoj, koji s tobom živi i kao Kralj kraljuje u vijeke 
vjekova. Amen. 

Podaj, molimo, svemogući i milosrdni Bože, da se Duh 
Sveti, k nama dolazeći, dostoji od nas po svojem stanovanju 
učiniti hram svoje slave. Po Kristu Gospodinu našem. Amen. 


Duhovski četvrtak. 
Duh Kristov. 


Đakon Filip (poslanica) i apostoli (evanđelje) djeluju po 
Duhu Svetom, koga su primili. I mi smo primili Duha Sve- 
toga, i dnevno ga primamo. Dakle, i mi moramo biti duhovni 
ljudi, koji ne će više djelovati po vlastitom duhu i mišljenju 
nego po Duhu Kristovu, po Duhu Svetom. 

1. Vlastiti duh, ljudski duh misli, sudi i prosu- 
đuje na čisto ljudski i zemaljski način. On smatra one sret- 
nima, koji su bogati i koji uživaju; on naziva one velikima, 

koji su zemaljski mudri, koji pred ljudima uživaju poštiva- 
nje i ugled, koji su na visokom položaju i časti, koji su moćni 
i uplivni. Vlastiti duh traži u svemu sebe i velikom spretnošću 
uspijeva da u svim stvarima i prilikama dobro prođe, da 
izvede svoje namjere i iskoristi koju prednost. Vlastiti duh 
igra veliku ulogu u životu pobožnih i duhovnih ljudi. Pod 
izlikom da Bogu služi, traži u svemu sebe i svoje naravno 
zadovoljstvo, svoju udobnost, svoju vlastitu čast i slavu. U 
nastojanju oko kreposti ljudska mu je mudrost najbolja sa- 


.veznica, zato neprestano propovijeda o osrednjosti i polovič- 


nosti. On je jedan od glavnih uzroka mlakosti, bogati izvor 
razmirica i svađa, vrelo ljubomora i prekomjerne brige za svoj 
dobri glas. On pomućuje nutarnji mir i pokoj duše. Ljude 
zavodi na precjenjivanje vlastite sposobnosti. Zato ga s pra- 
vom učitelji duhovnog života nazivaju »najvećom nesrećom«, 
koja može čovjeka zadesiti na ovome svijetu. Mnogi, pa i po- 
božni ljudi stenju pod tiranijom ovoga zloduha. 

2. Duh Kristov jest Duh Sveti kako se u ljud- 
skoj duši Kristovoj izlio u svoj punini darova i milosti. »Duh 
je Gospodnji na meni, zato me pomaza, da navješćujem evan- 
đelje siromasima, posla me da propovijedam zarobljenima 
otkup i slijepima vid, da oslobodim potlačene, da propovijedam 
milosnu godinu (t. j. otkupljenje) Gospodnju i dan naplate« 
(Luka 4, 18). Pod Kristovim Duhom razumijevamo poticaje, 
kojima je Duh Sveti bez prestanka poticao volju Kristovu na 
dobra, sveta i savršena nutarnja i vanjska djela i čine. Du- 
hom Kristovim nazivamo osobito ono trajno stanje duha i 
volje, ono raspoloženje, onaj smjer, onaj stav Krista, koji je 
Duh Sveti u njemu proizvodio. To je i Gospodinova čežnja, 
nutarnji poriv da u svemu vrši volju Očevu i da se svemu 
podloži, što je samo bilo potrebno za otkupljenje roda ljud- 
skoga. To je, kako u Kristu, tako i u nama, njegovim udo- 
vima, duh Očeve ljubavi, duh revnosti za slavu Božju i spas 
duša, to je ljubav do siromaštva, do poniznosti, do poslušnosti, 
do povučenosti, do molitve, do trpljenja i do žrtava. Duh je 
Kristov onaj nutarnji poriv i djelotvorna čežnja, da mislimo 
i radimo u skladu s osam blaženstava Kristove propovijedi na 
gori, da se samo u Bogu veselimo, da budemo neznatni pred 

svijetom, da nas svijet prezire i zapostavlja. On je želja, da 
živimo životom odricanja, mrtvenja i potpunog sjedinjenja s 
Bogom i s Kristom. Bog, Božja volja i slava jedino i u svemu! 
“Toga Duha »svijet ne može primiti, jer niti ga vidi, niti ga 
pozna« (Iv. 14, 17). . 

3, »Duh Gospodnji napunja svemir, aleluja« (ulaz). To je 
vesela vijest duhovskog blagdana. Uklonimo s toga vlastiti 
svoj duh, ljudski duh i njegovo naravno-ljudsko poimanje. Duh 
Sveti, Duh Kristov, želi da mi budemo njegova svojina, da nas 
pouči, da nas ravna i vodi. On želi da nas napuni darovima 
svoga svijetla. On želi da nas učini oruđem Božjih namjera oko 
spasavanja duša. Kako smo ludi, što se ne odričemo svoga 
na duha. »Dođi, Duše Sveti, napuni srca svojih vjer- 
NIN. « 

»Svi se napuniše Duha Svetoga«, Duha Kristova: apostoli 
na Duhove, vjernici u svetoj potvrdi, a svećenici kod svetih 
redova. Kristov Duh mora da živi u nama. Mi kršćani, a oso- 
bito svećenici, moramo u sebe poprimiti velike Kristove misli, 
kako ih nalazimo u evanđelju. U svojoj nutrini moramo proži- 
vjeti dubinu i snagu njegovih osjećaja i nakana, da ih ostva- 
rimo u svojem životu, da po njima izgradimo svoj život. 
Kamo sreće, kad bismo bili prožeti vjerom u prisutnost i po- 
moć Duha Svetoga. Kad bismo promatrali Duh Kristov, koji 
živi i djeluje u nama, bili bismo dosta jaki da nadvladamo 
svoj duh i da provodimo svet život, koji bi bio plodan za nas, 
za druge i za svetu Crkvu! 


; Molitva. 

: Molimo te, Gospodine, da dolazak Duha Svetoga očisti 
naša srca i oplodi ih nutarnjom blagošću svoje rose. Po Kri- 
stu Gospodinu našem. Amen. 


Kvaterni petak u duhovskoj osmini. 
Pokora i oproštenje. 
Kvaterni petak slayimo u crkvi dvanaest apostola, u 


crkvi pokornika, To je dan pokore i radosnog zahvaljivanja 
radi oproštenja grijeha. 

1. s»Praštaju ti se tvoji grijesi« Danas se na- 
lazimo u onom svetištu, u kojem su na Veliki četvrtak oni, 
koji su kroz sveto korizmeno vrijeme činili pokoru, zadobili 
oproštenje grijeha i opet izmirili se s Bogom i sa svetom 
(Crkvom. U uskrsno smo vrijeme primili mnogo milosti. Jesmo 
li odgovorili na milost? Ne moramo li si još uvijek predbaci- 
vati mnoge grijehe, nemarnosti, pogreške i nesavršenosti? 
Upravo zato dolazimo danas k svetoj žrtvenoj slavi, da se 
iskreno pokajemo, da činimo pokoru i da dademo zadovolj- 
štinu! Mi smo onaj uzeti, o kojem govori današnje evanđelje. 
'On je potpuno uzet. »Ljudi donesoše na postelji čovjeka, koji 
je bio uzet i tražili su, da ga unesu i postave pred njega. I ne 
našavši kamo bi ga unijeli od naroda, popeše se na krov (kuće, 
u kojoj se nalazio Isus) i kroz otvor od ploča spustiše ga s 
posteljom na sredinu pred Isusa. I vidjevši vjeru njihovu 
reče: Čovječe, oprošteni su ti grijesi tvoji. Ustani, uzmi po- 
stelju svoju i idi.« »Svaki bolesnik mora imati zagovornika, 
koji će se moliti za njegovo ozdravljenje. Tako trebamo i mi 
zagovornika, koji će snagom Gospodinove riječi izliječiti sla- 
bost i uzetost našega života. Trebamo nosioce, koji će našu 
uzetu dušu uzdići k nebu. Njihovom će pomoći uzaći duša k 
Isusu i postati dostojna da je pogleda. Vi bolesnici naučite se 
moliti za pomoć! Ako te brige taru, da ti Bog ne će oprostiti 
tvoje grijehe, uzmi Crkvu za svoju zagovornicu, ona neka za 
tebe moli. I Gospodin će te radi nje uslišati i dat će ti, što 
bi ti možda inače uskratio« (Sveti Ambrozije u tumačenju 
današnjega evanđelja). Idi Crkvi! Pokaži se svećeniku. Otkrij 
mu svoju bolest, svoje slaboće i grijehe. On će u ime Crkve 
moliti nad tobom i za tebe, da ti Bog bude milostiv, On će u 
ime Crkve moliti nad tobom i za tebe, da ti Bog bude milostiv. 
On će ti isprositi od Boga oproštenje i reći će ti u ime Božje i 
Kristovo: »Praštaju ti se tvoji grijesi!« »Ja te odrešujem od 
tvojih grijeha.« 

2. »Radujte se, sinovi Sionski, i veselite se u 
Gospodinu Bogu svojemu: jer vam dađe naučitelja pravde, i 
spustit će vam dažd rani i kasni, kao u početku. I gumna će 
se napuniti žita, a tijesci vaši prelijevat će se vinom i uljem. 
I nasitit ćete se, i hvalit ćete ime Gospodina Boga svojega, 

što vam je učinio divne stvari: i puk moj ne će se šmesti do- 
vijeka, I poznat ćete da sam ja usred Izraela« (poslanica pro- 
ročanstvo Joela 2, 23). Proročanstvo se na nama ispunilo. Smrća 
Kristovom uništena je naša krivica. Mi smo otkupljeni. Mi smo 
djeca Božja: Otac nas ljubi božanskom ljubavlju. »Napunila 
se hvale tvoje usta moja, aleluja, da mogu pjevati aleluja 
tebi da pjevaju usta moja, aleluja« (ulaz). Današnji se dan 
odlikuje radosnom hvalom i dubokom svijesti da smo otkup- 
ljeni. Ta mi smo primili Duha Svetoga. On je naučitelj pravde. 
»On će vas poučiti o svemu i napomenut će vam sve, što sam 
vam ja rekao« (Iv. 14, 26). On živi u našoj duši i vodi nas. 
putem pravednoga i bogobojaznog života. On je izliven u naša 
srca kao ljubav, koja sjedinjuje Oca sa Sinom, Sina s Ocem 
koja nas povezuje s Ocem i Sinom i tako nas uzvisuje do krila 
presvetoga Trojstva. On je blagotvorna kiša, koja u nama Pro- 
izvađa duhovna i nadnaravna dobra. Zar da se, dakle, ne 
radujemo? Zar da ne slavimo Boga govoreći: »Danas se na- 
gledasmo čuda?« (evanđelje). »Hvali, dušo moja, Gospodina 
hvalit ću Gospodina za života svoga, psalme ću pjevati Bogu 
svojem, dok me bude, aleluja« (prikazanje). ' 

8. »Aleluja, aleluja. Kako je dobar i sladak, Gospodine 
Duh tvoj u nama. Dođi, Duše Sveti, napuni srca svojih vjernih 
1 oganj svoje ljubavi u njima užezi.« 


Nečiste nas umivaj, Mekšaj ćudi kamene, 
Suha srca zalivaj, Ogrij grudi ledene, 
Vidaj rane ranjenim. Ne daj nama putem zlim. 


Svim, što vjeru imaju, 
Što se u te ufaju, 
Sedam svojih dara daj. 


Ako na pravi način sudjelujemo, zadobivamo kao plod 
svete žrtve: oproštenje grijeha i kazna za grijeh. U žrtve- 
noj gozbi, u svetoj pričesti dolazi Gospodin osobno k nama 
i njegov nam je dolazak zalog oproštenja i novih milosti i 
pomoći, »I poznat ćete da sam u vašoj sredini.« Zajedno sa 
svojim presvetim tijelom spušta u našu dušu po svome obe- 
ćenju Duha Svetoga. »Ne ću vas ostaviti sirote, opet ću doći 


Kvaterna subota: Otkupljeni. 381 


k vama (u svetoj euharistiji), aleluja. I radovat će se vaše 
srce, aleluja« (pričesna). 

»Radovat će se-vaše srce.« Neprestana radost i neprekidno 
zahvaljivanje Bogu, koji nam čini tolika dobra, temelj je sve- 
čanog raspoloženja svakog pravog kršćanina. O, kad bismo 
mnogo više bili svijesni da smo otkupljeni! Da je on uzeo naše 
grijehe od nas! Da nas on ljubi i da nam je dao zalog svoga 
oproštenja i ljubavi Duha Svetoga! »Hvali, dušo moja, Go- 
spodina!« »Tebi neka pjevaju moja usta, aleluja.« 

Želja je Crkve, da od bolesnog čovjeka postanemo čovje- 
kom radosnog zahvaljivanja! »Blago narodu, koji može ra- 
dosno klicati!« (Ps. 88, 16). 


Molitva. 


Podaj, molimo, milosrdni Bože, da Crkvu tvoju, sakupljenu 
Duhom Svetim, nikakva neprijateljska navala ne smete. Po 
Kristu Gospodinu našem. Amen. 


Kvaterna subota u duhovskoj osmini. 
Otkupljeni. 


U duhu stare Crkve sakupljamo se u noći od današnje 
subote na nedjelju u crkvi svetoga Petra. Kao što su kršćani 
u prijašnja vremena za vrijeme noćne službe Božje prinosili 
desetinu kao zahvalu za sretnu žetvu pšenice, tako se i mi 
zahvalimo na posljednji dan uskrsnog vremena za bogatu 
žetvu duhovnih dobara, koju smo u prošlim sedmicama poželi 
i zadobili. Današnji je dan za liturgiju svečan, svet dan 
(drugo čitanje), dan iskrenog i radosnog zahvaljivanja. 

1. Pogled na prošlost. »Braćo, opravdani vjerom 
pristupili smo ovoj milosti, u kojoj stojimo i ponosimo se na- 
dom u slavu Božju«, u slavu djece Božje (poslanica). Mi smo ot- 
kupljeni i izmireni s Bogom ne po djelima, koja smo mi učinili, 
ne svojom vlastitom, ljudsko-naravnom snagom i napreza- 
njem nego milošću Božjom, vjerom, koju smo na sv. krštenju 
primili. Vjerom u Isusa raspetoga i uskrsnuloga, koji nas je 
svojom krvlju oslobodio naših grijeha. Mi smo otkupljeni i 

opravdani. Prvi je plod opravdanja, da imamo mir s Bogom: 
S potpunim pouzdanjem i sigurnošću možemo stupiti pređ 
Boga, s potpunim pouzdanjem, da nas on ljubi i da nema ništa 
između njega i nas, što bi nas rastavljalo: Ta mi smo izmireni 
s njime po Gospodinu i posredniku našem Isusu Kristu. Prije: 
bijasmo djeca srdžbe Božje, a sada smo u prijateljstvu s Bo- 
gom, primljeni u Božju obitelj, sad smo ljubimci, izabranici 
Božji. Drugi je plod otkupljenja, da smo smrću Kristovom za- 
dobili stanje milosti, u kojoj živimo. Po milosti, koja nam je 
dana, možemo sudjelovati i živjeti božanskim životom, životom 
neizrecivog bogatstva i blaženstva. »Što oko ne vidje, što: 
uho ne ču, i u srce čovječje ne uđe, ono dade Bog nama u po- 
svetnoj milosti« (1. Kor. 2, 9), po kojoj postajemo »pričesnici 
božanske naravi« (2. Pet. 1, 4). U posvetnoj milosti posjedu- 
jemo već sada klicu i zalog buduće slave, koju očekujemo. kao: 
djeca Božja. »Sad smo djeca Božja i još se ne pokaza, što 
ćemo biti. Znamo, da kad se on pokaže, bit ćemo njemu slični«, 
da će naša duša i tijelo biti jednako slavi njegovoj, »jer ćemo 
ga vidjeti kao što jest« (1. Iv. 3, 2), ne više u slici, nego ćemo- 
ga gledati licem u lice, počinut ćemo u ljubavi na njegovu 
srcu posjedujući i uživajući s njime njegove radosti i blažen-: 
stva u vijeke. To je naša nada. I mi se ponosimo nadom. Ona. 
nije varava! i 


2. Pogledu budućnost. »Ne samo to, nego se po- 
nosimo .i nevoljama znajući da nevolja gradi ustrajnost, a. 
ustrajnost prokušanu vrlinu, a prokušana vrlina nadu, a nada. 
ne sramoti.« To je kršćanin, koji je proživio Uskrs i Duhove; 
on se raduje nevoljama i poteškoćama života. On zna, da mu 
nevolja pruža priliku, da se vježba u strpljivosti. U strplji- 
vosti bit će prokušana, bit će utvrđena i očišćena njegova. 
krepost. A postojana krepost daje nadu; koja nije varava. Treći. 
je plod otkupljenja, koji nam je donijela muka Kristova, 
Uskrs i sveti krst: radost u trpljenju i u nevoljama zemalj- 
skoga života. Mi znamo, da po njima stičemo vječno blažen- 
stvo. Nevjernik i koji nije kršćanin većinom je pesimist. On 
izbjegava trpljenje, on ga proklinje, a mi se veselimo, kad 
možemo trpjeti. U trpljenju ne gledamo nevolju nego put, koji 

nas vodi k vječnom blaženstvu. U svojem krilu donosi nam: 
vječni spas. $ 
3. Si gurnost. »Nada ne sramoti, jer se ljubav Božja 
izlila u srcima našim Duhom Svetim, koji nam je dan.« Mi 
smo sigurni za ono što očekujemo. Odakle ova sigurnost? Po 
ljubavi Božjoj prema nama. To je slatka tajna svakoga kršća- 
nina. Bog nas ljubi božanskom ljubavlju. Otac ljubi Sina, a 
Sin Oca u Duhu Svetomu. Ovaj je Sveti Duh ona ljubav, ko- - 
jom i u kojoj Bog ljubi sebe, slatku sreću Božanstva. I ovu 
svoju ljubav nije samo u sebi zadržao. Izlio ju je u naša srca 
kao ulje, koje liječi, hrani i okrepljuje. U Duhu Svetomu lju- 
bimo Boga, kako se dolikuje samomu Bogu i nama, djeci 
Božjoj, ljubimo ga naime ljubavlju, kojom: Bog samoga sebe 
ljubi, Duhom Svetim, kojega posjedujemo i po kojem uzvra- 
ćamo poljubac očinske ljubavi Božje. Zar će nas naša nada 
iznevjeriti, kada Bog gleda u nama obličje Duha Svetoga i 
zato u nama ljubi samoga sebe? Ili zar se ne će ispuniti njegova 
tvrdnja: »Kao što Otac ljubi mene, naime u Duhu Svetomu, 
tako sam i ja ljubio vas« (Iv. 15, 9)? U tome se sastoji svijest 
svete liturgije. »Nada nas ne sramoti, jer se ljubav Božja 
izlila u srcima našim Duhom Svetim, koji nam je dan.« A 
To su presjajni plodovi uskrsnog vremena, koje današ- 
njim danom završujemo. Mi smo otkupljeni, opravdani, izmi- 
reni s Bogom, u miru smo s Bogom. Dok imamo posvetnu mi- 
lost, živimo Božjim životom. Mi se, dakle, veselimo nevoljama; 
jer nas sjedinjuju s Raspetim i Uskrsnulim i daju nam: nadu: 
u slavu djece Božje u nebesima. Osim svega ovoga nosimo u: 
sebi Duha Svetoga, osobnu ljubav Božju, kao zalog, neprevar- 
ljiv zalog onoga, što očekujemo. Zar da se ne veselimo? Zar 
da se ne nadamo? Nismo li beskrajno bogati u Kristu i nje- 
govoj Crkvi? NN 
»Aleluja, Duh je njegov ukrasio nebesa«, mnogim je do- 
brima ukrasio dušu kršćana. »Izlit ću Duh svoj na svako 
tijelo« (prva poslanica). »Ljubav se Božja izlila u srcima 
našim, aleluja, po Duhu Svetom, koji nam je dan, aleluja, 
aleluja. Blagosivaj, dušo moja, Gospodina i sve, što je u meni, 
sveto ime njegovo« (ulaz). b 
Uskrsno se vrijeme završava žrtvenim slavljem današ- 


384 V. Duhovsko doba: Duhovska nedjelja. 


njega dana. »Isus uđe u kuću Šimunovu«, čitamo u evanđe- 
lju. I kad je sunce zašlo, dovedoše k njemu bolesnike, a 
ih je isejeljivao. A kad je nastao dan, ostavio je kuću. S ika 
onoga, što se danas događa. Mi smo u kući Petrovoj i sla- 
vimo noćnu službu Božju. Gospodin je prisutan, da nas iz 
ječi od naših bolesti. Kod svitanja se svršava žrtveno slavlje. 
»On iziđe«: uskrsno se vrijeme završilo. Sa zahvalnošću se 
.sjetimo mnogih dobara i velikih stvari, koje nam je Gospodin 
učinio u svojoj Crkvi za vrijeme ovih osam tjedana. 


Molitva. 


Ulij, molimo, Gospodine, blagostiv Duha Svetoga u duše 
naše, da nas njegova promisao upravlja, kao što nas je nje- 
gova mudrost stvorila. ' ' ' 

Molimo, Gospodine, raspalio nas Duh Sveti onim ognjem, 
koji je Gospodin naš Isus Krist poslao na zemlju želeći da 
se veoma užge, koji živi i kraljuje u sve vijeke vjekova. Amen. 

